
לואי אלווסר (1990-1918) נחשב לגדול הפילוטופים המרקטיסטים 
בצרפת. בתחילת שנות ה-60 פתח אלתופר במבצע פילופופי 
שאפתני: הוא ניסה להבין מהו המרקסיזם. דרכו המוצהרת של 
אלתוטר הייתה לחזור למרקש עצמו. הוא ביקש להפנות את הגב 
לחלק גדול מפיתוחיז המאזחרים של המרקסיזם לחזור למרקס כפי שידיד 
לאקאן חזר לפרויד - כדי להציל את הפרויקט מאובדן דרך. אלתוטר 
עשה זאת בספרו בשביל מרקפ (1965) באמצעות מחקר היסטורי 
ופילוקופי שמטרחו שרטזט קזוי המאר לביונרפיה אינטלקטואלית של 
מרקט והדגשת אותו איחע היסטורי אשר אלתוטר כינה "שבר 
אפיסטמולוגי" - אזרוע שיחצר חיץ במתשבתו של מרקש בין אידיאולוגיה 
למדע, כלזמר בין מה שהיז הרהורי נעוריו של מרקש לבין תורתו הבוגרת. 
הראזיה לשם מרקסהם. 


כך הגדיר אלחוסר, או למחות ביקש להתחיל להגדיר, מהי הפילוסופיהה 
המרקטיסטטיח ותהם העעקחונות המבחינים אותה מחפיסות אחרות: בתוך. 
כך פיתח את המושגים שמהווים אה תרומחז התיאורטית העיקרית: 
"הקבעות-יתר" ו"אנטי-הומניזם". עם זאת, אלתוסר טען שהפילוסופיה 
של המרקסיזם טדם נכתבה ושמרקס השאיר רק כמה טיוטות לפילוסופיה. 
בספרים שדנים בעיקר בהיסטוריה, בסוציולוגיה, בפוליטיקה ובכלכלה. 
ליזר דיוק, אלתוטר טען שמילוסופיה זו קיימת בכתבי מרקס רק במצב 
פרקטי, כלומר כעקחונות תיאורטיים שמשתמעים מעבודותיו בתחומי 
המחקר השונים וכן בפתליטייקה, אבל מעולם לא נוסחו באופן מפורשי. 
לפיכך אלתופר, אשר הציג את עצמז כמי שרק שופך אור על הפילוסופיה 
של מרקק, היה עסוק למעשה בכתיבתה. לכן עורר בשביל מרקס 
בולמזטים רבים כל כך; לכן הוא נחשב לאחת מיצירות המופת של 
המרקסיזם במאה ה-20 = לא רק כפירוש זכפרשנות אלא כחידוש תיאזרטי. 
של ממש. 





לספר מצורף פתח דבר מאיר עיניים מאת המחרגם טל מאיר גלעדי, אשר 
בוחן את ההקשר התיאזרטי, ההיסטורי והפוליטי של הטרויקט הפילוסופי. 
של אלתוסר. 

אין לשכפל, להעתיק, לצלם, להקליט, לאחסן במאגר מידע, 
לשדר או לקלוט בכל דרך או בכל אמצעי אלקטרוני, 

אופטי או מכני או אחר - כל חלק שהוא מהחומר שבספר זה. 
שימוש מסחרי מכל סוג שהוא בחומר הכלול בספר זה 

אסור בהחלט אלא ברשות מפורשת בכתב מהמו"ל. 

לואי אלתוסר: פילוסופיה והמפלגה הקומוניסטית 


טל מאיר גלעדי 


למעשה באתי אל הפילוסופיה דרך הפוליטיקה, 
ובמידה רבה מאוד גם נותרתי שם. 
לואי אלתוסר, אלמנטים של אוטוביוגרפיה, 1.1978 

לואי אלתוסר 


לואי אלתוסר נמנה עם סוג מסוים של פילוסופים שעלו מתהומות 
הנשייה לאחר שכתביהם הוצאו מהקשרם המקורי. אלתוסר זכה 
לתהילתו הראשונה בצרפת עבור מפעלו הפילוסופי הגדול שהיה 
ניסיון לנסח מחדש את המרקסיזם. מפעל פילוסופי זה נפתח ומקבל 
את צורתו המובהקת בספר שפרסם ב-1965: בשביל מרקס. אולם 
עבור רוב קוראי העברית השער למחשבתו הוא התהילה המאוחרת 
שלה זכה מאמרו הקצר והמבריק "מנגנוני המדינה האידיאולוגיים" 
(על האידיאולוגיה) בעולם דובר האנגלית.? בשנות ה-80 וה-90, 
כאשר נדמה היה שהעיסוק הישיר במרקסיזם שייך לעבר, העניין 
באלתוסר המשיך לחיות ולהתפתח בזכות תשומת הלב שניתנה 
למאמר זה בתחומי ביקורת התרבות. 

סימניה של תהילתו המאוחרת של אלתוסר עוד ניכרים בדרך 
שבה כתביו שבים ונקראים היום. למעשה, מאמרו על האידיאולוגיה 
אינו מהווה עבור רוב קוראיו נקודת זינוק לכתביו המרכזיים. להיפך, 
ניכר שרבים מסתפקים בקריאת חלקים מכתבי אלתוסר במנותק 
מהקשרם הרחב, במקום להבין כתבים אלו כחלק מתיאוריה שלמה 
של ניתוח ובמקום להכיר את אותה תיאוריה עצמה. ללא ספק, 
תרמה לכך הנטייה של רבים מבין פרשני אלתוסר האמריקאים 
להמעיט בחשיבות היסוד השיטתי בהגותו. 

העניין הגובר באלתוסר חב חוב גדול לקריאותיו הלא- 
מרקסיסטיות, לאותה הוצאה מההקשר שחשפה לקהל הרחב את 
חדות מחשבתו. אך כעת, כאשר מעמדו מבוסס וקהל קוראיו 
מתרחב, גוף הגותו המרכזי של אלתוסר, כלומר המרקסיזם שלו, 
מזמין את הקורא להעמיק בו ולבחון את ההקשר שבו נכתב. 

בתחילת שנות ה607 אלתוסר החל במבצע פילוסופי שאפתני. 
הוא ניסה להבין מהו המרקסיזם. כך הוא מתאר זאת בדיעבד: "הייתי 


2. לואי אלתוסר, על האידיאולוגיה, תרגום: אריאלה אזולאי, תל אביב: 
רסלינג, 2003. 


בשביל מרקס 


אז כבר קומוניסט, ובשל כך גמרתי אומר להיות גם מרקסיסט, 
כלומר ניסיתי ככל יכולתי להבין מה זה להיות מרקסיסט".' דרכו 
המוצהרת הייתה לשוב למרקס עצמו, להפנות את הגב לחלק גדול 
מפיתוחיו המאוחרים של המרקסיזם ולחזור למרקס, כפי שידידו 
לאקאן חזר לפרויד כדי להציל את הפרויקט מאובדן דרך.% 

מבחינת אלתוסר, אובדן דרך זה התבטא בפופולריות הגואה 
של המרקסיזם ההגליאני ושל ההומניזם של כתבי השחרות של 
מרקס. לנוכח הקשיים הפוליטיים והאידיאולוגיים של התקופה 
שלאחר גילוי זוועותיו של סטלין, ובהיעדר ניסוח מוסכם אחר של 
הפילוסופיה המרקסיסטית, נסוגו קומוניסטים רבים מהתיאוריה 
הכלכלית וההיסטורית של מרקס הבוגר ומצאו מפלט פילוסופי 
בנוסחאות ההומניסטיות המופלאות שניתן למצוא אצל מרקס 
הצעיר. עיקרן של נוסחאות אלו היה הניגוד, שמקורו אצל הגל 
ופוירבאך, בין "ניכור האדם" בקפיטליזם לבין שחרור והתגשמות 
"מהות האדם" בקומוניזם. אולם עבור אלתוסר מושגים אלו היו 
שיירים מטאפיזיים שהתאימו אולי לדמיונותיה של הפילוסופיה 
הגרמנית של המאה ה-19, אך לא למרקסיזם כמדע חמור. 

בדומה לשאר כתביו של אלתוסר, בשביל מרקס נכתב בעיקרו 


3 01 ]00/1000 06 50/7/06 :1" (1975) 5ם16ב\/'0 06ם8בסוטספ" 0850מו1\/ פ1טס 1 
1 .ק ,1998 ,18000 66 05ז1)01פזסטו1ת1 088 :8118 ,160105 01/1705 

4. קצרה היריעה מכדי לשטוח את סיפור הידידות ושיתוף הפעולה 
בין אלתוסר ללאקאן, והערצתו הגדולה של אלתוסר לחברו. מעבר 
לטרמינולוגיה הפרוידיאנית במובהק שאלתוסר מאמץ בספר בשביל 
מרקס (כגון היקבעות-יתר, עיבוי, התקה וכו'), אלתוסר כתב רבות על 
לאקאן ועל הפסיכואנליזה, החל מהמאמר "פרויד ולאקאן" משנת 1964. 
כתבים אלו נאספו בכרך כתבים על הפסיכואנליזה שיצא לאור בצרפת 
בשנת 1993, ושיתורגם בתקווה גם לעברית. השוו ₪6 41000580 1.0018 
3 ,5008/1100 :8118 ,1.0607 01 16 :ספע]0מטווספק ₪ 5. עוד על 
הנושא ניתן למצוא באחרית הדבר שחיבר אייל דותן לתרגום העברי של 
על האידיאולגיה שהוזכר לעיל. 


לואי אלתוסר 


כתגובה למגמה זו ובזכות המטריאליזם של מרקס, שזנח את דמיונות 
נעוריו האידיאליסטיים והגה בתור פילוסוף בוגר ובתור מנסחו של 
המרקסיזם ("מטריאליזם היסטורי") את הטענה המהפכנית שלפיה 
התנאים החומריים והמערך החברתי הם שקובעים את אופן קיומו 
של הפרט. כך, לאדם אין שום "מהות" ולכן זו ממילא אינה יכולה 
"להתנכר". הספר בשביל מרקס, אשר מקבץ מאמרים שנכתבו 
משנת 1960 ועד 1965, נכתב גם בתגובה להשקפותיו הקודמות 
של אלתוסר עצמו, שגדל בתוך המסורת האקדמית של ההגליאניות 
ושל המרקסיזם בצרפת. 

אך עבודותיו של אלתוסר חרגו מעבר לביקורת של מגמה 
או אופנה פילוסופית. מבחינתו, הוא הצליח לאפיין את הגותו 
של מרקס ולהסביר את עיקריה במונחים ברורים. הוא עשה זאת 
באמצעות מחקר היסטורי ופילוסופי, באמצעות שרטוט קווי 
המתאר לביוגרפיה אינטלקטואלית של מרקס, והדגשת אותו אירוע 
היסטורי שאותו כינה "שבר אפיסטמולוגי", אירוע שיוצר חיץ 
במחשבתו של מרקס בין אידיאולוגיה לבין מדע, כלומר בין מה 
שהיו הרהורי נעוריו של מרקס לבין תורתו הבוגרת, הראויה לשם 
מרקסיזם. כך אלתוסר הגדיר, או לפחות ביקש להתחיל להגדיר, 
מהי הפילוסופיה המרקסיסטית ומהם עיקריה המבחינים אותה 
מתפיסות אחרות. 

עם זאת, וזו הנקודה המכרעת, אלתוסר טען שהפילוסופיה 
של המרקסיזם טרם נכתבה ושמרקס השאיר רק כמה טיוטות של 
פילוסופיה בספרים שדנים בעיקר בהיסטוריה, בסוציולוגיה, 
בפוליטיקה ובכלכלה. ליתר דיוק, הוא טען שפילוסופיה זו קיימת 
בכתביו, אך רק במצב פרקטי, כלומר כעקרונות תיאורטיים לא 
מנוסחים שמנחים את העבודות בתחומי המחקר השונים וכן 
בפוליטיקה. לפיכך, אלתוסר, שהציג את עצמו כמי שרק שופך אור 
על הפילוסופיה של מרקס, היה עסוק למעשה בכתיבתה. הוא היה 
עסוק בניסוח ובגילוי הפילוסופיה הטמונה בכתבי מרקס, פילוסופיה 

בשביל מרקס 


שלא נוסחה באופן מפורש. בשל כך עורר ספר זה פולמוסים רבים כל 
כך. בשל כך הוא נחשב כאחת מיצירות המופת של המרקסיזם במאה 
ה"20 - לא רק כפירוש וכפרשנות אלא כחידוש תיאורטי של ממש. 


רקע היסטורי: קומוניזם והגליאניות לאחר מלחמת העולם 


ללא רקע מקדים על תולדות המרקסיזם בצרפת מיד לאחר מלחמת 
העולם השנייה יהיה קשה להבין מדוע אלתוסר ניגש לכתוב את 
הספר ומדוע לבש הספר את הצורה שלבש. מתוך ההיסטוריה יהיה 
ניתן לגעת גם בפילוסופיה של אלתוסר, אגב כמה ממושגי היסוד 
שמהווים את תרומתו התיאורטית העיקרית: "שבר אפיסטמולוני" 
(101091000מ6018/6 6תטקטס6), | "אנטי-הומניזם" (186ת8בתטם--80) 
והחשוב מכולם - "היקבעות-יתר" (ם0וז218ח5.)9016600 

את מלחמת העולם השנייה עבר אלתוסר כחייל צרפתי במחנה 
שבויים בגרמניה. עם סופה, שב מהשבי לאקול נורמל סופרייר 
(0זט6ק5 4|6מוחסת 20016) של פריז, מוסד ההשכלה הגבוהה 
היוקרתי בצרפת, כדי להמשיך את לימודיו שנקטעו בשל המלחמה. 
אלתוסר טרח שם על עבודתו בנושא "מושג התוכן בפילוסופיה 


5. מעבר לספריו של אלתוסר, כמו גם להקדמות ולהערות המצוינות שהוסיף 
במהדורות מאוחרות העורך פרנסואה מתרון (פסוסגוג!א), סקירה זו של 
הנוף האינטלקטואלי הצרפתי בשנות ה-50 וה607 נסמכת, בין השאר, 
על הביוגרפיה החשובה שכתב איב מוליה בוטנג על לואי אלתוסר וכן 
על ספרו הטוב של וויליאם לואיס, לואי אלתוסר והמסורות של המרקסיזם 
הצרפתי. ראו בהתאמה שמ :47/0086 1005 (פמפוטסם זסו[טסן מגפצ 
2 3788500) 12610088 1090 [1.0097 ,1.018 .5 גתאו1ן1/\ 
מסזפתואס.1 :1076אכ) ,זפ כזט) ו(6משיד1 ]0 פמסוווטסית 6 6 4856 
5 ,80068%. בכל הקשור בהיסטוריה רחבה של המפלגה נסמכתי גם 
על ספרם הקלאסי של סטפן קורטואה ומרק לזאר, היסטוריה של המפלגה 
הקומוניסטית הצרפתית. ראו 0 179/076 ,1.4281 1810 +6 1018זטס6 51601806 


5 ,806 60 0781101708 /י1תט 05508 :118 078 6056 111 

לואי אלתוסר 


של הגל", בהנחיית פילוסוף המדעים גסטון באשלר (3800018:0). 
שם הוא התיידד עם ז'אק מרטין (מזגא). בשנת 1948, לאחר סיום 
התואר השני ולאחר שסיים בהצלחה את בחינת ההסמכה להוראה, 
הצטרף אלתוסר לסגל הזוטר באקול והתחיל ללמד פילוסופיה 
בתור מתרגל (881686-עט00וו6ק16). הוא לימד שם עד 1980, מבלי 
שיוענק לו מעמד של פרופסור. באותה שנה אלתוסר הצטרף גם 
למפלגה הקומוניסטית בעקבות בת זוגו, הלן ריטמן. 

לא לבד הצטרף אלתוסר למפלגה. לאחר מלחמת העולם 
השנייה היה הקומוניזם הצרפתי חזק מאי פעם. צרפתים רבים 
נסחפו בגלי אהדה לקומוניסטים שעמדו עם כוחותיו של הגנרל 
דה גול בחזית ההתנגדות לכיבוש הנאצי.* מסוף המלחמה ועד שנת 
6 הוכפל מספר החברים במפלגה הקומוניסטית והגיע למספר 
שיא של 800,000. בבחירות שנערכו באותה שנה זכתה המפלגה 
בכ"28% מהקולות, ההישג הגדול בתולדותיה. היא הפכה למפלגה 
הגדולה ביותר בפרלמנט הצרפתי וכמה מחבריה אף מונו לשרים 
בכירים בממשלה. באירופה, שחוותה בשנות ה307 את המשבר 
הכלכלי הגדול ואת זוועות הפשיזם, רבים האמינו שהקומוניזם 
וברית המועצות מציעים עתיד הגון יותר בהשוואה לאימפריאליזם, 
לניצול ולדיכוי המעמדי והגזעי של המערב. זאת, כמובן, אם לא 
מביאים בחשבון את פשעי סטלין שטרם התגלו. 

גם אל הגל לא פנה אלתוסר לבדו. שנות ה307 וה-40 נודעו 
כתקופת תחייה חסרת תקדים של הפילוסופיה ההגליאנית בצרפת. 


6. פרסומיה הרשמיים של המפלגה הדגישו אז את מחויבותה הפטריוטית: 
"הקומוניסטים הוכיחו שהם מגניה הטובים ביותר והלהוטים ביותר של 
המולדת; הם לא חסכו שום קורבן על מנת להשיב לה את חירותה ואת 
עצמאותה שאבדה בשל בגידתם של אותם בני טַרְטִיף של הפטריוטיזם" 
ראר 10 :4" 1000 :108 תוס ודוס ו 1661 016סמי1 
טנ 6-0 11 60 ב1'60009110 [9ת00 500010 18 בק 60116 :8118 ,סז 


1 ,1945 ,0818חגע 

בשביל מרקס 


ב-1929 פורסם ספרו החלוצי של ז'אן ואהל (1גג'/\), אומללות התודעה 
בפילוסופיה של הגל.' ב"1933 פתח אלכסנדר קוז'ב (80(899) בסדרת 
הרצאות על ספרו הגדול של הגל, פנומנולוגיה של הרוח, שהשפיעה 
על דור שלם של אינטלקטואליים פריזאיים.* ב"1939 ראה אור הכרך 
הראשון בתרגום הצרפתי של ז'אן היפוליט (פוווסטטץ11) לפנומנולוגיה 
של הרוח (הכרך השני פורסם שנתיים לאחר מכן), וב"1946 פורסם 
פירושו הקלאסי של היפוליט לאותו הספר תחת הכותרת התהוות 
ומבנה של הפנומנולוגיה של הרוח." אם עשור או שניים קודם לכן היה 
הגל מוכר רק למעט אסתטיקונים וסוציאליסטים," הרי שתקופה זו 
בישרה על כניסתו הגדולה של הגל למסורת הפילוסופית הצרפתית, 
והכריעה ביחס למיקומו המרכזי בכתביהם של הוגים שהתחילו אז 
לכתוב, כמו לאקאן או סרטר, וכן בכתביהם של אלו שהתבגרו באותן 
שנים, כמו דרידה או אלתוסר. 

אלתוסר נכנס אז במקביל לעובי הקורה של הפוליטיקה 
הקומוניסטית ולנבכי התיאוריה ההגליאנית. גם בכך היה אלתוסר 
בן תקופתו. "כתבי היד הכלכליים-פילוסופיים של 1844", כלומר 
יצירת הנעורים של מרקס שהושפעה יותר מכול מתורתו של הגל, 
התגלו בשנות ה207 בארכיון של המפלגה הסוציאליסטית הגרמנית. 
הם פורסמו במקור ב-1932 ותורגמו לצרפתית כבר ב-1935. גילוי 
זה השפיע עמוקות על יחסם של האינטלקטואלים הקומוניסטים 


7. ,116861 06 6וו!קספס!זווכ 10 005 6050666 10 06 סו 6 ,]ג ם08ך 
9 ,18200 60 1/0781101708ת 1 705808 :118 

8. ,18[11(1870) :78118 ,1160061 06 שזווו06] ₪16 מסזו06סיוון ,0[606 סזתהאסן\ 
17 

9. 66 1050171 06 6ופס!סה6הוסחשו!:] 0 06 וזו 01 0108056 ,סזו|סקקע11 מ168 
6 מס1טו\/ :78118 ,116061 

0. ז'אן ז'ורס, למשל, שהיה מנהיג הסוציאליסטים בצרפת לפני מלחמת 
העולם הראשונה, כתב על הגל עוד ב-1891 כחלק מעבודת הדוקטור 
הלטינית שלו על אודות שורשי הסוציאליזם בהגות הגרמנית הקלאסית. 

לואי אלתוסר 


להגל. אף על פי שכבר בשנות ה-20 ניתן היה להבחין בעניין 
הולך וגובר מצד הוגים מרקסיסטים בפילוסופיה של הגל, למשל 
בעבודתו של הפילוסוף ההונגרי החשוב ג'רג' לוקאץ' (1018405), 
נדמה שבצרפת היה פרסום כתבי היד בבחינת נקודת מפנה. 

ב"1934 החל אנרי לפבר (סעצטט1.6), חבר המפלגה הקומוניסטית 
הצרפתית שהיה דמות משפיעה מאין כמותה בשדה הפילוסופיה 
המקומי, לתרגם לצרפתית יחד עם ידידו נורבר גוטרמן (מגחחסוט0) 
טקסטים רבים מאת הגל, מרקס ולנין. השניים הקדימו לתרגומיהם 
הקדמות ארוכות שהדגישו במיטב המסורת האקדמית בהיסטוריה 
של הפילוסופיה את חובו הגדול של מרקס להגל.'' עם הופעתם של 
מספר רב של מאמרים ותרגומים נוספים בכתבי עת מרקסיסטיים 
(כגון ןמסוז שווששז 6), הייתה זו שעתו הגדולה של המרקסיזם 
ההגליאני בצרפת. למגמה זו חברו גם פילוסופים הגליאנים שלא 
הזדהו כקומוניסטים אך גילו במקביל עניין במרקס, כמו קוז'ב 
והיפוליט, שהציגו בהרצאותיהם וחיבוריהם על הגל השקפות שהיו 
בגדר סינתזה של ממש בין שני ההוגים 2 


1. דוגמת המופת בהקשר זה היא הקדמה בת למעלה ממאה עמודים שכתבו 
השניים למחברות על הדיאלקטיקה ההגליאנית מאת לנין בתרגומם 
(המחברות הן הערותיו של לנין שנכתבו בכתב ידו על עותק של מדע 
הלוגיקה מאת הגל כאשר עיין בו ב"1914). בהקדמה דנים לפבר וגוטרמן 
בקשר ההדוק בין הגל, מרקס ולנין, ונותנים דגש מיוחד על תורת הניכור 
ועל גלגוליה בין הגל, פוירבאך ומרקס. ראר ₪4 4 60/06 ,1008 
8 ,2811117810) :8118 , ת8הדוס1ט2) +06 1010010 .זו ,116001 06 6ווש070/061 

2. ניתן להיווכח באופן שבו קוז'ב מאמץ רעיונות מרכזיים מהמרקסיזם, 
למשל, תוך כדי בחינת המשפט הבא מתוך פרשנותו המפורסמת לדמות 
האדון והעבד בפנומנולוגיה של הרוח, פרשנות שמהדהדת פסוקים 
מוכרים מתוך המניפסט הקומוניסטי: "אם האדם אינו אלא התהוות 
[..., אם המציאות האנושית הגלויה אינה אלא ההיסטוריה הכללית, 
אזי אותה היסטוריה כללית היא תולדות הגומלין בין אדון ועבד [...] 
גומלין שחייבים להסתיים בביטולם הדיאלקטי" (8 08ו/10/100000 ,160166 
6 .ס ,116861 06 שזומזטט! ₪!). היפוליט, לעומתו, שהיה קודם כול הגליאני, 

בשביל מרקס 


מבחינת אלתוסר הייתה הקריאה בהגל כרוכה בעיון במרקס. הוא 
קרא את כתבי הגל בגרמנית לאור התרגומים של היפוליט והעמיק 
בכתבי מרקס בתרגום לפבר וגוטרמן וב"כתבי היד הכלכליים- 
פילוסופיים". ברוח זו כתב את עבודת התואר השני שלו. אלתוסר, 
שהגיע לקומוניזם מרקע קתולי, ושראשית פעילותו הפוליטית הייתה 
ב"איחוד הנוצרים המתקדמים" 1097088806 01600005 668 מסוםנ1), 
נשבה בקסמו של הגל וברוח המרקסיזם ההגליאני שראה את 
הקומוניזם כהתגשמות החלומות ההומניסטיים של אירופה ואת מרקס 
כממשיך דרכם של הפילוסופים הגדולים של המערב. זו גם הייתה 
הרוח שהביא אלתוסר ל"מעגל פוליצר", קבוצת הדיון והפעולה של 
המורים והתלמידים הקומוניסטים של האקול נורמל. 

אולם מחוץ לאקדמיה ובתוך המפלגה הקומוניסטית היה 
המרקסיזם ההגליאני קו תיאורטי אופוזיציוני שהפך למנוגד יותר 
ויותר להשקפותיה הרשמיות של המפלגה. עם פתיחת המלחמה 
הקרה וירידת מסך הברזל, בישרו הדעות והמסרים שהגיעו 
ממוסקבה על עוינות הולכת וגוברת למערב ולפילוסופים שלו. 
לפבר ננזף על ספריו ועל השקפותיו, אולץ להתנצל, וב-1952 אף 
הושעה מהמפלגה באשמת סילוף תיאורטי 3 

במהלך השנים הבאות, ובמקביל להתקרבותו לקו המפלגתי, 
אלתוסר החל לראות במרקסיזם ההגליאני ריאקציה שמרנית ומסוכנת. 


החל עם חזרתו לסורבון ב-1949 (ואף קודם לכן) להתעניין ביחסו 
של מרקס הצעיר להגל, ביסוד אידיאליסטי מסוים שנמצא, לדבריו, 
אצל מרקס הצעיר ובסינתזה בין מרקס לבין הגל, שעתידה לסחוף את 
המרקסיזם למחוזות שמרקס לא חלם עליהם. ברוח זו הוא גם הרצה 
בשיעוריו בסורבון (בנוכחות אלתוסר, ללא ספק) וניסח את הרעיונות 
שיכונסו מאוחר יותר בספרו עיונים על מרקס והגל. ראו ,6ו01קקע11 תס 
5 02100 ]0 5101610 [8100]/ 126100088 1 1 אוה 5 10005 

3. הוא סולק באשמת סילוף על כך שייחס למרקס את הטענה "הבורגנית" 
שיצירת האמנות היא האושר האנושי הגדול ביותר ולא הצליח, בדיעבד, 
למצוא תימוכין לכך בכתבי מרקס עצמו. 

לואי אלתוסר 


הדגש התיאורטי שניתן על האידיאליזם ההגליאני היה בעיניו בבחינת 
תשומת לב שנלקחה מהמהפכה התיאורטית של מרקס, כלומר 
מהמטריאליזם המרקסיסטי, אשר את היקפו הוא התחיל לגלות באותן 
שנים ושלהצגתו ולפיתוחו הוא עתיד היה להקדיש את חייו כפילוסוף 
וכפרשן. למרבה האירוניה ההיסטורית, היה זה לא פחות מעיון מחודש 
בחיבור "על הפילוסופיה" מאת אנדריי ז'ראנוב (בכיר סובייטי שקבע 
את מדיניות ברית המועצות של סטלין בתחום המדע והתרבות וכן 
אכף אותה באכזריות ידועה לשמצה), אשר גרם לאלתוסר להטיל ספק 
לראשונה באותה הגליאניות "טבעית" של חינוכו האקדמי *% 


שבר אפיסטמולוגי: אלתוסר והחזרה למרקס 


אלתוסר לא היה סטליניסט, אך הוא ודאי הושפע מהפילוסופיה 
הרשמית של המפלגה הקומוניסטית הצרפתית בסוף שנות ה-40 
ותחילת שנות ה-50, כלומר מהלניניזם כפי שעוצב בתקופה זו 
בברית המועצות ושאומץ בהתלהבות גם בצרפת. לצד קו פוליטי 
תקיף, הפעילות התיאורטית של המפלגה הצרפתית הסתכמה אז 
בעיקרה, וזאת לפי עדותו של אלתוסר, בהרצאה מתוך ספריו של 
סטלין (וביניהם, מטריאליזם דיאלקטי ומטריאליזם היסטורי, שתורגם 
לצרפתית ופורסם עוד לפני תום מלחמת העולם השנייה).** גם אם 


4. כך הוא כותב ב-1949 לחברו ז'אן לקרואה (א0ז0ג1). עוד פרטים על 
תקופה זו בחייו של אלתוסר ניתן למצוא בביוגרפיה שהוזכרה לעיל. 
ראו 324 .כ ,11 ,6ק/קשזפסוק סמו :-ז556ו41/0. וס פמגוטסם. כמו כן, השוו 
א. א. ז'דאנוב, "נאום בוויכוח על הספר 'תולדות הפילוסופיה במערב 
אירופה'", על תרבות וחברה, תרגום: ש. אוורבוך, תל אביב: ספריית 
פועלים, 1949. 

5. ,006ש1151017 0167010906 16 61 6ווש0ו010160 6זצו1016/01/ 1.6 ,0ה519[1 10500 
4 ,50018108 8008ו:56 :15זגק; יוסיף סטלין, "על המטריאליזם הדיאלקטי 
וההיסטורי", בתוך: על המטריאליזם ועל הלשון, תרגום: יאיר אור, תל 
אביב: רסלינג, 2004, עמ' 56-23. 

בשביל מרקס 


אכן ניתן לזהות דגש תיאורטי במפלגה, ניכר שהוא נגזר במידה 
פחותה מהתעמקות עצמאית בכתבי מרקס מאשר מהתיאוריה 
והפוליטיקה המשתנה של ברית המועצות, אשר לאחר שנים של 
שיתוף פעולה נגד הפשיזם פיתחה עוינות הולכת וגוברת למערב. 
קרע בין הקומוניסטים לשאר חברי ממשלת צרפת בנושא שכר 
ובנושא המעורבות הצרפתית בדרום-מזרח אסיה הוביל לפיטורי 
השרים הקומוניסטים במאי 1947 ולאימוץ תוכנית מרשל על ידי 
הממשלה הצרפתית. בהוראת מוסקבה הופסק אז שיתוף הפעולה 
עם המרכז הצרפתי ועם הסוציאליסטים, שהיה ציר מרכזי במדיניות 
המפלגה עוד מימי הרזיסטנס והחזית העממית של לאון בלום. 
בעקבות תמורה פוליטית זו השתנו באופן עמוק הקו של המפלגה 
הצרפתית וביטויו בפרסומי המפלגה. הביקורת שכוונה קודם לכן 
נגד הפשיזם ונגד "מאתיים משפחות ההון" ששלטו בכלכלת צרפת 
הוחלפה במאבק בלתי מתפשר בבורגנות כולה כמעמד. קו פייסני 
שדיבר על "דרך אחרת לסוציאליזם", כלומר על דרך לא אלימה, 
הוחלף בקו ששאב השראה מדברי ז'דאנוב. לדבריו היה העולם 
מחולק לשני מחנות: מחנה אימפריאליסטי בהנהגת ארצות הברית 
ובריטניה ומחנה דמוקרטי בהנהגת ברית המועצות. מבחינת המפלגה 
הצרפתית, הייתה זו חזרה לקו שאפיין אותה בשנות ה-20, הישר לתוך 
האורתודוקסיה הלניניסטית שחרטה על דגלה את הסיסמה "מעמד 
נגד מעמד", וסירבה לשתף פעולה עם מפלגות השמאל המתון.% 


6. אחד ממופעיה התיאורטיים המובהקים של העוינות למערב בקרב 
הקומוניסטים הצרפתים הייתה החוברת "מדע בורגני ומדע פרולטרי", 
מפרסומיו הראשונים של כתב העת, הביקורת החדשה. לחוברת נודעה גם 
השפעה מיוחדת על אלתוסר. אסופת מאמרים זו ביטאה את מה שהייתה 
בזמנו עמדתה הרשמית של ברית המועצות בתחום המדע - תמיכה 
בטרופים ליסנקו, גנטיקאי סובייטי, בן טיפוחיו של סטלין, שקידם את 
תורתו בתחום הגנטיקה כנגד זו של מנדל וכנגד הנעשה בתחום בארצות 
המערב. את העמדה שקידמה החוברת ניתן לסכם באחד ממשפטי 

לואי אלתוסר 


ברוח זו של עוינות לבורגנות פרסם אלתוסר ב19507, בכתב העת 
הביקורת החדשה שוושאווי) 6]]עווסא 6), שנוסד על ידי המפלגה 
הקומוניסטית שנתיים קודם לכן, את מאמרו הראשון שבו הפנה 
את גבו להגליאניות המוקדמת שלו. מאמרו, "החזרה להגל: המילה 
האחרונה של הרוויזיוניזם האקדמי","" היה המקום הראשון שבו ניתן 
היה להבחין בקווי המתאר של מה שיהפוך לעמדתו הקלאסית של 
אלתוסר. במאמר זה הוא הציג לראשונה את היחס בין הגל למרקס לא 
בתור יחס של המשכיות והשלמה, אלא בתור ניתוק רדיקלי. אלתוסר 
לא חתם על המאמר בשמו, אלא בשם "הוועדה לביקורת של מעגל 
הפילוסופים הקומוניסטים", שם עט שהיה נחוץ כדי למנוע חיכוכים 
עם מי שהיו המושאים לביקורת, עמיתיו האקדמאים הבכירים ממנו, 
ובמיוחד ז'אן היפוליט שעתיד היה להתמנות ב-1954 למנהל האקול. 
תוך כדי שימוש בביטויים קשים, אלתוסר הציג את קוז'ב והיפוליט 


המפתח שהופיעו בה: "את צורות הפעילות האנושית ניתן להבין אך 
ורק תוך כדי פנייה ליחסים החברתיים שהם יחסי מעמדות. האמנות לא 
חומקת מחוק זה, ואף לא הספרות, הפדגוגיה או הספורט. כך גם המדע". 
המדע, שנחשב בדרך כלל אובייקטיבי, נחלק לפי תפיסה זו לשני מדעים 
מעמדיים מנוגדים - מדע בורגני ומדע פרולטרי. ראו ,.81 6 ₪008 % 
נוסת 18 00 20100008 :15 ,6 מ0ז6/0]סיקן 5610860 61 156סספהווס 50/0806 
5 ,1950 ,071006 
ז'אן-טוסן דסנטי (6980כ), מי שהיה מורו של אלתוסר באקול נורמל, 
עמד בראש מערכת הכותבים של אותה חוברת. לדברי אלתוסר, היו 
אלו שאלות בדבר פילוסופיה של המדע שהסעירו את חבריו למפלגה 
באקול, מוסד שמקפיד על שיתוף פעולה בין מדעי הרוח למדעים אחרים. 
ב-1949, שנה לאחר ששב ללמוד ושנה לפני פרסום החוברת, התאבד 
חברו למפלגה ומי שניהל את תא הסטודנטים הקומוניסטים באקול, 
הביולוג קלוד אנגלמן, בקפיצה מגג בית הספר. לפי אלתוסר, אנגלמן 
"נקרע מבפנים" על ידי השאלות והסתירות שעלו מתורתו של ליסנקו. 
ראו 381 .כ ,5קו6ופחס! סוט קומשטט',1 :1 ,"וו 1.05" מספפטו1\ 

7. סות18מת0ס160181 08 )סג 000108 :[11080 8 זטס)סץ 1/6" 5500טם)41, 1/0015 
4 :(1950) 20 6וושו1ו) 6]]6עווס/ 1/0 ,"8080610000 

בשביל מרקס 


כ"רוויזיוניסטים" ששואפים לשנות ולתקן את תורתו של מרקס. את 
עבודתם הפילוסופית, כלומר את אותה חזרה להגל, אלתוסר הציג 
כניסיון פשוט ונואש להיאבק במרקס. במקום מסוים הוא אף כינה 
את אותה חזרה להגל בשם "רוויזיוניזם פשיסטי". 

במאמר זה מ-1950 היו הטיעונים ברובם פוליטיים ואישיים. 
אלתוסר לא הסביר מהו ההבדל בין התיאוריות של הגל לאלו 
של מרקס, אלא קרא נגד כל השפעה הגליאנית על מרקס מתוך 
התנגדות שעיקרה דחייה של מה שבא מבחוץ, דחייה של מה שאינו 
קומוניסטי. אך אלתוסר לא נותר ברמה זו של התנצחות גרידא. 
את מה שהאינסטינקט רמז לו בגסות הוא היה עתיד לעגן במחקר. 

החל מ-1949 אלתוסר שקע מחדש בכתבי מרקס, הגל ופוירבאך. 
הוא העמיק בהיסטוריה האינטלקטואלית של מרקס כפי שתוארה 
על ידי פרנץ מהרינג (פמוזגס!א) ואוגוסט קורנו (0ג00).%' בנוסף, 
הוא לקח על עצמו את תרגום החיבור מהות הנצרות של פוירבאך, 
והפעם עם מטרה חדשה: להבין את המרקסיזם בראש ובראשונה 
מתוך הבנת ייחודו. הוא עשה זאת מתוך התפיסה שלפיה מה 
שמגדיר את המרקסיזם הוא אותם הגבולות המבחינים בינו לבין 
פילוסופיות אחרות. אלתוסר ניסח זאת מאוחר יותר בצורה יוצאת 
דופן: "פילוסופיה אינה קיימת, אלא אם היא נוקטת עמדה ותופסת 
מקום, והיא אינה תופסת מקום אלא כאשר היא כובשת אותו בעולם 
שבו כל המקומות כבר תפוסים. לפיכך, אין היא קיימת אלא בזכות 
הבדל לעומתי" 5 


8. בקרב המחקרים ההיסטוריים שהשפיעו במיוחד על אלתוסר ניתן למנות 
את תולדות חייו של קרל מרקס מאת פרנץ מהרינג, ראו ,6מוחס]/\ <חגז 
וט 6121007 1 :010218 1 ,1.6005 500 0105001016 - זט ]וס 
8; ואת קרל מרקס - האדם והיצירה מאת אוגוסט קורנו, ראו 
ו 1116011071 126 .סונטסי] 61 שומוסו!" 1 כו 071 בת 60 6ופגושט\ת 
4 ,108 או[6"] סוז81זט1.1 :18זפ , (1818-1845) 11106 1601796 

9. 201 .כ ,"5חס1ות\/'0 500100806" 110880 

לואי אלתוסר 


כאן הופיעה לראשונה הפילוסופיה של אלתוסר, כאשר גילה את 
חשיבותו של המחקר ההיסטורי למלאכת הפילוסופיה. במאמר אחר, 
פולמוסני פחות מקודמו, שפרסם ב-1953 בשם "על המרקסיזם"%? 
רמז אלתוסר לראשונה על עמדתו בנושא כתבי השחרות של מרקס: 
אף על פי שפילוסופים בני המאה ה-20 הרבו לעסוק ולצטט את 
כתבי השחרות, הרי שמרקס באותה תקופה לא היה יותר מאשר אדם 
צעיר שהושפע מהגל ופוירבאך. לתפיסתו, כתבי השחרות מבטאים 
עמדות שמרקס נטש מאוחר יותר, ושאינן מהוות חלק מהתיאוריה 
של המרקסיזם. כבר באותו מאמר הוא הפנה את תשומת הלב למה 
שכינה חסרון מרכזי במהדורת כתבים נבחרים של מרקס בעריכת 
לפבר וגוטרמן. אלתוסר טען שבאותה כותרת שני העורכים הציבו 
טקסטים מתקופות שונות - כולל כתבי השחרות - מבלי לספק שום 
הסבר היסטורי. את ההסבר הזה הוא עתיד לספק בעצמו. 

מבחינה זו, הטענות המופיעות במאמר "על המרקסיזם" הן 
בבחינת ניסוח ראשוני של הרעיונות שאלתוסר יפתח מאוחר יותר, 
במאמרים שקובצו בספר בשביל מרקס (1965), בעזרת המונח 
"שבר אפיסטמולוגי". למעשה, כאשר ב"1960 שטח אלתוסר 
לראשונה בהרחבה את פרשנותו להיסטוריה האינטלקטואלית של 
מרקס במאמרו "על מרקס הצעיר" (פרק 2 בספר זה), שפורסם 
בכתב העת המחשבה (ש6₪6ק 6ת), היו עמדותיו תוצר של עבודה 
והבשלה פילוסופית שנפרשו על פני כמעט עשור. הדברים נכונים, 
קל וחומר, באשר לשימושו הראשון במונח "שבר אפיסטמולוני" 
שהופיע ב-1963 במאמרו "על הדיאלקטיקה המטריאליסטית" 
(פרק 6 בספר זה) ושמושל בניתוח ההיסטורי שהוא מציע שם. 

ראוי לתת את הדעת על המושג החשוב הזה - "שבר 
אפיסטמולוגי". אלתוסר שאל אותו ממורהו, הפילוסוף גסטון 


0 ]105016 06 6וושת :ח1 ,"סנתפואזגות 60 08קסזכן ג" 41100580 1.0018 
9 :(1953) 4 ,66חחהה 3 ,סוושָזווקספסוזווקת 

בשביל מרקס 


באשלר. עם זאת, באשלר כמעט ולא השתמש במושג, ופרסומו 
תלוי בעיקר בשימוש שעשה בו אלתוסר.? במסגרת פילוסופיית 
המדעים של באשלר, המושג מציין את הנתק בין מדע לבין תפיסות 
קדם"מדעיות. אף על פי שבהגותו של אלתוסר המושג נושא 
משמעות זהה, הוא נועד לציין אצלו בעיקר את הניתוק במסגרת 
תהליך ההתפתחות האינטלקטואלית של מרקס בין האידיאליזם 
של בחרותו לבין המטריאליזם של הגותו הבוגרת. באופן כללי, 
ניתן לומר שבספר בשביל מרקס אלתוסר שם דגש על שני נתקים 
משמעותיים בין תפיסות פילוסופיות קדם-מרקסיסטיות לבין 
המרקסיזם כמדע: 


(1) הנתק בין הפילוסופיה של מרקס הצעיר לבין המרקסיזם 
של מרקס הבוגר. נתק זה מוביל את אלתוסר למסקנה שכתבי 
השחרות של מרקס (לרבות המושגים הכלולים בהם: "מהות האדם" 
ו"ניכור") אינם שייכים למרקסיזם. זהו "השבר האפיסטמולוני" 
בה"א הידיעה. הפרק "על מרקס הצעיר" וכן ההקדמה שמקדים 
אלתוסר לספר בשביל מרקס מסבירים אותו היטב. 


(2) הנתק בין הפילוסופיה של הגל לבין המרקסיזם של מרקס הבוגר. 
נתק זה מוביל את אלתוסר למסקנה שהיחס בין הגל ומרקס אינו 
יחס של התפתחות (דיאלקטית) אלא של ניתוק רדיקלי. זהו "שבר 
אפיסטמולוגי" במובן משני. הפרקים "סתירה והיקבעות-יתר" ו"על 
הדיאלקטיקה המטריאליסטית" מסבירים אותו היטב. 


בשימושו במושג ה"שבר", ניצב אלתוסר בחזית שתי תנועות מחשבה 
חדשות של זמנו. ראשית, אלתוסר היה חלק מדור של פילוסופים 


1. לטענת תלמידו של אלתוסר, הפילוסוף דומיניק לקור (וזטסטט1), שחקר 
בצעירותו את האפיסטימולוגיה של באשלר, משתמש האחרון במושג 
"שבר אפיסטמולוגי" בעיקר במקום אחד, ראו ,88000186 0388)0) 
.קל ,1949 ,1178206 66 1/0781101108ם1 208508 :2818 ,6וושווקק0 6הזו!0חסוות 
11-55 

שהפסיקו לחשוב על ההיסטוריה במונחי התפתחות (דיאלקטית 
או אחרת) והתחילו לחשוב עליה כעל רצף של ניתוקים. כחלק 
ממסורת זו ניתן למנות, בנוסף לבאשלר וממשיכו ז'ורז' קנגילם 
(ִַסְה11טקַת03)), גם פילוסופים כגון מישל פוקו (שהיה תלמידו של 
אלתוסר באקול נורמל) ותומאס קון (מטא).? שנית, ונקודה זו 
מעניינת לא פחות, אלתוסר היה מראשוני האנטי-הגליאנים בצרפת. 
אחרי הדור של ואהל, היפוליט, לאקאן וסרטר, קם בצרפת בשנות 
ה"60 דור חדש של הוגים שהתרחק ואף פיתח עוינות של ממש 
כלפי מי שהיה הגיבור הפילוסופי של הדור הקודם. לצד אלתוסר, 
ניתן למנות כאן שוב את פוקו, אך גם את ז'יל דלז, ז'אן-פרנסואה 
ליוטאר ואחרים. 

כך או כך, החל מפרסום המאמר "על מרקס הצעיר" אלתוסר 
הפך להיות מזוהה עם מרקסיזם שדוחה את הגל ואת כתבי 
השחרות ותר אחר יסודות אחרים כדי לבנות עליהם תיאוריה - 
יסודות מטריאליסטיים. גם היום קשה להפריז בקושי ובהתנגדות 
העזה שעוררה בקרב האינטלקטואלים המרקסיסטים ההצעה 
לנטוש ולהעמיד לביקורת נוקבת את כתבי השחרות של מרקס, 
שהתקבלו בשנות ה307 בהתלהבות כה רבה ושסיפקו חומר עשיר 
כל כך למחשבה. דבר דומה ניתן לומר בכל האמור בפילוסופיה 
ההגליאנית. התנגדות זו קיימת גם היום בקרב קוראים רבים של 


2. למידע נוסף על אודות המושג "שבר אפיסטמולוגי" ועל הקשר שבין 
אלתוסר לבין אותו זרם באפסטימולוגיה הצרפתית, שהעדיף את מחשבת 
הניתוק על מחשבת ההתפתחות ושכלל בשנות ה-60 את גסטון באשלר, 
ז'ורז' קנגילם ומישל פוקו, ראו 6ב ,5010001918 411105565" ,208 6067 
4 :411009967 , (.66) 11100 0פסעל) :םג ,"90100 [01500220108108 םסמסעי סג 
1 .סק ,1994 ,3180%0/611 :.1/1888 08101106 30 01076 60007 6711601 
בנוסף, ממולץ לעיין במאמרו של אטיין בליבר על הנושא 04193 סתמסגום 
858 3 2802012716 ב28500) 066 <סטף101001ם1506ק6 6עטקט0ס> 66 000601 16" 


7 ,1991 ,2600/06 1.8 :118 41118567 זווסק 8 :ה ,"ןא 

מרקס. באופן כללי, קשה לדמיין אירוע מרכזי יותר במסגרת חיי 
הפרשנות הפילוסופית מאשר מציאת כתבים נשכחים של פילוסוף 
גדול. חוקרים רבים חבים לגילויים כאלה את חייהם המקצועיים. 
והנה, אלתוסר בונה את הקו התיאורטי שלו על פסילה של כתבים, 
על אמירה פשוטה יחסית שלפיה לא כל טקסט שהוגה חתם עליו 
מייצג את הגותו כהלכה (ובמיוחד אם חתם עליו כשהיה רק בן 
עשרים ושש). הלקח הפשוט הזה מוסיף להיות רלוונטי לכל 
היסטוריון של הפילוסופיה. 

אלא שבעשר השנים שחלפו בין פרסום המאמרים "החזרה 
להגל" (1950) לבין "על מרקס הצעיר" (1960) השתנו הדעות 
בתוך המפלגה הקומוניסטית. מותו של סטלין זעזע את המפלגה. 
לאחר שפשעיו של סטלין התגלו, ומהרגע שדמותו סולקה מהקו 
הפומבי של ברית המועצות, החלה תקופת משבר שגררה תמורות 
פוליטיות ותיאורטיות. בניגוד חריף לשנים קודמות, נדמה היה 
שהקומוניסטים בברית המועצות (ובעקבותיהם הקומוניסטים 
במערב) מבקשים להתאים את מסריהם לערכי המערב. במקום 
להפגין התנגדות לבורגנות ולערכיה, הייתה זו מבחינתם השעה 
להוכיח שהקומוניזם הוא-הוא היורש האמיתי של אידיאות החופש, 
השוויון והצדק, שהמערב זנח במלחמות הקולוניאליות. מילת 
המפתח בקו זה הייתה "הומניזם". 

כך, בסוף שנות ה-50 ותחילת ה-60 ובמקביל למאבק לעצמאות 
אלג'יר שלווה ברדיקליזציה פוליטית גוברת בצרפת - תקופה שבה 
חשיבותו של מרקס כהוגה דעות הגיעה לשיא בקרב הציבור המשכיל 
הלאדקומוניסטי (ז'אן-פול סרטר: "המרקסיזם הוא הפילוסופיה של 
זמננו, את גבולו לא ניתן לחצות")? - התבלטו מאמריו וספריו 


3. אין להכחיש את הרושם הציבורי הגדול שהיה לפילוסופיה של סרטר 
ולהתקרבותו שלו, כמו גם של מרלודפונטי (עתסק-טגסוסו/א), אל המפלגה 
הקומוניסטית. עם זאת, בחרתי שלא לדון בפירוט בפתח דבר זה ביחסו 

של רוז'ה גרודי (ץ691900), שכונה בפי רבים "הפילוסוף הרשמי" 
של המפלגה הקומוניסטית הצרפתית. בכתיבתו הנרחבת על הגל 
ועל כתבי השחרות של מרקס, זיהה עצמו גרודי כנושא הדגל 
של "הומניזם מרקסיסטי".? כך, לאחר שנים של מחקר והבשלה 
תיאורטית, וכאשר התחיל לפרסם את עבודותיו, היו עמדותיו של 
אלתוסר שוב אופוזיציוניות. 


אנטי-הומניזם: נגד מרקס הצעיר, או פולמוס בתוך המפלגה 


אטיין בליבר (פו841), תלמידו של אלתוסר שנותר קרוב אליו עד 
מותו, תיאר את מאמציו של רבו בתחום התיאוריה בעזרת דימוי 
של מנוף. ארכימדס התיימר להניף את העולם בהינתן נקודת משען 
נכונה, ואילו אלתוסר ביקש למצוא בתיאוריה את נקודת המשען 
שתאפשר לו להניף משקל אדיר במאמץ קטן, כלומר לתרום תרומה 
בתור אדם יחיד לשינוי המפלגה הקומוניסטית ובעקבותיה לשינוי 
החברה כולה. אם יש אמת בדימוי זה,? הרי שהדבר נכון בעיקר 


של אלתוסר לאקזיסטנציאליזם המרקסיסטי. זאת, לא רק מפאת קוצר 
היריעה, אלא משתי סיבות קונקרטיות יותר: ראשית, גם ברגעים 
השמאליים ביותר של סרטר ומרלו-פונטי לא היו השניים מחויבים לא 
לקומוניזם ולא למרקס, כשם שהיו מחויבים גרודי ולפבר. לזכותם ייאמר 
שסרטר ומרלודפונטי היו פילוסופים עצמאים מאוד, אולם עצמאות 
זו הפכה אותם פחות רלוונטים כבני פלוגתא ביחס לשאלה המרכזית 
של אלתוסר: "מהי הפילוסופיה המרקסיסטית?". שנית, חלק גדול 
מהביקורת של אלתוסר על המרקסיזם ההגליאני תקף גם בכל הקשור 
באקזיסטנציאליסטים (ה"הומניזם" שלהם, השימוש במושג "ניכור" 
| הציטוט של סרטר מתוך: מסשיז 0 06 6770006 ,691706 [ק-108 
9 .כ ,1960 1811111810) :8118 ,1610006 06 05ס0511ווכ) :1 !סט ,0101061106 

4. כך גם שם ספרו המשפיע: 014 .המוסח הלוס !1 181801) זספסת 
7 80018105 130111088 :28118 2016168165 055019 

5. בליבר פרש דימוי זה בפניי (טמ"ג) בראיון ידידותי שערכתי עמו בזמן 
תרגום ספר זה. אינני יודע אם ניתן למצוא את אותו דימוי גם במקומות 

בשביל מרקס 


לתקופה שלאחר כתיבת ופרסום המאמר "מרקסיזם והומניזם" 
(1964 - פרק 7 בספר זה). 

כאמור, מבחינת המפלגה הקומוניסטית של תחילת שנות ה607 
היה ההומניזם מילת מפתח פוליטית ותיאורטית. ההומניזם משל 
בפרסומי המפלגה והחליף, במידה רבה, את הדגש שהושם קודם 
לכן על המאבק המעמדי והבין-גושי. מאמריו וספריו של גרודי 
התוו את הדרך: המרקסיזם הוא הומניזם. מבחינת מחברו וקוראיו 
דגש זה סימן, קודם כול, דחייה גמורה של שיטות הפעולה של 
סטלין, כלומר תשובה אנושית וקומוניסטית לזוועות. ההומניזם 
ביטא ברוח דומה גם את דחיית האלימות, קבלת הדמוקרטיה 
ומעבר למדיניות של "מהפכה דרך הקלפי". מבחינה פוליטית, הוא 
התלווה לתוכניות שהחלו שוב להירקם לשיתוף פעולה עם מפלגות 
השמאל המתון במסגרת חזית שמאלית רחבה נגד ממשלות הימין 
של דה גול. באופן כללי, היה מדובר במסר של הרגעה כלפי החברה 
הצרפתית; כאילו אמרו הקומוניסטים לסוציאליסטים ולעצמם: 
בסופו של יום, אנחנו יכולים להסכים על כמה דברים, אנחנו 
מאמינים באותם הדברים: חירות, שוויון ואחווה. כמוכם, גם אנחנו 
מאמינים באדם. 

אלא שמבחינת אלתוסר עמד ה"הומניזם המרקסיסטי" בסתירה 
גמורה למהפכה התיאורטית של המרקסיזם. לתפיסתו, השאלה כלל 
לא נסובה על אלימות או על מה שניתן לכנות במטפורה מעשים 
לא-אנושיים (שנעשים כמובן תמיד בידי בני אדם). ההומניזם, כקו 


אחרים. אגב, ניתן להטיל ספק בדימוי זה וביכולתו לתאר את הקשר 
שהתקיים בשביל אלתוסר בין פילוסופיה לבין פוליטיקה. הביוגרף של 
אלתוסר, יאן מולייה בוטנג, מתאר את הדברים בצורה אחרת. לדבריו, 
היה אלותוסר מאוהב באקול ובפילוסופיה. פשוטו כמשמעו. זה היה מה 
שהוא אהב לעשות "וכל השיקולים הטקטיים על מלחמת המעמדות ועל 
מנגנוני המדינה האידיאולוגיים לא יכלו לשנות דבר". ראו ,פתגוטסם 
0 .0 ,11 06 10 6מונ :411100990 1:05 

תיאורטי, היה בעיני אלתוסר שיבה לדמיונות מטאפיזיים בדבר 
"מהות האדם" או "האדם כמקור", שהשתייכו מבחינתו לעבר 
האידיאולוגי של אירופה. אכן, כיצד ניתן לדבר על "מהות" ועל 
"ניכורה" כחלק מתפיסה מטריאליסטית? חששו של אלתוסר רק 
גבר כאשר התברר שמבחינה תיאורטית ההומניזם המרקסיסטי של 
גרודי לווה בשיבה לכתבי השחרות של מרקס, והיה למעשה חזרה 
לכתביו של לפבר, שהוזכר לעיל כנציגם הבכיר של הקומוניסטים 
ההגליאניים לאחר המלחמה. 

רעיונותיו של גרודי כמו נלקחו מספריו של לפבר, ובהם מרקסיזם 
(1948).% כבר שם לפבר מצביע על השורשים ההגליאניים של 
הפילוסופיה של מרקס בכל הנוגע לדיאלקטיקה ולמושג הניכור. 
מושג זה מכתבי השחרות מרכזי בעיניו עד כדי כך שהוא מגדיר את 
הקומוניזם כ"רגע שבו הניכור מרובה הפנים (אידיאולוגי, כלכלי- 
חברתי, פוליטי) של האנושי מוצא עצמו אט-אט מובס".? העמדות 
שגרמו לסילוקו של לפבר מהמפלגה, שנים ספורות קודם לכן, 
הפכו בפי גרודי לתיאוריה רשמית. 

המרקסיזם, לפי לפבר וגרודי אינו אלא תיאוריה של המעבר 
מ"ניכור" ל"חירות". אם "ניכור" פירושו חיי אדם במצב לא-אנושי, 
אזי יציאה ממנו היא שחרור האדם והתגשמות מהותו וטבעו. הגל 
היה, לפי לפבר, ההוגה שחידש את המושג החשוב הזה, מושג 
שמספק לנו מפתח לקריאת ההיסטוריה כולה, אשר אינה אלא 


6. ספר זה תורגם לעברית בתרגומו המצוין של עירן דורפמן. ממומלץ לעיין 
בו וכן בהקדמה שכתב לספר עוזי אלידע: הנרי לפבר, מרקסיזם, תרגום: 
עירן דורפמן, תל אביב: רסלינג, 2005. ספר זה מהווה למעשה עיבוד או 
הנגשה של ספרו של לפבר, המטריאליזם הדיאליקטי, עיבוד שהיה נחוץ 
לאחר שרוב עותקיו של הספר נשרפו במהלך המלחמה יחד עם ספרים 
"אסורים" אחרים. ראו :9178 ,0101001706 706ז70016770105 1.0 ,1.010010 בומ116 
0 118100 00 181/0181091708 1 2108808 

7. שם, 52. 


26 


בשביל מרקס 


התגברות על הניכור, כלומר התפתחות מהלא-אנושי לאנושי. עם 
זאת, בעוד שאצל הגל היה הניכור מטאפיזי (והובן כמרחק מהאל או 
מהמוחלט), הרי שמרקס הצעיר ייחס לניכור מובן רציונלי, כלכלי 
ופוליטי. הניכור, אצל מרקס, מתבטא בכך שהעבודה מנכרת, 
משעבדת ומנצלת, שהחיים החברתיים משוסעים על ידי מעמדות 
ושהכסף שולט ללא מצרים בחיי בני האדם. ה"ניכור", או אובדן 
האנושיות, הוא לפי גרודי נקודת הפתיחה של המרקסיזם 5 

לאור זאת, המרקסיזם כתורת פעולה פוליטית הוא הומניזם, 
מכיוון שהוא קורא למנוצלים ליטול את השליטה בחייהם ולהשתחרר 
מהניכור. כאשר קרא לשחרור האדם, מרקס היה ממשיכם של 
פילוסופים כגון דקרט, רוסו, קאנט והגל. הוא נבדל מהם רק בכך 
שביקש לערוך את מסע השחרור הזה על קרקע המציאות הכלכלית 
ולא ברקיע האידיאות. מבחינתו, מחשבה עצמאית (קאנט) ואף 
מוסדות מתוקנים (הגל) אינם מספיקים. רק שינויה של המציאות 
הכלכלית מהיסוד (ביטול הרכוש הפרטי) תהיה בגדר "חזרת האדם 
לעצמו" ותבשר על פתיחת עידן ללא ניצול וללא ניכור, עידן של חיים 
אנושיים לכל בני האדם. לפיכך, הקומוניזם הוא ניכוס מהות האדם 
בידי האדם במהלך שהופך את האדם ל"אדם שלם" ([1018 סאומסם), 
שהנו אדם חופשי בקהילה חופשית.* הכתבים הכלכליים של מרקס 
(למשל, הקפיטל) מתארים רק את ההכרח המטריאלי של השחרור 


8. ניתן למצוא רעיונות אלו בספר >ופהמושמז סמזפקמשזווו!י שהוזכר לעיל, 
כמו גם בספרין 66 1/019111208ם1 2168508 :8118 ומוס" 1 ₪6 6ע61קיוס 
1 80 [19657 ,505078 :פוזג ,או ]יזא 

9. השוו בעניין זה לספרו של לפבר, המטריאליזם הדיאלקטי, ולרעיון 
שלפיו הקומוניזם ישים קץ לניכור בכך שהוא ישאיר מאחור את האדם 
הכלכלי כדי שתופיע חירותו של האדם השלם, שהוא "פרט חופשי 
בקהילה חופשית, אינדיווידואליות פורחת במגוון אינסופי של סוגי 
אינדיווידואליות אפשרית". ראר ,010160106 6מזו]01610וז 1.6 ,סעשסס01 1 
1 .סק 

שתואר והומשג כבר בכתבי השחרות; הם מתארים כיצד תהליכים 
כלכליים, כגון הצבר ההון וריכוזו, סופם שיגרמו למפץ פוליטי, 
למהפכה שתשחרר את האדם מניכורו. לכן, לפי גרודי, המרקסיזם 
הוא בה בעת מדע והומניזם, מכיוון שהוא מבהיר כיצד ההתפתחות 
הכלכלית מובילה בהכרח לשחרור האדם, כלומר לקומוניזם. 

כנגד עמדות אלו, ובהתאם לתזות ההיסטוריות והתיאורטיות 
שפיתח במאמריו, "על מרקס הצעיר" ו"סתירה והיקבעות-יתר", 
פרסם אלתוסר ב-1964 את המאמר "מרקסיזם והומניזם" כביקורת 
חריפה על ההומניזם המרקסיסטי של גרודי (אף על פי ששמו של 
האחרון לא הוזכר במאמר). הפולמוס שהתעורר בעקבות הפרסום 
על דפי הביקורת החדשה," הוויכוחים הסוערים לגביו באסיפת 
הפילוסופים הקומוניסטים בינואר 1966, ולבסוף, הדיונים במסגרת 
פגישת "הוועד המרכזי של המפלגה הקומוניסטית", כלומר הגוף 
הבכיר במפלגה - שהתכנס בארז'נטיי (ו60ומ180\/) במרץ 1966 כדי 
לדון ולהכריע בפולמוס התיאורטי בין לואי אלתוסר לרוז'ה גרודי על 
אודות ה"הומניזם המרקסיסטי"'" - כל אלו שייכים לתקופה חדשה 
בחיי אלתוסר, תקופה שבה לא הסתפק בלימוד ופרסום מחקריו, 
אלא ביקש לקדם את עמדותיו בתוך המפלגה למעמד של תיאוריה 
רשמית; כל זאת בתקופה שבה באופן כללי הורגשה עלייה חסרת 
תקדים במעמד ובחשיבות האינטלקטואלים בתוך המפלגה ?2 


0. פולמוס שבמסגרתו פורסמה "הערה משלימה על ההומניזם הממשי" 
(נספח לפרק 7 בספר זה). 

1. המקור הטוב ביותר לתוכנו והקשרו של פולמוס ההומניזם במפלגה 
הקומוניסטית הצרפתית הוא ספרו החשוב של רובר גירלנדט, גרודי 
ואלתוסר, שמתאר בדקדקנות ובכישרון את מה שעמד על הפרק באותה 
ועידה. ראר 16-0600196 :4/1856 061 ע )070/0‏ 06ם2008) הסטסת 
8 6 50 61 075 רס וק 16 01075 הד 1מסהזוהו 1 
8, ,78200 60 1101708פזסענת ז 

2. ייתכן שהעלייה בחשיבות האינטלקטואלים הייתה קשורה לצורך אמיתי 
בשורות המפלגה בדיון, בביקורת ולמעשה בחשיבה מחודשת על עקרונות 

כאשר אלתוסר פרסם את המאמר "על מרקס הצעיר" הוא 
לא היה הוגה מוכר. הדבר נכון ברובו גם בשעת פרסום החיבור 
"מרקסיזם והומניזם". אך ב"1966, כאשר הוועד המרכזי של המפלגה 
נקרא להכריע בוויכוח בינו לבין גרודי, אלתוסר כבר היה הוגה 
נודע ובעל כוח מיוחד שנבע ממעמדו כמורה, כותב ועורך, מוקף 
בקבוצת תלמידים מסורים ממוסד ההשכלה הגבוהה החשוב בצרפת. 
בסדרת סמינרים מוצלחים על מרקס הצעיר (1962), על מקורות 
הסטרוקטורליזם (1963) ועל לאקאן והפסיכואנליזה (1964), אלתוסר 
קיבץ סביבו תלמידים נבחרים ונתן להם מקום במחקריו ששילבו 
מרקסיזם אורתודוקסי ותיאוריה עדכנית. מבחינתם, הוא נמצא 
במקום הנכון מבחינה תיאורטית ופוליטית, וזאת מכיוון שגם בתור 
קומוניסט הוא לא חשש לתקוף את הקו הרשמי של ברית המועצות 5 
בעוד שנדמה היה שמרקס נמצא בכל מקום, אך רק לעתים נדירות 
נקרא כהוגה עצמאי - כלומר לא כהשראה ללניניזם הסובייטי, 
להגליאניות האקדמית, לאקזיסטנציאליזם או לפוסט-קולוניאליזם, 
אלא כמחבר של פילוסופיה עצמאית הראויה לכתיבה ולמחקר ייעודי 
- אלתוסר הציע לתלמידיו לצלול ישירות לכתבי מרקס ולהפיק מהם 
יחד תיאוריה רלוונטית וחמורה שמבחינתם עדיין לא הייתה קיימת. 

ב-1965 אלתוסר פרץ גם לתודעה הציבורית. באותה שנה הוא 


המרקסיזם לאחר סטלין. ייתכן שהייתה זו השקעה תועלתנית בתעמולה. 
מכל מקום, המפלגה השקיעה אז משאבים רבים במחקר ובהגות. כתב 
העת התיאורטי של המפלגה, הביקורת החדשה, הפך פעיל יותר וכך גם 
ההוצאה לאור שלה (5001416 008ג56:0). בנוסף ליוזמות אחרות, הקימה 
המפלגה ב-1960 מרכז לימוד ומחקר מרקסיסטי (60 66 0600008 000686 
8 1601070108). 

3. למרות שלא היה מאואיסט, ההתייחסות החיובית של אלתוסר לכתבי 
מאו צה-דון (למשל ב"על הדיאלקטיקה המטריאליסטית") שיחקה 
תפקיד בפופולריות שלו בשעה שסין נתפסה בעיני קומוניסטים מערביים 
רבים כהבטחה מהפכנית, בניגוד לברית המועצות שנדמה שקפאה על 
שמריה. 

פרסם את ספרו בשביל מרקס שקיבץ את מאמריו החשובים עד כה והגיש 
אותם לקורא בתור גוף תיאורטי אחד. באותה שנה הוא גם העביר את 
מה שעתיד להיות הסמינר החשוב ביותר שלו - על הקפיטל של מרקס 
- שבו נכחו תלמידים שיום אחד יהיו פילוסופים מוכרים, ביניהם 
אטיין בליבר, רוז'ה אסטבלה (05/89160), פייר משרה (ע0זסם0ג1א) וז'אק 
רנסייר (פ6וטמ83). בתום הסמינר הוא ריכז את הרצאותיו והרצאות 
תלמידיו ופרסם אותן בספר לקרוא את הקפיטל ([0/וק6 6] שוק]) 5 
בשעה ששערי הוצאת המפלגה 5001886 מ0סגו/56) נותרו סגורים 
בפניו, הוא קיבל לידיו כעורך את סדרת הספרים "תיאוריה" בהוצאה 
השמאלית "מספרו" (0ז806!א).* כל זאת במהלך שנה אחת. 

בשל אופיה הבינלאומי של התנועה הקומוניסטית, וכן של 
מושאי הביקורת של אלתוסר, משכו עמדותיו תשומת לב ועוררו 
פולמוס חריף ברחבי אירופה. כך, במהלך שנים ספורות, בפרץ 
של הוראה, כתיבה ופרסום, אלתוסר עבר מאלמוניות של מתרגל 
באקול נורמל לעמדת השפעה אקדמית ופוליטית. ב"1966 נדמה 
היה שאלתוסר עומד בראש אסכולה. 

בניגוד מוחלט לגרודי, אלתוסר קידם בכתביו את הרעיון של 
"אנטי-הומניזם" תיאורטי. עמדותיו בנושא זה היו המשך ישיר 
של האופן שבו תפס את ההיסטוריה האינטלקטואלית של מרקס 
המשתקפת במושג "שבר אפיסטמולוגי" - הנתק בין מרקס הצעיר 
למרקס הבוגר. אם כתבי השחרות של מרקס אינם שייכים למרקסיזם, 
הרי שזהו הדין גם ביחס למושגים הכלולים בהם, כגון "מהות 
האדם" ו"ניכור". מדובר במושגים ששייכים למטאפיזיקה של הגל 


1 018 /\11108861 0 81. 6 ]6 62021101, 28118: 1280010, 1965 .4 

5. הספרים בשביל מרקס ולקרוא את הקפיטל היו שני הפרסומים הראשונים 
בסדרה "תיאוריה"', שבה פרסם אלתוסר במהלך השנים את ספריו, כמו 
גם את חיבוריהם של הבולטים שבמעגל תלמידיו שהוסיף להתרחב לכל 
אורך שנות ה-60 ושאליו הצטרפו כותבים נוספים כגון דומיניק לקור 
ואלן באדיו (396:00). 

ופוירבאך, והמרקסיזם אינו יכול לאמצם לשם תיאור המציאות. 
יתרה מזאת, אלתוסר התעקש על כך שהפילוסופיה של מרקס זכתה 
למקומה המהפכני בהיסטוריה בדיוק מכיוון שזנחה את מושגי 
"מהות האדם" ו"ניכורו" לטובת מושגים כלכליים וסוציולוגיים: 
ייצור, מעמדות, אידיאולוגיה וכו'. מבחינת מרקס הבוגר, כך טוען 
אלתוסר, האדם הוא יציר ההיסטוריה והמערך הכלכלי. אין לו טבע 
ולא מהות, ואלו בוודאי אינם יכולים להימצא במוקד הניתוח, מכיוון 
שנקודת הפתיחה של הניתוח המרקסיסטי היא המציאות הנתונה 
מבחינה כלכלית. כך, ההומניזם אינו אלא אידיאולוגיה, כלומר 
צורת מחשבה מסוימת שמקבילה להתפתחויות כלכליות וחברתיות 
מסוימות. העובדה שמדובר בצורה אידיאולוגית שמעידה על רצון 
טוב אינה יכול לזכות את ההומניזם ליחס מיוחד. בסופו של דבר, 
היחס של המטריאליזם להומניזם יכול להיות אך ורק יחס ביקורתי. 

למרות שהפולמוס עם ה"הומניזם המרקסיסטי" היה בעיקרו 
תיאורטי, אלתוסר זיהה ברעיונות אלו גם סכנה פוליטית. ראשית, 
הם תפסו את מקומה של תיאוריה אמיתית, כלומר נתנו פתרונות 
מדומים (מטאפיזיים/אידיאולוגיים) לבעיות אמיתיות הקשורות 
לצורות כלכליות, פוליטיות ואידיאולוגיות. מבחינתו, יש להבין את 
זוועות ההיסטוריה תוך כדי ניתוח מדוקדק של הנסיבות החברתיות 
שאפשרו אותן, לא דרך הוקעה מופשטת של "חוסר האנושיות" 
שלהן. לפי אלתוסר, הוקעה כזו לא תעזור לנו להבין אותן ואף 
לא למנוע אותן. שנית, ה"הומניזם המרקסיסטי" היה מסוכן 
פוליטית בעיני אלתוסר ותלמידיו מכיוון שהחשיבה במונחי שחרור 
האדם באופן כללי לא אפשרה לחשוב במונחי מלחמת המעמדות. 
מבחינתם, כאשר הקומוניסטים מתקרבים לשמאל המתון על בסיס 
ערכים כלליים משותפים (למשל הומניזם), הם בהכרח מזניחים את 
ניתוח הסתירה המעמדית-כלכלית שמעמידה את הפועלים בניגוד 
אינטרסים אל מול מעסיקיהם, יהיו אלו שמרנים או סוציאליסטים. 
כאשר הפועלים כורתים בריתות על בסיס רעיונות משותפים ולא 

על בסיס אינטרסים כלכליים משותפים; כאשר הם חושבים ופועלים 
מתוך מונחים אלו, אזי הם מוותרים על הכלי היחיד שיש בידם 
במאבק: התארגנות מעמדית בארגוני עובדים ובמסגרת המפלגה. 
לפיכך, סופה של מדיניות פשרה כזו היא בהכרח תבוסה בטווח 
הארוך. בשל כך הייתה ה"פילוסופיה של האדם" מבחינת אלתוסר 
שגויה בתיאוריה ומסוכנת למעשה. 

ראוי לציין שה"אנטי-הומניזם" התיאורטי של אלתוסר, גם אם 
נהגה כמרקסיזם אורתודוקסי, כלומר כחזרה למרקס עצמו, קשור 
לרעיונות רחבים יותר מתוך הפילוסופיה של זמנו. אלתוסר עצמו 
טען בדיעבד שייתכן שעמדותיו היו קרובות לכמה מ"הרפלקסים 
הטובים" של הסטרוקטורליסטים כנגד ההומניזם והפסיכולוגיזם, 
כפי שהיו קרובות גם לרעיון של "מות הסובייקט", כפי שהוא מנוסח 
למשל אצל פוקו. עם זאת, לאורך כל כתיבתו הכחיש אלתוסר 
שהוא או עמדותיו יכולים להיחשב סטרוקטורליסטיים. מבחינתו, 
הסטרוקטורליזם היה "אידיאולוגיה פילוסופית של מלומדים", 
"פורמליזם" תיאורטי ואדפוליטי שאינו יכול להתאים למרקסיזם, 
כלומר למדע מהפכני שמושאו הוא מציאות קונקרטית. לכן, לא 
היה שום היגיון מבחינתו בשם "מרקסיזם סטרוקטורליסטי", אשר 
לא פעם הוצמד לו ולהגותו. לכל היותר, אלתוסר הודה בכך שלא 
נזהר מספיק כאשר "השתעשע" בכתביו מאמצע שנות ה-60 עם 
הטרמינולוגיה הסטרוקטורליסטית.* דברים אלו, שתקפים ביחס 
ל"אנטי-הומניזם" של אלתוסר, תקפים גם ביחס לשימושו במושג 
"היקבעותדיתר". 

מבחינת אלתוסר, היו עמדותיו, כפי שהוצגו בבשביל מרקס, 
בגדר פילוסופיה שנכתבה למפלגה הקומוניסטית, תיאוריה שנועדה 
לעמוד ביסוד פעולה פוליטית. מבחינתו, המפלגה, שפעלה למען 
המהפכה, הייתה זקוקה נואשות לתיאוריה מטריאליסטית, מהפכנית 


6. 177-181 .סק ,]06/6 06 5077006 :תו "סט ססוטה' 18מ0סרם1-16" תספפט1\, 

וחסרת פשרות, והוא היה האדם שיכול היה לספק לה אותה, או 
לפחות לנהל את המחקר הקבוצתי שיוכל יום אחד לנסחה. 

למרות התנופה של אלתוסר ושל חוג תלמידיו, "הוועד המרכזי 
של המפלגה הקומוניסטית", שהתכנס בארז'נטיי ב"1966, דחה 
את עמדותיהם. בתום שלושה ימי דיונים הכריע הוועד וקבע 
ש"יש הומניזם מרקסיסטי ומקורו במשימה ההיסטורית של מעמד 
הפועלים", וכן ש"המרקסיזם הוא ההומניזם של זמננו מכיוון 
שיסודו בתפיסת עולם מדעית חמורה". אלתוסר התאכזב עמוקות 
מהחלטת הוועידה. נדמה היה לו ששוב המפלגה מקריבה את 
התיאוריה והמאבק הנכונים לטובת פשרות רגעיות. לאחר זמן מה 
נפגש אלתוסר עם וולדק רושה (80000) שעמד אז בראש המפלגה. 
אלתוסר סיפר בדיעבד ששאל את רושה האם לדעתו ההומניזם 
חשוב לפועלים ולאיכרים, ומדוע יש לשים את הדגש התיאורטי 
דווקא עליו. רושה השיב לו: "כל האינטלקטואלים האלה, אנשי 
האקדמיה, הסוציאליסטים, יש לדבר אליהם בשפתם. צריך לעשות 
בשבילם משהו, אחרת הם ילכו" * 

תוצאות התערבותו הפוליטית של אלתוסר, תוצאות הפגישה 
בארז'נטיי, חזרו על עצמן במידה רבה לאורך חייו הפוליטיים. 
אלתוסר המשיך לנסות ולהתערב בפוליטיקה של המפלגה 
הקומוניסטית, אך ללא הצלחה של ממש. בשנות ה-70 המשיכה 
המפלגה להתרחק מהמרקסיזם האורתודוקסי ולהתמיד במאמצים 
(מודעים יותר או פחות) ל"נורמליזציה", כלומר במאמצים 
להפוך לגורם פרלמנטרי מתקדם, אך לא מהפכני. כך אומצה 
ב"1972 "התוכנית המשותפת" לשיתוף פעולה בין הקומוניסטים 
לסוציאליסטים, שהובילה לימים לבחירתו של הסוציאליסט 
פרנסואה מיטראן לנשיאות צרפת. בדומה לכך, מחקה המפלגה 
ב"1976 באופן רשמי כל אזכור למה שעד אז הייתה מדיניותה 


7. 387 .כ ,"918 1.08" 110880 

המוצהרת: הקמת הדיקטטורה של הפרולטריון במקרה של 
תפיסת השלטון. גם זו הייתה נסיגה תיאורטית שאלתוסר התנגד 
אליה בחריפות רבה ובפומבי. לאורך כל השינויים הללו, וברמות 
משתנות של פעילות ומעורבות, אלתוסר נשאר במפלגה, אך כמעט 
תמיד כהוגה אופוזיציוני. 


היקבעות-יתר: נגד הגל, או ייחודו של המרקטיזם וגבולותיו 


אם קיים מושג מכריע בספר בשביל מרקס הריהו המושג "היקבעות- 
יתר" (0ו80מומח0600זטפ). כל זאת לא רק בשל השימושים 
המאוחרים שעשו בו הוגים אחרים, אלא מכיוון שלפי אלתוסר 
היקבעות-יתר היא מושג המפתח של המרקסיזם, כלומר המושג 
שמבחין אותו מתורתו של הגל - המושג שמייחד את הדיאלקטיקה 
המטריאליסטית. לא מדובר במושג קשה במיוחד לתפיסה, אלא 
שקשה יותר לאמוד את השלכותיו של המושג על עקרונותיו של 
המרקסיזם שאלתוסר מבקש לפתח. 

היקבעות (ם8110ח001ו66) היא פעולה או מצב שבו גורם מכריע 
לגבי תולדה. למשל, גַן מסוים קובע את צבע השיער. לעומת 
ההיקבעות הפשוטה, היקבעות-יתר היא פעולה או מצב שבו 
גורמים רבים מכריעים ביחס לתולדה אחת. אלתוסר שואל את 
המונח מהפסיכואנליזה. אצל פרויד, המונח מתאר את הסיבתיות 
הפועלת בחלום, כלומר את האופן שבו גורמים רבים קובעים 
את התוכן ואת הצורה של חלום אחד.* כפי שניתן לראות החל 
מהפרק "סתירה והיקבעות-יתר", אלתוסר השתמש במושג זה כדי 
לבנות מודל מסוים של הסיבתיות המרקסיסטית. אל מול תפיסה 
מוניסטית שלפיה חיי החברה, המדינה והרוח נקבעים אך ורק על 


8. השוו זיגמונד פרויד, על החלום, תרגום: אדם טננבאום, תל אביב: רסלינג, 
4. 


34 


בשביל מרקס 


ידי הכלכלה, אלתוסר טען שהמכלול החברתי קבוע היקבעות- 
יתר. כלומר שיש גורמים רבים שמכריעים ביחס להתפתחותה 
של חברה מסוימת: הכלכלה, ודאי, אך גם הפעילות הפוליטית, 
התיאורטית וכו'. 

אצל הגל, כך טוען אלתוסר,** עיקרון רוחני אחד ויחיד קובע 
בכל תקופה את ההתפתחות ההיסטורית. לכאורה, העולם עשיר 
בתופעות שונות ומשונות. למעשה, הוא פשוט מכיוון שהוא כולו 
מציאות אחת (טוטליות), שנקבעת על ידי עיקרון אחד (רוח). 
העולם כולו, על תופעותיו השונות, מתפתח כמו צמח - ניצנים, 
פרחים ופירות צומחים כולם מגרעין אחד.* הפעולה הפוליטית, 
כיבושי נפוליאון למשל, אינה לפי הגל אלא "עורמת התבונה", 
כלומר הגשמת תנועת הרוח "מאחורי הגב" של גיבורי ההיסטוריה: 
לא פעולה של בני אדם על ההיסטוריה, אלא של ההיסטוריה (רוח) 
על בני האדם ודרכם. בשביל הגל, אפילו הפילוסופיה בכבודה 
ובעצמה, פסגת הרוח, אינה בסופו של דבר אלא התוודעות של הרוח 
לעצמה, כלומר, פעולה של הרוח על עצמה. בשל כך, ההגליאניות 
היא, לפי אלתוסר, מוניזם אידיאליסטי. 

כעקרון יסודי של המרקסיזם מוכר המשפט "ההוויה קובעת את 
התודעה".'* מדובר באחד המשפטים שמסכמים באופן הבהיר ביותר 


9. יש לציין כאן שהפרשנות של אלתוסר להגל, כלומר הדרך שבה הוא 
מציג את תורתו, לכל הפחות נתונה במחלוקת. אפשר לומר במידה רבה 
של ביטחון שקריאתו של אלתוסר בהגל נוטה לפשטנות, ושהוא ממעט 
להכיר במורכבויותיו כדי שיוכל להנגידו ביתר קלות למרקס. לקריאה 
נוספת על יחסו של אלתוסר להגל ניתן לפנות למאמר, "אלתוסר והגל" 
מאת בכיר ההגליאנים הצרפתים כיום, ברנר בורז'ואה ,8016008 6זחוס 
,1110506 -9967שו///4. (.60) ,סרע = :םג ,"110001 66 זס8פטג)] א " 
4 .סכ ,1997 ,173206 60 100181091108ם1 208808 

0. השוו ג. ו. פ. הגל, הקדמה לפנומנולוגיה של הרוח, תרגום: י. יובל, 
ירושלים: מאגנס, 2001, עמ' 54-53. 

1. השוו "תוך הייצור החברתי של חייהם נכנסים אנשים ביחסים מסוימים, 

את מה שמנחה את ניתוחיו של המטריאליזם המרקסיסטי. בניסוח 
אחר, אופן הייצור של החיים החומריים מתנה את תהליך החיים 
החברתי, המדיני והרוחני. יחסי הייצור, כלומר הכלכלה, הם הבסיס 
שעליו עומד בניין-על פוליטי בעל צורות תודעה מתאימות. במובן 
הזה ניתן לחשוב שהמרקסיזם הוא, בדומה לתורתו של הגל, מוניזם 
- אלא שבניגוד להגליאניזם, המרקסיזם הוא מוניזם מטריאליסטי. 
כך האמין פלכאנוב, למשל. הוא הגדיר את המרקסיזם בניגוד 
גמור להגליאניות, אך בתור "ניגוד" ששומר על המבנה הבסיסי 
של התיאוריה כמו השתקפות בראי. המשפט המפורסם של מרקס, 
שמודיע שהוא "הפך" את הדיאלקטיקה ההגליאנית והעמיד אותה 
"על הרגליים", נדמה שמאשר גישה זו שניתן לכנות "אקונומיזם" :32 

עניין זה בדיוק עמד במוקד המאמר "סתירה והיקבעות-יתר" 
(1962). שם קידם אלתוסר את טענותיו כנגד המוניזם הכלכלי, 
האקונומיזם, שבמקום אחר כינה "הגליאניזם של עניים". בבסיס 


הכרחיים, בלתי תלויים ברצונם, ביחסי ייצור המתאימים לשלב התפתחות 
מסוים של כוחות הייצור החמריים שלהם. המכלול של יחס ייצור אלה 
מהווה את המבנה הכלכלי של החברה, את הבסיס הממשי שעליו 
נישא בניין על משפטי ומדיני ושלו מתאימות צורות תודעה חברתיות 
מסוימות. אופן הייצור של החיים החומריים מתנה את תהליך החיים 
החברתי, המדיני והרוחני בגללו. לא תודעת האנשים היא הקובעת את 
הוויתם אלא להיפך, הוויתם החברתית של היא הקובעת את תודעתם" 
(מרקס ואנגלס, כתבים נבחרים, כרך א', תרגום: י. רוזנצווייג, תל אביב: 
ספריית פועלים, 1955, עמ' 253). 

2. השוו "המתוד הדיאלקטי שלי לא רק שונה ביסודו מזה של הגל, אלא הוא 
ניגודו הישיר ממש. אצל הגל תהליך החשיבה - והוא אפילו הופכו לנושא 
עצמאי, המכונה אצלו אידיאה - דמיורגוס הוא של הממשי, שאינו אלא 
לבושו החיצוני של תהליך החשיבה. אצלי, אדרבה, אין האידיאלי אלא 
העתקו של החומרי ותרגומו במוחו של האדם [...] אצל הגל עומדת היא 
|הדיאלקטיקה] וראשה למטה, וצריך אתה להפכה, כדי לחשוף את גרעינה 
הרציונלי, בתוך קליפתה המסתורית" (קרל מרקס, הקפיטל, תרגום: צבי 
וויסלבסקי, תל אביב: ספריית פועלים, 2011, עמ' 28). 

דבריו עומדת הטענה שהדיאלקטיקה המטריאליסטית של מרקס 
אינה היפוכה של הדיאלקטיקה האידיאליסטית של הגל. היא שונה 
ממנה מהיסוד. אצל הגל ההיקבעות היא פשוטה, ואילו אצל מרקס 
מדובר בהיקבעות-יתר. מבחינת אלתוסר, המשפט בדבר "היפוכו 
של הגל" הוא רק מטפורה שנועדה להצביע על דמיון מסוים בין 
ההוגים (דגש על התפתחות היסטורית, למשל, ועל הסתירה שניתן 
למצוא ביסוד כל שלב היסטורי), אך בשום פנים ואופן לא על זהות 
ואף לא על זהות של הפכים. 

כדוגמה לדרך שבה עורכים ניתוח מרקסיסטי, לדרך שבה 
פועלת הדיאלקטיקה המטריאליסטית, פנה אלתוסר למהפכה 
הרוסית ולכתביו של לנין שבהם הוא מצא עדות לדרך שבה גורמים 
רבים משחקים תפקיד מרכזי בכל התרחשות היסטורית. לדברי 
לנין, ברוסיה, למשל, לא רק הכלכלה הובילה לנצחון המהפכה, 
אלא גם העבר הלאומי הרוסי, ההקשר הבינלאומי ואפילו אורחות 
חיים מקומיים, מסורות לאומיות ספציפיות והסגנון הייחודי של 
ההתנהלות הפוליטית ברוסיה.* מבחינה עיונית, אלתוסר שם את 
הדגש על כמה משפטים בהירים במיוחד של אנגלס שמסביר כיצד 
תיאוריות פוליטיות, משפטיות ופילוסופיות וכן תפיסות דתיות 
פועלות ומשפיעות על המאבקים ההיסטוריים. את טיעונו הוא 
סיכם במילותיו של אנגלס: "הייצור הוא הגורם הקובע, אבל רק 
בחשבון אחרון".* אם כן, הכלכלה היא הגורם המכריע, אך ישנם 
גורמים נוספים שפועלים ומשפיעים. אין להזניח אותם. כלומר, 
"היקבעות-היתר" פירושה "היקבעות בחשבון אחרון". 

בהתעקשותו על היקבעות-היתר, אלתוסר השיב לניתוח 


3., ולדימיר א. לנין, כתבים נבחרים, כרך ד', תרגום: נ. רבן, תל אביב: 
הקיבוץ המאוחד, 1950, עמ' 296 ו2977. 

4. מרקס ואנגלס, כתבים נבחרים, כרך ב', תרגום: ח. הוכברג, 1955, עמ' 
7. 

המרקסיסטי את הקשב לסיטואציה הספציפית. מבחינתו, מדובר 
בחזרה למרקסיזם שלבו הוא "ניתוח המצב הקונקרטי" - המרקסיזם 
של מרקס, אנגלס ולנין. טענתו הבסיסית, שאין שום דבר פשוט 
בעולמנו, מותחת ביקורת על כל תיאוריה המעדיפה הסבר חלק 
על פני הסבר שמתאים למציאות שעלולה להיות מורכבת. באופן 
כללי יותר, הביקורת שלו ממשיכה להיות תקפה כאשר נציגים 
של גרסאות שונות של המוניזם מכריזים שרק הגזע או הכלכלה, 
רק המגדר או החינוך, רק המעמד או רק התרבות, רק גורם אחד 
משפיע באמת על ההיסטוריה. 

במיוחד חשוב היה לאלתוסר לתת דין וחשבון ולהכיר בכוח 
האמיתי שזיהה בתחומי הפוליטיקה והתיאוריה. הרי אם רק הכלכלה 
קובעת, אין טעם להצטרף לפעילות פוליטית. ניתן פשוט להמתין 
כצופים עד שההכרח הכלכלי ימלא את תפקידו ויביא את התוצאה 
המבוקשת. קל וחומר, אם רק הכלכלה קובעת, אין טעם לכתוב 
ספרים. אין צורך לפעול למען חינוך האנושות וחשיפת האמת, מכיוון 
שההכרח הכלכלי ממילא יפקח את עיני האנשים למציאות חייהם. אך 
לעומת הרהורים סבילים אלו, מרקס הקים את האינטרנציונל הפועלי 
וכתב את הקפיטל, בדיוק מכיוון שהכיר בכך שלפוליטיקה ולתיאוריה 
יש כוח אמיתי ומשמעותי. במילים אחרות, הוא הכיר בעובדה 
שמובנת כמעט מאליה, כלומר שלמעשי אדם יש השפעה בעולמנו. 

כך, "היקבעות-יתר" הייתה קודם כול מושג שלילי. פירושה 
דחייה של המוניזם. במילותיו של אלתוסר, המושג מסמן קו 
גבול תיאורטי בין המרקסיזם לבין ההגליאניות והאקונומיזם. עם 
זאת, ובדיוק בשל כך, נדמה שעם המושג היקבעות-יתר אלתוסר 
התקרב אל גבול הפלורליזם הסיבתי. אם גורמים שונים ועצמאיים 
משפיעים על מהלך העניינים ההיסטורי, קשה להבין מה נותר 
מהמטריאליזם של מרקס, מה נותר מהכלכלה שאמורה לקבוע את 
ההוויה. למעשה, אם אלתוסר המשיך לייחס לכלכלה מעמד מיוחס 
כגורם מכריע (גם אם לא בלעדי), היה עליו להסביר מה הכוונה 

ב"היקבעות בחשבון אחרון", כלומר, מהו תפקידה המיוחד של 
הכלכלה ומה מבחין אותה מהגורמים האחרים. 

במאמרו "על הדיאלקטיקה המטריאליסטית" (1963) אלתוסר 
הציג טיוטה למודל המדויק של ההיקבעות "בחשבון אחרון". שם הוא 
התמודד עם הפלורליזם שניתן היה לחשוד בו בתיאוריו של לנין. הוא 
הסביר שהקביעה בחשבון אחרון על ידי הכלכלה היא בדיוק הדרך 
שבה הכלכלה קובעת בכל שלב היסטורי איזה גורם מסוים יתפוס את 
המקום הקובע - הכלכלה, הפוליטיקה, התיאוריה וכו' - או, במונחים 
ששאל ממאו צהדדון: איזו סתירה היא באותה תקופה "הסתירה 
העיקרית".* כאן התעקש אלתוסר להבהיר שתפיסתו אינה מניחה 
ריבוי גורמים אקראי או כאוטי, אלא מכלול חברתי שבו שולטת בכל 
רגע סתירה מסוימת. את המכלול הזה כינה אלתוסר "מבנה בשליטה". 
כלומר, לא מדובר בריבוי שרירותי, אלא בריבוי מאוחד ומובנה. עם 
זאת, גם אם אלתוסר אכן הבהיר שמבחינתו הכלכלה נושאת מעמד 
מיוחד בכך שהיא קובעת איזה גורם יהיה הגורם העיקרי, הוא לא 
הסביר כיצד היא קובעת. הוא גם לא נתן דוגמאות. 

רק מאוחר יותר, במסגרת הספר, לקרוא את הקפיטל (1965), סמך 
אלתוסר את ידיו על הסבר משלים שסיפק תלמידו, אטיין בליבר. 
גם בליבר הכריז באופן כללי שהכלכלה קובעת בחשבון אחרון בכך 
שהיא קובעת מי מבין הגורמים יתפוס את המקום הקובע.* הוא גם 
נתן דוגמה ששופכת אור על טענה זו: בפיאודליזם, הצמית הוא בעל 
אמצעי ייצור, והוא מייצר עבור עצמו לפני שהוא מייצר עבור האדון. 
במקרה זה, נדרשת אלימות כדי להכריח אותו למסור את תוצרו 
לאדון בדמות רנטה. כך, בפיאודליזם קובע אופן הייצור (כלכלה) 


5. מאו צהדדון, כתבים נבחרים, כרך ב', תרגום: מ. מישקינסקי, תל אביב: 
ספריית פועלים, 1953 , עמ' 312 ואילך. 

6. 18161181:8006ח ‏ ₪ אטה)חסות68ת10 1%ק6סה00 168 עטפ" מ08ו[38 סתמסחת 
,)16 שי ;301100 1206 01 41/0850 115 :1 ,"ספות 
0 .כ ,1 106 ,1968 ,11850010 

שהאלימות (פוליטיקה) היא הגורם הקובע, כלומר זה שקובע את 
היחסים החברתיים בתור יחסים של אדון וצמית. בקפיטליזם, 
לעומת זאת, אין בידי הפועל אמצעי ייצור. הוא מייצר עבור בעל 
ההון בלבד. במקרה זה, לא נדרשת אלימות כדי להוציא את התוצר 
מידי הפועל, מכיוון שהתוצר נמצא מלכתחילה ברשותו של בעל 
ההון. כך, בקפיטליזם, קובע אופן הייצור (כלכלה) שהניצול במקום 
העבודה (כלכלה) הוא הגורם הקובע, כלומר זה שקובע את היחסים 
המעמדיים בתור יחסים של בעל הון ופועל שכיר. בקיצור, לפי 
בליבר, היחס בין הפועל לבין אמצעי הייצור (אופן הייצור/כלכלה) 
קובע אם יש צורך להעמיד מנגנון שאינו כלכלי (פוליטי, אידיאולוגי 
וכו') כדי להוציא מידי האדם העובד את תוצרו. כך קובעת הכלכלה 
"בחשבון אחרון" את מקומה של הפוליטיקה (בפיאודליזם) או של 
הכלכלה (בקפיטליזם) כגורם הקובע בכל אחת מהתקופות האלו. 
אלא שניתן לשים לב שלפי המודל של בליבר (שעוקב כביכול 
אחר ניסוחיו של אלתוסר ב"על הדיאלקטיקה המטריאליסטית"), 
הכלכלה קובעת לאורך כל התקופה הקפיטליסטית. לפי בליבר, 
אין במהלך התקופה הזאת שום חילופין בתפקיד הגורם הקובע. 
מנגד, הדגש של אלתוסר היה אחר, כלומר שבמהלך תקופת ייצור 
נתונה (קפיטליזם) הכוח המכריע נע בין גורמים שונים מתוך המבנה 
החברתי: כלכלה, תיאוריה, פוליטיקה וכו'. ובכן, ניכר שוני מסוים 
בין התיאוריה של אלתוסר לפיתוח של בליבר - אפילו שוני מהותי. 
בז-1975, בנאום הגנה על הספרים בשביל מרקס ולקרוא את 
הקפיטל, אשר אלתוסר הגיש עשר שנים לאחר פרסומם לחבר 
שופטים מאוניברסיטת אמיין (פמסומו4) בתור עבודה לתואר 
דוקטור, שב אלתוסר לשאלה של "היקבעות-יתר" ושל היקבעות 
"בחשבון אחרון" על ידי הכלכלה.** בנאום זה, שפורסם באותה שנה 


7. נאום ההגנה, שפורסם לראשונה בכתב העת המחשבה, תחת הכותרת 
"האם קל להיות מרקסיסט בפילוסופיה?", נכלל תחת השם "הגנת 


20 


בשביל מרקס 


תחת הכותרת "האם פשוט להיות מרקסיסט בפילוסופיה?" (ו-₪8 
7 בס 1540א1/187 00070 16ב51), שב אלתוסר לשאלות אלו 
והרחיב את הדיבור על המושגים שכינה שם "דרך גישה ראשית" 
למחשבתו. כאן כבר לא ניתן למצוא את המודל שפיתח בליבר. 
ב"1975 מנה אלתוסר שני תפקידים למושגים אלו: (1) לסמן את 
קו הגבול בין המרקסיזם לבין המוניזם הכלכלי (האקונומיזם); (2) 
לפתוח בתוך ההיקבעות את המשחק בין הגורמים השונים. פיתוחיו 
העיקריים בהקשר זה מתוך "על הדיאלקטיקה המטריאליסטית" 
נעלמו וכך גם המודל של בליבר. 

בהיעדרם, שוב נדמה שהצעותיו של אלתוסר גובלות בפלורליזם. 
עם זאת, עצם המונח היקבעות "בחשבון אחרון" על ידי הכלכלה 
מנוגד לפלורליזם, מכיוון שהוא מייחס כוח מיוחד לכלכלה. כך נותר 
אלתוסר כאשר הוא מחזיק בשני עקרונות יסוד שאינם סותרים, אך 
גם אינם משלימים זה את זה לכדי תיאוריה שלמה: מצד אחד, ריבוי 
גורמים בעלי כוח (היקבעות-יתר); מצד שני, כוח מיוחס לכלכלה 
(בחשבון אחרון). בתקופה זו בחייו נדמה שהתעקשותו של אלתוסר 
על שני העקרונות, יותר משהציעה פתרון, הצביעה על בעיה שעדיין 
יש לפתור ואפילו בעיה שאין לדעת אם אכן ניתן לפתור. כאשר פורסם 
נאום ההגנה שלו, הוסיף לו אלתוסר בתור אפיגרף את המשפט הבא 
מתוך חיבורו של מרקס, לביקורת הכלכלה המדינית: "צורת ההצגה 
הדיאלקטית נכונה רק כאשר היא מכירה את גבולותיה" % 


אמיין" באוסף המאמרים בדידותו של מקיאבלי, שמקבץ חיבורים שונים 
שכתב אלתוסר לאורך השנים. ציטוטים ממאמר זה שולבו לכל אורך 
פתח הדבר הזה מכיוון שהמתרגם מייחס חשיבות רבה למאמר מאוחר 
זה, שמצליח להיות מאיר עיניים ובה בעת בעל סגנון יפה מאוד ומיוחד 
06/7001 06 507710006 :1 , "פתסור\/'0 50010800" ס8פטו1\ 

8. אלתוסר מצטט מתוך המהדורה הצרפתית (49 שווּאָודש 10 0 מסזוווקוהותס 6 
23 ,2 ,50018105 136101088 :5 ,116 סכ 077076 מ660']). החיבור, ביקורת 
הכלכלה המדינית (שהוא מעיין טיוטה לקפיטל), לא תורגם לעברית. ניתן 

אחריתו של אלתוסר 


לאחר תקופת השיא של כתיבתו היו חייו של אלתוסר רצופים 
קשיים וטרגדיות. במאי 1968, כשרבים מתלמידיו יצאו לרחובות 
פריז בשאיפה למלא סוף"סוף את הפער בין התיאוריה לפרקסיס, 
הוא נותר שקט. התקף פסיכוטי שיתק אותו והוא נשלח לבית חולים 
פסיכיאטרי. יתרה מזאת, אלתוסר פקפק בספונטניות, בחוסר הארגון 
ובחוסר ההשכלה התיאורטית של הסטודנטים המתמרדים. ההתקפים 


למצוא אותו במהדורה הגרמנית של כל כתבי מרקס ואנגלס (.1864א 
1 2 .11). בהקשר זה של קצותיו הפתוחים של הספר בשביל מרקס, 
ראוי להזכיר שגם בנושא ה"אנטי-הומניזם" של אלתוסר ניכרו שינויים 
לאחר חתימת הספר. ראוי להזכיר בהקשר זה את ספרו של ארנסט מנדל 
((60מ18/), התגבשות ההגות הכלכלית של קרל מרקס. בספר זה, שפורסם 
בד1967 בסדרה "תיאוריה" בעריכת אלתוסר, מנדל מראה כיצד מרקס שב 
למושג ה"ניכור" כהוגה בוגר בחיבורו קווי יסוד לביקורת הכלכלה המדינית 
("1580ז0מנת2)"). שם הוא טוען את המושג הזה בתוכן היסטורי לעומת 
התוכן האנתרופולוגי שהיה לו בכתבי השחרות (השוו 4 ,888661 )טוח 
7 ,185000 :8115? / ד 6 06 66070716 ס6פמסכן 10 06 מסזושמדוס)). עם 
זאת, מנדל אינו טוען שהמושג נמצא בשימוש של ממש בקפיטל. אלתוסר, 
שהכיר לימים בהגזמה מסוימת בטיעוניו בבשביל מרקס, השיב לטענות 
מסוג זה באופן עקיף בשלב מאוחר יותר בחייו באמצעות מה שכינה 
"תיאוריית הלום העקום". אלתוסר מצא בכתבי לנין את הטענה שלפיה 
על מנת ליישר לום ברזל עקום יש לכופף אותו, קודם כול, לצד השני. 
מבחינת אלתוסר, נוסחה פשוטה זו מכילה תיאוריה מרקסיסטית שלמה 
בדבר כוחה המטריאלי של האמת. הרציונליסטים יבקשו לתקן רעיונות 
עקומים בעזרת רעיון ישר. המרקסיסטים, לעומת זאת, מביטים על רעיונות 
כנטועים בתוך היחסים החברתיים שהם יחסי כוח. בניגוד לכל לוגיקה 
פורמלית, המרקסיסטים יבקשו להפעיל על "רעיונות עקומים", לא כוח 
ישר, אלא כוח שיהיה "עקום לכיוון השני". הווה אומר, עיוות רעיוני לצד 
אחד מתקנים בעזרת עיוות לצד השני. לפי משל זה, עמדותיו "הרדיקליות 
מדי" של אלתוסר היו הגזמה שמטרתה לתקן תפיסות שגויות במציאות 
("ההומניזם המרקסיסטי"), כלומר ליישר את העקום. השוו מספפטחו4 


5 .כ ,61ע10ו/00// 06 50/71/06 :1 ,"5 תס1רת\/'0 806ת6וטספ" 

והדכאונות שליוו את אלתוסר מצעירותו התעצמו עם השנים 
ותכיפותם גברה. במרווחי הזמן שביניהם הוא המשיך לכתוב. אלתוסר 
פרסם מאמרים וספרים מבריקים כגון על האידיאולוגיה ותשובה לגיון 
לואיס והעמיק במחקריו ההיסטוריים על שפינוזה ומקיאוולי. אלא 
שבעת פרסומם לא היו לכתבים מאוחרים אלו את ההשפעה שהייתה 
לכתביו המוקדמים. בקרב האינטלקטואלים הקומוניסטים של שנות 
ה"70, השם אלתוסר הפסיק להיות מילה נרדפת לחדשנות תיאורטית. 
כתביו חזרו לקדמת הבמה של המרקסיזם רק לאחר מותו ובקשר 
הדוק לעניין הגובר בו בארצות דוברות אנגלית. בינתיים הוא המשיך 
לערוך את הסדרה "תיאוריה" בהוצאת "מספרו" והמשיך ללמד 
באקול נורמל. הוא המשיך לנסות להשפיע על מדיניות המפלגה 
מעמדה ביקורתית שהלכה והחריפה, אך כאמור ללא הצלחה רבה. 
המפלגה עצמה איבדה מעוצמתה בשנים אלו. ב-1975 הוא נישא 
לבת זוגו מזה שלושים שנה, הלן ריטמן. 

בבוקר יום ראשון ב19807 בדירתם באקול נורמל סופרייר 
בפריז, לואי אלתוסר חנק למוות את הלן ריטמן, אשתו, תוך כדי 
שעיסה את צווארה. כך הוא תיאר זאת בדיעבד: 


הפעם עיסיתי דווקא את צווארה. לחצתי בשני אגודליי על 
שקעי הבשר שגובלים בעצם החזה. לאט-לאט, אגודל מימין 
ואגודל משמאל, התחלתי ללחוץ על מקום קשה יותר, מעל 
האוזניים. עיסיתי בצורת וי. הרגשתי עייפות גדולה בשרירי 
הזרוע. תמיד כואבת לי הזרוע בשעת עיסוי. פניה של הלן נחו 
בשלווה, עיניה הפקוחות נעוצות בתקרה. ולפתע הוכתי אימה. 
עיניה נעוצות בלי סוף, והנה קצה הלשון נח חצוף ושקט בין 
השיניים לשפתיים. ראיתי כבר מתים, ודאי, אך מעולם לא 
ראיתי פנים של נחנקת. אני יודע שהיא נחנקת. אבל כיצד? 
אני קם וצועק: חנקתי את הלן%% 


9. 33-34 .כ ,1668 חס] שו זומשט0 .1 גוו 


433 


לואי אלתוסר 


ועדת רופאים קבעה שאלתוסר לא היה שפוי בשעת מעשה, והוא 
לא הועמד לדין. 

אלתוסר לא שב לעין הציבור במהלך חייו. כתביו איבדו 
מזוהרם בעיני בני זמנו. עם זאת, עוד טרם מותו החלו מאמרו, על 
האידיאלוגיה, ומושג ה"הסבה" (מסט11סטסוםו) שחידש בו לעורר 
עניין בקרב תיאורטיקנים של הקולנוע בבריטניה ובארצות הברית. 
בעקבותיהם אומץ המושג והתפרסם בכתביהם של הוגים שונים, 
כגון ג'ודית באטלר או סלבוי ז'יז'ק, בתור מושג מפתח בתיאוריות 
חדשות של סובייקטיביות. לצדם, מגוון הולך וגדל של הוגים ניאו- 
מרקסיסטים ופוסט-מרקסיסטים, כגון ארנסטו לקלאו ושנטל מוף, 
חזר אל כתביו הקלאסיים של אלתוסר, ובהם המאמרים שקובצו 
בספר בשביל מרקס. אם ניתן לאפיין את ממשיכיו של אלתוסר 
אפיון פשוט, אפשר לומר שהם נמשכו בכתיבתם על ידי עקרון 
היקבעות-היתר, והתקדמו עוד ועוד לעבר מודל של פלורליזם 
סיבתי גמור. לכיוון זה המשיך גם בליבר. 

עם זאת, לא זה היה הפרויקט של אלתוסר בבשביל מרקס. 
המחויבות שלו הייתה שונה. בספר זה ניצב אלתוסר בפרשת 
דרכים היסטורית ופילוסופית. הוא סירב לזנוח את תמונת העולם 
המרקסיסטית שסייעה לו להבין את החברה וההיסטוריה, אך בה 
בעת שאל כיצד ניתן למתוח את מסגרתה. הוא תהה כיצד ניתן 
לצאת מקשיחותו של המטריאליזם, ובה בעת להישאר בגבולותיו; 
כיצד ניתן להישאר נאמן לריבוי הקיים במציאות, אך לא להגיע 
לכדי פלורליזם הסברי גמור. שאלה אחרת, פוליטית, הדהדה את 
הראשונה: כיצד ניתן לצאת מקשיחותה של המפלגה הקומוניסטית, 
ובה בעת להישאר בגבולות המרקסיזם? כיצד ניתן להישאר 
נאמן לביקורת החריפה ביותר, אך לא להיבלע בתוך הפוליטיקה 
הליברלית? שאלות אלו היו שאלות חייו של אלתוסר. 

באחד מכתביו האוטוביוגרפיים, העובדות, אלתוסר סיפר על 
מחנה השבוים הגרמני שבו שהה בזמן מלחמת העולם השנייה. 

קבוצת שבויים ביקשה לברוח, אך נרתעה מהסכנה. הנוהל בקרב 
החיילים הגרמנים היה לדלוק אחר הנמלטים במשך שלושה 
שבועות. הם היו מוצאים אותם כמעט תמיד. השבויים טיכסו 
עצה וקבעו שיש להעמיד פני בורחים, אבל להישאר במחנה 
ולהתחבא בתוכו שלושה שבועות. הם האמינו שאחרי שהגרמנים 
יפסיקו את חיפושיהם אפשר יהיה להימלט ללא קושי. לבסוף, לפי 
אלתוסר, הספיק הניצחון שבדמיון ובגילוי עקרון התחבולה כדי 
שהשבויים יוותרו על ביצוע תוכנית הבריחה. הם נשארו במחנה 
עד סוף המלחמה. כאשר כתב על כך, אלתוסר בחר להדגיש עיקרון 
פילוסופי אשר ליווה מאז את כתיבתו: "את אותו עיקרון לא שכחתי 
מהרגע שנאלצתי לחזור אל הפילוסופיה, מכיוון שבסופו של דבר 
זו הבעיה של כל הבעיות הפילוסופיות (והפוליטיות והצבאיות) - 
כיצד לצאת ממעגל ובה בעת להישאר בו?" 9 

הספר בשביל מרקס נכתב לפני למעלה מחצי מאה. השאלה 
הזאת לא איבדה מכוחה. 


על התרגום 


ברוב פרקי הספר לשונו של אלתוסר היא מופת לבהירות ולברק 
אינטלקטואלי. לעומת רבים מחבריו ההוגים הצרפתים בשנות 
ה"60, אלתוסר כותב כאן בשפה בהירה וישירה במיטב המסורת 
האקדמית הצרפתית. עם זאת, סגנונו משתנה באופן חד ממאמר 
למאמר - מהלשון הקולחת והצבעונית הכרוכה בלהט הרעיוני 
של מאמרים כגון "הערה על ההומניזם הממשי" או "תיאטרון 
ה'פיקולו', בַרטוּלַצי וברכט" ועד ללשון הדלה כמעט, המנתחת 
והמורכבת מאוד שמתלווה לחדשנות המושגית של המאמר "על 
הדיאלקטיקה המטריאליסטית", שבו לשונו הופכת ברורה פחות. 

לאורך הספר אוצר המילים מצטמצם ומתרחב, המשפטים מתארכים 
ומתקצרים, המשלב משתנה וכך גם קצב ההרצאה. בכל המקרים 
ניסיתי להעביר לעברית את פשוטו של המקור ואת רוחו. 

תרגמתי את בשביל מרקס כאשר אני רואה בעיני רוחי שני סוגים 
של קוראים: קורא מתחיל וקורא מומחה. למען הקורא המתחיל 
שאינו קורא את שפת המקור, שמרתי ככל יכולתי על דיוק ונאמנות 
למקור, שכן אין לו גישה למקור זולת תרגום זה. למען הקורא 
המומחה, שמרתי ככל יכולתי על לשון עברית קולחת וטבעית, שכן 
בהנחה שהדיוק המקורי נגיש לו, נחוצה לו כעת היכולת לקרוא את 
שטף הרעיונות בשפה נוחה כדי שיוכל להבין אותם כרצף אחד. אני 
מקווה שלא הכבדתי על אחד כאשר ניסיתי להקל על האחר. 

בתרגום הספר נעזרתי בתרגום הגרמני והאנגלי.'* הגרמני טוב 
במיוחד. בתרגום המאמר "תיאטרון ה'פיקולו', ברטולצי וברכט" 
נעזרתי בתרגום המצוין של שירן בק שפורסם בגליון מס' 27 של 
כתב העת מטעם בעריכת יצחק לאור. אני מודה לשירן גם על 
הערותיו הטובות שמסר לי אחר צהריים אחד בשיחה ידידותית. 

הספר בשביל מרקס עמוס ציטוטים של הוגים מרקסיסטים מרחבי 
העולם. כל הציטוטים תורגמו מחדש במטרה להבטיח רלוונטיות 
והתאמה מבחינת המונחים והמשלב. כדי לשמור על נאמנות 
למקור, השוותי ככל שהתאפשר לי, בעצמי ובעזרת אחרים, את 
הציטוטים הצרפתיים של אלתוסר עם המקורות בשפות השונות. 
מתוך כבוד לשפע התרגומים העבריים של ספרות מרקסיסטית 
קלאסית שנערכו בישראל לאורך השנים על ידי אנשים מסורים 
ורבי"כישרון, דאגתי לספק לצד ההפניות המקוריות של אלתוסר 
הפניות לתרגומים העבריים הרלוונטים (של מרקס, אנגלס, לנין, 
מאו וכו'). מצאתי שתרגומים אלו מצוינים רובם ככולם, ושמומלץ 

לפנות אליהם כדי להבין בהקשרם המקורי את ההוגים הרבים 
המוזכרים בספר זה. 

התלבטתי תקופה ארוכה בנוגע לשם הספר. תרגומו העברי של 
שם הספר, אצ זווסק, יכול היה להיות גם "בעד מרקס". תחת 
כותרת זו הספר הוא בגדר המלצה או מאמץ שכנוע, כלומר ספר 
שאלתוסר מציג בו בפני הקורא את הפילוסופיה של מרקס במטרה 
לעשות נפשות למרקסיזם בקרב קהל קוראיו. פרשנות זו בהחלט 
מתקבלת על הדעת. אלתוסר היה אדם פוליטי והספר שכתב היה 
ספר פוליטי. למרות זאת, בחרתי בכותרת "בשביל מרקס", שכן גם 
אם הספר נכתב בוודאי מתוך שליחות פוליטית, אין הוא מתאמץ 
במיוחד להסביר מדוע יש להיות דווקא מרקסיסטים. לא מדובר 
בספר שמנסה לשכנע את קוראיו בנכונות המרקסיזם או בחשיבותו, 
וזאת גם אם הוא בהחלט יכול להצליח בכך גם בלי לנסות. להיפך, 
נדמה שהספר נכתב במקור עבור מי שכבר חושב על המרקסיזם, 
מכיר בחשיבותם של כתבי מרקס ומבקש להבין אותם באמת. 
מבחינה זאת הספר לא נכתב "בעד" או "נגד", אלא "עבור" מרקס 
או "בשבילו". עם בחירה זו אני נוהג כפי שנהגו רוב המתרגמים 
לשפות שלא חולקות עם הצרפתית את כפילות ההוראה שבמילה 
זוסק (בגרמנית ובאנגלית, למשל, הבעיה לא קיימת מלכתחילה). 

כך אני מבין את הספר. כתיבתו הייתה מחווה למייסד 
המרקסיזם ומטרת עבודתו של אלתוסר הייתה לשוב ולהציג דיוקן 
הגות של אותו אדם יוצא דופן שהיה קרל מרקס, אדם שאת חייו 
האינטלקטואליים ביקש אלתוסר להציג לפנינו. הזכרתי בפתיחת 
דבריי שהאור שזורק אלתוסר על רבו הוא במידה רבה אור שנזרק 
על מחשבותיו של אלתוסר עצמו, על פיתוחיו ועל חידושיו. עם 
זאת, כולי תקווה שקריאת ספר זה תהיה הזדמנות בשביל קוראיו 
לא רק להכיר את גוף הגותו המרכזי של הפילוסוף שהיה לואי 
אלתוסר, אלא גם לשוב ולקרוא את מרקס קריאה נוספת ואולי גם 
קריאה ראשונה. 

על העזרה הטובה במהלך תרגום ועריכת ספר זה וכן במהלך 
כתיבת פתח הדבר אני מבקש להודות לנועה ראנצר, לאטיין בליבר, 
לסתוית סיני, לנמרוד פלשנברג, ליצחק בנימיני, לעידן צבעוני, 
לתמר גומל, לאלכסנדר טנר, למיכאל רובק, לנועה לוי, לז'אן 
פרנסואה קרווגן, ליואל רגב, לרותם מאיר, לעופר בנימיני, לז'אן 
סאלם (ע"ה), לאסף שטול-טראורינג, למתן קמינר, לז'יל מרמס, 
לעומר ליפסקר, לעירן דורפמן ולגדעון פרוידנטל. תרגום זה 
מוקדש לנוקי. 

הקדמה 


היום 


א. 


אני נוטל לעצמי רשות לפרסם את אסופת המאמרים הזאת, מאמרים 
שהופיעו במהלך ארבע השנים האחרונות בכתבי עת שונים. אחדים 
מהם אזלו: הנה סיבה ראשונה לפרסם אותם, פרקטית לגמרי. אם 
המאמרים מכילים משמעות כלשהי (בתור עבודות מחקר שלא 
הובאו לידי גמר), היא ודאי תשוב ותופיע מתוך אסופה זו. זו הסיבה 
השנייה. אני מציג אותם סוף"סוף כפי שהם, חיבורים שמתעדים 
היסטוריה מסוימת. 

כמעט כל הטקסטים האלו באו לעולם מתוך מצב עניינים מסוים: 
מחשבות על אודות גוף עבודות, תשובה לביקורת או להסתייגויות, 
ניתוח של מחזה וכו'. הם נושאים את סימן ותאריך לידתם, אפילו 
בשינויי הנוסח ביניהם שהעדפתי שלא לתקן. הסרתי כמה פסקאות 
שהכילו התנצחויות אישיות מדי. החזרתי את המילים, ההערות 
והעמודים שנאלצתי להותיר בחוץ בזמנו כדי לא לפגוע במי 
שהחזיקו באי אילו דעות קדומות וכדי לצמצם את חיבוריי לאורך 
המקובל. תיקנתי כמה הפניות. 

גם אם כל טקסט אכן נולד מתוך צירוף מקרים מיוחד, מדובר 
עדיין בתוצרים של תקופה אחת ושל היסטוריה אחת. בדרכו שלו, 
היה כל אחד מהם עד להתנסות אחת ויחידה שנכפתה על כל 
הפילוסופים בני דורי אם ביקשו לחשוב בתוך המסגרת של מרקס: 
החיפוש אחר הגותו הפילוסופית. הגות שבלעדיה אי-אפשר לצאת 
מהמבוי הסתום התיאורטי שההיסטוריה דחקה אותנו אליו. 

ההיסטוריה. היא השתלטה על ילדותנו עוד בימי החזית 
העממית ומלחמת האזרחים בספרד כדי להטביע בנו במלחמה, קצר 
ולעניין, את החותם ואת הלקח הנורא של העובדות. היא הפתיעה 
אותנו במקום שממנו באנו לעולם, והפכה אותנו מסטודנטים מרקע 
בורגני או זעיר בורגני לבני אדם שמודעים לקיומם של מעמדות, 
של מלחמת המעמדות ושל גורלם. מתוך ההוכחות שנכפו עלינו 
הסקנו מסקנה והצטרפנו להתארגנות הפוליטית של מעמד 
הפועלים. הצטרפנו למפלגה הקומוניסטית. 

אלו היו הימים שבאו מיד לאחר המלחמה. לפתע הושלכנו בכוח 
לתוך קרבות הענק הפוליטיים והאידיאולוגיים שניהלה המפלגה. 
נאלצנו להתמודד עם בחירתנו ולקבל על עצמנו את מה שהתחייב 
ממנה. 

בזיכרוננו הפוליטי, התקופה ההיא נשארת תקופת השביתות 
הגדולות והפגנות הענק, התקופה של עצומת שטוקהולם ושל 
התנועה למען השלום (אוגק 18 66 זהסומסטטסמו) -- אז קרסו התקוות 
האדירות שבאו לעולם עם הרזיסטנס, והחל המאבק המר והארוך 
שהתנהל אל מול אופק המלחמה הקרה וסופו שהסיג אחורה את צל 
האסון בכוחן של אלפי ידיים. בזיכרוננו הפילוסופי, אותה תקופה 
נשארת תקופת האינטלקטואלים המגויסים, אלו שרודפים את 
הטעויות עד חוריהן. התקופה של הפילוסופים שהיינו, בלי כתבים 
משלנו, אבל כשאנחנו הופכים כל מה שנכתב לפוליטי, וחוצים 
את העולם לשניים באבחה אחת (את האמנות, את הספרות, את 
הפילוסופיה ואת המדע), בקו השבר חסר הרחמים של המעמד - 

תקופה שעוד אפשר לסכם במשפט שהוא בגדר קריקטורה שלה, 
דגל מתנוסס בריק: "מדע בורגני, מדע פרולטרי" * 

האנשים שהנהיגו אותנו שבו וחזרו על אותה נוסחה שמאלית 
נושנה שהייתה בזמנו פקודת היום של בוגדנוב [0%ם80808] ושל 
הפרולטקוּלט. הם עשו זאת כדי להגן מפני זעם הבורגנות על 
מרקסיזם שפנה אז לדרכיה המסוכנות של ה"ביולוגיה" של ליסנקו 
[80מ580ע1]. מרגע שהכריזו עליה, משלה הנוסחה בכיפה. לאור 
הקו הנוקשה שהיה בגדר ציווי, עמדו מי שראינו אז כפילוסופים 
בפני בחירה אחת: פרשנות ותו לא או שתיקה, שכנוע מחמת הארה 
פנימית או מאונס, ולעומת זאת דממה נבוכה. באופן פרדוקסלי, 
היה צריך את סטלין, לא פחות, כדי שימתן את השיגעון ויהפוך 
אותו לקצת יותר הגיוני. אותו סטלין שמערכת הממשל והגותו 
האכזרית והמדבקת היו במקורן של ההזיות האלו. בכמה עמודים 
פשוטים שבהם תקף את הלהט של מי שניסו בכל כוחם להפוך 
את השפה לחלק ממבנה-העל, אפשר היה לקרוא בין השורות שגם 
לשימוש בקריטריון המעמד יש גבולות. אפשר היה להבין שגרמו 


א. בשנת 1950 הייתה החוברת מדע בורגני ומדע פרולטרי (86ו60שמווסק 0/6860 
6וזז6107716]סיוכן 5861660 01) מפרסומיו הראשונים של כתב העת הביקורת 
החדשה שנוסד על ידי המפלגה הקומוניסטית הצרפתית שנתיים קודם 
לכן. השוו "פתח דבר" לספר זה (מכאן והלאה מצוינות הערות המתרגם 
באותיות עבריות. ההערות הממוספרות הן של המחבר). 

ב. טרופים ליסנקו קידם את תורתו בתחום הגנטיקה כנגד הנעשה בתחום 
בארצות המערב במסגרת התפיסה בדבר קיומו של מדע פרולטרי הנאבק 
במדע הבורגני. בהתאם לתפיסה זו התערבה המדינה הסובייטית בנעשה 
בתחום המדע וביצעה טיהורים במוסדות אקדמיים. מתנגדיו של ליסנקו 
נרדפו ואחדים אף הוצאו להורג. כפי שאלתוסר מציין בהמשך, היה זה 
סטלין בעצמו שיצא לבסוף נגד התפיסה שלפיה ניתן להחיל את קריטריון 
ההבחנה המעמדית על כל תחום, לרבות המדע. השוו יוסיף סטלין, על 
המטריאליזם ועל הלשון, תרגום: רומן וטר, תל אביב: רסלינג, 2004, עמ' 
9. 

לנו להתייחס למדע (שהקיף גם את יצירותיו של מרקס עצמו) כאל 
אחת האידיאולוגיות. היה צורך לסגת, ובמצב של אובדן עצות 
למחצה להתחיל שוב מהיסודות. 

את השורות האלה אני כותב בשמי ובתור קומוניסט שמחפש 
בעבר שלנו אך ורק את מה שיוכל להאיר על ההווה שלנו, ואחר 
כך על העתיד. 

את התקופה ההיא אני מזכיר לא מתוך תענוג ולא מזעף, אלא 
כדי להכיר ולהעיר בעניינה הערה שחורגת מגבולותיה. היינו 
אז בגיל ההתלהבות והבְּטחה; חיינו בתקופה שבה היריב לא ידע 
רחמים ודיבר בשפה פוגענית כדי לגבות את תוקפנותו. זה לא 
מנע מהמפנה החד הזה לבלבל אותנו למשך זמן רב. אלו שהנהיגו 
אותנו לא מנעו מאתנו לרדת באותה שעה במורד החלקלק של 
ה"שמאליות" התיאורטית. יתרה מזאת, אחדים מהם הובילו אותנו 
לשם במלוא המרץ - וזאת מבלי שאף אחד עשה משהו כדי למתן 
אותם, כדי להזהיר אותנו או להגיע אלינו. העברנו אז רוב הזמן 
בוויכוחים, וזאת כאשר למעשה היינו אמורים גם להגן על זכותנו 
ועל חובתנו לדעת, וללמוד פשוט כדי ליצור. כן, לא ניצלנו את 
הזמן כדי ללמוד. לא ידענו מי זה בוגדנוב ומה זה הפרולטקוּלט. 
לא הכרנו את המאבק ההיסטורי של לנין נגד השמאליות הפוליטית 
והתיאורטית, לא הכרנו כפשוטם את הטקסטים של מרקס הבוגר כי 
היינו שמחים מדי ונמהרים כשמצאנו את תשוקתנו שלנו בוערת 
באש האידיאולוגית של כתבי השחרות שלו. אך מה עם אלו שהיו 
מבוגרים מאתנו? אלו שהייתה בידם האחריות להנחות אותנו בדרך 
- כיצד חיו גם הם באותה בורות? כיצד הביטו על אותה מסורת 
תיאורטית ארוכה שחושלה בקרבות ובמבחנים, מסורת שדרכיה 
מסומנות בכל כך הרבה טקסטים שהיו עדים לכך - כיצד הביטו 
עליה כעל אות מתה? 

כך הצלחנו לראות שתחת חסותו של הדוגמטיזם גברה על 
המסורת הזאת מסורת אחרת. זו הייתה מסורת שלילית, צרפתית 

הפעם, שאפשר לכנות "דלותנו הצרפתית", בהשראת "הדלות 
הגרמנית" של היינה - היעדרה העיקש והעמוק של תרבות 
תיאורטית אמיתית בהיסטוריה של תנועת הפועלים הצרפתית. 
אם המפלגה הצרפתית יכלה להתקדם עד כה תוך כדי שהטיפה 
לתיאוריה הכללית בדבר שני המדעים כאילו הייתה הצהרה 
רדיקלית; אם היא יכלה להפוך אותה למבחן עבור האומץ הפוליטי 
שלה שאינו מוטל בספק, אזי דבר זה התאפשר לה מכיוון שחיה על 
עתודות התיאוריה המועטות שעוד נותרו לה - על מה שהוריש 
לה העבר של תנועת הפועלים הצרפתית כולו. למעשה, פרט 
לאוטופיסטים פורייה [שוזטסת] וסן"סימון [מסגמו5-+מ5391] שאת זכרם 
מרקס כל כך אהב להעלות, חוץ מפרודון |חסשטסזק], שלא היה 
מרקסיסט, וז'ורס [6טג!] שהיה רק קצת - היכן התיאורטיקנים 
שלנו? לגרמניה היה את מרקס ואת אנגלס, וכן את קאוטסקי האב 
[ע156טא]; לפולין את רוזה לוקסמבורג; לרוסיה את פלכאנוב ואת 
לנין; לאיטליה את לבריולה 3911088 1| שהתכתב עם אנגלס כשווה 
לו (וזאת כאשר לנו היה את סורל! |[9016) וגם את גרמשי. היכן 
התיאורטיקנים שלנו? גד [009809]? לפראג [806זג/3 זן? 

נידרש לניתוח היסטורי שלם על מנת לתת דין וחשבון על 
הדלות הזאת שעומדת בניגוד לעושרן של מסורות אחרות. מבלי 
להתיימר לפתוח בניתוח כזה, אפשר לפחות להציב כמה סימני דרך. 
מסורת תיאורטית (תיאוריה של ההיסטוריה, תיאוריה פילוסופית) 
שתהיה חלק מתנועת הפועלים של המאה ה-19 ושל תחילת המאה 
ה207 אינה יכולה לוותר על פרי עטם של עובדים אינטלקטואלים. 
אינטלקטואלים (מרקס ואנגלס) היו אלה שייסדו את המטריאליזם 
ההיסטורי ואת המטריאליזם הדיאלקטי. אינטלקטואלים (קאוטסקי, 
פלכאנוב, לבריולה, לוקסמבורג, לנין, גרמשי) היו אלה שפיתחו את 
התיאוריה שלו. אין דרך אחרת, לא בהתחלה ואף לא זמן רב לאחר 
מכן. אין דרך אחרת לא היום ולא בעתיד. מה שיכול להשתנות, ואכן 
ישתנה, הוא הרקע המעמדי של העובדים האינטלקטואלים, אך לא 

אופיים האינטלקטואלי.' וזאת מסיבות עקרוניות שלנין, בעקבות 
קאוטסקי, הפנה אליהן את תשומת לבנו. מצד אחד, האידיאולוגיה 
ה"ספונטנית" של תנועת הפועלים יכלה לייצר לבדה אך ורק 
את הסוציאליזם האוטופי, את הטרייד-יוניוניזם ואת האנרכו- 
סינדיקליזם. מצד שני, הסוציאליזם המרקסיסטי מותנה במלאכה 
תיאורטית אדירה של ייסודה ופיתוחה של פילוסופיה ללא תקדים. 
ככזה, הוא חייב להיות תוצר עבודתם של אנשים שרכשו השכלה 
רחבה ומעמיקה - השכלה היסטורית, מדעית ופילוסופית. הוא 
חייב להיות תוצר עבודתם של אינטלקטואלים מהמעלה הראשונה. 
אין זה מקרה שאינטלקטואלים כאלו הופיעו בגרמניה, ברוסיה, 
בפולין ובאיטליה (כדי לייסד את התיאוריה המרקסיסטית או להפוך 
למומחים ולמורים במסגרתה). התנאים החברתיים, הפוליטיים, 
הדתיים, האידיאולוגיים והמוסריים ששררו באותן ארצות מנעו 
את פעילותם של אינטלקטואלים שלא הוצעה להם משרה בשירות 
המעמדות השליטים. לרוב, לא היו אותן משרות אלא תפקידים 
של כניעות וטמטום (בורגנים ופיאודלים שהגיעו לעמק השווה, 
מאוחדים באינטרסים המעמדיים שלהם ונתמכים על ידי הכנסיות). 
במקומות כאלו יכלו האינטלקטואלים למצוא חירות ועתיד רק 
בשורות מעמד הפועלים, שהיה המעמד המהפכני היחיד. בצרפת, 
להיפך. שם הייתה הבורגנות מהפכנית בעצמה. מזמן השכילה 


1. מובן שהמונח אינטלקטואל מציין כאן סוג מאוד מסוים, חדש מבחינות 
רבות, של אינטלקטואל פעיל במאבק. מדובר במלומדים של ממש, 
חמושים בתרבות המדעית והתיאורטית הנכונה ביותר. מלומדים 
שמודעים למציאות הבלתי נסבלת, וכן למכניזמים של כל צורות 
האידיאולוגיה השליטה, שעומדים תמיד על המשמר ושמסוגלים לצעוד, 
במסגרת הפרקסיס התיאורטי שלהם בדרכים הפוריות שמרקס סלל 
עבורם כנגד כל ה"אמיתות הרשמיות", דרכים שנחסמו ונאסרו על ידי 
הדעות הקדומות המושלות בכיפה. לא ניתן להעלות על הדעת מחויבות 
בעלת טבע כזה וחומרה כזאת ללא ביטחון איתן וצלול במעמד הפועלים 
וללא השתתפות ישירה במאבקו. 

לצרף את האינטלקטואלים למהפכה שלה. היא גם הצליחה לשמור 
עליהם לצדה לאחר שתפסה את השלטון והתבססה בו. הבורגנות 
הצרפתית השכילה להשלים את המהפכה שלה שהייתה מהפכה 
גמורה; לחסל ולהוריד מהבימה הפוליטית את המעמד הפיאודלי 
(1789, 1830, 1848); להכפיף את אחדות האומה לשלטונה עוד 
בזמן המהפכה עצמה, להילחם בכנסייה, אז לאמץ אותה אל חיקה, 
וברגע המתאים לשוב להיפרד ממנה, ולבסוף להתכסות בסיסמאות 
החירות והשוויון. בה בעת, היא השכילה להשתמש בכל עמדות 
הכוח ובכל התארים שהוענקו לה בעבר כדי להציע לאינטלקטואלים 
די עתיד ומרחב, תפקידים מכובדים מספיק ושולי חירות ואשליה 
גדולים מספיק כדי להשאיר אותם כפופים לחוקיה ולשמור עליהם 
בשליטת האידיאולוגיה שלה. מלבד כמה יוצאים מן הכלל (שאכן 
היו יוצאים מן הכלל), קיבלו האינטלקטואלים הצרפתים את מצבם 
ולא חשו בצורך החיוני לחפש ישועה בקרב מעמד הפועלים - 
וכאשר כן הצטרפו אליו, לא הצליחו להסיר מעליהם לגמרי את 
האידיאולוגיה הבורגנית שהותירה עליהם את חותמה, ושהוסיפה 
להתקיים באידיאליזם וברפורמיזם שלהם (ז'ורס) וכן בפוזיטיביזם 
שלהם. זאת ועוד, לא במקרה נאלצה המפלגה הצרפתית להקדיש 
בסבלנות מאמצים כבירים שמטרתם לצמצם ולעקור את הרפלקס 
שגרם לפועלים להתייחס לאינטלקטואלים בחוסר אמון, רפלקס 
שביטא בדרכו ניסיון ואכזבה מהיסטוריה ארוכה שחזרה על עצמה 
בלי הרף. זמן רב מנעו כך חלקים דומיננטיים מהבורגנות את 
חבירתם של האינטלקטואלים לתנועת הפועלים הצרפתית, חבירה 
שבלעדיה לא ניתן לגבש מסורת תיאורטית אותנטית. 

האם ניתן להוסיף עוד סיבה לאומית? היא קשורה במצבה 
העלוב של ההיסטוריה של הפילוסופיה הצרפתית ב-130 השנים 
שבאו בעקבות המהפכה של 1789. היא אמורה בעקשנותה 
הספיריטואליסטית, שלא הייתה רק שמרנית, אלא אף ריאקציונרית: 
מדה בירן [פפאום 26] וקוזן [מופטס6] ועד ברגסון [מ80שז06]. היא 

אמורה בבוז שלה כלפי ההיסטוריה וכלפי בני העם; בקשריה 
העמוקים וצרי המוח לדת; בהתלהבות שבה התנגדה להוגה 
המעניין האחד שיצא מקרבה, אוגוסט קומט 60₪0]; ובחוסר 
התרבות שלה ובבורותה שלא יאמנו. בשלושים השנים האחרונות 
הדברים השתנו, אלא שעול כבד של מאה ארוכה של היטמטמות 
פילוסופית רשמית היה גם הוא בין הגורמים שרמסו את התיאוריה 
בתוך תנועת הפועלים עצמה. 

המפלגה הצרפתית נולדה בתנאים אלו של ריק תיאורטי, וגדלה 
למרות הכול. היא מילאה את הפערים הקיימים כמיטב יכולתה, 
וזאת על בסיס המסורת הלאומית האותנטית היחידה שלנו, מסורת 
שמרקס רחש כלפיה את הכבוד הגדול ביותר - המסורת הפוליטית. 
חותמה של אותה מסורת עדיין ניכר עליה, ובשל כך המפלגה 
לא מצליחה להכיר בחשיבותה של התיאוריה. והדבר נכון יותר 
ביחס לתיאוריה הפילוסופית מאשר ביחס לתיאוריה הפוליטית 
או הכלכלית. גם אם המפלגה אכן קיבצה סביבה אינטלקטואלים 
מפורסמים, היו אלה בראש ובראשונה סופרים גדולים, מחברי 
רומנים, משוררים, אמנים, מומחים גדולים ממדעי הטבע וכן כמה 
היסטוריונים ופסיכולוגים מהשורה הראשונה. גם אם המפלגה אכן 
קיבצה אותם סביבה, היא עשתה זאת בראש ובראשונה מסיבות 
פוליטיות. לעתים רחוקות, קיבצה סביבה אנשים בעלי השכלה 
שתאפשר להם להתייחס למרקסיזם לא רק כדוקטרינה פוליטית 
וכ"מתודה" של ניתוח ופעולה; אנשים שיחזיקו בדעה שהמרקסיזם 
חייב להיות, כמדע, גם שדה תיאורטי של מחקר יסודי, שבלעדיו 
לא יוכלו להתפתח מדע החברות או "מדעי הרוח" השונים, ולא 
רק הם, אלא אפילו מדעי הטבע והפילוסופיה. המפלגה הצרפתית 
נאלצה להיוולד ולגדול בתנאים האלו, בלא קניין או עזר בדמות 
מסורת תיאורטית לאומית, ובלי מה שמגיע אתה באופן טבעי - 
אסכולה תיאורטית שתוכל להוציא מתוכה מומחים ומורים. 

זו הייתה המציאות שהיה עלינו ללמוד לפרטים, וללמוד לבדנו 

מכיוון שלא היו לנו, אצלנו בפילוסופיה המרקסיסטית, מורים 
גדולים ומומחים אמיתיים שידריכו את צעדינו. ז'ורז' פוליצרי היה 
יכול להיות מורה כזה, אם לא היה מקריב את המפעל הפילוסופי 
הענקי שנשא בחובו על המזבח של כמה משימות כלכליות דחופות. 
הוא השאיר אחריו רק כמה טעויות גאוניות בספרו ביקורת יסודות 
הפסיכולוגיה [שאשסוסוו6עפן 10 06 סוס 0 005 6ושז6]. הוא מת, 
נרצח בידי הנאצים. לא היו לנו מורים. אני לא מדבר על אנשים 
בעלי רצון טוב, לא על משכילים, ולא על מלומדים גדולים או על 
אנשי ספר. אני מדבר על מורים לפילוסופיה מרקסיסטית שיצאו 
מההיסטוריה שלנו, מורים שיהיו נגישים וקרובים אלינו. תנאי 
אחרון זה אינו פרט מיותר. מהעבר הלאומי שלנו ירשנו את אותה 
מפלצת של פרובינציאליות פילוסופית ותרבותית (הלאומנות 
שלנו), שגרמה לנו להתעלם מקיומן של שפות זרות ולהתייחס 
לכל מה שנהגה ונוצר מעבר להרים, לנהר או לים כאל הבל ורעות 
רוח. האם זה מקרה שהמחקר ומלאכת הפרשנות של כתבי מרקס 


ג. | לפי אלתוסר, היה זה ז'ורז' פוליצר עפשו|סע) שהביא לצרפת לראשונה 
את הפסיכואנליזה. פוליצר, שהיה ממוצא יהודי הונגרי, הספיק להשתתף 
בכמה סמינרים של פרויד בווינה לאחר שנמלט מארצו הונגריה בעקבות 
נפילת הרפובליקה הסובייטית של בלה קון (מא) וטרם הגעתו לפריז. 
חייו הסוערים המשיכו בצרפת, שם כתב ולימד פילוסופיה כחבר 
המפלגה הקומוניסטית, גם לאחר נפילתה בידי הנאצים. בשנת 1942, 
הוצא להורג יחד עם חבריו למחתרת שפעלה בסורבון. בעברית קיים 
תרגום של הרצאותיו של פוליצר באוניברסיטת הפועלים של פריז 
(8718/ 66 6ע16זטטכ) 8106ז1/6מ/)) תחת השם קורס ראשון בפילוסופיה (תרגום: 
נ. רבן, תל אביב: ספריית פועלים, 1949). לעומת מחקריו על יסודות 
הפסיכואנליזה, ספר זה מהווה מבוא לפילוסופיה מרקסיסטית ומציג 
תמלול של מחזור הרצאות עממיות שהרצה פוליצר בשליחות המפלגה 
הקומוניסטית הצרפתית, כחלק מפעילותה באוניברסיטת הפועלים 
בשנים 1936-1935. לימים, אלתוסר יעמוד בראש "מעגל פוליצר", שמה 
של קבוצת הסטודנטים והמרצים הקומוניסטים באקול נורמל סופרייר. 

נותרו אצלנו זמן רב כל כך נחלתם של גרמניסטים ספורים, אמיצים 
ונחושים? האם זה מקרה שהאדם היחידי שהצלחנו לייצא אל מחוץ 
לגבולות צרפת היה אוגוסט קורנוּ? אותו גיבור שקט ומתבודד 
שניהל במשך שנים מחקרים דקדקניים על הניאו-דהגליאניזם 
השמאלי ועל מרקס הצעיר, וזאת כאשר באוניברסיטאות צרפת 
כלל לא הכירו אותו.ד 

תהיות אלו יכלו לשפוך אור על המצוקה שלנו, אך לא לחסלה. 
את ההלם הראשוני יש לייחס לסטלין - יחד עם כל הרוע אשר לו 
הוא אחראי אחראיות עליונה. את ההלם השני יש לייחס למותו; 
למותו ולקונגרס ה-20." אך בין לבין, המשיכו החיים במסלולם. 

ארגון פוליטי לא יוצרים מהיום למחר בהחלטה פשוטה. זה הדין 
גם לגבי מסורת תיאורטית אמיתית. כמה מהפילוסופים הצעירים 
שהגיעו לפרקם במהלך המלחמה או אחריה התבזבזו במשימות 
פוליטיות מתישות שלא הותירו להם זמן לעבודה מדעית. גם 
זה סימן היכר של ההיסטוריה החברתית שלנו: אינטלקטואלים 
מרקע זעיר בורגני שהצטרפו אז למפלגה הרגישו צורך לפרוע 
בפעילות גרידא ובאקטיביזם פוליטי את החוב הדמיוני שהאמינו 
שצברו בכך שלא היו פרולטרים. סרטר יכול בדרכו לשמש עד 
מהימן לאותו טקס טבילה היסטורי. גם אנחנו היינו כאלה. 
העובדה שחברינו הצעירים לא מרגישים עוד באותו חוב על 
כתפיהם (חוב שייפרע אולי בצורה אחרת) היא ללא ספק יתרון 


ד. אוגוסט קורנו היה חוקר והיסטוריון צרפתי, חבר המפלגה הקומוניסטית. 
את עיקר עבודתו עשה בגרמניה המזרחית. קורנו היה מראשוני החוקרים 
הקומוניסטים בצרפת שייחסו חלקים מרכזיים מהגותו של מרקס 
לפילוסופיה ההגליאנית. השוו "פתח דבר" לספר זה. 

ה. בקונגרס ה207 (1956) של המפלגה הקומוניסטית של ברית המועצות 
שנערך כשלוש שנים לאחר מותו של סטלין, הוקיע לראשונה ניקיטה 
חרושצ'וב, בנאום שזכה לשם "הנאום הסודי", את פשעיו של סטלין ואת 
פולחן האישיות סביבו. 


020 


בשביל מרקס 


של התקופה הנוכחית. מבחינה פילוסופית, הדור שלנו הקריב את 
עצמו. הוא הוקרב על מזבח קרבות שהיו פוליטיים ואידיאולוגיים 
בלבד. וכשאני אומר הוקרב, אני מתכוון שהוא הוקרב בכל האמור 
בעבודתו האינטלקטואלית והמדעית. הרבה מדענים, לפעמים גם 
היסטוריונים, וכן מעט אנשי ספרות הצליחו להיחלץ ללא פגע, או 
רק בפציעות קלות. לפילוסופים לא הייתה דרך מילוט. אם דיברו 
או כתבו פילוסופיה עבור המפלגה אזי הם נועדו למלאכת פרשנות 
ותו לא, או שהוגבלו לעיבודים קלים של הציטטות המפורסמות 
שנשמרו לשימוש פנימי. בין החברים לא היה מי שיקשיב לנו. יריבנו 
היו מטיחים בנו רפש ואומרים שאנחנו רק פוליטיקאים. עמיתנו 
הנבונים יותר אמרו שעלינו להתחיל וללמוד את ההוגים שלנו 
לפני שנוכל לשפוט אותם, שעלינו להצדיק מבחינה אובייקטיבית 
את העקרונות שלנו בטרם נוכל להכריז בקול רם שצריך ליישם 
אותם. מתוך מאמץ לגרום לבני שיחם הטובים יותר להקשיב להם, 
נאלצו כמה פילוסופים מרקסיסטים להתחפש. כך, בתנועה טבעית 
שלא הסתירה מאחוריה שום טקטיקה מודעת, הם נאלצו להתחפש 
ולהלביש את מרקס בבגדיו של הוסרל, של הגל, של מרקס 
הצעיר איש המוסר או ההומניזם - וזאת כאשר אורבת להם סכנה 
שיתבלבלו יום אחד ויתייחסו למסכה כאילו הייתה הפנים עצמם. 
אני לא מגזים, אני אומר דברים כהווייתם. את ההשלכות של מעשים 
אלו אנו חיים גם היום. היינו משוכנעים, הן מבחינה פוליטית והן 
מבחינה פילוסופית, שמצאנו קרקע יציבה ומוצקה, היחידה בעולם. 
אבל מכיוון שלא היינו מסוגלים להוכיח פילוסופית לא את קיומה 
ולא את יציבותה, אף אחד לא חשב שעמדנו עליה, אלא רק על 
שכנוע עצמי. אינני מדבר על התפשטותו של המרקסיזם או על 
השפעתו. זו יכולה לצמוח, למרבה המזל, גם מתוך מעגלים שאינם 
פילוסופיים. אני מדבר על הפילוסופיה המרקסיסטית כמות שהיא, 
שהתקיימה קיום רעוע באופן פרדוקסלי. חשבנו שאנחנו מחזיקים 
את העקרונות של כל פילוסופיה שבאפשר, ושל אי-האפשרות 

של כל אידיאולוגיה פילוסופית, אך לא הצלחנו, אנחנו, להעמיד 
הוכחה אובייקטיבית ופומבית לנכונות המובהקת של עמדותינו. 
מהרגע שנתקלנו בנביבות התיאורטית של השיח הדוגמטי, 
נותרה לנו רק דרך אחת לקחת אחריות על המצב שאליו הידרדרנו, 
מצב שבו אי"אפשר היה לתת את הדעת באמת על הפילוסופיה 
שלנו. נאלצנו לחשוב שהפילוסופיה עצמה אינה אפשרית. אז 
נתקלנו בפיתוי הגדול והחריף שבמושג "סוף הפילוסופיה", 
פיתוי שהטקסטים (הבהירים באופן חידתי) של מרקס משנות 
הנעורים (1845-1840) ומשנת השבר (1845) החזיקו בחיים. 
הלהוטים לקרב וטובי הלב שבינינו ראו ב"סוף הפילוסופיה" את 
"התגשמותה" של הפילוסופיה, וחגגו את מותה של הפילוסופיה 
בפעולה, כלומר בהתממשות פוליטית והתגשמות פרולטרית. הם 
השתמשו בלי סייגים בתזה המפורסמת על פוירבאך, שבה שפה 
בעלת כפלי משמעות תיאורטיים העמידה את שינוי העולם כנגד 
פרשנותו. מכאן מצטמצם המרחק אל הפרגמטיזם התיאורטי לכדי 
צעד אחד בלבד. כך תמיד, לכדי צעד אחד בלבד. אחרים, בעלי 
הלך רוח מדעי יותר, הכריזו על "סוף הפילוסופיה" בהסתמך על 
כמה נוסחאות פוזיטיביסטיות שנלקחו מתוך האידיאולוגיה הגרמנית. 
באופן הזה הפרולטריון או הפעילות המהפכנית כבר אינם אחראים 
על התממשותה, כלומר מותה, של הפילוסופיה. המדע הוא זה 
שלוקח על עצמו את התפקיד הזה, חד וחלק. האם מרקס לא דחק 
בנו להפסיק לעשות פילוסופיה, כלומר להפסיק לפתח את חזיונות 
השווא האידיאולוגיים שלה, וזאת כדי לעבור לחקר המציאות 
עצמה? מבחינה פוליטית, רוב הפילוסופים שפעלו במסגרת המאבק 
שלנו נקטו בדרך הראשונה. הם נתנו את כל כולם לפוליטיקה והפכו 
את הפילוסופיה לדת של הפעילות שלהם. לעומת זאת, הדרך 
השנייה הייתה דרכם של אותם אנשי ביקורת שרצו שהשיח המדעי 
המלא יערוב להצהרותיהם הריקות של הפילוסופים הדוגמטים. 
אלא שאלו כמו אלו, גם אם הצליחו לחיות בשלום עם הפוליטיקה, 

שילמו בהכרח במחיר נקיפות מצפון ביחס לפילוסופיה: מוות 
פרגמטי-דתי ומוות פוזיטיביסטי של הפילוסופיה אינם באמת בגדר 
מוות פילוסופי. 

התאמצנו אז לתת לפילוסופיה מוות שיהיה ראוי לה - מוות 
פילוסופי. שוב, הסתמכנו על טקסטים נוספים של מרקס, ועל סוג 
שלישי של קריאה בראשונים. המשכנו, ומדברינו השתמע שסופה 
של הפילוסופיה יכול להיות אך ורק סוף ביקורתי, בדיוק כשם 
שתת-הכותרת של הקפיטל מציבה אותו ביחס לכלכלה המדינית. 
טענוּ שיש ללכת אל הדברים עצמם, לשים סוף לאידיאולוגיה 
הפילוסופית, ולפתוח בחקר של הממשי - אבל (ועניין זה הבטיח 
לשמור עלינו מהפוזיטיביזם) הלכנו לעבר הממשי מתוך פנייה 
נגד האידיאולוגיה. ראינו כיצד היא מאיימת בלי הרף "על ידיעת 
הדברים הפוזיטיביים", כיצד היא צרה על המדעים ומטשטשת את 
קווי המתאר האמיתיים שלהם. הפקדנו בידי הפילוסופיה את תפקיד 
החיסול הביקורתי והמתמיד של סכנות האשליה האידיאולוגית, 
ולשם כך הפכנו אותה לתודעתו הפשוטה והטהורה של המדע. 
צמצמנו והעמדנו את הפילוסופיה על המדע פשוטו כמשמעו, אך 
הפננו את ראשה אחורה כאילו הייתה היא תודעתו העומדת על 
המשמר - תודעת החוץ שלו, הפונה אל עבר אותו חוץ שלילי 
כדי להעלים אותו. היה זה בהחלט סוף לפילוסופיה, שכן כל גופה 
ומושאה התלכדו עם גופו ומושאו של המדע. אלא שהיא הוסיפה 
להתקיים די זמן בתור תודעתו הביקורתית והזמנית כדי להשליך 
את מהותו הפוזיטיבית של המדע על האידיאולוגיה המאיימת; 
כדי להשמיד את הפנטזיות האידיאולוגיות של האויב לפני ששבה 
למקומה בין ידידים. אותו מוות ביקורתי של הפילוסופיה (שהיה 
זהה לקיומה הפילוסופי הזמני) סיפק לנו סוף-סוף אסמכתא למוות 
פילוסופי וכן את הסיפוק שבו - מוות שהושלם במעשה הביקורת 
הדו"משמעי. ייעודה של הפילוסופיה היה אז מותה הביקורתי תוך 
כדי הכרת הממשי, וכן חזרה אל הממשי עצמו, אל הממשי של 

ההיסטוריה, אִם בני האדם, מעשיהם ומחשבותיהם. פירושו של 
המעשה הפילוסופי היה אז הציווי לפתוח מחדש, ציווי שהוטל 
עלינו, באודיסאה הביקורתית של מרקס הצעיר. היה עלינו לחצות 
את שכבת האשליות שגזלה מאתנו את המציאות, ולנחות על אדמת 
המולדת היחידה - על אדמת ההיסטוריה, כדי למצוא שם, תחת 
השגחתה המתמדת של הביקורת, את המנוחה שבממשות ושבמדע. 
במסגרת קריאה זו, כבר לא עולה על הדעת לדון בהיסטוריה של 
הפילוסופיה: ואכן, כיצד תתקיים היסטוריה של פנטזיות שנגוזו, 
של תהומות שנחצו? ההיסטוריה של הממשי לבדה קיימת, והיא 
אכן יכולה להפיח בשקט חלומות נטולי לכידות באדם הישן. 
אלא שאותם חלומות שעגונים בהמשכיות האחת של המעמקים 
לא יוכלו לעולם להתגבש בזכות לכדי היסטוריה. מרקס אמר לנו 
זאת בעצמו באידיאולוגיה הגרמנית: "לפילוסופיה אין היסטוריה". 
כשנקרא את הטקסט "על מרקס הצעיר" נוכל לתת את הדעת 
ולבחון האם טקסט זה עדיין נופל בפח של אותה תקווה מיתית 
שמשתוקקת לפילוסופיה שתגיע לסופה הפילוסופי במסגרת מותה 
המתמשך של התודעה הביקורתית. 


% % % 


אם העליתי כעת את זכרם של אותם מחקרים ושל אותן בחירות, הרי 
שעשיתי זאת מכיוון שהם נושאים בדרכם את חותמה של ההיסטוריה 
שלנו. וכן מכיוון שסוף הדוגמטיזם הסטליניסטי לא העלים אותם 
כאילו היו אך ורק רפלקסים של הנסיבות. הם נותרו הבעיות שלנו. 
מי שתולה בסטלין, מלבד פשעיו וחטאיו, גם את כל אכזבותינו, את 
הטעויות ואת הבלבולים שלנו בכל תחום שלא יהיה, מעמיד את 
עצמו בסכנת מבוכה. שכן הוא יאלץ להודות שסופו של הדוגמטיזם 
הפילוסופי לא השיב לנו את הפילוסופיה המרקסיסטית בשלמותה. 
אחרי הכול, אפשר לשחרר רק את מה שקיים, גם אם מדובר בשחרור 

מדוגמטיזם. סוף הדוגמטיזם הביא חופש מחקר אמיתי, אבל הוא גם 
הביא עמו קדחתנות כזו, עד שהיו כאלו שהרגישו במסגרתה צורך 
בהול להכריז על הפרשנות האידיאולוגית שלהם לרגש השחרור 
ולטעם החירות כעל פילוסופיה. אלא שסופה של קדחת בירידת 
החום, והוא אכן נופל כמו אבן. מה שסוף הדוגמטיזם החזיר לנו 
היה למעשה את הזכות לתת דין וחשבון מדויק על מה שיש לנו 
בידיים, לתת שם לעושר ולעוני שלנו, לחשוב ולנסח בקול רם את 
הבעיות שלנו, ולפתוח בחומרה במחקר אמיתי. סופו של הדוגמטיזם 
אפשר לנו לצאת ולו במעט מהפרובינציאליות התיאורטית שלנו, 
להכיר במי שחיו מחוץ לצרפת ובמי שעדיין חיים, וכן להכיר אותם. 
להביט על אותו חוץ, להתחיל להביט על עצמנו מבחוץ, ולדעת 
איזה מקום אנחנו תופסים בהכרת המרקסיזם וכן בבורות לגביו. 
להתחיל להכיר כך את עצמנו. סוף הדוגמטיזם העמיד אותנו אל מול 
המציאות: מציאות שבה עלינו להעמיד על הרגליים את הפילוסופיה 
המרקסיסטית שמרקס ייסד בעצם ייסודה של התיאוריה שלו בדבר 
ההיסטוריה - שכן, כפי שאמר לנין: רק אבני הפינה הונחו. סוף 
הדוגמטיזם העמיד אותנו אל מול מציאות שבה הסתבר שהקשיים 
התיאורטיים שדנו בהם תחת מעטה החשכה של הדוגמטיזם לא היו 
מלאכותיים כולם, אלא היו אמוּרים בחלקם הגדול במצבה הגולמי 
של הפילוסופיה המרקסיסטית. ליתר דיוק, שבצורות הקפואות, 
צורות הקריקטורה, שהועמסו עלינו או שתחזקנו (ואפילו במפלצת 
התיאורטית של שני המדעים) היה קיים באמת, באופן עיוור וגרוטסקי, 
משהו שדמה באופיו לבעיה לא פתורה. עדות לכך אפשר למצוא 
בכתבי השמאליות התיאורטית (לוקאץ' וקורש) שפורסמו לאחרונה.י 
לבסוף, סוף הדוגמטיזם מעמיד אותנו היום אל מול מציאות שבה 


ו. | מדובר כאן בפרסומן של המהדורות הצרפתיות לספרו של ג'רג' לוקאץ', 
היסטוריה ותודעה מעמדית, ולספרו של קרל קורש (מספוסא), מרקסיזם 
ופילוסופיה. שני הספרים ראו לאור לראשונה בשנת 1923. 

גורלנו והמשימה שלנו היא פשוט לנסח ולעמוד אל מול הבעיות 
הללו באור יום מלא. כל זאת אם נרצה לתת מעט קיום וקצת עקביות 
תיאורטית לפילוסופיה המרקסיסטית. 


ב. 


הרשו לי לציין בפניכם איזו דרך מתווים המאמרים שאתם עומדים 
לקרוא. 

הטקסט "על מרקס הצעיר" מכיל את השאלה המהותית, וזאת 
למרות שהוא נופל בפח של אותו מיתוס של פילוסופיה ביקורתית 
וזמנית. הוא מכיל את השאלה שהמבחנים שבהם עמדנו, כמו גם 
כישלונותינו ועצם אין האונות שלנו, עוררו בנו באופן שלא ניתן 
היה לעמוד בפניו: מהו מעמדה של הפילוסופיה המרקסיסטית? 
האם יש לה זכות קיום תיאורטית? ואם היא קיימת בזכות, כיצד 
להגדיר את ייחודה? שאלה מהותית זו התנסחה באופן פרקטי 
מתוך שאלה שהיא היסטורית לכאורה, אך תיאורטית למעשה 
- שאלת הקריאה והפרשנות של כתבי השחרות של מרקס. לא 
במקרה היה נראה לנו שאין מנוס מלהעמיד את אותם טקסטים 
מפורסמים לבחינה ביקורתית רצינית. טקסטים שהעלינו על כל 
נס, שהשתמשנו בהם בכל הזרמנות, אותם טקסטים פילוסופיים 
באופן מובהק שחשבנו (ספונטנית פחות או יותר) שאנחנו קוראים 
בהם את הפילוסופיה של מרקס בכבודה ובעצמה. השאלה בדבר 
הפילוסופיה המרקסיסטית וייחודה, כאשר היא נשאלת אגב כתבי 
השחרות של מרקס, כרוכה בהכרח בשאלת הקשר בין מרקס לבין 
הפילוסופיות שאימץ או שהשאיר מאחור - אלו של הגל ושל 
פוירבאך - ומכאן שהיא כרוכה בשאלת ההבדל ביניהן. 

היה זה חקר כתבי השחרות של מרקס שהביא אותי לראשונה 
לקרוא את פוירבאך, וכן לפרסם את הטקסטים התיאורטיים החשובים 
מתקופת 1845-1839. אותה סיבה הובילה אותי באופן טבעי לחקור 

את טבע היחסים בין הפילוסופיה של הגל לבין זו של מרקס בדגש 
על המושגים העומדים בזיקה זה אל זה. שאלת ההבדל הייחודי של 
הפילוסופיה המרקסיסטית התגלם כך בשאלה הבאה: האם היה שבר 
אפיסטמולוגי בהתפתחותו האינטלקטואלית של מרקס שציין את 
הופעתה של תפיסה חדשה של הפילוסופיה? לכך מצטרפת השאלה 
המקבילה בדבר מיקומו המדויק של אותו שבר. בשדה שאותה שאלה 
תחמה כתבי השחרות של מרקס מקבלים חשיבות תיאורטית (השבר) 
והיסטורית (מיקומו) מכריעה. 

כמובן, את דבריו של מרקס שממקמים את השבר ב-1845, 
כלומר בעת כתיבת האידיאולוגיה הגרמנית ("חיסולו של מצפוננו 
הפילוסופי לשעבר") אימצנו אך ורק בתור הצהרה שיש להעמיד 
למבחן - להפריך או לאמת. צריך היה תיאוריה ומתודה על מנת 
לבחון את האסמכתאות של אותה הצהרה - צריך היה ליישם על 
מרקס עצמו את המושגים התיאורטיים המרקסיסטיים שמאפשרים 
לתת את הדעת על מציאותן של תצורות תיאורטיות באופן כללי 
(אידיאולוגיה פילוסופית או מדע). ללא תיאוריה של ההיסטוריה 
של התצורות התיאורטיות, לא נוכל לתפוס ולהצביע על ההבדל 


ז. אלתוסר מכוון כאן לאותו חיסול חשבונות של מרקס ואנגלס 
עם השקפותיהם הפילוסופית הקודמות, שנעשה במסגרת כתיבת 
האידיאולוגיה הגרמנית. מרקס מדווח על כך בהקדמה לביקורת הכלכלה 
המדינית. השוו מרקס ואנגלס, כתבים נבחרים, כרך א', עמ' 254: "החלטנו 
[אז, בעת כתיבת האידיאולוגיה הגרמנית] לעבד במשותף את השקפתנו 
בניגוד לאידיאולוגיה של הפילוסופיה הגרמנית, למעשה לבוא חשבון עם 
המצפון הפילוסופי שלנו לשעבר". את הפועל הגרמני המקורי הסתתססזטג 
(לבוא חשבון, לסגור חשבונות או לחסל אותם), מתרגם אלתוסר כ- 
טיו (כלומר, לחסל, גם במובן של לחסל עסק או חוב). בכך הוא 
חורג מהתרגום הצרפתי הקלאסי של לורה לפארג (0ט13196), בתו של 
קרל מרקס, שבחירתה בפועל :16816 (כלומר, להסדיר או לבוא חשבון) 
הוא תרגום מתון יותר. במאמר "על הדיאלקטיקה המטריאליסטית" שב 
אלתוסר אל הנוסח של לפארג. 

הספציפי שמבחין בין שתי תצורות תיאורטיות שונות. נדמה היה לי 
שניתן ללוות מז'אק מרטין את המושג פרובלמטיקה כדי לציין את 
אחדותה הספציפית של תצורה תיאורטית, ומכאן את המקום שבו 
מתייחד אותו הבדל ספציפי. נדמה היה לי שניתן גם ללוות מגְסטון 
באשלר את המושג "שבר אפיסטמולוגי", כדי לתת בעזרתו את 
הדעת על השינויים שעוברת פרובלמטיקה תיאורטית בעת ייסודו 
של תחום דעת מדעי. העובדה שהיה צורך ליצור מושג אחד וללוות 
אחר לא מצביעה בשום אופן על כך שהמושגים הללו שרירותיים 
או חיצוניים ביחס למרקס. להיפך, אפשר להראות שהם נוכחים 
ונמצאים בפעולה בהגותו המדעית של מרקס, וזאת אף אם נוכחותם 
נותרת ברוב הזמן במצב פרקטי בלבד.' בעזרת שני המושגים הללו, 
הצטיידתי במינימום התיאורטי הדרוש על מנת לאפשר ניתוח 
רלוונטי של תהליך השינוי התיאורטי שעבר מרקס הצעיר ובמטרה 
להוביל לכמה מסקנות ברורות. 

הרשו לי לסכם כאן באופן מתומצת מאוד כמה מתוצאותיו של 
מחקר שנמשך שנים ארוכות. הטקסטים שפרסמתי עדים רק לחלק 
ממנו. 


(1) "שבר אפיסטמולוגי" ברור מופיע ביצירתו של מרקס בדיוק 
בנקודה שבה הוא עצמו מיקם אותו, באידיאולוגיה הגרמנית - חיבור 
שלא פורסם בימי חייו ושמַרכָז את הביקורת על מצפונו הפילוסופי 
(אידיאולוגי) לשעבר. התזות על פוירבאך, שאינן אלא כמה משפטים, 
מציינות את קצהו העורפי של אותו שבר. הן מציינות את הנקודה 


1. כדי להיווכח בתמטיקה הכפולה של הפרובלמטיקה ושל השבר 
האפיסטמולוגי (שבר שמציין את השינוי שעוברת פרובלמטיקה קדם- 
מדעית כאשר היא הופכת לפרובלמטיקה מדעית), ניתן לפנות לפסקאות 
של אנגלס מתוך ההקדמה לספר השני של הקפיטל. פסקאות אלו הן 
בעלות עומק תיאורטי יוצא מן הכלל (מרקס ואנגלס, כתבים נבחרים, 
כרך ד', עמ' 24-20). אעיר על כך הערה קצרה בכרך השני של לקרוא את 
הקפיטל. 

שבה תודעה תיאורטית חדשה מבקעת את הישנה, וזאת כאשר היא 
עושה שימוש בשפה הישנה, כלומר בנוסחאות ובמושגים כפולי 
משמעות שבהכרח אינם יציבים. 


(2) אותו "שבר אפיסטמולוגי" קשור לשני תחומי דעת תיאורטיים 
נבדלים. כאשר מרקס מייסד את תיאוריית ההיסטוריה שלו 
(מטריאליזם היסטורי), הוא מתנתק מתודעתו הפילוסופית 
האידיאולוגית הקודמת ומייסד פילוסופיה חדשה (מטריאליזם 
דיאלקטי) באבחה אחת. אני מאמץ בכוונה את אותה טרמינולוגיה 
שקיבלה גושפנקא מעצם השימוש (מטריאליזם היסטורי, 
מטריאליזם דיאלקטי) כדי לציין את אותו מעשה ייסוּד כפול 
שנולד מתוך שבר אחד. אני מצביע בנוסף על שתי בעיות חשובות 
שנובעות מאותו מצב יוצא דופן. שאלה בעלת חשיבות תיאורטית 
עליונה עולה באופן טבעי מתוך כך שפילוסופיה חדשה נולדה 
בעצם ייסודו של מדע (מדע שהוא התיאוריה של ההיסטוריה): 
מכוחו של איזה הכרח עקרוני חייב היה ייסודה של תיאוריה מדעית 
של ההיסטוריה לטמון בחובו 0ו86/ 50/ |מעצם קיומו| מהפכה 
תיאורטית בפילוסופיה? אותן נסיבות הביאו גם לתוצאה פרקטית 
שאינה זניחה כל עיקר - הפילוסופיה החדשה יושמה טוב כל כך 
על ידי המדע החדש ובתוכו, עד שאפשר היה להתבלבל ביניהם. 
האידיאולוגיה הגרמנית שימרה היטב את הבלבול כאשר הפכה 
את הפילוסופיה לצלו השברירי של המדע, אם לא הפכה אותה 
לכלליותו הריקה של הפוזיטיביזם. לכך כבר הפניתי את תשומת 
הלב. תולדה פרקטית זו היא אחד המפתחות להיסטוריה היחידה 
במינה של הפילוסופיה המרקסיסטית מראשיתה ועד ימינו אנו. 
את שתי הבעיות האלו אבחן בקרוב. 


(3) "שבר אפיסטמולוגי" מחלק כך את הגותו של מרקס לשתי 
תקופות גדולות ומהותיות: מצד אחד, התקופה שהייתה עדיין 
"אידיאולוגית", כלומר תקופה שקודמת לשבר של 1845, ומצד 

שני, התקופה ה"מדעית" שבאה לאחר השבר של 1845. את 
התקופה השנייה ניתן לשוב ולחלק לשני שלבים: זה של התבגרותו 
התיאורטית של מרקס, וזה של בגרותו התיאורטית. כדי להקל 
על העבודה הפילוסופית וההיסטורית שעוד ממתינה לנו, אבקש 
להציע טרמינולוגיה זמנית שתסדיר את אותה חלוקה לתקופות. 


(א) את כתבי מרקס מהתקופה הראשונה, כלומר את כל מה שכתב 
החל מעבודת הדוקטורט ועד "כתבי היד של 1844" והמשפחה 
הקדושה (כולל), אבקש לכנות בשם שכבר נמצא בשימוש - כתבי 
השחרות של מרקס. 


(ב) את הטקסטים מהשבר עצמו, כלומר את התזות על פוירבאך ואת 
האידיאולוגיה הגרמנית, שבהם הופיעה הפרובלמטיקה החדשה של 
מרקס בפעם הראשונה, אם כי לרוב בצורה שעודנה שלילית וכן 
פולמוסנית וביקורתית מאוד, אבקש לכנות בשם חדש - כתבי 
השבר. 


(ג) את כתבי מרקס מהתקופה שבין 1845 ועד 1857 אבקש לכנות 
בשם חדש - כתבי ההתבגרות. אם אכן אפשר להצמיד לשבר 
שמפריד את האידיאולוגי (לפני 1845) מהמדעי (אחרי 1845) 
את התאריך המכריע של 5 (תזות על פוירבאך, האידיאולוגיה 
הגרמנית), אזי יש לזכור שאותו שינוי לא יכול היה ליצור מיד, 
בצורה גמורה ופוזיטיבית, את הפרובלמטיקה התיאורטית החדשה. 
עניין זה תקף הן לתיאוריה של ההיסטוריה והן לתיאוריה של 
הפילוסופיה. למעשה, האידיאולוגיה הגרמנית נוטה להיות העבודה 
השלילית והביקורתית ביותר ביחס לצורותיה השונות של 
האידיאולוגיה שמרקס דחה. היה צורך במלאכת חשיבה ופיתוח 
פוזיטיבית, כלומר בתקופה ארוכה של עבודה, כדי ליצור, לעצב 
ולהגדיר טרמינולוגיה ומערכת מושגית שיהיו מתאימות לפרויקט 
התיאורטי המהפכני של מרקס. הפרובלמטיקה החדשה לבשה את 
צורתה הסופית אט-אט. בשל כך אני מציע לכנות את כתבי מרקס 

שנכתבו לאחר 1845, אך לפני הטיוטות הראשונות לספר הקפיטל 
(לקראת 1857-1855), כלומר את המניפסט, את דלות הפילוסופיה, 
את שכר, מחיר ורווח וכו'... בשם כתבי ההתבגרות התיאורטית של 
מרקס. 


(ד) את כל הכתבים שנכתבו לאחר 1857 אני מציע לכנות כתבי 
הבגרות. 

כך עומדת לפנינו החלוקה הבאה: 

4: כתבי השחרות. 

5: כתבי השבר. 

7: כתבי ההתבגרות. 

3: כתבי הבגרות. 


(4) את תקופת כתבי השחרות של מרקס (1844-1840), כלומר את 
כתביו האידיאולוגיים, ניתן לשוב ולחלק לשני שלבים: 


(א) השלב הרציונליסטי-ליברלי של מאמריו מעיתון הרייץ (עד 
12 


(ב) השלב הרציונליסטי-קהילתי מהשנים 1844-1842. 


כפי שציינתי בזריזות במאמר "מרקסיזם והומניזם", העבודות 
שמשתייכות לשלב הראשון מניחות בבסיסן פרובלמטיקה מסוג 
קאנטיאני-פיכטיאני. לעומתם, אלו שמשתייכות לשלב השני 
עומדות דווקא על הפרובלמטיקה האנתרופולוגית של פוירבאך. 
הפרובלמטיקה של הגל מפיחה השראה בטקסט אחד ויחיד שמבקש 
לבצע בחומרה ובמובנו המדויק את "היפוך" האידיאליזם ההגליאני 
לכדי הפסבדו-מטריאליזם של פוירבאך: מדובר ב"כתבי היד של 


ח. עיתון הרין (פאווש2 6ק6מממושו/ת) היה עיתון בעריכת מרקס, שהוביל בו 
קו מהפכני בשנים 1843-1842. העיתון פעל כשנה, עד שחוסל על ידי 
הצנזורה הפרוסית. לימים (1848), יוציא מרקס את עיתון הריין החדש 
(הוו2011 6ו/190מ1ס 6ווס\) מטעם הליגה הקומוניסטית. 

4. מה הביא לאותה תוצאה פרדוקסלית? כיצד לא היה מרקס 
הצעיר הגליאני אף פעם (להוציא את עבודת הדוקטורט שלו 
שהייתה עדיין בגדר תרגיל אקדמי), אלא ראשית כל קאנטיאני- 
פיכטיאני ואחר כך פוירבאכי, וזאת פרט לטקסט האחרון כמעט 
מתוך תקופתו האידיאולוגית-פילוסופית? הדעה הרווחת בדבר 
ההגליאניות של מרקס הצעיר היא מיתוס ותו לא. לעומת זאת, 
ערב הקרע עם "מצפונו הפילוסופי לשעבר" נדמה כאילו התפרק 
מרקס פורקן תיאורטי מופלא שהיה הכרחי לשם חיסול תודעתו 
ה"הוזה", וזאת בפעם היחידה שחזר להגל במשך כל תקופת נעוריו. 
עד אותו רגע, שמר ממנו מרחק תמיד. ואם נחשוב על הדרך 
שעבר מלימודיו ההגליאניים באוניברסיטה, עבור בפרובלמטיקה 
הקאנטיאנית-פיכטיאנית שאימץ ועד הפרובלמטיקה הפוירבאכית, 
ניאלץ להודות שלא רק שמרקס לא התקרב להגל, אלא שהוא 
תמיד התרחק ממנו. עם פיכטה וקאנט פנה מרקס אחורה אל סוף 
המאה ה-18. עם פוירבאך הוא המשיך לסגת ללב העבר התיאורטי 
של אותה מאה (כלומר, בהנחה שפוירבאך אכן דמה בדרכו 
לפילוסוף מהמאה ה-18, והיה סינתזה מושלמת בין המטריאליזם 
הסנסואליסטי והאידיאליזם האתי-רומנטי, כלומר איחודם הממשי 
של דידרו ורוסו). אי-אפשר שלא לתהות שמא בחזרתו האחרונה 
להגל ב"כתבי היד של 1844", חזרה שהייתה פתאומית וטוטלית, 
באותה סינתזה גאונית של פוירבאך והגל; אי-אפשר שלא לתהות 
שמא בכך שעימת (כאילו היה זה ניסוי בחומרי נפץ) את שני 
קצותיו של השדה התיאורטי שבו נכנס ויצא עד אותה העת; שמא 
באותו ניסוי שנערך בחומרה יוצאת דופן ובמודעות מלאה, בניסיון 
הרדיקלי ביותר אי פעם "להפוך" את הגל, באותו טקסט שמרקס 
מעולם לא פרסם - שמא היה זה שם שמרקס חי והשלים באופן 
פרקטי את השינוי שעבר. אם נרצה לחדור אל ההיגיון שבאותו שינוי 
מופלא, ניאלץ לחפש אותו במתח התיאורטי יוצא הדופן של "כתבי 
היד של 1844". נעשה זאת כאשר אנחנו יודעים מראש שהטקסט 

של הלילה הכמעט אחרון, היה, באופן פרדוקסלי, המרוחק ביותר 
מבחינה תיאורטית מהשחר שעמד לעלות. 


(5) מתוך עצם מיקומם בתוך ההתגבשות התיאורטית של מרקס 
מעלים כתבי השבר בעיות עדינות של פרשנות. הבזקי האור 
שפורצים מתוך התזות על פוירבאך מכים בסנוורים כל פילוסוף 
שמתקרב אליהם. אך ידוע שהברק מאיר מעט ומסנוור הרבה, 
ושקשה מאוד למקם במדויק בשמי הלילה את הבזקי האור 
שקורעים אותם. יום אחד נצטרך לחשוף את החידה שבאותן 
אחת עשרה תזות שנחשבות, בטעות, למובנות מאליהן. באשר 
לאידיאולוגיה הגרמנית, היא אכן מציגה בפנינו הגות שנמצאת 
במצב של קרע עם עברה. היא מעמידה את כל הנחותיה 
התיאורטיות הקודמות לביקורת קטלנית ונטולת רחמים. בראש 
הרשימה ניצבים הגל ופוירבאך, עם כל צורותיה של פילוסופית 
התודעה ושל הפילוסופיה האנתרופולוגית. עם זאת, אותה הגות 
חדשה שהייתה איתנה ומדויקת כל כך כאשר שפטה את הטעות 
האידיאולוגית, לא הצליחה להגדיר את עצמה ללא קשיים וכפלי 
משמעות. לא מתנתקים מעבר תיאורטי בבת אחת. צריך תמיד 
מילים ומושגים על מנת להתנתק ממילים ומושגים, והמילים 
הישנות הן אלו שממונות לרוב על תיעוד הקרע בשעה שתרים 
אחר מילים חדשות. כך מעלה בפנינו האידיאולוגיה הגרמנית 
מופע שמנוהל על ידי מושגים בדימוס, שגויסו כדי למלא את 
מקומם של המושגים החדשים שנמצאו עוד בתקופת ההכשרה... 
ומכיוון שסביר להתייחס למושגים אלה לפי הופעתם החיצונית, 
לתפוס אותם במילה, אפשר בקלות להתבלבל ולתעות בדרכיה 
של תפיסה פוזיטיביסטית של המרקסיזם (סוף לכל פילוסופיה) 
או של תפיסה אינדיווידואליסטית-הומניסטית שלו (הסובייקטים 
של ההיסטוריה הם "בני אדם קונקרטים, ממשיים"). יתר על כן, 
אפשר לתת לתפקיד הלא ברור של חלוקת העבודה להוליך אותנו 

שולל, שכן היא משחקת בטקסט תפקיד ראשי (בטקסטים מתקופת 
השחרות ניתן התפקיד למושג הניכור) בכך שהיא מושלת כמושג 
בכל התיאוריה של האידיאולוגיה ובכל התיאוריה של המדע. מכל 
הטעמים האלו, שקשורים לקרבתה המידית לשבר, האידיאולוגיה 
הגרמנית דורשת מלאכת ביקורת שלמה שתוקדש לה לבדה, וזאת 
על מנת להבחין בין התפקיד התיאורטי של מספר מושגים בתור 
ממלאי מקום לבין המושגים האלו עצמם. עוד אשוב לנקודה זו. 


(6) למיקום השבר ב-1845 יש השלכות תיאורטיות חשובות בכל 
האמור ליחס שבין מרקס לפוירבאך. יתרה מזאת, יש לו השלכות 
תיאורטיות חשובות באשר ליחס שבין מרקס להגל. מרקס פיתח 
ביקורת שיטתית על הגל גם לפני 1845. הוא עשה זאת החל 
מהשלב השני של תקופת השחרות שלו, כפי שאפשר לראות בחיבור 
"לביקורת פילוסופיית המשפט של הגל" ("כתב היד של 9)"1843 
בהקדמה לטקסט זה (1843), ב"כתבי היד של 1844" ובמשפחה 
הקדושה. אלא שלפי עקרונותיה התיאורטיים, אותה ביקורת על 
הגל אינה אלא אימוץ, פרשנות, פיתוח או הרחבה של הביקורת 
מעוררת ההשתאות שפוירבאך כבר ניסח פעמים רבות. מדובר 
בביקורת של הפילוסופיה ההגליאנית בתור ספקולציה, בתור 
הפשטה, ביקורת שנעשית בשם עקרונותיה של הפרובלמטיקה 
האנתרופולוגית של הניכור - ביקורת שנאחזת במטריאלי- 
הקונקרטי כדי להגיע אל הספקולטיבי-המופשט, כלומר ביקורת 
שנותרת בשבי הפרובלמטיקה האידיאליסטית שממנה היא מבקשת 
להשתחרר, ביקורת ששייכת (ושייכת בזכות) לפרובלמטיקה 
התיאורטית שממנה מרקס התנתק ב-1845. 


ט. ראו קרל מרקס, "לביקורת פילוסופיית המשפט של הגל", בתוך: לשאלת 
היהודים: כתבים מוקדמים (כרך א), תרגום: רועי בר ואורי זילברשייד, תל 
אביב: רסלינג, 2016. 

במסגרת מלאכת המחקר וההגדרה של הפילוסופיה המרקסיסטית, 
ברור שחשוב לא להתבלבל בין הביקורת המרקסיסטית על הגל 
לבין הביקורת הפוירבאכית עליו, וזאת גם כאשר מרקס חותם עליה 
את שמו. שכן לפי התשובה שניתן לשאלת אופייה המרקסיסטי של 
הביקורת שמרקס מציג בטקסטים משנת 1843 (שהייתה פוירבאכית 
כל כולה), תשתנה מאוד הבנתנו את טיבה הסופי של הפילוסופיה 
המרקסיסטית. את הנקודה הזאת אני מציין כנקודה מכרעת ביחס 
לפרשנויות העכשוויות של הפילוסופיה המרקסיסטית. כוונתי כאן 
היא לפרשנויות רציניות ושיטתיות, פרשנויות שמתבססות על 
הכרות אמיתיות מהסוג הפילוסופי, האפיסטמולוגי וההיסטורי וכן 
על מתודות חמורות של קריאה. אינני מתכוון כאן לדעות גרידא, 
גם אם הן אכן יכולות להיכתב בספר. בתור דוגמה אציין חיבור 
חשוב בעיניי מאין כמוהו, פרי עבודתם של האיטלקים דלה וולפה 
[סט1ס/י 26118] וקולטי [00116₪]. הוא חשוב כל כך מכיוון שהוא היחיד 
שהעמיד עד כה במודע במוקד המחקר את ההבדל התיאורטי בין 
מרקס להגל, הבדל שלא ניתן לגשר עליו, וכן את הגדרת ייחודה 
של הפילוסופיה המרקסיסטית. עבודתם אכן מניחה את קיומו של 
שבר בין הגל למרקס, בין פוירבאך למרקס, אלא שהיא ממקמת 
אותו ב-1843, בעת כתיבת ההקדמה ל"לביקורת פילוסופיית 
המשפט של הגל"! התקה צנועה זו של השבר באה לידי ביטוי 
משמעותי בהשלכות התיאורטיות שהם גוזרים ממנו - לא רק ביחס 
לתפיסת הפילוסופיה המרקסיסטית, אלא גם (כפי שיהיה אפשר 
לראות בספרי הבא) ביחס לקריאה בקפיטל ולפרשנותו. 


הרשתי לעצמי להוסיף את ההערות הללו כדי להבהיר את משמעות 
המאמרים שהוקדשו לפוירבאך ולמרקס הצעיר, וכן כדי להסב את 
תשומת הלב לכך שבעיה אחת ויחידה מושלת בהם. שכן משימת 

הגדרת הייחוד של התיאוריה המרקסיסטית, ייחוד שלא ניתן להעלים, 
באה לידי ביטוי גם במוקד המאמרים על הסתירה ועל הדיאלקטיקה. 

ברור שלא ניתן לקרוא את אותה הגדרה ישירות בכתביו של 
מרקס. ברור שאין מנוס מביקורת מקדימה על מנת לזהות את 
המקום שבו נמצאים המושגים ששייכים למרקס הבוגר. ברור 
שמלאכת זיהוי המושגים הללו ומלאכת זיהוי מיקומם הן דבר אחד 
ויחיד. ברור שכל אותה מלאכת ביקורת (שהיא בגדר תנאי מוחלט 
לכל פרשנות) מניחה מראש את השימוש במינימום של מושגים 
תיאורטיים מרקסיסטיים זמניים שיחולו על טבען של התצורות 
התיאורטיות ועל ההיסטוריה שלהן. ברור שקריאה במרקס 
דורשת כתנאי מקדים תיאוריה מרקסיסטית של טבען הנבדל 
של תצורות תיאורטיות שונות ושל ההיסטוריה שלהן, כלומר 
תיאוריה של ההיסטוריה האפיסטמולוגית שאינה אלא הפילוסופיה 
המרקסיסטית עצמה. ברור שאותה פעולה עצמה בנויה באופן 
הכרחי בצורת מעגל שבמסגרתו נראה שיישומה של הפילוסופיה 
המרקסיסטית על מרקס עצמו היא תנאי מקדים ומוחלט להבנתו, 
כמו גם לכינונה ולפיתוחה של הפילוסופיה המרקסיסטית. הדברים 
הללו ברורים כולם. אלא שהמעגל שמתווה אותו מהלך הוא (כמו 
כל מעגל מסוגו) מעגל דיאלקטי של שאלה הנשאלת על אודות 
טבעו של מושא, וזאת מתוך פרובלמטיקה תיאורטית שבוחנת את 
עצמה אל מול המושא שלה, תוך כדי כך שהיא בוחנת את המושא 
עצמו. המרקסיזם יכול ומוכרח להיות בעצמו מושא עבור השאלה 
האפיסטמולוגית. שאלה זו בעצמה יכולה להישאל רק מתוך 
הפרובלמטיקה התיאורטית המרקסיסטית. מדובר בהכרח עבור 
תיאוריה שמגדירה את עצמה באופן דיאלקטי, לא רק בתור מדע 
ההיסטוריה (מטריאליזם היסטורי), אלא בה בעת בתור פילוסופיה 
שמסוגלת לתת דין וחשבון על אודות טבען של תצורות תיאורטית 
ועל אודות ההיסטוריה שלהן. מכאן שהיא מסוגלת לתת דין 
וחשבון על עצמה, ולהעמיד את עצמה כמושא לעצמה. המרקסיזם 

הוא הפילוסופיה היחידה שעומדת מבחינה תיאורטית אל מול 
מבחן כזה. 

אין מנוס מאותה מלאכת ביקורת, וזאת לא רק על מנת שנוכל 
לקרוא את מרקס קריאה שאינה מידית, קריאה שאינה נופלת 
לא בפח של אותה מובהקות כוזבת של המושגים האידיאולוגיים 
מתקופת השחרות, ולא בפח שעלול להיות עוד יותר מסוכן 
- זה של המושגים מתקופת השבר שנראים מוכרים. מלאכה זו 
שחייבים לעשות כדי לקרוא את מרקס היא בה בעת גם מלאכת 
הפיתוח התיאורטי של הפילוסופיה המרקסיסטית. זו התיאוריה 
שמאפשרת לראות בבירור לתוך תוכו של מרקס, להבחין בין המדע 
לאידיאולוגיה, לתת את הדעת על ההבדל ההיסטורי שביניהן, 
על השבר האפיסטמולוגי שנמצא בלב ההמשכיות של התהליך 
ההיסטורי. זו התיאוריה שמאפשרת לנו להבחין בין מילה למושג, 
לדעת שמאחורי מילה כלשהי קיים או לא קיים מושג, לתפוס את 
קיומו של מושג דרך תפקודה של מילה במסגרת השיח התיאורטי, 
להגדיר את טבעו של המושג דרך תפקודו במסגרת פרובלמטיקה, 
ומכאן דרך המקום שהוא תופס במערכת של ה"תיאוריה" - רק 
התיאוריה הזו מאפשרת קריאה אותנטית בטקסטים של מרקס, 
קריאה שתהיה בד בבד אפיסטמולוגית והיסטורית. למעשה, 
התיאוריה הזו אינה אלא הפילוסופיה המרקסיסטית בכבודה 
ובעצמה. 

יצאנו בעקבותיה. יצאנו לחקור. והנה היא באה לעולם יחד עם 
דרישה בסיסית ראשונה - ההגדרה הפשוטה של תנאי המחקר. 


מרץ 1965 

הערות 


1. על הטרמינולוגיה. 
יש לשים לב לכמה שינויי נוסח טרמינולוגיים שנעשו. 

המאמר "על הדיאלקטיקה המטריאליסטית" עושה שימוש במונח תיאוריה 
(באות גדולה)' כאשר הכוונה היא ל"פילוסופיה" המרקסיסטית (המטריאליזם 
הדיאלקטי). המונח פילוסופיה נשמר לפילוסופיות האידיאולוגיות. המונח 
פילוסופיה משמש באותו מובן (המציין תצורה אידיאולוגית) כבר במאמר 
"סתירה והיקבעותדיתר". 

אותה טרמינולוגיה, | שמבחינה בין הפילוסופיה (אידיאולוגיה) 
לבין התיאוריה (הפילוסופיה המרקסיסטית שמתכוננת מתוך קרע עם 
האידיאולוגיה הפילוסופית), יכולה להתבסס, לשם קבלת אישור ואסמכתא, 
על קטעים רבים מתוך כתבי מרקס ואנגלס. באידיאולוגיה הגרמנית מרקס 
עדיין מדבר על הפילוסופיה כעל אידיאולוגיה חד וחלק. כך גם בהקדמה 
הראשונה שכתב אנגלס לאנטרדיהרינג: "אם התיאורטיקנים הם בורים למחצה 
בתחום מדעי הטבע, הרי העוסקים במדעי הטבע הם כיום בורים לא פחות 
בתחום התיאוריה, באותו תחום שנקרא עד כה בשם פילוסופיה" * 

הערה זו מוכיחה שאנגלס חש צורך לציין בעזרת הבחנה טרמינולוגית 
את ההבדל שמפריד את הפילוסופיות האידיאולוגיות מהפרויקט הפילוסופי 
החדש לגמרי של מרקס. הוא ביקש לציין את אותו הבדל בעזרת המונח 
תיאוריה, שמורה כאן על הפילוסופיה המרקסיסטית. 

עם זאת, טרמינולוגיה חדשה ומבוססת כהלכה היא עניין אחד, ואילו 
השימוש בה והפצתה הם עניין אחר. נדמה שקשה לכפות את המונח תיאוריה 
כמונח שמורה על הפילוסופיה המדעית מיסודו של מרקס, וזאת כאשר 
קיים מובן אחר שנמצא בשימוש זמן רב מאוד. באותיות הגדולות שנועדו 
להבדיל בין המונח החדש לבין השימושים האחרים של המילה תיאוריה 
לא ניתן להבחין כמובן בשפה שבעל פה... בשל כך, לאחר כתיבת הטקסט, 
"על הדיאלקטיקה המטריאליסטית", נדמה היה לי שיש לשוב ולהשתמש 
בטרמינולוגיה הרווחת: לדבר על פילוסופיה גם ביחס למרקס עצמו, 
ולהשתמש במקרה זה במונח פילוסופיה מרקסיסטית. 


י. | במקור אלתוסר עושה שימוש במונח תיאוריה באות גדולה (160₪6). 
בעברית בחרנו להדגיש את האות הראשונה - תיאוריה. 

יא. אנגלס, אנטרדיהרינג, הוצאת סוסייל, עמ' 445 (השוו מרקס ואנגלס, 
כתבים נבחרים, כרך ג', תרגום: י. מן, תל אביב: ספריית פועלים, 1959, 
עמ' 285). 

2. על הטקסטים. 
הטקסט "המניפסטים הפילוסופיים של פוירבאך" הופיע בכתב העת הביקורת 
החדשה שששוזיו6 ש]ושעווסא 76| בדצמבר 1960. 

המאמר "על מרקס הצעיר" (שאלות תיאורטיות) הופיע בכתב העת 
המחשבה שמש 26] במרץ-אפריל 1961. 

המאמר "סתירה והיקבעות-יתר" הופיע בהמחשבה בדצמבר 1962. 
הנספח למאמר לא פורסם. 

המאמר "הערות על תיאטרון מטריאליסטי" הופיע בכתב העת רוח 
מזזקצמ] ברצמבר 1962. 

הכרוניקה הפילוסופית על אודות "כתבי היד של 1844" הופיעה 
בהמחשבה בפברואר 1963. 

המאמר על "הדיאלקטיקה המטריאליסטית" הופיע בהמחשבה באוגוסט 
3. 

המאמר "מרקסיזם והומניזם" הופיע בכתב העת מחברות המוסד למדע 
כלכלי שימושי [1'1584 66 60/6] ביוני 1964. 

ההערה המשלימה "על ההומניזם ה'ממשי'" הופיעה בביקורת החדשה 
במרץ 1965. 

אני מבקש להודות לעורכיהם של כתבי העת שתתירו לי ברוב טובם 
לקבץ את הטקסטים האלו בספר זה. 


לואי אלתוסר 

ה'מניפסטים הפילוסופיים' של פוירבאך 


מערכת כתב העת הביקורת החדשה ביקשה ממני להציג את 
הטקסטים של פוירבאך שהופיעו לפני חודשים ספורים בסדרת 
הספרים אֶפִּימְתָה |6א68מוק5| של הוצאת הספרים האוניברסיטאית 
של צרפת [א.(1]. אעשה זאת ברצון, ואענה במהלך הצגה זו על 
כמה שאלות. 

תחת הכותרת "מניפסטים פילוסופיים" קיבצתי את החשובים 
שבטקסטים ובמאמרים שפרסם פוירבאך בין השנים 1839 ו18457: 
"לביקורת הפילוסופיה ההגליאנית" (1839), המבוא למהות הנצרות 
(1841), תזות לעתתעתה לרפורמה של הפילוסופיה (1842), עקרונות 
לפילוסופיה של העתיד (1843), ההקדמה למהדורה השנייה של מהות 
הנצרות (1843) וכן מאמר שנכתב בתגובה להתקפותיו של שטירנר 
(1845). כתביו של פוירבאך מהשנים שבין 1839 ו18457 הקיפו 
טקסטים נוספים, אלא שהטקסטים שלעיל הם לב הגותו מאותן 
שנים היסטוריות. 

מדוע הכותרת "מניפסטים פילוסופיים"? 

ביטוי זה אינו של פוירבאך. הסתכנתי והשתמשתי בו משתי 
סיבות - סובייקטיבית ואובייקטיבית. קראו את הטקסטים על 

הרפורמה של הפילוסופיה או את ההקדמה לעקרונות. מדובר 
בהצהרות של ממש, בהכרזה מלאת רגש בדבר אותו גילוי תיאורטי 
שעתיד לשחרר את האדם מכבליו. פוירבאך פונה אל האנושות 
כולה. הוא קורע את המסכה מעל ההיסטוריה העולמית, מחריב 
את המיתוסים והשקרים, מגלה לאדם את האמת שלו ומחזיר לו 
אותה. הגיעה השעה. בבטנה של האנושות גדלה מהפכה אימננטית 
שעתידה להעניק לה את הבעלות על עצם הווייתה. ברגע שבו 
יתוודעו לכך, יתחילו בני האדם להתקיים במציאות כפי שהם 
באמת: חופשיים, שווים, ובני-אחווה. 

מבחינת מחברו, דיבור כזה הוא מניפסט. 

כך היה הוא גם עבור קוראיו. בייחוד עבור האינטלקטואלים 
הצעירים הרדיקלים שהתחבטו בשנות ה-40 בתוך סתירותיה של 
ה"דלות הגרמנית" ושל הפילוסופיה הניאו-הגליאנית. מדוע שנות 
ה-40? מכיוון שהן היו המבחן של אותה פילוסופיה. ב-1840 
חיכו ההגליאנים הצעירים (שהאמינו שיש תכלית להיסטוריה - 
שלטון התבונה והחירות) לטוען לכתר שיגשים את תקוותיהם: קץ 
לסדר הפיאודלי והאוטוקרטי בפרוסיה, ביטול הצנזורה, העמדת 
הכנסייה על התבונה. בקיצור, כינון משטר של חירות פוליטית, 
אינטלקטואלית ודתית. אלא שאותו טוען לכתר שכונה "ליברל" 
הפך לווילהלם פרידריך הרביעי, והוא פנה לרודנות ברגע שעלה 
על כס המלכות. התיאוריה שהייתה בבסיס כל תקוותיהם הפכה 
למעשה לעריצות חתומה ומאומתת. להלכה הייתה ההיסטוריה 
תבונה וחירות, למעשה היא הייתה רק היעדר-תבונה ושעבוד. היה 
צורך ללמוד את לקח העובדות, את עצם הסתירה. אך כיצד חושבים 
אותה? או אז הופיעה מהות הנצרות (1841) ואחר כך דפי הרפורמה 
של הפילוסופיה. הטקסטים האלה בוודאי לא שיחררו את האנושות, 
אבל הם כן חילצו את ההגליאנים הצעירים מהמבוי הסתום של 
התיאוריה שלהם. על אותה שאלה הרת גורל על אודות האדם 
וההיסטוריה שלו ענה פוירבאך בדיוק, וכן ברגע המצוקה הקשה 

ביותר! ארבעים שנה מאוחר יותר עוד ניתן היה לראות אצל אנגלס 
את הדיהּ של אותה פעולת הצלה ושל אותה התלהבות. פוירבאך 
עצמו היה אותה "פילוסופיה חדשה", טאבולה ראסה ביחס להגל 
ולכל הפילוסופיה הספקולטיבית. הוא העמיד על הרגליים את 
העולם שהפילוסופיה הצעידה על הראש. הוא הוקיע את הניכור 
כולו ואת כל האשליות, אבל גם הסביר את סיבותיהם, וכך איפשר 
לחשוב ולבקר את היעדר-התבונה של ההיסטוריה בשם התבונה 
עצמה. לבסוף, הוא יישר את ההדורים בין האידיאה למציאות, 
הבהיר את ההכרח שנמצא בסתירותיו של עולם וכן את ההכרח 
שבשחרורו. בשל כך היו הניאו-הגליאנים "כולם פוירבאכים", כפי 
שהתוודה אנגלס הזקן. בשל כך הם ראו בספרים שלו מניפסטים 
שמכריזים על דרכי העתיד. 

אוסיף ואומר שמדובר במניפסטים פילוסופיים, שכן הכול 
התנהל אז בתוך הפילוסופיה. הדבר ברור. אלא שקרה המקרה 
והאירועים הפילוסופיים היו גם לאירועים היסטוריים. 


מה מעניין בטקסטים האלה? 


הטקסטים מעניינים קודם כול מבחינה היסטורית. לא בחרתי 
בטקסטים משנות ה-40 אך ורק מכיוון שהם הידועים והחיים 
ביותר מבין כתבי פוירבאך (חיים אפילו היום, עד כדי כך שכמה 
אקזיסטנציאליסטים ותיאולוגים מבקשים למצוא בהם מקורות 
להשראה מודרנית). בחרתי בהם גם, ובעיקר, מכיוון שהם 
משתייכים לרגע היסטורי ומפני שמילאו תפקיד היסטורי (במסגרת 
מעגל חברתי שהיה בהחלט מצומצם, אך גם מלא עתיד). פוירבאך 
היה עד למשבר ההתפתחות התיאורטית של תנועת ההגליאנים 
הצעירים. הוא גם היה זה שפעל בו. צריך לקרוא את פוירבאך 
על מנת להבין את הטקסטים של ההגליאנים הצעירים מהשנים 
1, בייחוד ניתן לראות עד כמה הושפעו מהגותו כתבי 

השחרות של מרקס. אכן, הטרמינולוגיה המרקסיסטית מהשנים 
2 הייתה פוירבאכית (ניכור, האדם כיצור בן-מינו, 
האדם השלם, "היפוך" הסובייקט והפרדיקט וכו'), אך לא רק היא. 
יסוד הפרובלמטיקה הפילוסופית שלו היה פוירבאכי, ואין ספק 
שעניין זה חשוב הרבה יותר. לא ניתן להבין מאמרים כגון "לשאלת 
היהודים" או "לביקורת פילוסופיית המשפט של הגל" בלי ההקשר 
של הפרובלמטיקה הפוירבאכית. הנושאים שעליהם נותן מרקס 
את הדעת חורגים בוודאי מעיסוקיו המידיים של פוירבאך, אבל 
הסכָמות הן אותן סכמות והפרובלמטיקה אותה פרובלמטיקה. 
מרקס "מחסל" אותה (אם נשתמש במילותיו שלו) רק ב-1845. 
האידיאולוגיה הגרמנית היא הטקסט הראשון שבו מסתמן הקרע 
המודע והסופי מהפילוסופיה של פוירבאך ומהשפעתו. כאשר 
מעיינים בטקסטים של פוירבאך ומשווים אותם לכתבי השחרות 
של מרקס, ניתן לבצע קריאה היסטורית של האחרונים, וכן להבין 
טוב יותר את התפתחותו. 


האם יש משמעות תיאורטית לאותה הבנה היסטורית? 


בהחלט. כאשר קוראים את הטקסטים של פוירבאך מתקופת 
9 אי-אפשר לטעות באשר לייחוס של רוב המושגים 
ששימשו באופן מסורתי בתור הצדקה לפרשנויות ה"אתיות" של 
מרקס: צורות ביטוי מפורסמות, כגון "הפיכת הפילוסופיה לכדי 
עולם", "ההיפוך סובייקט-תכונה", "השורש של האדם הוא האדם 
עצמו", "המדינה הפוליטית היא חיי האדם בתור יצור בן-מינו", 
"שימת הפילוסופיה לעל ומימושה", "ראשו של שחרור האדם הוא 
הפילוסופיה, לבו הוא הפרולטריון" וכו' - צורות אלו מושאלות 
כולן מפוירבאך באופן ישיר, או שהוא מהווה עבורן השראה 
ישירה. כל צורות הביטוי של ה"הומניזם" האידיאליסטי של מרקס 
הן צורות פוירבאכיות. מרקס רק מצטט, מאמץ וחוזר על דבריו 


4 


בשביל מרקס 


של פוירבאך שתמיד חושב על הפוליטי, אבל כמעט ולא מדבר 
עליו (אנחנו רואים זאת במניפסטים). מבחינתו, הכול מתנהל 
במסגרת ביקורת הדת והתיאולוגיה, ובמסגרת אותה תחפושת 
חילונית לתיאולוגיה: הפילוסופיה הספקולטיבית. לעומתו, מרקס 
רדוף בידי הפוליטי, ואחר כך בידי החיים שעבורם הפוליטיקה 
אינה אלא "שמיים": חייהם הקונקרטיים של בני האדם המנוכרים * 
ב"לשאלת היהודים", ב"לביקורת פילוסופיית המשפט של הגל", 
ואפילו במשפחה הקדושה, מרקס מיישם פרובלמטיקה אתית 
בהבנת ההיסטוריה האנושית ואינו אלא הוגה של האוונגרד 
הפוירבאכי. במילים אחרות, נוכל לומר שבאותו זמן מרקס רק 
יישם את תיאוריית הניכור, כלומר את התיאוריה הפוירבאכית על 
אודות "הטבע האנושי", על הפוליטיקה ועל פעילותם הקונקרטית 
של בני האדם, וזאת לפני שהרחיב (במידה רבה) יישום זה ב"כתבי 
היד" לתחומי הכלכלה המדינית. חשוב לזהות ולהכיר את מקורם 
של אותם מושגים פוירבאכיים, לא על מנת לפתור ולהסדיר הכול 
בעזרת שאלת הייחוס (זה וזה שייך לפוירבאך, זה וזה למרקס), אלא 
על מנת שלא נייחס למרקס את המצאת המושגים והפרובלמטיקה 


א. אלתוסר מכוון כאן להבחנה שערך מרקס הצעיר בחיבורו, "לשאלת 
היהודים", בין הקהילה הפוליטית (שאותה הוא דימה לשמים) לבין 
החברה האזרחית (המדומה לארץ): "במקום שבו הגיעה המדינה הפוליטית 
לכלל השתכללותה, שם חי האדם חיים כפולים - חיים שמימיים וחיים 
ארציים - לא רק במחשבה, בתודעה, אלא במציאות, בחיים ממש. הוא 
מצוי בעת ובעונה אחת בקהילייה הפוליטית, שבה יש לו מעמד של יצור 
חברתי ובחברה האזרחית, שבה הוא פעיל כאדם פרטי, מתייחס אל בני 
האדם האחרים כאל אמצעים, מוריד את עצמו לדרגת אמצעי והופך 
לכדור משחק בידי כוחות זרים. המדינה הפוליטית מתייחסת אל החברה 
האזרחית באותו אופן רוחני כיחסם של השמים אל הארץ. היא מצויה 
כלפיהם באותו ניגוד" (קרל מרקס, כתבי שחרות, תרגום: ש. אבינרי, תל 
אביב: ספריית פועלים, 1965, עמ' 42; וכמו כן לשאלת היהודים: כתבים 
מוקדמים). 

שהוא בסך הכול לקח בהשאלה. חשוב עוד יותר להכיר בכך 
שאותם מושגים לא נלקחו כל אחד בנפרד, לא באופן מבודד, אלא 
כמקשה אחת, כמכלול - ושיחד הם הפרובלמטיקה של פוירבאך 
בדיוק. זה העניין המהותי. שכן המשמעות של שאילת מושג מבודד 
יכולה להיות מקרית ומשנית. שאילה של מושג מבודד (מהקשרו) 
אינה מחייבת את השואל להקשר שממנו חולץ המושג (בקפיטל 
מרקס לוקח מושגים מסמית', ריקרדו והגל). עם זאת, שאילה של 
קבוצת מושגים הקשורים זה לזה בבחינת מערכת, שאילה של 
פרובלמטיקה של ממש - שאילה שכזו לא תוכל להיות מקרית, 
והיא מחייבת את השואל. אני חושב שהשוואה בין המניפסטים 
לכתבי השחרות של מרקס מראה בבירור שמרקס נצמד פשוטו 
כמשמעו לפרובלמטיקה של פוירבאך במשך שנתיים או שלוש, 
שהוא הזדהה עמה באופן עמוק. אני חושב שעלינו להתמקם בלב 
לבה של אותה הזדהות ולתפוס היטב את כל השלכותיה ואת 
כל מה שמתחייב ממנה תיאורטית, אם נרצה להבין את המובן 
של טענותיו של מרקס מאותה תקופה - טענות שיש להן תוקף 
ביחס לחומר מחשבתו המאוחרת של מרקס (הפוליטיקה למשל, 
החיים החברתיים, הפרולטריון, המהפכה וכו') ושיכולות למעשה 
להיראות מרקסיסטיות. 

נדמה לי שמדובר בדרישה בעלת חשיבות עליונה, שכן אם מרקס 
אכן נצמד לפרובלמטיקה כולה, אזי הקרע שלו מפוירבאך - אותו 
"חיסול של מצפוננו הפילוסופי לשעבר" - טומן בחובו אימוץ של 
פרובלמטיקה חדשה. כן, מושגים ספורים מהפרובלמטיקה הישנה 
יכולים להשתלב במסגרת החדשה, אלא שהם ישתלבו במכלול 
שיעניק להם משמעות חדשה באופן רדיקלי. כדי להמחיש את 
אותה מסקנה אשתמש כאן ברצון בדימוי שהושאל מההיסטוריה 
היוונית. מרקס השתמש בו בעצמו. לאחר המכות שספגה אתונה 
במלחמה נגד הפרסים, ייעץ תמיסטוקלס לאתונאים לוותר על 
האדמה ולבסס את עתיד עירם על "יסוד אחר": על הים. המהפכה 

התיאורטית של מרקס פירושה ביסוס הגותו התיאורטית על יסוד 
חדש לאחר ששוחררה מהיסוד הישן, כלומר מהפילוסופיה של הגל 
ופוירבאך. 

את הפרובלמטיקה החדשה הזאת ניתן להבין בשתי דרכים. 

קודם כול מתוך הטקסטים של מרקס הבוגר: האידיאולוגיה 
הגרמנית, דלות הפילוסופיה, הקפיטל וכו". אלא שאותם כתבים 
לא מציעים תיאור שיטתי של עמדתו התיאורטית של מרקס 
אשר יוכל להשתוות לתיאור הפילוסופיה של הגל בפנומנולוגיה, 
באנציקלופדיה, בלוגיקה הגדולה, או לתיאור הפילוסופיה של פוירבאך 
בעקרונות לפילוסופיה של העתיד. הטקסטים של מרקס פולמוסניים 
(האידיאולוגיה הגרמנית, דלות הפילוסופיה) או פוזיטיביים (הקפיטל). 
עמדתו התיאורטית (שנוכל, תוך כדי שימוש במילה דו-משמעית, 
לכנות "הפילוסופיה" שלו) בהחלט נמצאת שם בפעולה, אלא 
שהיא קבורה בתוך הכתבים עצמם, ואינה שונה מפעילותו במחקר 
ובביקורת. כשלעצמה ובאופן שיטתי היא מבוארת ומפותחת רק 
לעתים נדירות, ואולי אף פעם. נסיבות כאלו בהחלט לא מקלות על 
עבודת הפרשן. 

כאן באות לעזרתנו הכרת הפרובלמטיקה של פוירבאך והכרת 
הסיבות לאותו קרע בינו לבין מרקס. שכן פוירבאך מספק לנו דרך 
גישה עקיפה לפרובלמטיקה החדשה של מרקס. אנחנו יודעים 
מאיזו פרובלמטיקה מרקס ניתק את עצמו, ואנחנו מגלים את 
האופקים התיאורטיים שאותו הקרע "פותח". אם נכונה האמרה 
שאדם נמדד בקרעיו בה במידה שהוא מתגלה בקשריו, נוכל לומר 
שהוגה תובעני ובררן כמרקס יוכל להיחשף בקרע שלו מפוירבאך 
כשם שהוא יכול להתגלות בהצהרותיו המאוחרות יותר. הקרע עם 
פוירבאך ממוקם בנקודה המכרעת של התהוות העמדה הפילוסופית 
הסופית של מרקס, ומכאן שאם נכיר את פוירבאך, נחזיק באמצעי 
חסר תחליף והרה השלכות שבעזרתו נוכל לגשת אל עמדתו 
הפילוסופית של מרקס. 


7 


לואי אלתוסר 


אני טוען שהכרה זו תוכל לשמש אותנו גם לשם הבנה טובה יותר 
של היחסים בין מרקס להגל. למעשה, אם מרקס אכן ניתק עצמו 
מפוירבאך, נצטרך להתייחס לביקורתו על הגל ברוב כתבי השחרות 
שלו כאל ביקורת בלתי מספיקה, ואף כאל ביקורת מסולפת (וזאת 
לכל הפחות בהנחותיה הפילוסופיות הסופיות). נעשה כך מכיוון 
שאותה ביקורת נעשתה מנקודת מבט פוירבאכית, כלומר מנקודת 
מבט שמרקס דחה מאוחר יותר. אנו נוטים לחשוב - לעתים מתוך 
סיבות של נוחות, בלא דעת ובלי הרף - שהביקורת על הגל מתוך 
כתבי השחרות נותרת בכל אופן מוצדקת ושנוכל לשוב ו"לאמץ" 
אותה, וזאת גם אם מרקס שינה את השקפותיו מאוחר יותר. אלא 
שכך מתעלמים מעובדה בסיסית - מרקס נפרד מפוירבאך כאשר 
תפס שהביקורת הפוירבאכית על הגל נעשתה "מלב לבה של 
הפילוסופיה ההגליאנית". מרקס נפרד ממנו כאשר הבין שפוירבאך 
היה עדיין "פילוסוף", שגם אם אכן "הפך" את גוף הבניין ההגליאני, 
בכל זאת שימר את מבנהו ואת יסודותיו הראשוניים, כלומר את 
הנחותיו התיאורטיות. בעיניו של מרקס פוירבאך נותר על קרקע 
הגליאנית. הוא נותר אסיר של הגל גם כאשר ביקר אותו, ותקף את 
הגל כשהוא מפנה נגדו אך ורק עקרונות הגליאניים. הוא לא החליף 
"יסוד". הביקורת המרקסיסטית האמיתית על הגל נשענת בדיוק 
על החלפת היסוד, כלומר על נטישת הפרובלמטיקה הפילוסופית 
שהחזיקה בפוירבאך כבאסיר מרדן. 

אסכם בכמה מילים שאינן אדישות לבעיות זמננו. העניין 
התיאורטי באותו עימות מיוחס שבין מרקס לבין הגותו של 
פוירבאך; אותו דבר שעומד במוקד הקרע של מרקס עם הגל, 
ואחר כך עם פוירבאך - דבר זה הוא עצם הפירוש של המונח 
פילוסופיה. בהשוואה לדגמים קלאסיים של הפילוסופיה, מה יכולה 
להיות ה"פילוסופיה" המרקסיסטית? מה יכולה להיות העמדה 
הפילוסופית שהתנתקה מהפרובלמטיקה הפילוסופית המסורתית, 
עמדה שהגל היה לה בגדר תיאורטיקן אחרון, ושממנה פוירבאך 

ניסה, נואשות אך לשווא, להשתחרר? את התשובה לשאלה זו 
נוכל במידה רבה לגזור באופן שלילי מפוירבאך, מאותו עד אחרון 
ל"תודעתו הפילוסופית" של מרקס הצעיר, מאותה מראה אחרונה 
שמרקס התבונן דרכה בעצמו לפני שדחה את תמונתה המושאלת 
ולבש את פניו שלו. 


אוקטובר 1960 

על מרקס הצעיר 
(שאלות תיאורטיות) 


עד ניסיונותיה האחרונים לא עזבה הביקורת הגרמנית את קרקע 
הפילוסופיה. לא רק שלא בחנה את הנחותיה הפילוסופיות, 
אלא שכל שאלותיה צמחו על קרקע של מערכת פילוסופית 
מסוימת: המערכת ההגליאנית. המיסטיפיקציה מצויה לא רק 
בתשובות שנתנה, אלא כבר בשאלות. 


ק. מרקס, האידיאולוגיה הגרמנית, הוצאת דיץ [שטוס): ברלין, 1953, 
עמ' 14. 


לאוגוסט קורנו, שהקדיש את חייו לאדם צעיר בשם מרקס. 

כתב העת מחקרים בינלאומיים [0163מ0110מו16מ1 63ו0ו666א] מציג 
בפנינו אחד עשר מאמרים "על מרקס הצעיר", פרי עטם של 
מרקסיסטים מחוץ לארץ. מאמר ותיק אחד (1954) של טוליאטי 
[1081186], חמישה מאמרים המגיעים מברית המועצות (מהם שלושה 
מאת חוקרים צעירים, בני 28-27), ארבעה מאמרים מגרמניה 
הדמוקרטית ואחד מפולין. ניתן היה לחשוב שהפרשנות של מרקס 
הצעיר היא זכות-היתר והדגל של המרקסיסטים מהמערב. עבודות 
אלו ו"הצגת הדברים" שמלווה אותן מלמדות את המערביים 
שמעתה ואילך אין הם ניצבים לבד בפני משימה זו, בפני סכנותיה 
ובפני גמולה.! 

אבקש לנצל את ההזדמנות שבקריאת אסופה מעניינת זו, 
שאינה שומרת על רמה אחידה כדי לבחון מספר בעיות, להעלים 
בלבולים מסוימים, ולהציע מבחינתי מספר הבהרות. 

מטעמי נוחות אגש אל בעיית כתבי השחרות של מרקס מתוך 
שלושה היבטים יסודיים: (1) פוליטי; (2) תיאורטי; (3) היסטורי. 


(1) הבעיה הפוליטית 


הדיון על אודות כתבי השחרות של מרקס הוא בראש ובראשונה 
דיון פוליטי. האם יש צורך לשוב ולציין שכתבי השחרות של מרקס 
(שההיסטוריה שלהם תועדה בצורה די טובה בסך הכול על ידי 
מהרינג [פחחזחס!א], שאף חילץ מהם את משמעותם) הועלו מקברם 


1. מרשים במיוחד העניין המופגן במחקר כתבי השחרות של מרקס בקרב 
החוקרים הסובייטים הצעירים. מדובר בסימן חשוב לנטייה העכשווית 
של ההתפתחות התרבותית בברית המועצות. השוו "הצגת הדברים", 
עמ' 4, הערה 7. [:שמצהגוסמד ו שוחו 0160 165 ססות 066005 
6טטסא 18 06 20101005 :78118 ,19 .ת ,808 108 .זו זו תווש 6] זוז 
0 ,0ף01]. 

2. אסופה שבה מושל ללא עוררין הטקסט המרשים של הופנר מטתקק30!): "אגב 
מספר תפיסות שגויות על אודות המעבר מהגל למרקס" (עמ' 190-175). 

על ידי הסוציאל-דמוקרטים ונוצלו בידם נגד העמדות התיאורטיות 
של המרקסיזם-לניניזם? אבות-אבותיו של מהלך זה הם לנדסהוט 
[ט050ח1.3] ומאייר [6ץ₪8]א] (1931). ניתן לקרוא את ההקדמה 
למהדורה שלהם בתרגום הצרפתי של מוליטור [סוווס!א] בהוצאת 
קוסט [00868] (כתביו הפילוסופיים של מרקס 6%טף5001ס111 פסעטטי) 
א ₪6], כרך ד', עמ' 51-13). הכול נאמר כאן בבירור. הקפיטל 
הוא תיאוריה אתית, שהפילוסופיה השקטה שלה מדברת בקול רם 
בכתבי השחרות.' רעיון זה, שאת תוכנו הבאתי כאן בכמה מילים, 
זכה לגורל מופלא לא רק בצרפת ובאיטליה (כפי שכבר מזמן ידענו) 
אלא גם בגרמניה ובפולין של זמננו, כפי שמלמדים אותנו המאמרים 
האלו מחוץ לארץ. פילוסופים, אידיאולוגים ואנשי דת יצאו במבצע 


3 השוו כתביו הפילוסופיים של מרקס, תרגום: מוליטור, הוצאת קוסט, 
כרך ד', מבוא מאת לנדסהוט ומאייר: "ניכר כי בבסיס הנטייה שמשלה 
בניתוחים שבספר הקפיטל עומדות (...) הנחות יסוד שקטות. רק הן 
יכולות להעניק לכל הנטייה של יצירתו הגדולה של מרקס את הצדקתה 
הפנימית (...) הנחות יסוד אלו הן הנושא הרשמי של עבודותיו של 
מרקס מלפני 1847. מרקס של הקפיטל לא מתייחס אליהן כאל שגיאות 
נעורים כלל וכלל. שגיאות מהן השתחרר כאשר זכה בהכרה של אדם 
מבוגר, ומהן היה חייב להיפטר בתהליך הזדככותו האישי, כאילו היו 
תוצרי לוואי בלתי שמישים. להיפך, בעבודותיו מהשנים 1847-1840 
פותח מרקס את כל אופקם של התנאים ההיסטוריים ומבטיח את היסוד 
האנושי הכללי שבלעדיו היו כל הסבריו בדבר היחסים הכלכליים נותרים 
לא יותר מעבודות של כלכלן פיקח. מי שלא תפס זרם אינטימי זה שבו 
נעשית עבודת המחשבה בכתבי השחרות, זרם שחוצה את כל כתביו של 
מרקס, לא יצליח להבין את מרקס לעולם (...) עקרונות הניתוח הכלכלי 
שלו נובעים הישר מ'המציאות האמיתית של האדם'"" (עמ' 17-15). 
"המשפט הראשון מתוך המניפסט הקומוניסטי יכול, בשינוי קל, להתנסח 
כך: דבריזימיה של כל חברה עד כה הם דבריזימיו של עצם ניכורו של 
האדם (...)" (עמ' 42). במאמרו של פאייטנוב [שספוון9?] על "כתבי היד 
של 1844" (מחקרים בינלאומיים, עמ' 96-80) ניתן למצוא סקירה נאה על 
אודות המחברים הראשיים של הזרם הרביזיוניסטי שנקרא על שם "מרקס 
הצעיר". 

ענק של ביקורת והמרה: שישוב מרקס למקורותיו, ושיודה סוף"סוף 
שהאדם הבשל אינו אלא מרקס הצעיר בתחפושת. או, אם הוא מתעקש 
ומתמיד בגילו, שיודה אפוא בחטא בגרותו, שיכיר בכך שהקריב את 
הפילוסופיה לטובת הכלכלה, את המוסר לטובת המדע ואת האדם 
לטובת ההיסטוריה. אם יסכים ואם יסרב, תלויה האמת שלו, תלוי כל 
מה שיכול לשרוד ממנו, כל מה שיכול לעזור לנו לחיות ולתת את 
הדעת על בני האדם שהננו - הכול תלוי בכמה כתבי שחרות. 

לפי ביקורות נאות אלו אנו יכולים להודות שהקפיטל (או ככלל 
"המרקסיזם שהושלם") הוא או הביטוי של הפילוסופיה של מרקס 
הצעיר או הבגידה בה. אלו כביכול שתי האפשרויות היחידות. 
בשני המקרים יש לבחון מחדש ולגמרי את הפרשנות שהתמסדה 
ולשוב למרקס הצעיר, שדרכו דיברה האמת. 

הנה אפוא מיקומו של הדיון: מרקס הצעיר. מה שבאמת עומד 
על הכף: המרקסיזם. תנאי הדיון: האם מרקס הצעיר הוא כבר 
ולגמרי מרקס. 

כאשר נכנסים כך לדיון, נדמה שבסדר האופטימלי של 
הקומבינטוריקה הטקטית ניצבת בפני המרקסיסטים הבחירה בין 
שתי דרכים לבלום את המתקפה.* 

אם ירצו המרקסיסטים להציל את מרקס מסכנות נעוריו 
שבעזרתן מאיימים עליהם מתנגדיהם, הם יכולים, באופן סכמטי 
מאוד, או להודות שמרקס הצעיר איננו מרקס או לטעון שמרקס 
הצעיר הוא כבר מרקס. נוכל להכניס גוונים ותתי-גוונים בחלופות 
אלו - רוחן תגיע גם לגווניהן. 

נכון, מלאי האפשרויות הזה עלול להראות נלעג. כאשר מדובר 


4. הם יכלו כמובן - ובצרפת עצמה התנסו בצעד פרדוקסלי זה - לסגל 
לעצמם בנחת (ומבלי דעת) את הרעיונות של מתנגדיהם, ולחשוב 
את מרקס מחדש דרך נעוריו שלו. אך ההיסטוריה סופה שתעלים את 
השגיאות. 

בפולמוס היסטורי אין מקום לטקטיקה. הוא נותר דין וחשבון המתבצע 
דרך בחינה מדעית של העובדות והתעודות. עם זאת, ניסיון העבר, 
כמו גם קריאת האסופה הנוכחית, מוכיחים שקשה לעתים להתעלם 
מהשיקולים הטקטיים (הברורים פחות או יותר) ומתגובות המגננה 
כאשר עומדים אל מול מתקפה פוליטית. יאן [8!] יודע זאת היטב.5 
לא המרקסיסטים הם אלו שפתחו בדיון על כתבי השחרות של מרקס. 
קרב שאף אחד לא התכונן אליו הפתיע את המרקסיסטים הצעירים. 
מכיוון שללא ספק לא העריכו כראוי את עבודותיו הקלאסיות של 
מהרינג ואת מחקריו המלומדים ונקופי המצפון של אוגוסט קורנו, 
הם לא היו מוכנים לקראתו. הם הגיבו כפי שיכלו. נותר משהו מאותה 
הפתעה גם במגננה הנוכחית: בזריזותה הרפלקסיבית, בבלבול שלה, 
בשלומיאליות שלה. ונוסיף, גם ברגשות האשם שליוו אותה. שכן 
התקפה זו הפתיעה את המרקסיסטים על אדמתם שלהם, זו של מרקס. 
מהרגע שהועלתה בעיה שנוגעת בהיסטוריה של מרקס באופן ישיר, 
במרקס עצמו, חשו המרקסיסטים שהם נושאים באחריות מיוחדת 
שאולי לא הייתה מורגשת לו היה מדובר כאן רק במושג. כך ארבה 
להם תגובה שנייה, שתגברה את רפלקס המגננה הראשוני - הפחד 
האישי וההיסטורי להיכשל במשימתם, הפחד שמא לא יצליחו להגן 
על מה שניתן להם למשמרת. נדבר ברורות. אם לא נחשוב, נבקר 
ונשלוט בה, תוכל תגובה זו להסיט את הפילוסופיה המרקסיסטית אל 
קרב בלימה "קטסטרופלי", אל מענה גלובלי, שבניסיון לפתור את 
הבעיה, מעלים אותה למעשה. 

כדי להביך את אלו שמעמידים כנגד מרקס את נעוריו שלו, 
בוחרים בנחרצות בצד השני - מפייסים את מרקס עם נעוריו. לא 
קוראים עוד את הקפיטל דרך "לשאלת היהודים", אלא קוראים את 
"לשאלת היהודים" דרך הקפיטל. לא משליכים עוד את צלו של 
מרקס הצעיר על מרקס, אלא משליכים את צלו של מרקס על מרקס 


5. יאן, במאמרו "תוכנו הכלכלי של הניכור", מחקרים בינלאומיים, עמ' 158. 

הצעיר. ומבלי לדעת שהיא פשוט הגליאנית, מעמידים פסבדו- 
תיאוריה בדבר ההיסטוריה של הפילוסופיה בזמן "עתיד מוקדם"* 
כדי להצדיק את המהלך." הפחד הקדוש מפני פגיעה בשלמותו של 
מרקס מעורר את הרפלקס לאמץ בנחרצות את מרקס כולו. מכריזים 


א. עתיד מוקדם (עטסמ6ום8 זטונת). בדקדוק צרפתי, זמן המשמש לציון פעולה 
שתתרחש לפני פעולה מאוחרת ממנה או כתנאי עבור האחרונה. 

6. השוו שאף |5008]: "פניו האמיתיות של מרקס הצעיר" (מחקרים 
בינלאומיים, עמ' 193). השוו גם מובאה זו מ"הצגת הדברים" (עמ' 8-7): 
"לא נוכל לנסות ולהבין ברצינות את כתבי מרקס ואת המרקסיזם בעצמו 
כמחשבה וכפעולה, אם נקודת המוצא שלנו תהיה התפיסה שייתכן 
והייתה למרקס על אודות כתביו הראשונים בזמן שבו כתב אותם. תקף 
רק המהלך ההפוך. על מנת להבין את חשיבותם ולהעריך כהלכה את 
ערכם של ביכורים אלו ועל מנת לחדור אל תוך אותן מעבדות יצירה של 
המחשבה המרקסיסטית שהיו מחברות קרויצנך ו'כתבי היד של 1844'. 
נצא מתוך המרקסיזם כמו שמרקס הוריש לנו אותו, וכן - יש לומר זאת 
בבירור -- מהמרקסיזם כפי שהועשר במהלך מאה שלמה באש הפרקסיס 
ההיסטורי. אם לא נפעל כך, דבר לא יעמוד בפני הערכתו של מרקס 
בעזרת קריטריונים שנלקחו מההגליאניזם, אם לא ממשנתו של אקווינס. 
ההיסטוריה של הפילוסופיה נכתבת בזמן 'עתיד מוקדם'. אם לא נכיר 
בכך, ניאלץ בסופו של יום להכחיש את קיומה ולכונן את עצמנו 
כמייסדיה, כפי שעשה הגל". 
בכוונה הדגשתי את שני המשפטים האחרונים. אך הקורא היה מדגיש 
אותם בעצמו, בהפתעה, כאשר היה רואה כיצד מייחסים למרקסיזם את 
התפיסה ההגליאנית על אודות ההיסטוריה של הפילוסופיה. הוא היה 
נמלא מבוכה ובלבול (!) כאשר היה רואה כיצד מתייחסים אליו כאל 
הגליאני אם היה דוחה אותה במקרה. נראה מאוחר יותר שקיימים מניעים 
אחרים שנמצאים בפעולה בתפיסה הזו. מכל מקום, הטקסט מפגין 
בבירור את התנועה שעליה הצבעתי: מאיימים על מרקס כולו מנקודת 
המוצא של נעוריו, מגבשים את נעוריו כרגע מתוך המכלול, ויוצרים 
לשם כך פילוסופיה של תולדות הפילוסופיה שאינה אלא... הגליאנית. 
הופנר במאמרו, "אגב המעבר מהגל למרקס", מחקרים בינלאומיים, (עמ' 
0), אומר בנחת דברים כהווייתם: "אין להביט אחורה על ההיסטוריה, 

שמרקס הוא מכלול, ש"מרקס הצעיר הוא חלק מהמרקסיזם".? וכל 
זאת כאילו אנחנו מסתכנים באובדן גמור של מרקס אם נפקיר 
את נעוריו לחסדי ההיסטוריה. כאילו אנחנו מסתכנים באובדן 
גמור אם נעמיד את נעוריו לביקורת הרדיקלית של ההיסטוריה 
כפי שהעמיד אותם בעצמו. לא ההיסטוריה שמרקס עמד לחיות, 
אלא ההיסטוריה שהוא חי, לא היסטוריה מידית, אלא היסטוריה 
מחושבת ושקולה, שהוא עצמו העניק לנו דרכה בבגרותו, לא את 
ה"אמת" במובנה ההגליאני, אלא את העקרונות לידיעה מדעית. 
אפילו בסדרי בלימה, אין פוליטיקה טובה בלי תיאוריה טובה. 


(2) הבעיה התיאורטית 


כך אנו נוגעים בבעיה שנייה שעולה מתוך העיון בכתבי השחרות של 
מרקס - בבעיה התיאורטית. אתעקש עליה, מכיוון שנדמה לי שהיא 
לא נפתרה, אף לא נוסחה כהלכה במרבית העבודות העוסקות בנושא. 

למעשה, כאשר קוראים טקסטים של מרקס הצעיר, דבקים 
לעתים קרובות מדי בצורת קריאה שקרובה יותר לאסוציאציה 
חופשית של רעיונות או להשוואה פשוטה בין מונחים מאשר 
לביקורת היסטורית.* אין כל ספק שקריאה כזו יכולה לספק 


ולחפש מרום הידע המרקסיסטי את זרעיו האידיאליים בעבר. יש לעקוב 
אחר התפתחותה של המחשבה הפילוסופית, כאשר נקודת המוצא היא 
ההתפתחות הממשית של החברה". זו התפיסה של מרקס עצמו, שפותחה 
למכביר באידיאולוגיה הגרמנית, למשל. 

. "הצגת הדברים", עמ' 7. הטיעונים חד-משמעיים. 

8 השוו הופנר (שם, עמ' 178): "השאלה אינה איזה תוכן מרקסיסטי יכול 
לעלות היום בדעתו של חוקר מרקסיסט בזמן שהוא קורא פסקאות 
כאלו, אלא איזה תוכן חברתי היה להם עבור הגל עצמו". בדיוק מה 
שאמר בנוגע להגל ונגד קוצ'ינסקי |[אפפעלסטוא], שחיפש אצלו תמות 
"מרקסיסטיות", תקף ללא סייגים גם באשר למרקס עצמו כאשר קוראים 
את כתבי השחרות שלו מנקודת המוצא של כתביו הבוגרים. 

תוצאות תיאורטיות, אלא שאלו הן רק אקדמות להבנה אמיתית 
של הטקסטים. אפשר, למשל, לקרוא את עבודת הדוקטורט של 
מרקס כאשר אנו משווים מונחים עם הגותו של הגל.' אפשר לקרוא 
את "לביקורת פילוסופיית המשפט של הגל" (1843) כאשר אנחנו 
משווים עקרונות עם פוירבאך או עם מרקס הבוגר." אפשר לקרוא 
את "כתבי היד של 1844" כאשר אנחנו מגשרים ומשווים עקרונות 
עם הקפיטל.!' ההשוואה עצמה יכולה להיות מיותרת או מעמיקה. 
היא יכולה להוביל לאי-הבנות, שלמעשה אינן אלא טעויות.?' היא 
יכולה לעומת זאת לפתח היבטים מעניינים,'' אך השוואה כזו אינה 
תמיד סיבת עצמה. 

למעשה, אם נצטמצם לכדי אסוציאציה ספונטנית, ואפילו 
טובה ובהירה, מתוך אלמנטים תיאורטיים בלבד, יש סכנה שנישאר 
כלואים בתוך תפיסה המובלעת באותה אסוציאציה. תפיסה קרובה 
מאוד לתפיסה האקדמית הנפוצה הדוגלת בהשוואות, ניגודים 


9. טוליאטי, "מהגל למרקסיזם", מחקרים בינלאומיים, עמ' 40-38. 

0. לפין, "לביקורת הפילוסופיה של הגל", מחקרים בינלאומיים, עמ' 71-52. 

1. יאן, "התוכן הכלכלי של מושג הניכור מהעבודה בכתבי השחרות של 
מרקס", מחקרים בינלאומיים, עמ' 174-157. 

2. לדוגמה, שתי הציטטות שמביא טוליאטי כדי להראות כיצד מרקס חורג 
מהגותו של פוירבאך הן בסך הכול... פלגיאט מהטקסטים של פוירבאך 
עצמו! הופנר, שממנו לא חומק דבר, ראה זאת היטב: "שתי הציטטות 
|מ'כתבי היד של 1844 שהביא טוליאטי כדי להראות שמרקס השתחרר 
כבר אז מפוירבאך, אינן אלא שכפול יסודי של רעיונותיו של פוירבאך 
בתזות לעת-עתה ובעקרונות לפילוסופיה של העתיד" (מחקרים בינלאומיים, 
עמ' 184, הערה 11). באותו האופן ניתן לערער על ערכם המשכנע של 
הציטוטים שמביא פאייטנוב בעמ' 88 ו1097 במאמרו על "כתבי היד של 
4. מוסר ההשכל מאי-הבנות אלו: עדיף לקרוא היטב את הטקסטים. 
מוסר ההשכל אינו מיותר כאשר מדובר בפוירבאך. מרקס ואנגלס דנים 
בו רבות, עד שבסופו של דבר נדמה לנו שאנחנו מכירים אותו מקרוב. 

3. לדוגמה, יאן עורך השוואה מעוררת מחשבה בין תיאוריית הניכור 
מ"כתבי היד של 1844" לבין תיאוריית הערך מהקפיטל. 

וגישור בין אלמנטים, ואשר מגיעה לשיאה בתיאוריה של מקורות 
- או, ומדובר באותו הדבר, בתיאוריה של הטרמות. קורא הבקיא 
בכתבי הגל יחשוב על הגל כשיקרא את עבודת הדוקטורט מ-1841 
או את "כתבי היד של 1844". קורא הבקיא בכתבי מרקס יחשוב 
על מרקס כשיקרא את "לביקורת פילוסופיית המשפט של הגל" 

אולי לא מבחינים בכך מספיק, אך בלי קשר לשאלה אם 
מדובר בתיאוריה של מקורות או בתיאוריה של הטרמות, תפיסה 
זו מבוססת (באופייה הישיר והנאיבי) על שלוש הנחות תיאורטיות 
שפועלות מתחת לפני השטח. ההנחה הראשונה היא אנליטית. 
היא גורסת שניתן לצמצם ולהעמיד כל מערכת תיאורטית וכל 
מחשבה מובנית על האלמנטים שלה. בהינתן תנאי זה ניתן 
לחשוב על אלמנט מתוך המערכת בנפרד ממנה, ולגשר בינו לבין 
אלמנט אחר ודומה השייך למערכת אחרת.'' ההנחה השנייה היא 
טלאולוגית. היא מקימה בית דין חשאי של ההיסטוריה, ששופט 
את הרעיונות העומדים לפניו, וליתר דיוק, שמתיר לפרק מערכות 
(אחרות), לבודר את האלמנטים שלהן ולכונן אותם ככאלו. וזאת 
כדי למדוד את האלמנטים לפי אמות המידה של בית הדין עצמו, 
כאילו נמדדו לפי האמת שלהם."' שתי הנחות אלו נשענות לבסוף 
על הנחה שלישית, שלפיה עומדת ההיסטוריה של הרעיונות ביסוד 
עצמה.: היא גורסת שכל מה שמתרחש בהיסטוריה של הרעיונות 


4. ראו הערה 5 לעיל. 

5. ביקורת מצוינת של פורמליזם זה אצל הופנר, אגב קוצ'ינסקי. ראו הופנר, 
מחקרים בינלאומיים, עמ' 178-177. 

6. במסגרת תיאוריית המקורות, מודדים את ההתפתחות לפי המקור. 
במסגרת תיאוריית ההטרמות, זו התכלית שמכריעה לגבי משמעותם של 
השלבים במהלך התפתחותה. 

ב. יסוד/אלמנט (וחטוח6!6). בפסקה לעיל ולאורך שאר הפרק, אלתוסר 
משתמש במילה הצרפתית וה6ו616 בשני אופנים. הראשון מתייחס 
לאלמנט בתור פרט או גורם אחד מתוך רבים שמהווה חלק ממכלול מורכב 
הגדול ממנו. השני, בשימוש מושאל, מדבר על אלמנט כעל תשתית או 

מצביע על אותה היסטוריה כעל מקורו, ושעולם האידיאולוגיה 
הוא, בעצמו, עקרון הידיעה שלו עצמו. 

נדמה לי שיש לחדור עד ליסודות אלו על מנת להבין את 
האפשרות ואת המשמעות של המאפיין הבולט ביותר במתודה 
זו - האקלקטיות. במקרה שלא מדובר בצורות מרוקנות מכל 
מחשבה, ניתן תמיד לגלות מתחת לפני השטח של האקלקטיות 
את אותה טלאולוגיה תיאורטית ואת אותו רעיון שלפיו ניתן 
להבין את האידיאולוגיה מתוך עצמה וכפי שהיא. אולם אי-אפשר 
שלא לחשוב, כאשר קוראים מאמרים מסוימים מתוך האסופה זו, 
שהם נותרים נגועים בלוגיקה המובלעת באותה תפיסה, אפילו 
במאמציהם להשתחרר ממנה. הכול מתנהל כאילו ההיסטוריה 
של התפתחותו התיאורטית של מרקס הצעיר מצריכה את צמצום 
מחשבתו לכדי ה"אלמנטים" שלה. אלמנטים המקובצים בשתי 
כותרות: אלמנטים מטריאליסטיים ואלמנטים אידיאליסטיים; 
וכאילו אמורה ההשוואה בין אלמנטים אלו (השוואת משקלם 
של הראשונים ביחס לזה של האחרונים) להכריע לגבי משמעותו 
של הטקסט העומד לפנינו. כך מוכיחים שבמאמרים מתוך עיתון 
הריין מצויים אלמנטים מטריאליסטיים, כגון טבעה הפוליטי של 
הצנזורה, טבעם החברתי (מעמדי) של החוקים בדבר גניבת עצים 
וכו', וכל זאת בצורה חיצונית של מחשבה שעודנה הגליאנית... כך 
מוכיחים שב"כתב היד של 1843" ("לביקורת פילוסופיית המשפט 
של הגל") מצויים אלמנטים מטריאליסטיים, כגון קיומם של 


עיקרון, כלומר חלק ראשון ומיוחס במערכת אשר קודם לאחרים וקובע 
אותם במידת מה. למרות שהמילה העברית "יסוד" מסוגלת להכיל את 
שני השימושים (ארבעת היסודות, יסוד הדמוקרטיה), נדמה שהשימוש 
בצורת היחיד, "יסוד", נוטה לאפשרות השנייה, ומסוגל להטעות כך את 
הקוראים. למען הבהירות ושטף הקריאה, הפרדתי בין שני השימושים. 
הראשון יתורגם בתור אלמנט, השני בתור יסוד. 

המעמדות החברתיים, של הרכוש הפרטי ושל הקשר שלו למדינה, 
ואף של הדיאלקטיקה המטריאליסטית עצמה וכו', וזאת כאשר 
האקספוזיציה וצורות הביטוי נותרו בהשראת פוירבאך או שהן 
עודן הגליאניות. עם זאת, ניכר שהבחנה זו בין אלמנטים שנותקו 
מהקשרה הפנימי של המחשבה; אלמנטים שעומדים לבדם בתור 
ישויות בעלות משמעות כשלעצמן, אפשריות אך ורק בתנאי 
שקוראים את הטקסטים הללו קריאה מוכוונת, כלומר טלאולוגית. 
אחד הכותבים המודעים ביותר מתוך אסופה זו, לפין |מוק13), 
מכיר בכך בכנות רבה: "סוג זה של מאפיינים... הוא למעשה 
אקלקטי מאוד, שכן אין הוא משיב על השאלה כיצד מתיישבים 
אלמנטים שונים אלו בתוך תפיסת העולם של מרקס"." לפין רואה 
שפירוק זה של הטקסט לכדי מה שכבר מטריאליסטי ומה שעדיין 
אידיאליסטי אינו משמר את אחדותו. יפה הוא רואה שפירוק זה 
מתבצע בדיוק מכיוון שקוראים טקסטים מנעוריו של מרקס דרך 
טקסטים מבגרותו. הנה אפוא בית הדין של המרקסיזם שהושלם, 
בית הדין של התכלית, שמכריז וחורץ משפט המחלק טקסט שקדם 
לו לאלמנטים, ובכך הורס את אחדותו. "אם נצא מתוך התפיסה של 
מרקס דאז על אודות עמדתו הפילוסופית, אזי 'כתב היד של 1843' 
נתון כיצירה עקבית ושלמה לגמרי" - אולם "מנקודת המבט של 
המרקסיזם המפותח, 'כתב היד של 1843' לא נתון כמכלול אורגני 
שלם שהערך המתודולוגי של כל אלמנט שלו מתברר באופן חמור. 
חוסר בגרות ניכר גורם לכך שתשומת לב מופרזת ניתנת למספר 
בעיות, בשעה שבעיות אחרות בעלות חשיבות יסודית מצטיירות 
רק בקווי מתאר כלליים" 5 

נדמה לי שלא נוכל למצוא הודאה כנה יותר בכך שעצם הבחינה 
מתוך נקודת מבט תכליתית היא מה שגורם לחלוקה לאלמנטים, והיא 


7. לפין, "לביקורת הפילוסופיה של הגל", עמ' 60. 
8. שם, עמ' 69. 

זו שיוצרת אותם. עוד אוסיף שניתן לעתים קרובות לחזות במעין 
"ייפוי כוח של הפנייה", שבה סומך המרקסיזם שהושלם את ידיו על 
מתווך, לדוגמה פוירבאך. מכיוון שרואים בפוירבאך "מטריאליסט" 
(גם אם למעשה "המטריאליזם" של פוירבאך מבוסס במהותו על 
כך שמקבלים את ההצהרות של פוירבאך על המטריאליזם שלו 
כאילו היו הדבר עצמו), הוא משמש אפוא מוקד משני להפניות 
ומאפשר בתורו מעין תת-ייצור של אלמנטים "מטריאליסטיים" 
בתוך כתבי השחרות של מרקס מכוח פסיקותיו של פוירבאך או 
מכוח ה"אמת" שלו. כך מכריזים על ההיפוך סובייקט-תכונה, על 
הביקורת הפוירבאכית של הפילוסופיה הספקולטיבית, על ביקורת 
הדת, על המהות האנושית שהופכת אובייקטיבית בתוצריה וכו' 
כעל אלמנטים "מטריאליסטיים". תת-ייצור זה של אלמנטים מתוך 
פוירבאך, כאשר הוא משולב עם ייצורם של אלמנטים שמוצאם 
במרקס הבוגר, יכול להביא לכדי כפילויות ובלבולים משונים. 
כך למשל, כאשר אנו מבקשים לדעת מה מבחין בין האלמנטים 
שקיבלו את חותמת המטריאליזם מפוירבאך לבין אלו שקיבלו 
אותה ממרקס עצמו.' בסופו של דבר, במסגרת מהלך כזה ניתן 
תמיד להוסיף ולגלות אלמנטים מטריאליסטיים בכל אחד מכתבי 
השחרות של מרקס. ובשל כך, החל מאותו מכתב לאביו שבו הוא 
מסרב להפריד את האידיאה מהממשי, אכן קשה להחליט מתי ניתן 
להתחיל לחשוב על מרקס כעל מטריאליסט, וליתר דיוק, מתי יכול 
היה שלא להיות כזה! בשביל יאן לדוגמה מציינים "כתבי היד של 
4" את "לידתו של הסוציאליזם המדעי", למרות שהם מכילים 
"סדרה שלמה של אלמנטים מופשטים".? בשביל פאייטנוב, 
"כתבי היד" הם "הנקודה המכרעת שמרקס ביצע בה את התפנית 


9. השוו, לדוגמה, אצל בקורדזה |8860018026]: "התגבשות רעיונותיו 
הפילוסופיים של ק. מרקס", מחקרים בינלאומיים, עמ' 32-29. 
0. יאן, שם, עמ' 160 ו1697. 

לכיוון מדעי החברה, וגיבש את הנחות היסוד התיאורטיות של 
המרקסיזם".'? בשביל לפין "'כתב היד של 1843' מעיד על מעברו 
המודע של מרקס למטריאליזם, וזאת לעומת המאמרים מעיתון 
הריין, שבהם מופיעים רק כמה אלמנטים מטריאליסטיים באופן 
ספונטני", ומתוך כך "מרקס יוצא מתוך עמדות מטריאליסטיות 
בביקורתו על הגל" (נכון שמעבר מודע זה מכונה באותו מאמר גם 
"מובלע" ו"לא מודע").? ובאשר לשאף [80041], הוא כותב פשוט: 
"אנו יודעים (מסיפוריו המאוחרים של אנגלס) שמרקס הפך להיות 
מטריאליסט ב-1841" 3 

אינני רוצה להסתמך באופן פשוט מדי על סתירות אלו (שבהן 
רואים בקלות את סימניו של מחקר "פתוח"), אך ניתן לתהות 
באופן לגיטימי שמא אותו ספק שנתקלנו בו כשרצינו להגדיר 
את הרגע שבו עבר מרקס למטריאליזם וכו'... קשור לשימוש 
המובלע והספונטני בתיאוריה אנליטית-טלאולוגית. איך אפשר 
שלא להבחין שאין לתיאוריה הזו שום קריטריון תקף כדי לחוות 
את דעתה על המחשבה שפורקה לאלמנטים, כלומר, על המחשבה 
שאחדותה הפועלת נהרסה? וזאת בדיוק מכיוון שעצם הפירוק הפך 
את השימוש באותו קריטריון לבלתי אפשרי. למעשה, אם אלמנט 
אידיאליסטי הוא אלמנט אידיאליסטי, ואלמנט מטריאליסטי הוא 
אלמנט מטריאליסטי, מי יוכל להכריע ביחס למשמעות שעולה 
מהם כאשר הם מאוגדים יחד באחדותו הפועלת והחיה של טקסט? 
פירוק זה מוביל לתוצאה פרדוקסלית - נעלמת עצם השאלה על 
אודות משמעותו הכללית של טקסט כגון "לשאלת היהודים" או 
"כתב היד של 1843". לא שואלים אותה מכיוון שאין כבר דרך 
לשאול. עם זאת, מדובר באחת השאלות החשובות ביותר. לא 


1. פאייטנוב, שם, עמ' 117. 
2. לפין, שם, עמ' 58, 67 ו697. 
3. שאף, שם, עמ' 202. 

החיים הממשיים ולא הביקורת החיה יוכלו לחמוק ממנה! אני תוהה 
מה היינו אומרים על קורא בן-זמננו שמודיע לפתע שהוא דוגל 
כעת ברצינות בפילוסופיה של "לשאלת היהודים" או של "כתב 
היד של 1843" (זה קורה! כלומר, כולנו היינו שם! וכמה עברו 
זאת מבלי שיהפכו לבסוף למרקסיסטים?). אני תוהה מה היינו 
אומרים על הגותו בתור מה שהיא, בתור מכלול. היינו אומרים 
עליה שהיא אידיאליסטית או מטריאליסטית? מרקסיסטית או 
לא?? או שמא היינו צריכים לחשוב שמשמעותה של הגותו נמצאת 
כרגע בהמתנה, שהיא תלויה בסוף שאליו טרם הגיעה? אך מה יכול 
להיות אותו סוף לא ידוע? בכל זאת, כך מתייחסים לעתים קרובות 
מדי לטקסטים של מרקס הצעיר, כאילו השתייכו לסוג מיוחד של 
טקסטים הפטורים משאלת היסוד רק מכיוון שהם אמורים להוביל 
למרקסיזם... כאילו משמעותם נותרה בהמתנה עד שיגיעו לקו 
הסיום; כאילו היה צורך להמתין לסינתזה הסופית כדי שהאלמנטים 
שלהם יוכלו להיבלע סוף-סוף לתוך מכלול; כאילו שלפני אותה 
סינתזה סופית שאלת המכלול כלל לא עלתה, וזאת פשוט מכיוון 
שהרסנו כל טוטליות שהתקיימה קודם לסינתזה הסופית. זה 
שיא הפרדוקס. כאן מתפרצת משמעותה החבויה של המתודה 
האנליטית-טלאולוגית. המתודה הזו, שתמיד חורצת משפט, אינה 
מסוגלת לחרוץ ולו את המשפט העלוב ביותר על אודות טוטליות 


4. אני שואל שאלה זו ביחס לצד שלישי. אך כל אחד רואה שהיא עומדת 
בפתחם של המרקסיסטים עצמם שעושים שימוש בכתבי השחרות של 
מרקס. אם הם משתמשים בהם בלי הבחנה; אם הם מתייחסים ל"לשאלת 
היהודים" או ל"כתב היד של 1843" או ל"כתבי היד של 1844" כאל 
טקסטים מרקסיסטיים; אם הם שואבים מהם השראה ומסיקים מהם 
מסקנות עבור התיאוריה והפעולה אידיאולוגית, אזי הם עונים למעשה 
על השאלה, שכן מעשיהם עונים במקומם. הם עונים שניתן לחשוב על 
מרקס הצעיר כעל "מרקס", שמרקס הצעיר הוא מרקסיסט. את התשובה 
שהביקורת שעליה אני מדבר נותנת בלחישה, הם נותנים בקול רם. בשני 
המקרים מדובר באותם העקרונות, ואותם העקרונות פועלים. 

שונה ממנה. כיצד אחרת נוכל להכיר בכך שהיא שופטת אך ורק 
את עצמה, שהיא מזהה את עצמה בבסיס המושאים שעליהם היא 
נותנת את הדעת, שהיא לא יוצאת מעצמה לעולם, שבסופו של 
יום היא תמיד חושבת על ההתפתחות שמולה כעל התפתחות של 
עצמה בתוך עצמה? ואם ירצו לומר לי על אודות המתודה הזו 
ועל אודות הלוגיקה הקיצונית שלה: הרי בדיוק בשל כך מדובר 
במתודה דיאלקטית - אענה: דיאלקטית, כן. אבל הגליאנית! 
למעשה, כאשר נותנים את הדעת על תהליך ההתהוות של 
המחשבה שמצומצמת כך ומועמדת על האלמנטים שלה; כאשר 
נשאלת שאלתו התמימה, אך הכנה, של לפין: "באיזה אופן 
מתיישבים אלמנטים שונים אלו בתוך תפיסת העולם הסופית של 
מרקס?"; וכאשר תופסים את הקשר בין אלמנטים אלו אשר סופם 
מוכר לנו, או אז הטיעונים שמופיעים לפנינו שייכים לדיאלקטיקה 
ההגליאנית, אם באופן שטחי ואם מעמיק. דוגמה לצורה שטחית: 
החזרה אל הסתירה בין תוכן וצורה, וליתר דיוק, בין התוכן לבין 
ביטויו במושגים. "התוכן המטריאליסטי" מתעמת עם "הצורה 
האידיאליסטית", והצורה האידיאליסטית עצמה נוטה להצטמצם 
לעניין פשוט של טרמינולוגיה (בסופו של עניין היא תעלם, שכן 
מדובר אך ורק במילים). מרקס כבר מטריאליסט, אלא שהוא עדיין 
משתמש במושגים פוירבאכיים. הוא שואל את הטרמינולוגיה 
הפוירבאכית, בעוד שהוא עצמו כבר אינו, ולמעשה מעולם לא היה, 
פוירבאכי טהור. בזמן שחלף בין "כתבי היד של 1844" לבין בגרותו, 
מרקס מצא את הטרמינולוגיה הסופית שלו.? הכול שאלה פשוטה 
של שפה. תהליך ההתהוות מצוי כולו במילים. אני מסביר בקווים 
גסים, אני יודע, אך אני עושה זאת רק כדי שנבין טוב יותר את 


5. יאן, שם, עמ' 173: "באידיאולוגיה הגרמנית מצא המטריאליזם הדיאלקטי 
את הטרמינולוגיה ההולמת". עם זאת, יאן מראה בטקסט שלו עצמו 
שלא מדובר בטרמינולוגיה אלא בדבר-מה אחר לגמרי. 

משמעותו הנסתרת של המהלך. לעומת זאת, לעתים מדובר בצורה 
מפותחת הרבה יותר, למשל בתיאוריה של לפין, שכבר לא מעמיד 
רק את הצורה (טרמינולוגיה) אל מול התוכן, אלא את התודעה 
אל מול הנטייה. לפין לא מצמצם את ההבדל בין צורות המחשבה 
השונות של מרקס לכדי הבדל פשוט של טרמינולוגיה. הוא מודה 
שיש משמעות לשפה. משמעותה היא משמעות התודעה (העצמית) 
של מרקס ברגע מסוים מתוך התפתחותו. לפיכך, התודעה העצמית 
של מרקס הייתה פוירבאכית כשכתב את "כתב היד של 1843" 
("לביקורת פילוסופיית המשפט של הגל"). מרקס דיבר בשפתו 
של פוירבאך מכיוון שהוא האמין שהוא פוירבאכי, אלא ששפה- 
תודעה זו עמדה בסתירה אובייקטיבית ל"נטייה המטריאליסטית". 
סתירה זו היא המנוע של התפתחותו. התפיסה לעיל אמנם נראית 
מרקסיסטית (אם חושבים על "הפיגור של התודעה"), אלא שמדובר 
במראית עין בלבד. שכן, גם אם נוכל להגדיר "תודעה" (המשמעות 
הגלובלית של טקסט, שפתו-משמעותו), לא ברור כיצד מגדירים 
באופן קונקרטי "נטייה". ליתר דיוק, ברור לנו מדי כיצד מגדירים 
אותה. כך, מהרגע שרואים שמבחינת לפין ההבחנה בין הנטייה 
המטריאליסטית לבין התודעה (העצמית) חופפת בדיוק ל"הבדל 
בין האופן שבו התוכן האובייקטיבי של 'כתב היד של 1843' ייראה 
מנקודת המבט של המרקסיזם המפותח, לבין האופן שבו מרקס 
עצמו התייחס לתוכן זה באותה תקופה".* כאשר בוחנים משפט 
זה במלוא חומרתו, מסתבר ש"הנטייה" אינה אלא הפשטה בדיעבד 
מהתוצאה. והרי בדיוק על התוצאה צריך היה לתת דין וחשבון; 
התוצאה, כלומר ה"כשלעצמו" ההגליאני כאשר חושבים עליו 
מתוך סופו, כאילו היה סוף זה בגדר מקור. הסתירה בין התודעה 
לנטייה מצטמצמת כך לסתירה בין הכשלעצמו והבשביל עצמו. 
בנוסף, לפין מכריז ישירות שהנטייה הזו "מובלעת" ו"לא מודעת". 


6. לפין, שם, עמ' 69. 

מגישים לנו את ההתעלמות מהבעיה, כאילו היא הייתה פתרון. 
בהחלט, אינני חולק על כך שהטקסט של לפין מכיל בתוכו גורמים 
שמצביעים לעבר תפיסה אחרת (סלחו לי שגם אני מידרדר לתוך 
תיאוריה של אלמנטים! יש להיפטר מעצם מושג ה"נטייה" על מנת 
לתת עליהם את הדעת), אלא שצריך להודות שהמתודה שלו היא 
הגליאנית. 

לפיכך אי-אפשר לפתוח במחקר מרקסיסטי על כתבי השחרות 
של מרקס (ועל הבעיות העולות מהם) מבלי שננתק קודם לכן 
כל קשר עם הפיתויים הספונטניים או המחושבים שטומנת 
בחובה המתודה האנליטית-טלאולוגית. מתודה שרדופה תמיד, 
במידה כזו או אחרת, על ידי עקרונות הגליאניים. לשם כך יש 
להתנתק מהנחותיה המוקדמות וליישם בחקר המושא שלנו 
עקרונות מרקסיסטיים שיש לקחת מתוך התיאוריה של התפתחות 
האידיאולוגיה. 

עקרונות אלו שונים באופן רדיקלי מהעקרונות שפורטו עד כה, 
ומתחייב מהם: 

(1) שנחשוב על כל אידיאולוגיה כאילו הייתה מכלול ממשי 
שמאוחד מבפנים על ידי פרובלמטיקה משלו. מכלול שלא ניתן 
לבודד ממנו אלמנט מסוים מבלי לשנות את משמעותו. 

(2) שמשמעותו של מכלול זה, של אידיאולוגיה ייחודית (במקרה 
זה, הגותו של אדם אחד), לא תלויה בקשר שלה אל אמת השונה 
ממנה, אלא בקשר שלה אל שדה אידיאולוגי קיים ואל הבעיות 
והמבנה החברתי שהוא נשען עליהם ומשתקף בהם; שהמשמעות 
של התפתחותה של אידיאולוגיה ייחודית לא תלויה בקשר של 
אידיאולוגיה זו למקורה או לסופה כאשר חושבים עליהם בתור 
האמת שלה, אלא בקשר הקיים בתוך התפתחות זו בין השינויים 
באידיאולוגיה הייחודית לבין השינויים בשדה האידיאולוגי 
ובבעיות ובקשרים החברתיים שהוא נשען עליהם. 

(3) שהעיקרון המניע של התפתחות אידיאולוגיה ייחודית לא 

מצוי בתוך האידיאולוגיה עצמה, אלא מחוצה לה, במה שנמצא 
מאחורי אותה אידיאולוגיה - ביוצר כאדם קונקרטי ובהיסטוריה 
הפועלת שמשתקפת בהתפתחותו של האדם הפרטי לפי הקשרים 
המורכבים שלו לאותה היסטוריה. 

יש להוסיף ולומר שבניגוד לעקרונות הקודמים, עקרונות אלו 
אינם עקרונות אידיאולוגיים במובן צר. הם עקרונות מדעיים. 
במילים אחרות, הם לא האמת של התהליך שיש ללמוד (כפי שהיו 
כל העקרונות של היסטוריה ב"עתיד מוקדם"). הם לא האמת שלו, 
הם האמת בשבילו. הם אמיתיים כתנאים לניסוח לגיטימי של בעיה, 
ומכאן שדרך בעיה זו, הם התנאי למציאת פתרון אמיתי. העקרונות 
המדעיים אכן מניחים את "המרקסיזם שהושלם", אך לא בתור 
האמת של התהוותו, אלא בתור התיאוריה שמאפשרת להבין את 
התהוותו, כשם שהיא מאפשרת להבין כל תהליך היסטורי. בנוסף, 
הרי רק בתנאי זה יכול המרקסיזם לתת דין וחשבון על דברים שאינם 
הוא עצמו - לא רק על התהוותו שלו כדבר השונה ממנו, אלא גם 
על כל התמורות האחרות בהיסטוריה, כולל התמורות הקשורות 
בהשלכותיה הפרקטיות של התערבות המרקסיזם בהיסטוריה. אם 
המרקסיזם אינו האמת של במובן הגליאני או פוירבאכי, אלא תורה 
של חקירה מדעית, אזי אין הוא עומד נבוך אל מול התהוותו שלו 
יותר מאשר אל מול כל התפתחות היסטורית שעליה השפיע. אם 
נרצה להבין אותם, נצטרך ליישם גם על המקום שממנו מרקס 
יצא, בדיוק כמו על כל מה שיצא ממרקס, את עקרונות החקירה 
המרקסיסטיים *? 

התנאי הראשון שיש לקיים על מנת לנסח כהלכה את הבעיה 


7. בדומה לכל תורה מדעית, מובן מאליו כי המרקסיזם לא נעצר אצל 
מרקס. הוא לא נעצר אצלו יותר משהפיזיקה נעצרה אצל מייסדה גלילאו. 
בדומה לכל תורה מדעית, המרקסיזם התפתח אפילו במהלך חייו של 
מרקס. תגלית היסוד של מרקס אפשרה את התגליות החדשות. לא חכם 
להאמין שהכול כבר נאמר. 

העולה מתוך כתבי השחרות של מרקס הוא להכיר בעובדה שאפילו 
הפילוסופים היו פעם צעירים. יום אחד הם היו צריכים להיוולד, 
איפשהו, ולהתחיל לחשוב ולכתוב. המלומד שאסר על פרסומם 
ואפילו על כתיבתם של כתבי השחרות שלו (שכן כדי לפרסם 
אותם תמיד יש דוקטורנטים!) לא היה הגליאני... בכך אין ספק, 
שכן מנקודת המבט זו, ההגליאנית, כתבי השחרות הם דבר בלתי 
נמנע ובלתי אפשרי בדיוק כמו אותו חפץ יחיד במינו שז'ארי 
הציג לראווה: "גולגולתו של הילד וולטר".* הם דבר בלתי נמנע 
בדיוק כמו כל התחלה. הם דבר בלתי אפשרי מכיוון שהתחלות 
לא בוחרים. מרקס לא בחר להיוולד מתוך צורות המחשבה של 
העולם האידיאולוגי שההיסטוריה הגרמנית ריכזה באוניברסיטאות 
שלה. לא מתוך בחירה חשב עולם זה לראשונה. מרקס גדל בעולם 
הזה; עולם שבו למד להתנועע ולחיות; עולם שעמו הוא "התעמת", 
ושממנו השתחרר. אשוב מאוחר יותר לעניין ההכרח והשרירות 
שבהתחלה זו. העוברה היא שיש התחלה, ושאם נרצה לכתוב את 
ההיסטוריה של מחשבותיו של מרקס, נצטרך לתפוס את תנועתן 
ברגע שאותו אדם קונקרטי, כלומר מרקס הצעיר, הופיע בעולם 
ההגות של זמנו כדי לחשוב עליו בתורו, ולפתוח עם מחשבת זמנו 
באותם חילופין ובאותו פולמוס שהם כל חייו האידיאולוגיים. 
בחילופין האלו ובהתנצחויות שמהוות את חומר הטקסטים שבהם 
נתונות לנו מחשבותיו החיות, נדמה כאילו כותבי המחשבות 
נעדרים. האדם הקונקרטי שמתבטא במחשבותיו ובטקסטים שלו - 
נעדר. ההיסטוריה הפועלת שמתבטאת בשדה האידיאולוגי הקיים 
- נעדרת. כפי שהיוצר נמוג בפני מחשבותיו שהתפרסמו, והופך 
להיות בגדר חומרתן בלבד, כך נמוגה ההיסטוריה הקונקרטית בפני 


ג. | אלפרד ז'ארי (עָחג1) היה סופר ומחזאי צרפתי בן שלהי המאה ה-19. 
מקובל לייחס לז'ארי את השנינה שלפיה החזיק את גולגולתו של הילד 
וולטר על שולחן הכתיבה שלו. 

התמות האידיאולוגיות שלה והופכת להיות המערכת שלהן. יש 
לבחון היעדרות כפולה זו. אך לעת עתה, הכול אמור במה שבין 
חומרתה של מחשבה ייחודית לבין המערכת התמטית של שדה 
אידיאולוגי. יחס זה שביניהן הוא ההתחלה, ולהתחלה זו לא יהיה 
סוף. על היחס הזה יש לחשוב - היחס בין אחדות (פנימית) של 
מחשבה ייחודית (בכל רגע בהתהוותה) לבין השדה האידיאולוגי 
הקיים (בכל רגע בהתהוותו). אלא שעל מנת לתת את הדעת על 
היחס, יש לתת את הדעת בה בעת גם על איבריו. 

דרישה מתודולוגית זו מחייבת לפני הכול הכרה פועלת, לא 
מרומזת, של עצם השדה האידיאולוגי ושל מבנהו. היא מחייבת 
אותנו לא להסתפק עוד בייצוג ניטרלי של העולם האידיאולוגי, 
כאילו היה בָּמָה שדמויות מפורסמות ובדויות מופיעות עליה 
ונפגשות ביניהן באופן מקרי. גורלו של מרקס בין השנים 1840 
ו"1845 אינו אמור כלל וכלל בפולמוס אידיאלי בין דמויות בשם 
הגל, פוירבאך, שטירנר, הס וכדומה... גורלו של מרקס אינו אמור 
בהגל, פוירבאך, שטרינר והס כפי שהם מופיעים בכתביו של מרקס 
מאותו הזמן. וביתר שאת, לא כפי שהם מוזכרים באופן כללי מאוד 
אצל אנגלס ולנין. גורלו אמור ביחסים בין דמויות אידיאולוגיות 
קונקרטיות שההקשר האידיאולוגי כופה עליהן צורה מסוימת; 
דמויות שלא עולות בהכרח בקנה אחד עם זהותן ההיסטורית 
המדויקת (למשל הגל); דמויות שחורגות בהרבה מהייצוג המפורש 
שמרקס מעניק להן כאשר הוא מצטט, מזכיר ומבקר אותן (למשל 
פוירבאך); דמויות שחורגות בוודאי מהאפיונים הכלליים שסוכמו 
בידי אנגלס ארבעים שנה מאוחר יותר. על מנת להדגים הערות 
אלו באופן קונקרטי, אומר שהגל, שאתו מתפלמס מרקס הצעיר 
החל מעבודת הדוקטורט שלו אינו הגל שאנו מכירים מהספרייה. 
אין זה אותו הגל שעליו ניתן להרהר בבדידותה של שנת 1960. 
מדובר בהגל של התנועה הניאו-הגליאנית. הגל שנקרא לספק 
לאינטלקטואלים הגרמנים של שנות ה407 דרך לתת את הדעת על 


110 


בשביל מרקס 


ההיסטוריה שלהם עצמם ועל תקוותיהם. מדובר בהגל שכבר עומד 
בסתירה לעצמו, שמוזכר כנגד עצמו ולמרות עצמו. הרעיון בדבר 
פילוסופיה שהופכת רצון, שיוצאת מעולם המחשבה כדי לשנות 
את העולם הפוליטי, רעיון שאפשר לראות בו מרד ראשון של מרקס 
נגד רבו, רעיון זה מתאים לגמרי לפרשנות המקובלת של הניאו- 
הגליאנים.* אינני מערער על כך שמרקס מפגין בטיעונו כבר אז את 
אותו חוש חד למושגים, את אותה חומרה חסרת פשרות, את אותה 
תפיסה גאונית שתהפוך אותו לנערץ על חבריו. אך מחשבה זו לא 
צמחה אצלו. כמו כן, אין זה נבון כלל וכלל לצמצם את נוכחותו 
של פוירבאך בטקסטים של מרקס מהשנים 1845-1841 אך ורק 
לאזכורו המפורש, שכן פסקאות רבות משחזרות או מעתיקות 
במישרין פיתוחים פוירבאכיים מבלי לנקוב בשמו של פוירבאך. 
הפסקה שהביא טוליאטי מ"כתב היד של 1844" מגיעה ישירות 
מפוירבאך. ניתן להזכיר עוד קטעים רבים שאנו זוקפים לזכותו 
של מרקס קצת מהר מדי. אך מדוע צריך מרקס לצטט את פוירבאך 
כאשר כולם מכירים אותו, במיוחד כאשר מרקס אימץ את צורות 
המחשבה של פוירבאך, וחשב דרכן כאילו היו אלו צורות המחשבה 
שלו עצמו? אנו ניאלץ, נראה זאת מיד, להמשיך אל מעבר לנוכחות 
הבלתי מפורשת של צורות המחשבה של יוצר חי. יש להגיע עד 
הנוכחות של האפשרות שלהן, עד הפרובלמטיקה, כלומר עד 
האחדות המכוננת של צורות המחשבה הפועלת, המרכיבות את 
תחומו של השדה האידיאולוגי הקיים שיוצר בודד מתעמת אתו 
במחשבותיו. ניתן להבחין מיד שאם אכן אי-אפשר לתת את הדעת 


8. השוו קורנו, קרל מרקס ופ' אנגלס, כרך א', הוצאת ע.0. שנות הילדות 
והנעורים. השמאל ההגליאני. הפרק על "היווצרות השמאל ההגליאני" 
ובייחוד עמ' 141 ואילך. קורנו מתעקש ובצדק, על תפקידו של פון 
צ'ישקובסקי [5%1אי0א0108 מסט] בפיתוחה של פילוסופיית פעולה בהשראה 
ניאו"הגליאנית שאומצה בידי כל האינטלקטואלים הצעירים והליברלים 
בתנועה. 

על אחדותה של מחשבה ייחודית ללא שדה אידיאולוגי, אזי שדה 
זו עצמו דורש, על מנת שנוכל לתת עליו את הדעת, את מחשבת 
האחדות הזו. 

אם כן, מהי אותה אחדות? על מנת לענות על שאלה זו בדוגמה 
נשוב לפוירבאך, אלא שהפעם נשוב אליו כדי להתמודד עם בעיית 
האחדות הפנימית של הגותו של מרקס כאשר מרקס מתחיל 
להתייחס לפוירבאך. רוב הפרשנים מתוך האסופה שלנו נבוכים 
באופן מופגן מטבעו של קשר זה שמעורר פולמוסים רבים. המבוכה 
לא נובעת רק מכך שלא מכירים טוב מספיק את כתבי פוירבאך 
(ניתן לקרוא אותם). היא נובעת מכך שלא תמיד יורדים לסופו של 
עניין ומבינים מה מכונן את אחדותו העמוקה של טקסט, את מהותה 
הפנימית של מחשבה אידיאולוגית, כלומר את הפרובלמטיקה 
שלה. אני מציע את המונח הזה - פרובלמטיקה. מרקס לא השתמש 
בו ישירות, אך הוא תמיד מניע את ניתוחי האידיאולוגיות שעשה 
בבגרותו (בייחוד באידיאולוגיה הגרמנית).* אני מציע אותו מכיוון 
שבעזרת מושג זה ניתן לתפוס את העובדות בצורה הטובה ביותר 
מבלי להסתבך בכפלי-משמעויות הגליאניים בדבר טוטליות. 
למעשה, האמירה שאידיאולוגיה היא טוטליות (אורגנית) תקפה 
אך ורק בגדר תיאור - ולא בגדר תיאוריה. שכן תיאור זה, אם 
הוא הופך לתיאוריה, עלול לגרום לנו לחשוב רק על אותה אחדות 
ריקה של המכלול המתואר, ולא על מבנה מסוים של אחדות. 


9. אינני יכול להידרש כאן לשאלת המושגים שפועלים בניתוחים של 
האידיאולוגיה הגרמנית. הנה טקסט קצר שאומר הכול. עניינו הוא "הביקורת 
הגרמנית": "שאלותיה צמחו על קרקע של מערכת פילוסופית מסוימת, 
המערכת ההגליאנית. המיסטיפיקציה מצויה לא רק בתשובות שנתנה, 
אלא כבר בשאלות". אין דרך נאה יותר לומר שלא התשובה עושה את 
הפילוסופיה, אלא עצם השאלה שמתנסחת בידיה. אכן, בשאלה עצמה, 
כלומר באופן שבו חושבים על מושא (ולא במושא עצמו) יש לחפש את 
המיסטיפיקציה האידיאולוגית (או להיפך, את היחס האותנטי למושא). 

לעומת זאת, כאשר חושבים על אחדותה של מחשבה אידיאולוגית 
מסוימת (שנתונה באופן מידי כמכלול, וש"חיים אותה" במובלע או 
במפורש בתור מכלול או כמגמה לעבר "טוטליזציה") דרך המושג 
פרובלמטיקה, או אז ניתן להיווכח במבנה המערכתי הטיפוסי 
המאחד את כל האלמנטים של המחשבה; או אז מגלים באחדות 
זו תוכן מסוים שמאפשר להבין את משמעותם של "אלמנטים" 
מאידיאולוגיה נתונה - ובה בעת להעמיד אידיאולוגיה זו ביחס 
לבעיות שהזמן ההיסטורי הוריש או הציב בפני כל הוגה שחי בו" 

נראה זאת בדוגמה המתייחסת ל"כתב היד של 1843" 
("לביקורת פילוסופיית המשפט של הגל"). לדברי הפרשנים, ניתן 
למצוא שם שורה שלמה של תמות מבית מדרשו של פוירבאך 
(ההיפוך סובייקט-תכונה, ביקורת הפילוסופיה הספקולטיבית, 


0. תוצאה זו חשובה במיוחד. מה שמבדיל למעשה את מושג הפרובלמטיקה 
מהמושגים הסובייקטיביסטיים של הפרשנויות האידיאליסטיות של 
התפתחותן של אידיאולוגיות, היא העוברה שמושג זה מאפשר להיווכח, 
בתוך תוכה של מחשבה, במערכת ההפניה הפנימית האובייקטיבית של 
התמות שלה עצמה: מערכת השאלות ששולטת ומכריעה לגבי התשובות 
שאידיאולוגיה זו נותנת. יש להציב בפני אידיאולוגיה, קודם כול, את 
השאלה על אודות השאלות שלה כדי להבין, ברמה פנימית זו, את 
המשמעות של תשובותיה. אולם פרובלמטיקה זו מהווה בעצמה תשובה, לא 
לשאלותיה או בעיותיה הפנימיות, אלא לבעיות האובייקטיביות שזמנה של 
האידיאולוגיה מציב בפניה. רק כאשר משווים את הבעיות שהאידיאולוגיה 
מנסחת (הפרובלמטיקה שלה) לבעיות הממשיות שזמנה של האידיאולוגיה 
מציב בפניה, ניתן להבחין ביסוד האידיאולוגי עצמו שבתוך האידיאולוגיה. 
רק אז ניתן להבחין ביסוד שמאפיין את האידיאולוגיה בתור מה שהיא. רק 
אז ניתן להבחין בעצם העיוות שלה. אין זו הפנימיות של הפרובלמטיקה 
שמכוננת את מהותה, אלא יחסה אל הבעיות הממשיות. לא נוכל אפוא 
להיווכח בפרובלמטיקה של אידיאולוגיה מבלי שנכפיף אותה ונעמיד 
אותה ביחס לבעיות הממשיות שלהן היא נותנת, בדרך ביטויין המעוותת, 
תשובה שגויה. אך אינני יכול להמשיך ולפתח את הנקודה השלישית שלי 
טרם זמנה (ראו הערה מס' 45). 

התיאוריה בדבר האדם בתור יצור בן-מינו וכו'), אך זאת לצד 
ניתוחים שכמותם לא נוכל למצוא אצלו (העמידה על היחסים 
שבין הפוליטיקה, המדינה והרכוש הפרטי, מציאותם של מעמדות 
חברתיים וכו'...). אם נישאר ברמת האלמנטים, ניקלע למבואות 
הסתומים של הביקורת האנליטית-טלאולוגית שעליהם כבר 
דיברנו. נישאר גם עם פתרונות השווא שלה: טרמינולוגיה 
ומשמעות, נטייה ותודעה, וכו'... צריך ללכת רחוק יותר ולשאול 
האם די בנוכחותם של ניתוחים ושל מושאים שפוירבאך לא 
הזכיר (או כמעט ולא) על מנת להצדיק את החלוקה לאלמנטים 
פוירבאכיים ולא-פוירבאכיים (כלומר, מרקסיסטיים כבר). אלא 
שלא מהאלמנטים עצמם יש לקוות לקבל את התשובה. וזאת 
מכיוון שמושא המחשבה לא מאייך את המחשבה במישרין. למיטב 
ידיעתי, מעולם לא התייחסו למי שכתבו על מעמדות חברתיים, 
ואפילו לא לאלו שדיברו על מלחמת המעמדות כאל מרקסיסטים, 
רק מכיוון שהם עסקו במושאים שעליהם נעצרה לבסוף מחשבתו 
של מרקס. אין זה חומר החשיבה שמאפיין ומאייך אותה, אלא 
המודליות של החשיבה,'" היחס הפועל של החשיבה למושאיה, 
כלומר הפרובלמטיקה היסודית שדרכה חושבים על מושאי 
המחשבה. אינני טוען שחומר החשיבה אינו מסוגל לשנות בתנאים 
מסוימים את המודליות שלו, אך זו בעיה אחרת (עוד נשוב אליה). 
בכל מקרה, תידרש מעורבות של עוד גורמים רבים מלבד אותו 
יחס פשוט ומידי של המושא לחשיבה על מנת לחולל שינויים 
במודליות החשיבה, או על מנת לבנות כך מחדש פרובלמטיקה 
של אידיאולוגיה! אם נרצה לנסח כהלכה את שאלת האלמנטים 
מתוך נקודת מבט זו, ניאלץ להודות בכך שהכול תלוי בשאלה 
קודמת: שאלת טבע הפרובלמטיקה שדרכה חושבים עליהם 


1. זו משמעותה של "השאלה היסודית" המבחינה בין המטריאליזם לבין 
האידיאליזם על כל צורותיו. 

למעשה במסגרת טקסט נתון. בדוגמה שלנו, השאלה לובשת את 
הצורה הבאה: האם השגותיו של מרקס ב"לביקורת פילוסופיית 
המשפט של הגל" על המושאים החדשים (המעמדות החברתיים, 
היחס רכוש פרטידמדינה וכו'...) מוטטו את ההנחות התיאורטיות 
של פוירבאך? האם הנחות אלו הפכו מילים ריקות מתוכן? או 
שמא חשב מרקס על המושאים החדשים מתוך אותן הנחות? 
שאלה זו אפשרית בדיוק מכיוון שפרובלמטיקה של מחשבה לא 
מוגבלת לתחומם של מושאי הדיון, מכיוון שהיא אינה הפשטה של 
מחשבה כטוטליות, אלא המבנה הקונקרטי והמסוים של מחשבה 
ושל כל המחשבות שאפשר לחשוב מתוך אותה מחשבה. כך 
יכולה האנתרופולוגיה של פוירבאך להיות לא רק הפרובלמטיקה 
של הדת (מהות הנצרות), אלא גם זו של הפוליטיקה ("לשאלת 
היהודים", "כתב היד של 1843"), של ההיסטוריה ושל הכלכלה 
("כתבי היד של 1844"), וכל זאת מבלי שהיא מפסיקה להיות 
במהותה פרובלמטיקה אנתרופולוגית. כך אפילו כאשר חורגים 
מעבר למה שפוירבאך העלה על הכתב.'' אפשר בהחלט לחשוב 
שמעבר מאנתרופולוגיה דתית לאנתרופולוגיה פוליטית, ולבסוף 
לאנתרופולוגיה כלכלית, הוא מעבר חשוב מבחינה פוליטית. 
אפשר לחשוב שבגרמניה של שנת 1843 האנתרופולוגיה הייתה 
צורה אידיאולוגית מתקדמת. עם טענה כזו אני מסכים לגמרי. 
אלא שעצם השיפוט הזה מחייב אותו להכיר קודם לכן את טבעה 
של האידיאולוגיה המדוברת, כלומר להגדיר את הפרובלמטיקה 
הפועלת שלה. 

אין זה תוכנם הישיר של המושאים, אלא אופן ניסוח הבעיות 
שהוא במידה רבה המהות האידיאולוגית האחרונה של אידיאולוגיה. 
אם כך, אוסיף ואומר שפרובלמטיקה זו בעצמה אינה ניצבת ישירות 


2. השוו לפסקה המצוינת אצל הופנר: שם, עמ' 188. כמו כן, הערה 11 בעמ' 
4. 

לפתחו של ההיסטוריון, וזאת בשל סיבה טובה: באופן כללי 
הפילוסוף חושב אתה מבלי לחשוב עליה, ו"סדר הסיבות" של 
הפילוסוף לא חופף ל"סדר הסיבות" של הפילוסופיה שלו.י ניתן 
לומר שאידיאולוגיה (במובן המרקסיסטי הצר והמדויק של המונח, 
כלומר במובן שבו המרקסיזם אינו אידיאולוגיה) מתאפיינת מבחינה 
זו בדיוק בכך שהפרובלמטיקה שלה אינה מודעת לעצמה. מרקס 
אומר לנו, והוא חוזר על כך ללא הרף, שאסור להתייחס לתודעה 
העצמית של אידיאולוגיה כאל מהותה. בזאת הוא מתכוון, בין השאר, 
לכך שעוד לפני שהיא לא מודעת לבעיות הממשיות שהיא מבקשת 
לפתור (או מתחמקת מכך) האידיאולוגיה אינה מודעת בראש 
ובראשונה ל"הנחותיה התיאורטיות", כלומר לפרובלמטיקה שנמצאת 
בפעולה אך לא מודים בה. היא לא מודעת לפרובלמטיקה שמגדירה 
בתוך האידיאולוגיה את המשמעות ואת הדמות של הבעיות ושל 
הפתרונות. אכן, לא קוראים בדרך כלל את הפרובלמטיקה כמתוך 
ספר פתוח. יש לחלץ אותה ממעמקי האידיאולוגיה שבה היא קבורה 
ונמצאת בפעולה. לרוב יש לעשות זאת כנגד האידיאולוגיה עצמה, 
כנגד טענותיה והצהרותיה. אם נרצה להרחיק עד כדי כך, נצטרך 
כנראה להפסיק לבלבל בין הצהרות נאמנות למטריאליזם מפי 
"מטריאליסטים" מסוימים (קודם כול פוירבאך) לבין המטריאליזם 
עצמו. סביר שבעיות מסוימות יפתרו כך, ושבעיות ָּמָה אחרות 
ייעלמו. המרקסיזם עצמו יזכה כך בתודעה הולכת ומדויקת של 
הפרובלמטיקה שלו, כלומר של עצמו, וזאת בכתביו ההיסטוריים 
עצמם - דבר שהוא אחרי הכול בגדר חוב שלו, ואעיז אף לומר חובה. 

אסכם את המחשבות האלו. אם נרצה להבין התפתחות 
אידיאולוגית מסוימת, נצטרך להכיר ברמת האידיאולוגיה עצמה 


ד. סדר הסיבות (13480₪9 605 סואוס): הכוונה לסדרה כרונולוגית או היררכית 
של הוכחות או של עניינים עוקבים, כך שהאחד משתלשל מהשני באופן 
ברור. 

את השדה האידיאולוגי שבו מחשבה מופיעה ומתפתחת, ובה בעת 
לחשוף את האחדות הפנימית של המחשבה - את הפרובלמטיקה 
שלה. על מנת להכיר שדה אידיאולוגי יש להכיר קודם לכן את 
הפרובלמטיקות שמרכיבות אותו ואת אלו שמנוגדות לו. רק כאשר 
מעמידים את עצם הפרובלמטיקה של המחשבה הפרטית המדוברת 
ביחס לפרובלמטיקות של המחשבות ששייכות לשדה האידיאולוגי, 
ניתן לקבוע מהו ההבדל הייחודי שמבחין את המחבר ממחברים 
אחרים, כלומר ניתן להכריע האם הופיעה משמעות חדשה. כמובן 
שתהליך מורכב זה רדוף כולו על ידי ההיסטוריה הממשית, אך לא 
ניתן לומר הכול בבת אחת. 

ניתן לראות שמתודה זו מנתקת את קשריה הישירים עם ההנחה 
התיאורטית הראשונה של הביקורת האקלקטית. בה בעת היא 
כבר'' * מתנתקת גם מהאשליות של ההנחה השנייה, זו שמקימה 
בית דין חשאי של ההיסטוריה האידיאולוגית שבו הערכים והתוצאות 
מוגדרים עוד לפני שמתחילים לחקור. האמת של ההיסטוריה 
האידיאולוגית לא נמצאת לא בראשיתה (מקור) ולא בסופה (תכלית). 
היא נמצאת בעובדות עצמן, בכינון הנכרך של משמעויות, של 
תמות ושל מושאים אידיאולוגיים על גבי קרקעית סמויה של 
פרובלמטיקה; פרובלמטיקה שבעצמה מתהווה על קרקעית עולם 
אידיאולוגי "כרוך" ונע, שכפוף בעצמו להיסטוריה הממשית. ברור 
שאנו יודעים שמרקס הצעיר יהפוך למרקס, אך איננו רוצים לחיות 
יותר מהר ממנו. איננו רוצים לחיות במקומו, להתנתק במקומו או 
לגלות במקומו. לא נמתין לו מראש בסוף המסלול, כפי שממתינים 
לאצן, כדי לתת לו שמיכה להתעטף בה לאחר המרוץ - כי סוף- 


3. כבר, שכן ניתוק זה דורש שניקח ברצינות את ההיסטוריה הממשית; 
וזאת כדי שיושלם הניתוק עם כל תהליך השחרור. 

4. [הערה 34 חסרה במקור. היא מצוינת כאן וממוספרת כדי לשמור על 
התאמה בין מספרי ההערות במקור ובתרגום]. 

סוף זה נגמר, כי סוף"סוף הוא הגיע. רוּסו אמר שאמנות חינוכם של 
ילדים ומתבגרים מסתכמת בידיעה כיצד לבזבז זמן. אמנות הביקורת 
ההיסטורית מסתכמת אף היא בידיעה כיצד לבזבז מספיק זמן כדי 
שהיוצרים הצעירים יתבגרו. הזמן שבזבזנו הוא הזמן שאנו נותנים 
להם כדי לחיות. כאשר אנחנו מבינים את הקשרים, את הפניות, ואת 
התמורות אנו מבטאים בבירור את ההכרח של חייהם. ייתכן שבשדה 
זה אין שמחה גדולה יותר מאשר לחזות כך במסגרת חיים חדשים, 
לאחר שאלִי המקור והתכלית הודחו מכסאם, בהתהוותו של הכרח. 


(3) הבעיה ההיסטורית 


נדמה שההנחה השלישית של המתודה האקלקטית - כלומר 
שההיסטוריה של האידיאולוגיה מתנהלת כולה בתוך האידיאולוגיה 
- עוד נותרת תלויה באוויר. אנו מגיעים אליה עכשיו. 

צר לי על כך שפרט למאמר של טוליאטי ולזה של לפין, ומעל 
כולם הטקסט המצוין של הופנר," הותירו רוב המאמרים את 
השאלה הזו בצד, או שהתייחסו אליה רק בכמה פסקאות. 

בסופו של דבר, אף מרקסיסט לא יוכל לחמוק מהבעיה שכונתה 
לפני כמה שנים בעיית "הדרך של מרקס". הכוונה לבעיית היחס 
שהתקיים בין האירועים שבמחשבתו לבין ההיסטוריה הממשית, 
היסטוריה אחת אך כפולה, שהייתה הסובייקט האמיתי שלהם. יש 
אפוא להעלות מחדש היעדרות כפולה זו, ולשפוך אור על יוצריהן 
האמיתיים של המחשבות שהיו עד כה נטולות סובייקט. יש לשפוך 
אור על האדם הקונקרטי ועל ההיסטוריה הממשית שעומדים 
מאחורי המחשבות, שכן כיצד נוכל לתת דין וחשבון על הופעתן 
ועל התמורות שחלו בהן אם אין להן סובייקט אמיתי? 

אינני מציע לדון כאן באישיות של מרקס. אינני מציע לדון 


5. הופנר, שם, עמ' 188. 

במקור ובמבנה של אותו מזג תיאורטי יוצא דופן שהונע על 
ידי תשוקה עזה לביקורת, התעקשות שאינה יודעת פשרות על 
המציאות, וחוש לקונקרטי שהוא בגדר עילוי. מחקר על האישיות 
הפסיכולוגית של מרקס, על מקורותיה ועל ההיסטוריה שלה, 
יבהיר לנו בוודאי מהו אותו סגנון פעולה, המשגה וחקירה מדהים 
שמאפיין את כתבי השחרות שלו. נוכל לתפוס כך מהו המקור 
הרדיקלי של מפעלו (במובן שטבע סרטר: "הפרויקט היסודי" של 
מחבר), או לכל הפחות מהם מקורותיה של אותה דרישה והתעקשות 
עמוקה מאוד ומרחיקת לכת לאחוז במציאות. דרך דרישה זו ניתן 
לקבל מושג ראשוני על אודות ההמשכיות בהתפתחות של מרקס, 
המשכיות שלפין ניסה לחשוב, בחלקה, באמצעות המונח "נטייה". 
ללא מחקר מעין זה ייתכן שלא נוכל להבין בדיוק במה נבדל 
גורלו של מרקס מגורל רוב בני זמנו הניאו-הגליאנים. הרי הם 
יצאו מאותם מעגלים חברתיים, ואותן תמות אידיאולוגיות ובעיות 
היסטוריות עמדו בפניהם. מהרינג ואוגוסט קורנו סיפקו לנו את 
החומר לעבודה שראוי שנסיים. היא תאפשר לנו להבין כיצד יכול 
היה בן לבורגנות של אזור הריין להפוך לתיאורטיקן ולמנהיג של 
תנועת הפועלים באירופה של תקופת מסילות הברזל. 

אלא שלצד הפסיכולוגיה של מרקס, מחקר זה מוביל אותנו אל 
ההיסטוריה הממשית ואל מרקס שתפס אותה ישירות. אני עוצר 
כאן לרגע כדי להעלות את בעיית המשמעות של ההתפתחות של 
מרקס ואת בעיית ה"מנוע" שלה. 

נשאלת השאלה: כיצד התאפשרו התבגרותו של מרקס והתמורות 
שחלו בו? לשאלה זו מחפשת הביקורת האקלקטית תשובה שנותרת 
בחיק האידיאולוגיה עצמה. היא גם מספקת אותה ברצון. יאמרו, 
למשל, שמרקס ידע להבחין אצל הגל בין מתודה לבין תוכן, ושאת 
המתודה הוא יישם אחר כך על ההיסטוריה. ברצון יאמרו גם שהוא 
העמיד את המערכת ההגליאנית על הרגליים (הצהרה שאינה 
נטולת הומור, במובן מסוים, כאשר זוכרים שהשיטה ההגליאנית היא 

"מעגל של מעגלים"). יאמרו שמרקס הרחיב את המטריאליזם של 
פוירבאך והחיל אותו על ההיסטוריה, כאילו שמטריאליזם שתָחום 
לתְחום אחד אינו סוג חשוד מאוד של מטריאליזם. יאמרו שמרקס 
יישם את תיאוריית הניכור (של הגל או של פוירבאך) על עולם 
היחסים החברתיים, כאילו ש"יישום" כזה יכול לשנות את המשמעות 
היסודית של התיאוריה. יאמרו לבסוף, ובזאת מצוי העניין כולו, 
שהגותם של המטריאליסטים הוותיקים לא הייתה "עקבית" ושהגותו 
של מרקס דווקא כן הייתה עקבית. תיאוריה על אודות עקביות או 
העדרה שרודפת מחקרים רבים על ההיסטוריה האידיאולוגית של 
המרקסיזם, היא ממש פלא אידיאולוגי קטן שיוצר לשימוש עצמי 
בידי הפילוסופים של תקופת הנאורות. פוירבאך ירש אותה מהם, 
ואבוי, אף השתמש בה בצורה נהדרת! לבדה ראויה היא שיקדישו 
לה מסה, שכן היא עצם מהותו של האידיאליזם ההיסטורי. למעשה, 
ברור לגמרי שאילו הרעיונות היו מולידים זה את זה, אז כל הסטיות 
ההיסטוריות (והתיאורטיות) לא היו אלא טעויות בלוגיקה. 

אפילו אם צורות ביטוי כאלו מכילות אמת במובן מסוים,* הן 
נותרות עדיין, אם נקרא אותן מילה במילה, בכבלי האשליה שלפיה 


6. נגיד: אמת פדגוגית. "ההיפוך" המפורסם של הגל הוא למעשה ביטוי 
שמאפיין בדיוק את הצעד של פוירבאך. מבין ממשיכיו של הגל היה 
זה פוירבאך שהכניס אותו לשיח. ראוי במיוחד לציין שמרקס ניסח 
באידיאולוגיה הגרמנית את טיעוניו נגד פוירבאך, שנותר לטענתו בכבלי 
הפילוסופיה ההגליאנית ברגע שבו הוא התיימר "להפוך אותה". הוא תקף 
את עצם קבלת הנחות היסוד של הגל. הוא תקף את פוירבאך על כך 
שנתן תשובות שונות, אך לאותן שאלות עצמן. בניגוד לחיי היומיום, 
בפילוסופיה רק שאלות יכולות להיות לא במקומן. כאשר אנחנו משנים 
את השאלות, כבר אי"אפשר לדבר באמת על היפוך. אין ספק, אם נשווה 
בין הסדר היחסי החדש של השאלות והתשובות, לבין זה הישן, אפשר 
להמשיך ולדבר על היפוך. אך רק בתור אנלוגיה, שכן השאלות לא נותרו 
בעינן, והתחומים שהן מכוננות אינם בני השוואה. וזאת פרט, כאמור, 
להשוואה שמטרתה פדגוגית. 

התפתחותו של מרקס הצעיר התנהלה והוכרעה בתחום הרעיונות, 
ושהתפתחות זו יצאה אל הפועל בזכות העובדה שמרקס התעמק 
וחשב על הרעיונות שהעלו לפניו הגל, פוירבאך וכו'... נדמה 
כאילו טוענים שהרעיונות שהגל הוריש לאינטלקטואלים הגרמנים 
של 1840 אצרו בחובם, וזאת בניגוד למראית העין, אמת כלשהי; 
אמת מובלעת, אמת חבויה מאחורי וילאות ומסכות, אמת שהוסטה 
ממסלולה, אמת שמרקס הצליח לבסוף, לאחר שנים של מאמצים 
אינטלקטואליים ובזכות יכולותיו הביקורתיות, לחלץ מידיהם וכן 
לגרום להם להודות ולהכיר בה. לאמיתו של דבר, היגיון דברים זה 
מתחייב מתוך הרעיון המפורסם על אודות ה"היפוך", או על העמדת 
הפילוסופיה (או הדיאלקטיקה) ההגליאנית "על הרגליים". הוא 
מתחייב מכיוון שמדובר כאן למעשה רק בהיפוך - מעמידים ישר 
את מה שהיה הפוך. כאשר מסובבים משהו סיבוב מלא, ברור שטבעו 
לא משתנה וגם לא תוכנו! מי שעומד על הראש הוא אותו אדם שילך 
לבסוף על הרגליים! רק אם משתמשים במטפורה תיאורטית, אפשר 
לומר שפילוסופיה שהתהפכה שונה במשהו ממה שהייתה קודם לכן 
במצבה ההפוך. למען האמת, המבנה שלה, הבעיות שלה ומשמעותן 
ממשיכים להיות רדופים על ידי אותה פרובלמטיקה.'" נדמה שהיגיון 
הדברים הזה נמצא בפעולה בדרך כלל בטקסטים של מרקס הצעיר. 
נדמה שניתן לייחס לו אותו ברצון. 

אלא שאני חושב שהשקפה זו אינה עומדת בזיקה למציאות, 
ולא חשוב עם איזו אסמכתא היא מגיעה. אמת, אף אדם שיקרא 
את כתבי השחרות של מרקס לא יוכל שלא לחוש בעבודת הענקים 
התיאורטית שבמהלכה מרקס ביקר את הרעיונות שבהם נתקל. 
נדירים ההוגים שהפגינו מעלות רבות כל כך (חדות, קפדנות, 
חומרה) בטיפול ברעיונות. בשביל מרקס היו הרעיונות מושאים 
קונקרטיים שיש להעמיד למחקר על מנת לגזור מהם מעט אמת, 


7. השוו הערה 36. 

את האמת שלהם; בדיוק כפי שהפיזיקאי מטפל במושאיו. ראו איך 
טיפל מרקס ברעיון הצנזורה במאמרו על הצנזורה הפרוסית. ראו 
איך טיפל באותו הבדל, זניח למראית עין, שבין בולי-עץ ירוקים 
ויבשים במאמר על גניבת העץ, או בחופש העיתונות, הרכוש 
הפרטי, הניכור וכו'... הקורא נכנע בפני חומרת החשיבה הברורה 
ובפני כוח ההיגיון של הטקסטים של מרקס הצעיר. מובהקות 
זו מטה את הקורא באופן טבעי, והוא מאמין שהיגיון היצירה 
של מרקס הוא גם חשיבה הגיונית. הוא מאמין שמרקס אכן גזר 
מהעולם האידיאולוגי שעליו עבד אמת שהייתה אצורה בו. ושכנוע 
זה מתחזק עוד יותר בשל שכנועו הפנימי של מרקס שחודר לתוך 
מאמציו ולתוך התלהבותו - בקיצור, בגלל תודעתו. 

יש להיזהר שלא לחלוק עם ההשקפה האידיאליסטית של 
ההיסטוריה האידיאולוגית את אשליותיה הספונטניות. אלא 
שארחיק ואומר שיש להיזהר, ואולי אפילו ביתר שאת, שלא 
להיכנע לרושם שמתקבל מהטקסטים של מרקס הצעיר, ולחלוק 
עמו את תודעתו העצמית. אבל בשביל להבין זאת יש לדון קודם 
בהיסטוריה הממשית, כלומר לטפל "בדרך של מרקס" עצמה. 

אני חוזר כאן להתחלה. כן, צריך להיוולד יום אחד, איפשהו, 
ולהתחיל לחשוב ולכתוב בעולם נתון. עבור הוגה, עולם זה הוא 
במישרין עולם המחשבות החיות של זמנו, העולם האידיאולוגי 
שחשב בו לראשונה. אלא שאצל מרקס מדובר בעולם האידיאליזם 
הגרמני של שנות ה-30 וה-40, עולם שבו שולטות בעיותיו של 
האידיאליזם הגרמני, כמו גם מה שמכונה באופן מופשט "פירוקו של 
הגל". לא מדובר בסתם עולם. כן, אולם אמת כללית זו לא מספיקה. 
מעולם לא היה עולם שנדרס תחת רגליה של אידיאולוגיה כלשהי 
(במובנה הצר) כפי שנדרס עולם האידיאולוגיה הגרמנית. בכך 
אין אף עולם שיוכל לדמות לו. מעולם לא היה עולם שהיה רחוק 
יותר מהממשות הפועלת של ההיסטוריה. עד אותו זמן, מעולם לא 
היה באירופה האידיאולוגית עולם אפוף מיסטיקה ומנוכר יותר. 

העולם הזה היה העולם שבו מרקס נולד, ויצא לחשוב. השרירות 
שבהתחלה של מרקס היא אפוא אותה שכבה אידיאולוגית עצומה 
שתחתה נולד, אותה שכבה דורסת שממנה ידע לחלץ עצמו. בסופו 
של דבר הוא אכן נחלץ ממנה, ובדיוק בשל כך אנו מאמינים בקלות 
רבה מדי שהחירות שמרקס כבש לעצמו במאמצי גאון ובמפגשים 
מכריעים כבר הייתה כתובה על קיר העולם, ושהבעיה הסתכמה 
בלחשוב. בקלות רבה מדי אנו מאמצים את תודעתו של מרקס 
הצעיר. אנו עושים זאת מבלי להבחין שבמקורה הייתה תודעתו 
נתונה באותם כבלים פנטסטיים ובאשליותיהם. בקלות רבה מדי 
אנו משליכים על תקופה זו את תודעתו המאוחרת של מרקס, 
וכותבים את אותה היסטוריה ב"עתיד מוקדם" שכבר הזכרנו. וזאת 
בעוד שכלל לא מדובר בהשלכה של תודעה עצמית אחת על אחרת. 
מדובר ביישום עקרונות מדעיים של ידיעה היסטורית (ולא תוכן 
של תודעה עצמית אחרת), שנרכשו מאוחר יותר על ידי תודעה 
חופשית, על תוכן של תודעה משועבדת. 

בכתביו המאוחרים מרקס הראה היטב מדוע שכבה מופלאה זו 
השתייכה במובהק לגרמניה ולא לצרפת או לאנגליה. הייתה לכך 
סיבה כפולה: הפיגור ההיסטורי של גרמניה (פיגור כלכלי ופוליטי) 
ומצבם של המעמדות החברתיים שעמד בזיקה לפיגור. לאחר 
שעברה את רעידות האדמה של המהפכה הצרפתית ושל מלחמות 
נפוליאון, לא הצליחה גרמניה לממש את אחדותה הלאומית ואת 
המהפכה הבורגנית שלה. היה זה חוסר אונים היסטורי; חוסר אונים 
שהשאיר את חותמו על גרמניה של תחילת המאה ה-197. בהשלכותיה 
מרחיקות הלכת משלה "פטאליות" זו בכל ההיסטוריה הגרמנית 
של המאה ה-19, ואף מעבר לכך. בשל מצב זה, ששורשיו מגיעים 
עד מלחמת האיכרים, הייתה גרמניה בה בעת צופה ומושא עבור 
ההיסטוריה שהתרחשה בחוץ. חוסר האונים הגרמני כונן והשאיר את 
חותמו העמוק על האידיאולוגיה הגרמנית שהתגבשה במהלך המאות 
ה-18 וה-19. הוא הכריח את האינטלקטואלים הגרמנים "לחשוב את 

מה שהאחרים כבר עשו", וכן לחשוב בתנאי חוסר האונים שלהם. 
הם נאלצו לחשוב לפי צורות התקווה, הנוסטלגיה והאידיאליזציה 
שהיו שייכות באופן מובהק לשאיפות של המעגלים החברתיים 
שלהם (זעיר בורגנות של עובדי מדינה, פרופסורים, סופרים וכו'). 
הם נאלצו לחשוב מתוך נקודת המוצא של המושאים המידיים 
של השעבוד שלהם, ובייחוד הדת. התוצאה של כל אותם תנאים 
ודרישות היסטוריות הייתה ההתפתחות המופלאה של "הפילוסופיה 
האידיאליסטית הגרמנית", שבמסגרתה חשבו האינטלקטואלים 
הגרמנים את תנאיהם, בעיותיהם, תקוותיהם ואפילו את "פעילותם". 

לא מתוך שנינות בלבד הכריז מרקס שלצרפתים יש ראש פוליטי, 
לאנגלים ראש כלכלי ולגרמנים ראש תיאורטי. תת-ההתפתחות 
ההיסטורית של גרמניה הביאה בתמורה ל"התפתחות-יתר" 
אידיאולוגית ותיאורטית שלא הייתה דומה לה בארצות אירופה 
האחרות. אלא שהדבר החשוב הוא שהתפתחות תיאורטית זו הייתה 
התפתחות אידיאולוגית מנוכרת. לא היה לה יחס קונקרטי לבעיותיה 
ולמושאיה הממשיים. מנקודת המבט שמעניינת אותנו, זו הדרמה 
של הגל. הפילוסופיה שלו היא אכן האנציקלופדיה של המאה ה-18. 
היא פסגת כל הכרה שנרכשה ואפילו פסגת ההיסטוריה. אלא שצורת 
המחשבה הזאת "עיכלה" את כל מושאיה. עיכלה אותם אותה צורה 
מסוימת של חשיבה אידיאולוגית שאזקה בכבלים את האינטליגנציה 
הגרמנית כולה. כעת אפשר להבין מה יכול ומה חייב היה להיות תנאי 
היסוד לשחרורו של אינטלקטואל גרמני צעיר שמתחיל לחשוב בין 
שנות ה-30 וה-40 בגרמניה. התנאי היה גילויה מחדש של ההיסטוריה 
הממשית, גילויים של המושאים הממשיים מעבר לשכבה האידיאולוגית 
האדירה, שלא רק הפכה אותם לצללים אלא גם עיוותה אותם. מכאן 
מגיעה המסקנה הפרדוקסלית: על מנת להשתחרר מאותה אידיאולוגיה, 
מרקס היה חייב להכיר בכך שהתפתחות-היתר האידיאולוגית של 
גרמניה הייתה למעשה, ובה בעת, ביטוי לתת-ההתפתחות ההיסטורית 
שלה. הוא היה חייב להבין שיש לשוב אל מאחורי אותה "מנוסה 

קדימה" או התחמקות אידיאולוגית על מנת להגיע אל הדברים עצמם, 
לגעת בהיסטוריה הממשית, ולראות סוף-סוף פנים אל פנים את אותן 
ישויות שרדפו את ערפילי התודעה הגרמנית.** ללא אותה חזרה אחורה 
לא יהיה ניתן להבין את ההיסטוריה של השחרור האינטלקטואלי של 
מרקס הצעיר. ללא אותה חזרה אחורה לא יהיה ניתן להבין את יחסו 
של מרקס לאידיאולוגיה הגרמנית, במיוחד את יחסו להגל. ללא אותה 
חזרה אל ההיסטוריה הממשית (שגם היא, במידה מסוימת, חזרה 
אחורה) יישאר יחסו של מרקס הצעיר לתנועת הפועלים בגדר חידה 
מסתורית. 

אני מתעקש בכוונה על אותה "חזרה אחורה", שכן בקלות רבה 
מדי אנו מדברים במונחי ה"שימה-לעל" של הגל, פוירבאך וכו" 
בכך אנו מציעים לחשוב על מעין צורה מתמשכת של התפתחות. 


8. רצון זה להעלים כל אידיאולוגיה וללכת אל "הדברים עצמם", "לחשוף את 
הקיים" (מס![11םס 20 ם28801] ...501086 5806 זטל) הוא המניע שמאחורי כל 
הפילוסופיה של פוירבאך. המונחים שלו הם ביטויו הנוגעים ללב. הדרמה 
שלו היא בכך שהוא עשה את הפילוסופיה של כוונותיו, ושהוא נותר בכבלי 
אותה אידיאולוגיה שממנה רצה נואשות להיחלץ. הוא נותר בכבליה 
כאשר חשב על שחרור מהפילוסופיה הספקולטיבית בעזרת המושגים 
והפרובלמטיקה של אותה הפילוסופיה. היה צורך "להחליף יסוד". 

ה. שימה-לעל (8:90(0000ק46). בזמן כתיבת הספר בשביל מרקס נהוג היה 
לתרגם לצרפתית את המושג ההגליאני שפטסטווט בעזרת המונח 
+מסוה85%0ק46, שמובנו הרגיל הוא "עקיפה" או "חריגה מעבר". במונח זה 
השתמש ז'אן היפוליט בתרגומו משנת 1941 לפנומנולוגיה של הרוח, ובו 
משתמש גם אלתוסר כאשר הוא מבקש לציין המושג ההגליאני, שמציין 
את המהלך הבסיסי של התנועה הדיאלקטית - התפתחות בצורת שלילה 
המשמרת את מה שנשלל אצל השולל, תוך כדי שהיא מעלה את שניהם 
לרמה גבוהה יותר. המושג הצרפתי 4608530001 יתורגם, לפיכך, בעזרת 
המונח "שימה-לעל", שחודש על ידי ירמיהו יובל, כדי לתרגם את המונח 
ההגליאני. עם זאת, כאשר אלתוסר משתמש בפועל 4608589 בהקשרים 
אחרים, הוא יתורגם לפי ההקשר (כאשר ראיתי צורך בכך, כלומר כאשר 
ניכר כפל משמעות, הוספתי את התיבה :4608356 בסוגריים מרובעים). 

לכל הפחות, אנו מציעים לחשוב על התפתחות שאף את עצם 
קטיעותיה יש לחשוב (בדיוק דרך מודל הדיאלקטיקה ההגליאנית 
של ה-"שמטסטוווט\/) במסגרת אותו יסוד של המשכיות שמתבסס על 
עצם המַשַ של ההיסטוריה (של מרקס ושל זמנו). כל זאת בעוד 
שהביקורת על היסוד האידיאולוגי היא ברובה חזרה אל המושאים 
האותנטיים שקדמו (לוגית והיסטורית) לאידיאולוגיה שחשבה 
והקיפה אותם. 

אבקש להדגים את אותה חזרה אחורה בעזרת שתי דוגמאות. 

הראשונה עוסקת ביוצרים שהגל "עיכל" את החומר שלהם. 
מדובר בין השאר בכלכלנים האנגלים, בפילוסופים ובפוליטיקאים 
הצרפתים, ובמאורעות ההיסטוריים שאת משמעותם הוא פירש 
- בראש ובראשונה המהפכה הצרפתית. כאשר ב-1843 קרא 
מרקס לראשונה את הכלכלנים האנגלים, כאשר התחיל ללמוד 
את מקיאבלי, מונטסקייה, רוסו, דידרו וכו', כאשר למד את 
ההיסטוריה הקונקרטית של המהפכה הצרפתית,' הוא לא עשה 
זאת כדי לשוב למקורות קריאתו של הגל, ולא בשביל לאמת 
את הגל אל מול מקורותיו. בדיוק להיפך, היה זה כדי לגלות 
את המציאות של המושאים שהגל ניכס כדי לכפות עליהם את 
המשמעות של האידיאולוגיה שלו. חזרתו של מרקס אל התוצרים 
התיאורטיים האנגליים והצרפתיים של המאה ה-18 הייתה במידה 


9. קטעים מצוינים על עניין זה אצל לפין, שם, עמ' 61-60. עם זאת, 
"ההתנסויות" האינטלקטואליות של מרקס אינן מצליחות למלא את 
מושג ה"נטייה", שבעזרתו מבקש לפין לתת עליהן את הדעת (הוא רחב 
ומופשט מדי עבורן. עוד במהלך ההתפתחות משתקף בו סופה). לעומת 
זאת, אני מסכים לחלוטין עם הופנר (שם, עמ' 187-186): "לא בעזרת 
מניפולציות על הדיאלקטיקה ההגליאנית הגיע מרקס לפתרון, אלא 
בעיקר על בסיס חקירות קונקרטיות בהיסטוריה, בסוציולוגיה ובכלכלה 
מדינית [...] הדיאלקטיקה המרקסיסטית נולדה ברובה על קרקע חדשה, 
שאותה ניקה ופתח מרקס לתיאוריה [...] מרקס והגל לא שאבו מאותם 
המקורות". 

רבה מאוד באמת חזרה אל מאחורי הגל, אל עצם המושאים 
במציאותם. "חריגה זו מעבר" [0081ג45%0ק46] להגל אינה בשום 
אופן קמטטסווגו\ במובן ההגליאני, כלומר הבעת האמת של הגל. 
אין זו שימה-לעל של הטעות לעבר האמת שלה. להיפך, מדובר 
בחריגה מעבר לאשליה ולעבר המציאות. ליתר דיוק, מדובר 
בהתנדפות האשליה וחזרה אחורה מהאשליה שנעלמה לעבר 
המציאות. כך, אין כבר שום משמעות למונח "שימה-לעל" 5% 
מרקס מעולם לא התכחש להתנסות, המכריעה עבורו, בגילויה 
הישיר של המציאות דרך אלו שחיו אותה ישירות ושנתנו עליה 
את הדעת בעיוותים מעטים ככל האפשר. היו אלה הכלכלנים 


0. על מנת שתהיה משמעות למונח "שימה-לעל" במובנו ההגליאני, אין 
די בכך שנחליף אותו במושג ה"השלילה שמכילה בתוך עצמה את מה 
שנשלל" כדי להנכיח את הקרע שבתהליך השימור. כל זאת מכיוון 
שקרע זה בשימור מניח מראש את הישארות והתמשכות העצם בתוך 
התהליך. המשכיות זו מתורגמת בדיאלקטיקה ההגליאנית דרך המעבר 
מ"כשלעצמו" ל"בשביל עצמו" ולאחר מכן ל"כשלעצמו ובשביל עצמו" 
וכו'... אלא שהעניין הוא להעמיד בסימן שאלה את אותה המשכיות 
של העצם בתהליך שאוצר בפנימיותו את גרעין עתידו. השימה-לעל 
ההגליאנית מניחה שהצורה המאוחרת של התהליך היא ה"אמת" של 
צורתו המוקדמת. אלא שמתוך עמדתו של מרקס, מתוך כל ביקורת 
האידיאולוגיה שלו, מתחייב ההפך. מתחייב ממנה שהמדע (שתופס את 
המציאות) הוא ניתוק, מעצם מובנו, מהאידיאולוגיה. המדע קם על שטח 
אחר. הוא מתכונן מתוך שאלות חדשות, ומנסח שאלות אחרות על 
אודות המציאות מאשר אלו שמנסחת האידיאולוגיה. או, ומדובר באותו 
דבר למעשה, מתחייב מעמדתו של מרקס שהמדע מגדיר את המושא 
שלו באופן שונה מאשר האופן שבו מגדירה האידיאולוגיה. בשום פנים 
ואופן ותחת שום מסגרת לא יוכל המדע להיחשב כך בתור האמת של 
האידיאולוגיה במובן הגליאני. אם נרצה למצוא למרקס אבות פילוסופיים 
בעניין זה, עדיף לפנות, לא להגל, אלא לשפינוזה. בין ההכרה מהסוג 
הראשון והשני שפינוזה מציע יחס שמניח בישירותו ניתוק רדיקלי (אם 
מתעלמים מהטוטליות שבאל). גם אם הסוג השני מאפשר להבין את 
הראשון, הוא לא האמת שלו. 

האנגלים (היה להם ראש כלכלי מכיוון שאצלם הייתה כלכלה!6) 
והפילוסופים והמדינאים הצרפתים (היה להם ראש פוליטי מכיוון 
שאצלם הייתה פוליטיקה!) של המאה ה-18. וכפי שניתן לראות 
למשל בביקורת שלו על התועלתנות הצרפתית (שחסרה לדידו 
בדיוק את אותה זכות-היתר שבהתנסות הישירה),'* מרקס היה 
רגיש בצורה יוצאת דופן ל"התרחקות" האידיאולוגית שנגרמת 
מהיעדר זה. התועלתנים הצרפתים עשו תיאוריה "פילוסופית" 
מיחס כלכלי של תועלת, שימוש וניצול. לעומת זאת, הכלכלנים 
האנגלים תיארו את המכניזם ממש שהם ראו בפעולה במציאות 
האנגלית. נדמה לי שלא יהיה ניתן לפתור את בעיית היחס בין 
הגל למרקס מבלי לקחת ברצינות את הפער בין נקודות המבט. לא 
יהיה ניתן לפתור אותו מבלי להיווכח שחזרה אחורה זו העמידה 
את מרקס על אדמה חדשה ובתחום חדש, שאינו תחומו של הגל. 
את שאלת משמעות ההלוואות שלווה מרקס מהגל, את שאלת 
משמעות המורשת ההגליאנית אצל מרקס, ובמיוחד את שאלת 
משמעות הדיאלקטיקה, יש לשאול מתוך "החלפת יסוד" זו 32 


1. השוו האידיאולוגיה הגרמנית, בתוך: כתביו הפילוסופים של מרקס, כרך 
4, הוצאת קוסט, עמ' 58-41 "התיאוריה, שנותרה אצל האנגלים בגדר 
רישום פשוט של עובדות, הפכה אצל הצרפתים למערכת פילוסופית" 
(עמ' 48). 

2. השוו הופנר, שם, עמ' 187-186. עוד על המונח "חזרה אחורה". רק 
בתור מטפורה, מן הסתם, ניתן להבין מונח זה כהפך הגמור של ה"שימה- 
לעָל". לא מחליפים כאן הבנה של אידיאולוגיה דרך סופה בסוג מסוים 
של הבנה דרך המקור. בשימוש במונח זה, רציתי רק לציין כיצד במסגרת 
התודעה האידיאולוגית של מרקס הצעיר הופיעה הדרישה הביקורתית 
והמופתית הבאה - ללכת אל המקורות שעליהם דיבר הגל (פילוסופים 
פוליטים מצרפת, כלכלנים מאנגליה, מהפכנים וכו'"...). אולם אצל מרקס 
עצמו מסתיימת "חזרה אחורה" זו בסילוק מראית העין הרטרוספקטיבית 
שמתלווה למחקרו של המקורי בצורתו כמקור. היא מסולקת כאשר מרקס 
שב אל ההיסטוריה הגרמנית עצמה כדי להרוס את האשליה בדבר "הפיגור" 
שלה, כלומר כדי לחשוב אותה במציאותה, מבלי למדוד אותה לפי אמות 

דוגמה נוספת. ההגליאנים הצעירים התחבטו בתוך דמותו 
של הגל שהם יצרו בעצמם במטרה לענות על צרכיהם. הם שאלו 
אותה אז בלי הרף את השאלות שהציב בפניהם הפיגור ההיסטורי 
הגרמני של זמנם בהשוואה למצב בצרפת או באנגליה. תבוסתו של 
נפוליאון לא השפיעה למעשה באופן משמעותי על הפער ההיסטורי 
בין גרמניה לבין המדינות הגדולות של אירופה המערבית. 
האינטלקטואלים הגרמנים של השנים 1830 עד 1840 הביטו על 
צרפת ועל אנגליה כעל ארצות של חירות ותבונה, במיוחד לאחר 
מהפכת יולי ולאחר הרפורמה בסדרי ההצבעה באנגליה משנת 
2. שוב, מכיוון שלא חוו את השינויים האלה, הגרמנים חשבו 
את מה שהאחרים עשו. אלא שהם חשבו בתוך הפילוסופיה. כך 
הפכו בעיניהם החוקה הצרפתית והחוק האנגלי לשלטון התבונה, 
וממנה הם ציפו, בראש ובראשונה, למהפכה הליברלית הגרמנית.% 
כאשר הכישלון של 1840 חשף את חוסר האונים של התבונה 
(הגרמנית) כשהיא לבדה, הם פנו לעזרה מבחוץ. או אז אפשר 
לראות אצלם את הופעתו של הרעיון הנאיבי והמרגש כל כך, 
שממש מתוודה על פיגורם ועל האשליות שלהם, אך עושה זאת 
בחיק האשליה עצמה. כך הם מצהירים שהעתיד שייך לאיחודן 
המיסטי של צרפת וגרמניה. איחוד של החוש הפוליטי הצרפתי 
ושל התיאוריה הגרמנית.* המציאויות שהם תפסו ועיוותו דרך 
הסכמה האידיאולוגית שלהם, דרך הפרובלמטיקה המיוחדת להם, 


המידה של מודל חיצוני כאילו היו אמות המידה שלה. חזרה אחורה זו היא, 
אם כך, פתיחה עדכנית, אחיזה מחודשת והשבה של המציאות על כנה. 
אותה מציאות שגנבה האידיאולוגיה ושינתה את פניה לבלי הכר. 

3. זהו השלב ה"ליברלי" של ההגליאנים הצעירים. ראו קורנו, שם, פרק 4, 
עמ' 132 ואילך. 

4. רעיון שפותח ברובו על ידי הניאו-הגליאנים. השוו פוירבאך, תזות 
לעת-עתה לרפורמה של הפילוסופיה, הוצאת ע.זע, פסקה 6 ו477, עמ' 
6. 

רדפו את האינטלקטואלים הגרמנים.* וכאשר ב-1843 החליט מרקס 


5. פרובלמטיקה זו מחייבת מיסודה את עיוותן של בעיות היסטוריות ממשיות 
לכדי בעיות פילוסופיות. הבעיה הממשית של המהפכה הבורגנית, של 
הליברליזם הפוליטי, של חופש העיתונות, של הסוף לצנזורה, של המאבק 
בכנסייה וכו' מותקת ומתורגמת לכדי בעיה פילוסופית. היא מתורגמת 
לכדי בעיה של שלטון התבונה, שאת ניצחונה ההיסטוריה אמורה להבטיח 
על אף מראית העין של המציאות. סתירה זו בין התבונה, שהיא מהותה 
הפנימית ותכליתה של ההיסטוריה, לבין המציאות של ההיסטוריה 
העכשווית, היא"היא הבעיה היסודית של הניאו-הגליאנים. ניסוח זה של 
הבעיה (של הפרובלמטיקה) מכריע ומושל מן הסתם בפתרונות שניתנים 
לה. אם התבונה היא תכלית ההיסטוריה ומהותה, אזי מספיק שנזהה 
וננכיח אותה עד וכולל מראית העין שנדמה כי הייתה מנוגדת לה. הפתרון 
כולו מצוי אפוא בכל יכולתה הביקורתית של הפילוסופיה שצריכה להפוך 
פרקטית תוך כדי העלמת סטיות ההיסטוריה בשם האמת שלה. שכן, 
הוקעת רגעי היעדר-התבונה שבהיסטוריה אינה אלא הכרזה על עצם טבעם 
התבוני שנמצא בפעולה אפילו בהם. לפיכך, המדינה היא האמת בפועל, 
גלגולה של האמת ההיסטורית. מספיק שנשנה אותה ונהפוך אותה לאמת. 
בשל כך, מצטמצם לבסוף הפרקסיס לכדי ביקורת פילוסופית ותעמולה 
תיאורטית - מספיק שנוקיע את רגעי היעדר-התבונה על מנת שאלו יפנו 
את מקומם; מספיק שנדבר תבונה כדי שהיא תסלק אותם. הכול תלוי, אם 
כך, בפילוסופיה, שהיא במובהק ראשה וגופה של המהפכה (אחרי שנת 
4 היא תהיה רק הראש... הגוף יהיה צרפתי). עד כאן בנושא הפתרונות 
הדרושים לפי אופן ניסוח זה של הבעיה היסודית. אולם הנקודה הבאה 
מבהירה אלף מונים טוב יותר אפילו את הפרובלמטיקה הזו. כאשר משווים 
את הפרובלמטיקה לבעיות הממשיות שהציבה ההיסטוריה בפני הניאו- 
הגליאנים, מגלים שגם אם היא אכן נותנת תשובות לבעיות ממשיות, היא 
אינה עומדת בזיקה נכונה לאף אחת מהן. שום דבר לא אמור ביחס שבין 
התבונה והיעדרה. היעדר-התבונה אינו היעדר-תבונה ואינו מראית עין. 
המדינה אינה חירות בפועל וכו'... כלומר, אידיאולוגיה זו נותנת את הדעת, 
למראית עין, על מושאים אלו דרך הבעיות שהיא מנסחת, אלא שאותם 
מושאים אינם מיוצגים, אפילו לא במציאותם ה"ישירה". בסופה של 
השוואה זו, קורסים לא רק הפתרונות שסיפקה האידיאולוגיה לבעיות שלה 
(פתרונות שאינם אלא בעיותיה כאשר הן משתקפות בתוך עצמן), אלא 
גם הפרובלמטיקה עצמה קורסת - מה שמופיע הוא העיוות האידיאולוגי 

לבסוף לעזוב לצרפת מכיוון שלא הצליח ללמד את הגרמנים חירות 
ותבונה, הרי שבמידה רבה הוא נסע בעקבות מיתוס. הוא הגיע כדי 
לחפש את המיתוס שלו בצרפת, כפי שיכלו לעשות לפני כמה שנים 
מרבית הסטודנטים שהגיעו מהמדינות הכבושות ומהקולוניות.% 
אלא שאז התגלה דבר-מה יסודי: צרפת ואנגליה אינן המיתוס 
שלהן. המציאות הצרפתית התגלתה וכן המציאות האנגלית. התגלו 
השקרים של הפוליטיקה הטהורה. התגלתה מלחמת המעמדות. 
התגלו הקפיטליזם בשר ודם והפרולטריון המאורגן. חלוקת עבודה 
יוצאת דופן גרמה לכך שמרקס יגלה את המציאות בצרפת ואנגלס 
את זו שבאנגליה. גם כאן צריך לדבר על חזרה אחורה (ולא על 
"שימה-לעל"), כלומר על חזרה מהמיתוס למציאות, על התנסות 
פועלת שקרעה את מסך האשליות שמאחוריו חיו מרקס ואנגלס 
מחמת ההתחלה שלהם עצמם. 

אלא שחזרה אחורה זו, מהאידיאולוגיה אל המציאות, התחילה 
להשתלב בגילויה של מציאות חדשה באופן רדיקלי; מציאות שמרקס 
ואנגלס לא מצאו אף לא הד קלוש שלה בטקסטים של "הפילוסופיה 
הגרמנית". בצרפת מרקס גילה את מעמד הפועלים המאורגן, 
ובאנגליה גילה אנגלס את הקפיטליזם המפותח ומלחמת מעמדות 
שצייתה לחוקים משלה וויתרה על הפילוסופיה ועל הפילוסופים * 

גילוי כפול זה מילא תפקיד מכריע בהתפתחות האינטלקטואלית 


במלואו. המיסטיפיקציה של הבעיות ושל המושאים. או אז מבינים למה 
התכוון מרקס כאשר דיבר על ההכרח לנטוש את שדה הפילוסופיה של הגל, 
שכן "המיסטיפיקציה מצויה לא רק בתשובות שלה, אלא כבר בשאלות". 

6. השוו "מכתב לרוגה" (ספטמבר 1843). כתביו הפילוסופיים של מרקס, עמ' 
5. 

7. השוו מאמרו של אנגלס מ18447, "667 6108 תסתו6 20 886החנז 
810606 סופא" [ראשי פרקים לביקורת הכלכלה הלאומית|; מאמר 
זה, שנוטים להפחית בחשיבותו, השפיע על מרקס עמוקות וכונה בפיו 
אחר כך "גאוני". 

של מרקס הצעיר: הגילוי, מאחורי האידיאולוגיה המעוותת, של 
המציאות שעליה דיברה - והגילוי, מעבר לאידיאולוגיה בת-זמנו, 
של מציאות חדשה שעליה לא ידעה דבר. מרקס הפך לעצמו תוך 
כדי שנתן את הדעת על המציאות הכפולה הזו באמצעות תיאוריה 
חמורה ותוך החלפת היסוד. הוא הפך לעצמו תוך כדי כך שנתן 
את הדעת על האחדות ועל המציאות של יסוד חדש זה. כמובן 
שעלינו להבין שאי-אפשר להפריד תגליות אלו מניסיונו האישי 
הכולל של מרקס ומההיסטוריה הגרמנית שחי ישירות. וזאת 
מכיוון שבכל זאת התרחש משהו בגרמניה. לא שמעו שם רק את 
ההד העמום של מאורעות מבחוץ. המחשבה שהכול קורה בחוץ 
וכלום לא קורה בפנים הייתה בעצמה אשליה של ייאוש ושל 
חוסר-סבלנות. שכן היסטוריה שנכשלת, שעומדת במקום וחוזרת 
על עצמה היא עדיין היסטוריה (והרי אנו יודעים על כך דבר או 
שניים). כל הניסיון התיאורטי והפרקטי שעליו דיברתי היה מקופל 
למעשה בגילויה הניסיוני והמתקדם של המציאות הגרמנית עצמה. 
ב"1840, כאשר וילהלם פרידריך הרביעי הפסבדודליברל הפך רודן, 
האכזבה ריסקה את המערכת התיאורטית שהורכבה מתקוותיהם של 
הניאו"הגליאנים. מהפכת התבונה של עיתון הריין נכשלה. הגורמים 
הבורגניים הגרמניים, שתחילה תמכו במרקס, נטשו אותו. הוא 
נרדף ויצא לגלות. כל זה לימד את מרקס, בעובדות ובמעשים, 
את מה שהסתירה אותה "דלות גרמנית" מפורסמת, אותה "בורות" 
שהוקעה בזעם מוסרי ואפילו אותו זעם מוסרי עצמו. היא הסתירה 
מצב היסטורי קונקרטי (שלא היה בגדר אי-הבנה כל עיקר) של 
יחסי מעמד עיקשים ואכזריים. היא הסתירה רפלקסים של ניצול 
ופחד, שהיו חזקים בקרב הבורגנות הגרמנית יותר מכול תוכחות 
התבונה. או אז הכול התמוטט, ומרקס גילה סוף-סוף את מציאותה 
של אותה עכירות אידיאולוגית שעיוורה אותו קודם. מרקס חש 
שעליו להפסיק להשליך את המיתוסים הגרמניים על מציאות 
חיצונית, ולהכיר בכך שהמיתוסים הללו חסרי משמעות לא רק 

מחוץ לגרמניה, אלא אף בתוכה, בתוך גרמניה עצמה, שערסלה כך 
את השעבוד שלה בחלומות. הוא היה מוכרח להכיר בכך שלהיפך, 
יש להקרין על גרמניה את האור של הניסיון שנרכש מחוצה לה על 
מנת שנוכל לראות אותה באור יום מלא. 

אני מקווה שברור כעת שיש לוותר על המחשבה במונחי 
"שימהדלעַל" לטובת מחשבה במונחי תגליות, וזאת אם ברצוננו 
לתת באמת את הדעת על התהוותה הראשונית והדרמטית של 
המחשבה של מרקס. יש לוותר על רוח הלוגיקה של הגל שטומן 
בחובו מושג ה"שימה-לעל" (פמטסטמוט1). אותו מושג תמים אך 
אפל וערמומי, שאינו אלא הציפייה הריקה לתכליתו שלו עצמו 
באשליית האימננטיות של האמת. יש לוותר על רוח הלוגיקה הזאת, 
על מנת לאמץ לוגיקה של ניסיון פועל ושל פריצה אמיתית, ששמה 
קץ לאשליות האימננטיות של האידיאולוגיה. בקיצור, יש לוותר 
עליה על מנת לאמץ לוגיקה של התפרצות ההיסטוריה הממשית 
בתוככי האידיאולוגיה עצמה, ולהעניק בכך סוף-סוף משמעות 
פועלת לסגנון האישי של הניסיון של מרקס. דבר זה חיוני לנקודת 
המבט המרקסיסטית שדורשת להעניק משמעות לאותה רגישות 
יוצאת דופן לקונקרטי, שהקנתה לכל אחד ממפגשיו של מרקס עם 
המציאות את אותו כוח של שכנוע ושל התגלות.% 


8. אין להבין את הדיבור על לוגיקה של פריצה כניסיון להתוות פילוסופיה 
של המצאה, כפי שעשה למשל ברגסון. שכן הפצעה זו אינה ביטוי 
ומימוש של מהות ריקה כלשהי, של חירות או בחירה. להיפך, היא 
אינה אלא תוצר של תנאיה האמפיריים. אוסיף ואומר שעצם התפיסה 
של מרקס ביחס לההיסטוריה של האידיאולוגיות זקוקה ללוגיקה הזו. 
שכן מדברים אלו נגזרות לבסוף מסקנות ביחס להיסטוריה הממשית של 
תגליותיו של מרקס שמעמידות את ההיסטוריה האידיאולוגית בעצמה 
בסימן שאלה. כאשר ברור שהטענה האימננטיסטית של הביקורת 
האידיאליסטית הופרכה; כאשר ברור שההיסטוריה האידיאולוגית אינה 
העיקרון שממנו יש להבין אותה עצמה; כאשר תופסים שניתן להבין 
את ההיסטוריה האידיאולוגית אך ורק דרך ההיסטוריה הממשית, שזו 

אינני יכול להתיימר לתת כאן לא כרונולוגיה ואף לא 
דיאלקטיקה של אותו ניסיון פועל, שאיחד ביישות ייחודית 
המכונה מרקס הצעיר את הפסיכולוגיה של אדם אחד ואת 
ההיסטוריה העולמית כדי ליצור בו את התגליות שמהן אנו חיים 
גם היום. על אותו ניסיון יש לקרוא לפרטיו בכתביו של "אבא" 
קורנו, שכן איש מלבדו לא עשה את אותה עבודה חיונית (מלבד 
מהרינג, שהיה חסר גם את הלמדנות של קורנו וגם את המידע 
שעמד לרשותו). מכאן אני יכול להבטיח בנחת שזמן רב עוד 
נעסוק בקריאה זו, שכן אין דרך גישה למרקס הצעיר זולת זו של 
ההיסטוריה האמיתית שלו. 

אני מקווה ששפכתי לפחות קצת אור על היחס יוצא הדופן שבין 
המחשבה המשועבדת של מרקס הצעיר לבין המחשבה החופשית 
של מרקס, בכך שהראיתי דברדמה שנוטים להזניח. כלומר, מאיזו 
נקודת התחלה שרירותית (מבחינת לידתו) היה עליו לצאת, 
ואיזו שכבת אשליות עצומה היה עליו לצלוח לפני שאפשר 
יהיה בכלל לתפוס שהיא קיימת. כאשר בוחנים התחלה זו, ברור 


האחרונה מגיחה ומסבירה את התצורות של הראשונה, את עיוותיהן 
ואת השינויים המבניים שלהן - אזי יש לתהות מה עוד נותר מאותה 
היסטוריה אידיאולוגית בתור היסטוריה, ולהודות שלא נותר דבר. מרקס 
אמר ש"המוסר, הדת, המטאפיזיקה וכל שאר האידיאולוגיה וצורות 
התודעה שעומדות בזיקה אליהן, לא יכולות עוד לשמור על מראית עין 
של עצמאות. אין להן היסטוריה ואין להן התפתחות זולת זו של בני 
האדם שמפתחים את דרכי הייצור והחליפין החומריים שלהם, ומשנים, 
תוך כדי שהם משנים את המציאות שלהם, גם את מחשבותיהם ואת 
תוצרי מחשבותיהם" (האידיאולוגיה הגרמנית, ברלין: מהדורת דיץ, 1853, 
עמ' 23 |בעברית השוו מרקס, כתבי שחרות, עמ' 233]). כדי לשוב לנקודת 
ההתחלה, אומר שלא ניתן לעשות "היסטוריה של הפילוסופיה" ב"עתיד 
מוקדם", לא רק מכיוון שעתיד מוקדם כזה אינו קטגוריה שמאפשרת 
להבין את ההיסטוריה, אלא גם - ושתי הסיבות הללו הן למעשה סיבה 
אחת - מכיוון שההיסטוריה של הפילוסופיה, במובנה הצר והמדויק, 
פשוט אינה קיימת. 

שבמובן מסוים אי"אפשר בשום פנים ואופן לומר ש"נעוריו של 
מרקס שייכים למרקסיזם". נוכל לומר זאת רק במובן שבו אכן 
ניתן להסביר את התפתחותו של מרקס הצעיר כאשר מיישמים 
עליה את העקרונות של המטריאליזם ההיסטורי, בדיוק כפי 
שאפשר להסביר כל תופעה היסטורית אחרת. נכון, נעוריו של 
מרקס מובילים למרקסיזם, אך זאת רק במחיר של קריעה מופלאה 
מהמקורות שלהם, במחיר של מאבק גיבורים באשליות שבהן הזינה 
אותו ההיסטוריה הגרמנית שבה נולד, ובמחיר של תשומת לב חדה 
למציאויות שכוסו באשליות אלו. אם "הדרך של מרקס" היא מופת, 
אין זה בשל מקורותיה או הנסיבות שלה, אלא בשל הרצון העז 
להשתחרר מהמיתוסים שהוגשו לו בתור אמת, ובשל התפקיד של 
הניסיון ההיסטורי שטלטל וסילק אותם. 

נקודה אחרונה, ברשותכם. גם אם הפרשנות הזאת מאפשרת 
קריאה טובה יותר של כתבי השחרות; גם אם היא מבהירה את 
האלמנטים התיאורטיים לפי אחדותה העמוקה של המחשבה 
(הפרובלמטיקה שלה) ואת התהוותה של פרובלמטיקה זו לפי כל 
מה שרכש מרקס בניסיונו הפועל (ההיסטוריה שלו: התגליות שלו), 
ובכך מאפשרת לנו לסתום את הגולל על כל אותם דיונים חבוטים 
שתוהים האם מרקס הוא כבר מרקס, או שמא עדיין פוירבאכי, או 
שהוא כבר מעבר לו; כלומר, גם אם היא אכן מאפשרת לנו להגדיר 
בכל רגע ורגע בהתפתחותו של מרקס את משמעותם החיצונית 
והפנימית של האלמנטים המידיים של מחשבתו; גם אם היא אכן 
מצליחה בכל אלה, הרי שפרשנות זו עדיין מותירה מאחוריה שאלה 
לא פתורה, או ליתר דיוק, היא מעלה שאלה נוספת. היא מעלה את 
שאלת ההכרח שבהתחלה של מרקס כאשר מביטים עליה מנקודת 
המבט של התוצאה הסופית. 

נדמה שמרקס נחלץ מההתחלה שלו, כלומר חצה והעלים את 
אותו עולם כבד ומעיק מאין כמותו שעטף אותו, מתוך הכרח 
שנושא לא רק משמעות שלילית (היחלצות מהאשליות), אלא 

גם משמעות מסוג המכונן, וזאת על אף האשליות עצמן. אפשר 
בהחלט לחשוב שגילוי המטריאליזם הדיאלקטי היה "באוויר", 
ושמבחינות רבות מרקס השקיע מאמצים תיאורטיים אדירים 
במטרה להגיע למציאות ולהשיג אמיתות שכבר היו ידועות 
בחלקן. הייתה אמורה להיות, אם כך, "דרך קצרה" אל התגלית 
(זו של אנגלס במאמר משנת 1844 למשל,* או זו שאת עקבותיה 
מרקס העריך כל כך אצל דיצגן [חסקשפוכ]) לצד ה"דרך ארוכה" 
שבה צעד מרקס עצמו. אם כן, מה הוא הרוויח מאותה "דרך 
ארוכה" תיאורטית שכפתה עליו ההתחלה שלו? איזה יתרון יש 
בהתחלה שהייתה רחוקה כל כך מהסוף, בשהייה ארוכה כל כך 
בתוך הפשטות פילוסופיות, בנדודים דרך כל אותם המרחבים 
כדי לשוב ולמצוא את המציאות? ללא ספק אפשר לומר שמרקס 
השחיז כך את רוחו הביקורתית כאדם, שהוא סיגל כך לעצמו 
את אותו "חוש קליני" יחיד במינו שהיה ער למלחמת המעמדות 
ולאידיאולוגיות. אפשר להמשיך ולמנות, וזאת בקשר מובהק 
להגל, את החוש והיכולת המעשית לערוך הפשטה (חוש חיוני 
לייסודה של כל תיאוריה מדעית), ואת החוש והיכולת המעשית 
לערוך סינתזה תיאורטית, לעקוב אחר לוגיקה של תהליך אשר 
את ה"מודל" המופשט וה"טהור" שלו סיפקה לו הדיאלקטיקה 
ההגליאנית. אני מציין אבני דרך אלו מבלי שאוכל עדיין לענות 
על השאלה, אך בהינתן התקדמות של כמה מחקרים שמתנהלים 
כעת, נוכל אולי להגדיר בעזרתן מה היה יכול להיות תפקידה של 
אידיאולוגיה גרמנית זו, ואף של "הפילוסופיה הספקולטיבית" 
הגרמנית בעיצוב הגותו של מרקס. יותר מאשר התגבשות 
תיאורטית, אני נוטה לראות תפקיד זה כהכשרה לקראת 
תיאוריה, מעין חינוכה של הרוח התיאורטית מבעד לתצורות 
התיאורטיות של האידיאולוגיה עצמה.' כאילו שימשה באותה 


9,. ראו הערה 47. 

שעה התפתחות-היתר האידיאולוגית של הרוח הגרמנית, בשונה 
לגמרי מכוונותיה, כמכינה כפולה למרקס הצעיר. היא הכריחה 
אותו לפתוח בביקורת של האידיאולוגיה שלה כולה על מנת 
להגיע אל מאחורי המיתוסים שלה - ובה בעת, היא הכריחה 
אותו להתאמן בטיפול במבנים המופשטים של המערכות השונות 
שלה באופן שאינו תלוי בתוקף שלהן. ואם אנו מוכנים להניח 
לרגע לתגלית של מרקס, ולהתייחס לכך שהוא ייסר מדע חדש, 
שפריצתו דומה לכל תגלית מדעית גדולה בהיסטוריה, ניאלץ 
להודות שכל תגלית גדולה מערבת את הנכחתו של מושא חדש 
או של שדה חדש, ואת הופעתו של אופק משמעות חדש ושל 
ארץ חדשה שבה מחרימים את הדימויים והמיתוסים הישנים. עם 
זאת, חובה על מגלה העולם החדש שיתרגל קודם לכן את רוחו 
וכישוריו על הצורות הישנות. מדובר בהכרח גמור. עליו ללמוד 
אותן וללמוד להשתמש בהן, ותוך כדי שהוא מבקר אותן לרכוש 
לעצמו טעם ולפתח את מיומנויות הטיפול שלו בצורות מופשטות 
בכלל. ללא היכרות זו עם הצורות המופשטות הישנות, אי-אפשר 
להעלות על הדעת צורות חדשות שבעזרתן ניתן יהיה לתת את 
הדעת על המושא החדש. בתוך ההקשר הכללי של התפתחות 
אנושית שהופכת את התגליות ההיסטוריות לעניין דחוף אם 
לא בלתי נמנע, כפוף אותו אדם שהפך למגלה התגליות לתנאי 
פרדוקסלי: עליו ללמוד לומר את מה שהוא עומד לגלות בדרך 
שהוא מוכרח לשכוח. אותו תנאי הוא אולי מה שמעניק לכתבי 


ור לאניתן היה לתרגם את משחקו של אלתוסר בפסקה זו סביב משמעויותיה 
השונות של המילה הצרפתית תסחגמחס!: "משמעות מסוג המכונן 
(1011811100)... מה היה יכול להיות תפקידה של אידיאולוגיה גרמנית זו... 
בעיצוב (מסוואווחס!) הגותו של מרקס. יותר מאשר התגבשות (000ג81וזט)) 
תיאורטית, אני נוטה לראות תפקיד זה כהכשרה (8₪000וחס!) לקראת 
תיאוריה, מעין חינוכה של הרוח התיאורטית מבעד לתצורות (81:008וס)) 
התיאורטיות של האידיאולוגיה עצמה". 

השחרות של מרקס את האופי הטרגי שבאימננטיות ובנצחיות, 
ואת המתח הקיצוני שבין התחלה לבין סוף, בין שפה לבין 
משמעות. מהמתח הזה ניתן לעשות פילוסופיה רק אם שוכחים 
שהגורל אליו הוא מחויב הוא בלתי הפיך. 


דצמבר, 1960 

סתירה והיקבעות-יתר* 
(הערות למחקר) 


אצל הגל, עומדת הדיאלקטיקה על הראש. יש להפוך אותה 
כדי לחשוף את הגרעין הרציונלי שבתוך המעטפת המיסטית. 


מרקס, הקפיטל, אחרית דבר למהדורה השנייה. 


למרגריט וני 


א. היקבעות-יתר (ה800מו060000זט5). | שימושו של אלתוסר במושגי 
ה"היקבעות" ממלא תפקיד ראשי בספר. מכיוון שהעברית מתקשה 
לעתים לעקוב אחר המילה הצרפתית בכל נטיותיה, עלינו להקדיש לעניין 
תשומת לב. בשיח סיבתי, היקבעות (008ג4מותח0ו46) היא פעולה שבה גורם 
מכריע לגבי תולדה. למשל, גֶן מסוים קובע את צבע השיער. היקבעות- 
יתר היא סוג של היקבעות שבו גורמים רבים מכריעים לגבי תולדה אחת 
ומסוימת. אלתוסר שואל את המונח מהפסיכואנליזה. אצל פרויד המונח 
מתאר את הסיבתיות של החלום, שם גורמים רבים קובעים את התצורה 
של חלום אחד. כפי שניתן לראות בפרק זה, אלתוסר משתמש במושג 
"היקבעות-יתר" לשם בניית מודל מסוים של הסיבתיות המרקסיסטית. אל 
מול התפיסה ולפיה התצורה החברתית נקבעת אך ורק על ידי הכלכלה, 
אלתוסר טוען שהתצורה החברתית קבועה היקבעות-יתר. כלומר, ישנם 
גורמים רבים שמכריעים לגבי אופייה של תצורה חברתית מסוימת: 
הכלכלה, ודאי, אך גם הפעילות הפוליטית והתיאורטית. לא אפתח כאן 
יתר על המידה עניין זה שיעמוד במוקד הפרק. כדי שהעבודה המושגית 
הנעשית באמצעות מושגי ההיקבעות תהיה נהירה ככל האפשר, בחרתי 
להקדיש להם את כל השימושים בשורש קדב-ע לאורך הספר. כולם יפנו 
לשם, כשם עצם או כפועל (למשל: היקבעות, קביעה, קבע או נקבע). 
עם זאת, לא כל הופעה של הפועל זשתוו0ו06 ונגזרותיו תורגמו בעזרת 
השורש קדבדע, שכן דבר שה-07/₪6ו66 מתייחס אליו יכול להיות גם 
"מסוים" או פשוט "ידוע מראש". מקרים אלו תורגמו לפי ההקשר. 

הדגשתי קודם לכן, במאמר שהוקדש למרקס הצעיר," את כפל 
המשמעות שבמושג "היפוכו של הגל". נדמה היה לי שבמובנו 
החמור התאים הביטוי לגמרי לפוירבאך, שאכן העמיד שוב "את 
הפילוסופיה הספקולטיבית על הרגליים" - ובהיגיון ברזל לא חילץ 
ממנה דבר זולת אנתרופולוגיה אידיאליסטית. נדמה היה לי, עם 
זאת, שלא נוכל להשתמש בביטוי זה בקשר לֶמרקס, ולפחות לא 
למרקס שכבר עבר את השלב "האנתרופולוגי" שלו. 


עוד הרחקתי והצעתי שבביטוי הידוע "אצל הגל, עומדת 


הדיאלקטיקה על הראש. יש להפוך אותה כדי לחשוף את הגרעין 
הרציונלי שבתוך המעטפת המיסטית"" משמש אותו "היפוך" 


1 


ראו הפרק הקודם. 


2. מרקס, הקפיטל, אחרית דבר למהדורה השנייה. אני מתרגם מילולית 


את הטקסט של המהדורה הגרמנית המקורית. גם התרגום של מוליטור 
עוקב אחר טקסט זה (הקפיטל, כרך א', הוצאת קוסט, עמ' שטא), אך 
בתוספת אי אלו פרצי דמיון. באשר לרוּאָה [ע80], שתרגומו נבדק 
ואושר על ידי מרקס, ניכר שהוא מרכך את הטקסט ומתרגם לדוגמה 
את "21810608 .ו 60 50116 ס6חטזוטה פע 6:6" [הצד המיסטיפיקטיבי של 
הדיאלקטיקה ההגליאנית] כ""טטףפּעֶנע 006 15" [הצד המיסטי] - וזאת 
כאשר הוא אינו מקצץ את הטקסט. דוגמה. הטקסט המקורי: "אצל הגל, 
עומדת הדיאלקטיקה על הראש. יש להפוך אותה כדי לחשוף את הגרעין 
הרציונלי שבתוך המעטפת המיסטית". ואילו אצל רואה: "אצלו, היא 
הולכת על ראשה, מספיק להציב אותה שוב על הרגליים, כדי למצוא 
בשבילה פיזיוגנומיה הגיונית בעליל". הגרעין והמעטפת שלו - הועלמו. 
בנוסף יש לומר (ודבר זה אינו זניח, אך כיצד נוכל לדעת זאת?) שמרקס 
אישר בגרסתו של רוּאה טקסט "קשה" פחות ואף חד"משמעי משלו. האם 
הודה בכך, לאחר מעשה, בקשיים מסוימים שהכילו ביטויו הקודמים? 

להלן תרגום של קטעים חשובים מתוך הטקסט הגרמני: "המתודה 
הדיאלקטית שלי לא רק שנבדלת מהמתודה ההגליאנית מעיקרה 600 
ספה 80ַג01ַתגת3)) -- היא אף בגדר היפוכה הישיר. תהליך המחשבה מהווה 
בשביל הגל - שמרחיק עד כדי עשייתו סובייקט אוטונומי תחת השם 
אידיאה - דמיורגוס של הממשי, כאשר האחרון רק מייצג (₪1169) את 
תופעתו החיצונית של תהליך המחשבה. אצלי, להיפך, האידיאל אינו אלא 

החומר כאשר הוא מועבר ומתורגם בראש האדם. לפני כ-30 שנה ביקרתי 
את הצד המיסטיפיקטיבי (סשחסזעו₪) של הדיאלקטיקה ההגליאנית, 
כאשר זו עוד הייתה באופנה... בכך הצהרתי בגלוי שאני תלמידו של 
ההוגה הגדול, ובפרק המוקדש לתיאוריית הערך אף השתעשעתי (ס 
ו ...0110ג0%00) פה ושם עם דרך הביטוי המיוחדת לו. המיסטיפיקציה 
שעברה הדיאלקטיקה בידיו של הגל, אין בה בשום אופן בכדי לערער 
על העובדה שהגל היה הראשון שהציג (מ68190!!6) במודע ובאופן מקיף 
את חוקי תנועתה הכלליים. אצלו, עומדת הדיאלקטיקה על הראש. יש 
להפוך אותה כדי לחשוף את הגרעין (וסא) הרציונלי שבתוך המעטפת 
המיסטית (118116 606ַ5עב1)". 

"בצורתה שעברה מיסטיפיקציה הייתה הדיאלקטיקה אופנה גרמנית, מכיוון 
שנדמה היה שהיא מייפה ומאצילה שגב על הקיים (000ג0ו86). בדמותה 
3051810)) הרציונלית היא שערורייה ומושא לאימה עבור הבורגנות... כשם 
שהיא בה בעת כוללת תחת הבנת הקיים (06069ו36) גם את הבנת שלילתו 
וחורבנו ההכרחי, וכשם שהיא תופסת כל צורה מפותחת (טמשוסאוסט) תוך 
כדי תנועה, ומכאן שהיא תופסת אותה כזמנית, הרי שהיא לא נותנת לדבר 
להוליך אותה שולל, והיא במהותה ביקורתית ומהפכנית". 

קטעים אלו תורגמו מחדש לצרפתית בידי אלתוסר, ולכן הובאו בעברית 
בתשומת לב יתרה לדקויות שאותן הוא מדגיש בתרגומו, לעתים עד 
כדי העדפתו על המקור הגרמני. לשם השוואה, מובא תרגומו הטוב של 
צבי וויסלבסקי, משנת 1948, שמדגיש היבטים אחרים בטקסט: "המתוד 
הדיאלקטי שלי לא רק שונה ביסודו מזה של הגל, אלא הוא ניגודו הישיר 
ממש. אצל הגל תהליך החשיבה - והוא אפילו הופכו לנושא עצמאי, 
המכונה אצלו אידיאה - דמיורגוס הוא של הממשי, שאינו אלא לבושו 
החיצוני של תהליך החשיבה. אצלי, אדרבה, אין האידיאלי אלא העתקו 
של החומרי ותרגומו במוחו של האדם. 

[...| את הצד המסתורי"מטעה בדיאלקטיקה של הגל ביקרתי לפני שלושים 
שנה בערך, כשהייתה עדיין אופנת-היום [...] ולפיכך עמדתי והודיתי 
בגלוי, כי תלמידו של אותו הוגה דגול"המחשבה אני, ולא עוד אלא 
שבפרק על תיאוריית הערך התגנדרתי פה ושם בדרך-ההבעה המיוחדת 
לו. המיסתיפיקאציה, שלקתה בה הדיאלקטיקה בידיו של הגל, אין בה 
כלל כדי לערער על עובדת היותו הראשון שתיאר תיאור מקיף ומודע את 
צורות-תנועתה הכלליות של הדיאלקטיקה. אצל הגל עומדת היא וראשה 
למטה, וצריך אתה להפכה, כדי לחשוף את גרעינה הראציונלי, בתוך 
קליפתה המסתורית. 

רק נוסחה מכוונת, ואפילו מטפורית, ושנוסחה זו יוצרת בעיות בה 
במידה שהיא פותרת בעיות אחרות. 

כיצד יש להבין אפוא את הביטוי בדוגמה ספציפית זו? הדברים 
אכן אינם אמורים עוד ב"היפוך" כללי של הגל, כלומר בהיפוכה 
של הפילוסופיה הספקולטיבית ככזו. מאז האידיאולוגיה הגרמנית אנו 
יודעים שלמהלך כזה אין שום משמעות. מי שמתיימר להפוך באופן 
טהור ופשוט את הפילוסופיה הספקולטיבית (כדי לחלץ ממנה, למשל, 
את המטריאליזם) יהיה לעולם רק בגדר פרודון של הפילוסופיה, 
אסירה הלא מודע, כפי שהיה פרודון אסירה של הכלכלה המדינית. 
אז מדברים על הדיאלקטיקה, ורק על הדיאלקטיקה. אלא שכאשר 
מרקס כותב שיש "לחשוף את הגרעין הרציונלי שבתוך המעטפת 
המיסטית" אפשר לחשוב ש"הגרעין הרציונלי" הוא הדיאלקטיקה 
בעצמה, ושהמעטפת המיסטית היא הפילוסופיה הספקולטיבית. כך 
התבטא גם אנגלס, במונחים שקודשו על ידי המסורת, כאשר הבחין 
את המתודה מהמערכת.' אנחנו משליכים לצד הכביש את המעטפת, 
את הקליפה המיסטית (הפילוסופיה הספקולטיבית), כדי לשמור את 
גרעינה היקר: הדיאלקטיקה. עם זאת, באותו המשפט מרקס גם אומר 
שהוצאת הגרעין מקליפתו והיפוך הדיאלקטיקה הם דבר אחד ויחיד. 
אך כיצד יכול חילוץ זה להיות היפוך? במילים אחרות, מה בדיוק 
"הפוך" בחילוץ הזה? 


הדיאלקטיקה בצורתה המיסתורית-המטעה הייתה עניין של אופנה 
גרמנית, משום שנדמה היה כי מאצילה היא מהודה על הקיים. 
בדמותה הראציונלית הריהי מקור של כעס ותועבה לבורגנות ולדבּריה 
הדוקטריניים, משום שכוללת היא, יחד עם ההבנה החיובית של הקיים, גם 
את ההבנה של שלילתו, של כליונו ההכרחי; משום שכל צורה שנתהוותה 
תופסת היא בעצם זרימת התנועה, הווה אומר: גם מצדה החולף; משום 
שאין היא מכירה בשום דבר, שיהא בא להטיל עליה הדרת-כבוד; משום 
שבעצם מהותה ביקורתית היא ומהפכנית" (מרקס, הקפיטל, תל אביב: 
ספריית פועלים, 2011, עמ' 28). 
3 השוו פוירבאך וחתימת הפילוסופיה הגרמנית הקלאסית. 

נתקרב ונראה. ברגע שבו הדיאלקטיקה נחלצת מהמעטפת 
האידיאליסטית היא הופכת ל"היפוכה הישיר של הדיאלקטיקה 
ההגליאנית". האם הכוונה שבמקום להתייחס לעולם הנשגב 
וההפוך של הגל, מרקס מיישם את הדיאלקטיקה על העולם 
האמיתי? במובן זה היה הגל "הראשון שהציג במודע ובאופן מקיף 
את חוקי תנועתה הכלליים". מדובר אפוא בהשבת הדיאלקטיקה 
מידיו של הגל וביישומה על החיים במקום על האידיאה. "ההיפוך" 
יהיה כך היפוך של "משמעות" הדיאלקטיקה, אך היפוך המשמעות 
ישאיר למעשה את הדיאלקטיקה בעינה. 

אלא שבמאמר לעיל הצעתי, כאשר אני לוקח כדוגמה את מרקס 
הצעיר, שאם נשוב בחומרה לדיאלקטיקה בצורתה ההגליאנית, 
תוכל זו להוליך אותנו אך ורק לכפלי משמעות מסוכנים. כל 
זאת הואיל ולא ניתן להעלות על הדעת - בזכות עצם עקרונותיה 
של הפרשנות המרקסיסטית של תופעה אידיאולוגית כלשהי - 
שהדיאלקטיקה תוכל להימצא במערכת של הגל כמו שגרעין נמצא 
בקליפתו.* בזאת אציין שאין להעלות על הדעת שהאידיאולוגיה 


4. על אודות ה"גרעין" השוו הגל, מבוא לפילוסופיה של ההיסטוריה, הוצאת 
וורן [פ/], תרגום: גיבלין [8ו01פוט), עמ' 38. על אודות האנשים הדגולים: 
"יש לכנותם גיבורים, אם וכאשר הם טבעו את מטרותיהם ואת ייעודם 
לא רק מתוך מרוצת הדברים הרגועה והמסודרת, זו שקודשה בידי הסדר 
[0ז5ץ5] הקיים, אלא ממקור בעל תוכן נסתר, שטרם צלח לעבר הקיום 
העכשווי, מתוך רוח פנימי שעודו תת-קרקעי, שמכה ומפצח את העולם 
החיצוני, שכן אין הוא השקד שמתאים לגרעין זה". 
גרסה מעניינת מתוך ההיסטוריה הארוכה של הגרעין, הפרי והשקד. כאן 
ממלא הגרעין את תפקיד הקליפה המכילה את השקד. הגרעין חיצוני לו, 
והשקד פנימי. השקד (העיקרון החדש) גורם בסופו של דבר לגרעין הישן 
להתבקע מכיוון שאינו מתאים לו עוד (היה זה הגרעין של השקד הישן); 
הוא רוצה גרעין חדש שיהיה הגרעין שלו: צורות פוליטיות וחברתיות 
חדשות וכו"... נוכל להיזכר בטקסט הזה כאשר נדון בקרוב בדיאלקטיקה 
ההגליאנית של ההיסטוריה. 
[הערה זו של אלתוסר על אודות מעמדו של מונח "הגרעין" אצל הגל 

ההגליאנית לא זיהמה את מהות הדיאלקטיקה אצל הגל עצמו, 
או, כשם ש"זיהום" זה יכול להישען אך ורק על חזיון התעתועים 
של דיאלקטיקה טהורה שקדמה ל"זיהום" - שהדיאלקטיקה 
ההגליאנית יכולה להפסיק להיות הגליאנית ולהפוך מרקסיסטית 
דרך פלא ב"חילוץ" פשוט. 

ניכר שמרקס אכן חש בקושי זה באחרית הדבר שנכתבה בזריזות, 
ושתוך כדי צבירת מטפורות, ובפרט באזכורו האחד והיחיד לחילוץ 
ולהיפוך, הוא לא רק מרמז לכך, אלא אף מבטא זאת. הוא עושה 
זאת בבירור בקטעים אחרים שרוּאה [ע0א] העלים בחלקם. 

מספיק שנקרא היטב את הטקסט הגרמני כדי לגלות שהמעטפת 
המיסטית אינה בשום אופן הפילוסופיה הספקולטיבית, כפי שניתן 


(שמשתנה מפנימי לחיצוני) נשענת למעשה על טעות בקריאת התרגום 
הצרפתי שמאפשר קריאה כפולה במקום שבו המקור הגרמני אינו מאפשר 
זאת. צרפתית: "טג ץסת 60 48 +מס1/מסס נגוף 66מ4בתג'] כ +5ס'ם [ו'טוף ססעהק" (שכן 
אין הוא השקד שמתאים לגרעין זה); גרמנית: "סא ות תוס זס [וסאו 
1 5011010 01050 וס 00 15" (שכן הוא גרעין אחר מהגרעין של קליפה 
זו). הטעות מתאפשרת בשל שני כפלי משמעות שבהם נופל התרגום 
הצרפתי: ראשית, בוחר המתרגם הצרפתי, גיבלין, במילה 314866 (שקד) 
כתרגום למילה 500416 (קליפה): מיקומה של קליפת השקד (פנימית 
לפרי השקד, ובה בעת חיצונית ל"גרעין" שאוכלים) מוסיפה לטקסט של 
גיבלין אמביוולנטיות שזרה למקור. שנית, הצרפתית מאפשרת לקרוא 
את כינוי הגוף ו (הוא) כמתייחס הן לרוח והן לעולם (שכץ :050 ו"ס6חסוח 
שניהם בצורת זכר), בעוד שבגרמנית ברור כי ₪ (הוא) מתייחס לרוח, 
שכן 001806 בזכר ו"ווטאו בנקבה. 

כך קורא אלתוסר את המשפט "שכן אין הוא השקד שמתאים לגרעין זה", 
כאילו אמר, "שכן אותו רוח אינו השקד שמתאים לגרעין זה" (ולא: "שכן 
אותו עולם אינו השקד שמתאים לגרעין זה"). מיקומה החיצוני/פנימי של 
קליפת השקד מאפשר לפתח קריאה זו ולקבוע ש"כאן ממלא הגרעין את 
תפקיד הקליפה המכילה את השקד. הגרעין חיצוני לו, והשקד פנימי". 
הנאמנות לקו מחשבתו של אלתוסר מחייבת את העברית להיצמד כאן 
לתרגום הצרפתי שעליו הוא נסמך, אלא שבה בעת אי-אפשר שלא להעיר 
שאצל הגל נותר הגרעין החלק הפנימי גם בקטע זה]. 

היה לחשוב (בהסתמך על כמה פרשנים שבאו אחרי אנגלס).5 


.5 


השוו לפוירבאך של אנגלס. ללא ספק, אין לתפוס באופן מילולי את כל 


אחת מצורות הביטוי בטקסט שנועדו, מצד אחד, לתפוצה גדולה ועממית 
- ומכאן שהוא די סכמטי, אנגלס אינו מסתיר זאת - ושנכתבו, מצד 
שני, על ידי אדם שחי ארבעים שנה קודם לכן את ההרפתקה הגדולה 
שבגילוי המטריאליזם ההיסטורי, אדם שעבר בעצמו דרך צורות התודעה 
הפילוסופיות שאת ההיסטוריה שלהן הוא מבקש כעת לסכם. למעשה, 
מצויה בטקסט ביקורת די מרשימה של האידיאולוגיה של פוירבאך 
(אנגלס מיטיב להבחין שאצלו "נותרים הטבע והאדם בגדר מילים ותו 
לא", עמ' 31), וכמו כן מיקוד טוב של קשריו של המרקסיזם להגליאניזם. 
אנגלס מצביע, לדוגמה - ועניין זה, כך נדמה לי, חשוב במיוחד - על 
מעלתו הביקורתית יוצאת הדופן של הגל ביחס לקאנט, וכן הוא מכריז 
בבירור כי "לא ניתן היה להשתמש במתודה הדיאלקטית בצורתה 
ההגליאנית" (עמ' 33). תזה יסודית נוספת: הפילוסופיה אינה מתפתחת 
באופן פילוסופי; "ההכרח הפרקטי של מאבקם" הדתי והפוליטי של 
הניאוההגליאנים היה זה שכפה עליהם להתנגד "למערכת" של הגל (עמ' 
2). התקדמותם של המדעים ושל התעשייה היא זו שמניעה קדימה את 
הפילוסופיות (עמ' 17). נשים גם לב להודאתו בהשפעה העמוקה של 
פוירבאך על המשפחה הקדושה (עמ' 13 וכו'). עם זאת, אותו טקסט מכיל 
גם צורות ביטוי שיובילו אותנו למבוי סתום, אם נתפוס אותן באופן 
מילולי. הנה כך, תַמת "ההיפוך" איתנה כאן מספיק כדי להוביל את 
אנגלס למסקנה הבאה, הלוגית, יש לומר: "בסופו של דבר המערכת 
ההגליאנית אינה אלא מטריאליזם הפוך שהועמד על ראשו בצורה 
אידיאליסטית מבחינת מתודה ותוכן" (עמ' 17). במקרה שאכן קיים בסיס 
להיפוכו של הגל במרקסיזם, אזי ההפך גם הוא נכון, ומראש הגל אינו 
אלא מטריאליזם הפוך: שתי שלילות שוות כך חיוב. לא כל שכן (עמ'34), 
אנו רואים שאי-אפשר להשתמש באותה דיאלקטיקה בצורתה ההגליאנית 
בדיוק מכיוון שהיא הולכת על הראש (האידיאה ולא הממשי): "אלא שכך 
הופכת הדיאלקטיקה האידיאית פשוט להשתקפותה המודעת של התנועה 
הדיאלקטית של העולם הממשי, וכך עומדת הדיאלקטיקה ההגליאנית 
על הראש, וליתר דיוק, מועמדת שנית על הרגליים מתוך שעמדה כך 
על הראש". ניכר שצורות ביטוי אלו אינן מדויקות, אלא שבעצם אי- 
הדיוק שלהן הן מצביעות על קושי. נשים לב בנוסף להצהרה היחידה 
במינה בדבר ההכרח של כל פילוסוף לבנות מערכת. הגל "היה מחויב 

היא גם לא "תפיסת העולם" או "המערכת", כלומר לא אלמנט 
שנחשב חיצוני למתודה. היא נוגעת בדיאלקטיקה עצמה. מרקס 
אמר ש"הדיאלקטיקה עברה מיסטיפיקציה בידיו של הגל" 
הוא מדבר על "צדה המיסטיפיקטיבי" ועל "צורתה שעברה 
מיסטיפיקציה", ובדיוק אל מול אותה צורה של הדיאלקטיקה 
ההגליאנית שעברה מיסטיפיקציה (מחסש סוס118>עֶ) הוא מציב 
את דמותה הרציונלית (6081810 000116ג191) של הדיאלקטיקה שלו 
עצמו. ברור לגמרי שהמעטפת המיסטית אינה אלא צורתה של 
הדיאלקטיקה עצמה שעברה מיסטיפיקציה, כלומר לא אלמנט 
חיצוני ביחס לדיאלקטיקה (כמו "המערכת"), אלא אלמנט פנימי, 
עצם מעצמותיה של הדיאלקטיקה ההגליאנית. אם כן, לא די 
לחלץ אותה מהעטיפה הראשונה (המערכת) כדי שתשתחרר. יש 
לשחררה גם מהמעטפת השנייה, זו שדבוקה לגופה, זו שאעז ואומר 
שהיא מהווה לה עור של ממש, בלתי נפרדת ובעצמה הגליאנית 
עד היסוד (פפַגּו0ְמגח)). נאמר אפוא שלא מדובר כאן בחילוץ ללא 
כאבים, ושמה שנדמה בתחילה כהוצאה של הגרעין מקליפתו הוא 
לאמיתו של דבר דה-מיסטיפיקציה, כלומר פעולה שמשנה את מה 
שהיא מחלצת. 

באי-דיוקו מעלה כמדומני הביטוי המטפורי של "היפוך" 
הדיאלקטיקה לא רק את הבעיה בדבר טבע המושאים שעליהם ניתן 
ליישם את אותה המתודה (העולם האידיאי אצל הגל/העולם הממשי 
אצל מרקס) - אלא גם את הבעיה בדבר טבע הדיאלקטיקה כאשר 


לבנות מערכת... שלפי דרישות המסורת אמורה להיחתם באמת מוחלטת 
כלשהי" (עמ' 8), הכרח "שמוצאו הצורך הנצחי של רוח האדם, הצורך 
להתגבר על כל סתירה וסתירה" (עמ' 10); ולהצהרה נוספת שמסבירה את 
מגבלותיו של פוירבאך בכך שחי בכפר, וכיוצא בזה בשקיעתו באורחות 
הכפר ובבידודו (עמ' 21) [השוו מרקס ואנגלס, כתבים נבחרים, כרך 
ב', תרגום: י. רוזנצווייג, עמ' 292, 294, 280, 283, 277, 278 ו2867, 
בהתאמה]. 

מתייחסים אליה כשלעצמה, כלומר בעיית מבניה הספציפיים; לא 
רק את הבעיה בדבר "היפוך" משמעותה של הדיאלקטיקה, אלא גם 
את בעיית שינויי הצורה של מבניה. כמעט מיותר לציין שבמקרה 
הראשון - חיצוניות הדיאלקטיקה למושאיה האפשריים, כלומר 
שאלת יישום המתודה - עולה שאלה קדם-דיאלקטית, כלומר 
שאלה שבאופן חמור לא תוכל להיות לה משמעות עבור מרקס. 
לעומת זאת, מציבה הבעיה השנייה שאלה ממשית, שעליה כלל לא 
סביר שמרקס וממשיכי דרכו לא נתנו תשובה קונקרטית בתיאוריה 
ובפרקסיס, בתיאוריה או בפרקסיס. 

אם כן, נסכם את הבירור הטקסטואלי הזה, הארוך 
מדי, ונאמר שאם הדיאלקטיקה המרקסיסטית היא בעצמה 
ו"מעיקרה" ניגודה של הדיאלקטיקה ההגליאנית; אם היא 
רציונלית ולא "מיסטית-עברה-מיסטיפיקציה-מיסטיפיקטיבית" 
[5111081100ע- 1/5111160מ- סטףועו], ‏ אזי ההבדל הרדיקלי הזה 
חייב להתבטא במהותה, כלומר במאפייניה ובמבניה שלה עצמה. 
במילים ברורות יותר, עניין זה מחייב את המבנים היסודיים של 
הדיאלקטיקה ההגליאנית, כגון השלילה, שלילת השלילה, זהות 
ההפכים, "שימה-לעל", המעבר מכמות לאיכות, הסתירה וכו'... 
מחייב את כל אלו לתפוס אצל מרקס (במקרה שהוא מאמץ 
אותם: מה שלא תמיד נכון!) מבנה שונה מאשר זה שהיה להם 
אצל הגל. הדבר מחייב בנוסף את אפשרות הבחינה, התיאור, 
הקביעה והמחשבה על הבדלי מבנה אלו. ואם ישנה אפשרות, הרי 
היא בגדר הכרח, ואומר אפילו הכרח חיוני בשביל המרקסיזם, 
שכן לא נוכל להסתפק בחזרה אינסופית על אי-דיוקים מסוגם 
של ההבדל בין מערכת למתודה, היפוכה של הפילוסופיה או 
של הדיאלקטיקה, חילוץ "הגרעין הרציונלי" וכו'... מעשה כזה 
כמוהו כמתן אישור לצורות ביטוי אלו לחשוב במקומנו, כלומר 
לא לחשוב; כמוהו כשימת מבטחנו בקסמן של כמה מילים חסרות 
כל ערך במטרה שישלימו עבורנו את כתבי מרקס. אמרתי חיוני, 

שכן אני משוכנע שהתפתחותו הפילוסופית של המרקסיזם 
תלויה כעת במשימה זו.% 


על הצהרות יש לשלם במעשים, ולכן ארצה, תוך מודעות לסיכונים 
שבכך, לנסות ולחשוב לרגע על מושג הסתירה המרקסיסטי בהקשר 
של דוגמה ספציפית: רעיון "החוליה החלשה" של לנין. 

לפני כולם היה זה לנין שנתן משמעות פרקטית למטפורה. ערך 
השרשרת הוא כערך החוליה החלשה ביותר. מי שרוצה לשלוט 
במצב נתון, צריך להישמר שאף נקודת חולשה לא תהפוך את 
המערכת כולה לפגיעה. לתוקף, לעומת זאת, מספיק לגלות את 
נקודת החולשה היחידה כדי לערער את כל הכוח שמולו, וזאת גם 
במקרה שהוא עומד אל מול מה שנראה כעוצמה אדירה. כל זה 
אינו בגדר חידוש למי שקרא מכתבי מקיאבלי או וובן [8פטג9/] 
שהכירו היטב את מלאכת ההגנה וההרס ומדדו שריון תמיד לפי 
נקודת התורפה. 


6. החוברת שכתב מאו צה-דון בשנת 1937 (על הסתירה) מכילה שורה 
שלמה של ניתוחים שבהם נראה מושג הסתירה המרקסיסטי באור 
שונה לחלוטין מאשר מזה של נקודת המבט ההגליאנית. לשווא נחפש 
אצל הגל את מושגיו המהותיים של טקסט זה: סתירה עיקרית וסתירה 
משנית, היבט עיקרי ומשני של הסתירה, סתירה אנטגוניסטית ובלתי 
אנטגוניסטית; חוק ההתפתחות הבלתי שווה של הסתירות. ולמרות 
זאת, נותר הטקסט של מאו, שנכתב בהשראת המאבק בדוגמטיזם בתוך 
המפלגה הסינית, בעיקרו תיאורי, ומתוך כך גם מופשט מכמה בחינות. 
תיאורי: מושגיו עומדים בזיקה להתנסויותיו הקונקרטיות. מופשט 
בחלקו: מושגיו החדשים והפוריים מוצגים יותר כמו התפרטויות של 
הדיאלקטיקה באופן כללי מאשר כמו השלכותיה ההכרחיות של תפיסה 
החברה וההיסטוריה המרקסיסטית |השוו מאו צהדדון, כתבים נבחרים, 
כרך ב', תרגום: מ. מישקינסקי, תל אביב: ספריית פועלים, 1953, עמ' 
2 ואילך). 

כאן מתפתח ענייננו. אם אכן ברור שתיאוריית החוליה החלשה 
הנחתה את לנין ואת התיאוריה שלו על אודות המפלגה המהפכנית 
(שצריכה להיות אחדות מושלמת בתודעה ובארגון במטרה לחמוק 
מהאויב ואף להכותו בעוצמה) - אזי אותה תיאוריה הנחתה את 
מחשבותיו גם ביחס למהפכה עצמה. מדוע התאפשרה המהפכה 
ברוסיה, ומדוע ניצחה שם? היא התאפשרה ברוסיה מסיבה שחרגה 
מגבולות רוסיה - מכיוון שעם פרוץ המלחמה האימפריאליסטית 
נכנסה האנושות למצב עניינים מהפכני באופן אובייקטיבי ' 
האימפריאליזם פער סדקים בפניו "השלוות" של הקפיטליזם 
הוותיק. ריכוז והכפפת המונופולים התעשייתיים למונופולים 
פיננסיים החריפה את ניצולם של הפועלים והקולוניות. התחרות 
בין המונופולים הפכה את המלחמה לעניין בלתי נמנע. אלא 
שאותה מלחמה, שאליה גויס תוך כדי סבל בלתי נגמר המון אדיר, 
ובתוכו אפילו בני קולוניות, השליכה את חייליה הפשוטים לא רק 
אל שדה הקטל אלא אל תוך ההיסטוריה. בכל ארץ וארץ שימשו 
הניסיון ואימת המלחמה ראש גשר, וחשפו מחאה ארוכה בת מאה 
שנים נגד הניצול הקפיטליסטי. הם שימשו אף נקודת אחיזה כאשר 
סיפקו לה סוף-סוף ראיות חותכות ואמצעים אפקטיביים לפעולה. 
אלא שמסקנה זו, שאליה הובאו רוב רובם של המוני אירופה 
(מהפכות בגרמניה ובהונגריה, התמרדויות ושביתות ענק בצרפת 
ובאיטליה, הסובייטים של טורינו), הובילה לנצחון המהפכה אך 


7 לנין, כתבים, כרך 23, המהדורה הצרפתית, עמ' 400: "המלחמה 
האימפריאליסטית ליכדה את התנאים האובייקטיביים, אלו שמובילים 
כעת את האנושות כולה לעבר מבוי סתום ומציבים אותה בפני דילמה: 
להפקיר עוד מיליוני אנשים למותם ולמוטט את הציביליזציה האירופית 
או להעביר בכל המדינות את הכוח לידיו של הפרולטריון המהפכני 
ולהשלים בכך את המהפכה הסוציאליסטית" [בעברית השוו לנין, כתבים 
נבחרים, כרך א', תרגום: ח. גולדברג, תל אביב: הקיבוץ המאוחד, 1950, 
עמ' 523]. 


1459 


לואי אלתוסר 


ורק ברוסיה, רק במדינה "המפגרת ביותר" באירופה. כיצד אירע 
פרדוקס יוצא דופן זה? בשל סיבה יסודית, מכיוון שרוסיה הייתה 
הנקודה החלשה ביותר ב"מערכת המדינות" האימפריאליסטיות.% 
המלחמה הגדולה אכן זירזה והעמיקה חולשה זו, אולם היא לא 
יצרה אותה לבדה. בעצם כישלונה כבר הצביעה מהפכת 1905 
על חולשתה של רוסיה הצארית, חולשה שהייתה תולדה של מצב 
ספציפי - הצברן והחרפתן של כל הסתירות ההיסטוריות שהיו 
אז באפשר במדינה אחת ויחידה. סתירותיו של משטר ניצול 
פיאודלי שמושל, וזאת בתחילת המאה ה207, באכזריות שהקצינה 
ככל שהתגברה הסכנה; שמושל בעזרת כמרים מאחזי עיניים על 
המון איכרים אדיר ו"בלתי מתורבת"' -- נסיבות שגרמו להתקרבות 
יחידה במינה בין מרד האיכרים לבין מהפכת הפועלים."' סתירותיו 
של הניצול הקפיטליסטי והאימפריאליסטי, שפותח באופן נרחב 
בערים הגדולות ובפרברים, באזורי המכרות, בשדות הנפט וכיו"ב. 
סתירותיו של הניצול ושל המלחמות הקולוניאליות שנכפו על 
עמים שלמים. הסתירה אדירת הממדים בין מידת הפיתוח של 
שיטות הייצור הקפיטליסטי (בייחוד בכל הקשור לריכוזם של 
הפועלים: מפעל פוּטילוב בפטרסבורג היה בזמנו המפעל הגדול 
בעולם וקיבץ סביבו כ-40,000 פועלים ואנשי עזר) לבין מצבם 
של האזורים הכפריים שנותרו כמו שהיו בימי הביניים. החרפת 
מלחמת המעמדות לאורכה ולרוחבה של הארץ, לא רק בין מנצלים 


8 לנין, "דו"ח מהוועידה המרכזית של הקונגרס ה-8", כתבים, כרך 29, 
המהדורה הרוסית, עמ' 122. 

9 לנין, "רשימות יומן", שם, כרך 2, עמ' 1010 [בעברית השוו לנין, כרך ג', 
עמ' 375]. 

0. לנין, "מחלת הילדות של הקומוניזם השמאלי", כתבים נבחרים, כרך 
2, המהדורה הצרפתית, עמ' 732 |בעברית השוו לנין, כתבים נבחרים, 
כרך ב', עמ' 578]; "האינטרנציונל השלישי", כתבים, כרך 29, המהדורה 
הצרפתית, עמ' 313. 

ומנוצלים, אלא אף בתוך המעמדות השליטים עצמם (בעלי נכסים 
פיאודלים מקורבי הצאריזם הסמכותני, המשטרתי והמיליטריסטי; 
האצולה נמוכת הדרג שעסקה בקשירת קשרים בלי סוף; הבורגנות 
הגבוהה והבורגנות הליברלית במלחמתן בצאר; הזעיר בורגנות 
שנעה בין קונפורמיזם לבין "שמאליות" אנרכיסטית). לכל אלו 
מצטרפות בשטף האירועים ופרטיהם נסיבות "יוצאות מן הכלל"?! 
נוספות, שלא נוכל להבינן בניתוק מ"סבך" הסתירות הפנימיות 
והחיצוניות ברוסיה. לדוגמה, אופייה "המתקדם" של האליטה 
המהפכנית הרוסית שחויבה לצאת לגלות, שם "ספגה תרבות" 
ואימצה לחיקה את המורשת ואת הניסיון הפוליטי של מעמדות 
הפועלים באירופה המערבית (ולפני כולם: של המרקסיזם) - 
מצב עניינים שייתכן שאינו זר כלל לנסיבות התגבשותה של 
המפלגה הבולשביקית, שעקפה מבחינה תודעית וארגונית את כל 
המפלגות "הסוציאליסטיות" במערב;' "החזרה הגנרלית" של 
מהפכת 1905, שהעמידה את יחסי המעמדות באור הזרקורים, כפי 
שקורה בדרך כלל בתקופה של משבר חמור, ואפשרה כמו כן את 
"גילויה" של צורה חדשה של ארגון פוליטי המוני: הסובייטים: 
ולבסוף, ודבר אחרון זה אינו אחרון מבחינת ייחודו בשום אופן, 
ה"הפוגה" הבלתי צפויה, שהעניקה תשישותן של האומות 
האימפריאליסטיות לבולשביקים כדי שיבצעו בה את "הפריצה 
שלהם" לתוך ההיסטוריה, התמיכה הבלתי רצונית אך המשפיעה 
של הבורגנות האנגלית והצרפתית, שהעניקה ברגע המכריע, 


1. לנין, "על המהפכה שלנו", כתבים נבחרים, כרך 2, עמ' 1023 |בעברית 
השוו לנין, כתבים נבחרים, כרך ב', עמ' 182]. 

2. לנין, "מחלת הילדות", כתבים, כרך 2, עמ' 695 [בעברית השוו לנין, 
כתבים נבחרים, כרך ב', עמ' 530]. 

3. לנין, "האינטרנציונל השלישי", כתבים, כרך 29, המהדורה הצרפתית, 
עמ' 314-313. 

ברצונה להרחיק עצמה מהצאר, את הניצחון למהפכה."' בקיצור, 
מתוך נסיבות אלו ועד לפרטיהן, אמור היה מצב העניינים המיוחד 
של רוסיה שלפני מהפכה אפשרית בהצבר ובהחרפה היסטורית 
של סתירות, שכלל לא היו ניתנות להבנה באף מדינה אחרת, שלא 
הייתה, כפי שהייתה רוסיה, בפיגור של מאה שנים לפחות אחרי 
העולם האימפריאליסטי ובה בעת בראשו. 

את כל הדברים הללו אמר לנין באינספור טקסטים,"* אשר את 
סיכומם הבהיר במיוחד ניתן למצוא בהרצאתו של סטלין מאפריל 
4 חוסר השוויון בהתפתחות הקפיטליזם הוביל דרך מלחמת 
4 למהפכה הרוסית, מכיוון שבתקופה המהפכנית שנפתחה 
בפני האנושות הייתה רוסיה החוליה החלשה ביותר בשרשרת 
המדינות האימפריאליסטיות - מכיוון שבה הצטבר המספר הגדול 


4. לנין, "כינוס פטרוגרד", כתבים, כרך 24, המהדורה הצרפתית, עמ' 
5. 

5. ראו במיוחד לנין, "מחלת הילדות", כתבים, כרך 2, עמ' 695-664; 732, 
1:;: 756 ו761-7607 [בעברית השוו לנין, כתבים נבחרים, כרך ב', 
עמ' 530, 578, 591-592, 596 ו6107, בהתאמה]. 
"האינטרנציונל השלישי", כתבים, כרך 29, עמ' 312-311; "על המהפכה 
שלנו", כתבים, כרך 2, עמ' 1023 |בעברית השוו לנין, כרך ב', עמ' 
2; "מכתב מן המרחקים"; "מכתב ראשון", כתבים, כרך 23, עמ' 325 
|בעברית השוו לנין, כתבים נבחרים, כרך א', עמ' 475-476]. "מכתב 
פרידה לפועלי שוויץ", כתבים, כרך 13, עמ' 396 |בעברית השוו לנין, 
כתבים נבחרים, כרך א', עמ' 523] וכו'. התיאוריה הלניניסטית המרשימה 
בדבר תנאי המהפכה ("מחלת הילדות", כתבים, כרך 2, עמ' 751-750 
ו762-7607) |השוו לנין, כרך ב', עמ' 591-592 ו-610) עומדת בזיקה 
מושלמת לאפקטים המכריעים במצבה הספציפי של רוסיה. 

6. סטלין, יסודות הלניניזם, כרך 2, הוצאת סוסייל, עמ' 15-12; 27-25; 
0:; 95-94; 106 ו1127. למרות יבשושיותם "הפדגוגית", אלו הם 
טקסטים מרשימים |בעברית השוו סטלין, "בעיות הלניניזם", כתבים 
נבחרים, כרך א', תרגום: י. ברזילי, תל אביב: ספריית פועלים, 1945, עמ' 
6, 34-36, 59-61, 82-83, 95 ו1007]. 

ביותר של סתירות היסטוריות שהיו אז באפשר; מכיוון שהיא הייתה 
האומה המפגרת ביותר ובה בעת המתקדמת ביותר - סתירה 
ענקית שממנה לא יכלו לחמוק המעמדות השליטים, המפוצלים 
בתוך עצמם, אך גם לא לפתור. במילים אחרות, רוסיה הייתה ערב 
מהפכה פרולטרית, כשהיא עוד מאחרת לספק מהפכה בורגנית. 
כך, עם שתי מהפכות בבטן, הייתה עצירתה של אחת באה במחיר 
התפרצות האחרת. לנין היטיב לראות כשהסיק ממצב עניינים 
יחיד במינו ו"חסר מוצא" זה (בשביל המעמדות השליטים)" את 
תנאיה האובייקטיביים של מהפכה ברוסיה. הוא היטיב לראות גם 
כשחישל, בתוך המפלגה הקומוניסטית שהייתה שרשרת בלי אף 
חוליה חלשה, את התנאים הסובייקטיביים, את אמצעי הלחימה 
המכריע נגד החוליה החלשה הזאת בשרשרת האימפריאליסטית. 
האם מרקס ואנגלס אמרו דבר אחר כשהצהירו שההיסטוריה 
מתקדמת תמיד דרך הצד הרע שלה?*' ונבין זאת כצד הכי פחות 
טוב בשביל אלו ששולטים בה. ונבין זאת, מבלי לכפות פרשנות, גם 
כצד הכי פחות טוב בשביל אלו... שחיכו לה מהצד השני! הסוציאל- 
דמוקרטים הגרמנים של סוף המאה ה-19 חשבו למשל שנצחון 
הסוציאליזם מובטח להם, וזאת תוך זמן קצר, מכיוון שהשתייכו 
למדינה הקפיטליסטית החזקה מכולן, במלוא הצלחתה הכלכלית 
- והם עצמם עומדים במלוא הצלחתם האלקטורלית (צירוף מקרים 
שכזה...). הם בוודאי חשבו שההיסטוריה מתקדמת מהצד השני, 
"הטוב", צדה של ההתפתחות הכלכלית הגדולה ביותר, של 
ההתפשטות הגדולה ביותר, הצד שבו הועמדה הסתירה על קוויה 
הטהורים ביותר (שבין ההון לעבודה). הם שכחו שבמקרה שלפנינו 


7. לנין, "על המהפכה שלנו", כתבים, עמ' 1024 [בעברית השוו לנין, כתבים 
נבחרים, כרך ב', עמ' 182]. 

8. דלות הפילוסופיה, מהדורת גיאר [086], עמ' 142 |בעברית השוו מרקס, 
דלות הפילוסופיה, תרגום: ח. אברבאיה, תל אביב: הקיבוץ המאוחד, 
5, עמ' 88-87]. 

התרחש כל זה בגרמניה בעלת מנגנוני המדינה העוצמתיים, גרמניה 
שהתברכה בבורגנות שבלעה מזמן (!) את המהפכה הפוליטית 
"שלה" בתמורה להגנתו המשטרתית, הבירוקרטית והצבאית 
של ביסמרק, ואחריו של וילהלם, בתמורה לרווחי ענק ולניצול 
הקפיטליסטי והקולוניאליסטי; גרמניה שהתברכה בזעיר בורגנות 
לאומנית וריאקציונרית. הם שכחו שבמקרה שלפנינו אותה סתירה 
פשוטה כל כך וטהורה הייתה לגמרי מופשטת - הסתירה האמיתית 
ו"נסיבותיה" היו אז ליחידה אחת שלא ניתן היה להבחין בה, 
לזהותה או לפעול עליה אלא דרך הנסיבות ובהן. 

ננסה לחדור כעת בעזרת התנסות פרקטית זו ובעזרת מחשבתו 
של לנין על אודותיה לעניין המהותי. נאמר קודם לכן שהתנסות 
זו לא הייתה היחידה שלאורה חשב לנין. לפני 1917 הייתה 1905, 
לפני 1905 היו האכזבות ההיסטוריות באנגליה וגרמניה, לפניהן 
הקומונה ועוד: הכישלון הגרמני של 1849-1848. כל אלו היוו 
מושא למחשבה ישירה או עקיפה (אנגלס: מהפכה ומהפכה שכנגד 
בגרמניה. מרקס: מלחמת המעמדות בצרפת, ה18 בברומֶר, מלחמת 
האזרחים בצרפת, "ביקורת תוכנית גותהא". אנגלס: ביקורת תוכנית 
אָרפוּרט וכו') ואף נחשבו ביחס להתנסויות מהפכניות אחרות 
שקדמו להם: המהפכות הבורגניות באנגליה וצרפת. 

כיצד ניתן לסכם את המבחנים הפרקטיים האלו ואת הפרשנות 
התיאורטית שניתנה להם? יש לומר שהניסיון המהפכני המרקסיסטי 
מראה בשלמותו שגם אם הסתירה הכללית (אלא שהיא כבר 
מפורטת: הסתירה בין כוחות הייצור לבין יחסי הייצור, שמתגלגלת 
במהותה בסתירה שבין שני מעמדות אנטגוניסטיים) מספיקה על 
מנת להגדיר מצב שבו המהפכה נמצאת "על סדר היום", הרי שאין 
בה כדי לעורר בעצם ישירותה "מצב עניינים מהפכני", קל וחומר 
מצב של קרע מהפכני ושל ניצחון למהפכה. כדי להפוך את הסתירה 
הזו ל"פעילה", במובן החזק של המילה, לעיקרון של קרע, יש צורך 
בהצבר של "נסיבות" ו"זרמים" בעלי משמעויות ומקורות שונים 

ומשונים (ובהכרח יהיו רבים מהם זרים למהפכה באופן פרדוקסלי 
במקורם ובמשמעותם, ואפילו "מנוגדים לה באופן מוחלט"), 
"שיותכו" יחד לכדי אחדות של קרע כאשר הם מצליחים לקבץ 
את רוב רובם של ההמונים במתקפה על משטר שעליו המעמדות 
השליטים אינם יכולים עוד להגן." מצב זה לא רק מניח את 
"היתוכם" של שני תנאים יסודיים לכדי "משבר לאומי אחד". 
כל תנאי ותנאי, במופשט וכשלעצמו, מניח גם הוא את "היתוכו" 
של "הצבר" סתירות. אחרת, איך אפשר שההמונים המחולקים 
למעמדות (פועלים, איכרים, זעיר בורגנים) יוכלו, במודע או 
במבולבל, להשליך עצמם יחד למתקפה כוללת כנגד המשטר 
הקיים? ואיך אפשר שהמעמדות השליטים, שמתוך ניסיונם הארוך 
ומתוך אינסטינקט למדו לבצר, למרות הבדלי המעמדות שביניהם 
(פיאודלים, בורגנות גבוהה, תעשיינים, אנשי פיננסים), את בריתם 
הקדושה נגד המנוצלים; איך אפשר שיימצאו בחוסר אונים שכזה? 
מעורטלים ברגע האמת, ללא פתרון וחלופה בדמות מנהיגים 
פוליטיים חדשים, ללא תמיכה מבני מעמדם שבניכר, חשופים על 
גג המבצר שהוא מנגנוני המדינה שלהם עצמם - ופתאום עולים 
עליהם בני אותו העם שהיה נתון ברצועה בידיהם דרך ניצול ואלימות 
ודרך העמדת פנים. במצב שכזה, כאשר עולות למגרש, ולאותו 


9. לגבי כל הפסקה הזו, ראו לנין, "מחלת הילדות", כתבים, כרך 2, עמ' 
0, 762-766 ובמיוחד: "'האלו שלמעלה' לא יכולים יותר 
להמשיך לחיות בסגנון הישן, רק כאשר 'האלו שלמטה' לא רוצים יותר 
לחיות. רק אז יכולה המהפכה לנצח..." (עמ' 751). התנאים הצורניים 
האלה מוצגים בעמ' 762-760 [בעברית השוו לנין, כרך ב', עמ' 592-591 
ו6107]; "מכתב מן המרחקים", 1, כרך 23, כתבים, מהדורה צרפתית, 
עמ' 331-330 ובייחוד: "אם המהפכה ניצחה מהר כל כך... הרי זה רק 
בזכות מצב עניינים היסטורי מיוחד במינו, בו התמזגו כולם לכדי לכידות 
יוצאת דופן זרמים השונים זה מזה באופן מוחלט, אינטרסים מעמדיים 
הטרוגניים לחלוטין ונטיות חברתיות ופוליטיות מנוגדות לחלוטין..." 
(עמ' 330, ההדגשה של לנין) |בעברית השוו לנין, כרך א', עמ' 879]. 

מגרש, "סתירות" בכמות עצומה, אחדות מהן הטרוגניות באופן 
רדיקלי, בעלות מקורות שונים ומשמעויות שונות, בעלות רמות 
שונות ומקום יישום שונה, ושעם כל זאת "מתמזגות" לכדי אחדות 
של קרע; במצב שכזה אי-אפשר עוד לדבר על מעלתה הייחודית 
והפשוטה של "הסתירה" הכללית. נכון, הסתירה היסודית שמושלת 
בזמן שכזה (שבו המהפכה נמצאת "על סדר היום") פועלת בכל 
"הסתירות" האחרות ואף ב"היתוכן", אלא שלמרות זאת לא ניתן 
להעמיד פנים חמורות ולטעון ש"הסתירות" ו"היתוכן" הם בגדר 
תופעה טהורה בלבד. שכן הנסיבות והזרמים שמגשימים אותה הם 
הרבה יותר מתופעתה הפשוטה והטהורה של הסתירה היסודית. הם 
עולים מיחסי הייצור, שאכן מהווים את אחד מאיבריה של הסתירה, 
אך בה בעת גם את תנאי הקיום שלה; הם עולים ממבנה"העל, 
שאכן נגזר מיחסי הייצור, אך מהווה בה בעת גם גורם עקבי ופועל; 
ומההתרחשות הבינלאומית עצמה שמתפקדת כקביעה בעלת 
תפקיד ספציפי."? מכאן, שאם כל "ההבדלים" שמכוננים את כל 
אחד מהגופים הפועלים על המגרש (מה שמתבטא באותו "הצבר" 
שעליו דיבר לנין) אכן "מתמזגים" לכדי אחדות ממשית, אזי אין 
הם "נעלמים" לתוך האחדות הפנימית של הסתירה הפשוטה, כפי 
שהייתה נעלמת תופעה טהורה. הם מכוננים אחדות באותו "היתוך" 
של הקרע המהפכני,'? ואותה אחדות מתהווה ממהותם ומפועלם 
שלהם, מתוך מה שהם, ולפי האופניות הספציפית של פעולתם. 
כאשר הם מכוננים אחדות זו, הם מכוננים מחדש ומגשימים, בה 


0. לנין אף שקל לכלול במניין הסיבות לנצחון המהפכה הסובייטית 
את העושר הטבעי של המדינה ואת מרחביה שהיו מקלט למהפכה 
ול"נסיגותיה" הצבאיות והפוליטיות הבלתי נמנעות. 

1. לנין ציין, לא פעם, כי סיטואציית ה"משבר" ממלאת תפקיד המסייע 
לגלות את המבנה ואת הדינמיקה של התצורה החברתית שחיה אותה. 
כל מה שנאמר על הסיטואציה המהפכנית נוגע, בהתאמה, גם לתצורה 
החברתית שלפני המשבר המהפכני. 

בעת, את האחדות היסודית שמניעה אותם, אלא שבעשותם זאת הם 
גם מצביעים על טבעה: שלא ניתן להפריד את הסתירה ממכלול 
מבנה הגוף החברתי שבו היא מתבטאת; שלא ניתן להפרידה מתנאי 
קיומה הצורניים ואף לא מאותם גופים פועלים עצמם שבהם היא 
מושלת. הם משפיעים עליה, עד השורש, וכך היא קובעת ונקבעת 
באבחה אחת, נקבעת על ידי רמות שונות ועל ידי גופים פועלים 
שונים מתוך התצורה החברתית שהיא מניעה. נוכל לומר עליה 
שהיא קבועה היקבעות-יתר מעיקרה ? 

אינני תולה ערך מפורש במונח היקבעות-יתר (השאוּל מתחומי 
דעת אחרים). אני משתמש בו בהיעדר חלופה טובה יותר, כציין 
וכבעיה, מכיוון שהוא מאפשר לנו, באופן שמניח את הדעת, 
להיווכח שניצב מולנו דבר"מה שונה בתכלית מאשר הסתירה 
ההגליאנית. 

למען האמת, הסתירה ההגליאנית לא קבועה אף פעם היקבעות- 
יתר, למרות שלעתים קרובות היא אכן נדמית כך למראית עין. 
בפנומנולוגיה של הרוח, למשל, שמתארת את "התנסויותיה" של 
התודעה ואת הדיאלקטיקה שלהן שמגיעות לשיאן בעלייתו של 
הידע המוחלט, הסתירה לא נראית פשוטה כלל וכלל. להיפך, 
היא נראית מורכבת מאוד. במלוא החומרה, נוכל לכנות פשוטה 
רק את הסתירה הראשונה: זו שבין התודעה החושית לבין הידע 
שלה. אך ככל שנתקדם בדיאלקטיקה של ייצור התודעה, היא 
תיהפך עשירה יותר, והסתירה מורכבת יותר. אולם ניתן להראות 
שמורכבות זו אינה מורכבותה של היקבעות-יתר פעילה, אלא 
של הפנמה מצטברת שדומה להיקבעות-היתר רק למראית עין. 


2. השוו לפסקאות שהקדיש מאו צה-דון לנושא ההבחנה בין סתירות 
אנטגוניסטיות (נפיצות, מהפכניות) לבין סתירות לא אנטגוניסטיות (על 
הסתירה, מהדורת פקינג, 1960, עמ' 66 ואילך) |בעברית השוו מאו צה- 
דון, כתבים נבחרים, כרך ב', עמ' 352 ואילך). 

למעשה, בכל רגע של התהוותה חיה התודעה ומתנסה במהותה 
שלה עצמה (שעומדת בזיקה לדרגת התפתחותה) דרך כל הדי 
המהויות הקודמות שהיו לה ודרך הנוכחות המרמזת של הצורות 
ההיסטוריות העומדות בזיקה אליהן. בכך מציין הגל שלכל תודעה 
יש עבר שבוטל ונשמר (מסססטנפָ1טג) בעצם ההווה שלה - ועולם 
(העולם שהיא יכולה להיות תודעתו, אך שנותר כמו בשוליים 
בתוך הפנומנולוגיה, בעל נוכחות' אפשרית וחבויה), ומכאן שיש 
לה בתור עבר גם את העולמות של מהויותיה שחלפו |86088860%]. 
אלא שדמויות העבר של התודעה ושל העולמות החבויים האלה 
(שעומדים בזיקה לדמויות) לעולם לא משפיעים על תודעת ההווה 
כהיקבעויות פועלות שונות ממנה. דמויות ועולמות אלו מתייחסים 
אליה אך ורק כמו הדים (זיכרונות, רוחות הרפאים של ההיסטוריוּת 
שלה) של מה שהיא הפכה להיות, כלומר כהטרמותיה שלה עצמה 
או כרמיזות לעצמה. כל זאת מכיוון שהעבר אינו אלא מהותו 
הפנימית (כשלעצמו) של העתיד שאותו הוא טומן בחובו; שנוכחות 
זו של העבר היא נוכחותה של התודעה עצמה בפני עצמה ולא 
היקבעות חיצונית אמיתית. בתור מעגל של מעגלים, יש לתודעה 
מרכז אחד בלבד והוא קובע אותה לבדו. יש צורך במעגלים בעלי 
מרכז אחר משלה, מעגלים מוּסָטִי מרכז, כדי שהתודעה תושפע 
מכוחם במרכזה, בקיצור, כדי שמהותה תיקבע על ידם היקבעות- 
יתר. אך לא כך הדבר. 

אמת זו מתגלה באופן בהיר עוד יותר בפילוסופיה של 
ההיסטוריה. גם שם אנו נתקלים במראית העין של היקבעות- 
היתר - הרי אינסוף היקבעויות קונקרטיות מרכיבות כל חברה 
היסטורית, מהחוק הפוליטי ועד לדת, דרך אורחות החיים והמוסר, 
המשטר הפיננסי, המסחרי, הכלכלי, מערכת החינוך, האמנות, 


ג. לאורך הפסקה משחק אלתוסר על הקרבה הרעיונית והצלילית בין 
הנוכחות (06מ650זכ) וההווה (0ם650זכ). 

הפילוסופיה וכו'... ועם זאת, אף אחת מבין ההיקבעויות האלה אינה 
חיצונית במהותה ביחס לאחרות, לא רק מכיוון שכולן מרכיבות 
יחד טוטליות אורגנית ומקורית, אלא גם, ומעל הכול, מכיוון 
שטוטליות זו משתקפת בעיקרון פנימי אחד שמהווה את האמת של 
כל ההיקבעויות הקונקרטיות. כך במקרה של רומא - ההיסטוריה 
האדירה שלה, מוסדותיה, המשברים שלה ומפעליה הגדולים אינם 
אלא ביטוייו, ואחר כך נפילתו בתוך הזמן, של העיקרון הפנימי 
של האישיות המשפטית המופשטת. עיקרון פנימי זה אכן מכיל 
בתוכו כהדים את כל התצורות ההיסטוריות החולפות, אך הוא 
מכיל אותן כהדים של עצמו, ובשל כך גם יש לו רק מרכז אחד, 
מרכזם של עולמות העבר שנשמרו כולם בזיכרונו, ובשל כך הוא 
פשוט. ובעיצומה של פשטות זו מופיעה הסתירה שלו - התודעה 
הסטואית ברומא כתודעת הסתירה האינהרנטית המגולמת במושג 
האישיות המשפטית המופשטת, שמכוונת עצמה לעולם הקונקרטי 
של הסובייקטיביות, ומחמיצה אותו. סתירה זו סופה שביקעה 
את רומא וייצרה את עתידה - דמות הסובייקטיביות במחשבת 
הנצרות בימי הביניים. כל המורכבות הרומית לא קובעת אפוא 
כלל וכלל דרך היקבעות-יתר את הסתירה שבעיקרון הפשוט של 
רומא. הסתירה אינה אלא מהותו הפנימית של העושר ההיסטורי 
האינסופי. 

על מנת לשאול את השאלה המהותית, מספיק לתהות מדוע 
חושב הגל על תופעות ההשתנות ההיסטוריות דרך המושג הפשוט 
של הסתירה. למעשה, פשטותה של הסתירה ההגליאנית מתאפשרת 
אך ורק בזכות פשטותו של העיקרון הפנימי שמכונן את מהותה 
של כל תקופה היסטורית. אותה פשוטת עצמה, שרוכשת בכך זכות 
על הסתירה, מסוגלת להשתקף בה רק מכיוון שניתן בדין לצמצם 
ולהעמיד את הטוטליות, את המגוון האינסופי של חברה היסטורית 
נתונה (יוון, רומא, הקיסרות הרומית הקדושה, אנגליה וכו'...) על 
עיקרון פנימי אחד ופשוט. האם צריך להיות עוד יותר ברור? 

הצמצום עצמו (רעיון שהגל שואל ממונטסקייה), צמצומם של 
כל האלמנטים שמהווים את חייו הקונקרטיים של עולם היסטורי 
(מוסדות כלכליים, חברתיים, פוליטיים, משפטיים, אורחות חיים 
ומוסר, אמנות, דת, פילוסופיה ואף אירועים היסטוריים: מלחמות, 
מאבקים, תבוסות וכו'...), צמצומם והעמדתם על עיקרון אחד של 
אחדות פנימית - צמצום זה מתאפשר אך ורק בתנאי המוחלט 
שמתייחסים לכל חייו הקונקרטיים של עם בתור החצנתו וניכורו 
(קמטו6מוסית1ת- קמנתספפטגומ) של עיקרון רוחני פנימי, שבסופו 
של יום, ותמיד, אינו אלא הצורה המופשטת ביותר של התודעה 
העצמית של עולם זה - תודעתו הדתית או הפילוסופית, כלומר 
האידיאולוגיה שלו. אנו מבינים כעת, נדמה לי, באיזה מובן 
משפיעה "המעטפת המיסטית" ומזהמת את "הגרעין" - שכן 
פשטותה של הסתירה ההגליאנית אינה אלא השתקפות פשטותו 
של עיקרון פנימי זה של עם, כלומר לא של ממשותו החומרית, 
אלא של האידיאולוגיה המופשטת ביותר שלו. בשל כך, הגל יכול 
בנוסף להציג בפנינו את ההיסטוריה העולמית מהמזרח הקדום ועד 
ימינו כ"דיאלקטית", כלומר כמי שמונעת מכוח המשחק הפשוט 
של עקרון סתירה פשוט. בשל כך, אין עבורו, בסופו של דבר, אף 
פעם לא קרע אמיתי ולא התחלה רדיקלית. אין אף פעם סוף פועל 
של סיפור אמיתי. בשל כך, פילוסופיית ההיסטוריה שלו עמוסה 
בתמורות "דיאלקטיות" בעלות צורה אחידה. 

הגל יכול להגן על תפיסתו מעוררת התדהמה רק מרום פסגת 
הרוח. שם אין חשיבות לחייו או למותו של עם, שכן זה גילם בתורו 
את עקרונו הנקבע של אחד מרגעי האידיאה (עוד הרבה מסוגו 
עומדים לרשותה), וכך מוּצה עִם הגילום והועבר אל אותו זיכרון 
עצמי שהוא ההיסטוריה. באותה הזדמנות יועבר גם לאיזה עִם אחר 
(ואפילו אם הקשר ההיסטורי ביניהם רופף מאוד!), שימצא בו, תוך 
כדי שהוא משקף אותו בעצם מהותו, את ההבטחה בדבר עקרונו 
הפנימי שלו עצמו, כלומר, כאילו במקרה, את הרגע שעוקב מבחינה 

לוגית וכו' וכו'. יש לתפוס אחת ולתמיד שכל מקרי השרירות האלו 
(גם אם אכן חדורים תובנות גאוניות) לא הוּשמו דרך פלא בתוך 
"תפיסת עולם" אחת, בתוך ה"מערכת" האחת של הגל - אלא הם 
משתקפים במבנה, בעצם מבניהּ של הדיאלקטיקה, בייחוד באותה 
"סתירה" שתפקידה להניע לעבר סופם האידיאולוגי, כבמטה קסם, 
את התכנים הקונקרטיים של העולם ההיסטורי. 

בשל כך, אין ה"היפוך" המרקסיסטי של הדיאלקטיקה 
ההגליאנית בשום פנים חילוץ טהור ופשוט. אם נבחין בבירור 
שהמבנה ההגליאני של הדיאלקטיקה שומר על קשר אינטימי 
והדוק עם "תפיסת העולם" של הגל, כלומר עם הפילוסופיה 
הספקולטיבית, לא נוכל באמת להשליך לצד הכביש את "תפיסת 
העולם" מבלי להתחייב לשנות לעומק את מבניה של אותה 
דיאלקטיקה. אם לא נעשה כן, נמשיך לגרור אחרינו, 150 שנים 
אחרי מותו של הגל ו1007 שנים אחרי מרקס, את קרעי שמלתה של 
אותה "מעטפת מיסטית" מפורסמת. 

נשוב אם כך ללנין, ומשם למרקס. אם אכן הייתה הסיטואציה 
המהפכנית ברוסיה, כפי שמוכיחים הפרקסיס והמחשבה 
הלניניסטיים, תלויה בדיוק באופיה של סתירת המעמד היסודית 
- אופי של היקבעות-יתר חזקה - אזי יש צורך לתהות אולי מה 
בדיוק יוצא מן הכלל באותה "סיטואציה יוצאת מן הכלל". נתהה 
גם אם בדומה לכל יוצא מן הכלל, לא מעיד גם זה על הכלל שלו 
- ואינו אלא, בלא ידיעת הכלל, הכלל עצמו. שכן בסופו של דבר, 
האם איננו מצויים תמיד ביוצא מן הכלל? היוצא מן הכלל שהוא 
הכישלון הגרמני של 1849, הכישלון הצרפתי של 1871, הכישלון 
הסוציאל-דמוקרטי הגרמני של תחילת המאה ה207 בהמתנה 
לבגידה הלאומנית של 1914, ההצלחה של 1917... כולם יוצאים 
מן הכלל, אך ביחס למה? ביחס לאידיאה מסוימת, מופשטת אבל 
נוחה ומשרת ביטחון. ביחס לאידיאה בדבר סכמה "דיאלקטית" 
מטוהרת ופשוטה, שכמו שימרה בעצם פשטותה את זכרון המודל 

ההגליאני (או אימצה מחדש את מראית העין שלו) וכן שימרה את 
האמונה ב"כוחה" של הסתירה המופשטת "לפתור"; לפתור כמות 
שהיא. במקרה זה, הסתירה המדוברת היא הסתירה "היפה" בין הון 
ועבודה. אינני מכחיש ש"פשטותה" של הסכמה המטוהרת אכן 
יכלה לענות על מספר צרכים סובייקטיביים הקשורים לגיוסם 
של ההמונים. אנו יודעים, אחרי הכול, שצורותיו השונות של 
הסוציאליזם האוטופי מילאו גם הן תפקיד היסטורי בדיוק מכיוון 
שידעו לבטא את מחשבותיהם ותודעתם של ההמונים. ואכן, ממש 
כך יש לעשות (לפני הכול), אם ברצוננו להוליך אותם אל מעבר 
להן. את מה שעשו מרקס ואנגלס לסוציאליזם האוטופי, נצטרך 
בוודאי לעשות יום אחד לאותן צורות סכמטיות-אוטופיות של 
תודעת ההמונים שהושפעו מהמרקסיזם (וכן לצורות התודעה של 
אחדים מהתיאורטיקנים שלהם) בחצי הראשון של ההיסטוריה שלו: 
יהיה זה מחקר היסטורי של ממש על אודות התנאים והצורות 
של תודעה זו.? עם זאת, ניתן לראות שכל הטקסטים הפוליטיים 


3. אנגלס, "מכתב לבלוך", 21 בספטמבר, 1890: "האשמה על כך שהצעירים 
מעניקים לעתים משקל יתר לצד הכלכלי נופלת בחלקה על מרקס ועליי. 
מול יריבנו היה עלינו להדגיש עקרון מרכזי זה אליו התכחשו, ולא נמצא 
תמיד זמן, מקום והזדמנות לתת מקום ראוי לשאר הגורמים שמשתתפים 
בפעילות הגומלין" |השוו מרקס ואנגלס, כתבים נבחרים, כרך ב', תרגום: 
ח. הוכברג, עמ' 277]. באשר לאנגלס והצגתו של רעיון ההיקבעות 
"בחשבון אחרון", ראו "נספח". 
במסגרת המחקרים שיש לפתוח בהם, ארצה לצטט מספר הערות 
שגרמשי מקדיש לפיתוי המכניסטי-פטליסטי בהיסטוריה של המרקסיזם 
במאה ה-19 (כתבים נבחרים, הוצאת סוסייל, עמ' 34-33): "האלמנט 
הדטרמיניסטי, הפטליסטי, המכניסטי, היה בגדר ‏ ניחוח' אידיאולוגי 
בלתי מתווך של פילוסופיית הפרקסיס. הוא היה צורה דתית וגורם מלהיב 
(אך מלהיב כמו סם) שאופיין ה'נחות' של שכבות חברתיות מסוימיות 
הפך להכרחי ומוצדק היסטורית. כאשר הקרב לא נפתח ביוזמתנו, 
וכאשר הוא מזוהה בסופו של דבר עם סדרה של תבוסות, הדטרמיניזם 
המכניסטי הופך לכוח אדיר של התנגדות מוסרית, של לכידות, של 

וההיסטוריים החשובים של מרקס ואנגלס מתקופה זו מספקים 
חומר למחשבה ראשונה על מה שנקרא כאן "יוצאים מן הכלל". 
משם עולה הרעיון הבסיסי שלפיו הסתירה הון-עבודה לעולם 
אינה פשוטה, אלא שהיא תמיד מקבלת את הספציפיות שלה דרך 
הצורות והנסיבות ההיסטוריות הקונקרטיות שבהן היא פועלת, 
דרך צורות מבנה-העל (המדינה, האידיאולוגיה השלטת, הדת, 
התנועות הפוליטיות המאורגנות וכו'); דרך המצב ההיסטורי 


התמדה סבלנית ועיקשת. 'לעת עתה הוכרעתי: אך בטווח הארוך כוחם 
של הדברים עובד לטובתי' וכו'. הרצון האמיתי מתחפש כך למעשה 
אמוני, למעין רציונליות היסטורית, לצורה אמפירית ופרימיטיבית של 
פינליזם משולהב שנראה כמו תחליף לפרדסטינציה, להשגחה העליונה 
וכו' [...| תחליף לדתות הממוסדות. יש להדגיש את עובדת קיומה של 
פעילות רצונית חזקה גם במקרה הזה [...] מן הראוי שנבליט כיצד משמש 
הפטליזם אך ורק כמסך המסתיר את חולשתו של רצון פעיל ואמיתי. 
בשל כך, צריך שוב ושוב להוכיח את חוסר הערך של הדטרמיניזם 
המכני. ניתן להסבירו כפילוסופיה נאיבית של ההמונים - ורק כך הוא 
אלמנט אינהרנטי של כוח - אלא שכאשר אינטלקטואלים תופסים אותו 
מצדם כפילוסופיה שקולה וקוהרנטית, הוא נהפך למקור של פסיביות 
ושביעות רצון מטומטת". 

הניגוד הזה (בין "אינטלקטואלים" ו"המונים") יכול להיראות מוזר 
במסגרת טקסט שנכתב על ידי תיאורטיקן מרקסיסט. אולם יש להבין 
שמושג האינטלקטואל אצל גרמשי רחב משלנו עד אינסוף, שמושג זה 
אינו מוגדר ביחס למה שחושבים האינטלקטואלים על עצמם, אלא על ידי 
תפקידם החברתי כמארגנים וכמנהיגים (נחותי דרגה, פחות או יותר). רק 
במובן כזה גרמשי יכול לכתוב: "האמירה שכל חברי מפלגה פוליטית 
נחשבים לאינטלקטואלים היא אמירה העשויה להיות פתח להתלוצצויות 
ולקריקטורות. ולמרות זאת, אם מעמיקים לחשוב על כך, אין דבר 
מדויק ממנה. מובן שיהיה עלינו לערוך הבחנות בין דרגות שונות של 
אינטלקטואלים; מפלגה פוליטית יכולה להיות מורכבת מיותר או מפחות 
אינטלקטואלים מדרגה גבוהה או מדרגה נמוכה, אך לא זה הדבר החשוב. 
הדבר החשוב הוא התפקיד החינוכי, האינטלקטואלי" (כתבים נבחרים, 
הוצאת סוסייל, עמ' 440 |גרמשי, על ההגמוניה, תרגום: א. אלטרס, 2009, 
תל אביב: רסלינג, עמ' 60). 

הפנימי והחיצוני שקובע אותה בהתאם לעבר הלאומי עצמו 
מצד אחד (מהפכה בורגנית שבוצעה או ש"חזרה", ניצול פיאודלי 
שחוסל לחלוטין, חלקית או כלל לא, אורחות חיים מקומיים, 
מסורות לאומיות ספציפיות והן "סגנונם הייחודי" של המאבקים 
וההתנהלות הפוליטית וכו') ובהתאם להקשר העולמי הקיים מצד 
שני (באשר למה שמושל בו, תחרות בין האומות הקפיטליסטיות 
או "בינלאומיות אימפריאליסטית" - או אפילו תחרות בתוככי 
האימפריאליזם עצמו וכו'). תופעות רבות מסוג זה כפופות ל"חוק 
ההתפתחות הבלתי שווה" במובן שנתן לו לנין. 

מה ניתן ללמוד מכך? רק זאת: הסתירה, זו שנראתה פשוטה, 
קבועה למעשה היקבעות-יתר תמיד. היוצא מן הכלל מתגלה כאן 
ככלל עצמו, ככלל של הכלל. את היוצאים מן הכלל הישנים יש 
לחשוב כעת מתוך כלל חדש זה ולהתייחס אליהם כדוגמאותיו 
הפשוטות. כדי לנסות ולהקיף את סך כל התופעות מנקודת המבט 
של הכלל הזה, האם מותר להעלות את ההצעה הבאה? "הסתירה 
הקבועה היקבעות-יתר" יכולה להיקבע כך באחד משני מובנים: 
או כמעצור היסטורי, כ"חסימה" של ממש (לדוגמה גרמניה של 
וילהלם), או כקרע מהפכני? (רוסיה ב-1917), אך בכל מקרה 
לעולם לא תינתן הסתירה במצב "טהור". ה"טוהר" בעצמו יהיה אז 
היוצא מן הכלל, בכך אני מודה, אלא שקשה לי לחשוב על דוגמה 
שניתן להביא למצב כזה. 

אלא שאם כל סתירה אכן ניתנת בפרקסיס ההיסטורי ועבור 
הניסיון ההיסטורי של המרקסיזם כסתירה הקבועה היקבעות- 


4. השוו אנגלס, "מכתב לשמידט", 27 באוקטובר, 1890: "ניתן לחלק 
לשלושה סוגים את השלכות כוחה של המדינה על ההתפתחות הכלכלית. 
הוא יכול לפעול באותו הכיוון, אז מתקדם הכול מהר יותר. הוא יכול 
לפעול נגדה - כמו בימינו - ואז ילך הוא לעבר קצו עם הזמן בקרב 
העמים הגדולים...". אפיונס של שני מצבי הקצה אכן מוזכר כאן |בעברית 
השוו מרקס ואנגלס, כתבים נבחרים, כרך ב', עמ' 379]. 

יתר; אם היקבעות-היתר אכן מהווה, אל מול הסתירה ההגליאנית, 
את הספציפיות של הסתירה המרקסיסטית; אם "פשטותה" של 
הדיאלקטיקה ההגליאנית מפנה אותנו חזרה אל "תפיסת עולם", 
ובמיוחד לתפיסת ההיסטוריה שמשתקפת בה; אם כך, יש לתהות 
מהו התוכן, מהי סיבת קיומה של היקבעות-היתר שבסתירה 
המרקסיסטית - ולשאול את עצמנו כיצד יכולה תפיסת החברה 
המרקסיסטית להשתקף בהיקבעות-היתר הזו. לשאלה זו חשיבות 
מרכזית, שכן מובן מאליו שאם לא נראה את הקשר ההכרחי שמאחד 
את עצם מבנה הסתירה אצל מרקס עם תפיסת החברה וההיסטוריה 
שלו, אם לא נעגן את היקבעות-היתר במושגיה של תיאוריית 
ההיסטוריה המרקסיסטית, אזי תישאר קטגוריה זו "באוויר", שכן 
אפילו אם היא מדויקת ואפילו מוכחת בפרקסיס הפוליטי, אין היא 
עד כאן אלא בגדר תיאור, ולכן קונטינגנטית - ולפיכך, ככל תיאור 
אחר, מופקרת לחסדי התיאוריות הפילוסופיות העוברות והשבות. 
אלא שהנה עומדים אנו שוב להיתקל ברוח הרפאים של המודל 
ההגליאני - וכעת לא המודל המופשט של הסתירה, אלא המודל 
הקונקרטי של תפיסת ההיסטוריה שמשתקפת בו. למעשה, על מנת 
להראות שהמבנה הספציפי של הסתירה המרקסיסטית אכן מעוגן 
בתפיסת ההיסטוריה המרקסיסטית, יש לוודא שתפיסה זו אינה 
בעצמה "היפוכה" הטהור והפשוט של התפיסה ההגליאנית. ועם 
זאת נוכל, כחלק מניסיון ראשוני לדייק, לטעון שמרקס "הפך" את 
התפיסה ההגליאנית של ההיסטוריה. נדגים זאת בקצרה. בתפיסה 
ההגליאנית מושלת הדיאלקטיקה של עקרונותיה הפנימיים של כל 
חברה, כלומר הדיאלקטיקה של רגעי האידיאה. מרקס חזר ואמר 
שהגל מסביר את החיים המטריאליים, את ההיסטוריה הקונקרטית 
של העמים, בעזרת הדיאלקטיקה של התודעה (התודעה העצמית של 
עם, האידיאולוגיה שלו). בשביל מרקס, להיפך, חייהם המטריאליים 
של בני האדם הם אלו שמסבירים את ההיסטוריה שלהם. התודעה 
והאידיאולוגיות אינן אלא תופעות של החיים המטריאליים. מראית 

העין של ה"היפוך" מאוחדת ושלמה בניגוד זה. נביא עתה את הדברים 
אל הקצה, כמעט לכדי קריקטורה. מה אנו רואים אצל הגל? תפיסת 
חברה שמאמצת מחדש את הישגי התיאוריה הפוליטית והכלכלה 
המדינית מהמאה ה-18 ושגורסת שכל חברה (מודרנית כמובן, 
אך התקופה המודרנית מאפשרת את הופעתו של מה שהיה בעבר 
בגדר זרע בלבד) מורכבת משתי חברות: חברת הצרכים, או החברה 
האזרחית, והחברה הפוליטית, או המדינה, וכל מה שזו מגלמת: 
דת ופילוסופיה, או בקיצור תודעתה העצמית של תקופה. במילים 
אחרות, ובאופן סכמטי, כל חברה מורכבת מהחיים המטריאליים 
מצד אחד ואלו הרוחניים מצד שני. בשביל הגל, החיים המטריאליים 
(החברה האזרחית, כלומר הכלכלה), שהם בגדר עורמת התבונהל 
בלבד, מוּנָעִים על ידי מראית עין של אוטונומיה, על ידי חוק זר 
להם. מונעים על ידי תכליתם, שהיא בה בעת גם תנאי האפשרות 
שלהם: המדינה, כלומר חיי הרוח. ובכן... גם זו דרך להפוך את הגל 
ולקבל את מרקס בנוצות לא לו, דרך שמורכבת בדיוק מהיפוך היחס 
בין המונחים ההגליאניים, כלומר משימורם של המונחים: החברה 
האזרחית והמדינה, הכלכלה והפוליטיקה-אידיאולוגיה - אך זאת 
תוך כדי שינוי המהות לכדי תופעה והתופעה לכדי מהות, או אם 
נרצה, תוך כדי הפעלתה של עורמת התבונה נגד הכיוון. בעוד שאצל 
הגל היה הפוליטי-אידיאולוגי בגדר מהותו של הכלכלי, אצל מרקס 
יהיה הוא תופעתו הטהורה בלבד. הכלכלי יהיה כך "האמת" שלו. 
את עקרונה "הטהור" של התודעה (העצמית של תקופה), שהוא 
עיקרון פשוט שמהווה אצל הגל את עקרון הידע של כל ההיקבעויות 


ד. עורמת התבונה. מושג הגליאני המתאר את הפעילות האנושית כמניעה 
את ההיסטוריה קדימה באופן בלתי מודע. הרוח המוחלט "מפעיל" כך את 
בני האדם למען התגשמותו. בהרצאותיו על הפילוסופיה של ההיסטוריה 
מגדיר הגל את המושג כך: "עורמת התבונה נקרא לאותו הדבר שנותן 
לתשוקות האדם לעבוד בשבילו". ראר ופ משפחווטויוס? :12 76 ,116801 
9 ,1970 ,קגת8)ט5 :דט מהעין ,2056701606 0 1110506 016 

של עם היסטורי מסוים, נחליף בעיקרון פשוט אחר, בהיפוכו: 
החיים המטריאליים, הכלכלה - עיקרון פשוט שיהיה בתורו עקרון 
הידע הכללי היחיד של כל היקבעויותיו של עם היסטורי מסוים 5 
קריקטורה? לכיוון מחשבה כזה יובילו אותנו שורותיו המפורסמות 
של מרקס בדבר מטחנת היד, טחנת המים ומנוע הקיטור, אם נקרא 
אותן באופן מילולי או במנותק מהקשרן. בסוף ניסיון כזה תמצא לנו 
תמונת הראי המדויקת של הדיאלקטיקה ההגליאנית - בתוספת 
ההבדל האחד שאין עוד מדובר בהפקת הרגעים העוקבים של 
האידיאה מכוחו של עקרון הסתירה הפנימית, אלא בהפקת הרגעים 
העוקבים של הכלכלה. ניסיון זה יסתיים בצמצומה הרדיקלי של 
הדיאלקטיקה של ההיסטוריה לכדי הדיאלקטיקה המפיקה את אופני 
הייצור העוקבים, או בסופו של דבר, את טכניקות הייצור השונות. 
לניסיונות כאלו יש במרקסיזם שמות משלהם: אקונומיזם, וכן 
טכנולוגיזם. 

אלא שמספיק להזכיר את שמות המונחים הללו על מנת לעורר 
את זכרון המאבקים התיאורטיים והפרקטיים שניהלו מרקס ותלמידיו 
נגד "סטיות" אלו. אל מול הטקסט המפורסם מדי על אודות מנוע 
הקיטור, כמה רבים הטקסטים הנחרצים נגד האקונומיזם! ננטוש, 
אם כך, את הקריקטורה, ולא כדי להעמיד את האקונומיזם אל מול 
שלל הגינויים הרשמיים," אלא כדי לבחון אילו עקרונות אותנטיים 
באים לידי ביטוי בהם ובמחשבתו הפועלת של מרקס. 

אם כן, לא ניתן בשום אופן להמשיך ולהחזיק בדמיון השווא 
של ה"היפוך" באופן חמור כביכול. שכן לאמיתו של דבר מרקס 


5. מובן מאליו שבמקרה כזה, כמו בכל "היפוך", נשמרים המונחים של 
התפיסה ההגליאנית: החברה האזרחית והמדינה. 

ה. שלל הגינויים הרשמיים (40008ת0820ת60 6068 628856 66 1801080 16 
%8)). במקור, תמונת הציד של הגינויים הרשמיים. "תמונת ציד" 
היא התמונה המצולמת בסוף מסע הציד שבה נראים הציידים כאשר הם 
מציגים את שללם לראווה. 


107 


לואי אלתוסר 


לא שימר, תוך כדי "היפוך", את מונחיו של המודל ההגליאני 
של החברה. הוא החליף אותם במונחים אחרים, בעלי קשר אך 
קלוש לקודמיהם. זאת ועוד, הוא זעזע את היחס ששרר, לפניו, בין 
מונחים אלו. אצל מרקס משנים אפוא המונחים והיחס את טבעם 
ואת משמעותם בה בעת. 

ראשית, המונחים כבר אינם אותם המונחים. 

מרקס בהחלט ממשיך לדבר על "חברה אזרחית" (בייחוד 
באידיאולוגיה הגרמנית. מונח שתורגם לא במדויק לצרפתית כ"חברה 
בורגנית"), אלא שהוא עושה זאת ברמיזה אל העבר, כדי להצביע 
בכך על מקומן של התגליות שלו, ולא כדי לאמץ מחדש את המושג. 
יש ללמוד היטב את תהליך התגבשותו של המושג הזה. אז נוכל 
לראות כיצד בצורותיה המופשטות של הפילוסופיה הפוליטית 
ובצורות הקונקרטיות יותר של הכלכלה המדינית מצטיירים להם, לא 
תיאוריה אמיתית של היסטוריה כלכלית ואף לא תיאוריה כלכלית 
אמיתית, אלא תיאור וביסוס של התנהגויות כלכליות, בקיצור 
מעין פנומנולוגיה פילוסופית-כלכלית. אך מה שבאמת ראוי לציין 
ביצירות אלו, של הפילוסופים (לוק, הלבטיוס וכו') ושל הכלכלנים 
(סמית', טורגו (ספזט1] וכו'), היא העובדה שתיאור זה של החברה 
האזרחית מתבצע כאילו היה מדובר בתיאורו (ובביסוסו) של מה 
שהגל מכנה, ובכך מסכם את רוחו בשלמותה, בשם "עולם הצרכים". 
הכוונה לעולם העומד ביחס בלתי מתווך (כמו היה זה ביחס למהותו 
הפנימית) ליחסיהם של יחידים המוגדרים בתורם על ידי רצונם 
הפרטי והאינטרס האישי שלהם, בקיצור, על ידי "צרכיהם". מכיוון 
שאנו יודעים שמרקס מבסס את כל תפיסתו של הכלכלה המדינית 
על הביקורת של הנחה מוקדמת זו (ההומו אקונומיקוס - והפשטתו 
במסגרת החוק או המוסר, ה"אדם" של הפילוסופים), אפשר בהחלט 
להעמיד בספק את יכולתו לאמץ מחדש ולהעלות על דעתו מושג 
שהיה תוצרה הישיר. למעשה, מה שהיה חשוב למרקס לא היה 
התיאור (המופשט) של ההתנהגויות הכלכליות, ואף לא ביסוסו 

המדומה במיתוס של ההומו אקונומיקוס, אלא ה"אנטומיה" של 
העולם הזה ודיאלקטיקת התמורות של "אנטומיה" זו. בשל כך, 
נעלם אצל מרקס מושג ה"חברה האזרחית" (עולם ההתנהגויות 
הכלכליות הפרטיות ומקורן האידיאולוגי). בשל כך, מרקס מבין את 
עצם המציאות הכלכלית המופשטת (שאותה חוזר ומוצא למשל 
סמית' בחוקי השוק כתוצאה ממאמצי הביסוס שלו) כתוצר של עולם 
קונקרטי ועמוק ממנה - אופן הייצור של תצורה חברתית נקבעת. 
בפעם הראשונה נמדדות כך ההתנהגויות הכלכליות הפרטיות (שהיו 
לפנים התירוץ לאותה פנומנולוגיה כלכלית-פילוסופית) בהתאם 
לתנאי הקיום שלהם. מכאן ואילך יהיו דרגת התפתחותם של כוחות 
הייצור ומצב יחסי הייצור מושגי היסוד של מרקס, ואם "החברה 
האזרחית" אכן ציינה עבורו את מקומם (כאן יש לחפור!), יש להודות 
שאת החומר שלהם היא לא סיפקה לו. אך היכן ניתן למצוא את כל 
זה אצל הגל? 

בכל האמור במדינה, קל מדי להראות שאין לה אצל מרקס את 
אותו התוכן שהיה לה אצל הגל. היא כבר אינה יכולה להיות בגדר 
"ממשותה של האידיאה" כמובן, אלא שמלבד זאת ולפני הכול 
נחשבת המדינה באופן שיטתי כמכשיר כפייה בשירות המעמד 
השליט של המנצלים. תחת "תיאור" והאדרת' מעלותיה של 
המדינה, מרקס מגלה כאן מושג חדש שהופיע כבר בהגות המאה 
ה-18 (לונגָה [סגפַת10!, רוסו וכו'), מושג שאף אומץ בידי הגל 
בפילוסופיית המשפט (שם נהפך ל"תופעתה" של עורמת התבונה 
והנצחון שבכך, דהיינו המדינה - הניגוד שבין העוני והעושר), ושבו 
השתמשו למכביר ההיסטוריונים של 1830: מושג המעמד בחברה, 


ו. | האדרה (מסגוגגם1סט5). נדמה שאלתוסר לא מכוון כאן למונח הפרוידיאני 
("עידון") המציין את תיעולו של הדחף המיני (בדרך כלל) לפעולות 
אחרות, אלא לתיאור המדינה כישות נשגבת, להאדרתה. עם זאת, יש 
לציין ששתי הקריאות באות בחשבון. 

שעומד ביחס ישיר ליחסי הייצור. כניסתו של המושג החדש 
והעמדתו ביחס למושג היסוד של המבנה הכלכלי משכתבים את 
מהותה של המדינה מאל"ף ועד תי"ו. מעתה היא כבר לא נמצאת 
מעל לקהילות בני האדם, אלא בשירות המעמד השליט. ייעודה 
כבר אינו להתגשם באמנות, בדת ובפילוסופיה אלא להעמידן 
לשירות האינטרסים של המעמד השליט, וליתר דיוק, לאלץ אותן 
לכונן את עצמן מתוך הרעיונות והנושאים שהמעמד השליט הופך 
לשליטים. היא מפסיקה להיות בגדר ה"אמת" של החברה האזרחית 
והופכת - לא "לאמת של" משהו אחר, אפילו לא של הכלכלה - 
אלא למכשיר שבעזרתו פועל ושולט מעמד בחברה וכו'. 

עם זאת, לא רק המונחים משתנים אלא גם יחסיהם. 

לא מדובר בריבוי המונחים החדשים שמכתיב כאן את החלוקה 
הטכנית החדשה של תפקידיהם. אין סיבה לחשוב כך. כיצד המונחים 
החדשים האלה נחלקים לקבוצות? מצד אחד מבנה הבסיס (הבסיס 
הכלכלי: כוחות הייצור ויחסי הייצור) ומהצר השני מבנה-העל 
(המדינה וכל צורות החוק, הפוליטיקה והאידיאולוגיות). ראינו 
שלמרות הכול אפשר לנסות ולהשאיר על כנו את היחס ההגליאני 
בין שתי קבוצות הקטגוריות האלו (יחס שהגל מטיל על הקשרים 
בין החברה האזרחית והמדינה): יחס של מהות לתופעה שמואדר 
במושג "האמת של...". כך אצל הגל, המדינה היא "האמת של" 
החברה האזרחית, שאינה בתורה אלא תופעתה של המדינה, זו 
שמתגשמת בה בזכות המשחק של עורמת התבונה. מכאן שגם אצל 
מרקס, שאותו נשטיח רגע לכדי מעין הובס או לוק, חייבת החברה 
האזרחית להיות "האמת של" המדינה, וזו האחרונה תופעה שלה, כזו 
שעורמת התבונה הכלכלית מעמידה לשירותו של מעמד: המעמד 
השליט. עם כל הצער על הסכמה הזו, הטהורה מדי, לא כך הם פני 
הדברים. הזהות המשתמעת שבין הכלכלה והפוליטיקה (תופעה- 
מהות-אמת של...) נעלמת אצל מרקס לטובת תפיסה חדשה של 
היחס שבין גופים פועלים קובעים בתוך המורכבות של מבנה הבסיס 

ומבנה-העל גם יחד. מורכבות שהיא מהותה של כל תצורה חברתית. 
אין ספק שראוי שנרחיב ונפרט במחקרים תיאורטיים על היחסים 
הספציפיים שבין מבנה הבסיס למבנה-העל. עם זאת, מרקס נותן לנו 
למעשה את "שני קצותיו של המקל", ואומר שביניהם עלינו לחפש: 
מצד אחד, ההיקבעות בחשבון אחרון על ידי אופן הייצור (הכלכלי), 
ומהצד האחר, האוטונומיה היחסית של מבני-העל והשפעתם 
הספציפית. בכך מתנתק מרקס בבירור מהעיקרון ההגליאני של 
הסבר שמתבצע באמצעות התודעה העצמית (האידיאולוגיה), אך גם 
מהתמה ההגליאנית של תופעה-מהות-אמת של... לאמיתו של דבר 
יש לנו כאן יחס חדש בין מונחים חדשים. 

הבה נקשיב לאנגלס הזקן שמעמיד את הדברים על דיוקם, 
ותוקף ב-1890 את הצעירים "הכלכלנים" מכיוון שלא הבינו 
שמדובר כעת ביחס חדש.* הייצור הוא הגורם הקובע, אך רק 
"בחשבון אחרון". "יותר מזה לא טענו, לא מרקס ולא אני". מי 
ש"מעוות משפט זה" כאילו נטען בו שהגורם הכלכלי לבדו קובע, 
"הופך אותו למשפט נטול תוכן, מופשט ואבסורדי". ומכאן: 


המצב הכלכלי הוא הבסיס, אלא שהגורמים השונים שבמבנה- 
העל - צורותיה הפוליטיות של מלחמת המעמדות ותוצאותיה 
- החוקות המנוסחות לאחר הקרב על ידי המעמד המנצח 
וכו' - צורות החוק, ואפילו השתקפותם של כל המאבקים 
הממשיים הללו בראשם של מי שהשתתף בהם: תיאוריות 
פוליטיות, משפטיות ופילוסופיות, תפיסות דתיות וכן 
התפתחותן המאוחרת לכדי מערכות דוגמטיות - כל אלו 
פועלים ומשפיעים על המאבקים ההיסטוריים ובמקרים רבים 
אף ממלאים תפקיד ראשי בקביעת צורתם. 


6. אנגלס, "מכתב לבלוך", 21 בספטמבר, 1890, מתוך: מרקס ואנגלס, 
עיונים פילוסופיים, עמ' 128 [השוו מרקס ואנגלס, כתבים נבחרים, כרך ב', 
עמ' 379]. 

את המילה "צורה" יש להבין במובנה החזק, ומכאן שהיא אינה 
מכוונת לשום דבר צורני. נקשיב שוב לאנגלס: 


היו אלו גם סיבות היסטוריות, ובחשבון אחרון כלכליות, 
שהביאו לעליית המדינה הפרוסית ושהוסיפו לפתח אותה. 
אלא שיהיה זה מעשה של פדנטיות אמיתית, אם נטען שבין כל 
נסיכויות צפון גרמניה, הייתה זו דווקא ברנדנבורג - ומתוך 
ההכרח הכלכלי בלבד ולא שום גורם אחר (בראש ובראשונה 
מתוך שהחזיקה ברנדנבורג בפרוסיה, וכך נגררה לפולין 
והייתה מעורבת ביחסים הבינלאומיים. דבר שהיה מכריע גם 
בגיבוש עוצמתו של בית המלוכה האוסטרי) - שנועדה להפוך 
לאותה עוצמה שבה יתגלם ההבדל הכלכלי, הלשוני, ולאחר 
הרפורמה, גם ההבדל הדתי שבין הצפון והדרום. ? 


הנה אפוא שני קצוות המקל: הכלכלה קובעת את מהלך ההיסטוריה, 
אך רק בחשבון אחרון (בטווח הארוך, היה אנגלס אומר ברצון). אלא 
שההיסטוריה "מפלסת את דרכה" דרך עולם הצורות הרבות של 
מבנה-העל, של המסורות המקומיות? ושל הנסיבות הבינלאומיות. 
במסגרת מאמר זה לא אתייחס לפתרון התיאורטי שאנגלס מציע 
לבעיית היחס בין ההיקבעות שבחשבון אחרון, הכלכלית, לבין 
ההיקבעויות שמוכתבות על ידי מבני"העל, המסורות הלאומיות 
והאירועים הבינלאומיים. אסתפק בכך שנאמץ מתוכו את מה שיש 
לכנות הצברן של ההיקבעויות הפועלות (היוצאות ממבני-העל 
ומהנסיבות הלאומיות והבינלאומיות הפרטיות) על גבי ההיקבעות 


7. אנגלס מוסיף: "מרקס בקושי כתב משהו מבלי שהתיאוריה הזאת תמלא 
בו תפקיר, וה187 בברומָר הוא דוגמה מצוינת ליישומה. גם בקפיטל אנו 
מופנים אליה פעמים רבות". הוא ממשיך ומצטט גם את אנטידיהרינג ואת 
פוירבאך (שם, 130) [השוו שם, עמ' 377|. 

8. אנגלס: הן! התנאים הפוליטיים וכו'... והן המסורות שרודפות את ראשי 
האנשים ממלאים כולם תפקיד..." (שם, 129) |השוו שם, עמ' 278]. 

בחשבון אחרון על ידי הכלכלה. הנה מתבהר, נדמה לי, הביטוי 
שאני מציע: סתירה הקבועה היקבעות-יתר. הוא מתבהר כאן, 
מכיוון שאיננו עומדים עוד אל מול עובדה טהורה ופשוטה בדבר 
קיומה של היקבעות היתר, שכן קשרנו אותה (עקרונית, גם אם 
המהלך נותר עדיין אינדקטיבי בלבד) ליסודותיה. מהרגע שבו 
מכירים בקיומן הממשי של צורות מבנה-העל ושל מצב העניינים 
הלאומי והבינלאומי - קיום ספציפי ואוטונומי ברובו, ומכאן 
כזה שלא ניתן לצמצם לכדי תופעה טהורה - ניתן לחשוב על 
היקבעות-היתר ואי-אפשר עוד להימנע ממנה. נלך עד הסוף, אם 
כך, ונאמר שהיקבעות-יתר לא תלויה במצבים היסטוריים ייחודים 
כביכול וחריגים (גרמניה לדוגמה), אלא שהיא כוללת. הדיאלקטיקה 
הכלכלית לעולם לא עובדת במצב טהור. אף פעם לא רואים 
בהיסטוריה את הגופים הפועלים של מבנה"העל, למשל, כאשר 
הם מתרחקים בהדרת כבוד כאשר סיימו את מלאכתם או נעלמים 
כתופעה טהורה (פשוט מכיוון שהגיע הזמן) בפני הוד מעלתה 
הכלכלה שמתקדמת על דרך המלך הדיאלקטית. לא ראשונה ולא 
אחרונה, שעתו האחרונה של "החשבון האחרון" לא תבוא לעולם.' 


ז. | אלתוסר מפנה כאן להפרכתו של מרקס את "תגליתו" ("אותה תקיעת-שופר 
להכרזת 'השעה האחרונה'") של נ. ו. סניור, כלכלן אנגלי. במהלך דיונו 
במאבק על אורכו של יום עבודת הפועל באנגליה, ביקר מרקס בחריפות את 
טענתו של סניור כי "ב'שעת העבודה האחרונה' (של הפועל בבית החרושת, 
בכל יום נתון) תלויים רווחיהם הנקיים של החרשתנים", ולכן כי קיצורו של 
יום עבודת הפועל בשעה אחת פירושו ביטולו של הרווח כולו (הקפיטל, 
9). מאוחר יותר, בקפיטל, ישתמש מרקס במטפורה זו של "השעה 
האחרונה" במשפטו המפורסם שחוזה את סוף העידן הקפיטליסטי מחמת 
התמעטות בעלי ההון וריבוי הפועלים העובדים עבורם: "מונופולין ההון 
נהפך לכבלים בשביל אופן הייצור, שעלה ופרח יחד עמו ותחת שלטונו. 
הרכזם של אמצעי הייצור והחברתה של העבודה מגיעים לנקודה שאין 
להשלים עוד בינם לבין הקליפה הקפיטליסטית. קליפה זו תנופץ. באה שעתו 
האחרונה של הקניין הפרטי הקפיטליסטי. המנשלים ינושלו" (שם, 630). 


133 


לואי אלתוסר 


בקיצור וכפי שאמר אנגלס: הרעיון בדבר "סתירה" טהורה ופשוטה, 
כזו שאינה קבועה היקבעות-יתר, הוא "משפט נטול תוכן, מופשט 
ואבסורדי". העובדה שסתירה זו שימשה מודל פדגוגי, או ליתר 
דיוק, אמצעי פולמוסי ופדגוגי ברגע מסוים בהיסטוריה, לא תגדיר 
את גורלה לעד. אחרי הכול, השיטות הפדגוגיות משתנות לאורך 
ההיסטוריה. זה הזמן לעשות מאמץ ולהעלות את הפדגוגיה לרמת 
הנסיבות, כלומר לרמת הצרכים ההיסטוריים, אלא שניכר שמאמץ 
פדגוגי זה מניח מאמץ שקודם לו, מאמץ תיאורטי טהור. שכן 
גם אם מרקס נתן לנו עקרונות כלליים וכן דוגמאות קונקרטיות 
(ה18 בברומֶר, מלחמת האזרחים בצרפת וכו); גם אם כל הפרקסיס 
הפוליטי מתולדות התנועה הסוציאליסטית והקומוניסטית מהווה 
מאגר בלתי נדלה של "פרוטוקולים של ניסויים קונקרטיים", בכל 
זאת יש לומר שהתיאוריה בדבר השפעתם הספציפית של מבני- 
העל ושל "נסיבות" אחרות טרם פותחה, ושיש לפתחה. ועוד לפני 
התיאוריה בדבר השפעתם, או באותו הזמן (שכן דרך דין וחשבון 
על השפעתם נוכל להגיע למהותם), יש לפתח את התיאוריה 
בדבר מהות האלמנטים הספציפיים של מבנה-העל. כמו מפת 
אפריקה לפני מסעותיהם של מגלי הארצות, מוכרת תיאוריה זו רק 
בקווי המתאר שלה, בשרשראות ההרים ובנהרות הגדולים. לרוב, 
מלבד אזורים ספורים ששורטטו היטב, פרטיה נותרו לא ידועים. 
מאז מרקס ולנין, מי באמת ניסה לגלותה או להמשיך בגילוי? אני 
יודע רק על גרמשי. ועם זאת מדובר במשימה חיונית שתאפשר 
לנו לנסח, ולו רק בביטויים מדויקים יותר מאשר בניסיון ראשוני 
זה, את אופי היקבעות-היתר של הסתירה המרקסיסטית, המבוססת 
בראש ובראשונה על קיומם וטבעם של מבני-העל 30.5 


9. חסרה במקור. 
0. נדמה לי שניסיונותיו של לוקאץ', שהוגבלו לתחומי ההיסטוריה של 
הספרות והפילוסופיה, נגועים בהגליאניזם מביש: כאילו ביקש לוקאץ' 

דוגמה אחרונה, אם יורשה לי. הפרקסיס הפוליטי המרקסיסטי 
נתקל בלי הרף במציאותם של מה שמכונה "שרידים"." אין ספק - 
הם קיימים, אחרת לא היו מתעקשים כל כך לשרוד... לנין נלחם 
בהם בתוך המפלגה הרוסית עוד לפני המהפכה. אין צורך להזכיר 
שמאז המהפכה ועד היום הם מספקים חומר ללא מעט קשיים, 
מאבקים ופרשנויות. אך מה הכוונה ב"שרידים"? מה מעמדם 
התיאורטי? האם הם "פסיכולוגיים" במהותם? חברתיים? האם הם 
מצטמצמים להישרדותם של מספר מבנים כלכליים שהמהפכה לא 
יכלה לחסל בצוויה הראשוניים: למשל, התעשייה הזעירה (שהייתה 
איכרית בעיקרה ברוסיה) שכל כך העסיקה את לנין? ואולי מפנים 
הם גם למבנים אחרים, פוליטיים, אידיאולוגיים וכו'... לאורחות 
החיים, למנהגים, כמו גם ל"מסורות" ו"למסורת הלאומית" עם 
כל המאפיינים הספציפיים שלה? "שרידים": מונח שנוקבים בו בלי 
הרף בעוד שהוא עצמו עדיין מחפש, לא את שמו (יש לו כזה!), 
אלא את המושג שלו. אלא שאני טוען שכדי לתת לו את המושג 
שמגיע לו (ומגיע בזכות), לא נוכל להסתפק בהגליאניזם מעורפל 


את מחילתו של הגל על כך שהיה תלמידם של זימל |[טומוגפ] ודילתי 
[עשמוווס]. גרמשי הוא הוגה מסדר אחר. רשימותיו ומה שפיתח במסגרת 
מחברות הכלא נוגעים בכל בעיות היסוד של ההיסטוריה האיטלקית 
והאירופית: כלכליות, חברתיות, פוליטיות ותרבותיות. מצויות שם 
תובנות מקוריות לחלוטין ולעתים גאוניות על בעיית מבני-העל שהיא 
בעיית יסוד בימינו. עוד מצויים שם, כפי שמתחייב מהעובדה שמדובר 
בתגליות אמיתיות, מושגים חדשים, למשל מושג ההגמוניה, שהוא 
דוגמה יוצאת דופן לטיוטה של פתרון תיאורטי לבעיות הפרשנות של 
הכלכלי והפוליטי. למרבה הצער, מי אימץ ומי המשיך, לפחות בצרפת, 
את המאמץ התיאורטי של גרמשי? 

ח. שרידים (פסטמגטגווט5). שייריו של הקפיטליזם בחיק הקומוניזם הסובייטי. 
תפיסת העולם המרקסיסטית, שרואה את ההיסטוריה כהתפתחות, 
התקשתה לתת דין וחשבון על המשך קיומן של תופעות בברית המועצות 
שאמורות היו לחלוף מהעולם: בין כלכליות ובין אידיאולוגיות. 

של "שימה-לעל" ושל "שימורו-של-הנשלל-בעצם-שלילתו" 
(כלומר, שלילת השלילה...), שכן אם נשוב לרגע אחד להגל, 
נבחין שהשתיירוּת העבר כעבר ש"הוּשם-לעל" (מסססמט18טג) 
מצטמצמת אצלו פשוט לכדי מודליות של זיכרון, שבתורו אינו 
אלא היפוכה של הציפייה, כלומר אותו הדבר עצמו. באותו האופן, 
שחר ההיסטוריה האנושית מסגיר למעשה (בגישושיה הראשוניים 
של רוח המזרח, המביטה שבויה בהנאה בדמויות הענק המצטיירות 
בשמים, בים ובמדבר, ואחר כך בציורי החיות החקוקים באבן) נבואה 
לא מודעת בדבר ההגשמה העתידית של הרוח המוחלט. באותו 
האופן שורד העבר, בכל רגע בזמן, בצורת זיכרון של מה שהיה, 
כלומר בתור ההבטחה הנלחשת בדבר ההווה. לכן העבר לעולם 
לא סתום ולעולם אינו בגדר מכשול. ניתן תמיד לעכל אותו, שכן 
הוא מעוּכל מראש. רומא יכלה למשול בעולם ספג יווניגּת. יוון 
ש"הושמה-לעל" שרדה בזיכרונות האובייקטיביים שהיו המקדשים 
המשוחזרים, הדת שהוטמעה והפילוסופיה שנחשבה מחדש. כאשר 
היא התעקשה למות כדי לשחרר את עתידה הרומאי, הייתה יוון 
למעשה כבר אז בגדר רומא, ללא ידיעתה, ולפיכך ללא יכולת 
להפריע ולהכשיל את רומא ברומא בשום פנים ואופן. בשל כך, 
יכול ההווה להיות ניזון מצללי העבר שלו, וכן להשליכם לפניו, 
כאותם דיוקנאות ענק של המעלה הטובה הרומית שפתחו בפני 
היעקובינים את הדרך למהפכה ולטרור. שכן העבר שלו הוא תמיד 
הוא עצמו, ולא מעלה בפניו דבר זולת אותו חוק פנימיות שהוא 
גורלה של ההתהוות האנושית כולה. 

נדמה לי שדי בזה כדי להבין שאין ל"שימה-לעל" אצל מרקס 
שום קשר לאותה דיאלקטיקה של נוחות היסטורית, וזאת אם 
עדיין נותר אצלו מובן ל"שימה-לעל" (ולאמיתו של דבר, אין 
למילה הזו שום מובן חמור). כאן העבר אינו צל כל עיקר, אפילו 
לא צל "אובייקטיבי" - הוא מציאות מובנית פוזיטיבית ופעילה 
באופן נורא, כמו הקור, הרעב והלילה בשביל הפועל שעליו מרקס 

מדבר. כיצר לחשוב אפוא את השרידים הללו? מתוך מספר 
מסוים של מציאויות |681/6], שהן אצל מרקס בדיוק ממשויות 
(1681:065|; מתוך מבני-העל, מתוך האידיאולוגיות, מתוך ה"מסורות 
הלאומיות" וכן מתוך אורחות החיים, "רוחו" של עם וכו'. נחשוב 
אותם מתוך היקבעות-יתר זו של כל סתירה ושל כל אלמנט 
מכונן של חברה מסוימת, שמביאה לכך: (1) שמהפכה במבנה 
הבסיס לא משנה 19000 ספקו, כבמכת ברק, את מבני"העל הקיימים 
(היא הייתה עושה כן לו הגורם הכלכלי היה קובע לבדו), ובייחוד 
לא את האידיאולוגיות, שכן אלו קשוחים מספיק כפי שהם כדי 
לשרוד מעבר להקשר המידי של חייהם, ואפילו ליצור מחדש, 
ו"להפריש" לזמן מה, תנאי קיום חלופיים; (2) שדרך צורותיו 
של מבנה-העל החדש, או דרך ה"נסיבות" הספציפיות (לאומיות, 
בינלאומיות), יכולה החברה החדשה, בצאתה מהמהפכה, לעורר 
בעצמה אלמנטים ישנים ולגרום להם לשרוד, כלומר להפעיל 
אותם מחדש. במסגרת דיאלקטיקה בלא היקבעות-יתר לא נוכל 
אפילו לחשוב על הפעלה מחדש כזו. לא אתעלם מהנושא הבוער 
ואומר שנדמה לי, למשל, שכאשר אנו מבקשים לדעת, ולהתחיל 
ולהסביר, כיצד יכול היה העם הרוסי טוב הלב והגאה כל כך לשאת 
את פשעיו של הדיכוי הסטליניסטי בקנה מידה רחב כל כך; וכיצד 
יכלה המפלגה הבולשביקית לסבול אותם, וזאת כלל מבלי לדבר 
על השאלה האחרונה: כיצד יכול היה מנהיג קומוניסטי להורות על 
ביצועם? - אזי יש לוותר על היגיון ה"שימה-לעל" כולו. אלא שגם 
כאן ברור שמבחינה תיאורטיות יש עוד הרבה מה לעשות. אינני 
מדבר רק על העבודה ההיסטורית אשר מורה ומכוונת את העבודה 
כולה, אלא שבדיוק בשל כך אני מדבר על מה שמורה ומכוון אפילו 
את העבודה ההיסטורית, אם היא רוצה להיקרא מרקסיסטית - 
חומרה, תפיסה חמורה של המושגים המרקסיסטים, של יישומם 
ושל התפתחותם. מחקר ותפיסה חמורה של מה ששייך להם, 
כלומר של מה שמבדיל אותם לעד מרוחות הרפאים שלהם. 

היום יותר מאי פעם חשוב לראות שאחת מרוחות הרפאים 
העיקריות היא רוח הרפאים של הגל. יש להאיר עוד קצת על 
מרקס, על מנת שהרוח תשוב לתוך הלילה. או, ומדובר באותו 
הדבר, להאיר עוד קצת אור מרקסיסטי על הגל עצמו. כך נימלט 
מה"שימה-לעל", ומכפלי המשמעות והבלבול שלה. 


יוני-יולי 1962 

1 
נספח 


רציתי לעצור לרגע ולדון בפסקה מה"מכתב לבלוך". בכוונה לא 
התייחסתי אליה בטקסט לעיל, שכן פסקה זו - שעניינה פתרונו 
התיאורטי של אנגלס לבעיית ביסוס ההיקבעות "בחשבון אחרון" 
על ידי הכלכלה - עצמאית למעשה מהתזות המרקסיסטיות שהוא 
מעמיד אל מול הדוגמטיזם ה"אקונומיסטי". 

ללא ספק. מדובר רק במכתב. אלא שכיוון שהוא מסמך תיאורטי 
מכריע בהפרכת הסכמטיזם והאקונומיזם, ומכיוון שכבר מילא, 
וככזה עדיין יכול למלא תפקיד היסטורי, עדיף יהיה שלא נצניע 
את העובדה שטיעוניו המבקשים לבסס את הפתרון לא עונים עוד 
על דרישותינו הביקורתיות. 

פתרונו של אנגלס מערב שימוש בשתי רמות ניתוח שונות 
במסגרת מודל אחד ויחיד. 

(א) רמה ראשונה: אנגלס הראה זה עתה שמבני"העל אינם 
תופעתה הטהורה של הכלכלה כל עיקר, שיש להם יכולת השפעה 
משלהם, וש"במקרים רבים (הם) אף ממלאים תפקיד ראשי 


1. נספח זה למאמר "סתירה והיקבעות-יתר" לא פורסם. מכתבו של אנגלס 
לבלוך הוא מה-21 בספטמבר, 1890 [השוו מרקס ואנגלס, כתבים נבחרים, 
כרך ב', עמ' 377-375]. 

בקביעת צורתם (של המאבקים ההיסטוריים)". השאלה הנשאלת: 
כיצד ניתן לחשוב בתנאים אלו את אחדות השפעתם הממשית אך 
היחסית של מבני-העל - ואת עקרון הקביעה "בחשבון אחרון" 
על ידי הכלכלה? כיצד לחשוב את היחס בין השפעות מובחנות 
אלו? כיצד לבסס את תפקידה "בחשבון אחרון" של הכלכלה בתוך 
אחדות זו? תשובתו של אנגלס: 


מדובר בתהליך הדדי של פעולה ותגובה של גורמים אלו 
(מבני-העל), שהתנועה הכלכלית מפלסת בקרבו את דרכה 
בסופו של דבר, כהכרח דרך המון אינסופי של מקרים (כלומר 
דברים ואירועים שקשרם הפנימי אלו לאלו כה מרוחק, או 
שקשה כל כך להראותו, כך שנוכל להתייחס אליו כלא-קיים 
ולהתעלם ממנו כדבר זניח). 


אם כן, זהו המודל ההסברי: "האלמנטים השונים של מבנה-העל" 
פועלים אלו על אלו ומגיבים כך שהם מייצרים אינסוף אפקטים. 
אלה נטמעים בתוך אינסוף מקרים (אינסופיים במספרם, ושקשרם 
הפנימי כה מרוחק, ומכאן שקשה כל כך להכירו, עד שהוא 
הופך זניח) כך ש"התנועה הכלכלית" מפלסת בקרבם את דרכה. 
האפקטים הם מקרים, התנועה הכלכלית הכרח - ההכרח שלהם. 
אני מתעלם לרגע מהמודל (מקרים/הכרח) ומהנחותיו. ייחודו של 
הטקסט הזה הוא בתפקיד שמקבלים האלמנטים השונים של מבנה- 
העל. מרגע שייצרו ביניהם מערכת של פעולה-ותגובה, נדמה 
כאילו עליהם לבסס כעת את מגוון האפקטים המקריים האינסופי 
(דברים ואירועים, אומר אנגלס), שביניהם תסלול הכלכלה את 
דרכה המלכותית. במילים אחרות, יש לאלמנטים של מבנה"העל 
השפעה, אלא שהשפעה זו מתפזרת במובן מסוים עד אינסוף, 
לתוך אינסוף אפקטים או מקרים. כאשר מגיעים לקיצוניות זו 
שבאינפיניטסימלי, ניתן להתייחס לקשריהם הפנימיים כקשרים 
שלא ניתן להבין (שקשה מדי להוכיח), ומכאן כלא-קיימים. באי- 

קיומם המיקרוסקופי, מביא הפיזור האינפיניטסימלי לטשטוש 
ההשפעה שיוחסה למבני-העל כחלק מקיומם המקרוסקופי. אכן, 
אי-הקיום הוא אפיסטמולוגי (נוכל "להתייחס" לקשר המיקרוסקופי 
כאילו לא היה קיים - לא נאמר שהוא אינו קיים, אלא שהוא אינו 
קיים בשביל התודעה), אלא שבסופו של דבר, ובכל מקרה, ההכרח 
המקרוסקופי "מפלס את דרכו" בקרב המגוון המיקרוסקופי הזה 
הקטן לאין שיעור, כלומר גובר עליו בסופו של יום. 

כאן יש להעיר שתי הערות. 

הערה ראשונה: בסכמה הזו אין לנו פתרון אמיתי, אך מסתמן 
לנו חלק ממנו. למדנו שמבני-העל שפועלים ומגיבים בינם לבין 
עצמם המירו את השפעתם ב"אירועים ודברים" קטנים לאין שיעור, 
כלומר בכמות כזו או אחרת של "מקרים". אנו רואים שיש לבסס 
את הפתרון מתוך רמת המקרים, שכן ייעודם של אותם מקרים הוא 
הצגת מושג"הנגד של ההכרח (הכלכלי) הקובע בחשבון אחרון. 
אלא שמדובר רק בחצי פתרון, שכן טרם ביססנו את היחס בין 
המקרים ובין ההכרח, ואף לא הסברנו אותו בבירור. כל זאת מכיוון 
שאנגלס מציג את ההכרח (ובכך מכחיש את היחס, ואת הבעיה) 
כחיצוני לגמרי למקרים (כתנועה שמפלסת את דרכה בסופו של 
דבר בין אינסוף מקרים). אלא שאיננו יודעים אם הכרח זה הוא 
הכרחם של המקרים ממש, ואם כך, אזי מדוע. שאלה זו נותרת 
כאן ללא תשובה. 

הערה שנייה: מפתיע לראות כיצד אנגלס מתייחס בטקסט הזה 
לצורותיו של מבנה-העל כאל מקור של אינסוף מיקרוסקופי של 
אירועים שאת קשרם הפנימי לא ניתן לדעת (ומכאן שהוא זניח). 
שכן מצד אחד ניתן היה לומר את אותו הדבר גם על צורותיו 
של מבנה הבסיס (ואכן גם לומר על פרטי האירועים הכלכליים 
המיקרוסקופיים שאין הם ניתנים לידיעה ושהם זניחים!). אלא 
שבראש ובראשונה צורות אלו, כמות שהן, הן צורות בתור עקרונות 
של מציאות, אך גם בתור עקרונות של ידיעת האפקטים שלהן. 

ניתן לדעת אותן לגמרי, את הצורות, וככאלו הן מהוות את סיבתם 
השקופה של האירועים העולים מהן. אם כן, כיצד עבר אנגלס 
מהר כל כך ופסח על הצורות הללו, על מהותן ועל תפקידן, 
במטרה להתייחס אליהן לבסוף אך ורק בתור האבק המיקרוסקופי 
של האפקטים שלהן, כלומר כזניחות ובלתי ניתנות לידיעה? 
ליתר דיוק, האם צמצום הצורות הללו לכדי אבק של מקרים 
אינו ההיפך המוחלט מהתפקיד האמיתי והאפיסטמולוגי שלהן? 
ומכיוון שאנגלס מזכיר זאת, מה בדיוק עשה מרקס ב-18 בברומָר 
אם לא לנתח את הפעולות והתגובות של "גורמים שונים" אלו; 
אם לא לערוך ניתוח מובן לחלוטין של האפקטים שלהם? אלא 
שמרקס מסוגל להתקדם כאן ו"להוכיח", רק מכיוון שאינו מבלבל 
בין האפקטים ההיסטוריים של הגורמים הללו לבין האפקטים 
המיקרוסקופיים שלהם. צורותיו של מבנה-העל הן אכן הסיבה 
לאינסוף אירועים, אלא שלא כל האירועים הללו היסטוריים (השוו 
וולטר: לכל הילדים יש אבא, אך לא לכל ה"אבות" יש ילדים). 
האירועים ההיסטוריים הם אך ורק האירועים שאותם "גורמים" 
מאמצים מבין כל האחרים. האירועים ההיסטוריים הם האירועים 
ש"הגורמים" בוחרים, בקיצור, האירועים שהם מייצרים כאירועים 
היסטוריים (נזכיר רק מקרה אחד. כל פוליטיקאי שיושב בממשלה 
בוחר, לפי מדיניותו ולפי האמצעים העומדים לרשותו, אירועים 
מסוימים מתוך כלל האירועים, ומעלה אותם לדרגת אירועים 
היסטוריים, ואפילו, למשל, בכך שהוא מפזר הפגנה!). לגבי רמה 
ראשונה זו, אומר אם כך כדי לסכם: (1) אין לנו עדיין פתרון 
אמיתי; (2) "המרת" השפעתם של מבני-העל (שהם נושא דיוננו) 
באינסוף אפקטים מיקרוסקופיים (מקרים בלתי ניתנים לידיעה) 
אינה מתאימה לתפיסה המרקסיסטית בדבר טבעם של מבני-העל. 

(ב) רמה שנייה: ברמה השנייה של ניתוחו של אנגלס, ניכר 
שהוא זונח את עניין מבני"העל ומיישם את המודל שלו על מושא 
אחר. הפעם מדובר במושא שמתאים למודל - צירופם של הרצונות 

הפרטיים. אנו רואים שהוא גם עונה על השאלה שלנו כאשר הוא 
נוקב ביחס שבין המקרים וההכרח, כלומר כאשר הוא מבסס אותו: 


ההיסטוריה עשויה כך שהתוצאה הסופית תמיד נובעת 
מהתנגשויות שבין רצונות פרטיים רבים, אשר מתהווים, כל 
אחד בתורו, מתוך המון תנאי החיים הייחודיים לכל אחד מהם. 
יש אפוא אינספור כוחות שמתנגדים זה לזה, קבוצה אינסופית 
של מקביליות כוחות, מתוכם נובעת תוצאה אחת - אירוע 
היסטורי - שעליה ניתן כעת להביט בתורה כעל תוצר של 
כוח הפועל כמכלול באופן לא מודע ועיוור. שכן רצונו של 
כל פרט מונע את התגשמות רצון האחר, והתוצאה היא דבר 
שאיש לא רצה בו. כך מתנהלת ההיסטוריה עד ימינו בצורה 
של תהליך טבעי, וכך היא גם כפופה במהותה לחוקיו. כל 
רצון רוצה את הדבר שאליו הוא נדחף על ידי מבנהו הגופני 
והנסיבות החיצוניות, הכלכליות בחשבון אחרון (נסיבותיו 
שלו האישיות או הנסיבות החברתיות הכלליות). הרצונות 
השונים לא משיגים אפוא את מה שרצו, אלא מתמזגים לתוך 
ממוצע כללי, לכדי תוצאה משותפת. אולם, מכך אין להסיק 
שהם שווים לאפס. להיפך, כל אחד מהם תורם לתוצאה ומתוך 
כף כלול בה 


אני מתנצל על הציטוט הארוך הזה, אך הייתי חייב להביאו מכיוון 
שהוא מכיל את התשובה לשאלה שלנו. ההכרח מתבסס כאן למעשה 
מתוך רמת המקרים עצמם, על המקרים עצמם ועל תוצאתם 
הגלובלית - והוא בהחלט ההכרח שלהם. כאן נמצאת בידנו 
התשובה שנעדרה מהניתוח הראשון, אבל כיצד השגנו אותה? בכך 
שהחלפנו מושא, בכך שאיננו יוצאים עוד מתוך מבני-העל ומתוך 
פעולת הגומלין שביניהם, ואף לא מתוך האפקטים המיקרוסקופיים 
שלהם - אלא מתוך הרצונות הפרטיים שמתעמתים ומצטרפים 
זה לזה במסגרת של יחסי כוחות. נדמה כאילו המודל שיושם על 
השפעתם של מבני-העל הושאל למעשה ונלקח ממושאו האמיתי 

שעומד עכשיו לפנינו - משחקם של הרצונות הפרטיים. כעת 
מובן שהוא היה יכול להחמיץ את מושאו הראשון, שלא היה שלו, 
ולקלוע לשני, שהוא באמת המושא שלו. 

כיצד פועלת ההוכחה? בהישען על המודל הפיזיקלי של 
מקבילית הכוחות. הרצונות הם כוחות. לו היו מתעמתים שניים- 
שניים, בסיטואציה פשוטה, הייתה התוצאה כוח שלישי, שונה מכל 
אחד מהם, ולמרות זאת משותף לשניהם. כוח ששניהם מהווים 
בו חלק, כלומר שהם יוצרים"שותפים שלו, גם אם אינם מכירים 
בכך. מהצעד הראשון, מופיעה התופעה היסודית של חיצוניות 
התוצאה ביחס לכוחות המרכיבים אותה. חיצוניות כפולה: מבחינת 
העוצמה היחסית של כוחות המרכיבים, ומבחינת מחשבת הכוחות 
הללו בעצמם (כלומר תודעתם, שכן מדובר כאן ברצונות). מכאן 
מתחייב: (1) שעוצמת התוצאה תהיה שונה מזו של כל כוח לבדו 
(גבוהה יותר, אם הם מחזקים זה את זה; נמוכה יותר אם הם 
מתנגדים); (2) שהתוצאה תהיה לא מודעת במהותה (לא מתאימה 
לתודעתו של אף מהכוחות - ובה בעת כוח ללא סובייקט. כוח 
אובייקטיבי, אך מלכתחילה כוח של אף אחד). בשל כך מתקבלת 
התוצאה הגלובלית "שעליה ניתן כעת להביט בתורה כעל תוצר 
של כוח הפועל כמכלול באופן לא מודע ועיוור". ברור שביססנו 
והפקנו את הכוח הגובר בחשבון אחרון - היקבעות הכלכלה 
שאינה חיצונית יותר למקרים שבקרבם היא מפלסת את דרכה, אלא 
מהווה את מהותם הפנימית. 

ארצה להראות: (1) שכעת אכן עומד מולנו מושאו האמיתי של 
המודל של אנגלס; (2) שבזכות התאמה זו אנגלס עונה למעשה על 
השאלה ששאל, ובאמת מספק לנו את פתרון הבעיה שאותה העלה; 
(3) שבעיה ופתרון מתקיימים אך ורק בהינתן התאמה בין המודל 
ומושאו; (4) שכשם שהמושא לא קיים, לא קיימים לא הבעיה וגם 
לא הפתרון; (5) שנצטרך לחפש את הסיבה שעומדת מאחורי כל 
המבנה הזה שנבנה לשווא. 

ברצון לא אתייחס להפניה שמפנה אנגלס לטבע. מכיוון 
שהמודל שניתן הוא פיזיקלי בעצמו (דוגמה ראשונה למודל שכזה 
נוכל למצוא אצל הובס, ואחר כך באינספור גרסאות מאוחרות 
יותר. אציין בייחוד את זו של הולבאך שכן היא נקייה במיוחד), 
כלל לא מפתיע שהוא יכול לשלוח אותנו מההיסטוריה ולהפנות 
אותנו לטבע. לא מדובר בהוכחה אלא בטאוטולוגיה (אדגיש 
שמדובר כאן אך ורק במודל שבו משתמש אנגלס, וכי מובן מאליו 
שאינני מתייחס כאן לדיאלקטיקה של הטבע, וזאת פשוט מכיוון 
שעניינה צומח מתוך שאלה אחרת לגמרי). מבחינה אפיסטמולוגית, 
טאוטולוגיה איננה ולא כלום, אבל היא יכולה, בכל אופן, למלא 
תפקיד מעודד. ההפניה הישירה לטבע יכולה כך להשרות ביטחון, 
אין ויכוח (הובס כבר אמר: על פוליטיקה תולשים בני האדם זה לזה 
את השערות, ואף את החיים, בעוד שבכל האמור בהשערה בדבר 
נפילת הגופים הם דווקא מסתדרים מצוין). 

אני רוצה לבחון מקרוב את טיעוניו של אנגלס, שמקיימים במבט 
ראשון התאמה מושלמת בין המודל לבין המושא. אך מה אנחנו 
רואים? התאמה בין המודל למושא ברמה המידית. אלא שמאחורי 
רמה זו ואף מעבר לה אנו רואים התאמה שאינה אלא פוסטולט, 
כלומר שאינה מוכחת, ובמקומה אנו מוצאים חוסר הכרעה, כלומר 
ריק מנקודת המבט של ההכרה. 

מאַחוּר. המובהקות של התוכן שהולמת בנו כאשר אנו מדמיינים 
את מקבילית הכוחות (הרצונות הפרטיים) נעלמת ברגע שבו אנו 
שואלים (ואנגלס שואל!) את השאלה בדבר המקור (ומכאן בדבר 
הסיבה) של היקבעויותיהם של הרצונות הפרטיים. או אז מפנים 
אותנו לאינסוף. "הם מתהווים, כל אחד בתורו, מתוך המון תנאי 
החיים הייחודיים לכל אחד מהם". כל רצון פרטי, שנחשב פשוט 
אם מתייחסים אליו בתור התחלה מוחלטת, הופך לתוצר של אינסוף 
נסיבות מיקרוסקופיות שנובעות מ"מבנהו הגופני" ומהנסיבות 
"החיצוניות", מ"סיבותיו שלו האישיות" או מ"הנסיבות החברתיות 

הכלליות", מהנסיבות החיצוניות "הכלכליות בחשבון אחרון". כל 
אלו בערבובייה שכזו, כך שלצד היקבעויות קונטינגנטיות לחלוטין 
וחד"פעמיות מצויות גם היקבעויות כלליות (ובייחוד אלו שמהוות 
בדיוק את נושא הדיון - הנסיבות הכלכליות הקובעות בסופו של 
דבר). ניכר שאנגלס מבלבל כאן בין שני סוגי הסברים. 

סוג ראשון: הסבר לא מרקסיסטי, אך כזה שהותאם למושא 
הנוכחי ולהנחות. הסבר דרך אינסוף נסיבות או מקרים (אפשר 
למצוא צורה שכזו אצל הלבטיוס והולבאך). יכול להיות לו ערך 
ביקורתי (אם הוא נועד, בין השאר, לשלול כל התערבות אלוהית, 
כפי שהיה המקרה במאה ה-18), אך הוא ריק מנקודת המבט של 
ההכרה. הוא מספק אינסוף ללא תוכן, הכללה מופשטת ופרוגרמטית 
בקושי. 

סוג שני: עם זאת, אנגלס משלב בד בבד הסבר מרקסיסטי 
כאשר הוא מדבר על היקבעויות שהן כלליות וקונקרטיות בה בעת, 
שהן הנסיבות החברתיות והנסיבות הכלכליות (הקובעות בסופו 
של דבר) כחלק מהנסיבות האינסופיות (המיקרוסקופיות במהותן]). 
אלא שהסבר זה אינו מתאים למושאיו, שכן הוא מציג מלכתחילה 
את עצם הפתרון שעלינו לייצר ולבסס (יצירת אותה היקבעות 
בחשבון אחרון). אני מסכם: או שנישאר עם המושא והבעיה של 
אנגלס, וכך אל מול האינסוף, אל מול חוסר הכרעה (ומכאן אל מול 
ריק אפיסטמולוגי); או שנאמץ מרגע זה את הפתרון (מלא התוכן) 
בתור נקודת ההתחלה עצמה. נאמץ את הפתרון שהוא בדיוק נושא 
דיוננו. אלא שאז לא ניוותר עוד לא עם אותו מושא ואף לא עם 
אותה בעיה. 

מַעָבֶר. אנו נמצאים שוב אל מול אותה אלטרנטיבה. שכן מהרגע 
שבו הצבנו את המקבילית הראשונה, יש לנו אך ורק תוצאה צורנית, 
שאינה תוצאה אחרונה כל עיקר. התוצאה האחרונה תהיה תוצאתן 
של אינסוף תוצאות, כלומר תוצר של ריבוי אינסופי של מקביליות. 
שוב, או שנשים מבטחנו באינסוף (כלומר בחוסר ההכרעה, בריק 

האפיסטמולוגי) על מנת שייצר עבורנו בתור התוצאה הסופית את 
התוצאה שרצינו להסיק - זו שתעלה בקנה אחד עם ההיקבעות 
הכלכלית בחשבון אחרון וכו'. הכוונה היא שנשים מבטחנו בריק 
כדי לייצר מתוכו מלאות (לדוגמה, אם נדבוק במודל הכוחות 
הפורמלי והטהור, ואנגלס בהחלט ער לכך שאותם כוחות יכולים 
לבטל או להתנגד זה לזה... בתנאים אלו, מי ערב לכך שהתוצאה 
הגלובלית לא תהיה אפסית? בכל מקרה, מי ערב לכך שהיא 
תהיה זו שאנו רוצים, כלומר כלכלית, ולא אחרת, פוליטית או 
דתית? ברמה הפורמלית אין לנו שום ערובה משום סוג לגבי 
התוכן של התוצאות, של אף אחת מה]ן). לעומת זאת, נוכל לתחוב 
בגניבה את התוצאה שרצינו למקומה של התוצאה הסופית. או 
אז נגלה בתמימות שביחד עם שאר ההיקבעויות המיקרוסקופיות, 
תחבנו מלכתחילה כמה היקבעויות מקרוסקופיות פנימה אל בין 
ההיקבעויות שמתנות את הרצון היחיד. תחבנו בגניבה את הכלכלה. 
אני חייב לחזור על מה שאמרתי לגבי ה"מאחורי". או שנוסיף 
ונישאר עם הבעיה שאנגלס מנסח אל מול המושא שלו (הרצונות 
הפרטיים), אלא שאז ניפול לתוך הריק האפיסטמולוגי של אינסוף 
המקביליות ותוצאותיהן; או שפשוט ניתן את הפתרון המרקסיסטי, 
אלא שאז לא מצאנו לו ביסוס, וממילא לא היה טעם לחפש. 

הבעיה היא כדלקמן: מדוע הכול בהיר ומתואם בצורה נאה כל 
כך ברמת הרצונות הפרטיים, ומדוע הופך הכול ריק או טאוטולוגי 
מאחורי הרצונות ומעבר להם? אם הבעיה מנוסחת טוב כל כך, 
אם היא מתאימה כל כך למושא שביחס אליו נוסחה, כיצד היא 
הופכת להיות בלתי ניתנת לפתרון מהרגע שבו מתרחקים מהמושא 
הראשוני? שאלה זו תישאר חידת החידות כל עוד לא נבחין 
שמושאה הראשוני הוא זה שמושל ומוליד, בה בעת, את מובהקות 
הבעיה ואת חוסר היכולת לפתור אותה. 

ההוכחה של אנגלס כולה תלויה למעשה באובייקט הזה, 
המיוחד מאוד, כלומר ברצונות הפרטיים שהועמדו זה ביחס לזה 

במסגרת המודל הפיזיקלי של מקבילית הכוחות. שם נמצאת הנחתו 
האמיתית, המתודולוגית והתיאורטית. שם יש למודל מובן, אפשר 
למלא אותו תוכן ולהשתמש בו. הוא "מתאר" את יחסי הגומלין 
האנושיים, ה"אלמנטריים" כביכול, כגון היריבות, הריב או שיתוף 
הפעולה. ברמה הזו, ניתן לקבל את הרושם שאנו לוכדים מחדש 
את המגוון הקודם, האינסופי, של הסיבות המיקרוסקופיות בתוך 
יחידות ממשיות אלו, צנועות וגלויות לעין. ברמה הזו, מקרה הופך 
להיות אדם, ותנועה קודמת הופכת להיות רצון מודע. שם אכן 
מתחיל הכול, והחל מאותו מקום אפשר להתחיל לגזור מסקנות. 
אלא שלדאבוננו, הבסיס הבטוח כל כך לא מבסס דבר והעיקרון 
הבהיר כל כך מוליך רק אל הלילה - וזאת אלא אם כן יתכנס בתוך 
עצמו ויחזור על דבר מובהקותו שלו עצמו, כאילו הייתה זו הוכחה 
דוממת של מה כל שציפינו לו. אך מהי בדיוק המובהקות הזו? 
יש להכיר בכך שאותה מובהקות אינה אלא מובהקות הנחותיה 
של האידיאולוגיה הבורגנית הקלאסית ושל הכלכלה המדינית 
הבורגנית. ומהי למעשה נקודת המוצא של האידיאולוגיה הקלאסית 
הזאת; ובלי קשר לשאלה אם מדובר בהובס וביחסי הקונאטוּס 
[600808!; בלוק ורוסו וביצירת הרצון הכללי; בהלבטיוס או הולבאך 
ובייצורה של טובת הכלל; או בסמית' או בריקרדו (הטקסטים רבים) 
ובהתנהגות האטומיסטית? מהי נקודת המוצא שלה אם לא בדיוק 
התעמתותם של הרצונות הפרטיים המוכרים הללו? וזו אינה נקודת 
המוצא של המציאות כלל וכלל, אלא של ייצוג המציאות, של 
מיתוס שנועד לבסס (לעד), בתוך הטבע (קרי לעד), את מטרותיה 
של הבורגנות. מרקס ביקר בצורה נאה כל כך את המיתוס של 
ההומו-אקונומיקוס שכלול בהנחה המפורשת הזו. כיצד יכול 
היה אנגלס לאמץ אותה בחישוביו באופן תמים כל כך? כיצד 
יכול היה להציג בפנינו את תוצאתם של הרצונות הפרטיים, ואת 
תוצאת התוצאות, כבעלי תוכן כללי למעשה וכגילומה האמיתי 
של ההיקבעות בחשבון אחרון של הכלכלה? הוא יכול היה לעשות 

זאת בעזרת בדיה אופטימית בדיוק כמו זו של הכלכלה הבורגנית, 
בעזרת בדיה שקרובה יותר ללוק ורוסו מאשר למרקס (אני חושב 
על רוסו שרצה בכל מאודו שהרצונות הפרטיים, המנותקים אלו 
מאלו, יתאחדו לכדי בחירה אחת מנוהלת היטב שתוליד את אותה 
מינרבה נפלאה - הרצון הכללי!). האידיאולוגים של המאה ה-18 
(מלבד רוסו) ביקשו שהנחתם זו תייצר שוב אך ורק את עצמה. הם 
פשוט ביקשו שתבסס את הערכים שכבר גילמה ממילא. בשל כך, 
היה עבורם מובן לאותה טאוטולוגיה. מובן שלאנגלס אסור היה 
לקבל, שכן הוא רצה למצוא את ההפך הגמור של אותה הנחה. 
בשל כך צמצם אנגלס בסופו של דבר את יומרותיו בטקסט 
כמעט לאפס. מה נותר לנו מאותה סכמה ומאותה "הוכחה"? משפט 
הטוען שבהינתן מערכת התוצאות כולה, תכיל התוצאה הסופית 
משהו מהרצונות הפרטיים המקוריים: "כל אחד מהם תורם 
לתוצאה ומתוך כך כלול בה". בהקשר אחר לגמרי, יכולה מחשבה 
כזו להשרות ביטחון על מי שרוחו חוששת בכל הנוגע לאחיזתה 
בהיסטוריה, או בכל הנוגע להכרה באישיותה ההיסטורית לאחר 
מותו של האל. אפשר כמעט לומר שזו מחשבה הגונה ומיואשת 
שיכולה להזין ייאוש, כלומר תקווה (אין זה מקרה שעל יסוד אותה 
"שאלה" של אנגלס, שאלת "ביסוס" והיווצרות ההכרח ההיסטורי 
"שאין לו יוצר", ממשיך סרטר ומחפש את אותו המושא בטיעונים 
פילוסופיים לא פחות, גם אם בהשראה אחרת). מה נותר לנו? 
משפט שבו התוצאה הסופית כבר אינה ההיקבעות הכלכלית 
שבטווח הארוך, אלא... "האירוע ההיסטורי". אם כן, הרצונות 
הפרטיים מייצרים אירועים היסטוריים! אלא שכאשר מביטים 
מקרוב, ובחומרה יתרה, ניתן להודות שהסכמה מספקת לנו רק 
את אפשרות האירוע (בני האדם מתעמתים: תמיד יקרה משהו, 
או כלום, שהרי גם זה אירוע - לחכות לגודו), אך בשום אופן 
לא את אפשרות האירוע ההיסטורי, בשום אופן לא את הסיבה 
שמבדילה את האירוע ההיסטורי כמות שהוא מתוך אינסוף הדברים 

שקורים לאנשים בימים ובלילות, דברים אנונימיים מכוח היותם 
יחידאיים. יש לנסח (ולו פעם אחת!) את הבעיה הפוך, וליתר 
דיוק, אחרת. אם נבקש להפיק אירוע היסטורי מתוך האפשרות 
(הסתמית) של האירוע הלא-היסטורי, לא נוכל לתת עליו דין 
וחשבון לעולם, וזאת גם אם ניתלה בסגולה של אותו החוק שגורם 
לכמות להתחלף באיכות. מה שהופך אירוע כזה להיסטורי, אינו 
עובדת היותו אירוע, אלא בדיוק היכללותו בתוך צורות שהן עצמן 
היסטוריות, בצורות של ההיסטורי כמות שהוא (צורות מבנה 
הבסיס ומבנה-העל), צורות שאין בהם מאום מאותו אינסוף רע 
שבו נאחז אנגלס כאשר זנח את סביבתו הקרובה של המודל המקורי 
שלו. להיפך, מדובר בצורות שניתן לדעת ולהכיר לחלוטין (שניתן 
להכיר באמצעות תחומי הדעת המדעיים האמפיריים, כלומר הלא- 
פילוסופיים, מרקס חוזר ואומר זאת וגם לנין אחריו). אירוע שנופל 
תחת אחת הצורות האלו, אירוע עם מספיק תוכן כדי ליפול תחת 
הצורות האלו, אירוע שהוא תוכן אפשרי בשביל הצורות האלו, 
שנוגע בהן, שעומד בזיקה אליהן, שמחזק אותן או מזעזע, שמעורר 
אותן או שהן מעוררות, וכן בוחרות ובוררות - זהו אירוע היסטורי. 
הצורות הללו הן אלו שמושלות בכול, שמחזיקות מראש בפתרון 
לבעיה המדומה שאנגלס ניסח - שלמען האמת אפילו לא מחזיקות 
בפתרון, שכן מעולם לא הייתה בעיה זולת זו שאנגלס ניסח מתוך 
הנחות אידיאולוגיות לגמרי - מכיוון שמעולם לא הייתה בעיה. 
שוב, אכן הייתה מראית עין של בעיה בשביל האידיאולוגיה 
הבורגנית. נשלחנו למצוא מחדש את העולם ההיסטורי מתוך 
עקרונות (ההומו אקונומיקוס וגילומיו הפוליטיים והפילוסופיים) 
שאינם עקרונות של הסבר מדעי כל עיקר, אלא להיפך, פשוט בגדר 
השלכה של תמונת העולם של האידיאולוגיה הבורגנית עצמה, 
של שאיפותיה ושל תוכניתה האידיאלית (עולם שנוכל לצמצם 
ולהעמיד על מהותו - רצונם המודע של פרטים, פעולותיהם 
ומפעליהם הפרטיים...). אלא שמרגע שמרקס סיים לטאטא החוצה 

את אותה אידיאולוגיה, שבלעדיה הבעיה הזו מעולם לא הייתה 
עולה, איך קרה שהבעיה שהיא העלתה נשארה אתנו, כלומר איך 
היא נשארה בגדר בעיה? 

כדי לסיים את ההערה הזו, הארוכה מדי, אם יורשו לי עוד שתי 
הערות קצרות: אפיסטמולוגית והיסטורית. 

תוך כדי מחשבה על המודל של אנגלס, ארצה לעורר את 
תשומת הלב לכך שכל תחום דעת מדעי מתמקם ברמה מסוימת, 
בדיוק ברמה שבה המושגים שלו יכולים לקבל תוכן (שכן בלעדיו 
הם לא מושגים של שום דבר, ולכן אינם מושגים). זו הרמה של 
התיאוריה ההיסטורית של מרקס, רמתם של המושגים של מבנה 
הבסיס, של מבנה-העל ושל כל התפרטויותיהם. אלא שכאשר 
אותו תחום דעת מדעי מתיימר לייצר את האפשרות של מושאו 
שלו ושל המושגים המתאימים לו מתוך רמה שאינה שלו, מתוך 
רמה שלא מהווה מושא של אף הכרה מדעית (כמו, במקרה 
שלנו, היווצרותם של הרצונות הפרטיים מתוך אינסוף נסיבות, 
והיווצרותה של התוצאה הסופית מתוך אינסוף מקביליות...), או אז 
הוא נופל לתוך ריק אפיסטמולוגי, או לתוך הסחרחורת של אותו 
הריק, המלאות הפילוסופית. זהו גורלו של ניסיון הביסוס שאליו 
התמסר אנגלס במכתבו אל בלוך. ניכר שאי-אפשר להבחין כאן 
בין הריק האפיסטמולוגי לבין הסחרחורת הפילוסופית, שכן מדובר 
באותו הדבר עצמו. בדיוק בפסקה הזו - עם טיעוניו השאולים 
ממודלים שמשתמשים בהם במדעי הטבע (כאשר בסופו של דבר 
הערובה שהם מספקים היא ערובה מוסרית בלבד) - אנגלס הוא 
רק פילוסוף. הוא פילוסוף בשימוש שלו ב"מודל" ההפניה. אך 
בראש ובראשונה הוא פילוסוף בפרויקט הביסוס שלו. על עניין זה 
אני מתעקש בכוונה, מכיוון שלאחרונה הייתה לנו דוגמה נוספת, 
סרטר, שפתח גם הוא במבצע של ביסוס פילוסופי של המושגים 
האפיסטמולוגיים של המטריאליזם ההיסטורי (ומכאן שיש לו יתרון 
על פני אנגלס שכן הוא יודע ואומר זאת). מספיק להפנות למספר 

עמודים מתוך "ביקורת התבונה הדיאלקטית" (עמ' 69-68, למשל) 
כדי שניווכח שגם אם סרטר אכן שולל את התשובה של אנגלס ואת 
טיעוניו, הוא מאשר לגמרי את עצם הניסיון. הוויכוח ביניהם הוא 
רק על האמצעים, וכך מאחדת אותם אותה משימה פילוסופית. 
אפשר יהיה לאסור על סרטר את דרכו שלו, רק אם נחסום את זו 
שאנגלס פתח לו. 

יש להעלות אפוא את הבעיה של אותו פיתוי פילוסופי בטקסטים 
מסוימים של אנגלס. מדוע לצד תובנות תיאורטיות גאוניות 
מוצאים אצלו דוגמאות לנסיגה שכזו, נסיגה אל מאחורי הביקורת 
המרקסיסטית על ה"פילוסופיה" כולה? שאלה זו תזכה לתשובה 
אך ורק מתוך ההיסטוריה של היחס של המחשבה המרקסיסטית אל 
"הפילוסופיה" ואל התיאוריה הפילוסופית החדשה שטומנת בחובה 
התגלית של מרקס. אינני יכול כמובן להתחיל ולדון בה כאן. אלא 
שאולי צריך להשתכנע בקיומה של הבעיה הזו על מנת לפתח רצון 
ואמצעים כדי לנסח אותה באופן הנכון, ולאחר מכן לפתור אותה. 

4 
תיאטרון ה'פיקולו', בַרטולצי וברכט 
(הערות על תיאטרון מטריאליסטי) 


אבקש לעשות צדק עם תיאטרון הפיקולו ממליאנו ועם הפקתו 
המופלאה שעלתה בתיאטרון האומות |00%ג1\80 605 11₪68₪6] ביולי 
2. צדק, מכיוון שהמחזה מילאנו שלנו [םג8וא\ סא ₪1] מאת 
ברטולצי [8011018221] היה על פי רוב מקור לאכזבה עבור הביקורת 
הפריזאית שהרבתה לכתוב בגנותו.' כך היא גזלה ממנו את קהל 
הצופים שהגיע לו בזכות. צדק, מפני שבחירותיו של שטרלר 
0168עו5] והבימוי שלו לא מסיחים את דעתנו ומשעשעים אותנו 
בעזרת מחזה עבש, אלא משליכים אותנו הישר אל לב בעיותיה של 
המחזאות המודרנית. 


1. "מלודרמה אפית", "תיאטרון עממי ורע", "מסכנות מדבקת ממרכז 
אירופה", "מלודרמה דומעת", "רגשנות מהסוג הכבזוי ביותר", "נעל 
ישנה ואכולה", "שיר בכייני בשביל פיאף", "מלודרמה מסכנה, הגזמה 
ריאליסטית" (כל אלו מתוך העיתונים 68-11866וש, | 16,601 


11900, מ0110יו1.100, 15-170556וס, ר "חס 0/6 

כדי שיהיה אפשר להבין את המשך דברי, "אספר" בקצרה את 
עלילת המחזה של בַרטולצי.: אבקש לפיכך את סליחת הקוראים. 
מתוך שלוש מערכות, מתרחשת הראשונה בטיבולי של מילאנו 
בשנות ה907 של המאה ה-19. יריד עממי, עלוב, מכוסה ערפילים 
כבדים של ערב סתיו. כבר הערפילים מעידים על כך שזו אינה אותה 
איטליה שאנו מכירים מהמיתוסים שלנו. והמון העם שמשוטט 
בין הביתנים בסוף היום, בין מגידי העתידות, הקרקס וכל שאר 
קסמי היריד: מובטלים, בעלי מלאכה, פושטי יד למחצה, נערות 
שמחפשות את עתידן, זקנים וזקנות שאורבים לגרוּש או שניים, 
חיילים מתהוללים, כייסנים ואחריהם המשטרה... גם המון העם 
אינו העם שאנו מכירים מהמיתוסים שלנו, אלא תת-פרולטריון 
שמעביר את הזמן כפי שידו משגת, לפני ארוחת הערב (לא לכולם) 
ולפני הלילה. יותר משלושים דמויות באות והולכות בתוך החלל 
הריק, ממתינות למשהו. מחכות בוודאי שמשהו יתחיל. המחזה? 
לא, כי הן יישארו מחוץ לאולם. מחכות שמשהו יתחיל בכלל, 
בחיים שלהן, שבהם לא קורה דבר. הן מחכות. אך בסוף המערכה 
מאיר ברק בדמות "סיפור". פני הגורל. נערה צעירה, נינה, מביטה 
בליצן שמבצע את התעלול המסוכן שלו. היא מביטה בו בכל 
נפשה דרך החורים שבבד, כאשר אורות הקרקס נופלים על פניה 
ומאצילים עליה הוד. ירד הלילה. הזמן נעצר לשנייה אחת. כבר 
אורב לה טוגאסו, הילד הרע שרוצה בה. התנגדות קצרה, נסיגה, 


2 מחזאי בן מילאנו, איש סוף המאה ה-19. ידע הצלחה בינונית. ללא ספק 
בשל העובדה שהתעקש ליצור מחזות מסוג "וָרִיסְטִי", בסגנון ייחודי 
למדי שלא מצא חן בעיני ציבור הבורגנים שהכתיב אז את "הטעם" 
בתיאטרון [ורִיזם (מצתש\), מלשון "אמת", היה זרם בספרות ובאופרה 
האיטלקית של סוף המאה ה-19, הקרוב לנטורליזם הצרפתי ולריאליזם 
הרוסי. העלה על נס את תיאור חיי היומיום של פשוטי העם]. 

פרידה. גבר זקן עומד שם. "בולע אש". זה אבא שלה שראה הכול. 
משהו מתרחש. יכול להיות שזו דרמה. 

דרמה? המערכה השנייה שכחה אותה לגמרי. אור יום, ואנחנו 
בתוך מתחם ענק ובו בית תמחוי. שוב המון עני. אותם האנשים, 
אולם הדמויות אחרות. אותם מקצועות של דלות ואבטלה, 
חורבות העבר, דרמות או בדיחות של ההווה. בעלי מלאכה 
זעירה, פושטי יד, עגלון, גריבלדיסט זקן, נשים וכו'. וכן כמה 
פועלים שבונים את בית החרושת ועומדים בניגוד לאותו לומפן- 
פרולטריון. הם מדברים על התעשייה, על פוליטיקה וכמעט על 
העתיד, אך רק בקושי ולא ברהיטות. זה הצד האחר של מילאנו, 
עשרים שנה לאחר כיבוש רומא וחגיגות ה"סזמסתתושזספוא.* המלך 
והאפיפיור יושבים על כסאם, העם נותר בדלותו. כן, היום של 
המערכה השנייה הוא אכן האמת של הלילה מהמערכה הראשונה. 
העם הזה - אין לו יותר היסטוריה בחייו מאשר בחלומות." הם 
מוסיפים להתקיים, זה הכול. בני העם אוכלים (רק הפועלים 
מסתלקים בהישמע הצופר). אוכלים וממתינים. חיים שבהם כלום 
לא קורה. אחר כך, בסוף הסצנה, בלי שום סיבה נראית לעין, 
נינה חוזרת לבמה ואתה - הדרמה. אנחנו יודעים שהליצן מת. 
הגברים והנשים מסתלקים לאט-לאט. טוגאסו מגיח וכופה נשיקה, 
וגם מכריח אותה לתת לו את המטבעות שאספה. כמה מחוות 
בקושי. אביה מופיע שוב (נינה בוכה בקצה השולחן הארוך). הוא 
לא אוכל. הוא שותה. הוא יהרוג את טוגאסו בסכין בסיומו של 


א. התחייה (סוחסחזוטזסטוא). שמה של התנועה הלאומית האיטלקית שפעלה 
לאורך המאה ה-19 למען איחוד איטליה. 

ב. ניתן לתרגם זאת גם כך: "אין לו יותר סיפור (כלומר, התרחשות או 
עלילה) בחייו מאשר בחלומות". לאורך הפרק אלתוסר משחק על כפל 
המשמעות שבמילה סווסופוגו. היסטוריה, אך גם סיפור. כפל משמעות זה 
מתייחס לתת-הפרולטריון של מילאנו (שלו אין היסטוריה) וייצוגו על 
ידי בַרטוּלצי (שאינו בגדר סיפור). 

קרב אכזרי. אחר כך יברח. מבולבל, מעשיו יהלמו בו. שוב ברק 
חטוף אחרי דריכה ארוכה במקום. 

במערכה השלישית מאיר השחר על מקלט לנשים. הזקנות 
משתלבות בקיר, ישובות, מדברות, שותקות. אשת איכר חזקה, 
בריאותה מתפרצת, תחזור בוודאי לכפר. נשים עוברות, איננו 
מכירים אותן. תמיד אותן נשים. האישה שמופקדת על המקלט 
תאסוף את כולן למיסה עם צלצול הפעמונים. כשתתרוקן הבמה 
תחזור הדרמה. נינה ישנה במקלט. אביה בא לראותה, פעם אחרונה 
לפני בית הסוהר - לפחות שתדע שהרג בשבילה, למען כבודה... 
ופתאום מתהפך הכול: נינה היא זו שקמה כנגד אביה, נגד האשליות 
והשקרים שעליהם גידל אותה, נגד המיתוסים שבשמם הוא עומד 
למות. הוא ימות, אבל היא - היא תציל את עצמה. לבד לגמרי, 
כי ככה צריך. היא תעזוב את העולם הזה שאינו אלא חושך ועוני, 
ותעבור לעולם אחר, עולם של תענוג וזהב. טוגאסו צַדַק. היא 
תשלם את המחיר שיש לשלם. היא תמכור את גופה, אך תעבור 
לצד השני, לצד של החירות ושל האמת. צופר נשמע עכשיו. אביה, 
שאינו אלא גוף שבור, מנשק אותה, ויוצא. צופר נשמע עדיין. נינה 
יוצאת זקופה אל אור היום. 


קיבצתי עבורכם בכמה מילים את נושאי המחזה ואת סדר הופעתם. 
לא הרבה בסופו של יום. אך מספיק על מנת להיות כר פורה לאי- 
הבנות. מספיק גם על מנת לסלק אותן ולגלות עומק מפתיע מתחת 
לפני השטח. 

אי"ההבנה הראשונה היא בוודאי הטענה שמדובר ב"מלודרמה 
מסכנה". כדי להפריך אותה מספיק "לחיות" את ההצגה או לתת 
את הדעת על כלכלתה. שכן, גם אם המחזה אכן מכיל אלמנטים 
מלודרמטיים, הרי שהדרמה כולה אינה אלא ביקורת שנמתחת 

עליהם. למעשה, האב הוא זה שחי את סיפורה של בתו באופן 
מלודרמטי. ולא רק את הרפתקאותיה, אלא בראש ובראשונה את 
חייו שלו במסגרת יחסיו עמה. הוא זה שבדה עבורה מצב דמיוני, 
וגידל אותה לפי אשליות הלב. הוא זה שניסה נואשות להגשים את 
אשליותיו ולהעניק להן משמעות, כאשר ביקש לשמור על תומתה 
מפני כל מגע עם העולם שהסתיר ממנה. וכאשר נואש מהרצון 
שתקשיב לו, הרג האב את מכשיר הרוע, את טוגאסו. הוא חי באמת 
ובמלוא העוצמה את המיתוסים שהגה כדי לחסוך מבתו את חוק 
העולם הזה. האב הוא, אם כך, דמות המלודרמה, "חוק הלב" השוגה 
באשליות באשר ל"חוק העולם".' נינה דוחה בדיוק את אותה חוסר 
מודעות מכוונת. היא מתנסה בעולם באמת. חלומות נעוריה מתים 
עם הליצן. טוגאסו פקח את עיניה. הוא סילק את המיתוסים של 
ילדותה ושל אביה גם יחד. עצם האלימות שלו שחררה אותה 
מהמילים ומהחובות. סוף"סוף ראתה את העולם העירום והאכזר 
הזה, עולם שבו המוסר הוא שקר. היא הבינה שגאולתה נמצאת 
בידיה שלה, ורק שם; שהיא תוכל לעבור לעולם האחר רק אם תמכור 
את הנכס האחד שברשותה - גופה הצעיר. העימות הגדול שבסוף 
המערכה השלישית אינו רק העימות בין נינה ואביה. זהו עימות 
בין העולם חסר האשליות לבין אשליותיו העלובות של ה"לב". זה 
העימות בין העולם האמיתי לבין עולם המלודרמה, ההתוודעות 
הדרמטית שמשליכה אל האין את המיתוסים המלודרמטיים, אותם 
מיתוסים שיוחסו לבֶרטולצי ולשטרלר, ושנזקפו לחובתם. מי שבא 
אליהם בטענות, יכול היה לגלות בקלות בתוך המחזה את אותה 
ביקורת שביקש להפנות מהיציע. 


ג. | "חוק הלב" מופיע בפנומנולוגיה של הרוח, בחלק המוקדש ל"תבונה". 
בשלב פנומנולוגי זה מעמיד הגל את "חוק הלב" כעיקרון של פעולה 
פרטית ומוסרית אל מול "חוק העולם", אל מול המציאות שאינה מצייתת 
לחוק המוסר. במובן זה, "חוק הלב" הוא עיקרון פעולה רומנטי. 

אלא שסיבה שנייה, עמוקה יותר, מסלקת את אי-ההבנה. רמזתי 
אליה כמדומני תוך כדי שמסרתי את "סדר ההופעה" במחזה, 
כשהראיתי את הקצב המוזר של ה"זמן" שלו. 

למעשה, עומד לפנינו מחזה ייחודי מבחינת הנתק הפנימי 
שבו. הערנו ששלוש המערכות חולקות את אותו המבנה וכמעט 
את אותו התוכן: דו-קיום שבין זמן ריק וארוך, זמן שחיים לאט, 
ובין זמן מלא, חטוף כברק. דודקיום שבין מרחב המאכלס המון 
דמויות המתייחסות זו אל זו באופן מקרי או ארעי - ומרחב צר 
וסבוך שארוג בעימות לחיים ולמוות. מרחב שבו שלוש דמויות: 
האב, הבת וטוגאסו. במילים אחרות, לפנינו מחזה שבו מופיעות 
כארבעים דמויות, כאשר הדרמה נוגעת בקושי לשלוש. יתר על כן, 
בין שני הזמנים או המרחבים הללו אין שום קשר מפורש. כאילו 
היו אנשי הזמן זרים לאנשי הברק. הם מפנים להם את מקומם 
באופן קבוע (כאילו גורשו מהבמה בידי סערת הדרמה) כדי לשוב 
במערכה הבאה, בפנים אחרות, לאחר שיחלוף אותו רגע זר לקצב 
שלהם. אם נצלול למעמקי המשמעות הנסתרת של אותו הנתק, 
נוכל להגיע ללב המחזה. שכן הצופה חי את אותה התעמקות באמת 
כאשר הוא עובר בין איפוק מפוזר לתדהמה, ואחר כך להיסחפות 
מלאת רגש בין המערכה הראשונה לשלישית. אבקש רק לתת את 
הדעת על אותה התעמקות שחי הצופה, ולהכריז בקול רם על 
משמעותה הנסתרת שמפעילה את רגש הצופה בעל כורחו. הנה 
אפוא השאלה המכרעת: כיצד אותו ניתוק עשיר מבע כל כך, ומה 
הוא מביע למעשה? כיצד מתקיימות זו לצד זו שתי צורות הזמניות 
הללו, צורות שנראות זרות האחת לשנייה, ועם זאת, מאוחדת 
בקשר שחי הצופה? 

התשובה אמורה בפרדוקס. היעדר הקשר הוא הקשר האמיתי. 
כך ממש. המחזה מגיע אל משמעותו המקורית כשהוא מצליח 
להתוות ולהחיות את היעדר הקשר. בקיצור, אינני סבור שמדובר 
במלודרמה שהודבקה לרישום קורותיו של העם במילאנו בשנת 

0. לפנינו תודעה מלודרמטית שעליה נמתחת ביקורת מצדו של 
קיום מסוים - קיומו של תת-הפרולטריון של מילאנו בשנת 1890. 
בהיעדר אותו קיום לא נדע באיזו תודעה מלודרמטית מדובר; 
ללא אותה ביקורת של התודעה המלודרמטית לא נוכל לתפוס את 
הדרמה הנסתרת של קיומו של תת-הפרולטריון של מילאנו. לא 
נוכל לתפוס את חוסר האונים שלו. מה פשר רישום קורותיו של 
אותו קיום עלוב שעומד במוקד שלוש המערכות? ומדוע הזמן של 
רישום זה מלא בריות טיפוסיות לגמרי, אלמוניות ובנות המרה? 
מדוע אותו זמן של מפגשים מרומזים, של חילופי דברים ושל 
תחילת ויכוחים הוא זמן ריק? מדוע נוטה הזמן לעבר השתיקה 
וחוסר התנועה ככל שאנחנו מתקדמים מהמערכה הראשונה לשנייה 
ואחר כך לשלישית? (במערכה הראשונה עוד נדמה שיש חיים 
ותנועה על הבמה; בשנייה יושבים כולם ואחדים מתחילים כבר 
לשתוק; במערכה השלישית הזקנות הן כבר חלק מהקיר). מדוע, 
אם לא כדי לרמוז על תוכנו הפועל של הזמן העלוב הזה - זמן שבו 
כלום לא קורה, זמן ללא תקווה ועתיד, זמן שבו העבר עצמו נידון 
לחזור על עצמו (הגריבלדיסט הזקן), שבו העתיד מבקש למצוא את 
עצמו בקושי מבעד לפטפוט הפוליטי של הפועלים שבונים את בית 
החרושת, זמן שבו למחוות אין המשך או השפעה, זמן שבו הכול 
מסתכם בחילופי דברים מועטים בסמוך לחיים, ל"חיי היומיום", 
בשיחות או ויכוחים כושלים, או כאלו שהבלותם הניכרת מחזירה 
אל האין' - בקיצור, זמן שנעצר, שבו עדיין אין שום דבר שדומה 
להיסטוריה. זמן ריק שנחווה ככזה. עצם הזמן של מצבם. 

מבחינה זו, הבימוי וההעמדה במערכה השנייה הם מלאכה 


3 ישנה שותפות שקטה בין בני העם הקטן הזה שפועלים כדי להפריד בין 
הנצים, כדי לעקוף ייסורים קשים מדי כמו ייסוריהם של זוג המובטלים 
הצעיר וכדי להשיב את כל הצרות ואת כל סערות החיים הללו אל האמת 
שלהן - אל השתיקה, אל חוסר התנועה, אל האין. 


|09 


לואי אלתוסר 


משובחת מאין כמוה, וזאת מכיוון שהם מעניקים לנו תפיסה ישירה 
של הזמן הזה. במערכה הראשונה אפשר עוד לתהות שמא אדמת 
ההפקר של טיבולי עומדת בזיקה למובטלים שווי הנפש או לפזורי 
הדעת שמגיעים בסוף היום כדי לשוטט סביב כמה אשליות ואורות 
שובי עין. במערכה השנייה לא ניתן עוד לעמוד בפני הרושם 
המובהק שאותו מגרש ריק וסגור, המאכלס בית תמחוי, הוא עצם 
דמות הזמן של מצבם של האנשים האלו. שני שולחנות ארוכים, 
עצומים, עומדים במקביל לאורות הבמה. האחד מלפנים, השני 
מאחור. הם ניצבים למרגלות קיר עצום ושחוק, וכמעט בקצה תקרה 
רחוקה מהישג יד, מכוסה כתובות והוראות שנמחקו עם השנים, 
אך שעוד ניתן לקרוא. מאחוריהם, מעקה ברזל תוחם לאורך הקיר 
את דרך הגישה לבית התמחוי. משם יבואו הגברים והנשים. בקצה 
הימני, ובניצב לשולחנות, מפרידה מחיצה גבוהה את חדר האוכל 
מהמטבח. שני אשנבים: האחד לאלכוהול, השני לאוכל. מאחורי 
המחיצה נמצא המטבח, סירים מהבילים, ועובד המטבח אדיש. 
בעירומו, מהווה אותו שדה עצום של שולחנות מקבילים, יחד עם 
הקיר שלא נגמר המשמש לו רקע, מקום של צנע וריק שאין הדעת 
סובלת. כמה גברים יושבים לשולחן. פה ושם. עם הפנים לקהל, 
או עם הגב. כך גם ידברו, כמו שהם יושבים, במרחב גדול מדי 
עבורם, שלא יוכלו למלא אף פעם. הם יפתחו בניסיונות שיחה 
מגוחכת, אך גם אם יעזבו את מקומם, גם אם ינסו להצטרף אל מי 
שבמקרה התיישב לא רחוק, אל מי שזה עתה הפטיר לעברם מילה 
מעבר לשולחנות ולספסלים, לעולם לא יוכלו לסלק לא שולחנות 
ולא ספסלים. לעולם לא יוכלו לסלק את מה שמפריד אותם לעד 
מעצמם בהוראות ותקנות שקטות שמושלות בהם ושלא ניתן 
לשנות. המרחב הזה הוא אכן הזמן של חייהם. אדם פה, אדם שם. 
שטרלר פיזר אותם. הם נשארים במקומם. אוכלים, מפסיקים לאכול, 
ושוב אוכלים. או אז נושאות המחוות את מלוא משמעותן. האדם 
שראינו בתחילת הסצנה, פניו לקהל, פרצופו נראה בקושי מעל 

הצלחת שהיה שמח לתפוס בשתי הידיים. הזמן שלוקח לו למלא 
את הכף, להביא אותה עד לפה, מעט גבוה יותר, בתנועה בלתי 
נגמרת שנועדה להבטיח שאף טיפה לא תתבזבז. הפה המלא סוף- 
סוף שולט במה שהוקצב לו, אומד את גודל המנה לפני הבליעה. 
או אז שמים לב שגם האחרים שיושבים בגבם לקהל מבצעים את 
אותן המחוות: המרפק מורם גבוה כדי לייצב את הגב שאינו יציב 
- רואים אותם אוכלים, נעדרים, פזורי נפש, כמו שרואים את כל 
הנעדרים, את כל האחרים, את מי שמשלים במילאנו ובכל שאר 
הערים הגדולות את אותן המחוות המקודשות, מפני שהן כל חייו, 
ומפני שלא מאפשרים לו לחיות את זמנו אחרת (פועלי הבניין הם 
היחידים שממהרים שכן הצופר שולט בקצב חייהם ובעבודה). 
מעולם לא הצליחו כמדומני להתוות בעוצמה כזו - במבנה המרחב, 
בחלוקת המקומות ופיזור האנשים ובמשך המחוות הבסיסיות - את 
הקשר העמוק של בני האדם לזמן שאותו הם חיים. 

אלא שזה העיקר. אל מול אותו מבנה זמן של "קורות החיים" 
עומד מבנה זמן אחר - מבנה "הדרמה". שכן הזמן של הדרמה 
(נינה) הוא זמן מלא. כמה ברקים, זמן סבוך, זמן "דרמטי". זמן 
שבו אי"אפשר שלא יהיה סיפור. זמן שמונע מבפנים על ידי כוח 
שלא ניתן לעמוד בפניו ושמייצר בעצמו את התוכן שלו. מדובר 
בזמן דיאלקטי מובהק. זמן שמבטל את הזמן האחר ואת מבני המבע 
המרחביים שלו. משהו נעלם לפתע כאשר האנשים עוזבים את בית 
התמחוי, וכאשר נינה, האב וטוגאסו נשארים לבדם. כאילו נשאו 
עמם הסועדים את התפאורה (החלטה גאונית של שטרלר שאיחד 
את שתי המערכות, והציג את שתיהן עם אותה תפאורה), את עצם 
מרחב הקירות והשולחנות, את ההיגיון ואת משמעות המקומות; 
כאילו לבדו החליף העימות את המרחב הגלוי לעין והריק הזה 
במרחב בלתי נראה ודחוס, מרחב בלתי הפיך ובן מימד אחד שמאיץ 
בו לעבר הדרמה. או שהיה אמור להאיץ, אילו באמת הייתה דרמה. 

הניגוד הזה נותן את העומק למחזה של בַרטוּלצי. מצד אחד, 

זמן לא-דיאלקטי שבו כלום לא קורה, נטול הכרח פנימי שיעורר 
אותו לכדי פעולה ולכדי התפתחות; מהצד השני, זמן דיאלקטי (זמן 
העימות), שמונע על ידי סתירתו הפנימית לייצר את התהוותו ואת 
התוצאה. הפרדוקס של מילאנו שלנו הוא שהדיאלקטיקה משחקת 
בו תפקיד צדדי. נאמר זאת כך, היא משחקת מאחורי הקלעים, 
איפשהו בפינות הבמה ובסוף המערכות. כמה שלא נמתין לאותה 
דיאלקטיקה (החיונית כפי הנראה לכל יצירת תיאטרון), הדמויות 
לא יתייחסו אליה ברצינות. היא לוקחת את הזמן ומגיעה רק בסוף. 
קודם בלילה, כאשר האוויר מלא באותם ינשופים מפורסמים, 
אחר כך בחצות היום, עם רדת השמש, ולבסוף בעלות השחר. 
הדיאלקטיקה הזאת תמיד מגיעה אחרי שכולם הולכים. 

כיצד יש להבין את ה"איחור" של אותה דיאלקטיקה? האם היא 
מגיעה באיחור בדומה לתודעה אצל הגל ומרקס? אך כיצד יכולה 
הדיאלקטיקה לאחר? בתנאי אחד - שאינה אלא שם אחר לתודעה. 

אם הדיאלקטיקה של מילאנו שלנו משוחקת מאחורי הקלעים, 
בפינות הבמה, הרי זה מפני שאינה אלא דיאלקטיקה של תודעה 
- תודעתו של האב ושל המלודרמה שלו. בשל כך, חיסולה הוא 
תנאי מקדים לכל דיאלקטיקה אמיתית. ניזכר כאן בדיון של מרקס 
מתוך המשפחה הקדושה בדמויותיו של אז'ן סו.* מה שממריץ אותן 


4. הטקסט של מרקס (המשפחה הקדושה, זז, הוצאת קוסט, עמ' 136-85; זזז, 
עמ' 125-124) אינו מכיל הגדרה מפורשת למלודרמה, אבל הוא מספר 
לנו על לידתה, ועל סו שהיה לה עד רהוט. 

(א) ב"מסתורי פריז" רואים כיצד מודבקים המוסר והדת על בריות 
"טבעיות" (טבעיות למרות העוני ולמרות החרפה). ומודבקים במאמץ 
שכזה! היה צורך בציניות של רודולף, בסחטנות המוסרנית של הכומר, 
בציוד של המשטרה, של בית הסוהר וכו'... ה"טבע" נכנע בסופו של יום. 
תודעה זרה תמשול בו (והאסונות יתרבו בקרבה כדי להפוך אותה ראויה 
לישועה). 

(ב) המקור של אותה "הדבקה" גלוי לעיניי כל. רודולף הוא זה שכופה 
את התודעה השאוּלה הזאת על ה"תמימים". ברונו אינו חלק מהעם ואינו 

"תמים". אבל הוא רוצה (הדבר ברור מאליו) להושיע את העם, ללמדו 
שיש נפש, שהאל קיים וכו'. בקיצור, הוא נותן לבני העם את המוסר 
הבורגני כדי שיוכלו לחקות אותו, אם ירצו ואם לאו, כדי שיישארו 
בשקט. 

(ג) אפשר לראות (מרקס, 111, עמ' 76-75: "אצל סו מוכרחות הדמויות... 
לתת ביטוי לכוונותיו הספרותיות של המחבר שגרמו לו להפעילן בצורה 
כזו ואחרת, כאילו כוונותיו היו המחשבות שלהן עצמן, כאילו היו מניע 
מודע למעשיהן") שהרומן של סו מתוודה על מטרתו: לתת ל"עם" מיתוס 
ספרותי שיהווה הן מכינה לרכישת התודעה הנכונה, והן אותה תודעה 
נכונה שנדרשת לו כדי להיות עם (עם ש"נושע", כלומר כפופים, משותקים, 
מסוממים. בקיצור, אנשי מוסר ודת). אי-אפשר לומר זאת בצורה בוטה 
יותר: הבורגנות בעצמה היא זו שהמציאה בשביל העם את המיתוס העממי 
של המלודרמה. היא זו שהציעה או כפתה אותו (הפיליטונים בעיתונים, 
ה"רומנים" הזולים) בזמן ש"העניקה" מקלטים ובתי תמחוי: בסופו של דבר 
מדובר במערכת מחושבת למדי של צדקה מונעת. 

(ד) בכל זאת, אכן מרשים לראות כיצד רוב המבקרים בעלי השם 
מעמידים פנים שהם נגעלים מהמלודרמה. כאילו בהם שכחה הבורגנות 
שהייתה זו היא שהמציאה אותה. אך יש לומר, במלוא הכנות, שהיא 
המציאה אותה כבר לפני זמן רב. המיתוסים, וכן הצדקה שניתנת ל"עם", 
מאורגנים היום אחרת ואף ביתר תחכום. יש להוסיף שבבסיסה נועדה 
אותה המצאה לאחרים, ואין ספק שקשה להרגיש בנוח כאשר מעשי ידייך 
הטובים מתיישבים ישר לימינך, וזאת לעיני כל - או שהם מתהלכים כך 
על הבמה שלך ללא טיפת בושה! האם אפשר להעלות בדמיוננו, למשל, 
שאנשי הצהובונים (ה"מיתוס" העממי של זמננו) יוזמנו למופע רוחני של 
הדעות השליטות? אסור לערבב בין הסדרים. 

(ה) אכן אפשר להרשות לעצמך את מה שאתה אוסר על האחרים (בעבר 
היה זה סימן ההיכר של האנשים ה"דגולים" בתודעה שלהם עצמם): 
את חילופי התפקידים. אדם בעל שיעור קומה יכול להשתמש לשם 
שעשוע במדרגות המיועדות למשרתים (הוא משתמש במה שנתן לעם, 
או במה שהותיר לו). הכול טמון במה שמשתמע מאותו חילוף חשאי, 
מהטווח הקצר של השימוש ומתנאיו. בקיצור, באירוניה המשועשעת 
שבעזרתה אדם מוכיח לעצמו (ומכאן שהוא זקוק להוכחה?) שדבר לא 
יוכל להוליך אותו שולל, אף לא אותם אמצעים שבעזרתם הוא מוליך 
אחרים שולל. בקיצור, בהחלט, רוצים לתת ל"עם" להשתמש במיתוסים, 

בהתנהלותן הדרמטית הוא העובדה שהן מזדהות עם המיתוסים של 
המוסר הבורגני. האומללים ההם חיים את דלותם דרך הטיעונים של 
תודעת המוסר והדת, בבגדים צבעוניים מושאלים. כך הם מלבישים 
את בעיותיהם ואת מצבם בתחפושת. במובן הזה, המלודרמה היא 
תודעה זרה שמודבקת על גבי מצב אמיתי. הדיאלקטיקה של התודעה 
המלודרמטית אפשרית רק במחיר הזה - שואלים אותה מבחוץ 
(מעולם האליבי, העידון והשקר של התודעה הבורגנית); ולמרות 
זאת, חיים אותה כאילו הייתה תודעתו המובהקת של מצב (דלת 
העם), אף על פי שהוא זר לה באופן רדיקלי. תוצאה: בין התודעה 
המלודרמטית, מצד אחד, לבין הקיום של דמויות המלודרמה, מהצד 
השני, אין ולא יכולה להיות סתירה במובנה המדויק. התודעה 
המלודרמטית אינה עומדת בסתירה ביחס לתנאיה. מדובר בתודעה 
אחרת לגמרי שנכפתה מבחוץ על מצב מסוים, אך כזו שאינה עומדת 
ביחס דיאלקטי אליו. בשל כך, התודעה המלודרמטית יכולה להיות 
דיאלקטית רק בתנאי שתתעלם מתנאיה האמיתיים ותתבצר בתוככי 
המיתוס שלה. כאשר היא מוגנת מפני העולם, היא מחוללת את כל 
צורותיו הפנטסטיות של עימות סוער שמוצא מפלט מאסון אחד רק 
בחיק ההמולה של אסון שני. היא רואה את המהומה בתור גורל, 
ואת קוצר הנשימה שלה בתור דיאלקטיקה. הדיאלקטיקה עובדת שם 
"על ריק" מכיוון שהיא דיאלקטיקה של ריק, מנותקת לעד מהעולם 


בזבל שמייצרים בשבילם ומחלקים להם (או מוכרים), אך זאת בתנאי 
שיוכנו ו"יוגשו" כראוי. מבחינה זו יכולים להיות "מגישים" מצוינים 
(ברואן [8גח8], פיאף וכו') ו"מגישים" בינוניים (האחים ז'אק [1690ז 168 
). אדם הופך עצמו לחלק מה"עם" כאשר הוא נהנה מכך שידו 
על העליונה ביחס לשיטותיו שלו: בשל כך, צריך להעמיד פנים שאינך 
חלק מאותו העם שמאלצים את העם להיות, העם של ה"מיתוס" ההמוני, 
העם בריח מלודרמה. עם זאת, אותה המלודרמה עדיין אינה ראויה לבמה 
(לבמה האמיתית: לתיאטרון). טועמים ממנה במנות קטנות, בקברט. 

(ו) בסופו של דבר יש לומר שלא שכחה ולא אירוניה, לא גועל ולא חנופה 
אינם אף לא צל צלה של ביקורת. 

האמיתי. אותה תודעה זרה לא תוכל בעצמה לצאת מעצמה דרך 
הדיאלקטיקה שלה, אם לא תעמוד בסתירה לתנאיה. היא זקוקה 
לקרע - ולהכרה באותו אין. היא צריכה לגלות את אופיה הבלתי 
דיאלקטי של אותה דיאלקטיקה. 

את הדבר הזה לא נמצא לעולם אצל סו, אבל אנחנו רואים אותו 
במילאנו שלנו. הסצנה האחרונה מציגה סוף"סוף את הסיבה לפרדוקס 
של המחזה ושל מבנהו. כאשר נינה מתעמתת עם אביה, כאשר 
היא שולחת אותו ואת חלומותיו בחזרה אל הלילה, היא מתנתקת 
מהתודעה המלודרמטית של אביה ומה"דיאלקטיקה" שלה בבת 
אחת. מבחינתה, זהו הסוף למיתוסים ולעימותים שחוללו. היא 
נפטרת מהכול - מאביה, מהתודעה, מהדיאלקטיקה - וחוצה את 
הסף לעבר עולם אחר. היא עושה זאת כדי להראות ששם מתרחשים 
הדברים, ששם הכול מתחיל, הכול כבר התחיל. לא רק דלותו של 
העולם העלוב הזה, אלא גם האשליות המגוחכות של תודעתו. 
הדיאלקטיקה הזו זכאית למקום רק בקצה הבמה, בתחתית סיפור 
שלתוכו לעולם לא תצליח לחדור ושבו לעולם לא תשלוט. היא 
מתווה באופן מדויק מאוד את הקשר שכמעט לא קיים בין תודעה 
כוזבת לבין מצב אמיתי. אותה דיאלקטיקה סופה שתגורש מהבמה. 
כך מוטבע חותם רשמי על הקרע ההכרחי שכופה הניסיון הממשי 
הזר לתוכן התודעה. כאשר נינה חוצה את הדלת שמפרידה בינה לבין 
אור היום, היא עדיין אינה יודעת מה יהיה על חייה שאולי יסתיימו. 
ואנו, אנו יודעים לפחות שהיא יוצאת אל העולם האמיתי, שהוא ככל 
הנראה עולם הכסף, אך גם עולם שמייצר את העוני וכופה עליו אפילו 
את תודעת ה"דרמה" שלו. האם מרקס אמר דבר שונה כאשר פסל את 
הדיאלקטיקה הכוזבת של התודעה, ואפילו של תודעת ההמון, כדי 
לעבור, להתנסות ולחקור את העולם האחר - את עולם ההון? 

אפשר לעצור אותי כאן, ולטעון כנגדי שאני חורג במחשבותיי 
על המחזה מעבר לכוונותיו המקוריות של המחזאי, ושהשבחים 
שהרעפתי על ברטולצי מגיעים למעשה לשטרלר. אענה ואומר 

שלטענה כזו אין כל משמעות, שכן מה שעומד על הפרק הוא 
המבנה הסמוי של המחזה ולא שום דבר אחר. אין חשיבות לכוונותיו 
המפורשות של ברטולצי. מעבר למילים, לדמויות ולעלילה, חשוב 
רק היחס הפנימי שבין האלמנטים היסודיים של מבנה המחזה. 
ארחיק ואומר שלא חשוב אם ברטולצי כיוון במודע למבנה הזה או 
אם ייצר אותו שלא במודע. המבנה הזה הוא מהות היצירה, רק דרכו 
ניתן להבין את העיבוד של שטרלר ואת תגובת הקהל. 

שטרלר היה מודע באופן חד למה שטומן בחובו אותו מבנה 
ייחודי,? והוא קיבל את מרותו בכל האמור במלאכת הבימוי 
ובהעמדה. בשל כך יצא הקהל מזועזע. לא ניתן להסביר את רגשות 
הצופים רק מתוך ה"נוכחות" של חיי העם עד לפרטיהם הקטנים 
ביותר - וכן לא מתוך דלותו של העם שבכל זאת חי מיום ליום, 
נושא בעול גורלו, ומתנקם בו לעתים בצחוק, לרגעים בסולידריות 
ולרוב בשתיקה. לא ניתן להסביר את רגשות הצופים מתוך דרמת 
הברק של נינה, של אביה ושל טוגאסו. ניתן להסביר אותם, בראש 
ובראשונה, מתוך מעשה התפיסה הלא מודעת של אותו מבנה 
ושל המשמעות העמוקה שלו. המבנה הזה אינו מוצג בשום מקום, 
בשום מקום אין הוא מושא לשיח או לחילופי דברים. בשום מקום 
במחזה אי-אפשר לתפוס אותו ישירות, כפי שרואים דמות או כפי 
שתופסים מהלך עלילה. ואף על פי כן הוא שם, בקשר המובלע 


5 "המאפיין העיקרי של היצירה הוא הופעותיה החטופות של אמת שטרם 
הוגדרה כל צורכה... מילאנו שלנו היא דרמה הנאמרת בלחש, דרמה 
שנשלחת בלי הרף אחורה, שנחשבת מחדש, שמתבהרת מעת לעת כדי 
שתוכל לשוב ולהידחות. דרמה שמורכבת מקו ארוך ואפור שמתפתל 
כפתיל. אין ספק שבשל כך מתבלטות באופן טרגי כל כך זעקותיהם 
הספורות, המכריעות, של נינה ושל אביה... כדי להדגיש את אותו מבנה 
סודי של היצירה ביצענו רפורמה חלקית במבנה המחזה. ארבע המערכות 
שכתב בַרטוּלצי צומצמו לשלוש תוך כדי מיזוגן של המערכה השנייה 
והשלישית" (מתוך התוכניה). 

שבין הזמן של העם והזמן של הדרמה, בחוסר האיזון ההדדי ביניהם, 
ב"הפנייה" הבלתי פוסקת ביניהם, ולבסוף בביקורתם הנכונה 
והמאכזבת. מלאכת הבימוי של שטרלר מאפשרת לקהל לתפוס 
את הקשר הסמוי הזה, המפלח את המתח הזניח לכאורה, ועם זאת 
המכריע. היא עושה כן מבלי שתוכל לתרגם ישירות את הנוכחות 
הזו למונחים של תודעה בהירה. כן, במחזה הזה הריע הקהל לדבר 
שנשגב מבינתו, שנשגב אולי אפילו מבינת המחזאי. אך זה היה 
דבר ששטרלר העניק לו משמעות שהייתה טמונה בו עמוק יותר 
ממילים ומחוות, עמוק מגורלן המידי של הדמויות שחיות את 
גורלן מבלי שתוכלנה לתת עליו לעולם את הדעת. אפילו נינה, 
שמייצגת בשבילנו את הקרע ואת ההתחלה, את ההבטחה בדבר 
עולם אחר ותודעה אחרת - אפילו היא אינה יודעת מה היא עושה. 
כאן אפשר לומר, בצדק, שהתודעה מאחרת. שכן גם אם היא עיוורת 
עדיין, מדובר בתודעה שמכוונת סוף-סוף לעבר עולם אמיתי. 


אם "חוויה" זו מבוססת, ואם מחשבותיי עליה מבוססות, היא 
תוכל לשפוך אור על "חוויות" אחרות ולשאול שאלות על אודות 
משמעותן. אני חושב כאן על הבעיות שמעלים מחזותיו הגדולים 
של ברכט. ייתכן שבעיות אלו לא נפתרות לגמרי, ולא מבחינה 
עקרונית, בעזרת חזרה אל מושגים כגון אפקט ההזרה' או התיאטרון 


ד. הזרה (ם40201900) אצל ברכט היא אפקט תיאטרוני רצוי שבו נוצר 
מרחק ביקורתי בין הצופה והדמויות. המונח הגרמני המקורי פתטשומסועס/י 
מתורגם לצרפתית בדרך כלל בתור ב0ז0ו8וסת3ו:4 (הרחקה). כך גם אצל 
אלתוסר. בעברית, לצד "הזרה" נפוץ גם התרגום "ניכור" שממנו מוטב 
להימנע בהקשר זה כדי שלא ליצור כפילות ביחס למושג ה"ניכור" 
(שמט0וחסיתות) של הגל, פוירבאך ומרקס הצעיר, שעומד במוקד דיוניו 
של אלתוסר בפרקים אחרים. 

האפי. מדהימה אותי העובדה שהמבנה הסמוי, האסימטרי-ביקורתי, 
אותו מבנה של דיאלקטיקה של מאחורי הקלעים שניתן למצוא 
במחזה של בַרטוּלצי, הוא במהותו גם המבנה של מחזות כגון אימא 
קוראז' או (יותר מכל מחזה אחר) חיי גלילאו. גם שם עומדות מולנו 
שתי צורות של זמניות שאינן מצליחות להשתלב זו בזו. צורות בלי 
קשר, שחיות זו לצד זו, שפוגשות זו את זו, אך לצורך העניין, אינן 
נפגשות לעולם. גם שם עומדים מולנו אירועים חיים שנקשרים 
כך בדיאלקטיקה מקומית, נפרדת, וכאילו תלויה באוויר - יצירות 
שעומדות בסימן נתק פנימי, בסימן אחרוּת ללא פיוס או פתרון. 
הדינמיקה של מבנה סמוי וספציפי זה, ובמיוחד אותו דו-קיום 
ללא קשר מפורש של זמניות דיאלקטית וזמניות שאינה דיאלקטית, 
הם אלו שעומדים ביסוד האפשרות של ביקורת אמיתית של 
אשליות התודעה (שמאמינה תמיד שהיא דיאלקטית וכן מתייחסת 
לעצמה ככזו). הם אלו שעומדים ביסודה של ביקורת אמיתית של 
הדיאלקטיקה הכוזבת (עימות, דרמה וכו') על ידי המציאות המטרידה 
המשמשת לה רקע ויסוד, וממתינה שיכירו בה. כך המלחמה באימא 
קוראז' לעומת הדרמות האישיות של עיוורונה, ולעומת תחושת 
החירום הכוזבת של חמדנותה. כך בחיי גלילאו, אותה היסטוריה 
שמתקדמת לאט יותר מהתודעה שממתינה לאמת בקוצר רוח, 
אותה היסטוריה שמהווה גם היא מטרד עבור תודעה שלא מצליחה 
"להיאחז" בה לאורך זמן במהלך חייה הקצרים. עימות שקט זה 
בין תודעה (שחווה את מצבה באופן דיאלקטי-דרמטי, ומאמינה 
שהעולם כולו נע מכוחה שלה) לבין מציאות אדישה (אחרת ביחס 
למה שמתיימר להיות דיאלקטיקה, ולכאורה אינו דיאלקטיקה) 
הוא שמאפשר את הביקורת האימננטית של אשליות התודעה. 
לא חשוב אם הדברים נאמרים או לא (אצל ברכט אומרים אותם 
במשלים או פזמונים). בסופו של יום, לא מילים יוציאו לפועל 
את הביקורת, אלא יחסי הכוח הפנימיים בין האלמנטים של מבנה 
המחזה, או היעדרם של יחסים כאלו. שכן אין ביקורת אמיתית 

שאינה אימננטית, והיא ממשית ומטריאלית לפני שהיא מודעת. 
בנוסף, אני תוהה אם ניתן לחשוב על אותו מבנה אסימטרי, מוסט- 
מרכז, כעל מבנה חיוני עבור כל ניסיון ליצור תיאטרון בעל אופי 
מטריאליסטי. אם נמשיך לנתח תנאי זה, ניתקל בקלות בעיקרון 
יסודי אצל מרקס: אי-אפשר שצורה של תודעה אידיאולוגית תכיל 
בעצמה את מה שדרוש כדי לצאת מעצמה באמצעות הדיאלקטיקה 
הפנימית שלה עצמה - במובנה הצר והמדויק, אין דיאלקטיקה 
של התודעה. אין דיאלקטיקה של התודעה שתוביל אל המציאות 
עצמה בזכות סתירותיה הפנימיות. בקיצור, עיקרון זה גורס שאי- 
אפשר שתתקיים שום "פנומנולוגיה" במובנה ההגליאני, שכן 
לתודעה אין גישה אל הממשי דרך התפתחותה הפנימית, אלא רק 
דרך גילויו הרדיקלי של האחר ממנה. 

במובן זה בדיוק זעזע ברכט את הפרובלמטיקה של התיאטרון 
הקלאסי - כאשר הפסיק לבצע את מלאכת התמטיזציה של משמעות 
המחזה ושל מה שהוא טומן בחובו דרך הצורה של התודעה העצמית. 
כוונתי היא שעל מנת לייצר תודעה חדשה, אמיתית ופעילה אצל 
הצופה מוכרח עולמו של ברכט לסלק מקרבו כל יומרה לתפוס 
את עצמיותו ולהציגה בצורת תודעה עצמית. התיאטרון הקלאסי 
(יש לראות בשייקספיר ובמולייר יוצאים מן הכלל, וכן לשאול 
מה הופך אותם לכאלו) מספק לנו את הדרמה, את תנאיה ואת 
ה"דיאלקטיקה" שלה כאשר הם משתקפים במלואם בתודעה של 
דמות מרכזית המשמשת להם מראה. בקיצור, משמעותו הטוטלית 
של התיאטרון הקלאסי השתקפה בתודעה, בבן אדם שמדבר, פועל, 
מהרהר ומצוי בתהליך התהוות - עבורנו זו הדרמה עצמה. ללא 
ספק, אין זה מקרה שהתנאי הצורני של האסתטיקה ה"קלאסית" 
(אחדותה המרכזית של תודעה דרמטית, המושלת בכל שאר 
סוגי ה"אחדות" הידועים) קשור קשר הדוק לתוכנה המטריאלי. 
אבקש לטעון כאן שהחומר, או התמות של התיאטרון הקלאסי 
(הפוליטיקה, המוסר, הדת, הכבוד, ה"תהילה", ה"תשוקה", וכו') הן 

תמות אידיאולוגיות, ושהן נותרות כך, מבלי שטבען האידיאולוגי 
יועמד אי פעם בסימן שאלה, כלומר מבלי שתימתח עליו ביקורת 
(ה"תשוקה" עצמה מתפקדת אך ורק כמשקל נגד כאשר היא עומדת 
אל מול ה"חובה" או ה"תהילה" - לעולם אין היא בגדר פירוק פעיל 
של האידיאולוגיה). אך מהי אותה אידיאולוגיה שלא מבקרים, מהי 
באופן קונקרטי אם לא המיתוסים ה"מוכרים", ה"ידועים", שבהם 
מזהה את עצמה חברה או מַאֶה (אך לא מכירה את עצמה?); מהי אם 
לא המראה שבה היא משתקפת כדי שתוכל לזהות את עצמה, אותה 
מראה בדיוק שעליה לשבור כדי להכיר את עצמה? מהי אידיאולוגיה 
של חברה או תקופה אם לא תודעתה העצמית, כלומר חומר בלתי 
מתווך אשר טומן בחובו, יוצא לחפש, ואף מוצא כמובן, ספונטנית, 
את צורתו בדמות תודעה עצמית שחיה את הטוטליות של עולמה 
בשקיפותם של המיתוסים שלה? אינני רוצה לדון כאן בשאלה 
מדוע באופן כללי לא הועמדו אותם מיתוסים (האידיאולוגיה כמות 
שהיא) בספק בתקופה הקלאסית. אסתפק במסקנה זו: לתקופה 
נטולת ביקורת עצמית אמיתית (שאין בידה את האמצעים ואף לא 
את הצורך בתיאוריה אמיתית של הפוליטיקה, המוסר והדת) תהיה 
בהכרח נטייה להציג את דמותה ולזהות את עצמה בתיאטרון שאינו 
ביקורתי, כלומר בתיאטרון שהחומר (האידיאולוגי) שלו דורש את 
תנאיה הצורניים של אסתטיקת התודעה העצמית. אלא שברכט 
מתנתק מהתנאים הצורניים האלו אך ורק מפני שכבר התנתק 
מתנאיהם המטריאליים. בראש ובראשונה, הוא מבקש לייצר 
ביקורת על האידיאולוגיה הספונטנית שבקרבה חיים בני האדם. 
בשל כך, שומה עליו לסלק ממחזותיו את אותו תנאי צורני של 
האסתטיקה האידיאולוגית, כלומר את התודעה העצמית (ואת מה 
שנגזר ממנה בתקופה הקלאסית - את כללי האחדות). אצלו (אני 
עדיין מדבר על "המחזות הגדולים"), אף דמות אינה אוצרת בחובה, 
בצורת השתקפות, את הטוטליות של תנאי הדרמה. אצלו התודעה 
העצמית, הטוטלית, השקופה, שהיא בגדר מראה לדרמה כולה, 

היא תמיד רק דמותה של התודעה האידיאולוגית, שאמנם מחזיקה 
את העולם כולו בדרמה שלה, אלא שעולם זה הוא אך ורק עולם 
המוסר, הפוליטיקה והדת - בקיצור, עולם המיתוסים וסמי ההזיה. 
במובן זה בדיוק מחזותיו של ברכט הם מוסטי-מרכז, מכיוון שלא 
יכול להיות להם מרכז, ומכיוון שגם אם נקודת המוצא של ברכט 
היא אכן התודעה הנאיבית ומוכת האשליות, הוא מתעלם מרצונה, 
ומסרב להעמידה במרכז העולם. בשל כך, המרכז של מחזותיו הוא 
תמיד בצד, אם אפשר להעז ולהתנסח בצורה זו. אם אכן מדובר 
בדמיסטיפיקציה של התודעה העצמית, המרכז תמיד דחוי, מצוי 
תמיד מִעָבָר, בתנועה שבה חורגים מעבר לאשליה ולעבר הממשי. 
בשל סיבה יסודית זו, היחס הביקורתי, שהוא ייצור של ממש, לא 
יוכל לעבור תמטיזציה בעצמו. בשל כך, אף דמות אינה בעצמה 
"מוסר ההשכל" - אלא במקרה שבו אחת הדמויות מתקדמת אל 
אורות הבמה, מסירה את המסכה, ומוסרת בתום ההצגה את ה"לקח" 
שיש ללמוד (אך ברגע זה היא אינה אלא צופה שמתבונן מהצד, או 
ליתר דיוק ממשיך את תנועת המחזה: "עשינו כמיטב יכולתנו, כעת 
תורכם לנסות * 

ללא ספק, ברור מדוע מוכרחים לדבר על הדינמיקה של המבנה 
הסמוי של המחזה. יש לדבר על המבנה שלו באותו אופן שלא 
ניתן לצמצם את המחזה ולהעמידו על שחקניו, ולא על הקשרים 
שבאים לידי ביטוי ביניהם - אלא אך ורק על היחס הדינמי 
שקיים בין תודעות עצמיות מנוכרות שחיות בתוך האידיאולוגיה 
הספונטנית (אימא קוראז', הבנים, הטבח, הכומר וכו') לבין תנאי 


ה. השוו הנפש הטובה מסצ'ואן. באפילוג, פונה אחד השחקנים אל הקהל: 
"אובדי עצות אנחנו. כן, אבל אולי בכל זאת יש מוצא נכבד [...] חפשו 
אתם סוף טוב ומבורך - מוכרח להיות, מוכרח, מוכרח, מוכרח!" (ראו 
ברטולט ברכט, שלושה מחזות, תרגום: ש. זנדבנק, תל אביב: עם עובד, 
1, עמ' 175). 

הקיום האמיתיים שלהן (המלחמה, החברה). את היחס הזה, יחס 
שהוא בעצמו מופשט (מופשט בעיני התודעות העצמיות, שכן אותו 
מופשט הוא הקונקרטי האמיתי), לא ניתן להתוות ולייצג בעזרת 
הדמויות ולא בעזרת המחוות שלהן, מעשיהן או ה"סיפור" שלהם. 
לא ניתן לייצגו, אלא אם כן מייצגים אותו בתור יחס שאמנם 
מחייב את קיומן, אך בה בעת חורג מעבר להן. ניתן לייצגו אך ורק 
בתור יחס שמפעיל אלמנטים מבניים מופשטים (לדוגמה: צורותיה 
השונות של הזמניות במילאנו שלנו, חיצוניותם של ההמונים בדרמה 
וכו'), את חוסר האיזון שלהם, ומכאן גם את הדינמיקה שלהם. היחס 
הזה הוא יחס סמוי בהכרח, מכיוון שלא ניתן לבצע לו תמטיזציה 
ממצה במסגרת אף דמות מבלי לחסל את המהלך הביקורתי כולו. 
ואם הוא נותר יחס שמתחייב מהעלילה כולה, מקיומן ומחוותיהן 
של כל הדמויות, אזי הוא בגדר משמעותן העמוקה, מעל ומעבר 
לתודעה שלהן - ומכאן שהוא אפל ולא מובן להן. הוא גלוי בפני 
הצופה כשם שהוא בלתי נראה עבור השחקנים - ומכאן שהוא גלוי 
בפני הצופה, אך באופן כזה שהיכולת לתפוס אותו אינה נתונה. 
להיפך, כדי לתפוס אותו חייבים להבחין בו, לכבוש אותו וכמו 
לשלוף אותו מתוככי הצל הראשיתי שעוטף אבל גם יוצר אותו. 
הערות אלו מאפשרות אולי לשים את האצבע על הבעיה העולה 
מהתיאוריה של ברכט על אודות אפקט ההזרה. באמצעות אפקט זה 
ביקש ברכט ליצור יחס חדש בין קהל הצופים ובין המחזה שהועלה 
על הבמה - יחס ביקורתי ופעיל. הוא ביקש להתנתק מהצורות 
הקלאסיות של ההזדהות שתלו את עיני הקהל ב"גורלו" של 
הגיבור, והשקיעו את כל כוחותיו הפועלים בקתרזיס התיאטרלי. 
הוא ביקש להרחיק את הצופה מההצגה, ולמקמו כך שלא יוכל 
לברוח ממנה ואף לא פשוט ליהנות ממנה. בקיצור, הוא רצה 
להפוך את הצופה לשחקן פועל שישלים את המחזה הלא-גמור, 
אבל יעשה כן בחיי המציאות. לעתים קרובות מדי, אולי, פירשו 
את אותה עמדה יסודית ועמוקה של ברכט רק בקשר לתפקודם של 

האלמנטים הטכניים של ההזרה: הימנעות מכל "אפקט" במשחקם 
של השחקנים, מכל לִירִיוּת ו"פאתוס"; משחק בסגנון "פֶרְסְקוּ"; 
בימוי צנוע, כדי להסיר כל בליטה או דגש שיכולים לתפוס את 
העין (השוו, צבעי האדמה הקודרת והאפר באימא קוראז'); אור 
"שטוח"; שלטים מסבירים שנועדו להסב את תשומת לבו של 
הקורא ולעגנה בהקשר החיצוני של מצב העניינים (המציאות) וכו'. 
עמדה זו זכתה גם לפירושים פסיכולוגיים, שהעמידו במוקד את 
תופעות ההזדהות, ואת משענה הקלאסי - הגיבור. אפשר היה 
להציג את העלמות הגיבור (חיובי או שלילי), נשא ההזדהות, כעצם 
התנאי של אפקט ההזרה (נעלם הגיבור, נעלמה ההזדהות. חיסולו 
של הגיבור קשור, כמו כן, לתפיסה ה"מטריאליסטית" של ברכט. 
ההמונים הם אלו שעושים היסטוריה, לא ה"גיבורים"...). אלא שאני 
תוהה שמא אותם פירושים לא מסתפקים בסופו של יום במושגים 
חשובים בהחלט, במקום להגיע למושגים המכריעים. אני תוהה 
שמא יש צורך להרחיק מעבר לתנאים הטכניים והפסיכולוגיים 
כדי להבין שאותו יחס ביקורתי ומיוחד עשוי להתהוות בתודעת 
הצופה. במילים אחרות, על מנת לחולל מרחק בין הצופה למחזה, 
יש צורך שאותו מרחק ייווצר איכשהו בתוך המחזה עצמו, ולא רק 
באופן הצגתו (טכניקה), או במודליות הפסיכולוגית של הדמויות 
(לאמיתו של דבר, האם הם גיבורים או לא-גיבורים? הבת האילמת 
באימא קוראז', ירוּיה על הגג, מכיוון שהכתה בתוף הנורא שלה כדי 
להזהיר את העיר השאננה שהצבא עומד להתנפל עליה. האם אין 
היא למעשה "גיבור חיובי", האם איננו מזדהים, לרגע, עם הדמות 
המשנית הזו?). המרחק הזה נוצר בתוך המחזה עצמו, בדינמיקה 
של המבנה הפנימי שלו. שם הוא לובש צורה, מבקר את אשליות 
התודעה, ומחלץ את תנאיה הממשיים בה בעת. 

זו צריכה להיות נקודת המוצא שלנו (הדינמיקה של המבנה 
הסמוי יוצרת את המרחק במחזה עצמו) כדי שנוכל לנסח כהלכה 
את בעיית היחס של הצופה להצגה. שוב, ברכט הופך כאן על פיו 

את הסדר הקיים. בתיאטרון הקלאסי הכול יכול היה להראות פשוט. 
הזמניות של הגיבור הייתה הזמניות היחידה, וכל השאר היה כפוף 
לה. אפילו יריביו של הגיבור התאימו למידותיו. הם היו חייבים 
להתאים, כדי שיוכלו להיות היריבים שלו. הם חיו את הזמן שלו, 
את הקצב שלו. הם היו תלויים בו, הם היו תלות ותו לא. בהחלט, 
היריב היה יריבו של הגיבור. במסגרת העימות, היריב היה שייך 
לגיבור בדיוק כפי שהגיבור שייך לעצמו. הוא היה הכפיל שלו, 
השתקפותו, ניגודו. הוא היה הלילה שלו, הפיתוי שלו, חוסר 
מודעותו ששב והתייצב נגדו. כן, גורלו אכן היה תודעת העצמי 
כאויב, כפי שכתב הגל. בשל כך, תוכן העימות היה זהה לתודעה 
העצמית של הגיבור. וכמובן שנדמה היה שהצופה "חי" את המחזה 
תוך כדי כך שהוא "מזדהה" עם הגיבור, כלומר עם הזמן שלו ועם 
תודעתו, שהיו הזמן היחיד והתודעה היחידה שהוצגו בפניו. במחזה 
של ברטולצי ובמחזות הגדולים של ברכט התלכדות זו הופכת בלתי 
אפשרית בשל עצם המבנה המפורד שלהם. אומר זאת כך, הגיבורים 
לא נעלמו ממחזותיו של ברכט מכיוון שהוא סילק אותם, אלא 
מכיוון שהמחזה עצמו לא מאפשר לאף גיבור להתקיים. הוא מאיין 
אותם. אותם, את תודעתם ואת הדיאלקטיקה הכוזבת של תודעתם. 
גריעת הגיבורים מהמחזה אינה תוצר של העלילה בלבד, ולא של 
אופן הצגתה בידי דמויות מהעם (ברוח המשפט: לא אל, לא מלך). 
היא אפילו אינה התוצאה של מחזה שמובן בתור סיפור שנותר תלוי 
באוויר. היא אינה מתבצעת ברמת הפרטים או ההמשכיות, אלא 
ברמה עמוקה יותר - זו של הדינמיקה המבנית של המחזה. 
נצטרך להיזהר בעניין זה. עד כה דיברנו רק על המחזה - וכעת 
מדובר בתודעת הצופה. אבקש לציין בכמה מילים שלא מדובר 
בבעיה חדשה, כפי שניתן להתפתות ולחשוב, אלא באותה בעיה. 
עם זאת, על מנת לקבל עמדה זו, יש לזנוח תחילה שני מודלים 
קלאסיים של תודעת הצופה שמערפלים את החשיבה. המודל המזיק 
הראשון הוא שוב המודל של התודעה העצמית, אלא שהפעם היא 

אצל הצופה. כמובן, הצופה אינו מזדהה עם ה"גיבור" - מרחיקים 
אותו ממנו. אך האדם ששופט, זה שנותן דין וחשבון ומסיק מסקנה, 
האם אין הוא ממוקם כעת מחוץ למחזה? מציגים בפניכם את אימא 
קוראז'. תפקידה הוא לשחק, ותפקידכם - לשפוט. על הבמה דמות 
העיוורון, על הכיסא דמות הבהירות וצלילות הדעת שמובילים 
אל התודעה שעתיים של חוסר מודעות. אלא שחלוקת תפקידים 
זו סופה שתעניק לאולם את מה שסירבה בחומרה להעניק לבמה. 
לאמיתו של דבר, הצופה אינו בשום פנים ואופן התודעה המוחלטת 
שהמחזה אינו סובל. הצופה אינו השופט העליון של המחזה, לפחות 
כמו ש"יום הדין" של ה"סיפור" אינו חלק ממנו. גם הצופה רואה 
את המחזה וחי אותו דרך התודעה הכוזבת שהועמדה בסימן שאלה. 
אז מהו אם לא אח לדמויות? לכוד כמותן במיתוסים הספונטניים 
של האידיאולוגיה, באשליותיה ובצורותיה הפריווילגיות? אם 
ממקמים את הצופה רחוק מהמחזה, ושומרים עליו שם באמצעות 
המחזה עצמו, אין זה במטרה לחוס עליו ולהושיבו על כס המשפט. 
להיפך, עושים כך במטרה לצרף את הצופה לשורותיו של מה 
שנראה כמרחק, לשורות ה"זרוּת" הזאת - וזאת כדי להפוך אותו 
למרחק עצמו, שאינו אלא ביקורת פעילה וחיה. 

אלא שיש לזנוח אז, ללא ספק, גם את המודל השני של תודעת 
הצופה, שרודף אותה עד דחייתו - יש לזנוח את מודל ההזדהות. 
אבקש לנסח את השאלה במדויק, וזאת מבלי לענות עליה באמת. 
כאשר אנו נוקבים במושג ההזדהות (עם הגיבור) כדי לתת את הדעת 
על המעמד של תודעת הצופה, האם איננו מסתכנים בהידמות 
מפוקפקת? המושג הזדהות במובנו החמור הוא מושג פסיכולוגי, 
וליתר דיוק, פסיכואנליטי. אינני מערער על כוחם הפועל של 
תהליכים פסיכולוגיים שעובר הצופה שיושב מול הבמה. רחוק 
מכך. במצבים מבוקרים ניתן לצפות, לתאר ולהגדיר תופעות 
פסיכולוגיות כגון השלכה, עידון וכו', אלא שיש לומר שתופעות 
אלו לבדן לא יוכלו לתת דין וחשבון על אופן התנהגות כה מורכב 

וספציפי כמו זה של צופה אל מול הצגה. אופן התנהגות זה הוא 
קודם כול חברתי ותרבותי-אסתטי, וככזה הוא גם אופן התנהגות 
אידיאולוגי. בהחלט, חשוב להבהיר כיצד משתלבים תהליכים 
פסיכולוגיים קונקרטיים (כגון הזדהות, עידון, פורקן וכו', במובנם 
הפסיכולוגי החמור) באופן התנהגות שחורג מעבר לתהליכים אלו. 
זו משימה חשובה. אך משימה ראשונה זו לא תוכל לבטל את השנייה 
מבלי להידרדר לפסיכולוגיזם. המשימה השנייה היא הגדרת ייחודה 
של תודעת הצופה עצמה. אם לא ניתן לצמצם אותה ולהעמידה על 
תודעה פסיכולוגית טהורה, אם היא אכן תודעה חברתית, תרבותית 
ואידיאולוגית - אזי לא ניתן לתת את הדעת על היחס שלה להצגה 
אך ורק מתוך הצורה של ההזדהות הפסיכולוגית. למעשה, עוד לפני 
שהיא מזדהה (פסיכולוגית) עם הגיבור, תודעת הצופה מזהה את 
עצמה בתוכן האידיאולוגי של המחזה, ובצורות ששייכות לו. עוד 
לפני שהוא שעת כושר להזדהות (עם עצמי, בדמות אחר), המחזה 
הוא ביסודו שעת כושר לזיהוי תרבותי ואידיאולוגי.* זיהוי עצמי 


6. אין לחשוב שזיהוי עצמי זה חומק מהדרישות שמושלות, בחשבון אחרון, 
בגורלה של האידיאולוגיה. האמנות היא למעשה רצון לזיהוי עצמי כשם 
שהיא זיהוי עצמי. אני מניח כאן אפוא מראש אחדות שהושגה (ברובה) 
על מנת לצמצם את היקף הדיון. אחדות זו, כלומר, אותו שיתוף של 
מיתוסים, תמות ושאיפות שעומד ביסוד האפשרות של ההצגה כתופעה 
תרבותית ואידיאולוגית - אחדות זו היא במקורה אחדות מיוחלת או 
דחויה וכמו כן אחדות גמורה וחתומה. במילים אחרות, גם בעולם 
התיאטרון, או באופן כללי יותר בעולם האסתטי, האידיאולוגיה ממשיכה 
תמיד להיות במהותה מקום התנצחות וקרב שבו רועמים בלי קול או 
בכוח אלים הרעש והזעזועים של המאבקים הפוליטיים והחברתיים 
של האנושות. אודה ואתוודה, מוזר להעמיד בקדמת הדיון תהליכים 
פסיכולוגיים לגמרי (כמו ההזדהות) כדי לתת דין וחשבון על אופן 
התנהגות הצופה, כאשר אנו יודעים שתוצאותיהם מושהות לעתים באופן 
רדיקלי - כאשר אנו יודעים שיש צופים, מקצוענים או אחרים, שלא 
רוצים לשמוע דבר, אפילו לפני שהמסך עולה, או שמסרבים, לאחר 
עליית המסך, לזהות עצמם ביצירה שמוצגת לפניהם ובפרשנותה. אין 

זה מניח בראשיתו זהות מהותית (שמאפשרת את תהליכי ההזדהות 
הפסיכולוגיים עצמם בתור תהליכים פסיכולוגיים); זהות שמאחדת 
את הצופים ואת השחקנים שנאספו יחד לערב אחד באותו מקום.' כן, 
קודם כול מאחד אותנו המוסד הזה - ההצגה. אלא שבאופן עמוק 
יותר, מאחדים אותנו אותם המיתוסים. אותן תמות מושלות בנו 
ללא הסכמתנו. אנו חיים באופן ספונטני את אותה אידיאולוגיה. כן, 
כמו במילאנו שלנו, אנו אוכלים את אותו הלחם, גם אם הוא במובהק 
לחם עניים. אנו חווים את אותם הכעסים, אותן התמרדויות, אותם 
שיגיונות (לפחות בזיכרון, שבו משוטטת בלי מנוחה אותה אפשרות 
אימננטית), אם לא את אותה תשישות אל מול זמן שלא נע מכוחה 
של שום היסטוריה. כן, כמו אימא קוראז', אותה מלחמה נמצאת 
על סף דלתנו, במרחק שני צעדים מאתנו, אם לא בתוכנו. אותו 
עיוורון נורא, אותו אפר בעיניים, אותה אדמה בפה. אנו חולקים 
את אותו השחר ואת אותו הלילה. אנו חולפים על פי אותן תהומות 
- חוסר המודעות שלנו. אנחנו חולקים את אותה היסטוריה, וכאן 
הכול מתחיל. בשל כך, אנחנו בעצמנו, מלכתחילה, מראש, המחזה 
עצמו. אנחנו מכירים את הדרך החוצה, אך אין בכך כלום, שכן דרך 
זו תוביל תמיד אך ורק אל עצמנו, כלומר שוב אל העולם שלנו. 
בשל כך, הבעיה הכוזבת של ההזדהות נפתרת מלכתחילה, עוד 


צורך לתור אחר דוגמאות רחוקות, שכן דוגמאות ישנן בשפע. האם 
הבורגנות האיטלקית של סוף המאה ה-19 לא הפנתה את גבה לברטולצי; 
האם לא התייחסה אליו כאל כישלון וכאל עלוב נפש? וכאן ממש, בפריז, 
יוני 1962, האם מובילי דעת הקהל ה"פריזאית" לא דנו אותו לכף חובה 
עוד לפני שהקשיבו לו, לפני שהקשיבו באמת - וזאת כאשר חלק גדול 
מהציבור האיטלקי העממי מאמץ ומכיר בו כעת? 

ו לפי אלתוסר, עוד לפני שהוא שעת כושר להזדהות (מ06001100900) 
פסיכולוגית, המחזה הוא שעת כושר לזיהוי (1859800הממססטע) אידיאולוגי 
המניח בראשיתו זהות (6921₪6:) מהותית. ניתן לראות שהמקור הצרפתי 
אינו משחק על הקרבה הלשונית שנוצרת בתרגום העברי בין זהות לבין 
הזדהות וזיהוי. 

לפני שהיא עולה, על ידי המציאות של הזיהוי. שאלה אחת נותרת 
אז: מה יעלה בגורלה של אותה זהות מובלעת, של אותו זיהוי עצמי 
בלתי מתווך - מה כבר עולל לה המחבר? מה יעשו לה השחקנים 
שמונעים בידי מי שמנצח על מלאכתם, בידי ברכט או שטרלר? 
מה יהיה סופו של אותו זיהוי עצמי אידיאולוגי? האם יגיע לכדי 
מיצוי בדיאלקטיקה של התודעה העצמית, תוך העמקת המיתוסים 
ובלי להילחץ מהם לעולם? האם יעמיד במוקד המשחק את אותה 
מראה אינסופית? ואולי, יזיז אותה, ידיח אותה אל צדי הבמה, ייקח 
ויאבד אותה, יעזוב אותה, ישוב אליה, יכפיף אותה לכוחות זרים - 
ומתוחים חזק כל כך - עד שבסופו של יום תישבר המראה, לפתע, 
כמו בידי תהודה פיזיקלית המנפצת כוס מרחוק, ולא תהיה עוד 
אלא ערמת שברים על הארץ. 

אם נרצה לשוב, לסיום, לניסיון ההגדרה, שכל בקשתו היא רק 
לנסח את הבעיה טוב יותר, נוכל לראות שהמחזה הוא עצמו תודעת 
הצופה. וזאת בשל סיבה מהותית - לצופה אין תודעה אחרת מלבד 
התוכן שמאחד אותו מראש עם המחזה, ומלבד תהליך ההתהוות של 
אותו תוכן במחזה עצמו, כלומר התוצאה החדשה שהמחזה יוצר 
מתוך אותו זיהוי עצמי עבורו הוא משמש צורה ונוכחות. ברכט צדק. 
אם מטרתו היחידה של התיאטרון היא אכן להיות פרשנות ואפילו 
פרשנות "דיאלקטית" של אותו זיהוי-לא-זיהוי עצמי שעומד בעינו, 
אזי הצופה מכיר מראש את המנגינה. זו המנגינה שלו. אם מטרתו של 
התיאטרון להפוך ולזעזע את אותה צורה שאינה מוחשית, להניע את 
הנִיח, את אותו מעגל בלתי משתנה של העולם המיתי ושל התודעה 
האשלייתית, אזי המחזה הוא אכן תהליך ההתהוות, יצירה של תודעה 
חדשה אצל הצופה - תודעה שלא באה לידי גמר, כמו כל תודעה, 
אך כזו שמונעת על ידי עובדה זו, על ידי אותו מרחק שנכבש, על 
ידי אותה מלאכה בלתי נדלית של ביקורת בפועל. המחזה הוא אכן 
יצירה של צופה חדש, שחקן זה שיוצא לדרך כשההצגה נגמרת, 
שיוצא לדרך רק כדי להשלימה, אך בחיים. 

אני מביט לאחור. ולפתע מתנפלת עליי השאלה, בה"א 
הידיעה, ואינני יכול לעמוד בפניה. הדפים הספורים האלו, בדרכם, 
מגושמים ועיוורים, האם אינם אלא אותו מחזה לא מוכר, מילאנו 
שלנו, שראיתי אז בערב אחד בחודש יוני, ואשר ממשיך ומחפש 
בי כעת את משמעותו שלא באה לידי גמר, וכן מבקש בי, כנגד 
רצוני, לאחר שנעלמו התפאורה והשחקנים כולם, את בוא דבריו 
האילמים? 


אוגוסט 1962 

5 
'כתבי היד של 1844' מאת קרל מרקס 


(כלכלה מדינית ופילוסופיה) 


פרסום "כתבי היד של 1844" הוא אירוע של ממש. ארצה להפנות 
אליו את תשומת הלב של קוראי כתב העת המחשבה. 

זהו אירוע ספרותי וביקורתי קודם כול. עד כה, היו כתבי היד 
נגישים לקוראי צרפתית רק בתרגום של הוצאת קוסט (בתרגום 
מוליטור, כרך 4, מתוך כתבים פילוסופיים). כל מי שנאלץ להיעזר 
בו יודע מניסיונו האישי שטקסט חלקי זה לא יוכל לשמש כלי 
לעבודה רצינית. הושמטו ממנו קטעים משמעותיים והוא מלא 
טעויות ואי-דיוקים. יש לשבח את בוטיג'לי [11ו800] על עבודה 
מצוינת. בזכותו יש ברשותנו עכשיו מהדורה עדכנית (הכי עדכנית 
שיש, שכן הוא יישם את הנחיות הקריאה ואת התיקונים שהועברו 
אליו ממכון מרקס-אנגלס במוסקבה) שערוכה בסדר ההגיוני 
ביותר (הסדר של מהדורת /18₪6א). תרגום יוצא דופן מבחינת 
חומרתו, מבחינת ההתעקשות על כל פרט ופרט, מבחינת הערותיו 
הביקורתיות, וכן לגבי העניין החשוב מכול, מבחינת ביטחונו 
התיאורטי (צריך להבין, תרגום טוב אפשרי אך ורק בתנאי המפורש 


1. הקדמה, תרגום והערות אמיל בוטיג'לי. הוצאת סוסייל. 

שהמתרגם יהיה יותר מאשר רק מתרגם. הוא צריך להיות אדם 
בקיא בהגות המחבר וספוג בה. אך לא רק בה, אלא גם בעולם 
המושגי וההיסטורי שבו צמח וממנו שאב המחבר. תנאי שהתקיים 
היום במלואו). 

מדובר גם באירוע תיאורטי. הטקסט של כתבי היד מילא 
תפקיד מוביל בפולמוסים, בהתקפה ובהגנה על מרקס מזה שלושים 
שנה. בוטיג'לי מסביר היטב כיצד נחלקו התפקידים בהתנצחויות. 
הסוציאל-דמוקרטים (העורכים הראשונים: לנדסהוט ומאייר) היו 
הראשונים שתרמו להצלחתו של הטקסט הכביר הזה. אחריהם 
היו אלו הפילוסופים הספיריטואליסטים, האקזיסטנציאליסטים, 
הפנומנולוגים וכו'. אך כפי שניתן לשער, הם עשו זאת לפי הלך 
רוח שהיה זר מאוד לתפיסה של מרקס וכן להבנה הפשוטה של 
התעצבות מחשבתו. כתב היד הכלכלי-פילוסופי היה כר פורה 
לצמיחתה של פרשנות אתית או אנתרופולוגית (והרי מדובר באותו 
הדבר) ואפילו דתית של מרקס. בתור נסיגה וב"אובייקטיביות" שלו 
לכאורה, היה אז הקפיטל אך ורק בגדר התפתחותה של השראת 
נעורים שמצאה את ביטויה הפילוסופי הבוגר בכתב היד ובמושגיו 
- ולפני כולם, במושגי הניכור, ההומניזם, מהותו החברתית של 
האדם וכו'. ידוע שרק מאוחר עלה בדעתם של המרקסיסטים להגיב, 
ושתגובתם התאימה על פי רוב לחששותיהם ולנמהרותם. הם נטו 
להגן על מרקס כמקשה אחת, ולאמץ את טענות יריביהם - אך 
הפעם לזכות הקפיטל - כאשר הם מפריזים כך בערכו התיאורטי 
של הטקסט משנת 1844. בוטיג'לי מתנסח באופן יוצא דופן אגב 
עניין זה (עמ' 9, ו397), והתנסחויותיו סוללות את הדרך לדרישה 
שאף פרשן רציני לא יוכל לחמוק ממנה - להגדיר שיטת מחקר 
חדשה וחמורה, "שיטה אחרת" (עמ' 10) שאינה שיטת ההידמות 
המטרימה או זו שבדיעבד. כתבי היד האלו היו טיעון במסגרת 
מאבק, עילה עבור התביעה או מעוז להגנה. כעת אנו יכולים, 
אנו חייבים לגשת אליהם מתוך שיטה בטוחה, בתור רגע מתוך 

התעצבות הגותו של מרקס. רגע שאכן יוצא אל עתיד, כמו כל 
רגע ורגע בתהליך התהוות אינטלקטואלית, אך גם כזה המקיף 
הווה ייחודי שאינו ניתן לצמצום. לא תהיה זו הגזמה אם נאמר 
שבוטיג'לי נתן לנו מושא מיוחס בתרגומו, מושא שמעניין את 
המרקסיסטים עניין כפול - מכיוון שהוא מתייחס להתעצבות, 
וליתר דיוק, לשינוי שעברה הגותו של מרקס; אך גם מכיוון שהוא 
מעניק לתיאוריה המרקסיסטית על אודות האידיאולוגיות הזדמנות 
מופתית לתרגל ולבחון את שיטת המחקר שלה. 

אוסיף ואומר לבסוף שהמתרגם הקדים מבוא היסטורי ותיאורטי 
חשוב, שלא רק משליך אותנו לתוך הבעיות המהותיות, אלא גם 
ממקם אותן ומבהיר. 

מהו למעשה המאפיין הספציפי של "כתבי היד של 1844" 
כאשר משווים אותם לטקסטים מוקדמים יותר של מרקס? איזה 
חידוש רדיקלי נושאים הם בחובם? התשובה אמורה בעובדה הבאה: 
כתבי היד הם תוצר מפגשו של מרקס עם הכלכלה המדינית. 
לא הייתה זו הפעם הראשונה שמרקס חש "הכרח", כפי שאמר 
בעצמו, לתת את הדעת על שאלות מתחום הכלכלה (החל משנת 
2 שלחה אותו השאלה על אודות גניבת העץ למצב הרכוש 
החקלאי הפיאודלי; המאמר על הצנזורה ועל חופש העיתונות, גם 
הוא מ18427, נתקל במציאות של ה"תעשייה" וכו'). אולם באותה 
תקופה מרקס לא נתקל בכלכלה אלא רק בכמה שאלות כלכליות, 
וזאת כאשר הדיון הפוליטי מתווך ביניהם. בקיצור, מרקס לא נתקל 
בכלכלה המדינית,"' אלא רק בכמה תוצרים של פוליטיקה כלכלית 


א. הקרבה שעליה משחק אלתוסר בין התעצבות (מסג₪80) לבין שינוי 
(ת851018010י) לא השתמרה בעברית. 

ב. כלכלה מדינית (טף0110 6וו0חס60). בעברית השתרש המושג "כלכלה 
מדינית", שמטשטש את האופי הפוליטי של הכלכלה. יש לשים לב למובן 
שבו היא "כלכלה פוליטית", במיוחד בפסקה זו שבה אלתוסר מעמיד את 
הפוליטי אל מול הכלכלי. 

או בכמה מתנאיהם הכלכליים של סכסוכים חברתיים ("ביקורת 
פילוסופיית המדינה של הגל"). בשנת 1844 יתמודד מרקס עם 
הכלכלה המדינית בכבודה ובעצמה. אנגלס סלל לו דרך ב"טיוטה 
הגאונית" שכתב על אנגליה. אלא שבה במידה שאנגלס דחף אותו 
לעבר המפגש, דחף אותו ההכרח ללכת ולחפש מעבר לפוליטיקה 
את הסיבה לסכסוכיה חסרי הפתרון. ללא אותו מפגש עם הכלכלה 
המדינית, שהיה המפגש הראשון, יהיה קשה מאוד להבין את 
"כתבי היד". התקופה הפריזאית של מרקס הייתה מכרעת מבחינה 
זו (פברואר"מאי 1844). מרקס הקדיש את עצמו אז לקריאת 
הכלכלנים הקלאסים (סיי, סקרבק 066זג8%], סמית', ריקרדו), 
והוסיף הערות משלו אשר את עקבותיהן ניתן למצוא בגוף כתבי 
היד (החלק הראשון מכיל ציטוטים ארוכים מאוד). כל זאת כאילו 
רצה לרשום לפניו עובדה. אלא שבשעה שביקש לעשות זאת, הוא 
הבחין שאותה עובדה נשענת על ריק (כך לפחות אצל הכלכלנים 
שהוא קרא), שהיא תלויה באוויר, ושהעיקרון שלה חסר. המפגש 
עם הכלכלה המדינית הפך כך, באבחה אחת, לתגובה ביקורתית 
ולהתחקות תובענית אחר היסוד שלה. 

כיצד השתכנע מרקס שאין יסוד לכלכלה המדינית? מניין שאב 
את שכנועו? מהסתירות שבקיומן הבחינה, מהסתירות שהיא תיעדה 
וכן מאלו שהיא קיבלה וייפתה - ולפני הכול, מהסתירה הגדולה 
שהעמידה את התרוששותם הצומחת של הפועלים אל מול אותו 
עושר ייחודי שאת עלייתו לשלטון בעולם המודרני חגגה הכלכלה 
המדינית. זהו לב הבעיה, זהו כישלונו של המדע האופטימי שנבנה 
על בסיס אותו טיעון עלוב ודל, כפי שעושרם של בעלי הנכסים 
נבנה על גבי דלותם של הפועלים. זו גם השערורייה של הכלכלה 
המדינית, שערורייה שמרקס מבקש לחסל כאשר הוא מעניק לה את 
העיקרון שהיה חסר לה, עיקרון שיישמש לה אור ויוגש לה בתור 
גזר דין. 

כאן מתגלה הצד השני של כתבי היד - הפילוסופיה. שכן אותו 

מפגש של מרקס עם הכלכלה המדינית היה עדיין בגדר מפגשה 
של הפילוסופיה אתה. בוטיג'לי אמר זאת יפה (עמ' 39, 54 ו677). 
לא מדובר כאן בסתם פילוסופיה, מדובר בפילוסופיה שמרקס כתב 
בתיווך כל התנסויותיו הפרקטיות-תיאורטיות (בוטיג'לי מאתר את 
שלביה המהותיים: האידיאליזם של הטקסטים הראשונים שהיה 
קרוב יותר לקאנט ולפיכטה מאשר להגל; האנתרופולוגיה של 
פוירבאך). מדובר בפילוסופיה ששונתה, שוקמה והועצמה דרך 
אותו מפגש עצמו. מכל מקום, הייתה זו עדיין פילוסופיה שעומדת 
כל כולה בסימן הפרובלמטיקה של פוירבאך (בוטיג'לי, עמ' 39) 
ואף מהססת שמא לחזור אחורה מפוירבאך להגל. זו הפילוסופיה 
שפותרת את הסתירה בה"א הידיעה של הכלכלה המדינית מתוך 
מושג מפתח - מושג העבודה המנוכרת. בעזרת מושג העבודה 
המנוכרת הפילוסופיה נותנת את הדעת על סתירה זו, ודרכה על 
הכלכלה המדינית כולה ועל כל הקטגוריות שלה. אנו נמצאים כאן 
באמת בלב הבעיה, ובה בעת אנו עומדים בפתחם של כל פיתויי 
האידיאליזם או המטריאליזם הנמהר... וזאת מכיוון שבמבט ראשון 
אנו נמצאים בסביבה מוכרת, כלומר אל מול נוף מושגי שבו ניתן 
לזהות את הרכוש הפרטי, את ההון, את הממון, את חלוקת העבודה, 
את ניכורו של הפועל, את שחרורו ואת ההומניזם שהוא בגדר עתידו 
המובטח. כל הקטגוריות הללו מצויות בקפיטל, או כמעט כולן. 
בשל כך, ניתן לראות בהם הטרמות לקפיטל, וליתר דיוק טיוטה 
לקפיטל, או אם נמשיך ונדייק - קווי מתאר לקפיטל. הוא כבר 
שורטט, אך בקו קל וחטוף, כמתווה שגם אם אינו מלא כמו היצירה 
הגמורה, מכיל בהחלט את רוח הגאונות שבה. יש ציירים המפיקים 
רישומים כאלו, הנעשים במכת עיפרון אחת, שבאים כך לעולם. 
ומתוך שהם אך מגיחים, הם דגולים יותר מהיצירה שהם נושאים 
בחובם. קיים משהו מאותו שפע בקסם של כתבי היד, בהיגיון שלא 
ניתן לעמוד בפניו (בוטיג'לי מדבר בצדק על "חומרת הטיעונים" 
ועל "היגיון הברזל" שלהם. עמ' 33, 54 ו627) ובדיאלקטיקה 

המשכנעת שלהם. אולם, יש מובן, יש כוח שכנוע שאותו היגיון 
ואותה חומרה מעניקים למושגים שזיהינו קודם לכן. מכאן שיש 
מובן להיגיון ולחומרה עצמם - מובן שעודו פילוסופי. אני אומר 
פילוסופי ומשתמש במילה זו בדיוק במובן שמרקס דן מאוחר יותר 
לגנאי עולמים. שכן ערכן של כל חומרה או דיאלקטיקה אינו אלא 
ערך המשמעות שהיא משרתת וממחישה. יום אחד נצטרך לרדת 
לפרטים, לבאר את הטקסט הזה מילה במילה. נצטרך לתהות לגבי 
מעמדו התיאורטי ולגבי התפקיד התיאורטי שנועד למושג המפתח 
של העבודה המנוכרת; לבחון את השדה המושגי שלו; להכיר בכך 
שהוא אכן ממלא את התפקיד שמרקס ייעד לו באותה תקופה: 
תפקיד של יסוד מקורי; תפקיד שיוכל למלא רק בתנאי שיקבל 
אותו כמנדט ומינוי מתפיסה שלמה בדבר האדם שגוזרת ממהות 
האדם את ההכרח ואת התוכן של המושגים הכלכליים המוכרים 
לנו. בקיצור, נצטרך לגלות במונחים שנועדו לאימננטיות של 
מובנם העתידי, את המובן שעוד מחזיק אותם בשבי הפילוסופיה 
שמפעילה עליהם את קסמיה האחרונים ואת הכוחות האחרונים 
של ריבונותה. ואם הייתי רוצה להשתמש לרעה בחופש להקדים 
ולחזות את מה שעוד יש להוכיח, או אז כמעט והייתי אומר שתחת 
השליטה הרדיקלית ששולטת הפילוסופיה בתוכן שיהפוך בקרוב 
לעצמאי באופן רדיקלי, אותו מרקס, המרקס הקרוב ביותר, המרקס 
של יום האתמול, המרקס שעומד על הסף הוא המרקס הכי רחוק 
ממרקס - כאילו היה עליו לתת לפילוסופיה הזדמנות לפני הקרע, 
כאילו שעל מנת לממש אותו היה עליו לתת הזדמנות שלמה 
ואחרונה לאותה שררה מוחלטת על ניגודה, לאותו ניצחון תיאורטי 
ללא מידה, כלומר לתבוסתה. 

ההקדמה של בוטיג'לי ממקמת אותנו בלב הבעיות האלו. 
בקטעים המרשימים ביותר בעיני הוא דן במעמדה התיאורטי של 
העבודה המנוכרת ומשווה בין המושגים הכלכליים שב"כתבי 
היד" לבין מושגים הכלכליים של הקפיטל. הוא שואל את השאלה 

היסודית על אודות טבעה התיאורטי (בשביל מרקס של 1844) של 
אותה כלכלה מדינית שבה מרקס נתקל. נדמה לי שהמשפט הפשוט 
"הכלכלה המדינית של הבורגנות נראית למרקס כמו סוג של 
פנומנולוגיה" (עמ' 41) הוא משפט מכריע. כך גם העובדה שמרקס 
מקבל את הכלכלה המדינית כפי שזו הציגה את עצמה (עמ' 67). 
הוא לא מטיל ספק בתוכן של המושגים שלה ובמערכתיות שלהם 
כפי שיעשה מאוחר יותר. ה"הפשטה" הקרויה הכלכלה נותנת את 
אישורה ל"הפשטה" האחרת - הפילוסופיה שתבקש למצוא לה 
יסוד. הכרה בפילוסופיה שנמצאת בפעולה ב"כתבי היד" משליכה 
אותנו בהכרח חזרה לנקודת המוצא - אל אותו מפגש עם הכלכלה 
המדינית. היא מאלצת אותנו לשאול מהי המציאות שבה נתקל 
מרקס כאשר ראה את דמותה של הכלכלה? האם הייתה זו הכלכלה 
בעצמה? או האם הייתה זו למעשה אידיאולוגיה כלכלית שלא ניתן 
להפריד מהתיאוריות של הכלכלנים. לפי אותו ביטוי חריף שהובא 
לעיל, האם הייתה זו רק "פנומנולוגיה"? 

אוסיף רק עוד הערה אחת לסיום. אם מישהו מוצא עצמו נבוך 
אל מול הפרשנות הזאת, הרי זה מכיוון שהוא נותן אשראי לבלבול 
(בני תקופתנו יכולים להימנע ממנו רק בקושי, יש לומר, שכן עבר 
היסטורי שלם מנע מהם את ההבחנה בין התפקידים) בין מה שניתן 
לכנות עמדותיו הפולטיות לבין עמדותיו התיאורטיות של מרקס, 
בתקופה שבה התעצבה מחשבתו. בוטיג'לי הבחין יפה בקושי, 
ואף תקף אותו חזיתית כאשר כתב למשל ש'"ביקורת פילוסופיית 
המשפט של הגל" מראה ש"מרקס הצטרף למאבק למען מטרות 
הפרולטריון, כלומר לקומוניזם. אין משמעות הדבר שהוא כבר 
גיבש ופיתח את המטריאליזם ההיסטורי". ניתן אפוא לקרוא 
את כתבי השחרות של מרקס קריאה פוליטית וקריאה תיאורטית. 
"לשאלת היהודים" הוא למשל טקסט מחויב פוליטית למען 
המאבק הקומוניסטי. אלא שהוא גם "אידיאולוגי" באופן עמוק. 
לא ניתן להשוותו מבחינה תיאורטית לטקסטים מאוחרים יותר 

שיגדירו את המטריאליזם ההיסטורי, שיוכלו לשפוך אור על 
התנועה הקומוניסטית של 1843 עד ליסודותיה. תנועה שנולדה 
לפניהם, באופן עצמאי מהם, ושעל שורותיה נמנה בשעתו מרקס 
הצעיר. מלבד זאת, הניסיון שלנו יכול לשמש לנו תזכורת לכך 
שאפשר להיות "קומוניסט" בלי להיות "מרקסיסט". אנו זקוקים 
להבחנה הזאת על מנת שנוכל לעמוד בפיתוי הפוליטי ולא לבלבל 
בין העמדות התיאורטית של מרקס לבין העמדות הפוליטית שלו, 
וכך להצדיק את הראשונות מתוך האחרונות. אותה הבחנה מאירת 
עיניים מפנה אותנו חזרה אל הדרישה שהגדיר בוטיג'לי - להגות 
"שיטה אחרת" במטרה לתת דין וחשבון על תהליך התעצבותו 
של מרקס, על הרגעים שלו, על שלביו, על ריבוי "זמני ההווה" 
שהיו לו. בקיצור, על השינוי שעבר; כדי לתת דין וחשבון על אותה 
דיאלקטיקה פרדוקסלית שהפרק המדהים ביותר שלה הוא אותם 
"כתבי יד" שמרקס מעולם לא פרסם. אך אין ספק שבשל כך הם 
מראים לנו את מרקס במערומיו, בהגותו המנצחת והמובסת, על סף 
עצמו, בתמורה רדיקלית אחרונה, כלומר ראשונה. 


דצמבר 1962 

6 
על הדיאלקטיקה המטריאליסטית 


(על אי-השוויון של המקורות) 


כל מיני המסתורין שמובילים את התיאוריה אל המיסטיציזם 
מוצאים את פתרונם הרציונלי בפרקסיס האנושי ובהבנתו. 


קרל מרקס, התזה השמינית על פוירבאך. 

אם צריך היה לאפיין במילה את הביקורות שהופנו כלפיי, הייתי 
אומר שבנוסף לכך שהן מכירות בעניין שבחיבוריי, הן מצביעות 
עליהם כמסוכנים מבחינה תיאורטית ופוליטית. 

מביקורות אלו עולות, תוך הבדלים דקים, שתי טענות מהותיות: 


(1) "שהדגשתי" את הנתק שמפריד את מרקס מהגל. תוצאה: מה 
נותר אפוא מה"גרעין הרציונלי" של הדיאלקטיקה ההגליאנית? 
מה נותר מהדיאלקטיקה עצמה, ומכאן מהקפיטל ומהחוק היסודי 
של זמננו?' 


(2) שכאשר הצעתי את המושג "סתירה הקבועה היקבעותדיתר", 
"החלפתי" את התפיסה "המוניסטית" של ההיסטוריה המרקסיסטית 
בתפיסה "פלורליסטית". תוצאה: מה נותר אפוא מההכרח 
ההיסטורי? מה נותר מאחדותו ומתפקידה הקובע של הכלכלה - 
ומכאן מהחוק היסודי של זמננו?? 


1 גרודי: "[...| יש להבין מה עלול להיזרק לפח כאשר ממעיטים בחשיבות 
המורשת ההגליאנית אצל מרקס: לא רק כתבי השחרות, אנגלס ולנין, 
אלא הקפיטל עצמו". רוז'ה גרודי, "אגב כתבי היד של 1844", מחברות 
לקומוניזם [סממפותטותותסס 60 8ז10ת08], מרץ 1963, עמ' 118. 

2 ג' מוּרי |עוא]: "לא סביר שהוא (ל. אלתוסר) הנהיג (ולא בלי רעש 
וצלצולים) מושג חדש על מנת להכריז ולהציג אמת שמוכרת מימי 
מרקס ואנגלס. סביר הרבה יותר שהוא הרגיש צורך דחוף לעמוד על כך 
שקיימת תהום שלא ניתן לצלוח בין ההיקבעויות המגיעות ממבנה הבסיס 
ואלו המגיעות ממבנה-העל. אין ספק שבשל כך הוא מסרב להפוך את 
קטבי הסתירה ההגליאנית בין החברה האזרחית לבין המדינה ולהתייחס 
אל החברה האזרחית כאל הקוטב השליט ואל המדינה כאל תופעתה של 
מהות זו, כפי שעשה מרקס. אלא שפתרון זה של המשכיות, המוכנסת 
באופן מלאכותי לתוך הדיאלקטיקה של ההיסטוריה, מונע ממנו לראות 
כיצד העיקרון הפנימי של הקפיטליזם עצמו, בסתירתו הייחודית, מפיק 
מעצם התפתחותו את השלב העליון של האימפריאליזם, את אי-השוויון 
של הקדמה ואת ההכרח של החוליה החלשה ביותר" ("מטריאליזם 
והיפר-אמפיריציזם", המחשבה, אפריל 1963, עמ' 49). 

ר' גרודי: "תהיה מורכבות התיווך אשר תהיה, הפרקסיס האנושי הוא אחד 

שתי בעיות עומדות במוקד טענות אלו, כמו גם במוקד מאמריי. 
הראשונה נוגעת לדיאלקטיקה ההגליאנית: מהי אותה "רציונליות" 
שמרקס מכיר בה? השנייה נוגעת לדיאלקטיקה המרקסיסטית: מהו 
אותו ייחוד שמבחין אותה באופן חמור מהדיאלקטיקה ההגליאנית? 
שתי בעיות שאינן אלא אחת, שכן משני היבטים אלו מדובר אך ורק 
בהבנה חמורה יותר וברורה יותר של הגותו של מרקס. 

ב"רציונליות" של הדיאלקטיקה ההגליאנית אטפל בקרוב. כעת 
ארצה לבחון קצת מקרוב יותר את ההיבט השני של הבעיה (שמושל 
בראשון): ייחודה של הדיאלקטיקה המרקסיסטית. 

הקורא מתבקש לשים לב שאני משתדל ככל יכולתי לתת 
למושגים שאני משתמש בהם מובן חמור; שיש לשים לב לחומרה 
זו על מנת להבין אותם, ולאמץ אותה במקרה שאינה דמיונית. 
האם רשאי אני להזכיר שללא החומרה שדורש מושאה שום 
תיאוריה לא תוכל להתקיים, כלומר שום פרקסיס* תיאורטי 
במובנו החמור של המונח? 


והדיאלקטיקה שלו היא המנוע של ההיסטוריה. כאשר מאפילים עליו 
בעזרת ריבוי (ממשי) של 'היקבעויות-יתר', מסתירים את החלק המהותי 
בקפיטל של מרקס, שהוא בראש ובראשונה חקר סתירה חשובה זו, חוק 
מהותי זה של התפתחות החברה הבורגנית. כיצד נוכל להבין כעת את 
קיומו האובייקטיבי של חוק יסודי בדבר התפתחותה של תקופתנו שהיא 
תקופת המעבר לסוציאליזם?" (עמ' 119). 

א. פרקסיס (סטףוו8זק). במובן הכללי ביותר פירושו של המונח היווני 
"פרקסיס" (660כח), שנמצא בין השאר כבר בכתבי אפלטון, הוא 
"מעשה". במרקסיזם התפתח למונח מובן המורה על "פעולה" והוא 
מופיע בדרך כלל כחלק מהצמד התיאורטי "תיאוריה ופרקסיס", כאשר 
הראשונה אמורה להנחות את האחרון. אלתוסר מגדיר את המושג באופן 
מדויק יותר. מבחינתו, פרקסיס הוא "כל תהליך שינוי של חומר גלם 
נתון ומסוים לכדי תוצר מסוים" (ראו להלן). נציין גם שהמילה הצרפתית 
ו היא יומיומית יותר ממקבילותיה באנגלית, בגרמנית ובעברית. 

(1) פתרון פרקטי ובעיה תיאורטית. בשביל מה צריך תיאוריה? 


חיבורי האחרון העלה בעיה: מהו אותו "היפוך" שהפך מרקס את 
הדיאלקטיקה ההגליאנית? מהו ההבדל הספציפי שמבחין את 
הדיאלקטיקה המרקסיסטית מהדיאלקטיקה ההגליאנית? זו בעיה 
תיאורטית. 

אם טוענים שזו בעיה תיאורטית, מתחייב מכך שפתרונה 
התיאורטי יספק לנו הכרה חדשה שתהיה קשורה באופן אורגני 
להכרות אחרות של התיאוריה המרקסיסטית. אם טוענים שזו 
בעיה תיאורטית, מתחייב מכך שלא מדובר פשוט בקושי דמיוני, 
אלא בקושי שקיים באמת ושמנוסח בצורת בעיה, כלומר בצורה 
הכפופה לתנאים מחייבים: הגדרת שדה ההכרות (התיאורטיות) 
שבו מנסחים (ממקמים) את הבעיה; הגדרת מקום הצבתה המדויק; 
הגדרת המושגים הדרושים לכך. 

רק הצבתה, בחינתה ופתרונה של הבעיה (כלומר הפרקסיס 
התיאורטי שאנחנו עומדים לפתוח בו) יכולים לספק את ההוכחה 
לכך שהתנאים הללו מתקיימים. 

אלא שבמקרה שלפנינו, יש להציג בצורת בעיה ופתרון תיאורטי 
דבר"מה שכבר קיים בתוך הפרקסיס של המרקסיזם. הפרקסיס 
המרקסיסטי כבר נתקל ב"קושי" הזה וּוידא שהוא אכן ממשי ולא 
דמיוני. יתרה מזאת, הוא כבר "בא אתו חשבון" במסגרת גבולותיו 
שלו, והתגבר עליו למעשה. פתרונה של הבעיה התיאורטית שלנו 
קיים כבר מזמן במצב פרקטי בתוך הפרקסיס המרקסיסטי. מכאן 
שניסוחה ופתרונה של הבעיה התיאורטית שלנו מתמצים, בסופו 
של דבר, בהצגתו התיאורטית של "הפתרון" שכבר קיים במצב 
פרקטי; בהצגתו של הפתרון שהפרקסיס המרקסיסטי נתן לקושי 
ממשי שנתקל בו במהלך התפתחותו. הפרקסיס המרקסיסטי הצביע 


22 


בשביל מרקס 


על קיומו של קושי זה, ולפי מילותיו שלו גם בא אתו חשבון 545 


מדובר אפוא אך ורק במילוי "פער" בנקודה מסוימת בין 


התיאוריה והפרקסיס. בשום אופן לא מדובר בהנחת בעיה דמיונית 
או סובייקטיבית לפתחו של המרקסיזם, לא בבקשה ש"יפתור" את 
"בעיותיו" של ה"היפר-אמפיריציזם", ואף לא במה שמרקס מכנה 
הקשיים שבהם נתקל פילוסוף ביחסיו האישיים עם מושג. לא. 
הבעיה" קיימת (התקיימה) בצורת קושי שעליו הצביע הפרקסיס 


3 בא אתו חשבון [681%6:]. זה המונח מתוך ההקדמה הפותחת את "לביקורת 


.4 


.5 
.6 


הכלכלה המדינית" (1858). כאשר הוא חוזר אחורה ומעלה את זכרון 
המפגש עם אנגלס בבריסל, באביב 1845, ואת זכרון חיבור האידיאולוגיה 
הגרמנית, מרקס מדבר על "סגירת החשבון" (שפטמתסטוט\) עם "מצפוננו 
הפילוסופי לשעבר". באחרית הדבר למהדורה השנייה של הקפיטל נרשמת 
סגירת חשבון זו במפורש. סגירת חשבון שמכילה, כחלק מחשבונאות 
טובה, גם הכרה בחוב - ההכרה ב"צדה הרציונלי" של הדיאלקטיקה 
ההגליאנית. 

[את הפועל הגרמני המקורי מסחוסטוטג (לבוא חשבון, לסגור חשבונות או 
לחסל אותם) מביא אלתוסר לפי נוסח התרגום הצרפתי הקלאסי של לורה 
לפארג, בתו של מרקס, כ"ז6ו68ו. נשים לב לכפל המשמעות שבפועל 
הצרפתי: לשלם או להסדיר (ומכאן בתרגום הצרפתי לטקסט של מרקס: 
"סגירת חשבו]", 668קותסס 66 ומסותס61ז, שמשמעותו גם לפתור). מכאן 
נרמז על הקרבה שבין פתרון הבעיה התיאורטית העומדת על הפרק ובין 
סגירת החשבונות של מרקס ואנגלס עם הפילוסופיה הגרמנית ובראשה 
הגל. נשים לב בנוסף שהגרמנית נענית לקרבה זו במידה פחותה; היא 
מבחינה בין "לפתור" (ח659!) לבין "סגירת החשבון" (טמטחוסטוט\), שני 
מונחים שבהם משתמש מרקס באופן קנוני בהקדמה הקצרה של "לביקורת 
הכלכלה המדינית", שאליה מפנה אלתוסר. בעברית השוו מרקס ואנגלס, 
כתבים נבחרים, כרך א', תרגום: י. רוזנצוויג, עמ' 255-252]. 

[הערה 4 חסרה במקור. היא מצוינת כאן וממוספרת כדי לשמור על 
התאמה בין מספרי ההערות במקור ובתרגום]. 

[הערה 5 חסרה במקור]. 

כמובן שבעיה זו אינה מופיעה כאן בפעם הראשונה! היא עומדת במוקד 
עבודות חשובות של חוקרים מרקסיסטים בברית המועצות, ולמיטב 
ידיעתי גם ברומניה, הונגריה, גרמניה הדמוקרטית ואיטליה, שם הפיחה 

המרקסיסטי. פתרונה קיים בפרקסיס המרקסיסטי. מה שעומד על 
הפרק הוא רק הצגתו התיאורטית. עם זאת, אותה הצגה תיאורטית 
פשוטה של פתרון שקיים במצב פרקטי איננה דבר מובן מאליו. 
היא דורשת עבודה תיאורטית ממשית שלא רק פורטת את המושג 
הספציפי (או את הכרתו) של הפתרון הפרקטי - אלא מסלקת 
באמת, דרך ביקורת רדיקלית (המגיעה עד לשורשם התיאורטי) 
את הבלבולים, האשליות או אי-הדיוקים האידיאולוגיים שעלולים 
להתקיים. "הצגה" תיאורטית פשוטה זו טומנת בחובה ייצור של 
הכרה וביקורת של אשליה הנעשות באבחה אחת. 

ואם מעיזים אז לשאול: מדוע להשקיע מאמצים כה רבים על 
מנת להציג "אמת" שכבר "מוּכרת" זמן רב כל כך?' נענה ושוב ננקוב 
במילה במובנה החמור. זה זמן רב מצביעים ומכירים בקיומה של 
הבעיה, אך לא מכירים את הבעיה. הכרה (פרקטית) בקיום יכולה 
להיחשב כהכרה (קרי בשביל התיאוריה) רק במסגרת אי-דיוקיה 
של מחשבה מבולבלת. ואם אז שואלים: לשם מה לנסח את הבעיה 
בתוך התיאוריה, אם הפתרון קיים כבר מזמן במצב פרקטי? מדוע 
להקדיש הצגה תיאורטית לפתרון פרקטי כזה, כאשר גם בלעדיו 
הפרקסיס הסתדר עד כה טוב כל כך; מה יש לנו להרוויח ממחקר 
"ספקולטיבי" כזה שאין לנו ממילא? 

על שאלה כזו נוכל להשיב בעזרת משפט אחד של לנין: "בלי 
תיאוריה, אין פרקסיס מהפכני". נוכל גם לנסח את המשפט באופן 
כללי: התיאוריה הכרחית בשביל הפרקסיס. בשביל הפרקסיס 
שלה, כמו גם בשביל מיני פרקסיס אחרים שיכולים לבוא לעולם 
ולהתפתח בעזרתה. אלא שכוח השכנוע של משפט זה לא יוכל 


רוח בחיבורים היסטוריים ותיאורטיים בעלי עניין מדעי גדול (מאת דלה 
וולפה [פקזס\ 60118], רוסי [₪05%1], קולטי [60116₪], מרקר [₪6וסוא] רכר'...6). 

7 ג' מוּרי קורא בצדק: "לא סביר שהוא (ל. אלתוסר) הנהיג [...| מושג חדש 
כדי להציג אמת שמוכרת מימי מרקס ואנגלס..." (שם). 

להספיק. אנו זקוקים לאסמכתאות בדבר תקפותו. עלינו לשאול: 
מה הכוונה בתיאוריה שתהיה הכרחית בשביל הפרקסיס, מה אנו 
מבינים במשפט זה? 

מתוך נושא זה אפתח רק את מה שנחוץ בשביל המחקר הזה. את 
ההגדרות הבאות אני מציע לאמץ בתור ניסיונות מקדימים שאינם 
מדויקים כל צורכם. 

בפרקסיס, אנו מבינים באופן כללי כל תהליך שינוי של חומר 
גלם? נתון ומסוים לכדי תוצר מסוים. שינוי שהוא פרי עבודה 
אנושית מסוימת המשתמשת באמצעים ("אמצעי ייצור") מסוימים. 
בכל פרקסיס שמובן כך, הרגע (או האלמנט) הקובע בתהליך אינו 
חומר הגלם ולא התוצר אלא הפרקסיס במובנו הצר - עבודת 
השינוי עצמה, שמפעילה במסגרת מבנה ספציפי בני אדם, 
אמצעים וכן מתודה טכנית של שימוש באמצעים. הגדרה כללית 
זו של הפרקסיס מכילה בתוכה אפשרות של פרטיות. קיימים מיני 
פרקסיס שונים, והם מובחנים באמת על אף שהם שייכים באופן 
אורגני לאותה טוטליות מורכבת. ה"פרקסיס החברתי", האחדות 
המורכבת של מיני הפרקסיס הקיימים בחברה מסוימת, מכיל כך 
מספר גבוה של מיני פרקסיס מובחנים. אחדות מורכבת זו של 
"הפרקסיס החברתי" בנויה (עוד נראה כיצד) כך שהפרקסיס שקובע 
בה בסופו של דבר הוא הפרקסיס של שינוי הטבע הנתון (חומר 
הגלם) לכדי תוצרי שימוש. שינוי זה מתבצע דרך פעילותם של בני 
אדם חיים שעובדים תוך הפעלה מוסדרת (מבחינה המתודה) של 
אמצעי ייצור מסוימים במסגרת יחסי ייצור מסוימים. מלבד הייצור, 
מכיל הפרקסיס החברתי גם דרגות מהותיות אחרות: הפרקסיס 
הפוליטי - שבמפלגות המרקסיסטיות כבר אינו ספונטני, אלא 


ב. חומר גלם (סו6ומוסעק ס6מו). מילולית: חומר ראשוני. ההפניה המובלעת 
לתולדות הפילוסופיה (בין לאריסטו, בין לסכולסטיקה) אינה משתמרת 
בתרגום העברי. 

מאורגן על בסיס התיאוריה המדעית של המטריאליזם ההיסטורי, 
פרקסיס שמשנה את חומר הגלם שלו, היחסים החברתיים, לכדי 
תוצר מסוים (יחסים חברתיים חדשים); הפרקסיס האידיאולוגי 
(האידיאולוגיה - אם דתית, פוליטית, מוסרית, משפטית ואם 
אמנותית - משנה גם היא את מושאה: "תודעתם" של בני האדם); 
ולבסוף הפרקסיס התיאורטי. לא תמיד לוקחים ברצינות את קיומה 
של האידיאולוגיה בתור פרקסיס, ואולם הכרה מקדימה זו היא 
תנאי חיוני לכל תיאוריה של האידיאולוגיה. לעתים נדירות עוד 
יותר לוקחים ברצינות את קיומו של פרקסיס תיאורטי, ואולם תנאי 
מקדים זה חיוני להבנת התיאוריה עצמה (מה שמוגדר כתיאוריה 
בשביל המרקסיזם) ולהבנת יחסה ל"פרקסיס החברתי". 

כעת הגדרה שנייה. בתיאוריה אנו מבינים אפוא, מבחינה זו, 
צורה ספציפית של פרקסיס ששייכת גם היא לאחדות המורכבת 
של "הפרקסיס החברתי" של חברה אנושית מסוימת. ההגדרה 
הכללית של הפרקסיס חלה גם על הפרקסיס התיאורטי. הוא עובד 
על חומר גלם (דימויים, מושגים, עובדות) שניתן לו על ידי מיני 
פרקסיס אחרים, אם "אמפיריים", "טכניים" ואם "אידיאולוגיים". 
בצורתו הכללית ביותר כולל הפרקסיס התיאורטי לא רק את 
הפרקסיס התיאורטי המדעי, אלא גם את הפרקסיס התיאורטי 
הקדם-מדעי, כלומר ה"אידיאולוגי" (צורות ה"הכרה" שמהוות את 
הפרה-היסטוריה של מדע, וכן ה"פילוסופיות" שלהן). פרקסיס 
תיאורטי של מדע תמיד מובחן בבירור מהפרקסיס התיאורטי 
האידיאולוגי של הפרה-היסטוריה של אותו מדע. מובחנות זו 
לובשת צורה של נתק "איכותי", תיאורטי והיסטורי שניתן לציין, 
כפי שעשה באשלר, בעזרת המונח "שבר אפיסטמולוגי". לא נוכל 
לעסוק כאן בדיאלקטיקה הפועלת בהופעתו של "שבר" כזה, 
כלומר בעבודת השינוי התיאורטי הספציפית שיוצרת אותו בכל 
מקרה ומקרה, שמייסדת מדע תוך כדי כך שהיא מנתקת אותו 
מהאידיאולוגיה של עברו ותוך כדי שהיא חושפת את העבר הזה 

כאידיאולוגיה. על מנת שנוכל לצמצם את הדיון לעניין המהותי 
שעומד בזיקה לניתוחנו, נתמקם מעבר ל"שבר", בתוך מדע 
שכבר עומד על רגליו, ונחליט אפוא להשתמש בשמות המונחים 
הבאים: תיאוריה נקרא לכל פרקסיס תיאורטי בעל אופי מדעי. 
"תיאוריה" (במירכאות) נקרא למערכת התיאורטית המסוימת 
של מדע ממשי (מושגיו היסודיים באחדותם הסתירתית, פחות או 
יותר, ברגע נתון), למשל, תורת המשיכה האוניברסלית, מכניקת 
הגלים וכו'... וכמו כן, ה"תיאוריה" של המטריאליזם ההיסטורי. 
כל מדע מסוים משקף ב"תיאוריה" שלו את התוצאות - שהפכו 
לתנאים ואמצעים - של הפרקסיס התיאורטי שלו עצמו. הוא עושה 
זאת בתוך האחדות המורכבת של מושגיו (אחדות שהיא תמיד 
בעייתית, פחות או יותר, יש להוסיף). תיאוריה (באות גדולה) נקרא 
לתיאוריה הכללית, כלומר לתיאוריה של הפרקסיס באופן כללי. 
בעצמה, התיאוריה מתגבשת מתוך התיאוריה של מיני הפרקסיס 
התיאורטיים הקיימים (של המדעים). אלה הופכים את התוצר 
האידיאולוגי של מיני הפרקסיס ה"אמפיריים" הקיימים (הפעילות 
הקונקרטית של בני האדם) ל"הכרות" (אמיתות מדעיות). תיאוריה 
זו היא הדיאלקטיקה המטריאליסטית, כאשר היא והמטריאליזם 
הדיאלקטי הם אותו הדבר בדיוק. הגדרות אלו הכרחיות על מנת 
שיהיה ניתן לתת לשאלתנו (לשם מה להציג באופן תיאורטי פתרון 
שכבר קיים במצב פרקטי?) תשובה מבוססת מבחינה תיאורטית. 
כאשר לנין אמר "בלי תיאוריה, אין פעולה מהפכנית", הוא 
דיבר על "תיאוריה" מסוימת: התיאוריה של המדע המרקסיסטי 
על אודות התפתחותן של התצורות החברתיות (מטריאליזם 
היסטורי). הדיון נמצא במה לעשותו. לנין בוחן בחיבור זה את צעדי 
הארגון ואת מטרותיה של המפלגה הסוציאל-דמוקרטית הרוסית 
ב-1902. לנין נלחם אז נגד מדיניות אופורטוניסטית שנגררה אחרי 
"הספונטניות" של ההמונים. הוא רצה להפוך את המדיניות הזאת 
לפרקסיס מהפכני שעומד על יסוד תיאוריה, כלומר על יסוד המדע 

המרקסיסטי של התפתחות התצורה החברתית הנידונה (החברה 
הרוסית בזמנו). אלא שכאשר לנין הציג את העמדה שלו, היו 
מעשיו חשובים יותר מדבריו. כאשר לנין הזכיר לפרקסיס הפוליטי 
המרקסיסטי את ההכרח ב"תיאוריה" שתעמוד ביסודו, הוא הציג 
למעשה ואף הכריז על עמדה שקשורה לתיאוריה, כלומר לתיאוריה 
של הפרקסיס באופן כללי - לדיאלקטיקה המטריאליסטית. 

התיאוריה חשובה עבור הפרקסיס במובן כפול. ה"תיאוריה" 
חשובה עבור הפרקסיס שלה עצמה באופן ישיר. אבל במקרה שהיחס 
בין ה"תיאוריה" לפרקסיס שלה עומד על הפרק, ובתנאי שנותנים 
עליו את הדעת וחושפים אותו, יחס זה קשור גם לתיאוריה הכללית 
עצמה (הדיאלקטיקה) שבמסגרתה מבוטאת באופן תיאורטי מהותו 
של הפרקסיס התיאורטי באופן כללי, כמו גם מהות השינויים או 
מהות "התהוותם" של הדברים באופן כללי. 

הבעיה שלנו היא הצגה תיאורטית של פתרון פרקטי. אם נשוב 
אליה, נשים לב שהיא קשורה לתיאוריה, כלומר לדיאלקטיקה. 
ההצגה התיאורטית המדויקת של הדיאלקטיקה קשורה, תחילה, 
במיני הפרקסיס שהדיאלקטיקה המרקסיסטית פועלת במסגרתם, 
וזאת מכיוון שמיני פרקסיס אלו ("תיאוריה" ופוליטיקה 
מרקסיסטיות) זקוקים במהלך התפתחותם למושג של הפרקסיס 
שלהם (לדיאלקטיקה). הם זקוקים לו כדי שלא יעמדו חסרי אונים 
אל מול צורות חדשות מבחינה איכותית של התפתחות זו (מצבים 
חדשים, "בעיות" חדשות) - או כדי להימנע מנפילות אפשריות, 
חוזרות ונשנות, בפח הצורות השונות של האופורטוניזם התיאורטי 
והפרקטי. "הפתעות" וסטיות אלו, שניתן לייחס בסופו של דבר 
ל"טעויות אידיאולוגיות", כלומר לפגם תיאורטי, עולות תמיד 
ביוקר ואפילו ביוקר רב. 

אולם התיאוריה הכרחית גם לשינויים בתחומים שבהם 
הפרקסיס התיאורטי המרקסיסטי עדיין לא קיים באמת. ברוב 
התחומים האלה, השאלה לא "נפתרה" כפי שהיא נפתרה בקפיטל. 

את הפרקסיס התיאורטי המרקסיסטי של האפיסטמולוגיה, של 
ההיסטוריה של המדעים, של ההיסטוריה של האידיאולוגיות, של 
ההיסטוריה של הפילוסופיה, של ההיסטוריה של האומנות - את 
כל אלו יש במידה רבה עוד לכונן. אינני טוען שאין מרקסיסטים 
בעלי ניסיון ממשי ורחב שעובדים במסגרת תחומים אלו, אלא שאין 
מאחוריהם שום דבר שיוכל להשתוות לקפיטל או לפרקסיס המהפכני 
של המרקסיסטים במאה השנים האחרונות. הפרקסיס שלהם נמצא 
במידה רבה עוד לפניהם. יש עוד לפתחו, אם לא לייסדו, כלומר 
להושיבו על בסיס נכון מבחינה תיאורטית, וזאת כדי שיוכל לעמוד 
בזיקה למושא ממשי ולא למושא משוער או אידיאולוגי; כדי שיהיה 
באמת פרקסיס תיאורטי, לא פרקסיס טכני. לשם כך הם זקוקים 
לתיאוריה, כלומר לדיאלקטיקה המטריאליסטית, בתור המתודה 
היחידה שיכולה להטרים את הפרקסיס התיאורטי שלהם בכך 
שתציין את תנאיו הצורניים. במקרה זה, השימוש בתיאוריה שונה 
מיישום נוסחאותיה (אלו של המטריאליזם או של הדיאלקטיקה) 
על תוכן שקיים מראש. לנין בעצמו מתח ביקורת על כך שאנגלס 
ופלכאנוב יישמו את הדיאלקטיקה באופן חיצוני על "דוגמאות" 
ממדעי הטבע.* יישומו החיצוני של מושג לעולם לא ישתווה 


8 השוו לנין: מחברות, עמ' 220. "אי-אפשר ליישם את הלוגיקה של הגל 
כמות שהיא, ואף לא לחשוב עליה כעל דבר נתון. יש לחלץ ממנה את 
ההיבטים הלוגיים שלה (הגנוזיאולוגיים) אחרי שניקינו אותם מהמיסטיקה 
של האידיאות: יש לנו עוד הרבה עבודה". 
לנין, מחברות, עמ' 279: "יש לבחון את נכונות ההיבט הזה של תוכן 
הדיאלקטיקה [מדובר ב'זהות ההפכים', ל. א.] דרך ההיסטוריה של המדע. 
בדרך כלל לא מקדישים מספיק תשומת לב להיבט זה של הדיאלקטיקה 
(פלכאנוב למשל): חושבים על זהות ההפכים כעל סכום של דוגמאות 
('למשל, גרעין'; 'למשל, הקומוניזם הפרימיטיבי'. גם אנגלס עושה זאת 
'אך לשם ההסבר...'). לא חושבים עליה כעל חוק של ההכרה (ולא כעל 
חוק של העולם האובייקטיבי)". ההדגשות הן של לנין |בעברית השוו 
לנין, כתבים נבחרים, כרך ג', עמ' 530]. 

לפרקסיס תיאורטי. יישום כזה לא משנה דבר בַאמת שמתקבלת 
מבחוץ. לכל היותר הוא משנה את שמה. הוא טקס טבילה שאינו 
יכול ליצור אף שינוי ממשי באמיתות שמקבלות את שמן החדש. 
יישום של "חוקי" הדיאלקטיקה על תוצאה כזו או אחרת מתחום 
הפיזיקה למשל - בהנחה שהוא לא משנה אף לא קוצו של יו"ד 
במבנה ובהתפתחות של הפרקסיס התיאורטי שלה - אינו פרקסיס 
תיאורטי. גרוע מכך, הוא יכול להפוך למכשלה אידיאולוגית. 

עם זאת, ועמדה זו מהותית למרקסיזם, לא די בכך שנדחה 
את הדוגמטיזם של יישום צורות הדיאלקטיקה תוך מתן אמון 
בספונטניות של מיני הפרקסיס התיאורטיים הקיימים. אין די 
בכך מכיוון שאנו יודעים שלא קיים פרקסיס תיאורטי טהור, 
שלא קיים מדע עירום לגמרי שההשגחה העליונה משמרת 
לעד ושומרת עליו לאורך ההיסטוריה שלו כמדע מפני הסכנות 
והפגעים של האידיאליזם, כלומר מפני האידיאולוגיות הצרות 
עליו. אנו יודעים שלא קיים מדע "טהור" אלא בתנאי שמטהרים 
אותו ללא הרף; שלא קיים מדע משוחרר מתוך הכרח היסטורי, 
אלא בתנאי שמשחררים אותו ללא הרף מהאידיאולוגיה שמחזיקה 
בו, רודפת אותו או אורבת לו. טיהור ושחרור אלו מגיעים רק 
במחיר של מאבק בלתי פוסק, מאבק שמנוהל נגד האידיאולוגיה 
עצמה, כלומר נגד האידיאליזם, מאבק שעל סיבותיו ויעדיו יכולה 
התיאוריה (המטריאליזם הדיאלקטי) לשפוך אור, מאבק שבראשו 
יכולה לעמוד רק התיאוריה, ולא אף מתודה אחרת. מה נאמר 
אפוא על הספונטניות של תחומי הידע המנצחים של האוונגרד 
המוקדשים לעניינים פרגמטיים וברורים? מה נאמר על תחומי 
ידע שאינם מדעים באופן חמור, אלא מתיימרים להיות מדעים, 
מכיוון שהם משתמשים במתודות "מדעיות" (המוגדרות עם זאת 
באופן עצמאי מייחודו של מושאם המשוער)? מה נאמר על תחומי 
ידע שחושבים שיש להם מושא, כמו לכל מדע אמיתי, בעוד 
שלמעשה ניצבת מולם אך ורק מציאות מסוימת ונתונה שעליה 

ממילא מתקוטטים כמה וכמה "מדעים" מתחרים תוך כדי שהם 
חוטפים אותה אחד מידי השני; כלומר, מה נאמר על תחומי ידע 
שמולם ניצב שדה מסוים של תופעות שלא גובשו לכדי עובדות 
מדעיות, כלומר שדה שלא אוחד? מה נאמר על תחומי ידע 
שבצורתם העכשווית אינם יכולים להוות פרקסיס תיאורטי אמיתי, 
שכן אחדותם היא אחדותו של פרקסיס טכני בלבד (דוגמאות: 
הפסיכו-סוציולוגיה, הסוציולוגיה ואף הפסיכולוגיה עצמה ברבים 
מענפיה)?'מה נאמר על כל תחומי הידע הללו? התיאוריה היחידה 


9. הפרקסיס התיאורטי מייצר הכרות שיכולות להופיע לאחר מכן כאמצעים 
בשירות מטרותיו של פרקסיס טכני. כל פרקסיס טכני מוגדר על ידי 
המטרות שלו: תוצאים מסוימים שיש לייצר במושא מסוים, בסיטואציה 
מסוימת. האמצעים תלויים במטרות. כל פרקסיס טכני משתמש בין 
אמצעיו בהכרות שמתפקדות כהוראות ביצוע: בין אם מדובר בהכרות 
שהושאלו מבחוץ, ממדעים קיימים, ובין אם ב"הכרות" שהפרקסיס 
התיאורטי מייצר בעצמו כדי להשיג את תכליתו. בכל מקרה, היחס בין 
הטכניקה וההכרה הוא יחס חיצוני, יחס שעליו לא נתנו את הדעת, יחס 
שונה באופן רדיקלי מהיחס הפנימי, שעליו כן נתנו את הדעת, שקיים בין 
מדע להכרותיו. חיצוניות זו היא מה שעומד ביסוד עמדתו של לנין בדבר 
ההכרח לייבא את התיאוריה המרקסיסטית לתוך הפרקסיס הפוליטי 
הספונטני של מעמד הפועלים. לבדו, פרקסיס (טכני) ספונטני יכול לייצר 
רק את ה"תיאוריה" שהוא צריך כאמצעי לייצור התכלית שיועדה לו: 
"תיאוריה" זו תישאר לעולם אך ורק בגדר השתקפותה של התכלית, 
כאשר האמצעים לשם הגשמתה אינם עומדים לביקורת ואינם מוכרים, 
כלומר הם בגדר תוצר לוואי של השתקפות תכליתו של הפרקסיס הטכני 
באמצעיו. "תיאוריה" שאינה מעמידה בספק את התכלית (שעבורה היא 
תוצר לוואי) נותרת אסירה שלה ושל ה"מציאויות" שכפו אותה בתור 
תכלית. זו המציאות בענפים רבים של הפסיכולוגיה, של הסוציולוגיה 
וכן של הכלכלה, הפוליטיקה, האמנות וכו"... עניין זה חשוב במיוחד אם 
נרצה לזהות את הסכנה האידיאולוגית המאיימת מכול - כתיבה ושלטון 
של תיאוריות מדומות, נטולות כל קשר לתיאוריה האמיתית, שאינן 
אלא תוצרי לוואי של הפעילות הטכנית. האמונה במעלתה התיאורטית 
"הספונטנית" של הטכניקה היא מקורה של אותה אידיאולוגיה שבמהותה 
של המחשבה הטכנוקרטית. 

שמסוגלת להעלות, ואף לנסח, את השאלה המקדימה על אודות 
מעמדם של תחומי הידע הללו; שמסוגלת לבקר את האידיאולוגיה 
על כל מסכותיה (כולל "מסכות המדעים" של מיני הפרקסיס 
הטכניים) היא התיאוריה של הפרקסיס התיאורטי (כאשר הוא 
מובחן מהפרקסיס האידיאולוגי): הדיאלקטיקה המטריאליסטית, 
או המטריאליזם הדיאלקטי - תפיסת הדיאלקטיקה המרקסיסטית 
בייחודה. 

אם אכן מדובר (ועל כך כולנו מסכימים) בהגנה על מדע שקיים 
באמת כנגד האידיאולוגיה הצרה עליו; אם מדובר בהבחנה בין 
מה שבאמת שייך למדע לבין מה שבאמת שייך לאידיאולוגיה, 
וזאת מבלי להתייחס לאלמנט מדעי באמת, כפי שקורה לעתים, 
כאל אלמנט אידיאולוגי, או לאלמנט אידיאולוגי, כפי שקורה 
לרוב, כאל אלמנט מדעי...; אם מדובר (ועניין זה חשוב מאוד 
מבחינה פוליטית) גם במלאכת ביקורת היומרות של מיני הפרקסיס 
הטכניים השליטים, ובמלאכת ייסוד מיני הפרקסיס התיאורטי 
האמיתיים שתקופתנו צריכה, שהסוציאליזם והקומוניזם צריכים, 
וכן יצטרכו בקרוב יותר ויותר; אם מדובר במשימות הדורשות כולן 
שהדיאלקטיקה המרקסיסטית תיכנס לפעולה - אזי כמובן שאין 
להסתפק בשום פנים ואופן בניסוח בלתי מדויק של התיאוריה, 
כלומר של הדיאלקטיקה המטריאליסטית. אין להסתפק בניסוח פגום 
שיהיה רחוק מהדיוק כשם שרחוקה ממנו התיאוריה הדיאלקטית 
ההגליאנית. אני מודע לכך שאי-דיוק כזה יכול לעמוד בזיקה כזו 
או אחרת למציאות, וכמו כן לשאת בחובו משמעות פרקטית כאשר 
הוא משמש אבן דרך או ציין ("גם אנגלס עושה כן" - אמר לנין 
- "אבל לשם ההסבר")/ וזאת לא רק במסגרת פדגוגית אלא גם 


ג. | לנין מחברות, עמ' 279 (אלתוסר מצטט כאן מתוך המחברות הפילוסופיות 
של לנין, שיצאו לאור בצרפת בהוצאת סוסייל תחת הכותרת :60/65 
תוכן המחברות לא נכלל, על פי רוב, במהדורות העבריות 

במאבק. עם זאת, על מנת שפרקסיס יוכל להשתמש בנוסחאות 
של קירוב בלבד, מן ההכרח שאותו פרקסיס יהיה לפחות "כנה", 
שיוכל לוותר על הצגת התיאוריה ולהודות באופן כללי שהוא חלק 
מתיאוריה שאינה מדויקת. אבל כאשר הפרקסיס אינו קיים באמת, 
כאשר יש לכונן אותו, אי-הדיוק הופך למכשול של ממש. החוקרים 
המרקסיסטים עוסקים בתחומים כגון התיאוריה של האידיאולוגיות 
(משפט, מוסר, דת, אמנות, פילוסופיה); התיאוריה של ההיסטוריה 
של המדעים ושל הפרה-היסטוריה האידיאולוגית שלהם (התיאוריה 
של הפרקסיס התיאורטי של המתמטיקה ושל מדעי הטבע האחרים 
וכו'...) שהם תחומים מסוכנים אך מרתקים של האוונגרד; החוקרים 
המרקסיסטים פונים אל הבעיות הקשות בתחום הפרקסיס התיאורטי 
המרקסיסטי עצמו (של ההיסטוריה); וזאת בלי להזכיר את אותם 
"חוקרים" אחרים, מהפכנים, שמתמודדים עם קשיים פוליטיים בעלי 
צורות חדשות באופן רדיקלי (אפריקה, אמריקה הלטינית, המעבר 
לקומוניזם וכו'...); כל החוקרים האלו לא היו יכולים להגיע רחוק 
לו הייתה עומדת לרשותם, במקום הדיאלקטיקה המטריאליסטית, 
רק זו... ההגליאנית; ואפילו לאחר שהוסרה ממנה המערכת 
האידיאולוגית של הגל, ואפילו לאחר ההצהרה ש"התהפכה" (אם 
אותו היפוך מתסכם ביישום הדיאלקטיקה ההגליאנית על הממשי 
במקום על האידיאה). אין ספק שאותם חוקרים לא היו מרחיקים 
לכת בחברת הדיאלקטיקה ההגליאנית! בלי קשר לשאלה אם 
מדובר בהתמודדות עם דבר-מה חדש בתחומו של פרקסיס ממשי 
או אם מדובר בייסודו של פרקסיס ממשי חדש - כל החוקרים 
זקוקים לדיאלקטיקה המטריאליסטית בכבודה ובעצמה. 


של כתבי לנין. יוצא מן הכלל הוא הקטע "לשאלת הדיאלקטיקה", שממנו 
נלקחה הערתו של לנין על אנגלס ושמכיל, לפי אלתוסר, משפטים המהווים 
"טיוטה" לדיאלקטיקה המרקסיסטית. ראו לנין, כרך ג', עמ' 530). 

(2) מהפכה תיאורטית בפעולה 


נקודת המוצא שלנו תהיה מיניהפרקסיס שבהם פועלת הדיאלקטיקה 
המרקסיסטית בכבודה ובעצמה: (א) הפרקסיס התיאורטי וז(ב) 
הפרקסיס הפוליטי של המרקסיזם. 


(א) הפרקטיס התיאורטי המרקסיסטי 


קיים פרקסיס של התיאוריה. התיאוריה היא פרקסיס ייחודי ומסוים 
שפועל על מושא שהוא שלו ושמוביל לתוצאה שהיא תוצרו שלו 
- הכרה. כאשר חושבים עליה כשלעצמה, כל עבודה תיאורטית 
מניחה חומר גלם נתון ו"אמצעי ייצור" (המושגים של ה"תיאוריה" 
והאופן שבו משתמשים בהם - המתודה). העבודה התיאורטית 
מטפלת בחומר גלם שיכול להיות "אידיאולוגי" מאוד (אם מדובר 
במדע שזה עתה נולד) או בחומר שכבר גובש תיאורטית, כלומר 
מושגים מדעיים שכבר קיבלו צורה (אם מדובר במדע מפותח 
שכבר עומד על רגליו). נאמר באופן סכמטי מאוד שהאמצעים של 
העבודה התיאורטית (שהם עצם התנאי שלה), כלומר ה"תיאוריה" 
והמתודה, מהווים את ה"צד הפעיל" של הפרקסיס התיאורטי, את 
הגורם הקובע של התהליך. הכרת התהליך של הפרקסיס התיאורטי 
בכללותו, כלומר הכרתו כצורה מיוחדת, כהבדל ממשי במסגרת 
הפרקסיס של "התהוות הדברים" שהוא בעצמו צורה מיוחדת של 
תהליך השינוי הכללי - הכרה זו היא פיתוח תיאורטי ראשוני של 
התיאוריה, כלומר של הדיאלקטיקה המטריאליסטית. 

עם זאת, פרקסיס תיאורטי ממשי (שמייצר הכרות) יכול בהחלט 
למלא את דרישות מקצועו התיאורטי מבלי שירגיש בהכרח צורך 
לכתוב את התיאוריה של הפרקסיס שלו עצמו, של התהליך שלו. 
זה המצב ברוב המדעים. כן, יש להם "תיאוריה" (גוף המושגים 
שלהם), אבל לא מדובר בתיאוריה של הפרקסיס התיאורטי שלהם. 
הרגע של התיאוריה של הפרקסיס התיאורטי, כלומר הרגע שבו 

"תיאוריה" חשה צורך בתיאוריה של הפרקסיס שלה עצמה, הרגע 
של התיאוריה של המתודה במובן הכללי - רגע זה מגיע תמיד 
לאחר מעשה. הוא מגיע תמיד כדי לעזור להתגבר על קשיים 
פרקטיים או "תיאורטיים", כדי לפתור בעיות שמשחקו של הפרקסיס 
השקוע בפועלו אינו יכול לפתור (כי הוא עיוור תיאורטית) או כדי 
להתמודד עם משבר עמוק אף יותר. עם זאת, המדע יכול לעבוד 
זמן רב במקצועו, כלומר לייצר הכרות, בלי להרגיש צורך לכתוב 
את התיאוריה של מה שהוא עושה, את התיאוריה של הפרקסיס 
שלו, של ה"מתודה" שלו. מרקס, למשל, כתב עשרה חיבורים ואת 
ספר הקפיטל האדיר בלי לכתוב אף פעם "דיאלקטיקה". הוא אמר 
שיכתוב, אבל הוא לא כתב שום דבר כזה. הוא אף פעם לא מצא 
זמן. כלומר, הוא אף פעם לא הקדיש לכך זמן, מכיוון שהתיאוריה 
של הפרקסיס התיאורטי שלו לא הייתה חיונית להתפתחותה של 
התיאוריה שלו, כלומר לפוריות של הפרקסיס שלו עצמו. 

עם זאת, ה"דיאלקטיקה" הזאת הייתה יכולה לעניין אותנו 
מאוד בתור התיאוריה של הפרקסיס התיאורטי של מרקס, כלומר 
בדיוק בתור הצורה התיאורטית הקובעת של הפתרון (הקיים במצב 
פרקטי) של הבעיה שמעסיקה אותנו: מהו ייחודה של הדיאלקטיקה 
המרקסיסטית? הפתרון הפרקטי הזה, אותה דיאלקטיקה, קיימת 
בפרקסיס התיאורטי של מרקס, ושם היא נמצאת בפעולה. 
הדיאלקטיקה המרקסיסטית היא בדיוק המתודה שמרקס משתמש 
בה בפרקסיס התיאורטי שלו - בעבודתו המדעית על ה"נתון" 
שהוא הופך להכרה. הדיאלקטיקה הזאת בדיוק מכילה במצב 
פרקטי את הפתרון של בעיית היחסים בין מרקס והגל ואת המציאות 
של אותו "היפוך" מפורסם שמרקס מודיע לנו בעזרתו באחרית 
הדבר לקפיטל (מהדורה שנייה) שהוא בא חשבון עם הדיאלקטיקה 
ההגליאנית. בשל כך אפשר להצטער היום על כך שמרקס לא כתב 
את הדיאלקטיקה שהוא לא היה צריך, את הדיאלקטיקה שהוא חסך 
מאתנו. עם זאת, מרקס ידע טוב מאוד שאנו מחזיקים בה, ושאנחנו 

יודעים שהיא נמצאת בכתביו התיאורטיים: בקפיטל וכו'... - כן, 
נמצא אותה שם במצב פרקטי, וזה בהחלט עניין מהותי, אך לא 
במצב תיאורטי9' 

אנגלס ולנין ידעו זאת.'' הם ידעו שהדיאלקטיקה המרקסיסטית 
קיימת בקפיטל, אך רק במצב פרקטי. הם גם ידעו שמרקס לא נתן 
לנו "דיאלקטיקה" במצב תיאורטי. הם לא התבלבלו (וזאת מלבד 
בהסברים כלליים מאוד, או במקרי חירום תיאורטיים שהוגדרו 
מבחינה היסטורית). הם לא יכלו להתבלבל בין פעולת הציון 
שבעזרתה הצביע מרקס על סגירת חשבון בכל האמור ביחסיו עם 
הגל, לבין ההכרה של אותו פתרון, כלומר התיאוריה שלו. ודאי, 
נוכל להשתמש באותם "ציונים" של מרקס בדבר ה"היפוך" בתור 
אבני דרך שבעזרתן ניתן להתמקם ולהתמצא באופן כללי בשדה 
האידיאולוגיה. הן אכן מהוות ציונים כאלו - הכרה פרקטית 
בקיומו של פתרון, אך בשום פנים ואופן לא הכרה חמורה שלו. 
בשל כך, אבני הדרך של מרקס יכולות וחייבות לעורר אותנו לעבר 
התיאוריה, לעורר אותנו לעבר הצגה חמורה ככל האפשר של 
הפתרון הפרקטי שהן מצביעות על קיומו. 


(ב) הפרקסיט הפוליטי המרקסיסטי 


אלו הם פני הדברים גם בפרקסיס הפוליטי המרקסיסטי של 
מלחמת המעמדות. בחיבורי האחרון בחרתי בדוגמה של מהפכת 
7, אך ניתן היה לבחור מאה דוגמאות אחרות. היה ניתן לבחור 


0. מלבד יוצא מן הכלל אחד ומרשים מאוד שאליו נתייחס מיד. 

1. השוו לנין: "מרקס לא השאיר אחריו לוגיקה (באות גדולה), אבל הוא כן 
הותיר לנו את הלוגיקה של הקפיטל. יש להשתמש בה לעזרתנו באופן 
המלא ביותר. בקפיטל מרקס מיישם את הלוגיקה, את הדיאלקטיקה ואת 
תורת ההכרה של המטריאליזם (ואין צורך בכל כך הרבה מילים, שכן 
מדובר בדבר אחד ויחיד) על מדע אחד, כאשר הוא לוקח מהגל כל מה 
שיש בו ערך ומפתח אותו". מחברות, עמ' 201. 

דוגמאות עכשוויות. כל אחד יודע ומרגיש זאת היטב. בדוגמה של 
מהפכה 1917 פועלת ועומדת למבחן (והרי מדובר באותו הדבר) 
ה"דיאלקטיקה" שהגיעה ממרקס, וכן ה"היפוך" שמבחין אותו 
מהגל - אלא ששוב רק במצב פרקטי. הדיאלקטיקה הזאת מגיעה 
ממרקס, מכיוון שהפרקסיס של המפלגה הבולשביקית מבוסס 
על הדיאלקטיקה של הקפיטל, על ה"תיאוריה" המרקסיסטית. 
הדיאלקטיקה המרקסיסטית קיימת בתוך הפרקסיס של מלחמת 
המעמדות בזמן המהפכה של 1917 וכן במחשבותיו של לנין. כן, 
היא קיימת שם בייחודה, אך רק במצב פרקטי. שוב אנו עדים לכך 
שגם הפרקסיס הפוליטי (שהוא פרקסיס בעל חומר גלם מוגדר, כלי 
עבודה משלו ומתודה; שמייצר שינויים בדומה לכל פרקסיס אחר; 
אך שינויים שאינם הכרות, אלא מהפכה ביחסים החברתיים) יכול 
להתקיים ולהתפתח בלי להרגיש צורך (לפחות לזמן מה) לכתוב את 
התיאוריה של הפרקסיס שלו עצמו - את התיאוריה של המתודה 
שלו. הוא יכול להתקיים, להמשיך להתקיים ואפילו להתקדם 
בלעדיה בדומה לכל פרקסיס אחר. הוא יכול להתקדם עד אותו הרגע 
שמושאו (עולמה הקיים של החברה שאותה הוא משנה) מתנגד לו 
בכוח מספיק ומכריח אותו למלא את הפער הזה, לחקור ולתת את 
הדעת על עצם המתודה שלו כדי לייצר פתרונות מתאימים, כדי 
לייצר אמצעים לשם כך, ובייחוד כדי לייצר במסגרת ה"תיאוריה" 
שביסודו (התיאוריה של התצורה החברתית הקיימת) הכרות 
חדשות שיעמדו בזיקה לתוכנו של ה"שלב" החדש של התפתחותו. 
דוגמה ל"הכרות חדשות" כאלו: מה שידוע כתרומות התיאורטיות 
של "הלניניזם" ביחס לתקופה האימפריאליסטית בשלב המלחמות 
האימפריאליסטיות; או מה שעוד יהיה ידוע בשם שעוד לא קיים: 
התרומות התיאורטיות ההכרחיות לתקופה הנוכחית, שבה במסגרת 
המאבק לדודקיום שוחר שלום מופיעות צורות מהפכניות ראשוניות 
בארצות שסובלות כביכול מ"תת-התפתחות", וזאת מעבר למאבק 
למען עצמאותן הלאומית. 

עם זאת, הטענה שאיש לא נתן את הדעת על הפרקסיס של 
מלחמת המעמדות בצורה תיאורטית של מתודה או תיאוריה?' אולי 
תפתיע את הקורא, וזאת מכיוון שנדמה שיש בידינו עשרה טקסטים 
חשובים של לנין - וביניהם, המפורסם מכולם, מה לעשות? טקסט 
זה, למשל, מגדיר את היסודות התיאורטיים וההיסטוריים של 
הפרקסיס של הקומוניסטים הרוסים ואכן מוביל לתוכנית פעולה. 
אף על פי כן, אין הוא בגדר מחשבה תיאורטית על הפרקסיס הפוליטי 
כמות שהוא. הוא אינו התיאוריה של הפרקסיס שלו עצמו במובנו 
הכללי כתיאוריה, שכן אין זה עניינו. לא מדובר כאן בטקסט על 
הדיאלקטיקה, וזאת למרות שהדיאלקטיקה המרקסיסטית נמצאת 
בו בפעולה. 

על מנת להבין עניין זה, נשוב לדוגמה של הטקסטים של לנין על 
אודות מהפכת 1917. כבר ציטטתי אותם בתוספת הפניות מדויקות 3 
יש לדייק ולהבהיר את מעמדם. לא מדובר בטקסטים של היסטוריון, 
אלא של מנהיג פוליטי שמקריב כמה שעות מהמאבק כדי לדבר עליו 
עם האנשים שנאבקים אתו, וכדי להסביר להם את טיבו של מאבקם. 
מדובר, אם כך, בטקסטים שנועדו לשימוש פוליטי ישיר, שנכתבו 
על ידי אדם שהיה מגויס למהפכה, שנתן את הדעת על ניסיונו 
הפרקטי בתוך שדה הניסיון שלו עצמו. כבוד גדול ניתן לי כאשר 
באו אליי בטענות שהסתכמו בכך ששמרתי על צורת מחשבותיו 
של לנין, על הפרטים שלהן, על מבען עצמו; בכך שהבאתי אותן 
בתור מה שהיו, מבלי שארצה מיד "לשים אותן לעל" [4608889] 
במסגרת ניתוח היסטורי של ממש.* כן, כאשר לנין נוקב בנסיבות 
הרבות ויוצאות הדופן שהעירו ואפשרו את ניצחונה של המהפכה 


2. מלבד יוצא מן הכלל אחד ומרשים מאוד, שאליו נתייחס מיד. 

3 היה עליי לצטט בפירוט בכל הטקסטים שלי, ולא להסתפק בהפניה אחת 
(גם אם היא מדויקת) כפי שעשיתי לרוב. 

4. השוו מוּרי, שם, עמ' 47. 

5. השוו לנין, "מכתב ראשון מהמרחקים", כתבים, 1, 23, המהדורה 

חלק ממחשבותיו אכן נראה כמו מה שכונה "פלורליזם", "היפר- 
אמפיריציזם", "תיאוריית הגורמים" וכו'... התייחסתי אל מחשבותיו 
כמות שהן; לא לפי מראית העין שלהן, אלא לפי מהותן; לא לפי 
מראית העין של ה"פלורליזם", אלא לפי המשמעות התיאורטית 
העמוקה של אותה "מראית עין". למעשה, משמעותם של הטקסטים 
של לנין אינה תיאור פשוט של מצב נתון ולא פירוט אמפירי 
של אלמנטים שונים, פרדוקסליים או יוצאים מן הכלל. להיפך, 
משמעותם היא ניתוח בעל מובן תיאורטי. הם מתייחסים למציאות 
חיונית לגמרי לפרקסיס הפוליטי, למציאות שאנו חייבים לתת עליה 
את הדעת כדי להגיע למהותו הייחודית והמסוימת של הפרקסיס. 
הטקסטים האלה הם ניתוח מבנהו של השדה, של המושא או (אם 
נחזור ונשתמש בטרמינולוגיה הקודמת) של חומר הגלם הייחודי 
של הפרקסיס הפוליטי באופן כללי. וזאת דרך דוגמה מסוימת - 
הפרקסיס הפוליטי של מנהיג מרקסיסטי ב-1917. 

כאשר מבינים אותו כך, הניתוח של לנין עונה באופן פרקטי 
(הניתוח שלו הוא אותה תשובה במצב פרקטי) על השאלה 
התיאורטית הכללית: מהו הפרקסיס הפוליטי, מה מבדיל אותו 


הצרפתית, עמ' 330: "אם המהפכה ניצחה מהר כל כך... הרי זה רק בזכות 
מצב היסטורי מיוחד במינו, שבו זרמים השונים זה מזה באופן מוחלט, 
אינטרסים מעמדיים הטרוגניים לחלוטין, נטיות חברתיות ופוליטיות 
מנוגדות לחלוטין, התמזגו כולם לכדי לכידות יוצאת דופן". לנין בעצמו 
הדגיש מילים מסוימות מתוך הטקסט. מעט לאחר מכן לנין מכריז: "כך 
ורק כך התנהלו הדברים. כך ורק כך צריך לחשוב על המצב מדינאי שלא 
מפחד מהאמת, שמביט ביישוב הדעת על היחס שבין הכוחות החברתיים 
במהפכה, שאומד את 'הרגע הזה' וכן כל 'רגע עכשווי', לא רק מנקודת 
המבט של מקוריותו הנוכחית, היום, אלא תוך שהוא נותן את הדעת 
על מניעים עמוקים יותר, על יחסים עמוקים יותר בין האינטרסים של 
הפרולטריון ואלו של הבורגנות, ברוסיה ובעולם כולו" (עמ' 331. הפעם 
ההדגשות הן שלי - ל. א. |בעברית השוו לנין, כתבים נבחרים, כרך ד' 
עמ' 296 ו2977). 

ממיני הפרקסיס האחרים? או, אם נעדיף ניסוח קלאסי יותר: מהי 
הפעולה הפוליטית? בעזרת לנין, וכנגד העמדה הספקולטיבית 
(ההגליאנית, אך זו שהגל ירש מאידיאולוגיה ישנה עוד יותר, שכן 
היא נמצאת באותה הצורה כבר אצל בוסואה (80%%09]) שמתייחסת 
לקונקרטי שבסיטואציה פוליטית בתור "השרירות" שבה "מתגשם 
ההכרח", אנו מצליחים לתת התחלה של תשובה תיאורטית לשאלה 
ממשית. אנו רואים בבירור שמושאו של הפרקסיס הפוליטי של 
לנין אינו ההיסטוריה העולמית, ואף לא ההיסטוריה הכללית של 
האימפריאליזם. ההיסטוריה של האימפריאליזם בהחלט עומדת 
על הפרק בפרקסיס שלו, אך היא אינה מושאו. ההיסטוריה של 
האימפריאליזם, כמות שהיא, היא מושאן של פעילויות אחרות: זו 
של התיאורטיקן המרקסיסטי, של ההיסטוריון המרקסיסטי - אלא 
שבמקרה זה היא מושא של פרקסיס תיאורטי. האימפריאליזם - 
לנין נתקל בו במסגרת הפרקסיס הפוליטי שלו במודליוּת הקיום 
העכשווי: בזמן הווה קונקרטי. התיאורטיקן של ההיסטוריה או 
ההיסטוריון נתקלים בו במודליות אחרת: לא-עכשווית ומופשטת. 
המושא של פרקסיס הפוליטי בהחלט שייך, אם כך, להיסטוריה 
שבה עוסקים התיאורטיקן וההיסטוריון, אלא שמדובר במושא 
אחר. לנין יודע טוב מאוד שהוא פועל על הווה חברתי שהוא תוצר 
ההתפתחות של האימפריאליזם. אחרת הוא לא היה מרקסיסט. אלא 
שב-1917 הוא לא פעל על האימפריאליזם באופן כללי. הוא פעל 
על הקונקרטי שבמצב העניינים של רוסיה, על מה שהוא כינה "רגע 
זה" (כינוי מצוין), אותו רגע שקיומו בזמן הווה מגדיר את הפרקסיס 
הפוליטי שלו כמות שהוא." היסטוריון של האימפריאליזם יאלץ 
לראות את עולמו של לנין רק חתיכות-חתיכות, אם ברצונו לראותו 
כפי שלנין חי והבין אותו - וזאת מכיוון שעולם זה היה (כמו 
העולם שקיים כעת) העולם הקונקרטי היחיד שהתקיים, וזאת 


ד רגע זה ([8006 זתסנתסגת). 

בקונקרטיות היחידה שבאפשר, זו של עכשוויותו, ב"רגע זה". בתוך 
אותו עולם לנין ניתח את מה שהיו מאפייני מבנהו: את מפרקיו 
המהותיים, את חוליותיו ואת צמתיו האסטרטגיים שבהם תלויים 
האפשרות והמוצא מכל פרקסיס מהפכני. לנין ניתח את המערך הזה 
ואת יחסי הסתירה הטיפוסיים למדינה נתונה (פיאודלית למחצה 
וקולוניאלית למחצה, ובכל זאת אימפריאליסטית) בתקופה זו 
שסתירתה העיקרית הפכה נפיצה. מה שלא ניתן להחליף בטקסטים 
של לנין מצוי בניתוח מבנהו של מצב עניינים, בהתקות ובעיבויים 
של סתירותיו, באחדותן הפרדוקסלית שהיא עצם קיומו של "הרגע 
הזה" - רגע שהפעולה הפוליטית עמדה לשנות, במובן החזק של 
המילה, בפברואר ובאוקטובר 1917. 

וכאשר מעמידים אל מול טקסטים אלו, או מציעים ללמד 
אותם, את הלקח חסר הדופי שבניתוח היסטורי של הטווח הארוך%% 
- ניתוח שבו "הרגע הזה" של לנין אינו אלא הרף עין שנעלם 
בתהליך שהתחיל מזמן ושעומד לעבור על פניו לעבר עתידו שלו 
שהופך ממשי; כאשר מעמידים מולם את אחד מאותם ניתוחים 
היסטוריים שמסבירים הכול בעזרת האימפריאליזם (ובאמת ניתן 
להסביר בעזרתו הכול), ושבהם לנין המסכן שהתמודד עם בעיותיו 
והתחבט בניתוחיו של הפרקסיס המהפכני, נתפס לעתים קרובות, 
פשוטו כמשמעו, נסחף ונישא הרחק על ידי מפולת השלגים של 
ההוכחה ההיסטורית - כאשר מציעים לנו לקחים וניתוחים כאלה, 
אנו נותרים המומים... כאילו שלנין חשב שאימפריאליזם אינו 
אותן סתירות עכשוויות כאלו ואחרות, המבנה שלהן והיחסים 
העכשוויים שביניהן, כאילו אותה עכשוויות מובנית לא היוותה 
את המושא היחיד של פעילותו הפוליטית! כאילו אפשר ככה, 
במילה, דרך קסם, להעלים את המציאות של פרקסיס ללא תחליף, 
פרקסיס של מהפכנים, את חייהם, את סבלם, את מה שהם הקריבו, 


6. השוו מוּרי, שם, עמ' 47-8. 

את מאמציהם, ובקיצור את ההיסטוריה הקונקרטית שלהם; כאילו 
אפשר להעלים את כל זאת על ידי פנייה לפרקסיס אחר, שמבוסס 
על הראשון, פרקסיס של היסטוריון, כלומר של איש מדע שנותן 
את דעתו באופן הכרחי על העובדה המוגמרת של ההכרח; כאילו 
אפשר להתבלבל בין הפרקסיס התיאורטי של היסטוריון קלאסי, 
שמנתח את העבר, לבין פרקסיס של מנהיג מהפכן שחושב 
על ההווה בזמן הווה, על הכרח שיש לממש, על האמצעים 
הדרושים לו, על נקודות האחיזה האסטרטגיות של האמצעים - 
בקיצור על פעולתו שלו, מכיוון שהוא זה שפועל על ההיסטוריה 
הקונקרטית! והשגיאות שלו והצלחותיו לא מופיעות פשוט על 
מדפי ה"היסטוריה" הכתובה בפורמט אוקטבו בספרייה הלאומית. 
הן יהיו ידועות לעולם, בחיים הקונקרטיים, כ-1905, 1914, 1917, 
כ"היטלר", "פרנקו", "סטלינגרד", כ"סין" או "קובה". מה שעומד 
בבסיס השאלה הוא ההבחנה בין שני מיני פרקסיס אלו. שכן לנין 
ידע טוב מכולם שהסתירות שהוא מנתח נבעו מאותו אימפריאליזם 
אחד ויחיד שייצר אפילו את הפרדוקסים שלהן. לנין ידע זאת ואף 
על פי כן סתירות אלו עוררו בו עניין שהיה שונה לגמרי מאותו ידע 
היסטורי כללי, מכיוון שהוא ידע, בידיעה שמדע בדוק ערב לה, 
שהוא יכול להתעניין בדבר-מה אחר. הוא יכול להתעניין במבנה 
של מושאו הפרקטי: בטיפוסיות זו של הסתירות, בהתקותיהן, 
בעיבויין ובתוצאתן, כלומר באותו "היתוך" של הקרע המהפכני 
שנובע מהן - בקיצור, ב"הרגע הזה" שהסתירות מרכיבות. בשל 
כך התיאוריה על אודות "החוליה החלשה ביותר" והתיאוריה על 
אודות "החוליה המכרעת" הן אותו הדבר בדיוק. 

לאחר שהבחנו בכך נוכל לחזור ללנין בלב שקט. האידיאולוגים 
יוכלו לנסות לכסות ולהטביע אותו בהוכחות הניתוח ההיסטורי, אבל 
האיש הקטן ההוא נותר שם, במישור ההיסטוריה של חיינו, ב"רגע 
הזה" הנצחי. הוא ממשיך לדבר בנחת ובתשוקה. הוא ממשיך לדבר 
אתנו על דבר פשוט - על הפרקסיס המהפכני שלו, על הפרקסיס של 

מלחמת המעמדות, על מה שמאפשר, בסיכומו של דבר, לפעול על 
ההיסטוריה בלב ההיסטוריה היחידה שקיימת בזמן הווה. הוא ממשיך 
לדבר על ייחוד מסוים של הסתירה ושל הדיאלקטיקה, על אותו הבדל 
ייחודי ומסוים של הסתירה, שמאפשר, לא להוכיח או להסביר לאחר 
מעשה, אלא "לעשות" בהווה היחיד שלנו מהפכות "בלתי נמנעות", 
או כפי שאמר מרקס במשפט עמוק כל כך:" להפוך את הדיאלקטיקה 
לא לתיאוריה של העובדה המוגמרת,*' אלא למתודה מהפכנית. 

אני מסכם. הבעיה שעלתה: מהו ה"היפוך" שהפך מרקס את 
הדיאלקטיקה ההגליאנית? מהו ההבדל הייחודי והמסוים שמבחין 
בין הדיאלקטיקה המרקסיסטית לדיאלקטיקה ההגליאנית? בעיה 
זו נפתרה כבר על ידי הפרקסיס המרקסיסטי, אם על ידי הפרקסיס 
התיאורטי של מרקס ואם על ידי הפרקסיס הפוליטי של מלחמת 
המעמדות. פתרונה קיים ביציר כפיו של המרקסיזם, אך רק במצב 
פרקטי. יש להציגו בצורה תיאורטית, כלומר לעבור מהכרה פרקטית 
בקיומו של הפתרון (כפי שנראה ברוב ה"ציטוטים המפורסמים"% 
להכרתו התיאורטית. 

בעזרת הבחנה זו נוכל להימנע ממבוי סתום אחרון. קל מאוד 
למעשה, ומכאן מפתה מאוד, להתייחס להכרה בקיומו של מושא 
כאילו הייתה הכרתו של המושא עצמו. מתוך קלות זו יכלו להעמיד 
מולי את רשימת ה"ציטוטים המפורסמים", בחלקה או במלואה, 
כטיעון או כתחליף לטיעון תיאורטי. למרות הכול, ציטוטים אלו 
הנם יקרי ערך, מכיוון שהם מגלים לנו שהבעיה קיימת ושהיא 
נפתרה! הם מספרים שמרקס פתר אותה כש"הפך" את הדיאלקטיקה 


7 אחרית דבר לקפיטל, מהדורה שנייה: "בצורתה שעברה מיסטיפיקציה 
ייפתה הדיאלקטיקה והאצילה שגב... על הקיים (3650020566)... בדמותה 
הרציונלית היא במהותה ביקורתית ומהפכנית". 

8. שיכולה גם להיות העובדה המוגמרת של מהפכה שעבר זמנה. 

9. לשם הנוחות, אני מכנה כך את הטקסטים הידועים של הקלאסיקונים 
המרקסיסטים שהבחינו בבעיה שלנו והצביעו עליה. 

של הגל. אבל ה"ציטוטים המפורסמים" אינם מספקים לנו הכרה 
תיאורטית של ההיפוך. וההוכחה לכך, והיא ברורה כשמש, היא 
שיש להשקיע מאמץ תיאורטי רציני מאוד כדי להצליח ולחשוב 
על ההיפוך הזה שהוא לכאורה ברור מאליו... למען האמת, יותר 
מדי "הבהרות" שהוצעו לנו הסתפקו בחזרה על אותם "ציטוטים 
מפורסמים" תוך כדי שימוש בפרפרזות (אך פרפרזה אינה הסבר). 
הם הסתפקו בערבוב של מושגים (שמשמשים כציינים, אך נותרים 
בגדר חידה) בדבר ה"היפוך" וה"גרעין הרציונלי" עם מושגים 
מרקסיסטיים אותנטיים וחמורים, כאילו אפלוליותם של הראשונים 
תוכל להידבק כך בבהירות התיאורטית של האחרונים, כאילו תוכל 
לבוא לעולם הכרה רק מתוך כך שהמוּכר, המוכר בקושי והבלתי 
מוכר יגורו יחד תחת קורת גג אחת,? כאילו ששכנות כזו בין מושג 
או שניים תספיק כדי להפוך הכרה בקיומו של ה"היפוך" או של 
ה"גרעין" לכדי הכרה שלהם! מהלך אחר יכול להיות הרבה יותר 
משכנע. ניתן לקחת אחריות על עמדה זו ולהכריז, למשל, שדבריו 
של מרקס על ה"היפוך" הן בגדר הכרה אמיתית. ניתן לקחת את 
הסיכון הזה, להעמיד את הציטוטים למבחן בפרקסיס התיאורטי - 
ולבחון את התוצאות. ניסיון כזה יהיה מעניין מכיוון שהוא ניסוי 
אמיתי ומכיוון שהוא מוביל אותנו להוכחה על דרך השלילה. הוא 
מראה לנו שיהיה צורך לשנות את הגותו של מרקס לעומק אם נרצה 
לטעון שמרקס אכן סיפק לנו הכרה באמצעות אותו "היפוך" :2 
פיתויים אלו וניסיון זה מאשרים בדרכם שאין לחפש את 


0. מרקס, ביקורת תוכנית גותא, 1875: "או אז עולה השאלה: אילו שינויים 
תעבור המדינה בחברה הקומוניסטית?... על שאלה זו יש לענות אך ורק 
באופן מדעי. גם באמצעות אלף שילובים שונים של המילה 'עם' עם 
המילה 'מדינה' לא נתקדם לעבר פתרון הבעיה הזו אפילו לא כדי מרחק 
קפיצת הפשפש" |השוו מרקס ואנגלס, כתבים נבחרים, כרך ב', תרגום: מ. 
בן-אשר, עמ' 23). 

1. מוּרי ניסה לעשות זאת בהמחשבה 108, שם. 

התיאוריה של הפתרון במעשה ציון קיומו. קיומו של הפתרון במצב 
פרקטי הוא דבר אחד. הכרת הפתרון הזה היא דבר אחר. 


אמרתי שמרקס לא נתן לנו "דיאלקטיקה". זה לא מדויק לגמרי. 
הוא נתן לנו טקסט מתודולוגי מהשורה הראשונה, שלצערנו לא 
הושלם. מדובר במבוא לביקורת הכלכלה המדינית שנכתב ב-18597. 
לא נמצא בו את המילה "היפוך", אך נמצא בו את המציאות שלה: 
את תנאי התקפות של השימוש המדעי במושגי הכלכלה המדינית. 
מספיק לתת את הדעת על שימוש זה על מנת לגזור ממנו את 
האלמנטים היסודיים של הדיאלקטיקה, שכן אותו שימוש אינו אלא 
הדיאלקטיקה במצב פרקטי. 

אמרתי שלנין לא נתן לנו "דיאלקטיקה" שיכולה להיות בגדר 
הצגה תיאורטית של הדיאלקטיקה שנמצאת בפעולה בפרקסיס 
הפוליטי שלו. אמרתי באופן כללי יותר שהעבודה התיאורטית 
של הצגת הדיאלקטיקה (שנמצאת בפעולה בפרקסיס הפוליטי 
המרקסיסטי של מלחמת המעמדות) עוד ניצבת לפנינו. זה לא 
מדויק לגמרי. במחברות שלו, לנין הותיר לנו כמה משפטים 
שמהווים טיוטה ל"דיאלקטיקה". ב-1937 מאו צה-דון פיתח את 
ההערות האלו באמצע מאבק פוליטי כנגד הסטיות הדוגמטיות של 
המפלגה הסינית בטקסט חשוב בשם על הסתירה ?? 

כעת אבקש להראות כיצד נוכל למצוא בתוך הטקסטים האלו 
- בצורה מגובשת מאוד, שמספיק רק לפתח ולהעמיד ביחס 
ליסודותיה, אבל תמיד תוך כדי מחשבה - את התשובה התיאורטית 
לשאלה שלנו: מהו ייחודה של הדיאלקטיקה המרקסיסטית? 


2. השוו המחשבה, דצמבר 1962, עמ' 7, הערה 6 |בספר זה, "סתירה 
והיקבעות-יתר"). 

(3) התהליך של הפרקסיס התיאורטי 


הטוטליות הקונקרטית, כטוטליות של מחשבה, כקונקרטוּם 
של מחשבה, היא למעשה תוצר של חשיבה, של המשגה. 
בשום פנים ואופן אין היא תוצר של מושג החושב או מוליד 
את עצמו מחוץ או מעבר להסתכלויות ולדימויים. להיפך, היא 
תוצר של עיבודם של ההסתכלויות והדימויים לכדי מושגים. 


מרקס, מבוא לביקורת הכלכלה המדינית, 1859. 


נקודת הפתיחה של מאו צה-דון היא הסתירה בתור סתירה 
"אוניברסלית", אלא שבסופו של יום הוא מדבר ברצינות רק על 
הסתירה שבפרקסיס של מלחמת המעמדות. הוא עושה כן בזכות 
אותו עיקרון, אוניברסלי גם הוא, ולפיו הכולל קיים אך ורק בתוך 
הפרטי. אגב הסתירה, מאו נותן את הדעת על עיקרון זה בצורה 
הכללית הבאה: הסתירה תמיד ייחודית ומסוימת, ייחודה שייך 
באופן כללי למהותה. נוכל ללגלג על אותה "עבודה" מקדימה 
של הכולל, שנדמה שצריכה עוד תוספת אוניברסליות כדי שתוכל 
להביא לעולם ייחודיות. נוכל להתייחס ל"עבודה" זו כאל עבודת 
ה"שלילי" אצל הגל. אלא שהבנה טובה של המטריאליזם תעיד 
שעבודה זו אינה עבודתו של הכולל, אלא עבודה על כולל קודם. 
תכליתה ותוצאתה של עבודה זו ימנעו מאותו כולל את ההפשטה 
והפיתוי ה"פילוסופי" (אידיאולוגי), ויעמידו אותו בכוח ביחס 
לתנאי שלו - התנאי של אוניברסליות שייחודה ניתן באופן מדעי. 
אם הכולל צריך להיות אותה ייחודיות, אזי לא נהיה רשאים לנקוב 
בשם של כולל אחר שאינו הכולל של אותה ייחודיות. 

זה עניין חיוני למטריאליזם הדיאלקטי. מרקס מתייחס אליו 
בדוגמה מתוך המבוא לביקורת הכלכלה המדינית, כאשר הוא 
מראה שגם אם השימוש במושגים כלליים (דוגמאות: המושגים 
של "ייצור", "עבודה", "חליפין" וכו') חיוני לפרקסיס התיאורטי 
המדעי, הרי שאותו שימוש אינו התוצר של העבודה המדעית. לא 

מדובר באותו הדבר. השימוש במושגים כלליים אינו תוצאה של 
העבודה המדעית, אלא קודם לה. כלליוּת ראשונה זו (נקרא לה 
כלליות א') היא חומר הגלם שהפרקסיס התיאורטי של המדע הופך 
ל"מושגים" מיוחדים. הוא הופך אותם לכלליות מסוג אחר (נקרא 
לה כלליות ג'), כלומר לכלליות "קונקרטית" שאינה אלא הכרה. 
אך מהי אותה כלליות א'? כלומר מהו חומר הגלם התיאורטי שעליו 
מתבצעת עבודת המדע? בניגוד לאשליה האידיאולוגית (והיא אינה 
"נאיבית", ולא מהווה "סטייה" גרידא. היא הכרחית ומבוססת 
כאידיאולוגיה) של האמפיריציזם או הסנסואליזם, מדע לעולם אינו 
עובד על דברזמה קיים. הוא אינו עובד על מה שמהותו היא חוסר- 
תיווך טהור וסינגולריות טהורה (על "תחושות" או על "פרטים"). 
מדע עובד תמיד על משהו "כללי", אפילו אם הוא לובש צורה של 
"עובדה". אם ניקח לדוגמה את הפיזיקה אצל גלילאו, או את מדע 
התפתחותן של התצורות החברתיות (המטריאליזם ההיסטורי) אצל 
מרקס, נראה שכאשר מייסדים מדע, הוא תמיד עובד על מושגים 
קיימים, על מושגים אידיאולוגיים קודמים, על "מספמט!!0ו8זס/" 
[דימויים), כלומר על כלליות א'. הוא לא "עובד" על "נתון" 
אובייקטיבי וטהור ולא על נתון של "עובדות" טהורות ומוחלטות. 
להיפך, עבודתו היא לגבש את העובדות המדעיות שלו עצמו, והוא 
עושה זאת דרך ביקורת של ה"עובדות" האידיאולוגיות שגובשו 
על ידי פרקסיס תיאורטי אידיאולוגי שקדם לו. עבודת הגיבוש של 
"עובדותיו" המדעיות היא בה בעת עבודת הגיבוש של ה"תיאוריה" 
שלו עצמו, שכן את העובדה המדעית - בניגוד לתופעה הטהורה 
לכאורה - ניתן לזהות אך ורק בשדה הפרקסיס התיאורטי. כאשר 
מדע שכבר עומד על רגליו ממשיך להתפתח, הוא עובד על חומר 
גלם (כלליות א'), שמורכב ממושגים שעודם אידיאולוגיים, או 
ממושגים שכבר גובשו באופן מדעי, אלא שמושגים אלה שייכים 
לשלב קודם של המדע (כלליות א' לשעבר). לפיכך, מדע עובד 
ומייצר תוך כדי שהוא הופך כלליות א' לכלליות ג' (הכרה). 

אבל מי עובד? מה הכוונה בביטוי: המדע עובד? כפי שראינו, 
כל שינוי (כל פרקסיס) מניח שהופכים חומר גלם לתוצרים 
באמצעות הפעלה של אמצעי ייצור מסוימים. מהו אותו רגע 
שמקביל לאמצעי הייצור במסגרת הפרקסיס התיאורטי של המדע? 
מהי אותה רמה או אותו גורם? אם בשימוש במושג אמצעי ייצור 
אנחנו מתעלמים זמנית מבני האדם, מדובר במה שנרצה לכנות 
כלליות ב'. כלליות זו עומדת על גוף מושגים שאחדותו הסתירתית 
פחות או יותר מהווה את "התיאוריה" של המדע ברגע (ההיסטורי) 
הנידון,* אותה "תיאוריה" שמגדירה את השדה שבו ניצבות באופן 
הכרחי כל "בעיותיו" של המדע (כלומר את המקום שבו ה"קשיים" 
שמדע נתקל בהם בשדה זה ודרכו מנוסחים בצורת בעיה במסגרת 
המושא שלו: בעימות בין ה"עובדות" שלו וה"תיאוריה" שלו, בין 
"הכרותיו" הישנות וה"תיאוריה" שלו, או בין ה"תיאוריה" שלו 
והכרותיו החדשות). נסתפק בציוני דרך סכמטיים אלו מבלי להיכנס 


3. אותה כלליות ב', שמסמן המושג "תיאוריה", ראויה בוודאי לבחינה 
מעמיקה הרבה יותר. אינני יכול לפתוח בה כעת. נאמר בפשטות 
שהאחדות של מה שכיניתי "תיאוריה" קיימת במדע רק לעתים נדירות 
בצורה של מערכת תיאורטית מאוחדת שנתנו עליה את הדעת. היא 
אינה מכילה רק מושגים בקיומם התיאורטי הטהור (כך לפחות במדעים 
הניסויים), אלא גם את כל שדה הטכניקה שבו מושקעים חלק גדול 
מהמושגים התיאורטיים. החלק התיאורטי (שהוא תיאורטי באופן 
מפורש ומדויק) מאוחד בצורה שאינה סתירתית רק לעתים נדירות. ברוב 
המקרים, הוא עשוי אזורים שמאוחדים באופן מקומי במסגרת תיאוריות 
אזוריות שקיימות זו לצד זו במכלול מורכב וסתירתי בעל אחדות שלא 
נתנו עליה את הדעת באופן תיאורטי. אותה אחדות, מורכבת וסתירתית 
באופן קיצוני, היא זו שנמצאת בפעולה, בכל פעם באופן ייחודי ומסוים, 
בעבודת הייצור התיאורטי של כל מדע. במדעים הניסויים, למשל, היא 
מכוננת את ה"תופעות" כ"עובדות". היא זו שמנסחת קושי קיים בצורת 
בעיה. היא "פותרת" את הבעיה באמצעות השמת והפעלת מנגנונים 
תיאורטיים"טכניים, שהם גופו האמיתי של מה שמכונה במסורת 
האידיאליסטית "היפותזות" וכו'". 

לתוך הדיאלקטיקה של העבודה התיאורטית. הם מספיקים כדי 
להבין שהפרקסיס התיאורטי מייצר כלליות ג' באמצעות העבודה 
של כלליות ב' על כלליות א'. 

די בכך כדי שנבין שתי טענות חשובות: 


(1) בין כלליות א' וכלליות ג' אין אף פעם זהות של מהות, אלא 
תמיד שינוי ממשי. וכל זאת בין אם דרך הפיכה של כלליות 
אידיאולוגית לכלליות מדעית (תמורה שניתן לחשוב עליה, למשל, 
בעזרת מה שבאשלר מכנה "שבר אפיסטמולוגי") ובין אם דרך 
ייצור של כלליות מדעית חדשה שמבקשת לפסול את הקודמת תוך 
כדי שהיא כוללת ו"מקיפה" אותה, כלומר תוך כדי שהיא מגדירה 
את היותה "יחסית" ואת גבולות התקפות (הכפופים) שלה. 


(2) העבודה שגורמת לנו לעבור מכלליות א' לכלליות ג' (אם 
נתעלם מההבדלים המהותיים שמבחינים בין כלליות א' לכלליות 
ג'), כלומר זו שגורמת לנו לעבור מ"מופשט" ל"קונקרטי", קשורה 
אך ורק לתהליך של הפרקסיס התיאורטי. היא מתרחשת כולה 
"בתוך ההכרה". 


כאשר מרקס מצהיר ש"המתודה המדעית הנכונה" יוצאת 
מהמופשט כדי לייצר במחשבה את הקונקרטי,* הוא מבטא את 


4. השוו מרקס, מבוא לביקורת הכלכלה המדינית, הוצאת סוסייל, 1859, עמ' 
4,: "נדמה נכון להתחיל בממשי ובקונקרטי [...] ויחד עם זאת, 
במבט קרוב יותר מתברר שזו טעות... המתודה המדעית הנכונה היא 
באופן ברור זו האחרונה [המתודה של השיטות הכלכליות שמתקדמות 
מהמושגים הכללים למושגים הקונקרטיים - ל. א.]. הקונקרטי הוא 
קונקרטי מכיוון שהוא סכומן של היקבעויות רבות, ומכאן שהוא אחדות 
הריבוי. לכן הוא נראה למחשבה כתהליך של סיכום, כתוצאה ולא כנקודת 
פתיחה [...| במסגרת המתודה המדעית מביאות ההיקבעויות המופשטות 
לייצורו של הקונקרטי על דרך המחשבה [...] המתודה שמעלה את 
המופשט לרמת קונקרטי אינה אלא האופן שבו המחשבה מנכסת לעצמה 
את הקונקרטי ומייצרת אותו בתור הקונקרטי של הרוח [...]". 

הטענה השנייה. יש לתפוס את המובן המדויק של עמדתו כדי לא 
ליפול בפח האשליות האידיאולוגיות שאותן מילים עצמן נקשרו 
אליו לעתים קרובות מדי. יש לתפוס את המובן המדויק של עמדתו 
כדי לא לחשוב שהמופשט פירושו התיאוריה עצמה (מדע) בעוד 
שפירושו של הקונקרטי הוא הממשי, המציאויות ה"קונקרטיות" 
שהפרקסיס התיאורטי מייצר את הכרתן; כדי לא לבלבל בין שני 
סוגים שונים של קונקרטיות: הקונקרטי- של-המחשבה, כלומר 
ההכרה, והקונקרטי-מציאות, כלומר מושאה של ההכרה. התהליך 
שמייצר את הקונקרטי-הכרה מתרחש כולו במסגרת הפרקסיס 
התיאורטי. כמובן שהוא עומד בזיקה לקונקרטי"ממשי, אלא שאותו 
קונקרטי"ממשי "ממשיך להתקיים אחר כך באופן עצמאי כמו 
שעשה קודם לכן, מחוץ למחשבה" (מרקס). לפיכך לעולם אי- 
אפשר לבלבל בין הקונקרטי-ממשי לבין אותו "קונקרטי" אחר שהוא 
הכרתו. רק האידיאולוגיה רואה "קושי" בכך שאותו קונקרטי-של- 
המחשבה (כלליות ג') הוא בגדר הכרת מושאו (קונקרטי-ממשי). 
האידיאולוגיה הופכת את המציאות הזו ל"בעיה" לכאורה (בעיית 
ההכרה), כאשר היא חושבת על תוצרו של הפרקסיס המדעי (תוצר 
שהוא פתרון לא-בעייתי של בעיה ממשית) כעל משהו בעייתי. 
היא הופכת את המציאות הזאת ל"בעיה" כאשר היא חושבת על 
אי-הבעייתיות של היחס בין מושא לבין הכרתו כעל בעיה. לפיכך, 
חובה לא להתבלבל בין שתי הבחנות שונות: ההבחנה הממשית 
בין המופשט (כלליות א') והקונקרטי (כלליות ג'), שמתייחסת 
לפרקסיס התיאורטי לבדו; ולעומתה הבחנה נוספת, אידיאולוגית 
הפעם, שמעמידה את ההפשטה (שהיא מהות המחשבה, המדע 
והתיאוריה) אל מול הקונקרטי (מהותו של הממשי). 

זהו בדיוק הבלבול של פוירבאך שמרקס אימץ בתקופתו 
הפוירבאכית. לא רק שהוא מחזק את עמדותיה החבוטות של 
אידיאולוגיה שרווחת גם היום, הוא אף עלול להטעות את מי שנמשך 
אחרי אותה "מובהקות" של מעלותיה הטובות לעתים בתור מחאה, 

ולהוליכו למבוי תיאורטי סתום ללא מוצא. זו ביקורת שמעמידה 
בחשבון אחרון - כנגד ההפשטה שאמורה להיות שייכת לתיאוריה 
ולמדע - את הקונקרטי, שאמור להיות הממשי עצמו. ביקורת זו 
היא אידיאולוגית מכיוון שהיא מכחישה את הממשות של הפרקסיס 
המדעי, את תקפותן של ההפשטות שלו ולבסוף גם את הממשות 
של אותו "קונקרטי" תיאורטי, שאינו אלא הכרה. תפיסה זו רוצה 
להיות "אמיתית" בתור תפיסה. היא רוצה להיות "קונקרטית". היא 
רוצה את ה"קונקרטי". אם כך, היא רוצה להיות הכרה. אך היא 
פותחת בהכחשת הממשות של הפרקסיס שמייצר את ההכרה! היא 
נשארת בתוך אותה אידיאולוגיה שהיא התיימרה "להפוך", כלומר, 
לא בתוך ההפשטה באופן כללי, אלא בתוך הפשטה אידיאולוגית 
מסוימת 5 

אין מנוס, זו חייבת להיות נקודת הפתיחה שלנו אם נרצה 
להכיר כעת בכך שבמסגרת תהליך ההכרה, הכלליות ה"מופשטת" 
שבה מתחיל התהליך והכלליות ה"קונקרטית" שבה הוא מסתיים, 


5. לדוגמה, פוירבאך עצמו. לכן ראוי להתייחס בזהירות רבה ל"הצהרות 
המטריאליזם" של פוירבאך. כבר הסבתי את תשומת הלב לעניין זה 
(השוו המחשבה, מרץ-אפריל, 1961, עמ' 8) במאמר "על מרקס הצעיר" 
|בספר זה]. שם גם השתמשתי בכמה מושגים שהיו עדיין אידיאולוגיים 
ושעליהם יש ליישם ביקורת זו. דוגמה: מושג ה"חזרה אחורה" ששימש 
מענה ל"שימה-לעל" של הגל - ושביקש להעיד על המאמץ שעשה מרקס 
כדי לצאת מהאידיאולוגיה, כדי לשחרר עצמו מהמיתוסים ולבוא במגע 
עם המקור אשר עוות בידיו של הגל - מושג זה רומז על חזרה ל"ממשי", 
כלומר ל"קונקרטי" שקודם לאידיאולוגיה וכך נושק ל"פוזיטיביזם" 
אף בשימושו הפולמוסי. דוגמה נוספת: ההפרכה הפולמוסית של עצם 
האפשרות לכתוב היסטוריה של הפילוסופיה. עמדה זו נסמכת על משפט 
מתוך האידיאולוגיה הגרמנית שאכן מצהיר שלפילוסופיה אין היסטוריה 
(כמו לדת, לאמנות וכו'). גם כאן אנו נמצאים על גבול הפוזיטיביזם, 
צעד או שניים מצמצומה (כפי שהאידיאולוגיה הגרמנית מתפתה לעשות 
תמיד) של כל אידיאולוגיה (ומכאן של הפילוסופיה) לכדי תופעה פשוטה 
(וזמנית) של התצורה החברתית. 

כלליות א' וכלליות ג', אינן לפי מהותן אותה כלליות. נכיר גם 
בכך שכתוצאה מעניין זה "מראית העין" של התפיסה ההגליאנית 
על אודות ההפקה העצמית של המושג; על אודות התנועה 
ה"דיאלקטית" שבמסגרתה הכולל המופשט מייצר את עצמו 
כקונקרטי; נכיר בכך שהיא נשענת על בלבול בין סוגים שונים של 
"הפשטה" ושל "כלליות" שנמצאים בפעולה בפרקסיס התיאורטי. 
כך, כאשר הגל תופס, כפי שאמר מרקס," "את הממשי כתוצאה 
של המחשבה שמתרכזת בעצמה, שמתעמקת בעצמה, ושמניעה את 
עצמה" הוא מתבלבל פעמיים. 


(1) קודם כול, הגל מתייחס לעבודת הייצור של ההכרה המדעית 
כאל "תהליך ההפקה של הקונקרטי (הממשי) עצמו". אבל הוא 
יכול ליפול בפח ה"אשליה" הזו רק בגלל בלבול שני: 


(2) הוא מתייחס למושג הכולל שמופיע בפתיחת תהליך ההכרה 
(דוגמה: מושג האוניברסליות עצמה, דהיינו מושג ה"הוויה" 
בלוגיקה) כאל המהות והמנוע של התהליך, כאל "המושג שמפיק 
את עצמו בעצמו".? הוא מתייחס לכלליות א' (כלומר לכלליות 
שהפרקסיס התיאורטי עומד לשנות ולהפוך להכרה: כלליות ג') 
כאל המהות והמנוע של תהליך השינוי עצמו! באותה מידה, ניתן 
לומר, אם נשתמש בהשוואה שמושאלת באופן לגיטימי מפרקסיס 
אחר,* שהפחם הוא זה שייצר בהתפתחותו הדיאלקטית העצמית 
את מנוע הקיטור, את המפעלים, ואת אותו מכלול בלתי רגיל 
של מכשור טכני, מכני, פיזיקלי, כימי, אלקטרוני וכו', שמאפשר 
היום את כרייתו ואת אינסוף השינויים שניתן לבצע בו! הגל נופל 
בפח של "אשליה" זו רק מכיוון שהוא כופה על המציאות של 


6. מרקס, מבוא לביקורת הכלכלה המדינית, עמ' 165. 

7. שם. 

8. ההשוואה הזאת מבוססת: שני מיני הפרקסיס המובחנים האלו חולקים 
את מהותו הכללית של הפרקסיס. 

הפרקסיס התיאורטי תפיסה אידיאולוגית של הכולל, של תפקידו 
ושל מובנו. אולם בדיאלקטיקה של הפרקסיס הכלליות המופשטת 
של הפתיחה (כלליות א'), כלומר הכלליות שעליה עובדים, שונה 
מהכלליות שעובדת (כלליות ב'), קל וחומר מהכלליות שאת ייחודה 
נותנים ושהיא בגדר תוצר העבודה (כלליות ג'), כלומר מההכרה 
("קונקרטי-תיאורטי"). כלליות ב' אינה בשום אופן התפתחותה 
הפשוטה או המעבר (מורכב ככל שיהיה) שמבצעת כלליות א' 
(שעליה עובדים) מהיותה "כשלעצמה" להיותה "בשביל עצמה"; 
וזאת מכיוון שכלליות ב' היא ה"תיאוריה" של המדע הנתון. ככזו, 
היא תוצאה של תהליך שלם (ההיסטוריה של המדע מרגע היווסדו), 
שהוא תהליך השינויים הממשיים במובן החזק של המילה, כלומר 
תהליך שצורתו אינה עוד צורה של התפתחות פשוטה (לפי המודל 
ההגליאני: התפתחות מ"כשלעצמו" ל"בשביל עצמו"), אלא של 
תמורות ובנייה מחודשת המביאות לידי מקרים של נתק איכותי 
וממשי. כאשר כלליות ב' עובדת על כלליות א', היא אינה עובדת 
אף פעם על עצמה, לא ברגעי היווסדו של מדע ואף לא בשום רגע 
אחר בהמשך ההיסטוריה שלו. בשל כך, כלליות ב' תמיד יוצאת 
מתהליך העבודה הזה לאחר שעברה שינוי אמיתי. גם אם היא נותרת 
ב"צורת" הכלליות הכללית, צורה זו לא מעידה עליה דבר: שכן היא 
הפכה לכלליות שונה לגמרי - לא עוד כלליות אידיאולוגית, ולא 
כלליות ששייכת לשלב הקודם של המדע, אלא כלליות מדעית, 
מיוחדת וחדשה מבחינה איכותית בכל מקרה ומקרה. 


את המציאות הזאת של הפרקסיס התיאורטי הגל מכחיש. הוא 
מכחיש את הדיאלקטיקה הקונקרטית הזאת של הפרקסיס 
התיאורטי, כלומר את הופעתו של נתק איכותי בין סוגי הכלליות 
השונים (א', ב' ו"ג') בלב ההמשכיות של תהליך ייצור ההכרות. הגל 
מכחיש את הנתק הזה, וליתר דיוק, כלל לא נותן עליו את הדעת. 
כאשר הוא כן עושה זאת, הוא הופך אותו לתופעה של ממשות 

אחרת (אידיאולוגית לפני ולפנים, אך מהותית בשבילו) - תנועת 
האידיאה. את התנועה הזאת הגל משליך על המציאות של העבודה 
המדעית, ותופס כך בסופו של דבר את אחדות תהליך המעבר 
מהמופשט לקונקרטי בתור תהליך ההפקה העצמית של המושג. 
הוא תופס אותה כהתפתחותו הפשוטה (שנעשית דרך צורות הניכור 
עצמן) של ה"כשלעצמו" המקורי במסגרת התהוותה של תוצאתו; 
תוצאה שאינה אלא ההתחלה שלו. כך נכשל הגל בזיהוי ההבדלים 
והשינויים האיכותיים והממשיים. כך הוא נכשל בזיהוי מקרי הנתק 
המהותיים שמהווים את עצם תהליך הפרקסיס התיאורטי. הוא כופה 
עליהם מודל אידיאולוגי, מודל התפתחות של פנימיות פשוטה. 
במילים אחרות: הגל מכריז שהכלליות האידיאולוגית שהוא כופה 
עליהם היא המהות המכוננת היחידה של שלושת סוגי הכלליות 
(א', ב' ו"ג') הנמצאים בפעולה בפרקסיס התיאורטי. 

רק כאן מתחילה להתבהר המשמעות העמוקה של הביקורת 
המרקסיסטית על הגל עם כל מה שמתחייב ממנה. החטא היסודי 
של הגל לא נוגע רק לאשליה ה"ספקולטיבית". פוירבאך כבר הוקיע 
אשליה זו שבמסגרתה מזהים את המחשבה עם ההוויה, את תהליך 
המחשבה עם תהליך ההוויה, את הקונקרטי בתור "מחשבה" עם 
הקונקרטי בתור "ממשי". החטא הספקולטיבי בה"א הידיעה הוא 
חטא ההפשטה שהופך את סדר הדברים ומציג את תהליך ההפקה 
העצמית של המושג (מופשט) בתור תהליך ההפקה העצמית של 
הממשי (קונקרטי). מרקס מסביר זאת באופן ברור מאוד במשפחה 
הקדושה.? שם אנו רואים כיצד ההפשטה של הפרי מייצרת 
בפילוסופיה הספקולטיבית ההגליאנית את האגס, את הענב ואת 
השזיף, וכיצד היא עושה זאת מתוך תנועתה שלה, כלומר מתוך 
תנועת ההפקה העצמית שקובעת את עצמה... פוירבאך הציג וביקר 


9. החיבור המשפחה הקדושה נכתב בשנת 1844. אותו הנושא מצוי גם 
באידיאולוגיה הגרמנית (1845) ובדלות הפילוסופיה (1847). 


24 


בשביל מרקס 


זאת באופן שהיה אפילו מוצלח יותר (אם זה אפשרי) בניתוחו מעורר 
ההתפעלות של "הכולל הקונקרטי" ההגליאני משנת 1839. לפנינו, 
אם כך, שימוש רע בהפשטה: (האידיאליסטי, ספקולטיבי) - שיצביע 
לנו מנגד על השימוש הטוב בהפשטה (המטריאליסטי). אנו מבינים 
טוב מאוד: הכול פשוט ונהיר! ואנו מתכוננים להעמיד דברים, 
כלומר את ההפשטה, על תיקונם באמצעות "היפוך" משחרר - שכן 
אין זה המושג (הכללי) של הפרי שמייצר בהתפתחותו העצמית 
את הפירות (הקונקרטיים). הלא כן? אלא ההפך הגמור: הפירות 
(הקונקרטיים) הם אלו שמייצרים את מושג הפרי (המופשט). נכון? 

לא, במלוא החומרה, אי-אפשר לומר שזה נכון. לא נוכל 
להנהן אל מול הבלבולים האידיאולוגיים שטומן בחובו ה"היפוך" 
ושמאפשרים לדבר עליו. אין שום חומרה בהיפוך הזה אלא בתנאי 
שנניח שמרקס נפל בפח של בלבול אידיאולוגי יסודי שהיה 
עליו לדחות כאשר הפסיק להיות פוירבאכי ולהשתמש במונחיו. 
מרקס דחה את הבלבול הזה כאשר נטש במודע את האידיאולוגיה 
האמפיריציסטית שאפשרה לטעון שמושג מדעי מייצרים בדיוק כפי 
ש"מייצרים" (באמצעות הפשטה שמתבצעת על פירות קונקרטיים) 
את המושג הכללי של הפרי. במבוא לביקורת הכלכלה המדינית מרקס 
טוען שכל תהליך של הכרה מדעית מתחיל במופשט, בכלליות, 
ולא בקונקרטיים ממשיים. כך הוא מעיד שהתנתק למעשה 
מהאידיאולוגיה וכן מהוקעתה של ההפשטה הספקולטיבית לבדה, 
כלומר מהוקעתה תוך כדי אימוץ הנחותיה. מרקס מצהיר שחומר 
הגלם של המדע קיים תמיד בצורה של כלליות נתונה (כלליות א'). 
כך הוא מציע לנו - ברעיון זה, הפשוט כמו עובדה - מודל חדש 
שכבר אינו עומד בשום יחס למודל האמפיריציסטי של ייצור המושג 
באמצעות ההפשטה הטובה, כלומר אותו מודל אמפיריציסטי 
שיוצא מהפירות הקונקרטיים, ומחלץ מהם את מהותם תוך כדי 
שהוא "מפשיט אותם מהאינדיווידואליות שלהם". הדבר ברור 
כעת בכל האמור בעבודה מדעית: נקודת המוצא שלה אינה 

"סובייקטים קונקרטיים", אלא כלליות א'. אך האם הדבר תקף גם 
באשר לכלליות א'? האם אין היא דרגה מקדימה של ההכרה? האם 
אינה מיוצרת בדיוק על דרך אותה הפשטה טובה שהפילוסופיה 
ההגליאנית עשתה בה שימוש רע? לצערנו, העמדה הזו אינה חלק 
אורגני מהמטריאליזם הדיאלקטי. היא שייכת אך ורק לאידיאולוגיה 
האמפיריציסטית והסנסואליסטית. זו העמדה שמרקס דוחה כאשר 
הוא מגנה את פוירבאך על כך שתפס את ה"הניתן לחושים בצורת 
אובייקט", כלומר בתור הסתכלות ללא פרקסיס. כלליות א', למשל 
מושג ה"פרי", איננה תוצר של "פעולת הפשטה" שנערכה על ידי 
"סובייקט" (התודעה, או אפילו אותו סובייקט מיתי: "הפרקסיס"). 
היא תוצאה של תהליך התגבשות מורכב שמשתתפים בו תמיד 
כמה מיני פרקסיס קונקרטיים ומובחנים שמוצאם בתחומים שונים: 
אמפיריים, טכניים ואידיאולוגיים (אם נשוב לאותה דוגמה בסיסית, 
מושג הפרי עצמו הוא במקורו תוצר של מיני פרקסיס מובחנים, 
מתחום התזונה, החקלאות ואפילו הקסם, הדת והאידיאולוגיה). 
כל עוד ההכרה לא התנתקה מהאידיאולוגיה, יעמוד כל מקרה 
של כלליות א' בסימן האידיאולוגיה, שהיא אחד ממיני הפרקסיס 
היסודיים המהותיים למכלול החברתי. פעולת ההפשטה, שמחלצת 
מאינדיווידואלים קונקרטיים את מהותם הטהורה, היא מיתוס 
אידיאולוגי. לפי מהותה, כלליות א' אינה תואמת למהות המושאים 
שמתוכם היא אמורה להיות מחולצת באמצעות הפשטה. הפרקסיס 
התיאורטי חושף ומבטל אי-התאמה זו דרך שינויה של כלליות 
א' והפיכתה לכדי כלליות ג'. לפיכך, כלליות א' בעצמה מבקשת 
לפסול את המודל מבית האידיאולוגיה האמפיריציסטית. היא 
מבקשת לפסול את המודל שה"היפוך" מניח. 

נסכם: להכיר בכך שהפרקסיס המדעי יוצא מהמופשט כדי לייצר 
הכרה (קונקרטית) פירושו להכיר בכך שכלליות א' (חומר הגלם 
של הפרקסיס התיאורטי) שונה איכותית מכלליות ב', ושהאחרונה 
הופכת את הראשונה ל"קונקרטי-של-המחשבה", כלומר להכרה 

(כלליות ג'). עצם היסוד של האידיאליזם ההגליאני הוא שלילת 
ההבדל שמבחין בין שני סוגים אלו של כלליות, והיעדר היכולת 
להכיר בעליונותה של כלליות ב' (זו שעובדת), כלומר של התיאוריה, 
על כלליות א' (שעליה עובדים) - הנה לכם היסוד שמרקס מבקש 
לפסול. הנה, בנקודה זו, באמצעות מראית העין האידיאולוגית 
עדיין של "היפוכה" של הספקולציה המופשטת לכדי ממשות או 
מדע קונקרטי, מוכרע גורלן הן של האידיאולוגיה ההגליאנית והן 
של התיאוריה המרקסיסטית. גורלה של התיאוריה המרקסיסטית: 
מכיוון שכל אחד יודע שסיבותיו העמוקות של קרע - לא הסיבות 
שאנו מודים בהן, אלא אלו שפועלות - הן מה שיכריע לעד אם 
הישועה שאנו מצפים לה מאותו הקרע תתברר אך ורק כציפייה 
לחירות, כלומר כהיעדרה, או שמא תהיה היא החירות עצמה. 

הנה, בשל כך ההתייחסות למושג ה"היפוך" כאל הכרה פירושה 
לדבוק באידיאולוגיה שהוא מבוסס עליה, כלומר לדבוק בתפיסה 
שמכחישה את עצם המציאות של הפרקסיס התיאורטי. לפיכך, 
התוכן של אותה "סגירת חשבון" - שעליה הצביע מושג ה"היפוך" 
- אינו יכול להיות הפיכת תיאוריה לתיאוריה הנגדית. הוא אינו 
יכול להיות הפיכת התיאוריה שתופסת את תהליך ההפקה העצמית 
של המושג כ"הפקת הקונקרטי" (הממשי) עצמו, לתיאוריה שתופסת 
את תהליך ההפקה העצמית של הממשי כהפקת המושג (ניגוד כזה, 
אם רק היה מבוסס, היה יכול לאשר את השימוש בביטוי "היפוך"). 
פירושה של אותה סגירת חשבון (וזה העניין המכריע) הוא דחיית 
תיאוריה אידיאולוגית זרה שאינה מתאימה למציאות של הפרקסיס 
המדעי; דחייה שמטרתה החלפתה בתיאוריה שונה מבחינה איכותית 
שמזהה את מהות הפרקסיס המדעי, מבחינה אותו מהאידיאולוגיה 
שמבקשים לכפות עליו, לוקחת ברצינות את מאפייניו, נותנת עליהם 
את הדעת, מציגה אותם וכן נותנת את הדעת ומציגה את התנאים 

הפרקטיים של עצם הזיהוי." מנקודה זו רואים שבסופו של דבר 
שום "היפוך" אינו עומד על הפרק, מכיוון שלא משיגים מדע בכך 
שהופכים אידיאולוגיה על פיה. למדע מגיעים בתנאי שנוטשים את 
התחום שבמסגרתו האידיאולוגיה מאמינה שהיא עוסקת בממשי, 
כלומר כאשר נוטשים את הפרובלמטיקה האידיאולוגית שלה (את 
ההנחה האורגנית של מושגיה היסודיים, וביחד עם מערכת זו גם את 
רוב המושגים עצמם) כדי לבסס תיאוריה חדשה "על יסוד אחר"* 
בשדה של פרובלמטיקה חדשה, מדעית. אני משתמש במונחים אלו 
ברצינות, ובתור מבחן פשוט אציע שמישהו ייתן לי דוגמה למדע 
חדש שהתכונן תוך כדי היפוך של אידיאולוגיה כלשהי, כלומר על 
יסוד עצם הפרובלמטיקה של אותה אידיאולוגיה.?' רק תנאי אחד 


0. עבודת קרע זו הייתה תוצאתו של פרקסיס תיאורטי של אדם אחד: קרל 
מרקס. לא אוכל לשוב כאן לשאלה שאת קוויה הכללים התוויתי בקושי 
במאמרי, "על מרקס הצעיר". יהיה צורך להבהיר מדוע הפרקסיס התיאורטי 
של מרקס (שגם הוא עבודה של שינוי) לובש בהכרח בתיאוריה את הצורה 
כבדת המשקל של קרע, של שבר אפיסטמולוגי. האם אוכל להציע שמהרגע 
שהיחס בין מרקס להגל מפסיק להיות (בבחינה אחרונה) יחס של היפוך 
ועובר להיות משהו שונה לגמרי, ניתן אולי להבין טוב יותר את מה שנראה 
ללנין עצמו פלאי ופרדוקסלי (בתגובותיו המופתעות במחברות); ניתן להבין 
טוב יותר כיצד ניתן למצוא אצל הגל ניתוחים שבהם אפשר להשתמש, וכן 
הוכחות בעלות אופי מטריאליסטי, גם אם הן אכן מבודדות. האם אוכל 
להציע שאם היחס מרקס-הגל אינו יחס של היפוך, אזי ה"רציונליות" של 
הדיאלקטיקה ההגליאנית נהיית מובנת הרבה יותר? 

1. הייתה לי ההזדמנות להציע את אותה "תמונה תיאורטית" שלוויתי 
ממרקס הצעיר בדצמבר 1960 במאמרי בביקורת החדשה, עמ' 36 |בספר 
זה, "המניפסטים הפילוסופיים של פוירבאך"]. 

2. מסוג כזה של קריאת תיגר עולים, כך נדמה לי, הדים בניסיון הפוליטי 
של המרקסיסטים. שכן האתגר שבשינוי אמיתי של התוצאה, בלא 
שינוי הסיבה, בלא שינוי המבנה היסודי הקובע, הריהו דומה לביקורת 
הרפורמיזם, הריהו דומה לקריאת התיגר שאותה מפנים הקומוניסטים 
יום"יום כלפי כל רפורמיסט שמאמין שניתן להפוך את סדר הדברים, 
וזאת על גבי עצם יסודו של הסדר הקיים. למשל, שניתן להפוך אי-שוויון 

אצרף לאתגר: אנא מכם, אל תשתמשו במילים במובן מטפורי, אלא 
במובן חמור. 


(4) מכלול מורכב ומובנה ש'כבר נתון" 


הקטגוריה הכלכלית הפשוטה ביותר... תוכל להתקיים אך ורק 
בתור יחס מופשט וחד-צדדי של מכלול קונקרטי וחי שכבר 
נתון. 


מרקס, מבוא לביקורת הכלכלה המדינית. 


נדמה שכבר התרחקנו מייחודן של הסתירות... לא, לא עזבנו אותו 
אף לא מרחק צעד אחד. אלא שכעת אנחנו יודעים שאותו ייחוד 
אינו פעולת הייחוד של כל כלליות שלא תהיה, כלומר, בסופו של 
יום, גם של כלליות אידיאולוגית. הוא ייחודה של כלליות ג', של 
ההכרה. 

מהו לפיכך אותו "ייחוד" של הסתירה? 

הדיאלקטיקה היא "לימוד הסתירה שבמהות הדברים", או, 
ומדובר באותו הדבר, "התורה בדבר זהות ההפכים". כך תופסים, 
אומר לנין, "את גרעין הדיאלקטיקה, אלא שעניין זה דורש ביאור 
ופיתוח". מאו מצטט מתוך הטקסטים האלה ועובר "אל הביאור 
והפיתוח", כלומר, אל תוכנו של הגרעין. בקיצור, אל הגדרת 
ייחודה של הסתירה. 

כאן ניצבים אנו לפתע אל מול שלושה מושגים הראויים לציון 


חברתי לשוויון חברתי, להפוך את ניצול האדם בידי חברו לשיתוף פעולה 
ביניהם, בהסתמך על עצם יסוד היחסים החברתיים הקיימים. המנון הקרב 
של הפועלים מצהיר ש"העולם יחליף יסוד": לא ניתן לבקר אותו מבחינה 
תיאורטית. 

["0880 66 808ת8ת0 ג 66מסוח 16" בנוסח העברי של האינטרנציונל 
(המבוסס על הנוסח הרוסי) שומר שלונסקי במידת מה על התוכן המקור 
הצרפתי, אך אינו מתרגם במדויק: "עולם ישן עדי היסוד נחרימה"]. 

מיוחד. שני מושגי מבחינים: (1) ההבחנה בין הסתירה העיקרית 
לסתירות המשניות; (2) ההבחנה בין ההיבט העיקרי וההיבט המשני 
של הסתירה. ולבסוף מושג שלישי: (3) ההתפתחות הבלתי שווה 
של הסתירה. המושגים האלו ניתנים לנו בבחינת "ככה זה". אומרים 
לנו שהם מהותיים לדיאלקטיקה המרקסיסטית מכיוון שהם מהווים 
את ייחודה. אלא שעלינו מוטלת מלאכת בירור הסיבה התיאורטית 
העמוקה לאמירות אלו. 

די להתבונן בהבחנה הראשונה כדי להיווכח שהיא מניחה 
באופן מידי את קיומן של כמה סתירות בתהליך אחד (אחרת לא 
היינו יכולים להעמיד את העיקרית כנגד המשניות). היא מפנה, 
אם כך, לקיומו של תהליך מורכב. למעשה, אומר מאו: "בתהליך 
פשוט קיים זוג הפכים אחד ויחיד; בתהליכים מורכבים קיימים 
יותר"; שכן "כל תהליך מורכב מכיל יותר משני הפכים..."; אם 
כי "בכל תהליך התפתחות מורכב של דברים קיימת שורה שלמה 
של סתירות, וביניהן אחת שתהיה הסתירה העיקרית".'" ההבחנה 
השנייה (ההיבט העיקרי וההיבט המשני של הסתירה) רק משקפת 
את מורכבות התהליך בתוך כל סתירה וסתירה. כלומר, את עובדת 
הקיום של ריבוי סתירות באותו התהליך, כאשר סתירה אחת שולטת 
בהן. על מורכבות זו נצטרך לתת את הדעת. 

בלב אותן הבחנות יסודיות נמצא את מורכבות התהליך. כאן 
אנחנו נוגעים שוב בעניין מהותי למרקסיזם - באותו עניין מרכזי 
והפעם מזווית אחרת. כאשר מאו פוסל את "התהליך הפשוט בן 
שני ההפכים" נדמה שהוא שולל אותו מסיבות מעשיות. תהליך זה 
אינו עומד בזיקה נכונה למושאו, לחברה, מכיוון שהחברה מכילה 
ריבוי של סתירות. אך האם מאו שומר בה בעת על עצם האפשרות 
הטהורה של "תהליך פשוט בן שני הפכים"? נוכל לתהות שמא 


3. מאו צהדדון, על הסתירה, עמ' 45, 55 [בעברית השוו מאו צה-דון, כתבים 
נבחרים, כרך ב', עמ' 338, 346). 

אותו "תהליך פשוט בן שני הפכים" הוא התהליך המהותי המקורי. 
התהליכים האחרים, המורכבים, יהיו אז רק בגדר מורכבויות, 
כלומר תופעה מפותחת. האם לנין לא נוטה לכיוון זה כאשר הוא 
מכריז ש"פיצולו של האחד והכרת חלקיו הסתירתיים", עניין שהיה 
מוכר כבר לפילון האלכסנדרוני (בסוגריים אצל לנין) "הוא מהותה 
(אחת מ'מהויותיה', אחד מסימני ההיכר, אחת מהתכונות המיוחדות 
היסודיות, אם לא היסודית שבהן) של הדיאלקטיקה...".** האם 
לנין לא מתאר כך, בדבריו על אותו אחד שמתפצל לשני חלקים 
סתירתיים, לא רק את ה"מודל" של כל סתירה וסתירה, אלא את 
עצם ה"מטריצה" שלהן, את המהות המקורית שמבטאת ומממשת 
כל אחת מהן ואפילו עד לצורותיהן המורכבות ביותר? ואם כך, 
האם המורכב הוא רק התפתחות ותופעה של הפשוט? מדובר 
בשאלה מכרעת, שכן אותו "תהליך פשוט בן שני הפכים", שבו 
מתפצלת האחדות לשני חלקים סתירתיים, הוא עצם המטריצה של 
הסתירה ההגליאנית. 

כעת אפשר, ואף חובה, להעמיד את הפרשנות שלנו למבחן 
נוסף. 

אכן, מאו מזכיר את ה"תהליך הפשוט" רק לפרוטוקול, ולא 
נותן אף דוגמה. לאורך כל הניתוח שלו עומדים לפנינו אך ורק 
תהליכים מורכבים שמערבים או מפעילים (לא כתולדה משנית, 
אלא בראשית התהליך) מבנה בעל סתירות מרובות שאינן שוות 
זו לזו. למעשה, אף תהליך מורכב אינו ניתן לנו כהתפתחותו של 
תהליך פשוט. המורכב לעולם לא יהיה תופעה של הפשוט. להיפך, 
הוא תוצאה של תהליך מורכב בעצמו. התהליכים המורכבים הם 
אפוא תמיד מורכבויות נתונות שהעמדתן על מקורות פשוטים 
לעולם אינה עומדת על הפרק, לא להלכה ולא למעשה. אלא שאם 


4. לנין, מחברות, עמ' 279 |בעברית השוו לנין, כתבים נבחרים, כרך ג', עמ' 
0 

נשוב ל"מבוא" של מרקס משנת 1857, ניתקל שם באותה הדרישה 
שמובעת בחומרה יוצאת דופן. מרקס נותן שם את הדעת על מושגיה 
של הכלכלה המדינית, ולא רק מראה שאי-אפשר לחזור ולהגיע 
לרגע לידתה, למקורו של הכולל הפשוט "ייצור", שכן "כאשר אנו 
מדברים על ייצור, מדובר תמיד בייצור בשלב התפתחות מסוים של 
החברה, בייצור בידי פרטים בתוך חברה",* כלומר בתוך מכלול 
חברתי מובנה. מרקס לא רק שולל את אפשרות החזרה אל מאחורי 
אותו מכלול מורכב (ושלילה זו היא שלילה עקרונית, כי לא 
בורותנו היא זו שאוסרת על כך, אלא עצם מהותו של הייצור כמות 
שהוא, כלומר מושגו); מרקס לא רק מראה שכל "קטגוריה פשוטה" 
מניחה את קיומו של מכלול מובנה של החברה,* אלא אף מוכיח 
- ועניין זה הוא ללא ספק החשוב ביותר - שהפשטוּת (שאינה 
מקורית כל עיקר) אינה אלא (בתנאים קבועים ומסוימיים) תוצר של 
תהליך מורכב. רק כך יכולה הפשטות להתקיים כמות שהיא (וזאת 
עדיין במסגרת מכלול מורכב!). כלומר, בצורת קטגוריה "פשוטה". 
כך גם העבודה: "נדמה שהיא קטגוריה פשוטה לגמרי. גם אידיאת 
העבודה בכללותה (כעבודה בכלל) היא אידיאה עתיקת יומין... עם 
זאת, כאשר תופסים אותה מבחינה כלכלית, את הפשטות הזאת, 
מדובר בקטגוריה מודרנית בדיוק כמו היחסים שמפיקים את אותה 
הפשטה פשוטה"." הדבר תקף גם באשר לייצרן הפרט (או לפרט 
כסובייקט הבסיסי של הייצור), שהופיע במיתוסים של המאה ה-18 
בתור מקור ההתפתחות הכלכלית של החברה. אותו "קוגיטו" 
כלכלי מופיע (בדיוק כ"מראית עין") אך ורק בחברה הקפיטליסטית 
המפותחת, כלומר בחברה שפיתחה את האופי החברתי של הייצור 


5. מרקס, מבוא, עמ' 150. 

6. מרקס, מבוא, עמ' 165: "הקטגוריה הכלכלית הפשוטה ביותר... תוכל 
להתקיים אך ורק בתור יחס מופשט וחד-צדדי של מכלול קונקרטי וחי 
שכבר נתון". 

7. מרקס, שם, עמ' 167. 

לרמה הגבוהה ביותר עד כה. גם החליפין, הכולל הפשוט בה"א 
הידיעה, "מופיע במלוא כוחו מבחינה היסטורית רק במצבים 
המפותחים ביותר בחברה. בשום אופן אין הוא מפלס דרכו מבעד 
לכל היחסים הכלכליים".** לפיכך, הפשטות אינה מקורית. להיפך, 
המכלול המובנה הוא זה שמעניק משמעות לקטגוריה הפשוטה. 
הוא זה שיכול לייצר - בסופו של תהליך ארוך, ובתנאים יוצאי 
דופן - את קיומן הכלכלי של אי אלו קטגוריות פשוטות. 

בכל מקרה, אנו נמצאים בעולם זר להגל: "הגל עושה את הדבר 
הנכון כאשר הוא מתחיל את פילוסופיית המשפט במושג ההחַזְקָה' 
בתור היחס המשפטי הפשוט ביותר של הסובייקט. אך החזקה 
אינה קיימת לפני שקיימת המשפחה או לפני שקיימים יחסי אדנות 
ועבדות, והאחרונים הם יחסים קונקרטיים הרבה יותר".** ה"מבוא" 
אינו אלא הוכחה ארוכה של הטענה הבאה: הפשוט קיים אך רק 
בתוך מבנה מורכב. קיומה הכללי של קטגוריה פשוטה אינו מקורי 
אף פעם. היא תופיע רק בסופו של תהליך היסטורי ארוך, כתוצר 
של מבנה חברתי ומובדל בחדות. במציאות, לעולם לא עומד 
לפנינו קיום טהור של פשטות (אם בתור מהות ואם בתור קטגוריה), 
אלא רק קיום של "דברים קונקרטיים", של יישים ושל תהליכים 
מורכבים ומוּבנים. עיקרון יסודי זה פוסל לעד את המטריצה 
ההגליאנית של הסתירה. 

למעשה, אם נתייחס למודל ההגליאני לפי מהותו החמורה, 
ולא במובנו המטפורי, נבחין שהוא אכן זקוק לאותו "תהליך פשוט 
בן שני הפכים" שלנין מזכיר, לאותה אחדות מקורית ופשוטה 
המתפצלת לשני הפכים. האחדות המקורית היא זו שמכוננת את 
האחדות הקרועה לשני הפכים. שם היא מתנכרת לעצמה. שם היא 
הופכת אחרת תוך כדי כך שהיא נשארת היא עצמה. שני ההפכים 


8. שם. 
9. שם, עמ' 166. 


203 


לואי אלתוסר 


האלו מהווים אחדות אחת, אך זאת תוך כדי דואליות. פנימיות 
אחת, אך זאת תוך כדי חיצוניות. ולכן הם בגדר סתירה והפשטה זה 
לזה, כל אחד מצדו שלו, וכל אחד אינו אלא ההפשטה של האחר 
מבלי דעת, ההיות-כשלעצמו. וזאת, לפני שהם מקימים מחדש 
את אחדותם המקורית, זו שהתעשרה מעצם הקריעה שהתבצעה 
בה, מעצם ניכורה ומתוך שלילת ההפשטה שהכחישה את אחדותה 
הקודמת. אז יהיו הם שוב בגדר אחד לאחר שכוננו מחדש "אחדות" 
חדשה ופשוטה. אחדות זו עשירה כעת בעבודת השלילה מהעבר. 
היא אחדות חדשה ופשוטה של טוטליות: תוצר של שלילת 
השלילה. ניכר שהיגיון הברזל של המודל ההגליאני קושר בחוּמרה 
בין המושגים הבאים: פשטות, מהות, זהות, אחדות, שלילה, פיצול, 
ניכור, הפכים, הפשטה, שלילת השלילה, שימה-לעל (שפטססח/ט\), 
טוטליות, פשטות וכו'... הדיאלקטיקה ההגליאנית אכן נמצאת שם 
כל כולה: תלויה כל כולה באותה עמדה רדיקלית המניחה אחדות 
מקורית ופשוטה המתפתחת בתוך עצמה בכוח השליליות. אחדות 
שמקימה מחדש אך ורק את אותה אחדות מקורית ואת אותה 
פשטות מקורית, וזאת תמיד, לאורך כל התפתחותה, וכל פעם 
מחדש במסגרת טוטליות "קונקרטית" יותר. 

נאמר זאת בקיצור נמרץ: המרקסיסטים יכולים להיעזר או 
להשתמש במודל הזה כסמל מבלי דעת או בכוונה תחילה,"* אך 
הפרקסיס התיאורטי של המרקסיזם, בדיוק כמו הפרקסיס הפוליטי 
שלו, שוללים את המודל הזה כאשר מתייחסים אליו באופן חמור. 
המרקסיזם שולל אותו בדיוק מכיוון שהוא שולל את הנחת היסוד 
התיאורטית של המודל ההגליאני בדבר אחדות פשוטה ומקורית. 


0. בכוונה תחילה. לדוגמה, מרקס שרצה ללמד לקח את בני זמנו ואת 
טמטומם הפילוסופי כאשר "השתעשע" (60890000) עם הטרמינולוגיה 
ההגליאנית בכרך הראשון של הקפיטל. האם עדיין מגיע לנו שילמדו 
אותנו לקח כזה? 

המרקסיזם דוחה את היומרה הפילוסופית (אידיאולוגית) להתאחד 
באופן ממצה עם "מקור רדיקלי" (תהיה צורתו אשר תהיה: טאבולה 
ראסה, נקודת האפס של התהליך, המצב הטבעי; מושג הפתיחה, 
שהוא אצל הגל, למשל, ההוויה הזהה ישירות לאין; הפשטות 
שהיא, שוב אצל הגל, נקודת הפתיחה (מחדש) של כל תהליך 
שמקים מחדש את מקורו עד אינסוף וכו'"...). המרקסיזם דוחה גם 
את היומרה הפילוסופית ההגליאנית שמספקת לעצמה את אותה 
אחדות פשוטה ומקורית (המיוצרת מחדש בכל רגע ורגע בתהליך), 
ושתייצר לאחר מכן את כל מורכבותו של התהליך דרך התפתחותה 
העצמית. אלא שהיא עושה זאת מבלי לאבד את עצמה בתוכו * 
מבלי לאבד לעולם לא את פשטותה ולא את אחדותה - שכן 
הריבוי והמורכבות אינם אלא "תופעתה" שלה, תופעה המופקדת 
על משימת ביטוי ומימוש מהותה 2 

איננו יכולים לצמצם את שלילת הנחת היסוד הזו ולהעמידה על 
"היפוכה". אטען זאת שוב. לא "הופכים" את ההנחה הזאת, מבטלים 
אותה. מבטלים לגמרי (חד וחלק! ולא במובן של 4000088 
ש"משמר" את מה שבוטל...) ומחליפים בהנחה תיאורטית שונה 
לגמרי שאין לה כל קשר לראשונה. במקום המיתוס האידיאולוגי 
על אודות פילוסופיה של מקור ושל מושגיו האורגניים, המרקסיזם 
מעמיד כעיקרון את ההכרה באופיו הנתון של המבנה המורכב 


1. עצם מותה אינו אלא האימננטיות של תחיית המתים שלה, בדיוק כמו יום 
שישי הטוב ביחס ל"גלוריה" של פסחא. מדובר בדיוק בסמלים של הגל 
|ישו, שעלה על הצלב ביום שישי הטוב, קם לתחייה שלושה ימים לאחר 
מכן, בפסחא]. 

2. כדי למנוע אי-הבנה, יש לציין שמדובר באותה "דיאלקטיקה ההגליאנית" 
שמושלת ברוב הדר "בכתבי היד" של מרקס משנת 1844, וזאת במצב 
טהור באופן יוצא דופן וללא פשרות. כדי להשלים את ההוכחה, נוסיף 
ונאמר שאותה דיאלקטיקה הגליאנית "הפוכה" שם באופן חמור. בשל 
כך, חומרתו של הטקסט החמור הזה איננה מרקסיסטית. 

של כל "מושא" קונקרטי, מבנה שמושל הן בהתפתחות המושא 
והן בהתפתחות הפרקסיס התיאורטי שמייצר את הכרתו. המהות 
המקורית איננה עוד, ובמקומה עומד דבר-מה שתמיד-כבר-נתון, 
ולא משנה כמה מתרחקת ההכרה לתוך העבר שלה. האחדות 
הפשוטה איננה עוד, ובמקומה עומדת אחדות מורכבת ומובנית. 
לפיכך, האחדות הפשוטה המקורית (תהיה צורתה אשר תהיה) 
איננה עוד, ובמקומה עומד התמיד-כבר-נתון של אחדות מורכבת 
ומובנית. אם אלו פני הדברים, ברור שראוי לסלק את "המטריצה" 
של הדיאלקטיקה ההגליאנית. ברור גם שהקטגוריות האורגניות 
שלה - אם הן מיוחדות לה ואם הן נקבעות פוזיטיבית - לא יוכלו 
להמשיך להתקיים אחריה בתור קטגוריות תיאורטיות. הדבר נכון 
במיוחד ביחס לקטגוריות ש"פודות" ומגשימות את רעיון האחדות 
הפשוטה והמקורית: כלומר "פיצול" האחד, הניכור, ההפשטה 
(במובנה ההגליאני) שמאחדת את ההפכים, שלילת השלילה, 
ה"שחטסטמוט4. וכו'... בתנאים אלו, כלל לא מפתיע שאין זכר 
לקטגוריות אלו (שהן קטגוריות הגליאניות באופן אורגני), לא 
במבוא של מרקס (1857) ולא בטקסט של מאו צהדדון (1937). 

אין ספק, נוכל להיעזר בחלק מהקטגוריות הללו במסגרת מאבק 
אידיאולוגי (לדוגמה, המאבק נגד דיהרינג), או במסגרת הצגת 
דברים כללית שמטרתה לבאר את משמעותן של תוצאות נתונות. 
נוכל להשתמש בקטגוריות אלו במידה ונישאר במישור המאבק 
האידיאולוגי או במסגרת ההדגמה והצגת הדברים הכללית. נוכל 
אפילו לקבל בעזרתן תוצאות של ממש במסגרת הפרקסיס (המאבק) 
האידיאולוגי או במסגרת ההצגה הכללית של תפיסה. אותה "הצגת 
דברים" (הסבר חוקי הדיאלקטיקה דרך דוגמה זו או אחרת) מוגנת 
מטענות הפרקסיס התיאורטי, מכיוון שהיא איננה פרקסיס תיאורטי 
אמיתי שמייצר הכרות חדשות. אולם אם מדובר, להיפך, בפרקסיס 
אמיתי, שמשנה באמת את מושאו ושמייצר תוצאות אמיתיות 
(הכרות, מהפכה...) בדומה לפרקסיס הפוליטי או התיאורטי של 

מרקס, לנין וכו'... או אז נעלם כל מרווח של סובלנות תיאורטית 
ביחס לאותן קטגוריות: הקטגוריות עצמן נעלמות. כאשר מדובר 
בפרקסיס אמיתי, שנוצר באופן אורגני ופותח לאורך שנים, ולא 
ביישום פשוט וחסר תולדות אורגניות, יישום שלא משנה דבר 
במושאו (למשל, בפרקסיס של הפיזיקה) ובהתפתחותו הממשית; 
כאשר מדובר בפרקסיס של אדם המגויס באמת לצורכי פרקסיס 
אמיתי, איש מדע המקדיש את עצמו לכינונו או לפיתוחו של מדע, 
מדינאי שמקדיש את עצמו למלחמת המעמדות - או אז לא יעלה 
על הדעת, וכן לא יוכל לעלות על הדעת שכופים על המושא 
קטגוריות שאינן מדויקות כל צורכן. הקטגוריות שכבר אין להן מה 
לומר שותקות אז, או שמשתיקים אותן. כך חוסלו מזמן הקטגוריות 
ההגליאניות בכל מיני הפרקסיס המרקסיסטיים שבאמת עומדים 
על רגליהם. "לא ניתן למצוא" אותן שם. אין ספק שזו הסיבה שיש 
כאלו שמקבצים ומציגים לעיני כל - וזאת בתשומת לב אינסופית 
ובדבקות המתאימה למלאכת איסוף שרידים מתקופות עתיקות 
- את שני המשפטים היחידים* שניתן למצוא בכל הקפיטל על 
אלפיים וחמש מאות עמודי האוקטבו שיש בו במהדורה הצרפתית; 
אין ספק שזו הסיבה שהם מחזקים את שני המשפטים הללו במשפט 
נוסף, במילה בעצם, בהצהרה נלהבת של לנין שמבטיחה לנו באופן 
חידתי מאוד שחצי מאה לא הבינה כלום במרקס מכיוון שלא 


3. משפט אחד, מטפורי מאוד, על שלילת השלילה. משפט נוסף, שעליו 
אדבר מאוחר יותר, על הפיכת הכמות לאיכות. אנגלס מצטט ומוסיף 
פרשנות על שני המשפטים הללו בחלק הראשון של אנטידיהרינג, פרקים 
2 ו-13. היום מקובל באופן רשמי לבקר את סטלין על כך שלא התייחס 
ל"חוקי הדיאלקטיקה", ובאופן כללי יותר, על כך שהפנה עורף להגל 
כדי שיוכל להטיב לבסס את הדוגמטיזם שלו. בה בעת, מציעים שחזרה 
מסוימת להגל תטיב עמנו. ביום מהימים הצהרות אלו יהיו אולי מושא 
של הוכחה. בינתיים, נדמה לי שפשוט יותר להכיר בכך שסילוקה של 
"שלילת השלילה" מתחומה של הדיאלקטיקה המרקסיסטית יכול להעיד 
על יכולת הבחנה תיאורטית אמיתית מצדו של המסלק. 

קראה את הגל... נשוב לעובדה הפשוטה הזאת - במיני הפרקסיס 
שעומדים באמת על רגליהם, הקטגוריות ההגליאניות אינן נמצאות 
בשימוש. בפרקסיס המרקסיסטי, הקטגוריות שנמצאת בפעולה הן 
קטגוריות אחרות, הקטגוריות של הדיאלקטיקה המרקסיסטית. 


(5) מבנה בשליטה:7 סתירה והיקבעות-יתר 


היחס הבלתי שווה בין התפתחות הייצור החומרי והאמנותי 
למשל... מה שבאמת קשה להבין זה כיצד מתפתחים יחסי 
הייצור התפתחות בלתי שווה לכדי יחסים משפטיים? 


מרקס, מבוא לביקורת הכלכלה המדינית. 


את חלקו המהותי של הפרקסיס הזה יש עוד ללמוד. מדובר בחוק 
ההתפתחות הבלתי שווה של הסתירות. שכן מאו אמר במשפט צח 
כאור הבוקר: "שום דבר בעולם לא מתפתח באופן שווה לגמרי". 

על מנת להבין את המשמעות ואת תחום החלות של "חוק" 
זה (שלא חל רק על האימפריאליזם, כפי שחושבים לעתים, אלא 
על "כל מה שקיים בעולם"), יש לשוב לאותם הבדלים שבמהות 
הסתירה המרקסיסטית; הבדלים שמגדירים סתירה עיקרית בתוך 
כל תהליך מורכב וכן היבט עיקרי בתוך כל סתירה וסתירה. את 
ה"הבדל" הזה שמרתי ואימצתי רק בתור ציין שמעיד על מורכבות 
המכלול, וזאת כאשר אני טוען שהמכלול צריך להיות מורכב על 
מנת שסתירה אחת תוכל לשלוט באחרות. כעת יש לתת את הדעת 
על אותה שליטה - לא בתור ציין, אלא כשלעצמה - ולעמוד על 
מה שהיא טומנת בחובה. 


ה. מבנה בשליטה (טוהמותוס6 8 סונסו6). ניתן לתרגם גם כ"מבנה בעל 
מאפיין של שליטה" או "מבנה בעל איבר שולט", כלומר מבנה המאופיין 
בכך שיחסי שליטה וכפיפות שוררים בין סתירותיו ובין היבטיהן. מבנה 
בעל סתירה עיקרית, ובה - היבט עיקרי. 

מצב שבו סתירה אחת שולטת באחרות מניח שהמורכבות שבה 
היא מופיעה היא אחדות מובנית, ושאותו מבנה טומן בחובו את 
היחס שעליו הצבענו: יחס של שליטה וכפיפות בין הסתירות. 
בשביל המרקסיזם, שליטתה של סתירה אחת באחרות אינה יכולה 
להיות תוצר של חלוקה שרירותית של מגוון סתירות במסגרת אוסף 
שאליו מתייחסים כאל מושא. אין אנו "רואים", בתוך אותו מכלול 
מורכב שמכיל "שורה שלמה של סתירות", סתירה אחת ששולטת 
באחרות באותו האופן שבו ניתן "להבחין", ביציע האצטדיון, באחד 
הצופים אם הוא גבוה בראש מהשאר. השליטה אינה עובדה פשוטה 
ואדישה. מדובר בעובדה שעומדת במהותה של עצם המורכבות. 
בשל כך, המורכבות טומנת בחובה את השליטה כדבר-מה מהותי: 
היא חקוקה במבנה שלה. כאשר אנו אומרים שהאחדות אינה 
אחדותה של המהות הפשוטה, המקורית והכוללת, וכן אינה יכולה 
להיות כזו, איננו מקריבים אותה על מזבח ה"פלורליזם" (כפי 
שחושבים אלו שחולמים על "מוניזם", שהוא מושג אידיאולוגי זר 
למרקסיזם)** - מדובר בטענה שונה לגמרי. אנו טוענים שהאחדות 


4. מוניזם. מושג מפתח בתפיסתו האישית של הֶקֶל, ביולוג גרמני דגול ולוחם 
מטריאליסטי-מכניסטי נחוש במסגרת המאבק נגד הדת והכנסייה בשנים 
0, פובליציסט פעיל מאוד ומחברן של כתבים "עממיים" שזכו 
לתפוצה אדירה. מייסד "ליגת המוניסטים הגרמניים". הֶקָל התייחס לדת 
בתור "דואליזם" והעמיד נגדה את ה"מוניזם". עבורו, היה ה"מוניזם" 
עמדה השוללת את קיומם של שני עצמים (האל והעולם, הרוח או 
הנפש והחומר) ומכירה בקיומו של עצם אחד בלבד. הֶקָל חשב שאותו 
עצם מחזיק בשני תארים: חומר ואנרגיה (בדומה לעצם של שפינוזה, 
שמחזיק גם הוא בשני תארים מהותיים). הוא ראה בכל ההיקבעויות כולן 
(חומריות ורוחניות) אופנים של אותו העצם, שלטענתו היה "כלדיכול". 
פלכאנוב אימץ לבסוף את רעיון ה"המוניזם"; רעיון שלא היה משולל 
קרבה לנטיותיו המכניסטיות שעמדו אחר כך במוקד ביקורת חריפה של 
לנין. פלאכנוב היה "עקבי" יותר מִהֶקֶל. הוא הכיר בכך שהאידיאליזם 
המודרני היה גם הוא "מוניסטי" כאשר ביאר הכול מתוך עצם אחד, הרוח. 
אל המרקסיזם הוא התייחס בתור מוניזם מטריאליסטי (השוו פלכאנוב, 

שעליה מדבר המרקסיזם היא אחדות של עצם המורכבות, ושאופן 
הארגון ואופן פעולת מִפֶרְקִיה של המורכבות מהווה אל נכון את 
מהותה. הטענה היא שהמכלול המורכב מחזיק באחדות של מבנה 
המחובר |6!גסווזגּ| בשליטה. זה המבנה הייחודי והמסוים שעומד 
בסופו של דבר ביסוד יחסי השליטה שקיימים בין הסתירות לבין 
היבטיהן - יחסים שמאו מתאר כיחסים מהותיים. 

יש לתפוס עיקרון זה ולהגן עליו ללא פשרות כדי שלא לדחוק 
את המרקסיזם אל עבר אותם בלבולים שמהם הוא אמור לחלץ 
אותנו, כלומר אל עבר אותה מחשבה שלפיה קיים רק מודל אחד 
של אחדות: אחדות של עצם, של מהות או של פעולה; אל עבר 
הבלבולים התאומים של המטריאליזם ה"מכניסטי"ושל האידיאליזם 
של התודעה. אם נזהה מתוך חיפזון את אחדותו המובנית של 
המכלול המורכב עם אחדותה הפשוטה של טוטליות; אם נראה 
במכלול המורכב את התפתחותה הפשוטה והטהורה של מהות או 
של עצם אחד ויחיד, מקורי ופשוט - או אז נידרדר ממרקס להגל 
במקרה הטוב, ובמקרה הרע ממרקס להֶקָל |[189%6/]! אולם בכך 


על התפתחות התפיסה המוניסטית של ההיסטוריה). אולי פלכאנוב הוא 
זה שנושא באחריות לנוכחות המונח "מוניזם" במאמריהם של ג' בָס 
[86599], ר' גרודי וג' מוּרי. אולי הוא זה שאחראי להצהרות שהמרקסיזם 
הוא "מוניסטי" במהותו. חוסר הדיוק שבאותו מושג אידיאולוגי זיכה 
אותו בגינויהם החד"משמעיים של אנגלס ולנין. הביקורות שהופנו אליי 
משתמשות בו לעתים במובנו החזק (כך עושה מוּרי) ולעתים במובן 
מוחלש פחות או יותר. הן אינן מעמידות אותו בניגוד לדואליזם כפי 
שעשו הֶקָל ופלכאנוב, אלא בניגוד ל"פלורליזם". ניתן לומר שהמונח 
מקבל אצלם גוון מתודולוגי, שנותר בכל זאת אידיאולוגי. במרקסיזם אין 
למושג זה שימוש תיאורטי חיובי, הוא אפילו מסוכן מבחינה תיאורטית. 
לכל היותר, יכול להיות לו ערך פרקטי שלילי: זהירות "פלורליזם"! אין 
לו שום ערך של הכרה. כאשר מעניקים לו ערך שכזה ומפתחים את 
השלכותיו התיאורטיות (מוּרי), מעוותים בסופו של דבר את הגותו של 
מרקס. 

נקריב בדיוק את ההבדל הייחודי והמסוים שמבחין את מרקס מהגל; 
שמפריד באופן רדיקלי את סוג האחדות המרקסיסטי מסוג האחדות 
ההגליאני, או את הטוטליות המרקסיסטית מהטוטליות ההגליאנית. 
כיום, מושג ה"טוטליות" הוא מושג שמשתמשים בו בהיקף נרחב. 
נוקבים במילה אחת, "טוטליות", ועוברים כך ללא אשרה מהגל 
למרקס, מהגשטלט לסרטר וכו'... המילה נותרת בעינה, ועם זאת 
המושג משתנה ממחבר אחד למשנהו. לעתים הוא משתנה באופן 
רדיקלי. הסובלנות מסתיימת ברגע שמגדירים את המושג. למעשה, 
בניגוד למה שנהוג לחשוב, הטוטליות ההגליאנית אינה מושג גמיש 
שניתן לעצבו כאוות הנפש. מדובר במושג שהוגדר ונפרט לגמרי 
בתפקידו התיאורטי. מנגד, גם הטוטליות המרקסיסטית מוגדרת 
וחמורה. שני סוגי "הטוטליות" האלו חולקים אך ורק: (1) מילה; 
(2) איזושהי תפיסה עמומה בדבר אחדותם של הדברים; (3) אויבים 
תיאורטיים. לעומת זאת, כמעט ואין להן קשר לפי מהותם עצמה. 
הטוטליות ההגליאנית היא התפתחותה המנוכרת של אחדות 
פשוטה ושל עיקרון פשוט שמהווה בעצמו רגע מתוך התפתחות 
האידיאה. ומכאן שהיא תופעה, אם מדברים עליה באופן חמור. היא 
ביטוי וגילוי של אותו עיקרון פשוט שמתמיד בכל גילויו, ומכאן 
מתמיד בעצם הניכור שמכין את הקרקע לכך שיקום מחדש. שוב, לא 
מדובר כאן במושגים ללא השלכות. שכן לאותה אחדות של מהות 
פשוטה שמתגלה בניכורה יש השלכות: כל ההבדלים הקונקרטיים 
שמופיעים במסגרות האחדות ההגליאנית, כולל ה"מעגלים" שניתן 
לראות (החברה האזרחית, המדינה, הדת, הפילוסופיה וכו'...), כולם 
נשללים מיד לאחר שמתייחסים אליהם בחיוב - וזאת מכיוון שאינם 
אלא "רגעים" של ניכור העיקרון הפנימי והפשוט של הטוטליות, זה 
שמגיע לכדי מימוש תוך כדי שהוא שולל את ההבדלים המנוכרים 
שהוא מעמיד. זאת ועוד, בין ההבדלים הללו בתור התנכרויותיו 
(תופעותיו) של עיקרון פנימי פשוט אין שום הבדל, כלומר כולם 
שווים לפניו מבחינה פרקטית, ומכאן שהם שווים זה לזה. בשל 

כך, אף סתירה נקבעת אינה שליטה אצל הגל אף פעם.* פירושו 
של דבר שהמכלול ההגליאני מחזיק באחדות מסוג "רוחני", שבה 


5. אין לבלבל בין התיאוריה של הגל לבין השיפוט שמרקס חרץ עליה. הדבר 
יכול להישמע מפתיע למי שמכיר את הגל דרך שיפוטו של מרקס, אך 
התיאוריה של הגל על החברה אינה ההפך ממרקס. לא ניתן בשום אופן 
לזהות את העיקרון "הרוחני", העיקרון שמכונן את האחדות הפנימית של 
הטוטליות ההגליאנית ההיסטורית, עם מה שמופיע אצל מרקס בצורת 
ה"היקבעות בחשבון אחרון על ידי הכלכלה". לא נמצא אצל הגל את 
העיקרון ההפוך: היקבעות בחשבון אחרון על ידי המדינה או הפילוסופיה. 
מרקס אכן אמר שלמעשה התפיסה ההגליאנית של החברה סופה שתתייחס 
לאידיאולוגיה כאל המנוע של ההיסטוריה, וזאת מכיוון שזו תפיסה 
אידיאולוגית. אבל הגל לא אמר שום דבר כזה. בשבילו, אין היקבעויות 
בחשבון אחרון בתוך החברה, בתוך הטוטליות הקיימת. החברה ההגליאנית 
אינה מאוחדת על ידי גורם בסיס שקיים בתוכה. היא אינה מאוחדת ולא 
נקבעת על ידי אחד מ"מעגליה", אם זה המעגל הפוליטי, הפילוסופי ואם 
הדתי. בשביל הגל, העיקרון שמאחד וקובע את הטוטליות החברתית אינו 
מעגל מתוך החברה, אלא עיקרון ללא מקום וללא גוף מיוחס בחברה, 
וזאת מכיוון שהוא שוכן בכל המקומות ובכל הגופים. הוא מצוי בכל 
ההיקבעויות בחברה: הכלכליות, הפוליטיות, המשפטיות וכו'... ואפילו 
ברוחניות ביותר. כך ברומא - בשביל הגל אין זו האידיאולוגיה שמאחדת 
וקובעת אותה, אלא עיקרון "רוחני" (שהוא בעצמו רגע מתוך התפתחות 
האידיאה) שמתגלה בכל ההיקבעויות ברומא: בכלכלה, בפוליטיקה, בדת, 
במשפט וכו'. העיקרון הוא עקרון האישיות המשפטית המופשטת. החוק 
הרומאי הוא רק אחד מיני גילויים רבים של עיקרון "רוחני" זה. בעולם 
המודרני מדובר בעקרון הסובייקטיביות וגם הוא בעל אופי כולל לגמרי: 
הכלכלה היא סובייקטיביות וכך גם הפוליטיקה, הדת, הפילוסופיה, 
המוזיקה וכו'... אצל הגל הטוטליות של החברה היא טוטליות שעקרונה 
הוא אימננטי וטרנסצנדנטי בה בעת, אלא שככזה הוא אינו חופף לעולם 
לאף מציאות מסוימת מתוך החברה עצמה. לכן ניתן לומר שהטוטליות 
ההגליאנית סובלת מאחדות מסוג "רוחני", שבמסגרתה כל אלמנט אינו 
אלא חלק של השלם |10/818 פוגק] ובה המעגלים שנראים לעין אינם אלא 
פרישתו המנוכרת של אותו עיקרון פנימי שהוקם מחדש. פירושו של דבר 
שלא ניתן לזהות בשום אופן (אף לא בתור הפכים) את סוג האחדות של 
הטוטליות ההגליאנית עם מבנה האחדות של הטוטליות המרקסיסטית. 

מעמידים כל הבדל והבדל רק כדי לשלול אותו, ומכאן שאין 
ביניהם הבדל. בסוג כזה של אחדות, ההבדלים לעולם אינם קיימים 
בשביל עצמם. יש להם רק מראית עין של קיום עצמאי, והם שווים 
זה לזה מבחינה פרקטית בגדר תופעות המתנכרות לאותו עיקרון, 
מכיוון שמתגלה בהם אך ורק אחדות של עיקרון פשוט ופנימי 
שהתנכר בהם. פירוש הדבר שהטוטליות ההגליאנית: (1) מתבטאת 
כ"מעגלים" רק למראית עין, ולא באמת; (2) שאחדותה אינה עצם 
המורכבות שלה, כלומר אינה המבנה של אותה מורכבות; (3) מכאן 
שאין לה את אותו מבנה בשליטה, שהוא תנאי מוחלט המאפשר 
למורכבות ממשית להיות אחדות, ולהיות באמת מושא של פרקסיס 
שמבקש לשנות את המבנה, כלומר הפרקסיס הפוליטי. אין זה מקרה 
שהתיאוריה ההגליאנית של הטוטליות החברתית מעולם לא עמדה 
ביסוד פוליטיקה. אין זה מקרה שפוליטיקה הגליאנית מעולם לא 
התקיימה, וכן לא תוכל להתקיים. 

יתרה מזאת, אם כל סתירה היא סתירה של מכלול מורכב המובנה 
בשליטה, אזי לא ניתן להעלות על הדעת את המכלול המורכב ללא 
סתירותיו, ללא יחס אי-השוויון היסודי שלהן. במילים אחרות, כל 
סתירה, כל מַפֶרֶק מהותי למבנה, וכן יחסיהם הכלליים כאשר הם 
בתוך מבנה בשליטה, הם תנאי קיום של המכלול המורכב עצמו. 
מדובר בטענה בעלת חשיבות ראשונה במעלה, כי משמעותה היא 
שמבנה המכלול (ה"הבדל" בין הסתירות המהותיות והמבנה שלהן 
שהוא מבנה בשליטה) הוא עצם קיומו של המכלול; כי ה"הבדל" 
בין הסתירות (העובדה שיש סתירה עיקרית וכו'; ושלכל סתירה יש 
היבט עיקרי) ותנאי קיומו של המכלול המורכב הם אותו הדבר. 
אומר זאת בפשטות, מטענה זו מתחייב שהסתירות "המשניות" אינן 
תופעויותיה הטהורה של הסתירה ה"עיקרית"; כי הסתירה העיקרית 
אינה מהות והסתירות המשניות אינן תופעותיה; כי הסתירות 
המשניות לא מתפקדות כתופעות, וכי הסתירה העיקרית לא תוכל 
להתקיים לפיכך באופן פרקטי ללא המשניות, או ללא סתירה 

משנית כזו ואחרת, וכן לא תוכל להתקיים לפניהן או אחריהן.% 
להיפך, מטענה זו מתחייב שהסתירות המשניות מהותיות לעצם 
קיומה של הסתירה העיקרית, שהן באמת תנאי האפשרות שלה, 
בדיוק כפי שהסתירה העיקרית היא תנאי האפשרות שלהן. ניקח את 
החברה בתור דוגמה לאותו מכלול מורכב ומובנה. "יחסי הייצור" 
בחברה אינם תופעה טהורה של כוחות הייצור. הם גם תנאי הקיום 
שלהם. מבנה"העל אינו תופעה טהורה של מבנה הבסיס. הוא גם 
תנאי הקיום שלו. הדבר נובע מעצם העיקרון שנוסח קודם לכן בידי 
מרקס: בשום מקום לא קיים ייצור ללא חברה, כלומר ללא יחסים 
חברתיים. יש אחדות שלא ניתן לחזור ולהגיע מעבר אליה. אחדות זו 
היא אחדותו של מכלול; ואם תנאי הקיום של יחסי הייצור הוא אכן 
הייצור עצמו, אזי בתוך אותו מכלול, תנאי הקיום של הייצור עצמו 
אינו אלא צורתו: כלומר, יחסי הייצור. ניזהר שלא לטעות כאן: 
התניית קיומן של ה"סתירות" אלו באלו לא מבטלת את קיומו של 
מבנה בשליטה המושל על הסתירות ובהן (במקרה זה, ההיקבעות 
בחשבון אחרון על ידי הכלכלה). במעגליותה המדומה, התניה זו 
לא מובילה להרס מבנה השליטה שמהווה את מורכבות המכלול 
ואת אחדותו. ההפך הוא הנכון, התניה זו היא הביטוי והגילוי של 
אותו מבנה בשליטה שיוצר את אחדותו של המכלול, וזאת במסגרת 
מציאות תנאי הקיום של כל סתירה וסתירה."* השתקפות זו של 


6.. דוגמה למיתוס זה בדבר המקור ניתן למצוא בתיאוריה של האמנה 
החברתית ה"בורגנית", פנינה תיאורטית כזו... היא מגדירה פעילות 
כלכלית, אצל לוק למשל, בתור פעילות הנמצאת במצב טבעי שקודם 
(לא חשוב אם להלכה או למעשה) לתנאי הקיום המשפטיים והפוליטיים 
שלה! 

7. במבוא לביקורת הכלכלה המדינית מרקס מספק לנו את ההוכחה הנאה ביותר 
לכך שבתוך אותה מעגליות מדומה של התניות נותר מבנה בשליטה. הוא 
מוכיח זאת כאשר הוא מנתח את זהותם של הייצור, הצריכה והחלוקה דרך 
החליפין. הקורא עלול לקבל כאן סחרחורת הגליאנית... "עבור הגליאני 
אין דבר פשוט יותר מאשר זיהויים של הייצור והצריכה", אומר מרקס 

תנאי הקיום של הסתירה בתוך עצמה, השתקפות זו של המבנה 
המחובר בשליטה, שהוא אחדותו של המכלול המורכב במסגרת 
כל סתירה וסתירה - הנה לפניכם סימן ההיכר העמוק ביותר של 
הדיאלקטיקה המרקסיסטית שלאחרונה ביקשתי לתפוס בעזרת 
המושג "היקבעות-יתר"- % 

על מנת להבין עניין זה נבצע מעקף ונעבור דרך מושג מוכר. 
כאשר לנין אומר ש"לבו של המרקסיזם הוא הניתוח הקונקרטי של 
מצב קונקרטי"; כאשר מרקס, אנגלס, לנין, סטלין ומאו מסבירים 
ש"הכול תלוי בתנאים"; כאשר לנין מתאר את ה"נסיבות" המיוחדות 
של רוסיה בשנת 1917; כאשר מרקס (וכל המסורת המרקסיסטית) 
מסבירים באלף דוגמאות שסתירה כזו או אחרת תשלוט בהתאם 
למקרה וכו' - הם פונים למושג שיכול להיראות אמפירי: הם פונים 
לאותם תנאים שהם התנאים הקיימים ובה בעת תנאי הקיום של 
התופעה המדוברת. אלא שמושג זה מהותי למרקסיזם בדיוק מכיוון 
שאינו מושג אמפירי: הוא אינו רישום גרידא של הקיים... להיפך, 
מדובר במושג תיאורטי שיסודו בעצם מהותו של המושא: המכלול 


(עמ' 158). אלא שמדובר בטעות גמורה. "התוצאה שאליה נגיע אינה 
כי הייצור, ההפצה, החליפין והצריכה זהים זה לזה, אלא שכולם איברים 
מתוך טוטליות, התבדלויות בתוך טוטליות אחת..." שבה הייצור, בהבדלו 
הייחודי והמסוים, הוא הקובע. "ייצור מסוים קובע לפיכך צריכה, חלוקה 
וחליפין מסוימים, הוא אף מסדיר את יחסיהם ההדדיים והמסוימים של 
רגעים שונים אלו. למען האמת, גם הייצור נקבע מצדו, בצורתו החד- 
צדדית, על ידי גורמים אחרים" (עמ' 164). 

8. את המושג הזה לא אני טבעתי. כפי שכבר ציינתי, שאלתי אותו משני 
תחומי ידע קיימים: הבלשנות והפסיכואנליזה. במסגרתם יש לו קונוטציה 
דיאלקטית אובייקטיבית שדומה מבחינה צורנית - בייחוד בפסיכואנליזה 
- לתוכן שהוא מציין כאן. היא דומה מספיק כדי שההשאלה לא תהיה 
שרירותית. על מנת לציין דיוק חדש, חייבים בהכרח מילה חדשה. אפשר 
בהחלט ליצור ניאולוגיזם. אפשר גם "לייבא" (כפי שאומר קאנט) מושג 
דומה כך שביוּתו יהיה קל ונוח. מצדו, אותו "דמיון" יוכל גם לאפשר לנו 
לגשת אל המציאות של הפסיכואנליזה. 

המורכב שתמיד-כבר-נתון. למעשה, אותם תנאים אינם אלא עצם 
קיומו של המכלול ב"רגע" מסוים, ב"רגע הזה" של מדינאי. כלומר, 
הם היחס המורכב של תנאי הקיום ההדדיים ששוררים בין מפרקיו 
של מבנה המכלול. לכן, אפשר ולגיטימי מבחינה תיאורטית לדבר 
על "התנאים" בתור מה שמאפשר להבין מדוע מהפכה שנמצאת 
"על סדר היום" פרצה וניצחה אך ורק ברוסיה, אך ורק בסין ובקובה; 
ב"1917, ב-1949 וב"1958 ולא במקום אחר או ב"רגע" אחחר. עניין 
זה מאפשר להבין מדוע מהפכה שבה מושלת הסתירה היסודית של 
הקפיטליזם לא ניצחה לפני הופעת האימפריאליזם, ומדוע ניצחה 
באותם תנאים נוחים שהיו אל נכון נקודות הקרע ההיסטורי, באותן 
"חוליות חלשות ביותר": לא באנגליה, בצרפת או בגרמניה, אלא 
ברוסיה "המפגרת" (לנין), בסין ובקובה (קולוניות לשעבר, ארצות 
הניצול של האימפריאליזם). אם אמנם מותר מבחינה תיאורטית 
לדון בתנאים מבלי להידרדר לאמפיריציזם או לאי-רציונליות של 
ה"מקרה" או של "ככה זה", פירושו של דבר שהמרקסיזם מבין 
את ה"תנאים" בתור קיומן (הממשי, הקונקרטי, העכשווי) של 
הסתירות שמרכיבות מכלול של תהליך היסטורי. בשל כך לנין 
לא הידרדר לכדי אמפיריציזם כאשר נעזר ב"תנאים הקיימים" 
ברוסיה. הוא ניתח את עצם קיומו של המכלול המורכב של התהליך 
האימפריאליסטי ברוסיה, והוא עשה זאת מבחינתו ב"רגע הזה". 
אך אם התנאים אינם אלא קיומו העכשווי של המכלול המורכב, 
אזי הם מהווים את סתירותיו שלו עצמו, כאשר כל אחת מהן משקפת 
בעצמה את היחס האורגני שהיא מקיימת עם הסתירות האחרות 
בתוך מבנה בשליטה של המכלול המורכב. כל סתירה משקפת 
בעצמה (ביחסי אי-השוויון הייחודיים והמסוימים שהיא מקיימת 
עם שאר הסתירות, וביחס אי-השוויון הייחודי והמסוים שבין שני 
היבטיה) את המבנה של המכלול המורכב בשליטה שבתוכו היא 
קיימת, ומכאן שהיא משקפת את קיומו העכשווי של אותו מכלול, 
את "תנאיו" העכשוויים. בשל כך, הסתירה והתנאים הם דבר אחד 


206 


בשביל מרקס 


ויחיד: בשל כך מדברים על "תנאי הקיום" של המכלול כאשר 
מדובר ב"תנאים הקיימים". 

האם יש עוד צורך לשוב להגל על מנת להראות שאצלו, בסופו 
של דבר, ה"נסיבות" או ה"תנאים" אינם אלא תופעה, ומכאן שהם 
בני חלוף? וזאת מכיוון שבצורתם זו - צורה של "קונטינגנטיות" 
שהוטבלה והוענק לה השם "קיומו של ההכרח" - הם מביעים אך 
ורק את התגלות תנועת האידיאה. וכי, בשל כך, ה"תנאים" אינם 
קיימים באמת אצל הגל, שכן מדובר - וזאת תחת מעטה של פשטות 
שמתפתחת לכדי מורכבות - בפנימיות טהורה שחיצוניותה אינה 
אלא תופעה. "היחס לטבע", למשל, שהוא בשביל המרקסיזם חלק 
אורגני מ"תנאי הקיום"; כלומר אחד מאיבריה (האיבר העיקרי) של 
הסתירה העיקרית (כוחות הייצור - יחסי הייצור); "היחס לטבע" 
המשתקף בסתירות ה"משניות" של המכלול וביחסיהן (בתור תנאי 
הקיום שלהן); תנאי הקיום שהם לפיכך מוחלט ממשי, הנתון- 
שתמיד-כבר-נתון של קיום המכלול המורכב שמשקף אותן בעצם 
מבנהו - כל זה זר לגמרי להגל, והוא דוחה את המכלול המורכב 
והמובנה ואת תנאי הקיום שלו באבחה אחת. הוא עושה זאת כאשר 
הוא מניח מראש פנימיות טהורה ופשוטה. בשל כך, היחס לטבע 
למשל (שהוא תנאי הקיום של כל חברה אנושית) ממלא אצל הגל 
רק תפקיד של נתון קונטינגנטי, של ה"לא-אורגני" של האקלים 
ושל הגיאוגרפיה (אמריקה, אותו "סילוגיזם שמונחו האמצעי - 
מיצר פנמה - צר מאוד"!). הוא ממלא רק את תפקידו של ה"ככה 
זה" המפורסם (דבריו של הגל אל מול ההרים) המצביע על הטבע 
החומרי שהרוח, כלומר ה"אמת" של הטבע, אמורה "לשים לעַל" 
(חסססְ11ט8)! כן, כאשר מצמצמים אותם כך ומעמידים אותם על 
הטבע הגיאוגרפי, הופכים תנאי הקיום לקונטינגנטיות שתיספג 
בתורה או תישלל-תושם-לעל על ידי הרוח, כלומר על ידי הכרחו 
החופשי, שכבר מתקיים בטבע בעצם צורת הקונטינגנטיות (כך יכול 
אי קטן להוליד אדם דגול!), וזאת מכיוון שאצל הגל תנאי הקיום, 

טבעיים או היסטוריים, אינם אלא קונטינגנטיות; וכך תמיד, הם 
לא קובעים במאום את הטוטליות הרוחנית של החברה. אצל הגל 
היעדר התנאים (במובן לא-אמפירי, לא-קונטינגנטי) מגיע יחד עם 
היעדר מבנה ממשי של המכלול, עם היעדר מבנה בשליטה, עם 
היעדר היקבעות יסודית ועם היעדרו של אותו שיקוף התנאים בתוך 
הסתירה, שיקוף שאינו אלא "היקבעות-היתר" שלה. 

אם אני מתעקש כאן על חשיבות ה"שיקוף" שהצעתי לכנות 
"היקבעות-יתר", אני עושה כן מכיוון שכדי לתת דין וחשבון 
תיאורטי על מציאותה (מציאות שכופים עלינו הפרקסיס התיאורטי 
והפרקסיס הפוליטי של המרקסיזם), הרי יש צורך גמור לבודד אותה, 
לזהות אותה ולתת לה שם. ננסה להבין את המושג. היקבעות- 
היתר מצביעה על איכות מהותית של הסתירה: השתקפותם, 
בתוך הסתירה פנימה, של תנאי הקיום שלה, כלומר של מיקומה 
בתוך מבנה בשליטה של המכלול המורכב. אותו "מיקום" אינו 
חד"משמעי. אין הוא מיקומה היחיד לא "להלכה" (המיקום שהיא 
תופסת בהיררכיית הגורמים ביחס לגורם הקובע, כאשר בחברה 
הגורם הקובע הוא הכלכלה) ולא "למעשה" (אם היא שולטת או 
כפופה, בשלב המדובר). הוא היחס בין אותו מיקום למעשה לבין 
המיקום להלכה, כלומר עצם היחס שהופך את המיקום למעשה 
ל"שינוי נוסח" של מבנה הטוטליות - מבנה בשליטה - ש"אינו 
משתנה". 

אם אכן כך הדבר, יש להודות שהסתירה מפסיקה להיות חד- 
משמעית (לקטגוריות אין עוד תפקיד ומובן שמוגדר אחת ולתמיד), 
מכיוון שהיא משקפת בעצמה את יחסה אל המבנה הלאדשוויוני 
של המכלול המורכב. היא משקפת אותו בעצם מהותה. אלא שיש 
להוסיף ולומר שגם אם הסתירה אכן מפסיקה להיות חד-משמעית, 
היא לא הופכת מתוך כך ל"רב"משמעית". הסתירה אינה תוצר של 
ריבוי אמפירי מזדמן. היא אינה עומדת לחסדי הנסיבות וה"מקרה". 
אין היא שיקוף טהור שלהם, כפי שיכולה להיות נפשו של משורר 

שאינה אלא ענן זה שחולף לו. לגמרי להיפך, כאשר היא מפסיקה 
להיות חד"משמעית, כלומר כאשר היא מפסיקה להיות נקבעת אחת 
ולתמיד, עומדת דום בתפקידה ובמהותה, אנו מגלים שהיא נקבעת 
על ידי מורכבות מובנית שמייעדת לה את תפקידה. אנחנו מגלים 
שהיא (אם תסלחו לי על צירוף איום שכזה!) קבועה-באופן-מורכב- 
מבני-ובלתי שווה... אתוודה ואומר שאני מעדיף צירוף קצר יותר: 
קבועה היקבעות-יתר. 

אותו סוג אחד ומסוים מאוד של היקבעות (אותה היקבעות-יתר) 
הוא זה שמעניק לסתירה המרקסיסטית את ייחודה. הוא זה שמאפשר 
לתת דין וחשבון תיאורטי על הפרקסיס המרקסיסטי, אם תיאורטי 
ואם פוליטי. רק היקבעות-היתר מאפשרת לנו להבין את שינויי 
הנוסח ואת התמורות הקונקרטיות של המורכבות המובנית, כגון 
התצורה החברתית (שרק בה עסק עד ימינו הפרקסיס המרקסיסטי 
באמת), לא בתור שינויי נוסח מקריים ותמורות מקריות שנוצרו 
על ידי "תנאים" חיצוניים על גבי מכלול מובנה שעומד בעינו עם 
הקטגוריות שלו וסדרן שאף הוא עומד בעינו (זה המכניזם) - אלא 
בתור תהליכים קונקרטיים של הַבְנִיֶה מחדש החקוקים במהות; 
בתור ה"משחק" של כל קטגוריה במסגרת המהות; ה"משחק" של 
כל סתירה במסגרת המהות; "משחק" המְפְרְקִים של אותו מבנה 
מורכב בשליטה שמשתקף בהם. האם יש עוד צורך כעת לחזור 
ולומר שאם לא נקבל על עצמנו את מה שמשתמע מאותו סוג אחד 
ומסוים מאוד של היקבעות - אם לא נזהה אותו וניתן עליו את 
הדעת - הרי לעולם לא נוכל לתת את הדעת על אפשרות הפעולה 
הפוליטית, על האפשרות של הפרקסיס התיאורטי עצמו, כלומר 
בדיוק על מהות מושאו (חומר הגלם) של הפרקסיס הפוליטי או 
התיאורטי, כלומר על מבנה ה"רגע הזה" (הפוליטי או התיאורטי), 
מבנה שבו מתמקדים ושעליו פועלים מיני פרקסיס אלו. האם יש 
צורך להוסיף ולומר שאם לא נתפוס ונבין את היקבעות-היתר, 
לעולם לא נוכל לתת דין וחשבון תיאורטי על מציאות פשוטה 

זו: על אותה "עבודה" מופלאה ויוצאת דופן של תיאורטיקן (אם 
מדובר בגלילאו ואם בשפינוזה ובמרקס) ושל מהפכן (לנין וכל 
אחיו), שמתייסרים ואף מקדישים את חייהם לפתרון ה"בעיות" 
הקטנות הללו: לפיתוח תיאוריה "מובנת מאליה", להוצאה לפועל 
של מהפכה "בלתי נמנעת", למימוש הכרח היסטורי (בין תיאורטי 
בין פוליטי) בעצם הקונטינגנטיות (!) האישית שלהם, הכרח שבו 
בקרוב יחיה העתיד - וכך בטבעיות גמורה - את "ההווה" שלו. 
כדי להבהיר עניין זה נשוב אל המונחים שבהם משתמש מאו צה- 
דון. אם כל סתירה וסתירה כפופה לחוק היסוד של אי-השוויון; אם 
כדי להיות מרקסיסט וכדי לפעול באופן פוליטי (ואוסיף: כדי לייצר 
במסגרת התיאוריה) יש להבחין בכל מחיר את העיקרי מהמשני בין 
הסתירות וכן להבחין בין היבטיהן; אם הבחנה זו מהותית לפרקסיס 
ולתיאוריה המרקסיסטית - הרי שהיא נחוצה, מעיר מאו, כדי 
להתמודד עם המציאות הקונקרטית (עם המציאות של ההיסטוריה 
שאותה חיים בני האדם) וכדי לתת דין וחשבון על מציאות שבה 
מושלת זהות ההפכים. כלומר: (1) תפיסת מקומו, בתנאים מסוימים, 
של אחד ההפכים על ידי השני.* חילופי תפקידים בין הסתירות לבין 
היבטיהן (לתופעה זו של חילופין נקרא התקה); (2) "זהות" ההפכים 
בתוך אחדות ממשית (לתופעה זו של "היתוך" נקרא עיבוי). הלקח 
הגדול שעולה מהפרקסיס מלמד למעשה שאם המבנה - מבנה 
בשליטה - נותר בעינו, אזי מערך נושאי התפקידים משתנה בו. 
הסתירה העיקרית הופכת משנית, סתירה משנית תופסת את מקומה, 
ההיבט העיקרי הופך משני, וההיבט המשני הופך עיקרי. תמיד 
קיימת סתירה עיקרית כמו גם סתירות משניות, אלא שהן מחליפות 
תפקידים בתוך המבנה המחובר בשליטה שנותר מצדו יציב. "אין 
ספק", אומר מאו, "שבכל שלב ושלב בהתפתחות התהליך, ישנה 


9. מאו צהדדון, על הסתירה, עמ' 56-57 [בעברית השוו מאו צה-דון, כתבים 
נבחרים, כרך ב', עמ' 347). 

אך ורק סתירה עיקרית אחת בתפקיד הראשי". אולם אותה סתירה 
עיקרית, שהיא תוצר של התקה, הופכת "מכרעת" ונפיצה אך ורק 
בזכות העיבוי (ה"היתוך"). הסתירה העיקרית היא אותה "חוליה 
מכרעת" שיש לתפוס ולמשוך במסגרת המאבק הפוליטי, כפי שאמר 
לנין (או במסגרת הפרקסיס התיאורטי), על מנת שאחריה תיקרע כל 
השרשרת. או, אם נבחר בדימוי פחות ליניארי, זו היא שתופסת את 
מקום נקודת הקשר האסטרטגית שיש לתקוף על מנת "לפרק" את 
האחדות הקיימת לאיבריה." שוב, אין ללכת שולל אחר מראית עין 
של רצף סתירות שיורשות זו את תפקידה של זו באופן שרירותי, 
מכיוון שכל אחת מהן מהווה שלב מתוך התהליך המורכב (הבסיס 
לחלוקת ההיסטוריה ל"תקופות"). הואיל ועומדת מולנו דיאלקטיקה 
של תהליך מורכב, הרי שניצבים לפנינו "רגעים" קבועים היקבעות- 
יתר, "רגעים" ייחודיים ומסוימים שמהווים "שלבים", "צעדים", 
"תקופות", וכן תמורות של שליטה ייחודית ומסוימת שמאפיינות 
כל שלב ושלב. רשת הקשרים שמאפיינת את ההתפתחות (שלבים 
ייחודיים ומסוימים), בדומה לרשת הקשרים הייחודית והמסוימת 
שמאפיינת את מבנהו של כל שלב ושלב, הם עצם הקיום והמציאות 
של התהליך המורכב. זהו היסוד שעליו עומדת אותה מציאות של 
התקות, שליטה ועיבויי סתירות, שהיא מציאות מכרעת בתוך ובשביל 
הפרקסיס הפוליטי (וכן באופן מובהק גם בשביל הפרקסיס התיאורטי). 
לנין נותן לנו דוגמה עמוקה ומאירת עיניים למציאות זו כאשר הוא 
מנתח את המהפכה של 1917 כנקודת ה"היתוך" של הסתירות בשני 
מובניו של המונח: הנקודה שבה מתעבות ("מותכות") מספר רב של 
סתירות כך שנקודה זו הופכת לנקודת ההיתוך (הביקורתי), לנקודת 
התמורה המהפכנית, לנקודת ה"מהפך". 

לאחר שהצבענו על דברים אלו, נוכל אולי להבין מדוע לחוק 


0. שם, 65 [השוו שם, עמ' 351). 

הגדול של אי-השוויון אין אף יוצא מן הכלל." אין יוצאים מן 
הכלל של אי-השוויון מכיוון שהוא בעצמו אינו יוצא מן הכלל. 
לא מדובר בחוק שנגזר מחוק אחר, לא בתוצרן של נסיבות פרטיות 
(למשל האימפריאליזם) ולא בחוק שנכנס לפעולה בנקודות ההשקה 
שבין התפתחויות של תצורות חברתיות מובחנות (אי-השוויון של 
ההתפתחות הכלכלית, למשל, בין ארצות "מתקדמות" ו"מפגרות", 
או בין מדינות שמחזיקות קולוניות ומדינות שהן קולוניות בעצמן 
וכו'...). ההפך הוא הנכון, מדובר בחוק ראשוני שקודם לאותם מקרים 
פרטיים. חוק שמסוגל לבאר את אותם מקרים פרטיים משום שהוא 
אינו תוצאה של קיומם. אי-השוויון חל על כל תצורה חברתית וכך 
בכל קיומה. בשל כך, הוא חל גם על היחסים שבין אותה תצורה 
חברתית לבין תצורות חברתיות אחרות בעלות רמות בשלוּת 
כלכליות, פוליטיות ואידיאולוגיות שונות. בשל כך, הוא מאפשר 
להבין את האפשרות של אותם קשרים. מכאן שאין זה אי-השוויון 
החיצוני שנכנס לפעולה ועומד ביסוד קיומו של אי-השוויון הפנימי 
(למשל במה שמכונה מפגשי "ציוויליזציות"), אלא להיפך, אי- 
השוויון הפנימי הוא הראשון, והוא זה שעומד ביסוד תפקידו של אי- 
השוויון החיצוני. וכך אפילו באשר להשפעותיו של האחרון במסגרת 
התצורות החברתיות שבנמצא. כל פרשנות שמבקשת להסביר את 
תופעותיו של אי-השוויון הפנימי תוך כדי שהיא מפנה אותנו אל 
אי-השוויון החיצוני (להסביר למשל את מצב העניינים "יוצא הדופן" 
ברוסיה של 1917 אך ורק באמצעות אי-השוויון החיצוני: בעזרת 
יחסים בינלאומיים, אי-השוויון בהתפתחות הכלכלית בין רוסיה 
למערב וכו'...) סופה שתידרדר לכדי מכניזם, או לכדי מה שמשמש 
לו אליבי לעתים קרובות: לכדי תיאוריה בדבר פעולתם ההדדית של 
החוץ והפנים. לפיכך, אי-השוויון הפנימי הראשוני הוא זה שאליו יש 
לחזור ולהגיע על מנת לתפוס את מהותו של אי-השוויון החיצוני. 


1. שם, 52-51 [השוו שם, עמ' 344-343]. 

ההיסטוריה של התיאוריה והפרקסיס המרקסיסטיים מוכיחה 
כולה שעניין זה ודאי לגמרי. הרי התיאוריה והפרקסיס המרקסיסטיים 
נתקלים באי-השוויון לא רק בתור תוצאה חיצונית של מפגש בין 
תצורות חברתיות קיימות ושונות שפועלות זו על זו. הם נתקלים 
בו בלבה של כל תצורה חברתית. ושם, לא רק בצורה של חיצוניות 
פשוטה (פעולה הדדית של מבנה הבסיס ומבנה-העל), אלא בצורה 
פנימית ואורגנית לכל גורם וגורם מתוך הטוטליות החברתית, לכל 
סתירה וסתירה. ה"אקונומיזם" (המכניזם) ולא המסורת האמיתית של 
המרקסיזם הוא זה שמכונן אחת ולתמיד את ההיררכיה בין הגורמים. 
הוא זה שמעגן מהות ותפקיד לכל אחד מהם, ומגדיר מובן חד-משמעי 
ליחס ביניהם. ה"אקונומיזם" הוא זה שמזהה לעד את התפקידים 
עם מי שממלא אותם, ולא תופס בה בעת שההכרח של התהליך 
ההיסטורי מתמצה בחילופי התפקידים "לפי הנסיבות". האקונומיזם 
הוא זה שמזהה מראש ולעד את הסתירה-הקובעת-בחשבון-אחרון 
עם התפקיד של הסתירה השלטת. הוא זה שמזהה "היבט" אחד 
(כוחות הייצור, כלכלה, פרקסיס) עם התפקיד העיקרי, והיבט אחר 
(יחסי הייצור, פוליטיקה, אידיאולוגיה) עם התפקיד המשני - 
וזאת כאשר ההיקבעות בחשבון אחרון על ידי הכלכלה פועלת את 
השפעתה בהיסטוריה הממשית בדיוק בכך שהכלכלה, הפוליטיקה, 
התיאוריה וכו' מתחלפות בתפקיד הראשי. אנגלס בהחלט הבחין 
בכך ואף הצביע על כך במסגרת מאבקו נגד האופורטוניסטים של 
האינטרנציונל השני שחיכו שפעולתה של הכלכלה תעלה לבדה את 
הסוציאליזם לשלטון. כתביו הפוליטיים של לנין מעידים כולם על 
עומקו של העיקרון הבא: לפי שלבי התהליך, ההיקבעות בחשבון 
אחרון על ידי הכלכלה לא פועלת את השפעתה באופן מקרי, ולא 
מסיבות חיצוניות או קונטינגנטיות - אלא באופן מהותי, מסיבות 
פנימיות והכרחיות, דרך התחלפות, התקות ועיבויים. 

אם כן, אי-השוויון אכן פנימי לתצורה החברתית. וזאת מכיוון 
שההבניה בשליטה של המכלול המורכב - אותו לא-משתנה מבני 


203 


לואי אלתוסר 


- היא בעצמה התנאי לשינויי הנוסח הקונקרטיים של הסתירות 
שמרכיבות אותה, ומכאן שהיא התנאי להתקות, לעיבויים, לתמורות 
שלהן וכו'... וכן להיפך, מכיוון ששינויי הנוסח הם-הם קיומו של 
הלא-משתנה. לפיכך, התפתחות זו שאינה שווה (קרי אותן תופעות 
של התקה ועיבוי שניתן לראות במסגרת תהליך התפתחותו של 
המכלול המורכב) אינה חיצונית לסתירה, אלא מהווה את מהותה 
האינטימית ביותר. אי-השוויון שקיים ב"התפתחות" הסתירות, 
כלומר בעצם התהליך, קיים אפוא במהות הסתירה עצמה. אם מושג 
אי-השוויון לא היה קשור בהוראתו הרגילה להשוואה חיצונית 
בעלת אופי כמותי, הייתי אומר ברצון שהסתירה המרקסיסטית 
"קבועה באופן בלתי שווה". וזאת בתנאי שאכן נזהה באותו אי- 
שוויון את המהות הפנימית שעליה הוא מצביע - היקבעות-היתר. 
נותר לנו לבחון עניין אחרון: תפקידה של הסתירה כמנוע במסגרת 
התפתחותו של תהליך. שהרי אם לא היה ניתן להבין את המנוע מתוך 
הבנת הסתירה, אזי לא הייתה שום משמעות לכך שהבנו אותה. 
מתוך מה שכבר אמרנו על הגל, ניתן להבין באיזה מובן 
הדיאלקטיקה ההגלינאית היא כוח מניע, ובאיזה מובן מושגה 
הוא מושג ה"התפתחות-העצמית". בטקסט יפה כמו הלילה 
חוגגת ה"פנומנולוגיה" את "עבודת השלילי" שנעשית בהוויות 
ובמעשים, את שהותו של הרוח במוות עצמו. אי-השקט הכולל של 
השליליות מפרק את גוף ההוויה לאיבריה כדי להפיק ממנה את 
גופו עטור התהילה של האינסוף, של האין שהיה להוויה, את הרוח. 
באותו רגע רועד כל פילוסוף בנפשו כעומד לפני המסתורין. עם 
זאת, השליליות יכולה להכיל את העיקרון המניע של הדיאלקטיקה 
(שלילת השלילה) אך ורק בתור השתקפותן הצרה והחמורה 
של הנחות היסוד התיאורטיות של הגל בדבר הפשטות והמקור. 
הדיאלקטיקה היא בגדר שליליות רק כהפשטה משלילת השלילה, 
כאשר זו בעצמה מופשטת מהתופעה שבה האחדות המקורית קמה 
מחדש ושבה מתוך ניכורה. בשל כך, התכלית היא זו שנמצאת 

בפעולה בכל התחלה הגליאנית. בשל כך, המקור רק גדל בתוך 
עצמו, ובניכורו רק מייצר מתוך עצמו את תכליתו. כך המושג 
ההגליאני ש"משמר את עצמו בהיותו-אחר" הוא בדיוק קיומה של 
השליליות. אם כך, הסתירה אצל הגל היא כוח מניע בתור שליליות, 
כלומר בתור השתקפות טהורה של "היות העצמי כשלעצמו בהיותו 
אחר", ומכאן בתור השתקפותו הטהורה של עצם עקרון הניכור - 
פשטותה של האידיאה. 

לא אלו הם פני הדברים אצל מרקס. אם התהליכים שלפנינו הם 
תמיד אך ורק תהליכים בעלי מבנה מורכב בשליטה, הרי שמושג 
השליליות (והמושגים שהוא משקף: שלילת השלילה, ניכור וכו'...) 
לא יוכל לשמש להבנה מדעית של התפתחויותיהם. לא נוכל לצמצם 
את העיקרון המניע של ההתפתחות ולהעמידו על התפתחותה של 
האידיאה בעצם ניכורה, בדיוק כפי שלא נוכל לצמצם את סוג ההכרח 
של ההתפתחות ולהעמידו על ההכרח האידיאולוגי של השתקפות 
התכלית בראשיתה. מכאן ש"שליליות" ו"ניכור" הם מושגים 
אידיאולוגיים שיוכלו לציין בשביל המרקסיזם אך ורק את עצם תוכנם 
האידיאולוגי. דחיית סוג ההכרח ההגליאני ודחיית מהותה ההגליאנית 
של ההתפתחות אינן מעידות בשום פנים שעברנו לתוך הריק התיאורטי 
של הסובייקטיביות, של ה"פלורליזם" או של הקונטינגנטיות. ההפך 
הוא הנכון. רק בתנאי שנשתחרר מהנחות היסוד של הגל נוכל להיות 
בטוחים שאכן חמקנו מאותו הריק. התהליך הוא מורכב ובעל מבנה 
בשליטה, ורק בשל כך ניתן באמת לתת דין וחשבון על התהוותו ועל 
כל ההיבטים שאופייניים לאותה התהוות. 

אתן רק דוגמה אחת. כיצד נוכל להגן מבחינה תיאורטית על 
תקפותה של אותה טענה מרקסיסטית יסודית שלפיה "מלחמת 
המעמדות היא המנוע של ההיסטוריה"? כיצד נוכל להגן מבחינה 
תיאורטית על הטענה שלפיה "את האחדות הקיימת" ניתן 
"לפרק" לאיבריה דווקא דרך המאבק הפוליטי, וזאת כאשר אנחנו 
יודעים היטב שהכלכלה היא זו שקובעת בחשבון אחרון; היא ולא 

הפוליטיקה? כיצד נוכל לתת דין וחשבון תיאורטי על ההבדל 
הממשי שקיים בין הכלכלי והפוליטי במסגרת מלחמת המעמדות 
עצמה, אם לא על ידי מציאותו של תהליך מורכב בעל מבנה 
בשליטה? כלומר, כיצד נוכל להסביר אל נכון את ההבדל הממשי 
שקיים בין המאבק הפוליטי למאבק הכלכלי, הבדל שמבחין לעד 
את המרקסיזם מכל צורות האופורטוניזם - בין ספונטניות ובין 
מאורגנות? כיצד נוכל לתת דין וחשבון על ההכרח לעבור דרך 
המישור הייחודי, המסוים והנבדל של המאבק הפוליטי, אם מאבק 
זה לא היה - גם אם נבדל, ובהיותו נבדל - לא תופעה פשוטה אלא 
עיבוי ממשי, נקודת הקשר האסטרטגית שבה משתקף המכלול 
המורכב (כלכלה, פוליטיקה ואידיאולוגיה)? ולבסוף, כיצד נוכל 
לתת דין וחשבון על העובדה שההכרח ההיסטורי עובר בעצמו דרך 
הפרקסיס הפוליטי - ועושה זאת באופן מכריע - אם מבנה הסתירה 
לא היה מאפשר את אותו הפרקסיס במציאותו הקונקרטית? כיצד 
לתת דין וחשבון על העוברה שהתיאוריה של מרקס - זו שהפכה 
את ההכרח למובן - הייתה בעצמה תוצר, אם מבנה הסתירה לא 
היה מאפשר את מציאותו הקונקרטית של אותו ייצור? 

כאשר אומרים שהסתירה היא כוח מניע, פירושו של דבר - 
בתיאוריה המרקסיסטית - שהיא טומנת בחובה מאבק ממשי, 
עימותים אמיתיים הממוקמים במקומות ברורים במבנהו של 
המכלול המורכב. פירושו של דבר שמקום העימות עלול להשתנות 
לפי היחס העכשווי שבין הסתירות לבין המבנה שהוא מבנה בשליטה. 
פירושו של דבר שאין להפריד בין עיבויו של המאבק במקום 
אסטרטגי לבין התקת מאפיין השליטה בין סתירה אחת לאחרת; 
פירושו של דבר שאותן תופעות אורגניות של עיבוי והתקה הן עצם 
קיומה של "זהות ההפכים", וזאת עד אותו הרגע שהן מייצרות את 
צורת התמורה הגלויה או את צורת הקפיצה האיכותית, שנותנות את 
חסותן לרגע המהפכני שבו נוצר המכלול מחדש. מכאן ניתן לתת דין 
וחשבון על אודות ההבחנה (ומדובר בהבחנה בעלת חשיבות עליונה 

בשביל הפרקסיס הפוליטי) בין רגעיו המובחנים של תהליך: "אין- 
אנטגוניזם", "אנטגוניזם" ו"פיצוץ". הסתירה נמצאת תמיד בפעולה, 
כך אומר לנין, בכל רגע ורגע. שלושת השלבים לעיל אינם אלא 
שלוש צורות הקיום שלה. את השלב הראשון אבקש לאפיין בתור 
השלב שבו היקבעות-היתר של הסתירה קיימת בצורה השלטת של 
ההתקה (צורתו ה"מטונימית" של מה שזוהה במסגרת ההיסטוריה או 
התיאוריה תחת הביטוי "שינויים כמותיים"); את השלב השני אבקש 
לאפיין בתור השלב שבו היקבעות-היתר של הסתירה קיימת בצורה 
השלטת של העיבוי (סכסוכי מעמד חריפים כאשר מדובר בחברה, 
משבר תיאורטי במדע וכו'); את השלב האחרון, את הפיצוץ המהפכני 
(בחברה, בתיאוריה וכו'), אבקש לאפיין בתור השלב שבו העיבוי 
הגלובלי והבלתי יציב מביא לפירוקו של המכלול לאיבריו ולהרכבתו 
מחדש, כלומר להבניה מחדש גלובלית של המכלול על בסיס חדש 
מבחינה איכותית. הצורה ה"הֶצִבָּרִית" הטהורה, במקרה שאותו 
"הצבר" יכול להיות אך ורק כמותי (פעולת החיבור היא דיאלקטית 
רק במקרים יוצאי דופן), תופיע אפוא בתור צורה כפופה. צורה 
שמרקס התייחס אליה בדוגמה אחת ויחידה, לא מטפורית הפעם, 
אך "יוצאת מן הכלל" (יוצא מן הכלל שתנאיו המיוחדים עומדים 
ביסודו), בטקסט יחידאי מתוך הקפיטל, ששימש מושא לפרשנות 
מפורסמת של אנגלס באנטידיהרינג (חלק ראשון, פרק 12).י 


ו\ "לא כל סכום כלשהו של ממון או של ערכים ניתן להפוך להון, אלא 
שקודמת לכך ההנחה, שנמצא מינימום מסוים של ממון או של ערך- 
חליפין[...| כאן, כמו במדעי הטבע, מתאשרת אמתותו של החוק - תגליתו 
של הגל בתורת-ההיגיון שלו - כי שינויים כמותיים בלבד, משהגיעו 
לנקודה מסוימת, מתהפכים ונעשים הבדלים איכותיים" (הקפיטל, עמ' 
1. השוו אנטרדיהרינג, בתוך: מרקס ואנגלס, כתבים נבחרים, כרך 
ג', תרגום: י. מן, עמ' 109. 

לסיום, אבקש לסכם את המשמעות העולה מניתוח זה, שבוודאי 
אינו מושלם ובוודאי דידקטי. האם יורשה לי להזכיר לשם 
כך שלקחנו על עצמנו, במלוא הפשטות, את המשימה להציג 
באופן תיאורטי את ההבדל הייחודי והמסוים של הדיאלקטיקה 
המרקסיסטית, הבדל שנמצא בפעולה בפרקסיס התיאורטי 
והפוליטי של המרקסיזם? האם יורשה לי להזכיר שהיה זה עצם 
המושא של הבעיה שניסחנו? בעיית טבעו של ה"היפוך" שהפך 
מרקס את הדיאלקטיקה ההגליאנית. אם ניתוח זה לא התרחק 
יתר על המידה מדרישותיו הבסיסיות של המחקר התיאורטי 
כפי שהוגדרו בתחילתו, אזי פתרונו התיאורטי אמור לספק לנו 
הבהרות תיאורטיות, כלומר הכרות. 

אם כך, יש ברשותנו תוצאה תיאורטית שאותה אבקש לבטא 
באופן סכמטי בצורה זו: 

ההבדל הייחודי והמסוים של הסתירה המרקסיסטית הוא 
"אי-השוויון" שלה או "היקבעות-היתר" שלה שמשקפת בעצמה 
את תנאי קיומה. כלומר: מבנה אי-השוויון (בשליטה) הייחודי 
והמסוים של המכלול המורכב שתמיד-כבר-נתון, מבנה שהוא 
קיומו של המכלול. כאשר מבינים אותה כך, הסתירה היא המנוע 
של כל התפתחות. ההתקה והעיבוי - שיסודם בהיקבעות-היתר 
- נותנים בשליטתם דין וחשבון על השלבים (אין-אנטגוניזם, 
אנטגוניזם ופיצוץ) שמהווים את קיומו של התהליך המורכב, 
כלומר של תהליך "התהוות הדברים". 

אם הדיאלקטיקה היא אכן, כפי שאמר לנין, התורה בדבר הסתירה 
שבעצם מהות הדברים; אם היא העיקרון של התפתחותם ושל אי- 
התפתחותם של הדברים, של הופעתם, של התמורות שבהם, של 
היעלמותם - אזי בהגדרה זו של ייחוד הסתירה המרקסיסטי אנו 

אמורים להגיע אל הדיאלקטיקה המרקסיסטית בכבודה ובעצמה '? 

בדומה לכל היגד תיאורטי, הגדרה זו מתקיימת אך ורק בעזרת 
תכנים קונקרטיים שעליהם היא מאפשרת לנו לחשוב. 

בדומה לכל היגד תיאורטי, הגדרה זו צריכה, בראש ובראשונה, 
לאפשר לנו לחשוב על תכנים קונקרטיים אלו. 

היא יכולה לטעון למעמד של תיאוריה (במובנו הכללי של 
המונח) אך ורק אם תאפשר לנו לחשוב על סך התכנים הקונקרטיים; 
על התכנים שמהם יצאה, כמו גם על אלו שמהם לא יצאה. את 
הגדרת הדיאלקטיקה הצגנו אגב שני תכנים קונקרטיים: הפרקסיס 
התיאורטי והפרקסיס הפוליטי של המרקסיזם. 


2. אבקש מאלו שעלולים להירתע מהגדרה מופשטת כזו לתת את הדעת על כך 
שאין היא מבטאת אלא את מהות הדיאלקטיקה שנמצאת בפעולה בקונקרטי 
של המחשבה והפעולה המרקסיסטית. מאלו שעלולים להיות מופתעים 
מאותה הגדרה בלתי שגורה, אבקש שיתנו את הדעת על כך שהיא מתייחסת 
אל נכון לידיעת ה"התהוות", לידיעת "לידתן ומותן" של התופעות, 
ושמסורת ארוכה שייכה את המילה "דיאלקטיקה" לדבר זה בדיוק. מאלו 
שעלולים למצוא את עצמם נבוכים לנוכח הגדרה זו (שאינה מאמצת אף 
לא אחד מהמושגים ההגליאניים בתור מושגים מהותיים: לא את השליליות, 
לא את השלילה, לא את הפיצול, לא את שלילת השלילה, לא את הניכור 
ולא את ה"שימה-לעל"), אבקש שיתנו את הדעת על כך שאובדן מושג 
שאינו מתאים הוא תמיד רווח כאשר המושג שזכינו בו בתמורה הולם יותר 
את הפרקסיס הממשי. מאלו שעלולים להישאר רדופים על ידי פשטותה 
של ה"מטריצה" ההגליאנית, אבקש שיתנו את הדעת על כך שב"נסיבות 
מסוימות" (ולאמיתו של דבר, בנסיבות יוצאות דופן), יכולה הדיאלקטיקה 
המטריאלית ללבוש צורה "הגליאנית" במסגרת צרה ומוגבלת מאוד. אלא 
שבדיוק מכיוון שמדובר ביוצא דופן, אין להפוך את אותה צורה לכלל - 
כלומר, אין להפוך את היוצא מן הכלל לכלל - אלא את תנאיה. לתת את 
הדעת על התנאים האלו, פירושו של דבר לתת את הדעת על אפשרות של 
"יוצאים מן הכלל". הדיאלקטיקה המרקסיסטית מאפשרת לתת את הדעת 
על "לב הבעיה" של הדיאלקטיקה של הגל: למשל על אי-התפתחות, 
על הדריכה במקום של "חברות ללא היסטוריה" אם מדובר בחברות 
פרימיטיביות ואם לא; למשל על התופעה של "שיירים" ממשיים וכו'. 

עלמנת להצדיק את טווח חלותה הכללישל הגדרת הדיאלקטיקה, 
וכדי לוודא שהיא תקפה גם מעבר לתחומים אלו שביחס אליהם 
היא הוצגה; כדי לוודא שהיא יכולה לטעון לאוניברסליות מאוזנת 
מבחינה תיאורטית - נותר להעמידה למבחן של תכנים קונקרטיים 
אחרים, של מיני פרקסיס אחרים: למבחן הפרקסיס התיאורטי 
של מדעי הטבע, למשל, למבחן מיני הפרקסיס התיאורטיים מבין 
המדעים שעוד מצויים במצב בעייתי (האפיסטמולוגיה, ההיסטוריה 
של המדעים, של האידיאולוגיות, של הפילוסופיה וכו'...), וזאת 
כדי שנהיה בטוחים בטווח החלות שלה וכן כדי לתקן במידת הצורך 
את הניסוח, כפי שאכן ראוי לעשות. בקיצור, כדי לראות האם אכן 
לכדנו את הכולל עצמו כאשר בחנו את המקרה ה"פרטי"; האם אכן 
לכדנו את הכולל שהופך את המקרה ל"מקרה פרטי" שלו. 

דבר זה יכול וכן צריך להיות הזדמנות למחקרים חדשים. 


אפריל-מאי 1963 

מרקסיזם והומניזם 


נקודת הפתיחה של מתודת הניתוח שלי אינה האדם, 
אלא התקופה החברתית הנתונה מבחינה כלכלית. 


מרקס, "הערות על ואגנר", הקפיטל, כרך 3, הוצאת סוסייל 
[9001168], 1881, עמ' 249. 

א. 


ה"הומניזם" הסוציאליסטי נמצא על סדר היום. 

ברית המועצות ניצבת בפתחה של תקופה שתוביל אותה 
מסוציאליזם (לכל אחד לפי עבודתו) לקומוניזם (לכל אחד לפי 
צרכיו). היא מכריזה על פקודת היום - הכול בשביל האדם, ומציגה 
רעיונות חדשים: חופש הפרט, כיבוד החוק, כבוד האדם. במפלגות 
הפועלים חוגגים את הישגיו של ההומניזם הסוציאליסטי ותרים 
עבורו אחר אסמכתאות תיאורטיות בקפיטל, ובתכיפות גדולה 
והולכת, בכתבי השחרות של מרקס. 

מדובר באירוע היסטורי. ניתן אפילו לתהות אם ההומניזם 
הסוציאליסטי הוא רעיון משרה ביטחון ומושך מספיק כדי שיוכל 
לאפשר דיאלוג בין קומוניסטים לסוציאל-דמוקרטים ואף חילופין 
גדולים יותר עם אותם אנשים בעלי "רצון טוב" שמתנגדים 
למלחמה ולעוני. היום נדמה שדרך המלך של ההומניזם מובילה 
גם היא לסוציאליזם. 

למעשה, סוף הניצול, ומכאן שחרור האדם, היו תמיד מטרותיו 
של המאבק המהפכני. אולם בשלב היסטורי ראשון הוא היה 
מוכרח, כפי שחזה מרקס, ללבוש צורה של מלחמת מעמדות. 
ההומניזם המהפכני היה יכול להיות אך ורק "הומניזם של מעמד", 
"הומניזם פרולטרי". פירושו של הביטוי "סוף לניצול האדם" היה 
סוף לניצול המעמדי. פירושו של הביטוי "שחרור האדם" היה 
שחרורו של מעמד הפועלים, וליתר דיוק, שחרור מעמד הפועלים 
בעזרת הדיקטטורה של הפרולטריון. בברית המועצות, במשך 
יותר מארבעים שנה, לאורכם ולרוחבם של מאבקי ענק, התבטא 
ה"הומניזם הסוציאליסטי" במונחי דיקטטורה של מעמד לפני 
שהתבטא במונחי חירות הפרט.' 


1. אנו מבינים כאן "הומניזם של מעמד" במובן שבו לנין דיבר על 
המהפכה הסוציאליסטית של אוקטובר שהעניקה כוח לעובדים, 

קץ הדיקטטורה של הפרולטריון פותח בברית המועצות שלב 
היסטורי שני במספר. בני הסובייטים אומרים: בקרבנו נעלמו 
המעמדות האנטגוניסטיים. הדיקטטורה של הפרולטריון מילאה 
את תפקידה. המדינה כבר אינה מדינה של מעמד, אלא מדינה 
של כל העם (של כל אחד). למעשה, בברית המועצות מתייחסים 
כעת לבני אדם ללא הבחנות מעמדיות, כלומר מתייחסים אליהם 
כאל בני אדם פרטיים. ניכר שרעיונות ההומניזם הסוציאליסטי של 
הפרט יורשים באידיאולוגיה את המקום שתפסו לפניהם רעיונות 
ההומניזם הסוציאליסטי של המעמד. 

לפני עשר שנים התקיים ההומניזם הסוציאליסטי אך ורק בצורה 
אחת - הומניזם של מעמד. היום הוא לובש שתי צורות - הומניזם 
של מעמד (במקומות שעוד מושלת הדיקטטורה של הפרולטריון, 
למשל בסין וכדומה) והומניזם (סוציאליסטי) של הפרט (במקומות 
שהותירו את הדיקטטורה מאחור, כגון ברית המועצות). שתי צורות 
אלו מתאימות לשני שלבים היסטוריים הכרחיים. ההומניזם של 
המעמד יכול להתבונן בהומניזם של הפרט כבעתידו שלו שהתגשם. 

שינוי היסטורי זה מבהיר שינויים מסוימים שברוח. הדיקטטורה 
של הפרולטריון, שהסוציאל-דמוקרטים דחו בשם ה"הומניזם" 
(הבורגני) של הפרט, ושהעמידה אותם בניגוד חריף לקומוניסטים, 
היא שלב שברית המועצות כבר עברה |6608%6]. לא כל שכן, צופים 
שבמערב תוכל זו ללבוש צורה שלווה וקצרה. כך מצטייר לו מעין 


לפועלים ולאיכרים העניים, ושהבטיחה מבחינתם תנאי חיים, פעולה 
והתפתחות שכמותם מעולם לא ידעו - דמוקרטיה בשביל העובדים, 
דיקטטורה על המדכאים. איננו מבינים "הומניזם של מעמד" במובן 
שאומץ מכתבי השחרות של מרקס שבו הפרולטריון מגלם ב"ניכורו" 
את המהות האנושית עצמה, זו שאת מימושה המהפכה צריכה להבטיח. 
תפיסה "דתית" זו של הפרולטריון ("מעמד כולל", שקם "כנגד אובדנו 
הוא" בשל "אובדן האנושיות") אומצה על ידי לוקאץ' הצעיר בספרו 
"היסטוריה ותודעה מעמדית". 


2033 





לואי אלתוסר 


מפגש בין שני "הומניזמים" של הפרט - ההומניזם הסוציאליסטי 
וההומניזם הבורגני"ליברלי או הנוצרי. ה"ליברליזציה" של 
ברית המועצות מספקת ביטחונות לאחרון. לעומתו, ההומניזם 
הסוציאליסטי יכול לראות בעצמו לא רק את ביקורת הסתירות של 
ההומניזם הבורגני, אלא גם את התממשות שאיפותיו "האצילות 
ביותר". בהומניזם הסוציאליסטי תוכל האנושות לחזות בהתגשמות 
חלומה בן אלף השנים, אותו חלום שהותווה מתוך טיוטות 
ההומניזמים הנוצריים והבורגניים של העבר - שבאדם ובין בני 
האדם יגיע סוף-סוף שלטון האדם. 

בכך תתגשם הבטחתו הנבואית של מרקס שקיפלו בתוכם "כתבי 
היד של 1844": "הקומוניזם [...] ניכוס המהות האנושית [...] קומוניזם 
זה, הריהו נטורליזם שהגיע לידי גמר, כלומר הומניזם [...]". 


ב. 


על מנת לראות מעבר לאירוע זה, להבין אותו ולעמוד על מובנו של 
ההומניזם הסוציאליסטי, אין די בציון האירוע או בעריכת רישום 
של המושגים (הומניזם, סוציאליזם) שהאירוע חושב בעזרתם על 
עצמו. יש לבחון את האסמכתאות התיאורטיות של המושגים על 
מנת להיות בטוחים שהם אכן מספקים לנו הכרה מדעית אמיתית. 

אלא שהצמד "הומניזם סוציאליסטי" מקפל בתוכו דווקא אי- 
שוויון תיאורטי בולט. במונחים מרקסיסטיים, המושג "סוציאליזם" 
הוא אכן מושג מדעי, אך המושג הומניזם אינו אלא מושג 
אידיאולוגי. 

אין לטעות. איננו מערערים על המציאות שמתפקידו של 
המושג הומניזם"סוציאליסטי לציין. אנו רק מגדירים את ערכו 
התיאורטי של המושג. כאשר אנו טוענים שמושג ההומניזם הוא 
מושג אידיאולוגי (ולא מדעי), פירוש הדבר שהוא אכן מצביע על 
סך של מציאויות קיימות. אולם בה בעת, ובניגוד למושג מדעי, 

הוא אינו מספק את האמצעי להכרתן. מושג ההומניזם מצביע 
באופן מסוים (אידיאולוגי) על דברים קיימים, אך הוא אינו מבהיר 
לנו את מהותם. בלבול בין שני סדרים אלו פירושו איסור על כל 
הכרה, תחזוק הבלבול וסכנת טעות. 

כדי להבין את העניין טוב יותר אזכיר בקצרה את הניסיון של 
מרקס, שהגיע אל התיאוריה המדעית במחיר ביקורת רדיקלית על 
פילוסופיית האדם, ששימשה לו יסוד תיאורטי במשך שנות נעוריו 
(1845-1840). אני משתמש במונח "יסוד תיאורטי" במובנו הצר 
והמדויק. בשביל מרקס הצעיר לא היה ה"אדם" בגדר זעקה גרידא, 
כזו שמוקיעה את העוני ואת השעבוד. הוא היה העיקרון התיאורטי 
של תפיסת העולם שלו ושל גישתו הפרקטית. "מהות האדם" 
(שהייתה חירות-תבונה או קהילה) עמדה אז ביסודה של תיאוריה 
חמורה של ההיסטוריה ובה בעת של פרקסיס פוליטי קוהרנטי. 

רואים זאת בשני שלביה של התקופה ההומניסטית של מרקס. 


(1) בשלב הראשון משל הומניזם תבוני-ליברלי, שהיה קרוב יותר 
לקאנט ולפיכטה מאשר להגל. כאשר הוא נאבק נגד העריצות 
הפרוסית, נגד החוקים הפיאודליים של אזור הריין ונגד הצנזורה, 
מרקס ייסד מבחינה תיאורטית את מאבקו הפוליטי ואת תיאוריית 
ההיסטוריה שעליה נסמך על בסיס הפילוסופיה של האדם. ההיסטוריה 
ניתנת להבנה אך ורק מתוך מהות האדם שהיא חירות ותבונה. 
חירות: זו מהות האדם, כשם שהכובד הוא מהות הגופים. האדם נועד 
לחירות, שהיא עצם הווייתו. בין יסרב לה ובין יכחיש אותה, הוא 
נשאר בה לעולם: "החירות היא מהותו של האדם עד כדי כך, שאף 
מתנגדיה מממשים אותה כאשר הם נלחמים נגד מימושה ...] חירות זו 
התקיימה תמיד, בין כזכות-יתר מיוחדת ובין כזכות כללית".? הבחנה 
זו מסבירה את ההיסטוריה כולה. כך, הפיאודליזם הוא חירות, אך 


2. מתוך: עיתון הריין, "חופש העיתונות", מאי 1842. 

בצורה "בלתי תבונית" של זכות-יתר. המדינה המודרנית היא חירות, 
אך בצורתו התבונית של החוק הכללי. תבונה: האדם אינו חירות 
אלא בתור תבונה. חירות האדם אינה גחמה או מערכת היקבעות 
של האינטרס, אלא אוטונומיה, ציות לחוק פנימי של התבונה כפי 
שהייתה בשביל קאנט ופיכטה. תבונה זו ש"התקיימה תמיד, אך לאו 
דווקא בצורה תבונית"* (לדוגמה הפיאודליזם), מתקיימת לבסוף 
במודרנה בתור התבונה שבמדינה של זכויות וחוקים. "הפילוסופיה 
רואה במדינה את האורגניזם הגדול שבו צריכות להתממש החירות 
המשפטית, המוסרית, והפוליטית, ושבו כל אזרח מציית, כאשר הוא 
מציית לחוקי המדינה, אך ורק לחוקים הטבעיים של תבונתו שלו 
עצמו, של התבונה האנושית".* מכאן מתבררת משימת הפילוסופיה. 
"הפילוסופיה דורשת שהמדינה תהיה מדינת הטבע האנושי".* דרישה 
זו מיועדת לאוזני המדינה עצמה - אם רק תכיר המדינה את מהותה, 
היא תהפוך באמצעות רפורמות לתבונה ולחירות אנושית אמיתית. 
כל הפוליטיקה מסתכמת, אם כך, בביקורת פילוסופית-פוליטית 
(שמזכירה למדינה את חובותיה כלפי עצמה). העיתונות החופשית, 
כלומר התבונה החופשית של האנושות, הופכת לפוליטיקה עצמה. 
פרקסיס פוליטי זה (שמסתכם בביקורת התיאורטית הפומבית, 
כלומר בביקורת הפומבית שמבקרת העיתונות ואשר תובעת את 
חופש העיתונות כתנאי מוחלט) הוא הפרקסיס שמרקס אימץ בעיתון 
הריין. ובשעה שהוא מפתח את תיאוריית היסטוריה שלו, מרקס מייסד 
ומצדיק את הפרקסיס שלו - הביקורת הפומבית של העיתונאי, 
שהוא רואה כפעולה הפוליטית בה"א הידיעה. במסגרת פילוסופיית 
הנאורות הזו מתייחסים לכול בחומרה. 


3 "מכתב לרוגה" |ספָ8]), ספטמבר 1843. נוסחה נהדרת שמהווה את 
המפתח לפילוסופיית הנעורים של מרקס. 

4. מתוך: עיתון הריין, על מאמר מתוך העיתון של קלן [₪ַט2010 סם80:ם861], 
מס' 179, 14 ביולי 1842. 

5. שם. 

(2) בשלב השני (1845-1842) מושלת צורה חדשה של הומניזם: 
ההומניזם "הקהילתי" של פוירבאך. מדינת התבונה נותרה 
אטומת אוזניים בפני התבונה. המדינה הפרוסית לא עברה 
רפורמות. ההיסטוריה בכבודה ובעצמה חרצה משפט על ההזיות 
של ההומניזם של התבונה. הצעירים הרדיקלים הגרמנים המתינו 
לטוען לכתר. לכשימלוך, אמרו לעצמם, הוא יקיים ודאי את כל 
ההבטחות הליברליות שהבטיח בפומבי בזמן שהמתין לכתר. אלא 
שהכתר גרם לליברל להפוך לרודן. המדינה, שאמורה הייתה סוף- 
סוף להפוך תבונה, מכיוון שהתבונה הייתה בה עצמה, הולידה שוב 
רק היעדר-תבונה. מתוך אכזבה אדירה זו שחיו הצעירים הרדיקלים 
כמשבר היסטורי ותיאורטי אמיתי, גזר מרקס את המסקנה הבאה: 
"המדינה הפוליטית מקפלת בתוכה בצורותיה המודרניות [...] את 
דרישות התבונה. אך לא די בכך. בכל מקום היא מניחה שהתבונה 
התממשה, אלא שבכל מקום היא שבה ונופלת לסתירה שבין 
הגדרתה התיאורטית לבין הנחותיה הממשיות". או אז נעשה צעד 
מכריע. מעילותיה של המדינה בתפקידה לא הובנו עוד כחריגת 
המדינה ממהותה, אלא כסתירה ממשית בין מהותה (תבונה) לבין 
קיומה (היעדר-תבונה). ההומניזם של פוירבאך מאפשר לחשוב על 
הסתירה הזאת בדיוק. וזאת כאשר בהיעדר-"התבונה הוא מראה את 
ניכורה של התבונה, ובניכור זה את ההיסטוריה האנושית, כלומר 
את התממשותה של התבונה.% 


6. מפגש זה, בין פוירבאך לבין המשבר התיאורטי שהצעירים הרדיקלים 
הגרמנים נזרקו אליו, שופך אור על התלהבותם של האחרונים ממחברן 
של התזות לעתתעתה, של מהות הנצרות ושל העקרונות לפילוסופיה של 
העתיד. למעשה, פוירבאך הוא הפתרון התיאורטי למשבר התיאורטי 
של האינטלקטואלים הצעירים. בעזרת ההומניזם של הניכור, הוא מספק 
להם מושגים תיאורטיים שמאפשרים להם לחשוב על ניכורה של המהות 
האנושית כעל רגע שאין בלתו להתממשותה של המהות האנושית, על 
היעדר-התבונה (המציאות הבלתי תבונית של המדינה) בתור רגע הכרחי 

מרקס עדיין דוגל בפילוסופיה של האדם: "להיות רדיקלי, משמעו 
לתפוס את הדברים מן השורש; בשביל האדם השורש הוא האדם 
עצמו" (1843). אלא שכעת האדם הוא בגדר תבונה-חירות, אך ורק 
מפני שהוא, בראש ובראשונה, "יצור קהילתי" (מספסאום/6010), 
כלומר הוויה שמתגשמת מבחינה תיאורטית (מדע) ומבחינה 
פרקטית (פוליטיקה) ביחסים האנושיים הכוללים שהיא מקיימת 
עם בני האדם בדיוק כמו עם מושאיה (הטבע החיצון שהעבודה 
הפכה ל"אנושי"). הנה שוב עומדת מהות האדם ביסוד ההיסטוריה 
והפוליטיקה. 

ההיסטוריה פירושה ניכור וייצורה של התבונה בהיעדרה, של 
האדם האמיתי באדם המנוכר. בתוצרים המנוכרים של עבודתו 
(סחורות, מדינה, דת) מממש האדם בלי דעת את מהות האדם. 
אובדן זה של האדם, שמייצר את ההיסטוריה ואת האדם, מניח 
בהחלט מהות מוגדרת שקיימת מראש. אדם זה שהפך אובייקטיביות 
בלתי אנושית, יצטרך בקץ ההיסטוריה רק לאחוז מחדש כסובייקט 
במהותו שלו שהתנכרה כרכוש, כדת וכמדינה, על מנת להפוך 
לאדם שלם, לאדם אמיתי. 

תיאוריה חדשה זו של האדם עומדת ביסוד דגם חדש של פעולה 
פוליטית - פוליטיקה של ניכוס מחדש פרקטי. נעלמת הקריאה 
לתבונת המדינה הפשוטה. הפוליטיקה אינה עוד ביקורת תיאורטית 
פשוטה, כינון ובניית התבונה על ידי העיתונות החופשית, 


למימושה של התבונה (אידיאת המדינה). כך הוא מאפשר להם לחשוב 
על מה שאחרת היו חווים כאי-תבוניות עצמה - הקו המקשר ההכרחי 
בין התבונה להיעדר-התבונה. כמובן שיחס זה נותר לכוד באנתרופולוגיה 
הפילוסופית שעומדת ביסודו. וזאת תחת הסייג התיאורטי הבא: מלאכת 
העיבוד המחודש של מושג האדם שבלעדיה לא היה ניתן לתת את 
הדעת על היחס ההיסטורי בין התבונה ההיסטורית והיעדרה. האדם אינו 
מוגדר עוד על פי התבונה והחירות. הוא הופך בעצם עקרונו ל"קהילתי", 
אינטר-סובייקטיביות קונקרטית, אהבה, אחווה, "יצור בן-מינו". 

אלא ניכוס מחדש פרקטי של מהות האדם בידי האדם. מכיוון 
שהמדינה, כמו הדת, היא אכן האדם, אך האדם במצב של נישול, 
האדם מתפצל בין האזרח (מדינה) ואיש החברה האזרחית - שתי 
הפשטות. בדמיונו, חי האדם ברקיע המדינה, בין "זכויות האזרח", 
את חיי הקהילה האנושית שנשללת ממנו על קרקע "זכויות האדם". 
לפיכך, המהפכה תהיה לא רק פוליטית (רפורמה ליברלית תבונית 
של המדינה), אלא גם אנושית ("קהילתית" |פופוחטוומומסט)), וזאת 
כדי שתוכל להשיב לאדם את טבעו שהתנכר בצורות הפנטזיה של 
הכסף, הכוח והאלים. מכאן שמהפכה זו תהיה עבודתם המשותפת 
של הפילוסופיה ושל הפרולטריון, שכן הפילוסופיה טוענת לחיוב 
ומאשרת את האדם מבחינה תיאורטית, בעוד שאצל הפרולטריון 
הוא נשלל מבחינה פרקטית. חדירתה של הפילוסופיה לתוך 
הפרולטריון תהיה המרד המודע של החיוב כנגד שלילתו, מרד 
האדם כנגד תנאיו הבלתי אנושיים. או אז ישלול הפרולטריון 
את שלילתו שלו ויתפוס במסגרת הקומוניזם בעלות על עצמו. 
המהפכה היא עצם הפרקסיס של הלוגיקה האימננטית של הניכור. 
היא הרגע שהביקורת, שהייתה עד כה חסרת אונים ונשק, מזהה את 
הפרולטריון ככלי הנשק שלה. הפילוסופיה מספקת לפרולטריון את 
התיאוריה בדבר מי שהוא. הפרולטריון מספק לה בתמורה את כוח 
גייסותיו, כוח אחד ויחיד שבמסגרתו כל אחד כורת ברית רק עם 
עצמו. גם על הברית המהפכנית של הפרולטריון והפילוסופיה, גם 
עליה, הוטבע חותמה של מהות האדם. 


משנת 1845 ואילך ניתק מרקס באופן רדיקלי את קשריו עם כל 
תיאוריה שהעמידה את ההיסטוריה ואת הפוליטיקה על יסוד מהות 
האדם. קרע יחיד זה נושא בחובו שלושה היבטים תיאורטייים 
שאינם ניתנים להפרדה. 

(1) גיבוש תיאוריה של ההיסטוריה ושל הפוליטיקה על יסוד מושגים 
חדשים באופן רדיקלי: מושגים על אודות תצורות חברתיות, כוחות 
ייצור, יחסי ייצור, מבנה-על, אידיאולוגיות, היקבעות בחשבון 
אחרון על ידי הכלכלה, היקבעות ייחודית ומסוימת של הרמות 
האחרות וכו". 


(2) ביקורת רדיקלית של היומרות התיאורטיות של כל הומניזם 
פילוסופי. 


(3) הגדרת ההומניזם כאידיאולוגיה. 


גם במסגרת תפיסה חדשה זו מתייחסים לכל בחומרה, אלא 
שמדובר בחומרה חדשה. מהות האדם שעברה ביקורת (2) מוגדרת 
כאידיאולוגיה (3), שהיא קטגוריה המשתייכת לתיאוריה החדשה 
על אודות החברה וההיסטוריה (1). 

הניתוק מכל אנתרופולוגיה ומכל הומניזם פילוסופי אינו פרט 
משני. הניתוק ותגליתו המדעית של מרקס הם דבר אחד ויחיד. 

משמעות הניתוק היא שמרקס דוחה את הפרובלמטיקה של 
הפילוסופיה הקודמת ומאמץ פרובלמטיקה חדשה באבחה אחת. 
הפילוסופיה הקודמת, האידיאליסטית ("בורגנית"), נשענה בכל 
תחום ובכל פיתוח שלה ("תורת ההכרה", תפיסת ההיסטוריה, 
כלכלה מדינית, מוסר, אסתטיקה וכו') על הפרובלמטיקה של 
הטבע האנושי (או של מהות האדם). במשך מאות שנים הייתה 
פרובלמטיקה זו ברורה מאליה ואיש לא חלם להעמידה למבחן, אף 
לא בשעה שעיבדו אותה מחדש. 

פרובלמטיקה זו לא הייתה מעורפלת ולא רפה. להיפך, כוננה 
אותה מערכת קוהרנטית של מושגים מדויקים, שחברו זה לזה 
בצורה הדוקה. כאשר מרקס התמודד אֶתה, היא טמנה בחובה שני 
פוסטולטים משלימים שהוא הגדיר בתזה השישית על פוירבאך. 


(א) שקיימת מהות כוללת של האדם; 

(ב) שמהות זו היא תכונתם של "פרטים כאשר הם נבחנים כל אחד 
לחוד", ושפרטים אלו הם הסובייקטים האמיתיים שלה. 


שני פוסטולטים אלו משלימים זה את זה ואינם ניתנים להפרדה. 
אך קיומם ואחדותם מניחים מראש תפיסת עולם אמפיריציסטית- 
אידיאליסטית שלמה. למעשה, הסובייקטים הקונקרטיים מוכרחים 
להתקיים כנתונים מוחלטים על מנת שמהות האדם תהיה תכונה 
כוללת. עניין זה טומן בחובו את האמפיריציזם של הסובייקט. 
על מנת שהפרטים האמפיריים יהיו בני אדם, כל אחד מהם מוכרח 
לשאת את המהות האנושית כולה, אם לא בפועל אז לפחות בכוח. 
עניין זה טומן בחובו את האידיאליזם של המהות. האמפיריציזם 
של הסובייקט טומן כך בחובו את האידיאליזם של המהות ולהיפך. 
יחס זה יכול להפוך "לניגודו" - אמפיריציזם של המושג אל מול 
אידיאליזם של הסובייקט. אך היפוך זה שומר על המבנה היסודי 
של הפרובלמטיקה, שנשאר בעינו. 

בדגם"מבנה זה ניתן לזהות, לא רק את העיקרון של תיאוריות 
החברה (מהובס ועד רוסו), של הכלכלה המדינית (מפטי [ע] ועד 
ריקרדו) ושל המוסר (מדקרט ועד קאנט), אלא גם את עצם העיקרון 
של "תורת ההכרה" האידיאליסטית והמטריאליסטית (קדם- 
מרקסיסטית) (מלוק דרך קאנט ועד פוירבאך). התוכן של המהות 
האנושית או תוכנם של הסובייקטים האמפיריים יכול להשתנות 
(כפי שניתן לראות החל מדקרט ועד פוירבאך). הסובייקט יכול 
לעבור מאמפיריציזם לאידיאליזם (כפי שניתן לראות החל מלוק 
ועד קאנט). המונחים ויחסם אלו לאלו יכולים להשתנות. אך כל 
זאת בתוך דגם"מבנה שאינו משתנה, דגם שהוא הפרובלמטיקה 
עצמה - לאידיאליזם של מהות מקביל תמיד אמפיריציזם של 
סובייקט (או לאידיאליזם של סובייקט - אמפיריציזם של מהות). 

כאשר הוא דוחה את מהות האדם כיסוד תיאורטי, מרקס דוחה 
בשלמותה את מערכת הפוסטולטים האורגנית הזו. הוא רודף את 

הקטגוריות הפילוסופיות של הסובייקט, האמפיריציזם, המהות 
האידיאית, וכו' ומגרש אותן מכל התחומים שבהן משלו. לא רק 
מהכלכלה המדינית (דחיית המיתוס של ההומו-אקונומיקוס בתור 
הסובייקט של הכלכלה הקלאסית, כלומר של פרט בעל כושר 
וצרכים מוגדרים); לא רק מההיסטוריה (דחיית האטומיזם החברתי 
והאידיאליזם הפוליטי-אתי); לא רק מהמוסר (דחיית אידיאת המוסר 
הקאנטיאני); אלא גם מהפילוסופיה עצמה, שכן המטריאליזם של 
מרקס פוסל ומרחיק מתחומו הן את האמפיריציזם של הסובייקט 
(עם צדו השני: הסובייקט הטרנסצנדנטלי) והן את האידיאליזם של 
המושג (עם צדו השני: האמפיריציזם של המושג). 

למהפכה תיאורטית טוטלית זו הייתה הזכות לערער על 
המושגים הישנים רק מכיוון שהחליפה אותם במושגים חדשים. 
מרקס ייסד למעשה פרובלמטיקה חדשה, דרך שיטתית וחדשה 
לשאול שאלות על העולם, עקרונות חדשים ומתודה חדשה. תגלית 
זו נכללת מיד בתיאוריה של המטריאליזם ההיסטורי, שבמסגרתה 
מרקס מציע לא רק תיאוריה חדשה של ההיסטוריה, אלא בד בבד 
- שלא במפורש אך באופן הכרחי - "פילוסופיה" חדשה שטומנת 
בחובה השלכות בלי סוף. כאשר הוא מחליף בתוך התיאוריה של 
ההיסטוריה את הצמד הוותיק "פרטים/מהות אנושית" במושגים 
חדשים (כוחות הייצור, יחסי הייצור וכו'), מרקס מציע תפיסה 
חדשה של ה"פילוסופיה". הוא מחליף את הפוסטולטים הישנים 
(אמפיריציזם-אידיאליזם של הסובייקט, אמפיריציזם-אידיאליזם 
של המהות), שמהווים בסיס לא רק לאידיאליזם אלא גם למטריאליזם 
הקדם-מרקסיסטי, במטריאליזם דיאלקטי-היסטורי של הפרקסיס. 
כלומר, בתיאוריה של הרמות השונות הייחודיות לפרקסיס האנושי 
(פרקסיס כלכלי, פרקסיס פוליטי, פרקסיס אידיאולוגי, פרקסיס 
מדעי) בנקודות החיבור שלהן, תיאוריה שעומדת על יסוד נקודות 
החיבור הייחודיות לאחדות החברה האנושית. בקצרה, נאמר שמרקס 
מחליף את המושג האידיאולוגי והכולל של ה"פרקסיס" הפוירבאכי 

בתפיסה קונקרטית של ההבדלים הייחודיים, שמאפשרת למקם כל 
פרקסיס במסגרת ההבדלים הייחודיים למבנה החברתי. 

על מנת להבין את החידושים הרדיקליים של מרקס, יש 
להתוודע לא רק לחדשנות המושגים של המטריאליזם ההיסטורי, 
אלא גם לעומקה של המהפכה התיאורטית שעליה הם מכריזים 
ושהם טומנים בחובם. את מעמד ההומניזם ניתן יהיה להגדיר 
מעתה אך ורק בתנאי שנדחה את יומרותיו התיאורטיות ונזהה את 
תפקודו הפרקטי כאידיאולוגיה. 

מבחינתה המחמירה של התיאוריה, אפשר וצריך לדבר גלויות 
על האנטי-הומניזם התיאורטי של מרקס, ולראות באנטי-הומניזם 
תיאורטי זה את תנאי האפשרות המוחלט (שלילה) להשגת הכרה 
(חיוב) על אודות העולם האנושי ועל אודות שינויו הפרקטי. נוכל 
לדעת דבר-מה על בני האדם רק בתנאי המוחלט שנרמוס עד עפר 
את המיתוס הפילוסופי (תיאורטי) של האדם. כל מחשבה שתפנה 
אז למרקס כדי לשקם, בדרך זו או אחרת, אנתרופולוגיה או הומניזם 
תיאורטי, לא תהיה מבחינה תיאורטית אלא עפר ואפר. עם זאת, 
מבחינה פרקטית היא תוכל להקים גלעד לאידיאולוגיה הקדם- 
מרקסיסטית, דבר שיכביד על ההיסטוריה הממשית ויסתכן בכך 
שיוביל אותה למבואות סתומים. 

מכיוון שהאנטי-הומניזם התיאורטי של המרקסיזם מתלווה 
להכרה בהומניזם ולהכרה של ההומניזם עצמו כאידיאולוגיה, 
מרקס מעולם לא נפל בפח של האשליה האידיאליסטית, והוא 
מעולם לא חשב שהכרת מושא תוכל להחליפו או להעלימו. 
הקרטזיאנים, שידעו שהשמש נמצאת במרחק של אלפיים מילין, 
נדהמו מכך שרואים אותה כאילו הייתה במרחק מאתיים צעדים: 
אלוהים בכבודו ובעצמו לא היה גדול מספיק כדי שיוכלו למלא 
בעזרתו פער כזה. מרקס לא חשב מעולם שההכרה של טבעו של 
הכסף (יחס חברתי) תוכל להרוס את מראית העין שלו, את צורת 
הקיום שלו, כלומר את הופעתו כ"חפץ". וזאת מכיוון שאותה 

מראית עין הייתה עצם הווייתו, הכרחית בדיוק כמו אופן הייצור 
הקיים.' מרקס מעולם לא חשב שניתן להעלים אידיאולוגיה דרך 
הכרתה, שכן הכרת האידיאולוגיה, בתור הכרה של תנאי האפשרות 
שלה, של המבנה שלה, של הלוגיקה הייחודית שלה ושל תפקידה 
הפרקטי בתחומה של חברה נתונה, היא בה בעת הכרת תנאי ההכרח 
שלה. לפיכך, האנטי-הומניזם התיאורטי של מרקס אינו מבטל, 
אף לא במאום, את קיומו ההיסטורי של ההומניזם. אחרי מרקס, 
כמו גם לפניו, אנו נתקלים בעולם הממשי בפילוסופיות של האדם. 
היום ישנם מרקסיסטים מסוימים שמתפתים, אפילו הם, לפתח 
את התמות של הומניזם תיאורטי חדש. ליתר דיוק, תוך כדי כך 


7. התיאוריה האופנתית של "החפצון" נשענת כולה על השלכה של 
תיאוריית הניכור מתוך כתבי השחרות, ובייחוד מתוך "כתבי היד של 
4, על תיאוריית ה"פטישיזם" מתוך הקפיטל. ב"כתבי היד של 
4" נטען בתוקף שתהליך האובייקטיפיקציה של המהות האנושית 
היא התנאי המקדים, שאין בלתו, לניכוסה מחדש של המהות האנושית 
בידי האדם. בתהליך זה האדם קיים אך ורק בצורת מושא. שם הוא פוגש 
את מהותו שלו עצמו כאשר היא מופיעה כמהות זרה ולא-אנושית. לא 
נאמר ש"האובייקטיפיקציה" היא דווקא "חפצון", גם אם אכן נאמר 
שהיא לא-אנושית. אי-האנושיות אינה מיוצגת באופן מובהק דרך מודל 
"החפץ", אלא לעתים דרך מודל החייתיות (ואפילו קדם-החייתיות: אותו 
אדם שאינו מחזיק עוד אפילו ביחסיה הפשוטים של החיה אל מול הטבע) 
ולעתים דרך מודל כל-היכולת וההיקסמות, מודל טרנסצנדנטי (אלוהים, 
מדינה) ודרך הכסף, שהוא דווקא כן "חפץ". בקפיטל, הכסף הוא היחס 
החברתי היחיד שמצטייר כחפץ (חתיכת מתכת). אלא שהתפיסה של 
הכסף בתור חפץ (כלומר הבלבול ביחס לכסף בין ערך לבין ערך שימוש) 
אינה עומדת בזיקה למציאות ה"חפץ". כאשר הוא נמצא ביחס ישיר עם 
הכסף, האדם לא נתקל בברוטליות הפשוטה של "חפץ" - הוא נתקל 
בכוח (או בהיעדרו) שפועל על חפצים ועל בני אדם. האידיאולוגיה של 
החפצון מביטה על היחסים האנושיים ורואה "חפצים" בכל מקום. כך היא 
מכפיפה תחת הקטגוריה "חפץ" (שהיא הקטגוריה הזרה ביותר בשביל 
מרקס) את כל היחסים החברתיים שנחשבים דרך המודל האידיאולוגי של 
החפץ-כסף, ומבלבלת ביניהם. 

שהוא מעמידו ביחס לתנאי הקיום שלו, האנטי-הומניזם התיאורטי 
של מרקס מכיר בהכרח (המותנה) של ההומניזם כאידיאולוגיה. 
ההכרה בהכרח זה אינה ספקולטיבית לגמרי. אך ורק על בסיס זה 
יכול המרקסיזם לייסד פוליטיקה שעניינה צורות האידיאולוגיות 
הקיימות: דת, מוסר, אמנות, פילוסופיה, משפט - והומניזם לפני 
כולן. פוליטיקה מרקסיסטית (לעתיד לבוא) של האידיאולוגיה 
ההומניסטית, כלומר, גישה פוליטית ביחס להומניזם - גישה 
שתוכל להיות סירוב, ביקורת, שימוש, תמיכה, פיתוח או חידוש 
הומניסטי של צורות האידיאולוגיה הנוכחיות בשדה האתי-פוליטי 
- פוליטיקה זו אפשרית אך ורק בתנאי המוחלט שהפילוסופיה 
המרקסיסטית תעמוד ביסודה. פילוסופיה שהאנטי-הומניזם 
התיאורטי הוא בשבילה הנחה מקדימה. 


ד. 


הכול תלוי, אם כך, בהכרת טבעו של ההומניזם כאידיאולוגיה. 

לא מלאכת ההגדרה המעמיקה של האידיאולוגיה היא מה 
שעומד על הפרק. מספיק שנדע, באופן סכמטי מאוד, שאידיאולוגיה 
היא מערכת (עם לוגיקה וחוּמרה משלה) של דימויים (תמונות, 
מיתוסים, אידיאות או מושגים, תלוי במקרה) בעלת קיום ותפקיד 
היסטורי בתחומה של חברה נתונה. מבלי להיכנס לבעיית יחסיו 
של מדע אל עברו (האידיאולוגי), נאמר שהאידיאולוגיה, כמערכת 
של דימויים, נבדלת מהמדע בכך שתפקודה הפרקטי-חברתי מכריע 
ועולה על תפקודה התיאורטי (או תפקודה כהכרה). 

מה טבעו של תפקוד חברתי זה? על מנת להבינו, יש לפנות 
אל התיאוריה המרקסיסטית של ההיסטוריה. ה"סובייקטים" של 
ההיסטוריה הן חברות אנושית נתונות. חברות אלו מצטיירות 
כמקרים של טוטליות, שאחדותם מתכוננת על ידי סוג מסוים 
של מורכבות. מורכבות שבה פועלים גורמים, אשר לפי אנגלס 

נוכל לצמצם באופן סכמטי מאוד לשלושה: הכלכלה, הפוליטיקה 
והאידיאולוגיה. בצורות שיכולות לעתים להיות פרדוקסליות 
מאוד, ניתן לזהות בכל חברה פעילות כלכלית בסיסית, ארגון 
פוליטי, וצורות "אידיאולוגיות" (דת, מוסר, פילוסופיה וכו'). 
האידיאולוגיה היא לפיכך, כמות שהיא, חלק אורגני מכל 
טוטליות חברתית. הכול מצביע על כך שחברות אנושיות אינן 
יכולות להתקיים ללא תצורות ייחודיות אלו, ללא מערכות אלו 
של דימויים (ברמות שונות), כלומר, ללא אידיאולוגיות. החברות 
האנושיות מייצרות ומפרישות את האידיאולוגיה כאילו הייתה 
היסוד, או עצם האוויר הדרוש להן לנשימה, לחייהן ההיסטוריים. 
רק תפיסת עולם אידיאולוגית יכולה להעלות על הדעת חברות 
ללא אידיאולוגיה, ולאמץ את הרעיון האוטופי בדבר עולם שבו 
האידיאולוגיה נעלמה מבלי להשאיר זכר (בניגוד להעלמות רק 
אחת מבין צורותיה ההיסטוריות) והוחלפה על ידי המדע. אוטופיה 
כזו עומדת, לדוגמה, בבסיס הרעיון שהמוסר, שהוא אידיאולוגי 
במהותו, יוכל לפנות את מקומו למדע או להפוך מדעי כל כולו; 
או בבסיס הרעיון שלפיו המדע יעלים את הדת ויתפוס איכשהו את 
מקומה; או שהאמנות תוכל יום אחד להתמזג עם ההכרה או להפוך 
ל"חיי היומיום" וכו". 

לא נחמוק מהשאלה הבוערת - המטריאליזם ההיסטורי 
אינו יכול להעלות על הדעת שאפילו חברה קומוניסטית 
תוכל לוותר על האידיאולוגיה, שיכולה להופיע למשל כמוסר, 
אמנות, או "תפיסת עולם". אכן ניתן לחזות שינויים משמעותיים 
בצורות האידיאולוגיות וביחסיהן, ואפילו היעלמות של צורות 
קיימות מסוימות או מסירת תפקידן לצורות שכנות. ניתן גם 
לחזות (על בסיס הנחות הניסיון שכבר רכשנו) את התפתחותן 
של צורות אידיאולוגיות חדשות (לדוגמה האידיאולוגיות "תפיסת 
עולם מדעית", "הומניזם קומוניסטי"), אלא שבמצב הנוכחי של 
התיאוריה המרקסיסטית, כאשר מתייחסים אליה באופן חמור, לא 

ניתן להעלות על הדעת שהקומוניזם, אופן הייצור החדש, שטומן 
בחובו כוחות ייצור ויחסי ייצור מסוימים, יוכל להתנהל ללא ארגון 
חברתי של הייצור וללא צורות אידיאולוגיות מתאימות. 

כך מתברר שהאידיאולוגיה אינה מופרכת ואינה גידול 
קונטינגנטי של ההיסטוריה. היא מבנה מהותי לחייהן ההיסטוריים 
של חברות. בנוסף, רק הקיום וההכרה בהכרח שבאידיאולוגיה 
יכולים לאפשר לנו לפעול עליה, ולהפוך את האידיאולוגיה 
למכשיר פעולה מחושבת על ההיסטוריה. 

מקובל לומר שהאידיאולוגיה שייכת למחוזות ה"תודעה". אסור 
לטעות בכינוי זה, שנותר נגוע בפרובלמטיקה האידיאליסטית 
של התקופה שקדמה למרקס. למען האמת, לאידיאולוגיה יש 
קשר מועט מאוד ל"תודעה", גם אם נניח שיש למונח זה הוראה 
אחת. היא אינה מודעת באופן עמוק אפילו כאשר היא מציגה את 
עצמה (כמו ב"פילוסופיה" הקדם-מרקסיסטית) בצורה מחושבת. 
האידיאולוגיה היא אכן מערכת של דימויים, אך רוב הזמן אין 
לדימויים אלו כל קשר ל"תודעה". רוב הזמן מדובר בתמונות, 
לעתים במושגים, אלא שלפני הכול הם כופים את עצמם על רוב 
עצום של בני האדם בתור מבנים, ובלי לעבור ב"תודעה" שלהם. 
הם מושאים תרבותיים שנתפסים"מתקבלים-נסבלים-ופועלים על 
בני האדם בתפקודם בתהליך שנשגב מבינתם. בני האדם "חיים" 
את האידיאולוגיה שלהם כפי שהקרטזיאני "ראה" (או לא ראה, 
אם לא הציב) את הירח במרחק מאתיים צעדים, כלומר כלל לא 
כצורת תודעה, אלא כמושא של "עולמם" - כ"עולם" עצמו. עם 
זאת, מה הכוונה בכך שהאידיאולוגיה קשורה ל"תודעתם" של בני 
האדם? ראשית, הכוונה היא שאנחנו מבחינים בין האידיאולוגיה 
לבין גורמים חברתיים אחרים. שנית, בני האדם חיים את הפעולות 
שלהם (שהמסורת הקלאסית ייחסה לחירות או ל"תודעה") בתוך 
האידיאולוגיה, על ידי האידיאולוגיה ודרכה. בקיצור, יחסם של בני 
אדם אל העולם - יחס הכולל בתוכו את ההיסטוריה (בפעילות או 

בהיעדר הפעילות הפוליטית), יחס שאותו הם "חיים" - יחס זה 
עובר דרך האידיאולוגיה. ליתר דיוק, יחס זה הוא האידיאולוגיה 
בכבודה ובעצמה. לכך התכוון מרקס כשאמר שבני האדם 
מתוודעים למקומם בעולם ובהיסטוריה בתוך האידיאולוגיה (בתור 
מוקד המאבקים הפוליטיים). בחיקו של לא מודע אידיאולוגי זה 
מצליחים בני האדם לשנות את יחסיהם ה"נחווים" אל העולם 
ולרכוש את אותה צורה חדשה של חוסר תודעה ייחודי המכונה 
"תודעה". 

האידיאולוגיה אמורה לפיכך ביחס ה"נחווה" של בני אדם אל 
עולמם. יחס זה שנראה "מודע" רק בתנאי שהוא לא מודע. יחס 
שנדמה באותו האופן פשוט רק בתנאי שהוא מורכב, רק בתנאי 
שאינו יחס פשוט, אלא יחס היחסים, יחס מסדר שני. למעשה, 
בני אדם אינם מביעים באידיאולוגיה את יחסיהם אל תנאי הקיום 
שלהם, אלא את האופן שבו הם חיים את יחסם אל תנאי קיומם 
- עניין שמניח, בה בעת, יחס ממשי ויחס "נחווה" ו"דמיוני". 
האידיאולוגיה היא, לפיכך, ביטוי היחס של בני האדם אל "עולמם", 
כלומר האחדות (הקבועה היקבעות-יתר) של יחסם הממשי ושל 
יחסם הדמיוני אל תנאי קיומם הממשיים. באידיאולוגיה משוקע 
היחס הממשי באופן בלתי נמנע ביחס הדמיוני שאכן מביע רצון 
(שמרני, קונפורמיסטי, רפורמיסטי או מהפכני) ואף תקווה או 
נוסטלגיה, אך לא כזה שמתאר מציאות. 

בתוך היקבעות-יתר זו של הממשי על ידי הדמיוני ושל הדמיוני 
על ידי הממשי, האידיאולוגיה אכן פועלת מתוך עקרונה. היא 
מחזקת או משנה את היחס של בני האדם אל תנאי קיומם, וזאת 
במסגרת היחס הדמיוני עצמו. מכך נובע שפעילות זו לעולם לא 
תוכל להיות אינסטרומנטלית. בני אדם שישתמשו באידיאולוגיה 
בתור אמצעי פעולה גרידא, בתור כלי, יגלו שהם לכודים בה. הם 
יגלו שהיא חלה עליהם ברגע שהשתמשו בה, ברגע שדימו עצמם 
לאדוניה הבלעדיים. 

הדבר ברור לגמרי במקרה של חברת מעמדות. האידיאולוגיה 
השליטה היא האידיאולוגיה של המעמד השולט. אלא שיחסו של 
המעמד השולט לאידיאולוגיה השליטה, לאידיאולוגיה שלו, אינו 
יחס חיצוני ומפוכח של תועלת או עורמה גרידא. כאשר במהלך 
המאה ה-18 מפתח "המעמד השליט", הבורגנות, אידיאולוגיה 
הומניסטית של שוויון, חירות ותבונה, הוא מעניק לתביעותיו 
צורה כוללת, כאילו רצה לגייס כך לשורותיו תוך כדי כך שהוא 
מכשיר לתכלית זו את האנשים שהוא שיחרר אך ורק כדי לנצלם. 
זה המיתוס של רוּסו בדבר מקור אי-השוויון. העשירים מגישים 
לעניים את "הדיון המחושב והשקול ביותר" שנהגה אי פעם, כדי 
לשכנע אותם לחיות את שעבודם כאילו היה חירות. למען האמת, 
הבורגנות חייבת להאמין במיתוס שלה לפני שתוכל לשכנע את 
האחרים להאמין בו, וזאת לא רק על מנת לשכנע אותם, אלא מכיוון 
שהיא חיה באידיאולוגיה שלה את היחס הדמיוני הזה אל תנאי 
קיומה הממשיים. יחס שמאפשר לה, בה בעת, לפעול על עצמה 
(לספק לעצמה תודעה משפטית ומוסרית, ואת התנאים המשפטיים 
והמוסריים לליברליזם הכלכלי) ועל האחרים (מנוצליה ומנוצליה 
לעתיד לבוא: "העובדים החופשיים"); כדי שתוכל לקחת על עצמה, 
למלא ולשאת בתפקידה ההיסטורי כמעמד השליט. בדיוק כך 
חיה הבורגנות במסגרת אידיאולוגיית החירות את יחסה אל תנאי 
קיומה, כלומר את יחסה הממשי (חוקי הכלכלה הקפיטליסטית 
הליברלית) המשוקע ביחס דמיוני (כל בני האדם חופשיים, כולל 
העובדים החופשיים). האידיאולוגיה שלה מסתכמת במשחק מילים 
על המונח חירות. משחק שמסגיר את רצון הבורגנות לאחז את עיני 
מנוצליה ("החופשיים"!) כדי להחזיקם ברסן מסחטת החירות, וכמו 
כן מסגיר את הצורך שלה לחיות את השלטון המעמדי שלה עצמה 
בתור חירותם של מנוצליה. כפי שעם שמנצל עם אחר לא יוכל 
להיות חופשי, כך מעמד שמשתמש באידיאולוגיה כפוף גם הוא 
לשלטונה. כאשר מדברים על התפקוד המעמדי של האידיאולוגיה, 

יש להבין שהאידיאולוגיה השליטה היא אכן האידיאולוגיה של 
המעמד השולט, ושהוא משתמש בה לא רק כדי לשלוט במעמד 
המנוצל, אלא גם במטרה לכונן את עצמו כמעמד השליט. וזאת 
בשעה שהאידיאולוגיה גורמת לו לקבל את יחסו ה"נחווה" אל 
העולם כאילו היה יחס ממשי ומוצדק. 

אך יש ללכת רחוק יותר, ולתהות מה יקרה לאידיאולוגיה 
בחברה שבה ייעלמו המעמדות. דיוננו הקודם מאפשר לנו להשיב 
על שאלה זו. אם כל תפקידה החברתי של האידיאולוגיה היה 
מסתכם בציניות של מיתוס (כמו "השקרים היפים" של אפלטון או 
שיטות הפרסום המודרני), שהמעמד השולט מייצר ומפעיל מבחוץ 
כדי לאחז את עיני המנוצלים, הייתה האידיאולוגיה נעלמת יחד 
עם המעמדות. אך כפי שראינו, האידיאולוגיה פועלת על המעמד 
השולט עצמו אפילו בחברה מעמדית ותורמת לעיצובו ולשינוי 
גישותיו כדי לסגלן לתנאי קיומו הממשיים (לדוגמה - החירות 
המשפטית). ברור שהאידיאולוגיה (כמערכת דימויים המונית) 
חיונית לכל חברה על מנת לעצב בני אדם, לשנותם, וללמד אותם 
לענות לדרישות שתנאי קיומם מציבים בפניהם. אם ההיסטוריה 
היא שינוי מתמיד בתנאי הקיום של בני האדם (והדבר תקף גם 
בחברה סוציאליסטית, כפי שאמר מרקס), בני האדם מוכרחים 
להשתנות ללא הרף כדי להסתגל לתנאיהם. אם לא ניתן להפקיר 
"הסתגלות" זו לחסדי הספונטניות, אלא יש לקחת עליה אחריות 
כל העת, למשול ולשלוט בה, אזי דרישה זאת מתבטאת בתוך 
האידיאולוגיה. באידיאולוגיה נמדד מרחק זה. בה חיים סתירה זאת. 
בה "מבטאים בפעולה" את פתרונה. החברה נטולת המעמדות חיה 
את הלימתו-ואי-הלימתו של יחסה אל העולם בתוך האידיאולוגיה. 
בה ודרכה היא משנה את "תודעתם" של בני האדם, כלומר את 
גישתם ואת התנהגותם, כדי להציבם אל מול משימותיהם ותנאי 
קיומם. 

בחברה מעמדית, האידיאולוגיה היא הממסר שדרכו והיסוד 

שבו מוסדר היחס בין בני האדם לבין תנאי קיומם לרווחת המעמד 
השליט. בחברה נטולת מעמדות, האידיאולוגיה היא הממסר שדרכו 
או היסוד שבו חיים את היחס שבין בני האדם לבין תנאי קיומם 
לרווחת כל בני האדם. 


ה. 


כעת ניתן לשוב לרעיון ההומניזם הסוציאליסטי, ולתת דין וחשבון 
על הפער התיאורטי שעליו עמדנו בין מושג מדעי (סוציאליזם) 
לבין מושג אידיאולוגי (הומניזם). 

ביחסיו עם הצורות הקיימות של ההומניזם של הפרט (הבורגני 
או הנוצרי), ההומניזם הסוציאליסטי של הפרט הוא אידיאולוגיה 
בדיוק במשחק המילים שמאפשר את המפגש הזה. אינני מאמין 
שמדובר במפגש בין ציניות לבין נאיביות, רחוק מכך. משחק 
המילים מציין תמיד וגם במקרה זה מציאות היסטורית, ריבוי 
משמעויות "נחווה", ובה בעת גם ביטוי של הרצון להתגבר עליו. 
כאשר ביחסיהם עם השאר, שמים המרקסיסטים דגש על ההומניזם 
הסוציאליסטי של הפרט, הם פשוט מפגינים את רצונם לגמוא את 
המרחק שמפריד ביניהם לבין בעלי בריתם האפשריים. הם פשוט 
מקדימים את התנועה תוך כדי כך שהם שמים מבטחם בהיסטוריה 
העתידית שתיצוק תוכן חדש במילים הישנות. 

התוכן הוא מה שחשוב. נאמר זאת שוב, רעיונות ההומניזם 
המרקסיסטי אינם הרעיונות שבהם משתמשים האחרים. וזאת 
לפחות בהתחלה. המרקסיסטים שמפתחים אותם עושים זאת 
בהכרח בשביל עצמם לפני שהם עושים זאת בשביל האחרים. אלא 
שאנו יודעים על איזה בסיס פיתוחים אלו עומדים. הם עומדים על 
יסוד התנאים החדשים שמתקיימים בברית המועצות, על יסוד קץ 
הדיקטטורה של הפרולטריון, על יסוד המעבר לקומוניזם. 

הכול עומד על עניין זה, וכך אנסח את השאלה. בזיקה לְמַה 

עומד בברית המועצות פיתוחן המופגן של רעיונות ההומניזם 
של הפרט (הסוציאליסטי)? באידיאולוגיה הגרמנית, כאשר הוא דן 
באידיאת האדם ובהומניזם, מעיר מרקס שאידיאת הטבע האנושי 
או מהות האדם מכסה על צמד שיפוטי ערך: הצמד אנושי-לא- 
אנושי. הוא כותב: "ה'לא-אנושי' ממש כמו ה'אנושי' הוא תוצר 
של תנאי הזמן. זהו צדם השלילי...". הצמד אנושי-לא-אנושי הוא 
העיקרון הנסתר של כל הומניזם, שבתורו אינו אלא האופן שבו 
חיים-נושאים-פותרים סתירה זו. ההומניזם הבורגני הציב את האדם 
כעקרונה של כל תיאוריה. מהות נאורה זו של האדם הייתה חלקו 
הגלוי של הלא-אנושי שנותר בצל. תוכנה של המהות האנושית, 
שהייתה לכאורה מוחלטת, הצביע על לידתה המורדת בתוך צל זה. 
האדם, שהוא חירות-תבונה, הוקיע את האדם האגואיסטי שנקרע 
מהחברה הקפיטליסטית. בשתי צורותיו של הצמד "לא-אנושי- 
אנושי", חיה הבורגנות של המאה ה-18, כמו גם האינטלקטואלים 
הגרמנים הרדיקלים של השמאל (בצורה "ליברלית-תבונית" 
ובצורה "קהילתית" או "קומוניסטית" בהתאמה), את יחסיה אל 
תנאי קיומה כסירוב, תביעה ותוכנית. 

ומה בדבר ההומניזם הסוציאליסטי של זמננו? גם הוא, כן, 
סירוב והוקעה. סירוב בפני כל צורות האפליה האנושית, בין שהן 
גזעיות, פוליטיות, דתיות ובין אחרות. סירוב בפני כל ניצול כלכלי 
ושעבוד פוליטי. סירוב בפני המלחמה. סירוב זה אינו רק הכרזת 
ניצחון גאה, קריאת עידוד ודוגמה המופנית כלפי חוץ, כלפי כל בני 
האדם שסובלים תחת האימפריאליזם, תחת ניצולו, עוניו, שעבודו, 
אפלייתו ומלחמותיו. סירוב זה מופנה בנוסף ובעיקרו כלפי 
פנים, כלפי ברית המועצות עצמה. בהומניזם הסוציאליסטי של 
הפרט מסיימת ברית המועצות מבחינתה את תקופת הדיקטטורה 
של הפרולטריון, אך גם דוחה ומרשיעה שורה של "מעילות 
בתפקיד". היא מרשיעה את הצורות הסוטות וה"פושעות" שלבשה 
הדיקטטורה במהלך תקופת "פולחן האישיות". בשימושו הפנימי, 

קשור ההומניזם הסוציאליסטי למציאות היסטורית של יציאה 
מהדיקטטורה של הפרולטריון ולצורות ה"מעילה" שלבשה 
הדיקטטורה בברית המועצות. הוא קשור למציאות "כפולה". לא 
רק מציאות שבני הסובייטים השאירו מאחור בעזרת ההכרח התבוני 
של פיתוח כוחות הייצור ויחסי הייצור הסוציאליסטיים (הדיקטטורה 
של הפרולטריון), אלא גם מציאות שמלאכת ההתגברות עליה 
כלל לא הייתה אמורה לעמוד לפתחנו. מדובר בצורה חדשה של 
"קיומה הלא-תבוני של התבונה", בחלק היסטורי זה של "היעדר- 
התבונה" ושל ה"לא-אנושי" שעברהּ של ברית המועצות נושא על 
גבו. מדובר בטרור, בדיכוי ובדוגמטיזם, כלומר בדיוק במה שטרם 
הספיקו להתגבר עליו בהשלכותיו ובעוולותיו. 

אך דרך משאלה זו אנו עוברים מהצל אל האור, מהלא-אנושי 
לאנושי. הקומוניזם שברית המועצות מחויבת אליו הוא עולם ללא 
ניצול כלכלי, ללא אלימות, ללא אפליה - עולם הפותח בפני בני 
הסובייטים מרחב אינסופי של קדמה, מדע, תרבות, לחם וחירות. 
עולם של התפתחות חופשית - עולם שיכול להיות עולם ללא 
צללים וללא דרמות. אך מדוע שמים את הדגש בכוונה תחילה 
על האדם? בשל מה צריכים בני הסובייטים את האידיאה של 
האדם, כלומר אידיאה על אודות עצמם, שתעזור להם לחיות את 
ההיסטוריה שלהם? קשה שלא להעמיד שאלה זו בזיקה, מצד 
אחד, להכרח להכין ולממש תמורה היסטורית חשובה (המעבר 
לקומוניזם, סוף הדיקטטורה של הפרולטריון, ניוונו ונפילתו של 
מנגנון המדינה שמניח את היווצרותן של צורות חדשות של ארגון 
פוליטי, כלכלי, תרבותי, המתאימים למעבר זה), ומצד שני לתנאים 
ההיסטוריים שבהם מעבר זה צריך לצאת אל הפועל. עם זאת, ברור 
שתנאים אלו נושאים גם את אות עברה של ברית המועצות ואת 
אות הקושי של עבר זה. הם נושאים בחובם לא רק את הקשיים 
שנולדו בתקופת "פולחן האישיות", אלא גם את הקשיים הקודמים 
הקשורים ב"בנייתו של הסוציאליזם בארץ אחת" - לא כל שכן 

בארץ שהייתה במקורה "מפגרת" מבחינה כלכלית ותרבותית. 
בין "תנאים" אלו יש להזכיר, בראש ובראשונה, את התנאים 
"התיאורטיים" שהם ירושתו של עבר זה. 

דרך אי-הלימה נוכחית זו בין המשימות ההיסטוריות לבין 
תנאיהן ניתן לתת דין וחשבון על הצורך בחזרה לאידיאולוגיה של 
ההומניזם. למעשה, רעיונות ההומניזם הסוציאליסטי מעידים על 
קיומן של בעיות אמיתיות: בעיות היסטוריות, כלכליות, פוליטיות 
ואידיאולוגיות חדשות, שתקופת שלטונו של סטלין הסתירה, ואף 
על פי כן יצרה כאשר בנו את הסוציאליזם; בעיות של צורות ארגון 
כלכליות, פוליטיות ותרבותיות המתאימות לדרגת ההתפתחות 
שהשיגו כוחות הייצור של הסוציאליזם; בעיות של צורות חדשות 
של התפתחות אישית בתקופה חדשה בהיסטוריה, תקופה שבה 
המדינה כבר אינה לוקחת על עצמה בכפייה את מלאכת הניהול 
והשליטה בגורלו של כל אחד - תקופה שבה לכל אדם ניתנת מעתה 
הבחירה באופן אובייקטיבי, כלומר ניתנת המשימה הקשה להפוך 
לעצמו בעצמו. התמות של ההומניזם הסוציאליסטי (התפתחות 
חופשית של הפרט, כיבוד החוק הסוציאליסטי, כבוד האדם, וכו') 
הן האופן שבני הסובייטים והסוציאליסטים האחרים חיים את 
יחסיהם אל הבעיות שלהם, כלומר אל התנאים שבהם מתנסחות 
בעיות אלו. מדהים לראות כיצד בהתאם להכרח של התפתחותן, 
עוברות בעיות של פוליטיקה ומוסר לקדמת הבמה בברית המועצות 
וברוב הדמוקרטיות הסוציאליסטיות האחרות. מדהים לראות 
כיצד בעיות אלו רודפות גם את המפלגות המערביות. אך מדהים 
לא פחות לראות כיצד מבחינה תיאורטית מטפלים בבעיות אלו 
(לעתים אם לא לרוב) תוך כדי חזרה למושגים מתקופת הנעורים 
של מרקס, לפילוסופיית האדם שלו - חזרה למושגים כגון ניכור, 
פיצול, פטישיזם, האדם השלם וכו'. עם זאת, כאשר מביטים בבעיות 
אלו כשלעצמן, אין כל צורך ב"פילוסופיה של האדם". רחוק מכך. 
הן קשורות למאמצי גיבוש והשבחה של צורות ארגון חדשות 

של החיים הכלכליים, הפוליטיים והאידיאולוגיים (כולל צורות 
ההתפתחות החדשות של הפרט) של המדינות הסוציאליסטיות 
בשלבי ניוונה ונפילתה של הדיקטטורה של הפרולטריון או בשלבי 
היציאה ממנה. אם כן, כיצד ייתכן שבעיות אלו נוסחו על ידי 
אידיאולוגים מסוימים בזיקה למושגי הפילוסופיה של האדם - 
במקום שינוסחו באופן פומבי, ברור וחמור במונחים כלכליים, 
פוליטיים, אידיאולוגיים וכו' מתוך התיאוריה המרקסיסטית? מדוע 
נדמה שכל כך הרבה פילוסופים מרקסיסטים מרגישים צורך לחזור 
אל המושג האידיאולוגי הקדם"מרקסיסטי של הניכור כדי לחשוב 
בעזרתו כביכול ו"לפתור" בעיות היסטוריות קונקרטיות אלו? 

לא היינו מבחינים בקיומו של הפיתוי שבחזרה אידיאולוגית זו, 
אלמלא הצביעה זו בדרכה על הכרח שאינו יכול למצוא מחסה תחת 
צורות אחרות ואיתנות יותר. אין כל ספק שהקומוניסטים מעמידים 
בצדק את המציאות הכלכלית, החברתית, הפוליטית והתרבותית 
של הסוציאליזם אל מול "חוסר-האנושיות" של האימפריאליזם 
בכלל. אין כל ספק שניגוד זה מהווה חלק מהעימות ומהמאבק של 
הסוציאליזם באימפריאליזם. אלא ששימוש חסר פניות ועכבות 
במושג אידיאולוגי כמו הומניזם, כאילו היה מושג תיאורטי, 
יכול להיות מסוכן לא פחות. שכן אם נרצה ואם לא, ההומניזם 
טעון באסוציאציות של הלא מודע האידיאולוגי, והוא שב ומאמץ 
מחדש בקלות רבה מדי רעיונות מתוך שאיפותיה של הבורגנות 
הזעירה (ידוע שההיסטוריה טרם קברה את הבורגנות הזעירה ואת 
האידיאולוגיה שלה. לנין צפה לה עתיד נאה). 

כאן אנו נוגעים בסיבה עמוקה יותר שקשה, ללא ספק, לבטא 
ולהציג. בתוספת כמה סייגים, ניתן למעשה לחשוב שחזרה זו אל 
האידיאולוגיה מחליפה חזרה אל התיאוריה. אנו שבים ומוצאים 
כאן את התנאים התיאורטיים של זמננו, ירושת עברו של 
המרקסיזם. אנחנו מוצאים כאן לא רק את הדוגמטיזם של התקופה 
הסטליניסטית, אלא גם הד מהעבר הרחוק, את מורשת הפרשנויות 

האופורטוניסטיות ההרסניות של האינטרנציונל השני, שלנין נלחם 
נגדן כל חייו. גם אותן לא קברה ההיסטוריה מעולם. תנאים אלו 
העיבו על התפתחות שהייתה חיונית לתיאוריה המרקסיסטית. 
המרקסיזם אינו יכול לספק בלעדיה את המושגים הדרושים לבעיות 
החדשות, מושגים שהיו מאפשרים לו היום לנסח בעיות אלו במונחים 
מדעיים ולא במונחים אידיאולוגיים; מושגים שהיו מאפשרים לו 
לקרוא לדברים בשמם, כלומר במושגים המרקסיסטיים הראוים, 
במקום להצביע עליהם בעזרת מושגים אידיאולוגיים (ניכור) או 
בעזרת מושגים ללא מעמד מוגדר, כפי שמתרחש לעתים קרובות. 

מצער לראות, לדוגמה, שמושג שהקומוניסטים משתמשים בו 
כדי לציין תופעה היסטורית חשובה בהיסטוריה של ברית המועצות 
ושל תנועת הפועלים - מושג "פולחן האישיות" - הוא מושג 
ש"לא ניתן למצוא" או לסווג במסגרת התיאוריה המרקסיסטית. 
מדובר במושג שאם מתייחסים אליו כאל מושג תיאורטי, הוא אכן 
יכול לתאר ולהוקיע סגנון התנהגות, וככזה להחזיק בערך פרקטי 
כפול ומכופל. אולם, למיטב ידיעתי, מרקס מעולם לא חשב שניתן 
לחשוב על סגנון התנהגות ישירות כעל קטגוריה היסטורית, כלומר 
כעל מושג מהתיאוריה של המטריאליזם ההיסטורי. גם אם מושג זה 
מצביע על מציאות, לא מדובר במושג שלה. עם זאת, כל מה שנאמר 
על אודות "פולחן האישיות" קשור בדיוק לתחום מבנה-העל, 
לארגון המדינה ולאידיאולוגיות. יתרה מזאת, הוא קשור בעיקרו 
לתחום היחיד שזוכה (אנו יודעים) ל"אוטונומיה יחסית" במסגרת 
התיאוריה המרקסיסטית (דבר שמסביר בתיאוריה בפשטות רבה 
שמבנה הבסיס הסוציאליסטי יכול היה להתפתח בעיקרו ללא נזק 
במהלך תקופת שגיאות זו שפגעה במבנה-העל). מדוע לא נקבו 
במושגים המרקסיסטיים הקיימים והמוכרים כדי לחשוב בעזרתם 
ולמקם תופעה זו - תופעה שלמעשה תוארה כסגנון התנהגות 
ויוחסה ל"פסיכולוגיה" של אדם אחד, כלומר פשוט תוארה מבלי 
שיתנו עליה את הדעת? ואם ה"פסיכולוגיה" של אדם אחד כן 

יכולה לקחת על עצמה תפקיד היסטורי זה, מדוע לא לשאול 
במונחים מרקסיסטיים את שאלת תנאי האפשרות ההיסטוריים של 
מה שנדמה כקידומה של הפסיכולוגיה למעמד ולממדים של עובדה 
היסטורית? המרקסיזם מכיל בעקרונותיו את מה שנחוץ כדי לנסח 
בעיה זו במונחים תיאורטיים, כדי להבהירה ולעזור לפתור אותה. 

אין זה מקרה שאני נוקב בדוגמה הכפולה של מושג הניכור 
ושל מושג "פולחן האישיות". אני עושה זאת מכיוון שגם המושא 
של מושגי ההומניזם הסוציאליסטי (במיוחד בעיית החוק והפרט) 
הוא בעיות העולות מתחום מבנה-"העל: ארגון המדינה, החיים 
הפוליטיים, המוסר, האידיאולוגיות וכו'. ואי-אפשר שלא לחשוב 
שהחזרה לאידיאולוגיה היא הדרך המהירה ביותר גם כאן, שהיא 
תחליף לתיאוריה שאינה מספקת ובכל זאת סמויה ואפשרית. זה 
תפקידו של הפיתוי לחזור לאידיאולוגיה - למלא פער זה, פיגור 
זה, מרחק זה, מבלי להכיר בו גלויות ותוך כדי הפיכת הצורך וחוסר 
הסבלנות לטיעון תיאורטי, כפי שאמר אנגלס. תוך כדי התייחסות 
לצורך בתיאוריה כאילו היה התיאוריה עצמה. יש סכנה שההומניזם 
הפילוסופי יהפוך לאיום. הוא מסתתר ומוצא מחסה תחת ההישגים 
חסרי התקדים של הסוציאליזם עצמו. אין הוא אלא אותו תוסף 
משלים שנועד לתת לאידיאולוגים מרקסיסטים מסוימים, בהיעדר 
תיאוריה, את תחושת התיאוריה החסרה להם, תחושה שלא תוכל 
לטעון למעמדו של הדבר היקר ביותר שמרקס העניק לנו - 
האפשרות להכרה מדעית. 

בדיוק בשל כך, אם ההומניזם הסוציאליסטי אכן נמצא על סדר 
היום, סיבותיה הטובות של אידיאולוגיה זו לא תוכלנה בשום פנים 
לערוב לסיבותיה הרעות, מבלי לגרור אותנו כך לתוך הבלבול שבין 
האידיאולוגיה לבין התיאוריה המדעית. 

האנטי-הומניזם הפילוסופי של מרקס מקנה לנו הבנה של הכרח 
האידיאולוגיות הקיימות, כולל ההומניזם. אולם בה בעת, מכיוון 
שמדובר בתיאוריה ביקורתית ומהפכנית, הוא גם מאפשר לנו 

להבין מהי הטקטיקה שצריך לאמץ אל מול אותן אידיאולוגיות: 
לתמוך בהן, לשנותן או להילחם בהן. ויודעים המרקסיסטים ששום 
טקטיקה אינה אפשרית אלא אם כן היא נשענת על אסטרטגיה - 
ושום אסטרטגיה, אלא אם כן היא נשענת על תיאוריה. 


אוקטובר 1963 

מילה על הביטוי "הומניזם ממשי" :1 

ההבדל הייחודי מצוי בתואר: ממשי. ההומניזם הממשי מוגדר 
סמנטית בניגוד להומניזם שאינו ממשי, להומניזם האידיאלי 
(אידיאליסטי), המופשט, הספקולטיבי וכו'. ההומניזם הראשון, 
האידיאליסטי, מוזכר אפוא מכיוון שההומניזם הממשי החדש מפנה 
אליו ובה בעת מסרב לו בשל ההפשטה שבו, חוסר ממשותו וכו". 
ההומניזם החדש חורץ את משפטו על הישן בתור הומניזם מופשט 
ואשלייתי. אשלייתו היא העובדה שעסק במושא שאינו ממשי. 
תוכנו של הומניזם זה הוא מושא שאינו מושא ממשי. ההומניזם 
הממשי מציג את עצמו כהומניזם שתוכנו אינו מושא מופשט או 
ספקולטיבי, אלא מושא ממשי. 

עם זאת, ההגדרה נותרת שלילית. היא מספיקה כדי לבטא 
סירוב לתוכן מסוים, אך אינה מספקת את תוכנה החדש. התוכן 


1. המושג "הומניזם ממשי" עומד בבסיס הטיעונים במאמרו של ח. סמפרון 
[ה0זקוה5], שפורסם בגיליון מס' 58 של כתב העת בהירות |6/ש/6] (ראו 
גם הביקורת החדשה, מס' 164, מרץ 1965). מושג זה שאול מכתבי 
השחרות של מרקס. 


129 


לואי אלתוסר 


שאליו מכוון ההומניזם הממשי אינו מצוי במושג ההומניזם או 
ב"ממשי" כמות שהם, אלא מחוץ למושגים אלו. התואר ממשי הוא 
ציין. הוא מציין שאם מעוניינים למצוא את תוכנו של ההומניזם 
החדש, יש לחפשו בממשות ובמציאות - בחברה במדינה וכו'. 
המושג הומניזם ממשי קשור אפוא למושג ההומניזם כמו להפניה 
תיאורטית, אלא שהוא מתנגד לו כאשר הוא מסרב למושגו המופשט, 
כאשר הוא מעמיד במקומו מושא קונקרטי וממשי. המילה ממשי 
ממלאת תפקיד כפול. היא מנכיחה בהומניזם הישן את האידיאליזם 
ואת ההפשטה שבו (שימוש שלילי של מושג הממשות), ובה בעת 
מצביעה על המציאות והממשות החיצונית (חיצונית להומניזם 
הישן) שבה ימצא ההומניזם החדש את תוכנו (שימוש חיובי של 
מושג הממשות). עם זאת, שימוש חיובי זה של המילה "ממשי" אינו 
שימוש חיובי של ההכרה. מדובר בשימוש חיובי של ציון פרקטי. 
מהי למעשה ה"ממשות" שאמורה להפוך את ההומניזם הישן 
להומניזם ממשי? מדובר בחברה. בתזה השישית על פוירבאך נאמר 
ש"האדם", שאינו מופשט, הוא "סכום של יחסים חברתיים". אך 
אם נתפוס ביטוי זה כלשונו, כהגדרה הולמת - הוא לא אומר דבר. 
ננסה לתת לו פירוש צמוד וניווכח שהדבר בלתי אפשרי ושאנו 
נאלצים לפנות לעזרת נוסחים קרובים מסוג זה: "אם רוצים לדעת 
מהי הממשות, לא זו שעומדת בזיקה הולמת למושג האדם או 
ההומניזם, אלא זו שעומדת באופן עקיף במוקד המושגים האלה, 
אזי היא אינה מהות מופשטת, אלא סך היחסים החברתיים". נוסח 
עזר זה מנכיח מיד את אי-ההלימה שבין מושג האדם לבין הגדרתו 
(סכום של יחסים חברתיים). יש יחס כלשהו בין שני מונחים אלו 
(אדם/סכום של יחסים חברתיים). אין בכך ספק. אולם יחס זה אינו 
מתברר מההגדרה. זה לא יחס של הגדרה, זה לא יחס של הכרה. 
עם זאת, יש מובן לאי-הלימה זו. יש מובן ליחס - מובן פרקטי. 
אי-הלימה גלויה זו מצביעה על פעולה שיש להשלים, התקה 
שיש לבצע. פירושה הוא שיש לגשת אל החברה ולהתחיל לנתח 

אותה החל מסך היחסים החברתיים, כדי שנוכל לפגוש ולמצוא 
את הממשות שרמזנו אליה בשעה שחיפשנו, לא עוד את האדם 
המופשט, אלא את האדם הממשי. אומַר שבביטוי הומניזם ממשי 
המושג "ממשי" הוא מושג פרקטי. הוא שווה ערך לסמן או לתמרור 
שמציין איזו תנועה יש לבצע ובאיזה כיוון, עד איזה מקום עלינו 
להתיק את עצמנו כדי שלא נימצא עוד בשמי ההפשטה, אלא על 
קרקע ממשית. "מכאן, הממשי!". אנו הולכים בעקבות המדריך 
ומגיעים לחברה, ליחסים החברתיים, לתנאי אפשרותם הממשית. 

והנה מתגלע הפרדוקס השערורייתי. מהרגע שמממשים את 
ההתקה, מהרגע שפוצחים בניתוח מדעי של מושא ממשי זה, מתברר 
שהכרתם של בני האדם הקונקרטיים (הממשיים), כלומר הכרת סך 
היחסים החברתיים, אפשרית אך ורק בתנאי שנוותר לחלוטין על 
שירותיו התיאורטיים של מושג האדם (במובן שבו התקיים תחת 
יומרתו התיאורטית עצמה, לפני ביצוע ההתקה). מנקודת מבט 
מדעית נדמה שאי-אפשר להשתמש במושג זה, לא מכיוון שהוא 
מופשט! אלא מכיוון שאינו מדעי. על מנת לתת את הדעת על 
המציאות ועל הממשות של החברה, על סך היחסים החברתיים, אנו 
מוכרחים לבצע התקה רדיקלית, לא רק התקה מקומית (מהמופשט 
אל הקונקרטי), אלא גם התקה מושגית (אנו משנים את מושגי 
היסוד!). בין המושגים שמרקס חשב בעזרתם על הממשות, מושגים 
שלכיוונם סימן ההומניזם הממשי, לא נמצא לעולם את מושג 
האדם או את מושג ההומניזם כמושגים תיאורטיים. נמצא מושגים 
אחרים וחדשים לגמרי: אופן הייצור, כוחות הייצור, יחסי הייצור, 
מבנה-על, אידיאולוגיה וכו'. הנה הפרדוקס: המושג הפרקטי שציין 
עבורנו את מיקומה של ההתקה נבלע בעצם מעשה ההתקה. המושג 
שציין עבורנו את מיקום המחקר נעדר כעת מהמחקר עצמו. 

זו תופעה אופיינית למעברים-שברים מסוג זה שמבנים 
את עלייתה של פרובלמטיקה חדשה. ברגעים מסוימים במהלך 
ההיסטוריה של הרעיונות אנו חוזים בהופעתם של מושגים פרקטיים 

שתכונתם היא חוסר איזון פנימי. מצד אחד, הם משתייכים לעולם 
האידיאולוגי הישן שמשמש להם הפניה "תיאורטית" (הומניזם); 
מצד שני, הם נוגעים בתחום חדש שמציין את ההתקה שיש לבצע 
על מנת להגיע אליו. מצד אחד, הם משמרים משמעות "תיאורטית" 
(משמעות העולם שמשמש אותם כהפניה); מצד שני, הם נושאים 
משמעות של סמן פרקטי ותו לא, סמן המציין כיוון ומקום, אך 
מבלי שהוא מתאים להם מושג הולם. אנו נותרים עוד בתחומה 
של האידיאולוגיה הקודמת, אנו קרבים לגבול, ושלט מסמן לנו 
הלאה כיוון ומקום. "עברו את הגבול, והתקדמו בכיוון החברה. 
אתם תמצאו את הממשי". השלט נטוע עוד בתחום האידיאולוגיה. 
דבריו מנוסחים בשפתה גם אם הוא נוקב במילים "חדשות". עצם 
הסירוב בפני האידיאולוגיה כתוב בשפה אידיאולוגית, כפי שרואים 
באופן כה בולט אצל פוירבאך. "הקונקרטי", "הממשי", הם השמות 
הנושאים בתוך האידיאולוגיה את עצם ההתנגדות לאידיאולוגיה. 

תוכלו להישאר על קו הגבול לעד, לשוב ולחזור ללא הרף: 
קונקרטי! קונקרטי! ממשי! ממשי! כך עשה פוירבאך, שאכן דיבר, 
גם הוא, על החברה ועל המדינה, ולא הפסיק לדבר על האדם 
הממשי, על אדם בעל צרכים, אדם קונקרטי שאינו אלא סך צרכיו 
האנושיים המפותחים, על הפוליטיקה ועל התעשייה. הוא נותר עם 
מילים שבעצם הקונקרטיות שלהן הפנו אותו לעבר דמות האדם 
שלמען התממשותו קרא (פוירבאך אמר, גם הוא, שהאדם הממשי 
הוא החברה, בהגדרה שהייתה ראויה אז למושגה, שכן החברה לא 
הייתה עבורו, בכל אחד מרגעיה ההיסטוריים, אלא גילויה המתקדם 
של המהות האנושית). 

לעומת זאת, תוכלו לעבור את הגבול אחת ולתמיד, לחדור אל 
תחומה של המציאות ולהציב עצמכם "ברצינות בתוך המחקר", 
כפי שאמר מרקס באידיאולוגיה הגרמנית. הסמן מילא אז את תפקידו 
הפרקטי. הוא נותר בתחום הקודם, בתחום שננטש בעצם מעשה 
ההתקה. הנה אתם לבדכם אל מול המושא הממשי, מוכרחים לחשל 

מושגים נחוצים והולמים על מנת לתת עליו את הדעת, מחויבים 
לציין בפניכם שהמושגים הקודמים, בייחוד המושג של האדם- 
הממשי או ההומניזם הממשי, אינם מאפשרים לכם לתת את הדעת 
על ממשותם של בני האדם וכי יש צורך במעקף ארוך (כמו תמיד 
כאשר הדברים אמורים בהכרה) על מנת להשיג את הדבר הזה - 
את מה שניתן ישירות - את מה שכמובן אינו ישיר כלל וכלל. 
נטשתם את התחום הישן, את המושגים הישנים. והנה אתם בתחום 
חדש, תחום שמושגיו החדשים מספקים לכם הכרה. זהו סימן לכך 
שאכן החלפנו מקום והחלפנו פרובלמטיקה, ושהרפתקה חדשה 
מתחילה - הרפתקה של מדע בהתפתחות. 

אם כן, האם נידונו לשוב על אותה התנסות? ההומניזם הממשי 
יכול להיות פקודת יום של סירוב ושל תוכנית, במקרה הטוב, סמן 
פרקטי, סירוב בפני "הומניזם" מופשט שקיים אך ורק בתוך שיח 
כזה או אחר ואינו מיוסד ממש - וכן ציון של "מַעָבֶר", של ממשות 
ומציאות שהיא עוד מעבר לכך, שטרם התממשה באמת, שרק קיוו 
לה, תוכנית ושאיפה שיש להעבירה לחיים. ברור לגמרי שהסירוב 
העמוק והמשאלות האותנטיות, כמו גם התשוקה קצרת הרוח 
לגבור על מכשולים שעדיין לא סולקו, מתורגמים כל אחד בדרכו 
למושגי ההומניזם הממשי. אין ספק שבני האדם מוכרחים בכל 
תקופה בהיסטוריה להתנסות בעצמם, ולא במקרה מתחקים אחדים 
מהם על "דרכיהם" של אחיהם הבכורים ושל אבותיהם. אין דרך 
אחרת. הקומוניסטים מוכרחים לקחת ברצינות את מובנה הממשי 
של משאלה זו, את הממשויות שעבורן מושג פרקטי זה משמש 
סימן. אין דרך אחרת, הקומוניסטים מוכרחים ללכת הלוך ושוב 
בין צורות שעדיין אינן בטוחות, שעודן מבולבלות ואידיאולוגיות, 
שבהן מתבטאת הן משאלה זו והן התנסויות חדשות. הם מוכרחים 
לחשל את מושגיהם התיאורטיים, שמתחשלים בזמן שהצורך בהם 
הובהר לחלוטין, מושגים תיאורטיים חדשים המתאימים לזעזועים 
של הפרקסיס של זמננו. 

אך אל לנו לשכוח שלפני קרוב ל-120 שנה מרקס כבר חצה 
את הגבול המפריד בין האידיאולוגיה לבין התיאוריה המדעית; 
שאותו מפעל גדול ואותה תגלית גדולה מתועדים בכתביו וחקוקים 
במערכת מושגית של הכרה ששינתה אט-אט את פני העולם ואת 
פני ההיסטוריה שלו. אל לנו ואין אנו יכולים אף לא לרגע להתכחש 
לתועלת של קניין זה שאינו ניתן להחלפה, לתועלת של משאבים 
תיאורטיים אלו שעולים בעושר ובכוח אפילו על השימוש שנעשה 
בהם עד כה. אל לנו לשכוח שההבנה של מה שמתרחש היום בעולם, 
של ההלוך ושוב הפוליטי והאידיאולוגי שאין בלתו להרחבה 
ולחיזוק יסודות הסוציאליזם, אפשרית אך ורק אם מבחינתנו לא 
ניסוג אחורה ממה שמרקס הקנה לנו, אחורה עד אותו גבול לא 
בטוח בין האידיאולוגיה למדע. אפשר לעזור לכל אלו שמתקרבים 
לגבול כדי לחצותו, אך זאת רק בתנאי שעברנו אותו בעצמנו, 
ושחקקנו לתוך המושגים שלנו את תוצאתו של מעבר" זה, שממנו 
לא ניתן לשוב. 

עבורנו "הממשי" אינו פקודת יום תיאורטית. הממשי הוא 
המושא הממשי הקיים עצמאי מהכרתו, אך זה שניתן להגדרה אך 
ורק דרך הכרתו. תחת יחס שני זה, התיאורטי, מתלכד הממשי עם 
האמצעים להכרתו, הממשי הוא המבנה המוכר, או זה שיש עוד 
להכיר, הוא המושא גופו של התיאוריה המרקסיסטית, המושא 
שתגליותיהם הגדולות של מרקס ושל לנין מורות לעברו. שדה 
תיאורטי ענק וחי זה מתפתח תמיד ובו יכולים מעתה מעשיהם של 
בני האדם לשלוט באירועי ההיסטוריה, וזאת מכיוון שהאחרונים 
נתונים כעת לתפיסתם המושגית ולהכרתם. 

רק זאת רציתי לומר כשהראיתי שההומניזם הממשי או 
הסוציאליסטי יכול להוות מושא להכרה או לטעות לפי המעמד 


א. במקור מופיעה כאן בטעות המילה נוף (ספַפּּעְגכ) במקום המילה מעבר 
(0855880). 

שמקנים לו ביחס לתיאוריה; שהוא יכול לשמש כפקודת יום 
פרקטית, אידיאולוגית, אך רק בתנאי שהוא מותאם בדיוק 
לשימושו, ושלא מבלבלים בין שימוש זה לבין שימוש אחר; שהוא 
אינו יכול בשום פנים ואופן לזכות במעלותיו של מושג תיאורטי. 
רציתי גם לומר שפקודת יום זו אינה מאירה עבור עצמה, אלא 
שהיא יכולה לכל היותר לציין היכן, מחוצה לה, מושל האור. רציתי 
לומר ששימוש מופרז באותו מושג פרקטי אידיאולוגי יכול לגרום 
לתיאוריה המרקסיסטית לסגת אחורה מגבולותיה שלה; ויתר על 
כן, לעכב ואף למנוע את הניסוח הנכון, ומכאן גם את הפתרון 
הנכון, לבעיות שעל קיומן ועל דחיפותן מתפקידה להצביע. 
אם לומר זאת בפשטות, השיבה אל המוסר, שחקוקה עמוק בכל 
אידיאולוגיה הומניסטית, יכולה לשחק תפקיד של טיפול דמיוני 
בבעיות ממשיות. מהרגע שמכירים אותן, הן מתנסחות במונחים 
מדויקים. מדובר בבעיות ארגון של צורות החיים הכלכליים, 
הפוליטיים והפרטיים. יש לקרוא לבעיות אלו בשמן, בשמן המדעי, 
כדי לנסח אותן באמת, וכדי לפתור אותן ממש. אין לפקודת היום 
של ההומניזם ערך תיאורטי, אלא ערך של ציין פרקטי: מכאן יש 
לגשת אל הבעיות הקונקרטיות, כלומר לגשת להכרתן, כדי לייצר 
את המהפך ההיסטורי שמרקס נתן את הדעת על הכרחו. חייבים 
להישמר שמא בתהליך זה תשתלט, ללא זכות, מילה בעלת שימוש 
פרקטי מוצדק על שימוש תיאורטי לא לה. חייבים לוודא שהיא 
נעלמת משדה התיאוריה ברגע שהיא מפסיקה לשמש מבחינה 
פרקטית. 


ינואר 1965 

ברצוני להציג בקצרה לציבור הקוראים את תרגום הספר, בשביל 
מרקס, ובאותה הזדמנות, ובעזרת המרחק שמציע הזמן, לתת דין 
וחשבון על התוכן הפילוסופי ועל המשמעות האידיאולוגית של 
ספר זה. 

בשביל מרקס פורסם בצרפת ב-1965, אולם רק ההקדמה 
לספר ("היום") נכתבה ב-1965. שאר הטקסטים הופיעו קודם 
לכן בין השנים 1964-1960 כמאמרים בכתבי עת של המפלגה 
הקומוניסטית הצרפתית.' הם קובצו, כפי שהיו בעת כתיבתם, ללא 
תיקונים וללא שינויים. 

על מנת להבין ולשפוט את המאמרים האלו, צריך לדעת שהם 
נהגו, נכתבו ופורסמו בידי פילוסוף קומוניסט ובמצב עניינים 
אידיאולוגי ותיאורטי מסוים. יש להתייחס לטקסטים בתור מה 
שהם. מדובר במאמרים פילוסופיים, בצעדים ראשונים במחקר 


א. אלתוסר חיבר את הטקסט הזה ב-1967 כאחרית דבר לתרגומי הספר, 
בשביל מרקס, שראו אור בשפות זרות. 
1. מלבד המאמר על בַרטולצי וברכט שפורסם בכתב העת הקתולי רוח. 

ארוך טווח, בתוצאות זמניות שראוי כמובן לתקן. מחקר זה נסוב 
על טבעם הייחודי של עקרונות המדע והפילוסופיה שמרקס ייסד. 
עם זאת, המאמרים אינם חלק ממחקר למדני או עיוני גרידא. הם 
מהווים בה בעת נקיטת עמדה ופעולה בתוך מצב עניינים מוגדר 
ומסוים. 


א. 


כפי שניתן לראות בהקדמה, מצב עניינים זה הוא, קודם כול, מצב 
תיאורטי ואידיאולוגי צרפתי, וליתר דיוק, מצבה של המפלגה 
הקומוניסטית הצרפתית ושל הפילוסופיה הצרפתית. עם זאת, 
מעבר למצב עניינים צרפתי גרידא, מדובר גם במצבה האידיאולוגי 
והתיאורטי של התנועה הקומוניסטית הבינלאומית. 

כמובן, המאמרים שלפניכם לא עוסקים באלמנטים הפוליטיים 
של מצב זה (כלומר, בפוליטיקה של המפלגות הקומוניסטיות 
ובפיצול בתנועה הקומוניסטית הבינלאומית). נושאם הוא בעיות 
אידיאולוגיות ותיאורטיות שמצב העניינים ייצר ושהתקיימו בתוכו. 
הבעיות האלו חדשות בחלק מהיבטיהן. מבחינות אחרות, הן מפנות 
לדיונים ששייכים מזמן להיסטוריה של תנועת הפועלים. 

אם בוחנים את האלמנטים החדשים שבמצב זה, נאלצים 
להודות שהתנועה הקומוניסטית הבינלאומית חיה, מאז מותו של 
סטלין, במצב עניינים ששני אירועים גדולים מושלים בו: ביקורת 
"פולחן האישיות" שנערכה בקונגרס ה-20 והקרע בין המפלגה 
הקומוניסטית הסינית למפלגה הקומוניסטית של ברית המועצות. 

גינוי "פולחן האישיות", נחפזות תנאיו והצורות שלבש היכו 
גלים לא רק בתחום הפוליטי אלא גם בתחום האידיאולוגי. בהמשך 
דבריי אתייחס אך ורק לתגובות האידיאולוגיות של האינטלקטואלים 
הקומוניסטים. 

האינטלקטואלים הקומוניסטים "חיו" את ביקורת ה"דוגמטיזם" 

הסטליניסטי בתור "שחרור". "שחרור" זה הוליד תגובה אידיאולוגית 
עמוקה עם נטייה "ליברלית-מוסרית" שמצאה באופן ספונטני את 
הרעיונות הפילוסופיים הישנים על אודות ה"חירות", ה"אדם", 
"אישיותו" ו"הניכור". נטייה אידיאולוגית זו תרה אחר אסמכתאות 
תיאורטיות בכתבי השחרות של מרקס, שאכן הכילו את כל 
הטיעונים בזכות פילוסופיה של האדם, ניכורו וחירותו. תנאים אלו 
הביאו להיפוך במצב הפרדוקסלי של הפילוסופיה המרקסיסטית. 
כתבי השחרות של מרקס, שהיו זה שלושים שנה כלי הנשק המועדף 
על האינטלקטואלים הזעיר בורגנים במאבקם במרקסיזם, הושמשו 
לאט-לאט, אך בהיקפים אדירים, והועמדו לשירות "פרשנות" 
חדשה של המרקסיזם. מספר רב של אינטלקטואלים מרקסיסטים, 
שהקונגרס ה-20 "שיחרר" מהדוגמטיזם הסטליניסטי, מפתחים 
כיום פרשנות זו בגלוי. ה"הומניזם המרקסיסטי" והפרשנות 
ה"הומניסטית" לכתבי מרקס נכפו בהדרגה וללא התנגדות על 
הפילוסופיה המרקסיסטית החדשה בתוך המפלגות הקומוניסטיות 
בברית המועצות ובמערב. 

אם אותה תגובה אידיאולוגית (שהייתה מאפיין ייחודי של 
האינטלקטואלים הקומוניסטים) יכלה להתפתח עד כדי כך, למרות 
ההתנגדויות, הרי זה מכיוון שזכתה לתמיכה ישירה או עקיפה 
מכמה פקודות יום פוליטיות של המפלגות הקומוניסטיות בברית 
המועצות ובמערב. 

מצדה, הכריזה המפלגה הקומוניסטית של ברית המועצות 
בקונגרס ה207 שעם היעלמות מלחמת המעמדות, הדיקטטורה של 
הפרולטריון היא שלב שברית המועצות "כבר עברה 4608860|", 
ושהמדינה הסובייטית כבר אינה מדינה של מעמד, אלא מדינה 
של "כל העם". היא הכריזה שברית המועצות עסוקה ב"בניית 
הקומוניזם" לפי פקודת יום שדורשת "הכול בשביל האדם". 
מצדן, המשיכו המפלגות הקומוניסטיות במערב במדיניות של 
אחדות פוליטית עם הסוציאליסטים, הדמוקרטים והקתולים לפי 

אי אילו פקודות יום בעלות הדים דומים ששמו את הדגש על 
"מעבר לסוציאליזם בדרכי שלום", על ה"הומניזם המרקסיסטי" או 
ה"סוציאליסטי", על ה"דיאלוג" וכו'. 

הפרשנויות ה"הומניסטיות" לתיאוריה המרקסיסטית שהתפתחו 
בנסיבות מוגדרות ומסוימות הן תופעה חדשה ביחס לתקופה 
שקדמה להן (בשנים 1956-1930). עם זאת, יש להן כמה וכמה 
תקדימים היסטוריים בהיסטוריה של תנועת הפועלים. נסתפק רק 
בכמה דוגמאות. מרקס, אנגלס ולנין נלחמו ללא סוף בפרשנויות 
האידיאולוגיות מהסוג האידיאליסטי וההומניסטי שאיימו על 
התיאוריה המרקסיסטית. די שנזכיר כאן את הקרע של מרקס עם 
ההומניזם של פוירבאך, את המאבק שניהל אנגלס נגד דיהרינג 
ואת הקרב של לנין כנגד הפופוליסטים הרוסים. כל העבר הזה, 
כל הירושה הזאת, הם בוודאי חלק ממצב העניינים התיאורטי 
והאידיאולוגי הנוכחי של תנועת הפועלים הבינלאומית. 

אוסיף את ההערה הבאה כדי להסב את תשומת הלב להיבטים 
החדשים של אותו מצב עניינים. 

כבר בטקסט "מרקסיזם והומניזם", שנכתב ב-19637, הצעתי 
פרשנות לאינפלציה הנוכחית של רעיונות ה"הומניזם" המרקסיסטי 
או הסוציאליסטי. פירשתי אותם בתור תופעה אידיאולוגית. בשום 
אופן לא גיניתי את האידיאולוגיה בתור מציאות חברתית. כפי שאמר 
מרקס, בני האדם מתוודעים למאבקם בתוך האידיאולוגיה. בתוכה 
הם מתוודעים למאבקם, שהוא מאבק המעמדות, ומנהלים אותו 
"עד הסוף". האידיאולוגיה בצורת דת, מוסר, משפט או פוליטיקה 
היא מציאות חברתית אובייקטיבית. המאבק האידיאולוגי הוא חלק 
אורגני של מלחמת המעמדות. לעומת זאת, מתחתי ביקורת על 
ההשלכות התיאורטיות של האידיאולוגיה, השלכות שהן תמיד 
סכנה ומכשול בפני ההכרה המדעית. גם ציינתי שיש לפרש ולהבין 
את האינפלציה של רעיונות ה"הומניזם המרקסיסטי" ואת הסגת 
גבולה של התיאוריה המרקסיסטית בתור סימפטום היסטורי של 

חוסר יכולת כפול ושל סכנה כפולה. חוסר יכולת לתת את הדעת על 
ייחודה של התיאוריה המרקסיסטית, וסכנה רוויזיוניסטית מקבילה 
לבלבול בינה לבין פרשנויות אידיאולוגיות קדם-מרקסיסטיות. 
חוסר יכולת לפתור את הבעיות האמיתיות (שהן ביסודן פוליטיות 
וכלכליות), שעולות מתוך מצב העניינים שבא בעקבות הקונגרס 
ה"20, וסכנה להסתרת הבעיות מאחורי מסכת ה"פתרון" השגוי 
שמסתכם בנוסחאות אידיאולוגיות. 


ב. 


הטקסטים שלפניכם נהגו ופורסמו במסגרת מצב עניינים זה. יש 
להעמיד אותם בזיקה אליו כדי להעריך את טבעם ואת תפקידם. 
מדובר במאמרים פילוסופיים שמושאם הוא מחקרים תיאורטיים 
ומטרתם היא נקיטת עמדה בתוך מצב עניינים תיאורטי-אידיאולוגי 
קיים ותגובה נגד נטיות מסוכנות. 

באופן סכמטי מאוד אומר שבטקסטים תיאורטיים אלו יש 
"נקיטת עמדה" כפולה. אם נעדיף צורת ביטוי אחרת, הם "נוקטים 
עמדה" בשתי חזיתות כדי לסמן, כפי שאמר לנין בביטוי משובח, "קו 
גבול" בין התיאוריה המרקסיסטית מחד, והנטיות האידיאולוגיות 
הזרות למרקסיזם מאידך. 

מטרתה של נקיטת העמדה הראשונה היא "לסמן קו גבול" בין 
התיאוריה המרקסיסטית לבין צורות הסובייקטיביזם הפילוסופי 
(והפוליטי), שבעזרתן הבינו את המרקסיזם או איימו עליו. לפני 
הכול, מדוברבאמפיריציזם לסוגיו (הקלאסי והמודרני), בפרגמטיזם, 
בוולונטריזם, בהיסטוריציזם וכו'. שלביה המהותיים של העמדה 
הראשונה הם כדלקמן: הכרה בחשיבות התיאוריה המרקסיסטית 
עבור מאבקו של המעמד המהפכני, הבחנה בין מיני פרקסיס שונים, 
הבלטה ועמידה על ייחודו של "הפרקסיס התיאורטי", ומחקר 
ראשוני על אודות ייחודה המהפכני של התיאוריה המרקסיסטית 

(הבחנה ברורה בין הדיאלקטיקה האידיאליסטית והדיאלקטיקה 
המטריאליסטית). 

תחומה של עמדה ראשונה זו הוא תחום העימות בין מרקס 
והגל. 

מטרתה של נקיטת העמדה השנייה היא "לסמן קו גבול" בין 
היסודות התיאורטיים האמיתיים של מדע ההיסטוריה המרקסיסטי 
ושל הפילוסופיה המרקסיסטית מצד אחד, לבין המושגים 
האידיאליסטיים הקדם-מרקסיסטיים שהפרשנויות החדשות של 
המרקסיזם מתבססות עליהם מצד שני, כלומר פרשנויות כגון 
"פילוסופיית האדם" ו"הומניזם". שלביה המהותיים של העמדה 
השנייה הם כדלקמן: הבלטה ועמידה על "שבר אפיסטמולוני" 
בתולדות ההגות של מרקס, הבדל יסודי בין ה"פרובלמטיקה" 
האידיאולוגית של כתבי השחרות לבין ה"פרובלמטיקה" המדעית 
של הקפיטל, חקירות ראשוניות על אודות ייחודה של התגלית 
התיאורטית של מרקס וכו'. 

תחומה של עמדה שנייה זו הוא תחום העימות בין כתבי 
השחרות של מרקס לבין הקפיטל. 

מבעד לפרטי הטיעונים, מבעד לניתוח הטקסטים, מבעד 
לדיונים התיאורטיים, שתי העמדות האלו מציגות לעיני כל ניגוד 
משמעותי: הניגוד שמפריד בין המדע לאידיאולוגיה. בדיוק. הניגוד 
שמפריד בין מדע חדש שנוסד ברגעים אלו לבין האידיאולוגיות 
התיאורטיות הקדם-מדעיות שתופסות את ה"שטח" שעליו הוא קם. 
זו נקודה חשובה. מה שעומד על הפרק בניגוד מדע/אידיאולוגיות 
קשור ביחס של "שבר" בין המדע לבין האידיאולוגיה התיאורטית, 
שדרכה "חשבו" על מושא המדע לפני שנוסד, מדע שנותן לנו 
הכרה של מושאו. "שבר" זה משאיר בעינו את התחום האובייקטיבי 
שתופסות האידיאולוגיות (דת, מוסר, אידיאולוגיות משפטיות 
ופוליטיות וכו'). גם בתחום האידיאולוגיות שאינן תיאורטיות 
קיימים "קרעים" ו"שברים", אולם מדובר ב"קרעים" וב"שברים" 

פוליטיים (תוצרי הפרקסיס הפוליטי, האירועים המהפכניים 
הגדולים) ולא "אפיסטמולוגיים". 

ניגוד זה בין המדע לאידיאולוגיה, כמו גם המושג "שבר 
אפיסטמולוגי" שבעזרתו ניתן לתת את הדעת על האופי ההיסטורי 
של אותו ניגוד, מפנים אותנו לתזה שלא הוצגה במפורש, למרות 
שעמדה תמיד מאחורי הניתוחים. מדובר בתזה שלפיה התגלית של 
מרקס היא תגלית מדעית ללא תקדים בהיסטוריה, מבחינת טבעה 
והשלכותיה. 

למעשה, ובהתאם למסורת שהקלאסיקות של המרקסיזם 
מחדשות תמיד, ניתן לטעון שמרקס ייסדר מדע חדש: מדע 
ההיסטוריה של "התצורות החברתיות". ליתר דיוק, אומר שמרקס 
"פתח" בפני ההכרה המדעית "יבשת" חדשה - היבשת היסטוריה. 
זאת בדיוק כפי שתאלס פתח בפני ההכרה המדעית את ה"יבשת" 
מתמטיקה, וכשם שגלילאו פתח בפני ההכרה המדעית את ה"יבשת" 
מדעי הטבע. 

אוסיף שייסוד מדע ההיסטוריה בידי מרקס "הוליד" פילוסופיה 
חדשה מבחינה תיאורטית ומהפכנית מבחינה מעשית. זו הפילוסופיה 
המרקסיסטית או המטריאליזם הדיאלקטי. כך, בדיוק כפי שייסוד 
המתמטיקה בידי תאלס "הוליד" את הפילוסופיה של אפלטון, ובדיוק 
כפי שייסוד מדעי הטבע בידי גלילאו "הוליד" את הפילוסופיה 
הקרטזיאנית. הפילוסופיה הזאת, שהיא פילוסופיה ללא תקדים, 
מפגרת מאחורי מדע ההיסטוריה המרקסיסטי מבחינת פיתוחה 
התיאורטי. עניין זה מסתבר מסיבות שה בה בעת היסטוריות-פוליטיות 
ותיאורטיות. המהפכות המדעיות הגדולות תמיד קודמות למהפכות 
הפילוסופיות הגדולות. הראשונות תמיד נושאות את האחרונות 
על גבן. המהפכות המדעיות תמיד "נמצאות בפעולה" במהפכות 
הפילוסופיות. אך על מנת שהפילוסופיה תלבש צורה מפורשת 
והולמת, דרושה עבודה תיאורטית ארוכה והבשלה היסטורית ארוכה. 
אם בטקסטים שלפניכם שמתי דגש על הפילוסופיה המרקסיסטית, 

עשיתי זאת כדי לתת דין וחשבון על מציאותה ועל זכות קיומה, אך 
בו-זמנית גם על הפיגור שלה. עשיתי זאת כדי להתחיל ולתת לה 
צורת קיום תיאורטית שהולמת קצת יותר את טבעה. 


ג. 


כמובן, הטקסטים נושאים חותם של בורות וחוסר דיוק. יתרה מזאת, 
הם נושאים חותם של שתיקות ושל חצאי שתיקות. לא יכולתי לומר 
הכול בבת אחת. השעה דחקה. אך כל זה לא מסביר את כל השתיקות 
ואת כל השלכותיהן. למעשה, לא הייתי מסוגל לדון בנוחות בכמה 
שאלות ולא הצלחתי לפתור כמה נקודות קשות. כתוצאה מכך, לא 
עמדתי בטקסטים שלי על כמה בעיות ועל כמה מציאויות חשובות. 
אציין שתי נקודות רגישות במיוחד בתור "ביקורת עצמית". 


(1) אם הדגשתי את ההכרח החיוני של התיאוריה עבור הפרקסיס 
המהפכני, ואם הוקעתי כך את כל צורותיו של האמפיריציזם, לא 
דנתי בבעיית "איחוד התיאוריה והפרקסיס" שמשחקת תפקיד גדול 
מאוד במסורת המרקסיסטית-לניניסטית. ודאי, דיברתי על איחוד 
התיאוריה והפרקסיס בתוך ה"פרקסיס התיאורטי", אך לא דנתי 
בשאלת איחוד התיאוריה והפרקסיס בתוך הפרקסיס הפוליטי. 
ליתר דיוק, לא בחנתי את צורת הקיום ההיסטורית הכללית של 
איחוד זה, כלומר, את ה"היתוך" של התיאוריה המרקסיסטית עם 
תנועת הפועלים. לא בחנתי את צורות הקיום הקונקרטיות של 
"היתוך" זה (ארגונים במאבק המעמדות, ארגוני עובדים ומפלגות, 
אמצעים ומתודות לניהול מלחמת המעמדות על ידי הארגונים וכו'). 
לא פירטתי מהו המקום ומהו התפקיד של התיאוריה המרקסיסטית 
בצורות הקיום הקונקרטיות האלו. גם לא פירטתי כיצד התיאוריה 
המרקסיסטית נוקטת עמדה ופועלת בתוך ההתפתחות של הפרקסיס 
הפוליטי, או כיצד הפרקסיס הפוליטי נוקט עמדה ופועל בתוך 
ההתפתחות של התיאוריה המרקסיסטית. 

הניסיון הוכיח לי ששתיקתי בנושאים אלה לא הייתה נטולת 
השלכות על כמה "קריאות" ("תיאוריציסטיות") של מאמרי. 


(2) באותו האופן, אם התעקשתי על אופייה המהפכני מבחינה 
תיאורטי של תגליתו של מרקס, ואם ציינתי שמרקס ייסד מדע 
חדש ופילוסופיה חדשה, בכל זאת נותר ההבדל בין הפילוסופיה 
לבין המדע לוט בערפל. מדובר, אחרי הכול, בהבדל חשוב 
מאוד. לא הראיתי מהו אופייה המיוחד של הפילוסופיה בניגוד 
למדעים. לא בחנתי את היחס האורגני של כל פילוסופיה, בתור 
תחום דעת תיאורטי, לפוליטיקה, וזאת בתוך צורות הקיום שלה 
ובתחום דרישותיה התיאורטיות. לא ציינתי מהו טבעו של היחס 
הזה, יחס שבפילוסופיה המרקסיסטית אינו דומה בשום אופן ליחס 
פרגמטי. לפיכך, לא הראיתי בבירור מה מבחין בין הפילוסופיה 
המרקסיסטית לפילוסופיות שקדמו לה. 


הניסיון הוכיח לי שחצי-שתיקתי בנושאים אלה לא הייתה נטולת 
השלכות על כמה "קריאות" ("פוזיטיביסטיות") של מאמרי. 

אל שתי שאלות חשובות אלו, שקשורות קשר הדוק לנקודת 
המבט התיאורטית והפרקטית, אשוב כנראה במאמרים הבאים. 


אוקטובר 1967 
לואי אלתוסר 

